
Prologas 


w 


Niku dzingtelėjimas pranešė, kad liftas atvažiavo. 

Dvivėrės durys atsidarė. Viduje buvo trise: dvi pusamžės 
moterys plepėjo kaip senos draugės, trečiasis - trisdešimt per- 
kopęs vyras laikėsi kaip pradedantis karjerą vadybininkas. Jis 
žingtelėjo atgal, padarydamas vietos užeiti vyrui su moterimi. 

Tie įėję maloniai nusišypsojo, tada apsisuko ir įbedė nosis į 
duris. Liftas ėmė leistis į viešbučio vestibiulį, penketas jo kelei- 
vių atsispindėjo žalvarinėse duryse. 

Pora stovėjo susiglaudusi ir sutartinai tylėjo. Viena iš anų 
dviejų moteriškių už nugaros nesiliovė čiauškėjusi, bet man- 
dagiai pritildė balsą. Jos draugė slopindama juoką užsidengė 
burną, bet vis tiek buvo girdėti ją sakant: 

— Eik sau. Ir ji taip didžiavosi dėl tokio nieko. 

Kai liftas ėmė lėtėti ir varpelis pranešė apie sustojimą aštun- 
tame aukšte, jaunasis verslininkas dirstelėjo į rankinį laikrodį 
Ir susiraukė, tarsi susitaikydamas su mintimi, kad vėluoja. 

Lifto durys atsivėrė. 

Už jų stovėjo žmogysta tamsiai mėlynais treningais, di- 
džiuliais nepermatomais saulės akiniais ir slidinėjimo kauke. 
Aplink burnos skylę siūlai buvo sutraukti į pražiotus ryklio 
nasrus smailiais nelygiais dantimis. 

Lifto keleiviai dar nespėjo nustebti, kai jis atsirado viduje ir 
trinktelėjo pirštinėtu kumščiu į atvirų durų mygtuką. Kitoje 
rankoje laikė pistoletą. 

— Ant kelių. Visi! Mikliai! 

Jo balsas buvo aukštas ir tęsiamas, o iš ryklio nasrų skambė- 
jo dar šiurpiau. Ponios draugės iškart suklupo ant kelių. Viena 
ėmė verkšlenti: 

— Nežudykite. 

— Užsičiaupk! Tu. - Jis bedė pistoletu į verslininko pusę. - 
Ant kelių. - Jaunasis vadybininkas iškėlė rankas ir susmuko, 
stovėti liko tik pora. - Judu kurti, ar ką? Ant kelių! 

Moteris ištarė: 

— Jam artritas. 

— Man nusišikt, net jei paralyžius. Ant kelių! Tuojau! 

Viena moteris už nugaros suinkštė: 

— Maldauju, darykite, ką sako. 

Žilaplaukis vyras įsitvėrė moters rankos ir akivaizdžiai sun- 
kiai atsiklaupė. Pasipiktinusi moteris suklupo šalia. 

— Laikrodžius ir žiedus. Dėkite čia. - Užpuolikas atkišo juodą 
aksomo maišelį verslininkui, ir šis įmetė savo rankinį laikrodį, 
tą patį, į kurį vos prieš keletą sekundžių susirūpinęs žiūrėjo. 

Tuomet maišelis buvo perduotas moterims už jo, tos mikliai 
sumetė į jį savo papuošalus. 

— Ir auskarus, - paliepė plėšikas vienai. Ta skubiai išsivėrė. 

Galiausiai maišelis atkeliavo iki vyro, kenčiančio nuo kelių 
artrito. Moters palaikomas, jis atvėrė maišelį, ir toji sumetė 
savo papuošalus. 

— Greičiau! - paliepė vagis kažkokiu bjauriai mergaitišku balsu. 

Ponas įdėjo savo Patek Philippe laikrodį į maišelį ir ištiesė 
plėšikui, tas pačiupo ir įgrūdo į savo iki viršaus užtrauktų tre- 
ningų kišenę. 

— Gerai, - pono balse pasigirdo valdinga gaida. - Gavote, ko 
norėjote. Dabar palikite mus ramybėje. 

Nuaidėjo kurtinantis pistoleto šūvis. 

Pusamžės moteriškės suspiegė iš siaubo. 

Jaunasis verslininkas apstulbęs nerišliai kažką suriko. 

Su ponu buvusi moteris paklaikusi be garso žiopčiojo, o ant 
lifto sienos už susmukusios jo figūros tiško kraujo purslai. 

D iosdimas per melsvo smiltainio terasą, Kreitonas Vileris 
nusiplėšė saulės snapelį ir nusišluostė nuo veido prakaitą, tada 
nelėtindamas žingsnio piktai numetė drėgną rankšluostį ir 
snapelį ant šezlongo. 

— Tikiuosi, kad tai išties velniškai svarbu. Buvau nusiteikęs 
atremti jo padavimą. 

Namų šeimininkei, kuri pašaukė jį iš teniso korto, jo įkarštis 
nepadarė įspūdžio. 

— Neliekite ant manęs savo niršto. Tėtis jus nori matyti. 

Jos vardas buvo Rubė. Kreitonas nežinojo pavardės, ir ne- 
norėjo žinoti, nors ji dirbo šioje šeimoje dar tada, kai jis ne- 
buvo gimęs. Kiekvieną kartą, kai jis per daug sau leisdavo, ji 
primindavo, kad šluostė jam užpakalį ir nosį, ir visa tai buvo 
gana bjauru, ir jai visai nepatiko tai daryti. Buvo pikta, kad ji 
taip gerai jį pažįsta nuo pat kūdikystės. 

Apėjo jos šimto trisdešimties kilogramų kūną ir per milži- 
nišką virtuvę nužingsniavo prie keleto šaldytuvų, trūktelėjo 
vieno dureles. 

— Jis sakė tuojau pat. 

Nekreipdamas į ją dėmesio, Kreitonas išsitraukė iš Sub-Zero 
šaldytuvo skardinę kokos, atlaužė auselę ir nugėrė didelį gurkš- 
nį. Tada paritinėjo šaltą skardinę per kaktą. 

- Nunešk vieną Skotui. 

— Jūsų teniso treneris irgi turi kojas. - Ji vėl nusisuko į 
maisto ruošimo stalą ir dideliu delnu plojo per jautienos gaba- 
lą, kurį rengėsi kišti į orkaitę. 

Jos įžūlumą reikėtų kaip nors pažaboti, pagalvojo Kreitonas, 
prasispraudęs pro spyruoklines duris ir eidamas į namo prie- 
kį, kur buvo tėvo kabinetas. Durys buvo praviros. Sekundę 
luktelėjo, tada kokos skardine kartelį bilstelėjo į durų stak- 
tą, pastūmė duris ir įėjo vidun, ant peties sukdamas teniso 
raketę. Visa povyza stengėsi atrodyti kaip aristokratas, ati- 
trauktas nuo sveikatingumo pratimų. Tokiam vaidmeniui jis 
puikiai tiko. 

Dagas Vileris sėdėjo už savo stalo - didžiulio kaip prezi- 
dento, bet daug pretenzingesnio negu koks nors baldas Ova- 
liniame kabinete. Abipus stalo styrojo raudonmedžio vėliavų 
stiebai, vienas - Džordžijos valstijos vėliavai, kitas - dryžuotai 
žvaigždėtai. Nuo priešingos sienos žvelgė aliejiniais dažais ta- 
pyti protėvių portretai - jų rėmai iš beicuoto kipariso turėjo 
laikyti iki Paskutinio teismo dienos. 

— Skoto laikas yra pinigai, o laikrodis tiksi, - ištarė Kreitonas. 

— Bijau, kad tai negali laukti. Sėskis. 

Kreitonas atsisėdo į vieną ožiuko oda aptrauktų krėslų prie- 
šais ir atrėmė raketę į stalą. 

— Nežinojau, kad tu čia. Ar neturėjai šią popietę žaisti gol- 
fo? — Pasilenkęs padėjo skardinę ant blizgančio stalviršio. 

Dagas susiraukė ir pakišo padėkliuką po skardine, kad nelik- 
tų rasos rato. 

— Užšokau čia persirengti, prieš eidamas į klubą. Bet kai kas 
skubaus... 

— Nepasakok, - pertraukė Kreitonas. - Atlikus sąvaržėlių dė- 
žutės reviziją, pasirodė, kad jos išgrobstytos. Prakeiktos niek- 
šės sekretorės. 

— Polas negyvas. 

Kreitono širdis liovėsi plakusi. Šypsena dingo. 

— Ką? 

Dagas atsikrenkštė. 

- Maždaug prieš valandą tavo dėdė nušautas „Moultrio“ 
viešbutyje. 

Kreitonas toliau spoksojo į tėvą, galiausiai iškvėpė. 

— Na, yra nemirtingi Foresto Gampo žodžiai. Tiksliau, jo mo- 
tinos: „Gyvenimas kaip šokoladinių saldainių dėžutė. Niekada 
nežinai, kokį ištrauksi.“ 

Tėvas atsistojo ir palinko virš stalo. 

— Tik tiek tegali pasakyti? 

— Manau, šis posakis visai geras. 

Kreitonas niekada nematė savo tėvo verkiančio. Ir dabar jis 
neverkė, bet akys buvo įtartinai drėgnos, Adomo obuolys per 
dažnai ir per smarkiai kilnojosi. Bandydamas paslėpti užplū- 
dusius jausmus, išlindo iš už stalo ir nuėjo prie plataus lango. 
Zvelgė į rūmų parką, kur meksikietės darbininkės ravėjo pikt- 
žoles iš spalvingų sprigių ir kaladžių lysvių. 

— Tėve, ar aš teisingai išgirdau? - tyliai perklausė Kreito- 
nas. - Dėdė Polas nušautas? 

— Tiesiai į kaktą. Beveik prikišus. Sako, užpuolė. 

— Užpuolė? Tai čia apiplėšimas „Moultryje ? 

— Nors neįsivaizduojama, taip yra. 

Dagas brūkštelėjo ranka per plaukus, tokius pat tankius ir 
žilus kaip ir jo brolio - dabar jau buvusio brolio, kuris buvo 
vyresnis už jį tik vienuolika mėnesių. Jie su Polu eidavo pas tą 
patį kirpėją ir naudojosi to paties siuvėjo paslaugomis. Buvo 
beveik vienodo ūgio ir svorio, iš užpakalio juos dažnai sumai- 
šydavo. Jie buvo artimi beveik kaip dvyniai. 

— Nežinau jokių smulkmenų, - tęsė Dagas. - Džulė netekusi 
galvos ir vos pajėgė kalbėti. 

— Jai pirmai pranešė? 

- Tiesą sakant, buvo su juo, kai tai įvyko. 

— „Moultrio“ viešbutyje. Vidury darbo dienos. 

Dagas atsisuko ir niūriai pažiūrėjo į sūnų. 

— Ją beveik ištiko isterija. Taip sako policininkas. Tiksliau, 
detektyvas. Jis paėmė ragelį, kai Džulė nebepajėgė kalbėti. Pa- 
aiškino, kad ji norėjo pati man paskambinti ir pasakyti. Bet su- 

gebėjo ištarti tik keletą nerišlių žodžių ir ėmė taip verkti, kad 
nieko nebegalėjau suprasti. 

Jis stabtelėjo ir atsikrenkštė. 

— Detektyvas Sanfordas - toks, rodos, sakė, jo vardas - man 
pasirodė gana padorus. Išreiškė užuojautą ir pasakė, kad galiu 
ateiti į morgą ir jeigu... jeigu noriu, galiu pamatyti Polo kūną. 
Žinoma, bus daromas skrodimas. 

Kreitonas nusuko akis į šalį. 

— Viešpatie. 

— Taip, - ištarė Dagas ir sunkiai atsiduso. - Ir aš negaliu rasti 
žodžių. 

— Ar jie sučiupo tą žmogų? 

— Dar ne. 

— Kur viešbutyje? 

— Detektyvas nesakė. 

— Kurioje nors iš parduotuvių? 

— Nežinau. 

— Kas galėtų plėšti... 

— Nežinau, - nukirto Dagas. 

Stojo slogi tyla. Aukšta Dago figūra sukumpo tarsi pečių sle- 
giama. 

— Atsiprašau, Kreitonai. Aš... tarsi nesavas. 

— Suprantu. Tai siaubinga. 

Dagas patrynė kaktą. 

— Detektyvas sakė, kad pateiks visą ataskaitą, kai ten nuvyk- 
siu. - Pažiūrėjo į atviras duris, bet nepasijudino jų uždaryti. 

— O kaip mama? Arji žino? 

- Ji buvo čia, kai Džulė paskambino. Suprantama, ji prislėg- 
ta, bet yra dalykų, kuriuos reikia padaryti. Ji viršuje ir skam- 
bina, kam pirmiausia reikia. - Dagas nuėjo prie baro ir įsipylė 
burbono. - Nori? 

— Ačiū, ne. 

Dagas ištuštino taurę ir vėl paėmė grafiną. 

— Kadir kaip sunku susitaikyti su tokia tragedija, yra prakti- 
nių dalykų, kuriais reikia pasirūpinti. 

Kreitonas įsitempė. Jis niekino viską, kas susiję su žodžiu 
„praktinis. 

— Noriu, kad rytoj rytą nueitum į biurą ir asmeniškai praneš- 
rum mūsų darbuotojams. 

Kreitonas mintyse sudejavo. Jis nenorėjo turėti jokių reika- 
lų su tais „mūsų darbuotojais - keliais šimtais žmonių, kurie 
visi dėdę Polą baisiausiai gerbė, o jam dauguma rodė tiktai pa- 
nieką, kai jis teikdavosi pagerbti korporacijos būstinę savo ap- 
silankymu, - nors tai atsitikdavo labai retai. 

„Vilerių verslovė gamino ir pardavinėjo tam tikras statybi- 
nes medžiagas. Puiku. Nuostabu. 

Tėvas pažiūrėjo per petį. Aiškiai laukė atsakymo. 

- Žinoma. Ką turėsiu pasakyti? 

- Šį vakarą šį tą parašysiu. Dešimtai valandai sušauksiu vi- 
sos įmonės susirinkimą trečio aukšto salėje. Perskaitysi prane- 
šimą, tada veikiausiai reikėtų pagerbti tylos minute. 

Kreitonas pompastiškai linktelėjo. 

— Būtų geriausia. 

Dagas išlenkė antrą taurę, tada tuščią ryžtingai pastatė į barą. 

— Tavęs gali prireikti ką nors padaryti, kai imsimės viso šito. 

— Ko viso šito? 

— Na, pradžiai laidotuvių. 

— Ak, žinoma. Tai bus įvykis. 

— Be abejo, - atsidusęs atsiliepė Dagas. - Jos bus kuo pagar- 
biausios, bet tavo dėdė buvo susijęs su... 

— Absoliučiai viskuo. Jis buvo nekarūnuotas Atlantos ka- 
ralius. 

Dagas spaudė toliau. 

— Taip. O dabar karalius miręs. Kad viskas dar labiau kompli- 
kuotųsi, buvo nužudytas. - Pagalvojęs apie mirties brutalumą, 
krūptelėjo ir persibraukė ranka per veidą. - Jėzau. - Dirstelėjo 
į barą, tarsi svarstytų šliūkštelėti dar vieną porciją geriausio 
Kentukio viskio, bet neįsipylė. - Policijai reikės visiško mūsų 
bendradarbiavimo. 

— Ką mes galime padaryti? Mes nebuvome liudininkai. 

— Tačiau Polo žudikas turi būti sučiuptas. Mes bendradar- 
biausime, ir darysime tai noriai. Ar supratai mane? 

— Žinoma, tėve. - Kreitonas padvejojo, paskui pasakė: - Nors 
aš tikiuosi, kad tu būsi oficialus šeimos atstovas, jei reikės kal- 
bėti. Žiniasklaida apspis mus kaip maitvanagiai dvėselieną. 

Dagas griežtai linktelėjo. 

— Pasistengsiu apsaugoti judu su motina. Nors esu privers- 
tas rengti viešas laidotuves, primygtinai reikalauju laikytis kuo 
santūriau. Turime rodyti pavyzdį savo darbuotojams ir žiūrėti, 
kad įmonė dirbtų sklandžiai, ko Polas iš mūsų ir norėtų. Ir pa- 
baigai: noriu, kad būtum pasiruošęs. Tavo kambaryje palikau 
kai kuriuos dokumentus. Šį vakarą juos peržiūrėk, susipažink 
su naujais gaminiais, pasižiūrėk, kokios mūsų pozicijos rinko- 
je, ką planuojame kitiems metams. 

— Gerai. - Galbūt, mintyse pridūrė. 

Atrodė, kad tėvas skaito jo mintis. Nužvelgė sūnų kietu, ka- 
ringu, neleidžiančiu prieštarauti žvilgsniu. 

— Kreitonai, tai mažiausia, ką gali padaryti. Tau jau beveik 
trisdešimt. Buvau pernelyg atlaidus ir turiu prisiimti dalį atsa- 
komybės dėl to, kad tu nesidomi įmone. Turėjau perleisti tau 
daugiau pareigų, labiau įtraukti į verslo reikalus. Polas... - Jis 
užkliuvo už to vardo. - Polas skatino mane tai daryti. O aš tave 
lepinau. Gana. Tau laikas išeiti į areną. Dabar, kai Polo nebėra, 
tu perimsi vadovavimą, kai aš atsistatydinsiu. 

Ką jis nori apgauti? Tikrai ne Kreitoną. Tėvas žiauriai klysta, 
jei mano, kad Kreitonas ruošiasi šokti į tą korporacijos katilą. 
Jis nieko neišmano apie verslą, vadybą ir visai nenori išma- 
nyti. Viskas, ko jam reikia iš šeimos verslo, - tai pajamų. Jam 
patinka gyventi kaip dabar, ir jis visai nesiruošia ko nors keis- 
ti, ypač eiti kokias nors pareigas, kurias nesunkiai gali eiti bet 
kuris pataikūnas. 

Bet dabar ne laikas tūkstantį pirmą kartą pradėti tą beviltiš- 
ką ginčą - tėvas ims vardyti jo trūkumus, aiškinti, kaip netei- 
singai jis susidėstęs prioritetus, tada prabils apie pareigą, kad 
laikas suaugti, tapti vyru, Vileriu. Ir visokį panašų mėšlą. 

Todėl keisdamas temą paklausė: 

— Ar taijau pasirodė žiniose? 

— Dar ne, bet greitai bus. - Dagas nuėjo prie stalo, paėmė po- 
pieriaus lapą ir padavė Kreitonui. - Gal paskambintum šitiems 
žmonėms pranešti apie nelaimę? Jie verti sužinoti iš šeimos 
narių, ne iš žiniasklaidos. 

Kreitonas permetė akimis spausdintą lapą - dauguma pavar- 
džiųjame buvo asmeniniai Polo draugai, „Vilerio verslovės“ akci- 
ninkai, miesto ir valstijos pareigūnai, kiti žinomi verslininkai. 

- Ir gal praneštum žinią Rubei, - paprašė Dagas. - Ji supran- 
ta, kad kažkas įvyko, bet aš neišdrįsau jai pasakyti, ypač dėl tų 
siaubingų aplinkybių. Žinai, kaip ji mylėjo ir gerbė Polą. 

— Taip, pranešiu. - Ir man tai patiks, pagalvojo Kreitonas. Ne- 
bloga proga atsikeršyti už jos įžūlumą. - Ar nori, kad eičiau 
kartu į morgą? 

— Ačiū, bet ne, - atsakė Dagas. - Šito tavęs neprašysiu. 

- Gerai. Neįsivaizduoju, kas galėtų būti blogiau. - Kreitonas 
akimirką apsimetė, kad svarsto, tada krūptelėjo. - Nebent kar- 
navalinis kruizas. 

— Dž 

Ji spoksojo nereginčiomis akimis, nejausdama, kad skamba 
telefonai, aplink verda darbas, žmonės praeidami nudelbia ją 
smalsiais žvilgsniais. Išgirdusi savo vardą, atsisuko, tada atsi- 
stojo pasisveikinti su artėjančiu žmogumi. 

— Dagai. 

Pamatęs kraujo dėmes ant jos drabužių, Polo brolis trumpam 
stabtelėjo, veidą iškreipė sielvartas. Veidą, kaklą ir rankas ji buvo 
nusiplovusi aitriai kvepiančiu muilu policijos skyriaus moterų 
tualete, bet pareiti namo ir persirengti dar neturėjo laiko. 

Dėl Polo jie su Dagu bendravo draugiškai, bet niekada nesi- 
jautė laisvai būdami kartu. Tačiau dabar jos širdis plyšo. Kaip 
jam turi būti baisu matyti ant jos savo brolio kraują, nenuplau- 
namą ženklą, rodantį, kaip šiurpiai jam atimta gyvybė. 

Džulė priėjo. Jis apkabino ją, bet kažkaip nerangiai. Paliko 
platų tarpą. Taip, kaip vyras apkabintų savo brolio merginą. 

— Labai užjaučiu, Dagai, - sušnibždėjo. - Jūs jį mylėjote. Jis 
mylėjo jus. Jums tai baisus smūgis. 

Jis paleido ją. Akyse spindėjo ašaros, bet jis puikiai valdėsi, 
kaip ji ir tikėjosi. 

— Kaip laikotės? - paklausė jis. - Ar jūsų nesužeidė? 

Ji papurtė galvą. 

Jis nužvelgė ją, tada abiem rankom persibraukė per veidą, 
tarsi norėdamas atsikratyti jos kruvinų drabužių vaizdo. 

Nenorėdami trikdyti šios intymios scenos, pagarbiu atstu- 
mu stovėjo du detektyvai. Jie jau buvo prisistatę Džulei, kai 
atvyko į viešbutį tirti nusikaltimo vietos. 

Detektyvas Homeris Sanfordas buvo aukštas, plačių pečių juo- 
daodis, ir tik nedidelis pilvukas išdavė amžių - Džulė spėjo, kad 
jam kiek per keturiasdešimt. Atrodė kaip buvęs futbolininkas. 

Iš išvaizdos jo porininkė buvo visiška priešingybė. Detek- 
tyvė Roberta Kimbal vos viršijo metrą penkiasdešimt ir veltui 
stengėsi paslėpti po juodu švarkeliu nereikalingus dešimt kilo- 
gramų ant liemens, tuo labiau kad pilkos kelnės buvo smarkiai 
aptempusios šlaunis. 

Pirmieji į „Moultrio“ viešbutį prisistatė uniformuoti vietinio 
Bakhedo skyriaus policininkai - ir tuojau pat pareikalavo atsiųs- 
ti kriminalinių tyrimų laboratorijos grupę. Ši ir du žmogžudys- 
čių skyriaus detektyvai atvyko iš centrinės policijos būstinės. 

Sanfordas ir Kimbal pasirodė Džulei esą tikri profesionalai, 
bet žmoniški. Nusikaltimo vietoje elgėsi su ja labai švelniai, 
daugybę kartų atsiprašinėjo, kad turi nedelsdami pradėti tyri- 
mą ir apklausti, nors puikiai supranta, kokia ji priblokšta Polo 
nužudymo. 

Dabar Kimbal švelniai kreipėsi į Dagą. 

— Pone Vileri, gal jau galėtume pradėti - ar dar norėtumėt 
minutę kitą... 

— Ne, viskas gerai, - gyvai atsakė šis, tarsi mėgindamas save 
tuo įtikinti. 

Detektyvai atlydėjo jį čia tiesiai iš morgo. Visus tris buvo 
persmelkęs specifinis tos įstaigos kvapas. Džulė po kelionės į 
tą niūrią viešpatiją tebebuvo visa suledėjusi, kūnu ir siela. 

— Tikiuosi, neprieštarausite, kad ponas Vileris klausytųsi 
jūsų parodymų, - pasakė jai Sanfordas. 

- Aišku, ne. - Dagas vis tiek prašytų papasakoti, kaip viskas 
įvyko. Tai kodėl ne dabar. 

Atėjus į smurtinių nusikaltimų skyrių, Sanfordas nusivedė 
juos į nedidelį kambariuką, veikiausiai savo kabinetą. Džulė 
teisingai spėjo. Ten buvo jo nuotrauka su „Buldogų komandos 


16 * Sandia Brown 


marškinėliais ir apibraižytu šalmu - spausdamas kamuolį po 
pažastimi, jis kerta vartų liniją. Kitose nuotraukose - maloni 
ponia ir trys besišypsantys vaikai. Jis mūvi vestuvinį žiedą. 
Roberta Kimbal - ne. 

Sanfordas atitraukė kėdę Džulei. 

— Ponia Rutledž. - Ji atsisėdo. Atnešė kėdę ir Dagui. Kimbal 
pasakė, kad verčiau pastovės. Sanfordas atsisėdo prie stalo ir pri- 
sitraukė segtuvą su viršuje užrašyta data, Polo vardu ir bylos nu- 
meriu. Jis mirė vos prieš penkias valandas, o jau tapo statistika. 

Sanfordas atsisuko į Džulę. 

— Kiti liudytojai jau davė parodymus. Jūsų pirmasis įrašas 
jau iššifruotas. Norėčiau, kad prieš pasirašydama šifruotę dar 
kartą papasakotumėt - gal dar ką prisiminėte, gal norite ką 
pridėti ar pakeisti. 

Džulė linktelėjo. Sukryžiavo rankas ant krūtinės ir apsika- 
bino alkūnes. 

Pastebėjusi tą gestą, Kimbal ištarė: 

— Suprantame, kaip jums sunku. 

— Taip, be abejo. Bet aš noriu padėti. Noriu, kad nusikaltėlis 
būtų sučiuptas. 

— Taip pat ir mes. - Sanfordas paėmė tušinuką ir jį spusčio- 
damas peržiūrėjo vieną iš atspausdintų lapų segtuve. - Prieš tą 
įvykį jūs su ponu Vileriu buvote 901 kambaryje? Tai kampiniai 
apartamentai, ar ne? 

— Taip. 

Detektyvai klausiamai žiūrėjo į ją ir tylėjo. Dagas spoksojo į 
savo batų nosis. 

— Mudu su Polu ten susitikome apie pusę antros, - pasakė 
Džulė. 

— Jūs nuėjote tiesiai į apartamentus. Neužsiregistravote. 

— Polas buvo mus abu užregistravęs. Aš keletą minučių vėla- 
vau. Kai atėjau, jis jau buvo apartamentuose. 

Detektyvai tylėdami susižvalgė, tada Sanfordas vėl pažiū- 
rėjo į segtuvą. Džulei neatrodė, kad jis skaitytų iš spausdinto 
lapo. Regis, jam to nereikėjo. Dabar jis jau turėjo žinoti, kad šis 

numeris jiems su Polu rezervuotas kiekvieną antradienį, lietus 
ar saulė, penkiasdešimt dvi savaites per metus. Ji nesiruošė 
detalizuoti jų susitarimų. Tai nieko nepridėtų. 

— Per kambarių tarnybą užsisakėte pietus, - pasakė Sanfordas. 

Kimbal pridėjo: 

— Mes tai žinome iš viešbučio personalo. 

Be abejo, žino ir tai, ką juodu su Polu valgė. Taip pat žino, 
kad šiandien Polas užsakė šampano. Ką jie apie tai mano? Ka- 
dangi neklausė, ji nieko ir neaiškino. 

Sanfordas paklausė: 

— Ar, be kambarius aptarnaujančio padavėjo, niekas daugiau 
jūsų nematė tuose apartamentuose? 

- Ne. 

— Visą laiką buvote vieni? 

— Taip. 

Po ilgos nemalonios pauzės Sanfordas pasakė: 

— Sakėte, kad išėjote iš numerio apie trečią valandą. 

— Ketvirtą turėjau susitikimą. 

— Savo galerijoje? 

- Taip. 

— Pagalbos telefonu 911 skambinta po trijų šešiolika, - pa- 
sakė Sanfordas. 

Tarsi baigdama jo sakinį, Kimbal pridūrė: 

— Taigi apiplėšimas turėjo įvykti prieš keletą minučių. 

— Todėl spėju, kad tai įvyko keliolika minučių po trijų, - pa- 
sakė Džulė. - Nes ėjome tiesiai iš apartamentų į liftą, ir mums 
neteko jo ilgai laukti. 

Akivaizdžiai nekantraudamas ir nenorėdamas klausytis lai- 
ko tikslinimo detalių, Dagas pirmą kartą prabilo: 

- Žudikas pabėgo? 

„ - Tai mes ir bandome nustatyti, pone Vileri, - atsakė San- 
fordas. - Apklausiamas kiekvienas viešbučio svečias, kiekvie- 
nas darbuotojas. 

— Jis negalėjo šlaistytis po viešbutį su ta šiurpia kauke, — 
tarė Džulė. 

— Spėjame, kad iškart jos atsikratė, - pasakė Kimbal. - Ta- 
čiau kruopšti viešbučio apieška nieko nedavė. Nei treningo, nei 
kaukės... 

— Nieko, - už ją pabaigė Sanfordas. 

— Tokio dydžio viešbutyje kaip „Moultris“ yra daugybė vietų 
paslėpti, - pasakė Dagas. 

— Paieška tęsiama, - tarė Sanfordas. - Taip pat apieškome 
šiukšlių konteinerius, kanalizaciją, vamzdynus, visą aplinką, 
kur jis būtų galėjęs paslėpti ryšulį, jeigu išsinešė su savimi. 

- Jis paprasčiausiai išėjo? - nepatikliai paklausė Dagas. 

Kimbal, rodos, nenorėjo to pripažinti, bet pasakė: 

— Yra tokia tikimybė. 

Dagas mintyse nusikeikė. 

Skaitydamas bylą, Sanfordas dar keletą kartų spragtelėjo tu- 
šinuką. 

— Grįžkime trumpam atgal. - Jis pažiūrėjo į Džulę. - Kai išė- 
jote iš kambario, koridoriuje nieko nebuvo? 

— Ne. 

— Administratoriaus, kambarinės... 

— Nieko. - Ji atsiminė, kaip ėjo iki lifto. Polas uždėjo ranką 
jai ant pečių. Jis buvo tokia patikima atrama. Stiprus, šiltas, 
energingas. Visai kitoks nei marška užklotas kūnas morge. Jis 
paklausė, ar ji laiminga, ir ji atsakė, kad taip. 

— Ar kalbėjote su keleiviais, kai įlipote į liftą? - paklausė 
Kimbal. 

— Ne. 

— O ponas Vileris? 

— Ne. 

— Ar neatrodė, kad kas nors jį ar jus atpažino? 

— Ne. 

— Niekas su jumis nešnekėjo? Nepasisveikino? 

— Ne, tikrai ne. Dvi moterys šnekėjosi tarpusavyje ir visiškai 
nekreipė į mus dėmesio. Jaunuolis nieko nesakė, tik manda- 
giai atsitraukė, kad galėtume įeiti. Jis atrodė paskendęs savo 
mintyse. 

— Jis čia atvyko iš Kalifornijos ir trečią trisdešimt turėjo pa- 
šnekesį dėl darbo. Baiminosi, kad laiku nesuspės, - paaiškino 
Kimbal. - Mes tai patikrinome. 

— Tos dvi moterys - iš Nešvilio, - pridūrė Sanfordas. - Atvy- 
ko į savo dukterėčios vestuves savaitgalį. 

— Kaip jiems šiurpu, - sumurmėjo Džulė. 

Žinoma, visi lifte buvo sukrėsti. Bet tie trys neprarado savo 
artimo kaip ji. Jų niekas nesiejo su Polu Vileriu, tik tiek, kad 
trumpai kartu buvo lifte. Jiems jis tebuvo vardas, nelaiminga 
auka. Be abejo, šis įvykis paliks pėdsaką, kiekvieną kartą užei- 
dami į liftą prisimins jį - bet jis nepaliko tuštumos jų gyveni- 
me. Jiems šio įvykio pasekmės nėra lemtingos. 

Sanfordas numetė tušinuką ant stalo. 

— Gal papasakotumėte mums viską nuo šios vietos. Ponui 
Vileriui taip pat svarbu, kaip ir mums. - Jis sunėrė savo ilgus 
pirštus ir pasidėjo rankas ant diržo sagties, parodydamas, kad 
klausosi. 

Kimbal atsirėmė į stalo kampą. Dagas viena ranka suėmė 
smakrą ir burną, akys buvo įsmeigtos į Džulę. 

Ji papasakojo, kaip greitai nusileido iki kito sustojimo aš- 
tuntame aukšte, kaip atsidarė durys, plėšikas įėjo į liftą ir pa- 
spaudė mygtuką, kad durys liktų atviros. 

— Jūsų pirmas įspūdis? - paklausė Kimbal. 

— Kaukė. Ryklio nasrai. 

— Neįžvelgėte jokių bruožų? 

Ji papurtė galvą. 

— Nesimatė nei odos, nei plaukų. Net riešų. Treningo ranko- 
vės užtrauktos ant pirštinių, kaukė pakišta po treningo apy- 
kakle, užtrauktukas - iki pat smakro. 

— Ugis, svoris? 

— Už mane aukštesnis, bet nedaug. Vidutinio svorio. 

Detektyvai linktelėjo, matyt, ir kiti liudytojai panašiai jį 
buvo apibūdinę. Sanfordas tarė: 

— Ryt arba poryt norėtume, kad paklausytumėte įrašų - gal 
atskirsite balsą, girdėtą per kitus nusikaltimus. 

Paminėjus tą klaikų balsą, net gyvaplaukiai ant Džulės ran- 
kų pašiurpo. 

— Jis buvo siaubingas. 

— Viena iš tų ponių sakė, kad jis buvo toks, tarsi brėžtum 
nagais per klasės lentą. 

— Blogiau. Daug labiau gąsdinantis. 

Jai vėl iškilo prieš akis šiurpus plačių saulės akinių vaizdas. 

— Saulės akiniai buvo labai tamsūs, dėl to jo akys buvo tokios 
pat juodos ir neįskaitomos, kaip ryklio. Bet jaučiau, kad jis žiū- 
riį mane. 

Sanfordas kiek palinko į priekį. 

— Jeigu negalėjote matyti jo akių, iš kur žinojote, kad žiūri 
į jus? 

— Tiesiog žinojau. 

Kurį laiką visi tylėjo, tada Kimbal jai pasufleravo: 

- Jis liepė visiems klauptis. 

Ji netrukdoma tęsė iki tos vietos, kai Polas kreipėsi į plėšiką. 

— Jis pasakė: „Gerai. Gavote, ko norėjote. Dabar palikite mus 
ramybėje. Iš jo balso supratau, kad buvo labiau supykęs, nei 
išsigandęs. 

— Galiu tuo patikėti, - ištarė Dagas. 

— Aš pasukau galvą ir buvau beliepianti neprovokuoti vagies. 
Bet tuo metu... 

Staiga ją supurtė nevalinga rauda, ir žodžiai nutrūko. Ji nu- 
leido galvą ir rankomis užsidengė akis, tarsi bandydama ištrin- 
ti kulkos smūgio padarinių vaizdą. 

Niekas nekalbėjo, tyloje girdėjosi tik kažkieno rankinio laik- 
rodžio tiksėjimas. Jis grąžino į realybę. Džulė atitraukė rankas 
nuo veido. 

— Kodėl jis pagrobė iš mūsų tik papuošalus ir laikrodžius? 
Kodėl ne pinigines? Ar tai nebūtų praktiškiau? Papuošalus rei- 
kia parduoti arba užstatyti, tuo tarpu piniginėse yra grynųjų, 
kredito kortelių. 

- Spėjame, kad nenorėjo apsisunkinti, - pasakė Kimbal. — 
Nenorėjo apsikrauti piniginėmis ir rankinukais, kuriuos turėtų 
išnaršyti, o paskui jų atsikratyti prieš eidamas iš viešbučio. 

— Kąjis darė, kai nušovė Polą? Kur nuėjo? - paklausė Dagas. 

— Negaliu to pasakyti, - atsakė Džulė. - Aš buvau... po šūvio 
tikrai nieko neatsimenu. 

Sanfordas paaiškino: 

— Pone Vileri, kiti trys lifte irgi buvo pernelyg išsigandę, kad 
pastebėtų, kur jis nuėjo. Jaunasis vyras sakė, kad kai šiek tiek 
atgavo nuovoką, šaulys buvo dingęs. Spaudinėjo mygtukus, 
kad liftas imtų leistis. Nežinojo, ką daugiau daryti. 

- Jis galėjo pabandyti vytis tą žmogų. 

— Nekaltinkite jo, Dagai, - tyliai ištarė Džulė. - Esu tikra, kad 
pabijojo. Jis ką tik buvo matęs, kaip anas nušovė į galvą Polą. 

Vėl kurį laiką visi tylėjo. Sanfordas trakštelėjo tušinuką. 

— Na, jeigu nieko daugiau neprisimenate... 

— Prisimenu, - staiga ištarė Džulė. - Jis buvo be batų. Ar dar 
kas nors tai pastebėjo? 

— Viena iš Nešvilio moterų, - pasakė Sanfordas. - Sakė, kad 
jis buvo su kojinėmis. 

— Vėlgi, tai tik spėjimas, - pasakė Kimbal, - betjis veikiausiai 
suprato, kad batai, ypač sportbačiai, palieka pėdsakus, kuriuos 
galima identifikuoti. 

- Arjis paliko pėdsakus? - paklausė Džulė. 

— Kriminalinių tyrimų grupė patikrino. Ne. 

Dagas atsiduso. 

- Atrodo, kad jis viską apgalvojo. 

— Ne viską, pone Vileri, - atsiliepė Sanfordas. - Nėra tokio 
dalyko kaip tobulas nusikaltimas. Esu tikras, kad mes jį su- 
čiupsime. 

Antrindama savo optimistui porininkui, Kimbal pridūrė: 

— Tikėkite tuo. 

Sanfordas palaukė, ar kas nors norės dar ką pridurti, tada 
pasakė: 

— Kol kas tiek, ponia Rutledž. Ar pasirengusi pasirašyti savo 
liudijimą? 

Ji greitai pasirašė, ir detektyvai išlydėjo juodu su Dagu. Ei- 
nant vestibiuliu prie lifto, Kimbal palietė jai alkūnę. 

— Ponia Rutledž, gal norite lipti laiptais? 

Džulė įvertino jos jautrumą. 

— Ačiū, kad paklausėte, bet ne, man viskas gerai. 

Sanfordas tuo metu aiškino Dagui, kad jam bus pranešta, 
kai teismo medicinos ekspertai baigs savo darbą ir kūnas galės 
būti atiduotas šeimai palaidoti. 

— Būsiu dėkingas kuo greičiau sužinojęs, kada tai galėtų 
būti, - pasakė Dagas. - Laukia daugybė rūpesčių. 

- Žinoma. Mes taip pat norėtume pasikalbėti su kitais jūsų 
šeimos nariais. Su jūsų žmona. Su sūnumi. Rytoj, jeigu galima. 

Dagas sustojo ir pasižiūrėjo į jį. 

— Kam? 

— Tokia tvarka. Jeigu jūsų brolis turėjo priešų... 

— Neturėjo. Visi mylėjo Polą. 

— Esu tuo tikras. Bet kas nors iš artimųjų gali ką nors žinoti, 
ko net patys nesuvokia žinantys. 

- Iš kur jie gali ką nors žinoti? Tai buvo atsitiktinis apiplė- 
šimas. 

Sanfordas dirstelėjo į Kimbal, tada žingtelėjo arčiau Dago. 

- Šiuo metu ir mes taip manome. Tačiau turime patikrinti 
visas galimybes. 

Atrodė, kad Dagas norėtų prieštarauti, bet tepasakė: 

— Užtikrinu, kad mudu su Džule ir mano šeima, mes padary- 
sime viską, ką galime, kad padėtume jums tirti bylą. 

— Pone Vileri, jūs patyrėte tragediją ir gedite. Mes braunamės 
į jūsų gedulą. Suprantu ir dėl to atsiprašau. - Tačiau lygia gre- 
ta su tuo atsiprašymu Sanfordas pasakė Dagui, kad rytoj rytą 
paskambins suderinti susitikimų laiką. - Ponia Rutledž, - tarė 
atsisukęs į Džulę, - jums veikiausiai irgi dar skambinsime. 

— Daviau poniai Kimbal savo numerį. Galite skambinti, kada 
tik jums manęs prireiks. 

Jeigu išgyvensiu šią naktį, pagalvojo. Buvo tokia išsekusi, kad 
vos galėjo judintis, tačiau visiškai neguodė perspektyva vienai 
eiti namo, ropštis į lovą ir išjungti šviesą. Išvis kaip galės kada 
nors miegoti, kai prieš akis - siaubinga Polo mirtis? 

Tarsi skaitydama jos mintis, Kimbal paklausė, ar turi, kas su 
ja pabūtų. Džulė papurtė galvą. 

— Galėtume atsiųsti policininkę... 

— Ne, ačiū, - pertraukė Džulė. - Geriau pabūsiu viena, tikrai. 

Detektyvė supratingai linktelėjo. 

Atvažiavo liftas. Džulei suspaudė širdį, bet ji užėjo vidun ir 
atsisuko. Užėjo ir Dagas. Sanfordas metė į juos atsiprašantį 
žvilgsnį. 

— Priimkite nuoširdžiausią mano užuojautą. 

- Ir mano, - pridūrė Kimbal. 

Durys užsidarė, Džulė su Dagu liko vieni. Ji ištarė: 

— Nenorėdama trikdyti šeimos, laikysiuosi pagarbiu atstu- 
mu. - Vylėsi, kad jis gal prieštaraus tokiam sprendimui. Jis ne- 
prieštaravo. - Dagai, turiu tik vieną prašymą. Ar leisite man 
išrinkti vainiką Polo karstui papuošti? - Jai suspaudė gerklę, 
bet nedrįso jo akivaizdoje verkti. Žvelgė į lifto durų plyšį, galva 
aukštai pakelta, figūra tiesi. - Prašau. 

— Žinoma, Džule. 

- Ačiu. 

Jis tarsi kostelėjo, ir akies krašteliu ji pamatė, kad jis tyliai 
verkia, pečiai krūpčioja stengiantis susitvardyti. Instinktyviai 
norėjo ištiesti paguodos ranką, kaip nors parodyti užuojautą. 
Bet, nebūdama tikra, kaip jis tai priims, nieko nedarė. 

- Vis dar negaliu patikėti, - dusliai ištarė jis. 

— Ir aš. 

— Jo tikrai nebėra. 

- Taip. 

- Jėzau. - Jis sunkiai atsiduso, krumpliais perbraukė akis. — 
Toks siaubingas žiaurumas. Ir toks įžūlus. Tik neturintis ko 
prarasti žmogus galėjo tam ryžtis. 

— Arba tas, kuris buvo tikras, kad išsisuks. 

Ji pasisuko ir pažvelgė tiesiai jam į akis. Tada lifto durys at- 
sidarė, ir ji neatsigręždama išėjo. 

i buvo beveik apsispręsta užsisakyti po antrą „Kruvinosios 
Merės“ kokteilį. 

Bent jau jis buvo apsisprendęs, o jeigu gerai suprato jos siun- 
čiamus ženklus, ji irgi. Aplinkybės nebuvo itin palankios. Rei- 
kės surizikuoti, bet jis būdavo ypač išradingas rizikuodamas, ir 
jeigu yra noras... 

Dabar jo noras spaudė saugos diržą. 

Laimė, jie skrido pirmąja klase, ne bendrame salone. Pir- 
mosios klasės bilietas beveik vertas tų patogumų, kuriuos oro 
bendrovė suteikia transatlantiniams skrydžiams. Odinės sė- 
dynės patogios ir erdvios. Vienu lengvu paspaudimu keleivis 
gali beveik kaip nori pasireguliuoti krėslą, net visiškai jį atlošti. 
Aišku, tai ne Beautyrest čiužinys, bet nepalyginama su papras- 
ta lėktuvo sėdyne. 

Keleiviai turi po televizorių, nors jis savuoju dar nesinaudo- 
jo. Kaip lėktuvui, maistas geresnis nei pakenčiamas. Jo kūno 
laikrodis sakė, kad dabar pusryčių metas, tačiau buvo patiekti 
pietūs. Valgydamas begalę patiekalų, jis skaitė Europos laidos 
The New York Times laikraštį, kurį pasiėmė nuo stovo skuosda- 
mas per de Golio oro uostą. 

Į oro uostą jis niekada neatvykdavo anksti. Buvo įpratęs at- 
sirasti čia tokiu laiku, kad vos spėdavo priduoti bagažą, jei to 
reikėdavo, praeiti pro apsaugą ir atsidurti prie vartų, kai jau 
būdavo skelbiama apie įlaipinimą. Visada rizikavo nesuspėti. 

Ta rizika teikė žaismės nuobodžiai rutinai ir darė oro kelionę 
pakenčiamą. 

Skrydžio palydovė tikino jį suvalgyti karamelinių ledų, ką 
tik paruoštų su jo pasirinktais priedais. Pasveikino save, kad 
atsilaikė ir neleido uždėti plaktos grietinėlės. 

Nuo kepintų riešutų iki puikaus deserto - pietūs užėmė pir- 
mas dvi skrydžio valandas. Dar liko aštuonios, ir jis nuleido 
užuolaidą, kad kabinoje būtų tamsiau ir kiti galėtų miegoti. 
Įjungė savo lempelę, patogiau įsitaisė sėdynėje ir pradėjo skai- 
tyti naują trilerį, pirmą geriausių knygų sąraše. Buvo perskaitęs 
penkis skyrius, kai moteris iš 5C vietos praėjo pro jį į tualetą. 

Ne pirmą kartą atkreipė į ją dėmesį. 

Kai pakvietė įlaipinimui pirmosios klasės keleivius, jie slin- 
ko kontrolės posto link ir atsitiktinai apsikeitė žvilgsniais. Abu 
nusuko akis, kaip daro nepažįstami, bet paskui dar kartą pasi- 
žiūrėjo. Jau lėktuve, kai kišo savo rankinį bagažą į lentynas virš 
galvų, sugavo ją žiūrint į jo pusę. 

Jautė, kaip ji eina į tualetą. Jautė, kada iš jo išėjo. Stebėjo, 
kaip eina į savo vietą, ir buvo patenkintas, kai sustojo prie jo 
eilės, pasilenkė per tuščią kraštinę sėdynę ir parodė į romaną. 

— Anksčiau pastebėjau, ką skaitote. Jis geras. 

— Pradžia atrodo tokia. 

— Toliau dar geriau. - Ji dar kartą nusišypsojo ir jau ruošėsi 
eiti, bet jis atsisėdo tiesiai ir sulaikė ją klausimu: 

— Ar skaitėte kitus? 

— Esu jo gerbėja. 

— Oho. Įdomu. 

— Kodėl? 

— Galite vadinti mane seksistu, bet ar tai ne vyrams skirtas 
romanas? Kampuotas. Šiurkštus. 

— Jūs esate seksistas. 
pridūrė: 

— Kai kurioms moterims patinka kampuoti ir šiurkštūs. 


— Jums? 

— Prisipažįstu. 

Jis mostelėjo į tuščią sėdynę šalia savęs. 

— Galiu nupirkti gėrimo? 

— Ką tik papietavau. 

— Galiu nupirkti popietinio gėrimo? 

Ji dirstelėjo į savo vietą už dviejų eilių kitapus tako, tada vėl 
pažiūrėjo į jį. 

— „Kruvinosios Merės'? 

— Aš rinkčiausi tokį. 

Ji atsisėdo ir sukryžiavo kojas į jo pusę. Geras kojas. Aukšti 
kulnai. Jokių kojinių, nieko nereikalingo. Ji pagavo jį žiūrint 
į tą vietą, kur baigėsi sijonas kaip tik virš kelio, bet neatrodė, 
kad būtų dėl to susidrovėjusi. Kai jis pakėlė akis, ramiai sutiko 
jo žvilgsnį. Labai gražios akys, pastebėjo jis. Pilkos. Audros de- 
besų virš vandenyno spalvos. 

Jis ištiesė ranką ir spustelėjo mygtuką išsikviesti palydovę. 

— Aš Derekas Mičelis. 

- Žinau. 

Pamanęs, kad jį atpažino, nukaito iš malonumo, bet ji ištiesė 
ranką per juos skiriantį ranktūrį ir palietė iš jo marškinių kiše- 
nės stirksantį įlaipinimo bilietą. Jame buvo aiškiai įskaitomas 
jo vardas. 

Ji švelniai nusijuokė dėl jo nusivylimo, tada paklausė: 

— Ar Atlanta jūsų namai? 

— Taip. O jūsų? 

— Taip. Ką veikėte Paryžiuje? Verslas, malonumai ar tiesiog 
pro ten skridote iš kur nors kitur? 

— Malonumai. Tam tikros rūšies. Mamos šešiasdešimt penk- 
tas gimtadienis. Jai niekada neteko lankytis Paryžiuje, todėl 
prispaudė mano tėtį, kad nori ten švęsti, ir visa Mičelių orda 
užgriuvo tą miestą. 

— Didelė giminė? 

— Gana didelė. Bent jau paryžiečiai taip pamanė. 

Vėl tas švelnus juokas, panašus į murkimą. Kažin, ar ji su- 
vokia, koks jis seksualus, pagalvojo ir nusprendė, kad suvokia. 
Aišku, suvokia. 

— Arjūsų motinai patiko? 

— Ji gerai pasismagino. - Jis pažiūrėjo į lėktuvo priekį. Paly- 
dovė ilsėjosi. 

Tarsi perskaičiusi jo mintis, pašnekovė atsistojo ir žengtelė- 
jo į taką. Jis išsigando, kad ji nueina, bet ši sušnibždėjo: 

— Aštraus? 

— Būtent. 

Kol žingsniavo taku tarp eilių, galėjo ramiai nužiūrėti iš už- 
pakalio. Ką ten puiki - velniškai daili. Trijų dalių kostiumėlis 
siūtas pagal užsakymą ir labai moteriškas. Tobulas formas 
aiškiai išryškino dizainerio ranka. Tamsūs plaukai surišti į 
uodegą, paprastai tai nepatraukdavo jo dėmesio. Bet jai kaž- 
kodėl tokia klasikinė šukuosena tiko. Jaučia, kas yra lygis, 
taip pat turi aštrų sąmojį, yra fiziškai patraukli. Ir be vestu- 
vinio žiedo. 

Ji grįžo, jai iš paskos - skrydžio palydovė su mažu padėkliu- 
ku. Palydovė pasilenkė per ją, padėjo jam taurę „Kruvinosios 
Merės“ su ledu ir mažytį buteliuką Ketel One degtinės. Jos gė- 
rimas jau buvo sumaišytas. 

— Grįžkite atsiskaityti, - pasakė jis palydovei. 

— Būtinai. 

Jis supylė degtinę į savo stiklą, greitai pamaišė kokteilio laz- 
dele, tada pakėlė. Ji padarė tą patį. Susidaužė taurėmis ir va- 
landėlę laikė jas suglaustas, o patys tuo tarpu atidžiai žiūrėjo 
vienas į kitą. Tada ji pakėlė akis į darbinę lempelę. 

Vadovaudamasis nuojauta, jos neatsiklausęs spustelėjo 
mygtuką ranktūryje ir išjungė šviesą. 

— Geriau? 

— Taip. Ta šviesa... - Dabar ji kalbėjo gerokai tyliau, tarsi 
prietema verstų šnibždėti, ir nebaigė ką pradėjusi. Vietoj to 
gurkštelėjo „Kruvinosios Merės“, kiek nervingai, pagalvojo 
jis. Nuleidusi galvą, ji spoksojo į savo taurę ir kokteilių lazdele 
baksnojo citrinos skiltelę. 

— Ką veikiate? 

— Apie ką jūs? 

Ji pakėlė galvą ir pažiūrėjo į jį. Jis nusišypsojo. 

— Teisininkas. 

— Verslo? 

— Baudžiamosios teisės. 

Taiją sudomino. Dar labiau pasisuko į jį, bato nosimi brūkš- 
telėjo per jo kelnių klešnę, ir staiga jo blauzda tapo erogenine 
zona. 

— Kurioje pusėje? 

— Gynybos. 

— Taip ir maniau. 

— Šitaip? 

— Aha, - sumurmėjo ji, dar kartą sriūbteldama gėrimo. Nu- 
žvelgė jį. - Pernelyg gerai apsirengęs, kad gautumėt valstybės 
tarnautojo algą. 

— Ačiū. - Ir kadangi ji vis dar vertinamai žiūrėjo į jį, pridū- 
rė: — Ir? 

- Ir neatrodote... - Ji svarstydama pakreipė galvą. - Neatro- 
dote pakankamai doras būti prokuroru. 

Jis nusijuokė, tiek garsiai, kad žmogus kitapus tako pasi- 
žiūrėtų į juos ir padidintų garsą savo ausinėse. Supratęs užuo- 
miną, Derekas pasilenkė arčiau, dabar jų veidai buvo vos per 
plaštaką vienas nuo kito. Ji neatsitraukė. 

— Nemanau, kad kas nors mėgindamas mane apibūdinti pa- 
vartotų žodį doras. 

— Tad teisininkus menkinantys juokeliai jūsų neužgauna? 

— Po velnių, ne. Iš tikro daugumai aš pats duodu pagrindą. 

Ji nepamiršo žmogaus kitapus tako, todėl prikando danti- 
mis apatinę lūpą, kad nesusijuoktų. Tiesiais dantimis. Nuosta- 
bi apatinė lūpa vos vos blizgėjo. Nepaprastai gosli burna. 

— Kodėl baudžiamoji teisė? - Ji žaidė su viršutine palaidinu- 
kės saga, ir valandėlę jos pirštų judesiai atitraukė jo dėmesį. 

— Baudžiamoji teisė? Čia teisiami blogi berniukai. 

- Ir jūs ginate blogus berniukus? 

Jis vėl vyptelėjo. 

— Pelningai. 

Siurbčiodami po pirmą „Kruvinąją Merę“, jie taip ir plepė- 
jo. Aptarė mėgstamiausius Atlantos restoranus, dideles eismo 
problemas, dar šį bei tą, nieko asmeniško ar svarbaus. 

Tada nei iš šio, nei iš to ji pasakė: 

- Spėju, kad jūs nevedęs. 

— Ne. Nevedęs. Kodėl taip nusprendėte? 

— Dedukcinis mąstymas. Jeigu būtumėte vedęs, net ir nelai- 
mingai, jūsų žmona būtų su jumis. Jokia moteris neatsisakytų 
kelionės į Paryžių, net jeigu dėl to tektų iškęsti uošvės gimta- 
dienio šventę. 

— Mano žmona galėjo atvykti kartu, bet pasilikti Paryžiuje 
dar ką nors pamatyti. 

Ji leido šiai minčiai kiek paplūduriuoti ore, tada pažiūrėjo į 
savo stiklą ir pamaišė ledo kubelius kokteilių lazdelės galiuku. 

— Abejoju, ar žmona pasitikėtų ir leistų jums keliauti vienam. 

— Ar aš atrodau toks nepatikimas? 

— Žmona nepasitikėtų kitomis moterimis. 

Jis pasijuto girstąs nuo savimeilės. Palinko dar arčiau. 

— Jūs irgi viena keliaujate. 

— Tai tiesa. 

— Verslas ar malonumai? 

Ji išgėrė iki dugno, tada pažiūrėjo į savo kairę ranką, kuri, 
aišku, buvo be vestuvinio žiedo. 

— Sukoriau tolimą kelią iki Paryžiaus, kad užklupčiau savo 
vyrą lovoje su drauge. 

Bingo, pagalvojo Derekas. Jis ką tik laimėjo loterijoje. Jos 
išdidumas patyrė baisų smūgį. Ji, tokiomis debesų pilkumo 
akimis, bučiavimui skirta burna, puikiomis kojomis ir dailių 
užpakaliuku, buvo iškeista į kitą moterį. Ji pažeidžiama, ieško 
pripažinimo, desperatiškai siekia patvirtinimo, kad tebėra pa- 
traukli, gundanti moteris. 

Jis linktelėjo į tuščią jos stiklą. 

— Dar vieną? 

Jos akys tebebuvo įsikirtusios į jį, ir jam pasidarė aišku, kad 
ji kryžkelėje. Mandagiai padėkoti, bet atsisakyti ir grįžti į savo 

vietą? Ar pasilikti ir žiūrėti, kas iš to išeis? Ji vėl sukando dan- 
timis nuostabią apatinę lūpą, tada ištarė: 

— Aišku. Kodėl ne? 

Šį kartą skrydžių palydovė daug greičiau atsiliepė į kvieti- 
mą, ir jie užsisakė po antrą porciją. Kol laukė, jis pastebėjo, kad 
kiti keleiviai arba jau miega, arba yra smarkiai pasinėrę į tai, 
ką rodo jų televizoriai. Salono šviesos išjungtos, išskyrus tas, 
kurios rodo išėjimą arba tualetus. Kitame salono šone pagyve- 
nusi moteris skaitė įsijungusi savo lempelę, ir nuo jos sklido tik 
siauras šviesos pluoštelis. 

Palydovė grįžo, taip pat kaip aną kartą paruošusi gėrimus. 

— Kaip yra, kad jinai jums įpila? - paklausė jis. 

Ji baikščiai palenkė galvą ir vėl ėmė žaisti viršutine palaidi- 
nukės saga. 

— Aš paprašiau. Kai tada nuėjau, paprašiau įpilti man dvigubą. 

— Bauda! - garsiai sušnibždėjo jis. 

— Nenorėjau jums pasirodyti girtuoklė. - Tai ji ištarė nu- 
traukdama gumelę nuo plaukų ir purtydama galvą. Tamsūs 
plaukai apgaubė pečius kaip blizganti vilnis. Atsidususi at- 
rėmė galvą į atkaltę ir užsimerkė. - Man reikėjo atsipalai- 
duoti, leisti, kad tai... atitraukti savo mintis nuo galvojimo 
apie... tai. 

— Nuo bjaurios scenos Paryžiuje? 

Ji sunkiai nurijo gumulą, pro blakstienas prasisunkė ašara ir 
nuriedėjo skruostu. 

— Įvertinkite skalėje nuo vieno iki dešimties. 

— Dešimt? 

- Dvylika. 

— Užjaučiu. 

— Ačiū. 

- Jis idiotas. 

— Dar kartą ačiū. - Tebelaikydama galvą ant atlošo, ji pasisu- 
ko į jį. - Nenoriu apie jį kalbėti. 

- Ir aš ne. - Jis suskaičiavo iki dešimties, tada smiliaus galiu- 
ku nubraukė jai nuo skruosto ašarą. - Apie ką kalbėsime? 

Nenuleisdama nuo jo akių, ji suskaičiavo bent iki dvidešim- 
ties, tada paklausė kimiu balsu: 

— Ar būtina kalbėti? 

Jos žvilgsnis nuklydo į jo burną ir keletą sekundžių ten užsi- 
buvo, tada vėl grįžo prie akių. Būtent tada jis suprato. Visiškai 
aiškiai. Jie tuoj pasidulkins. Ir ne tada, kai nusigaus į Atlantą. 
Čia pat. Dabar pat. 

Jis turėjo draugų, kurie gyrėsi darę tai lėktuve. Buvo girdėjęs 
miesto legendų apie tai, kad skrendant porelės buvo sučiuptos 
„nusikaltimo vietoje“, bet nelabai tikėjo tokiomis istorijomis. 

Praktiškai žiūrint, tai rizikinga. Viena vertus, gana didelė 
tikimybė būti sučiuptam, priklausomai nuo lėktuvo dydžio ir 
keleivių skaičiaus. Vieta - kitas veiksnys, vietos visur mažai, 
nesvarbu, kur atliktum tą reikalą. 

Bet galimybė tai padaryti visą jo kūną pripildė testosterono. 

Ypač kad jo būsima partnerė žiūri į jį su tokiu atviru reika- 
lavimu, o jos akys kalba apie karštą, seksualią prigimtį, ruse- 
nančią po puikia išore. Gal mano, kad jos vyras ją apgaudinėjo, 
nes buvo pernelyg santūri jų vedybinėje lovoje, arba kad turėjo 
anksčiau paleisti plaukus, elgiasi impulso pagauta, sako sau: 
velniop visus suvaržymus. 

Koks skirtumas. 

Jis apsižvalgė. Skaitytoja jau buvo išjungusi šviesą. Vyras ki- 
tapus tako snaudė įsijungęs filmą. Kai Derekas vėl atsisuko į ją, 
akys ryžtingai švietė - tokiu žvilgsniu jis stengdavosi perteikti 
skeptiškiems prisiekusiesiems apie savo ginamojo nekaltumą. 

Ji pastatė savo stiklą ant ranktūrio, tada šaltais pirštų galiukais 
palietėjo ranką. Tai buvo tiesiog brūkštelėjimas per jo krumplius, 
bet ir neabejotinas kvietimas. Kitą akimirką jos jau nebebuvo, ji 
tyliai judėjo pritemdytu taku link tualetų salono priekyje. 

Kitame salono gale per visą plotį buvo užtraukta užuolaida. 
Niekas nežiūrėjo, nei keleiviai, nei palydovai. Vis dėlto jo širdis 
daužėsi. Ar jis pakvaišo? Visiškai pametė protą? Ar jis tikrai 
ruošiasi tai padaryti? 

Lažinuosi iš tavo užpakalio, aš tai padarysiu. 

Nes jam patiko daug rizikos reikalaujančios situacijos. Nes 
buvo kietas, kietesnis už visų kietuolių. Nes jeigu moteris kada 
nors norėjo ir prašėsi išdulkinama, jis buvo tas, ko reikia. Ir 
pati svarbiausia priežastis: jis jos norėjo. 

Atsisegė saugos diržą, tada sunkiai atsistojo ir prasispraudė 
tarp sėdynių, stengdamasis nepatraukti niekieno dėmesio, ne- 
sutrikdyti snaudžiančių keleivių. 

Ji buvo palikusi tualeto duris per centimetrą praviras. Jis 
įsispraudė į neįmanomai mažą patalpėlę, tada už nugaros pa- 
traukė ir uždarė duris. Įsitikino, kad jos saugiai užrakintos. 

Ji iš esmės sėdėjo praustuvėje. Buvo nusivilkusi švarkelį. 
Trys viršutinės palaidinukės sagos atsegtos, ir jis matė įdubą 
virš nėriniuotų liemenėlės kaušelių. 

Gal dešimt sekundžių jie žiūrėjo vienas į kitą, tada susiglau- 
dė kaip būgno lėkštės. Lūpos susiliejo bučinyje, kuris buvo toks 
meilus, kokio seniai nebeatsiminė. Ji įsiurbė jo liežuvį taip ero- 
tiškai, kad jis suvaitojo nuo geismo antplūdžio, kokio nebuvo 
patyręs nuo paauglystės. 

Jo rankos susirado ketvirtą perlamutrinę palaidinukės sa- 
gutę, atsegė dar vieną. Tada paniro po palaidinuke, nusileido 
ant krūtų, švelniai jas suspaudė, glamonėjo kietus spenelius. 
Ji aikčiojo jam į burną. 

Nesiliaudama bučiuoti, ji grabinėjo jo diržą ir praskiepą, tuo 
tarpu jo rankos slydo žemyn jos šlaunimis, tada kėlė aukštyn 
sijoną, kol pasiekė kelnaites. Nusmaukė jas žemyn, per kelius, 
per aukštakulnius. 

Įsispraudė jai tarp kojų, apglėbė rankomis šlaunis ir vienu 
staigiu dūriu paniro į ją. 


Kai viskas buvo baigta, juodu netvirtai ir droviai nusijuokė. 
Galiausiai ji pakėlė galvą jam nuo peties. Jie nerangiai atsi- 
skyrė. Kai ji nevikriai bandė užsisagstyti palaidinukę, jis paste- 
bėjo, koks paraudęs jos veidas ir krūtinė. 
Jis susikišo marškinius, užtraukė užtrauktuką, užsisegė dir- 
žą, tuo tarpu ji apsivilko švarkelį. Pasiėmė apatinį drabužėlį, 

kurį jis skubėdamas buvo nusviedęs į šoną, bet neužsimovė. 
Jis padėjo jai atsistoti, susitvarkyti sijoną. Vos užteko vietos 
stovėti vienam prieš kitą. 

Jis paglostė jai skruostą. Šis buvo karštas. Lūpos atrodė pa- 
rinusios. Jis ketino vėl ją pabučiuoti. Norėjo to. 

Bet kol ruošėsi, ji pasakė: 

- Eikit pirmas. Man reikia... susitvarkyti. 

- Gerai. 

— Padorumo dėlei grįšiu į savo tikrąją vietą. 

Tai jam nepatiko. Tikėjosi, kad baigs skrydį drauge, laikyda- 
miesi už rankų ir apie šį bei tą kalbėdamiesi, dalydamiesi šia 
malonia kaltės paslaptimi, purtydami galvas ir juokdamiesi iš 
jos absurdiškumo. 

Žavingai nusišypsojo. 

— Ar galiu pakeisti jūsų nuomonę? 

— Ne. Taip geriausia. 

- Arjums viskas gerai? 

— Taip. - Ji atsakė truputį per greitai, ir veikiausiai pati tai 
suprato, nes linktelėjo ir pakartojo: - Taip. 

— Ar to gailitės? 

Pirmą kartą po to, kai baigė, ji pažiūrėjo jam tiesiai į veidą. 

— Nė kiek. 

— Gerai, - sušnibždėjo jis šypsodamasis. - Pasimatysime 
žemėje. 

— Pasimatysime žemėje. 

Jis pravėrė duris ir pamatęs, kad visur tuščia, išniro lau- 
kan. Girdėjo, kaip ji užsirakino. Atrodė, kad niekas iš keleivių 
nė nekrustelėjo. Skiriamoji užuolaida tebebuvo užtraukta. Jų 
taurės tebestovėjo ant ranktūrių. Jis užganėdintas sudribo į 
savo vietą. 

Vis dar jausdamasis pasakiškai. 

Tik po keleto minučių ji praėjo pro jį į savo vietą. Eidama pro 
šalį reikšmingai į jį pažiūrėjo, bet nieko nepasakė. Jis stebėjo, 
kaip ji atsisėdo, tada pasiėmė knygą, įsijungė lempelę ir bandė 
Skaityti. Tačiau žodžiai nesilaikė atmintyje. Degtinė darė savo, 

irjis ėmė snūduriuoti. Be to - kąjis čia bando apgauti? - norėjo 
vėl išgyventi tas keletą minučių tualete. 

Koks nutrūktgalviškas veiksmas. 

Koks fantastiškas pasidulkinimas. 

Kokia neįtikėtina moteris. 

Taip ir užmigo, saldžiai šypsodamasis. 


Pažadino palydovės taku stumiamo gėrimų vežimėlio bildesys. 
Ji atrodė tokia pat žvali, kaip ir įlipant. Nusistebėjo, kaip joms 
tai pavyksta. Jo drabužiai buvo susiglamžę, akys tarsi smėlio 
pripiltos. Galva spengė nuo degtinės, o labiausiai norėjosi iš- 
sivalyti dantis. 

Nusižiovavo, pasirąžė ir atsisuko pasižiūrėti atgal. 5C sėdy- 
nė buvo tuščia. Pažvelgė į tualetus - abu užimti. 

— Gal kavos, pone Mičeli? 

— Telaimina jus Dievas, vaikeli. 

Palydovė nusišypsojo ir pasilenkė pro jį pakelti užuolaidos. 
Jis žvilgtelėjo laukan ir pamatė, kad toli apačioje - žemė. Kai 
grįždavo iš užjūrio, jam visada gerklėje pakildavo sentimentų 
gumulas, pirmą kartą apačioje pamačius JAV. 

Buvo alkanas kaip vilkas ir tiesiog prarijo raguolį su kumpiu 
ir sūriu. Išgėrė puodelį juodos kavos. 

— Dar liko apie keturiasdešimt penkios minutės skrydžio, - 
pasakė palydovė, pildama dar kavos. - Neužmirškite užpildyti 
muitinės deklaracijos. 

— Be abejo. 

Kai vienas tualetas atsilaisvino, jis atsistojo ir pasiėmė 
duodamą tualeto reikmenų rinkinį. Pasinaudojo tualetu, nu- 
siprausė, išsivalė dantis ir purkštelėjo burnos gaiviklio. Prieš 
išeidamas apžvelgė patalpėlę ir tyliai sukikeno, vis dar neti- 
kėdamas, kad nuostabiai pasidulkino tokioje neestetiškoje 
patalpoje. 

Grįždamas pastebėjo, kad 5C sėdynė vis dar tuščia. Jis įsi- 
vaizdavo... 

Jėzau Kristau! Koks jos vardas? 

Mintyse perbėgo viską, ką jie kalbėjo. Ne, buvo tikras: ji nepa- 

sakė savo vardo. Neatsitiktinai ji nenorėjo toliau skrendant sė- 

dėti šalia jo. Mano, kad jis yra pašlemėkas trofėjų medžiotojas. 

Keletą minučių spoksojo pro langą keikdamas save, kad buvo 
roks asilas ir nepaklausė jos vardo. Kai vėl pažiūrėjo į priekį, 
pamatė, kad abu tualetai laisvi. Atsisuko atgal - ji sėdėjo savo 
vietoje. 

Jis nepamatė, kaip ji praėjo! Kaip galėjo taip nutikti? Jis 
buvo nusisukęs. Vylėsi, jog ji nepagalvojo, kad specialiai, jos 
vengdamas nusisuko. Pamėgino atkreipti jos dėmesį, bet ji 
buvo padėjusi galvą ant atlošo, užsimerkusi. 

Ketino atsistoti ir nueiti su ja pasikalbėti, bet tuo metu buvo 
pranešta, kad lėktuvas leidžiasi Atlantoje ir kad likusią skrydžio 
dalį keleiviai turi būti savo vietose, užsisegę saugos diržus. 

Jis vėl pažvelgė atgal, nekreipdamas dėmesio į žmones už 
nugaros, kurie turbūt stebėjosi, į ką jis taip spokso. Mintyse 
liepė jai atsimerkti, bet ji nepakluso. 

Pilotai pavyzdingai nusileido. Derekas šiaip taip iškentė ilgą 
riedėjimą iki terminalo. Kai tik buvo leista stotis, pašoko ir me- 
tėsi į taką. Bet keleiviai tarp jo ir 5C taip pat susigrūdo tarp 
eilių. Jie traukė savo bagažą iš lentynų virš galvų ir slinko prie 
išėjimo. Spūstyje pametė ją iš akių. 

Išėjus iš išlaipinimo rankovės, visa keleivių masė ėmė bėgti 
link vartų. Priekyje jos nematė, tad spėjo, kad ji galėjo būti nu- 
nešta arba sutrypta. 

Nesileidžiantis į ginčus pareigūnas nukreipė jį į vieną iš eilių 
patikrinti paso. Jis toliau naršė akimis keleivių minią — iš šio 
lėktuvo, taip pat iš keleto kitų bemaž tuo pat metu nusileidu- 
sių tolimojo skrydžio lėktuvų. 

Galiausiai pamatė už trijų eilių ir gerokai priekyje. Pamoja- 
vo, bet ji nematė. Nusprendė, kad bus paprasčiau susitikti lau- 
kiant bagažo, negu dabar mėginti irtis link jos. 

Atrodė, kad teks amžinai stovėti, bet pagaliau praėjo pasų kon- 
trolę. Bagažo skyriuje puolė prie reikiamo konvejerio ir pamatė 
ją tolimajame gale keliant lagaminą nuo judančios juostos. 

Nardydamas tarp piktų ir pavargusių keleivių, nuskubėjo 
link jos. Pamačiusi jį braunantis per minią, ji sustojo. 

Jis sustojo tik per plaštaką nuo jos. Nusišypsojo. 

— Aš idiotas, paskutinis kvailys. Net negaliu pasakyti labas, 
nes nežinau jūsų vardo. 

— Užtat aš žinau jūsų. 

Jis loštelėjo atgal - ne tiek nuo jos žodžių, kiek nuo tono. 
Mėgino suprasti, kodėl jis toks šaltas, tada suvokė, kad pasikei- 
tė visas elgesys. Ji nebeatrodė pažeidžiama, patraukli - ir jau 
tikrai ne prieinama. Visos sagutės užsegtos. Ji tiesiog siuntė 
jam žinią: Net negalvokite apie tai. 

Balsas šaltas. Akys, vakar tokios drumstos ir kviečiančios 
kaip patvinusi sietuva, dabar atrodo nervingos ir nedraugiš- 
kos. Kai nusišypsojo, padarė tai tokia patenkinta savimi, kaip 
tūzą turintis kortuotojas. 

- Pone Mičeli, jūs buvote išdurtas. 


R skyrius 


— Kiroaai kaip velnias. 

Derekas sugrūdo lagaminus į priimamojo kampą, tada at- 
sisuko į savo padėjėją ir susiraukė. Po dvylikos dienų išsisky- 
rimo labiau pritiktų širdingesnis, ne toks tiesmukas pasvei- 
kinimas. 

- Ir už tai ačiū, Marlena. Džiaugiuosi sugrįžęs. Kelionė buvo 
nuostabi, ačiū, kad paklausei. Oras - geresnis negali būti. Visi 
skrydžiai - laiku. Mamai dovanos patiko. Tėtis buvo... 

— Gerai jau, gerai. Aš tik pasakiau. 

— Išbuvau lėktuve dešimt valandų, - toliau burbėjo jis. - Ko 
tikėjaisi? 

— Tikėjausi, kad prieš ateidamas į kontorą nusimaudysi ir 
nusiskusi. 

— Jeigu būčiau vykęs namo susitvarkyti, veikiausiai būčiau 
ir likęs. Pagunda susirangyti lovoje būtų per didelė. Žinau, kad 
pilna reikalų, todėl aš čia, nesiprausęs, nesiskutęs ir tuo visai 
nepatenkintas. 

— Dar nematei Magės? 

— Tiek ilgai buvau išvykęs, kad dar keletas valandų nieko ne- 
pakeis. 

Marlena nudelbė jį tokiu žvilgsniu, kuris reiškė: nesakyk, 
kad neperspėjau. O tada: 

— Kavos? 

— Tai pirmas malonus dalykas, kurį iš tavęs išgirdau. 

Einant pro praviras kabinetų duris, pavaldiniai jį sveikino, 
jis atsakė mostais ir žengė toliau, nesustodamas šnektelti. Nu- 
ėjo tiesiai į savo kabinetą ir uždarė duris, taip atimdamas bet 
kam galimybę užeiti ir pasimeilinti pasveikinant sugrįžus. 

Erdvus kampinis kambarys buvo vieno iš tų modernių stikli- 
nių Atlantos dangoraižių dvidešimtame aukšte, tad per sienas 
galėjo plačiai matyti. Šiandien saulė truputį per smarkiai švie- 
tė, ryški šviesa ne visai atitiko jo nuotaiką, tad paėmęs nuo- 
tolinio valdymo pultą truputį prisuko žaliuzes, įtaisytas tarp 
stiklo blokų. 

Samdytas interjero dizaineris piršo jam visokiausias idėjas, 
bet galutinius sprendimus priėmė jis - parinko rankų darbo 
turkišką kilimą, medinių knygų spintų beicą, medžiagą apmu- 
šalams, savo darbinio krėslo odą. 

Taip pat primygtinai pareikalavo padaryti vietos asmeni- 
niams daiktams, kurie jam buvo ypač reikšmingi, - net jeigu 
ne visai derėjo prie interjero. Lentynoje tarp teisinių knygų 
tomų stovėjo dvisparnio lėktuvo modelis - jį su tėčiu padarė 
tą vasarą, kai jam suėjo devyneri, beisbolo pirštinė, su kuria 
jis padėjo savo vidurinės mokyklos komandai tapti valstijos 
čempione, alaus bokalas su alave išgraviruotu studentų broli- 
jos pavadinimu. 

Kabinete buvo pati moderniausia įranga, bet šitos nostal- 
giškos detalės jį darė mielą, kaip patogi pora brangių sportinių 
batelių. 


Išsinėrė iš susiglamžiusio švarko ir pakabino jį į užmaskuotą 
spintą, atsisėdo į savo darbinį krėslą, subedė pirštus į liepsno- 
jančias akiduobes ir sušnibždėjo: 

— Pone Mičeli, jūs buvote išdurtas. 

Ką tai galėjo reikšti? 

Nė velnio nesuprato, nes tai pasakiusi ji apsisuko ir nudrožė 
į moterų tualetą, vilkdama paskui save ratuotą lagaminą. Būtų 
atrodęs kaip iškrypėlis, jeigu būtų stypsojęs prie durų ir laukęs, 
kada ji išeis. Beje, ši ponia, kad ir koks jos vardas, davė aiškiai 

suprasti, kad nieko daugiau iš jo nenorėjo, tik poros „Kruvinų- 
jų Merių ir karšto nešvankaus kyšt-myžt lėktuvo tualete. 

Todėlirzo galvodamas Ir tegul tave velniai rauna, bet trokšda- 
mas, kad toks įsimintinas epizodas būtų pasibaigęs malonesne 
gaida. Be to, nedavė ramybės jos paskutiniai žodžiai. 

Kad ir koks buvo jos žaidimas, moteris jį suvystė. Tos kvie- 
čiančios akys. Tas viršutinės palaidinukės sagos segiojimas. Tos 
kojos. O taip, kojos. Dar niekada Jergens kosmetika neatrodė 
tokia puiki, taip švelniai apčiuopiama, kaip ant jos šlaunų. Ir 
tas visas žaidimas lūpomis. Ir, dėl Dievo, taip paleisti plaukus. 
Visos pasaulio moterys žino tuos pokštus. 

Bet ji nuostabiai tai darė. 

Paėmė jį už svambalo ir nusivedė į pilno žmonių lėktuvo tu- 
aletą, kur juos galėjo sučiupti, paviešinti ir padaryti pajuokos 
objektu. Jis nežinojo, ar komerciniame lėktuve draudžiami 
seksualiniai santykiai - paprašys kurio nors darbuotojo pasi- 
aiškinti, - bet velniškai aišku, kad tai nebuvo labai gudru. 

Kas, jeigu juos būtų užtikusi kokia smulki senučiukė? Arba 
vaikas? Įsivaizduokime, koks būtų kilęs triukšmas, jeigu juos 
būtų užklupusi mažoji Siuzė. Niekas visą naktį nebemiegotų. 
Visi du šimtai su viršum keleivių norėtų pamatyti, kas tokie 
negali suvaldyti savo libido, dirstelėti į tuos sanguliautojus. 

Taip ir įsivaizdavo savo nuotrauką pirmame Journal pusla- 
pyje - vedamas iš lėktuvo oro uosto pareigūno su smerkiama, 
net pasibjaurėjimo kupina išraiška veide. Rajono prokuratūra 
veikiausiai net pasidarytų iš to lankstinuką ir išsiuntinėtų vi- 
soms Fultono apygardos teisingumo institucijoms. Jis to neiš- 
tvertų. 

Nemėgo pralaimėti ir darė viską, kad laimėtų. Bet jis mokėjo 
pralaimėti oriai - jeigu žinojo, kad padarė viską, ką galėjo, jeigu 
iš tikro nuo pat pradžių nebuvo jokios galimybės laimėti, o jis 
atidavė visas jėgas aplinkybėms pakeisti. Šitaip jis galėjo pra- 
laimėti. Nemėgo to, bet galėjo. 

Bet būti išjuoktam, apsuktam, padarytam visišku kvailiu, 
kaip padarė ta piemenė, - tik ne šitaip. 

Ir kodėl? Be to, kad nepažinodamas ją iškrušo, ką blogo jai 
padarė? 

Na ką gi. Tegul tai lieka nedidelė jo gyvenimo paslaptis. 

Patampė šeriuotus skruostus, tada nuleido rankas ant laiš- 
kų, žinučių ir kitokių popierių krūvos, kuri susikaupė per dvy- 
lika nebuvimo dienų. 

Įėjo Marlena, nešina bloknotu ir garuojančiu puodeliu kavos. 

— Ačiū. - Pirmu gurkšniu nusiplikino, bet tokios ir norėjo, 
kava buvo skani. 

Ji atsisėdo į savo įprastą vietą kitapus stalo. 

— Na. Tai kaip tas Paryžius? 

— Prancūziškas. 

— Taip blogai? 

Jis nusišypsojo. 

— Gražus miestas. Visur gėlės. Puikus maistas. Geras vynas. 

— Tu nemėgsti vyno. 

— Sugebėjau išplempti keletą taurių, na, dėl kompanijos. 

— O Sena? 

— Mamos pokylis vyko laive-restorane. 

— O Dievo Motinos katedra? 

— Savo vietoje, bet kupriaus nemačiau. 

— Gražios moterys? 

— Visur. 

Marlena paniekinamai sušnirpštė. 

— Jos visos rūko. Štai kodėl tokios plonos. 

Derekas nužvelgė ją, ir jos akys susiaurėjo. 

— Nedrįsk to sakyti. Bet tai vienintelė dieta, kurios neiš- 
bandžiau. 

Jis nusijuokė. Jie taip seniai kartu, kad gali traukti vienas 
kitą per dantį ir neužsigauti. Marlena Salivan nusekė paskui jį, 
kai po vieno karšto ginčo su vyresniuoju partneriu jis drąsiai 
trenkė didelės ir garbingos kompanijos durimis. 

Ji padėjo jam prisikalti savo advokato iškabą ir nuo tada 
buvo dešinioji ranka, vartų sargybinis, visų reikalų sekretorė, 
pasiuntinukė ir naujų idėjų bandytoja. Ji turėjo puikią teisinę 

nuovoką ir dažnai pasiūlydavo netikėtus sprendimus, kai byla 
įstrigdavo, o jo pasirinkta gynybos taktika vesdavo tik prie ap- 
kaltinimo. Be jos jis nebūtų galėjęs tvarkyti nei darbinių reika- 
lų, nei asmeninio gyvenimo, ir ji dažnai tai jam primindavo. 

Aklaija pasitikėjo. Ji nusineš į kapą viską, ką pasakys jai kaip 
paslaptį. Dabar, žiūrėdamas į jos mielą motinišką veidą, svars- 
tė, ar papasakoti apie tą nuotykį lėktuve. Įsikibk į stalą, Marle- 
na. Nepatikėsi, ką tavo bosas iškrėtė per tą transatlantinį skrydį. 
kuri yra jį mačiusi ne tik šlovės viršūnėje, bet ir žemiausiai nu- 
puolusį. Praėjusios nakties seksualinė išdaiga liks jo paslaptis. 

Nuoširdžiai to tikėjosi. 

— Ar yra kas naujo iš prokuratūros dėl Džeisono Konoro? - 
paklausė. Šešiolikmetis buvo apkaltintas šaltakraujiškai nužu- 
dęs savo motiną ir patėvį. Dėl nusikaltimo žiaurumo jis buvo 
traktuojamas kaip suaugęs. 

— Skambinau, prašiau bylos susipažinti. Įprastas atsikalbi- 
nėjimas. 

— Aiškiai išsidirbinėja. Paskambink ir pasakyk, kad aš grįžau 
ir noriu tos prakeiktos bylos. - Teismo diena sparčiai artėjo, ir 
jojaunajam klientui grėsė mirties bausmė, jeigu bus pripažintas 
kaltu. - Ar kas nors pastaruoju metu kalbėjosi su Džeisonu? 

— Vakar. - Ji papasakojo, kad vienas iš padėjėjų, dirbančių 
prie šios bylos, buvo nuvykęs į kalėjimą. - Matėsi su juo, bet 
nesikalbėjo. Berniukas vis dar tyli. 

— Ar jam buvo pasakyta, kad negalėsiu pagelbėti, jeigu jis 
pats nesistengs sau padėti? 

- Buvo. 

Derekas pasižymėjo mintyse, kad reikia nueiti pas berniuką, 
kai tik leis darbotvarkė, ir pabandyti įtikinti, kad jis yra pa- 
tekęs į baisią bėdą. Paėmė šūsnį rausvų lapelių, primenančių, 
kam turi paskambinti. Viršutiniame Marlena buvo užrašiusi 
storomis raudonomis raidėmis: Paklausk manęs. 

Paėmė jį ir pamojavo. 

— Klausiu. 

— Kol buvai išvykęs, atsitiko kai kas įdomaus. Polas Vileris... 

— Kas jis? 

— „Vilerių verslovė'. 

— Tas Vileris? 

— Tas Vileris. Pinigai šikną draskė. Nušautas „Moultrio vieš- 
butyje. Žiniasklaida dūzgia. Didžiulės laidotuvės. Nenustaty- 
tas nusikaltėlis vis dar laisvėje. 

Jis švilptelėjo ir parodė į lapelį. 

— Tai kas yra Dagas? 

— Amžinatilsio brolis ir verslo partneris. 

— Intriga stiprėja. 

— Per pastarąsias porą dienų jis tris kartus skambino. Nori 
kuo skubiau susitikti, kai tik grįši. 

— Kokiu reikalu? 

— Nesakė. 

Jautėsi pavargęs kaip šuo, suprato, kad nelabai kaip kvepia, 
be to, buvo nekokios nuotaikos. Bet jam patiko tai, ką išgirdo, 
kraujas savaime ėmė burbuliuoti. 

— Arjis gali čia būti po valandos? 


Dagas Vileris iš dalies atrodė toks, koks ir buvo, - sėkmingas 
verslininkas. Apie penkiasdešimties ir gerai išsilaikęs, nors įė- 
jęs į Dereko kabinetą atrodė kaip žmogus, turintis labai daug 
ką slėpti. Tačiau ranką paspaudė sausai ir tvirtai. 

— Kaip suprantu, ką tik grįžote iš užsienio kelionės. 

— Iš Paryžiaus. Tiesiai iš oro uosto. Todėl toks susiglamžęs. 
Atsiprašau. - Derekas jautėsi gerokai apipešiotas, palyginti su 
nepriekaištingai apsirengusiu ir susitvarkiusiu Vileriu. 

— Pone Mičeli, nereikia atsiprašinėti. Tai aš džiaugiuosi, kad 
sutikote šiandien pat mane priimti. 

Derekas mostelėjo į fotelius, tarp kurių stovėjo kavos stale- 
lis, Marlena ant jo jau buvo pastačiusi padėklą su ledo kibirėliu, 
dviem stiklinėmis ir vandens buteliukais. Jis labiau mėgo šne- 
kėtis su klientais susėdęs šitokioje vietoje, ne prie stalo. 

— Vaišinkitės, pone Vileri. 

Vileris papurtė galvą. 

— Mano padėjėja ponia Salivan papasakojo apie jūsų brolį, - 
pasakė Derekas, įsipildamas Perrier vandens. - Nuoširdžiai už- 
jaučiu. 

— Ačiu. Tai siaubinga. 

— Be abejo. Ji tik trumpai nušvietė, kas atsitiko, o aš dar ne- 
turėjau laiko perskaityti, kas rašoma spaudoje. Ar galite apie 
tai kalbėti? 

Kitas penkias minutes Derekas klausėsi, ką Dagas Vileris 
žino apie nužudymą. Derekas pastebėjo, kad tai atsitiko kaip 
tik tą dieną, kai jis išvyko į Prancūziją. 

— Tai viskas, ką žinau, - baigė trumpą ataskaitą Vileris. - Re- 
miuosi Džulės ir kitų buvusiųjų lifte pasakojimais policijai. 

— Džulė - ta moteris, kuri buvo su jūsų broliu, kai tai įvyko? 

— Taip. - Vileris paėmė buteliuką vandens, atsuko kamštelį 
ir atsigėrė. 

Marlena buvo sakiusi, kad Džulė Rutledž buvo Vilerio meilu- 
žė. Derekui rūpėjo, ar jos santykiai su Polu Vileriu kėlė šeimai 
kokių nepatogumų. Iš to, kaip juntamai Dagas Vileris nenorėjo 
šios temos plėtoti, suvokė, kad kėlė. 

— Nusikaltėlis nenustatytas? 

Vileris papurtė galvą. 

— Ponia Salivan sakė, kad policija neturi jokių rimtesnių 
įkalčių. 

- Šįryt dar neturėjo. 

— Kas vadovauja tyrimui? 

— Detektyvas vardu Homeris Sanfordas. 

— Pažįstu. Geras tyrėjas. 

— Tikiuosi, - pasakė Vileris ir truktelėjo pečiais. - Tačiau jis 
nė kiek nepasistūmėjo tirdamas šią bylą. Šįryt nepasakė nieko 
naujo. 

Derekas žinojo, kad buvęs visų žvaigždžių futbolo rinktinės 
žaidėjas - nuoseklus ir užsispyręs detektyvas. Draugai apie jį 
geros nuomonės. Jis kietas tik su nusikaltėliais. Jeigu neturi 
ko pranešti, tai ne dėl to, kad nesistengia. 

— Kaip suprantu, - pasakė jis Vileriui, - Sanfordas turi tik 
kulką, ir balistinė ekspertizė nieko nedavė. 

— Tai tiesa. Patikrino visas duomenų bazes - pistoletas ne- 
buvo panaudotas jokiame ankstesniame nusikaltime. 

Derekas kurį laiką tylėjo, laukdamas, ką Vileris toliau pasa- 
kys. Vis dar nesuprato, kam žmogus prašė tokio skubaus susi- 
tikimo. Pagaliau garsiai ištarė tai, kas ėmė suktis galvoje, vos 
išgirdus apie šaudymą. 

— Atrodo gana keista vieta apiplėšimui, ar ne? Aštuntas vieš- 
bučio aukštas. 

Vileris įsikirto akimis į jį. 

— Taip. - Tada nusuko akis į šoną. - Keista. 

— Ar detektyvas Sanfordas užsiminė apie tą keistumą? 

— Man ne. 

— Aha. 

Skrydžio nuovargis ir persisukęs laikas ėmė lenkti Dereką. 
Nežiūrėjo į laikrodį, bet pagal saulę jautė, kad metas baigti, vi- 
sas kūnas peršėte peršėjo. Reikėjo sukti prie pabaigos. 

— Pone Vileri, kodėl norėjote susitikti? 

— Nes žinau jūsų, kaip gynybos advokato, reputaciją. Sako- 
ma, kad jūs labai geras. 

— Ačiū. 

— Noriu jus samdyti atstovauti mūsų šeimai visa kur. 

— „Visa kur“ reiškia... 

— Policijos apklausose. 

— Jūs apklausiamas dėl brolio nužudymo? 

Jis linktelėjo. 

— Man sakoma, kad tai įprasta tvarka. Formalumas. 

Nesąmonė. Derekas netikėjo, kad policija ką nors darytų dėl 
formalumo, akivaizdu, kad ir Vileris tuo netiki. 

— Ar per šias apklausas dalyvavo jūsų advokatas? 

— Taip. - Vileris paniekinamai mostelėjo. - Jis tinka, kai kal- 
bama apie smulkius reikaliukus ar baudas už eismo taisyklių 
pažeidimus. Bet mes jaučiame, kad čia reikia ko nors su dides- 
niais kiaušiais. Atleiskite už posakį. 

— Be abejo, ypač kai tie paminėti kiaušiai yra mano. - Jie su- 
pratingai šyptelėjo vienas kitam. - Kas tie „mes“? 

Šis Dereko klausimas užklupo vyrą nepasiruošusį. 

— Atleiskite? 

- Sakote „mes'. Jūs ir kas dar? 

— Mano šeima. Žmona ir sūnus. 

- Aišku. - Derekas laukė, ką dar Vileris pasakys. Šis pirma 
dar atsigėrė vandens iš buteliuko. 

— Įtarimas automatiškai kristų ant kiekvieno, kuris gali tu- 
rėti naudos iš Polo mirties, - pasakė. 

- Ant jūsų? 

— Nebūtinai. Aš nesu Polo paveldėtojas. Tačiau aš tapsiu 
kompanijos vadovas, ir tai yra nepiniginė nauda. 

— Jūsų žmona? 

— Šerona. Sakoma, kad aš sėkmingai vedžiau. Šeronos pro- 
senelis nusipirko dešimtis tūkstančių „Coca-Cola“ akcijų, kai 
bendrovė dar buvo naujokė. 

— Sveikinu. 

Vileris silpnai šyptelėjo. 

— Jai nereikia Polo pinigų. Be to, nusikaltimo metu ji buvo 
namie. 

— Lieka jūsų sūnus. 

— Kreitonas. - Jis stabtelėjo, tada pridūrė: - Jis yra Polo pa- 
veldėtojas. 

Derekas atsilošė kėdėje ir kurį laiką žiūrėjo į vyrą, paskui 
pasakė: 

— Pone Vileri, jei būčiau faras, pirmiausia žiūrėčiau į jį. Neį- 
sižeiskite. Tiesiog esu bjauriai atviras su jumis. Policija visada 
seka paskui pinigus. 

— Suprantu. Ir jie teisingai daro. 

— Kiek metų Kreitonui? 

— Dvidešimt aštuoneri. 

Derekas tikėjosi, kad jis jaunesnis, gal net nepilnametis, la- 
biau priklausomas, prižiūrimas. 


— Policija jo nesulaikė, ar ne? 

— Ne, nieko panašaus. Apklausos buvo labai mandagios ir 
vyko mūsų namuose, ne policijos nuovadoje. 

— Tai gerai. Ar advokatas visose dalyvavo? 

— Pasirūpinau, kad dalyvautų. Laimė, Kreitonas turi geležinį 
alibi. Tuo laiku, kai įvyko apiplėšimas ir Polas buvo nušautas, 
jis su savo asmeniniu treneriu mūsų namų teniso korte mokėsi 
žaisti. Aš grįžau namo persirengti golfui ir mačiau juos korte, 
tai buvo vos kelios minutės prieš Džulei paskambinant ir pasa- 
kant, kad Polas negyvas. Mūsų namų šeimininkė, kuri neme- 
luotų, net jei nuo to priklausytų jos gyvybė, sakė, kad jie ten 
žaidė mažiausiai valandą. 

— Tai kokia problema? 

— Iš tikro nėra problemos. Jus samdau atsargumo dėlei. Ne- 
noriu, kad mano sūnus būtų gąsdinamas, nes detektyvai netu- 
ri kur daugiau ieškoti ir ko daugiau veikti. 

— Kodėl jie turėtų tai daryti? 

Vileris paabejojęs pasakė: 

— Polas ir Kreitonas ne itin sutarė. 

— Dėl ko? 

— Dėl visko, - ištarė Vileris ir sausai nusijuokė. - Esmė ta, 
kad Kreitonas visai nenori įsitraukti į verslą, o Polas manė, kad 
turėtų. Polas buvo darboholikas. Ir aš esu, bet ne toks, koks 
buvo mano brolis. Jis negalėjo suprasti žmonių, kurie nesimė- 
gauja darbu. Kreitonui kitkas rūpėjo. 

Derekas klausiamai pakėlė antakius. 

— Tenisas? 

- Žaidžia beveik kasdien. Jam patinka automobiliai. Drabu- 
žiai. Bet tikroji jo aistra - filmai. 

— Turite omeny kino filmus? 

— Manau, kad jis yra matęs visus filmus, kurie kada nors 
buvo sukurti. Tai jam daugiau nei pramoga. Tai jo pašaukimas. 
Vien tai atima daug daugiau jo laiko negu „Vilerių verslovė . Jis 
mąsto... meniškai. - Vileris atsiduso. - Polas negalėjo suprasti, 
tuo labiau susitaikyti su tuo, kad Kreitonas nesidomi prekyba, 
ir dėl to jį spaudė, net labiau negu aš. Tai buvo tikras jų nesan- 
taikos obuolys. 


Bao aalus, 

— Ar apie jų priešiškumą buvo plačiai žinoma? 

— Tiems, kurie artimai pažinojo šeimą, - taip. - Jis susirau- 
kė. - Džulė apie tai užsiminė detektyvams. 

— Hm. Šeimos nesantaiką policijai atskleidė moteris, kuri buvo 
su jūsų broliu jo mirties valandą. Viešbutyje. Vidury dienos. 

Supratęs užuominą, Dagas pasakė: 

— Mano brolis ir Džulė... Pats Polas niekada nekalbėjo apie 
ją kaip savo draugę. Bet visi, kurie jį pažinojo, žinojo ir apie jų 
ryšį, nors jie ir stengėsi to neviešinti. 

— Kodėl? 

— Spėju, kad iš pagarbos Merei, velionei Polo žmonai, kurią 
jis mylėjo visu kūnu ir siela. Jie buvo visuomenėje gerai žino- 
ma pora. Neišskiriama. Visiškai atsidavę vienas kitam. 

— Vaikai? 

— Neturėjo. Veikiausiai Merė negalėjo pastoti. Bet jie su Polu 
tai kompensavo filantropine veikla. Kai Merė mirė, jis buvo 
priblokštas. Maniau, kad nebegalės žiūrėti į jokią kitą moterį. 
Bet atsirado Džulė, ir jis įsimylėjo iki ausų. 

— Ar seniai tai įvyko? 

— Jau kokie dveji metai. Maždaug tiek. 

- Arjie gyveno kartu? 

Jis papurtė galvą. 

— Kita vertus, jie visą laiką buvo kartu. Mažiausiai keletą 
kartų per savaitę, taip pat kiekvieną antradienį ilgi pietūs vieš- 
butyje. Jis kartą man pasakojo, kad tas laikas jiems ypatingas 
ir niekas jam šito negali sutrukdyti. Jis visą savo darbotvarkę 
derino prie šito. 

— Viešbučio personalas gali patvirtinti tą nuolatinę rezer- 
vaciją? 

— Jau tai padarė. Pateikė įrašus policijai. - Jis padėjo ant sta- 
lelio tuščią vandens buteliuką. - Pone Mičeli, ar galiu laikyti 
jus savo advokatu? Ar būsite mūsų oficialus atstovas bendrau- 
jant su žiniasklaida? Tikiuosi, kad mums išvis neprireiks jūsų 
paslaugų. Bet jei prireiks, jausiuos geriau žinodamas, kad jūs 


pasiruošęs. 

— Man reikia atlikti namų darbus. Susipažinti su byla ir vyks- 
tančiu tyrimu. Taip pat noriu susitikti su jūsų šeima, ypač su 
Kreitonu. 

- Žinoma. Jis pritaria minčiai pasitelkti jus į pagalbą, jeigu to 
prireiks. Ir, suprantama, mes pervesime jums padorų avansą. 

Derekas šypsodamasis atsistojo ir ištiesė ranką. 

— Tai jau tikrai. 

Vileris nusijuokė. 

— Rytoj kurjeris pristatys čekį. 

— Išeidamas iš ponios Salivan galėsite gauti duomenis, - pa- 
sakė Derekas. Tada jo išraiška tapo deramai liūdna. - Man tik- 
rai labai gaila dėl šio susitikimo priežasties. Užuojauta jums ir 
jūsų šeimai. 

— Ačiū. 

Vileris apsisuko ir jau buvo beveik prie durų, kai Derekas pa- 
klausė: 

— Ar policija ją tiria? Draugę. 

Atrodė, kad klausimas sutrikdė Vilerį, nes jis perklausė: 

— Turite omeny, dėl dalyvavimo? Kaip bendrininkę? 

Derekas gūžtelėjo pečiais. Vileris papurtė galvą. 

— Jeigu ir tiria, tai veltui. Polas dievino Džulę, o ši jį. 

Derekas pasilaikė sau nuomonę apie abipusį dievinimą. Kai 
ant kortos pastatyti dideli pinigai, kaip dabar Vilerių, dievini- 
mas dažnai traukiasi į antrą planą. 


o Slurius 


A Viler rašė paskutinius keletą dešimčių padėkos atviru- 
kų, kuriuos išsiųs žmonėms už jų gėlėmis ir kitais būdais pa- 
rodytą užuojautą šeimai dėl jos svainio mirties. Tai buvo daug 
laiko reikalaujantis užsiėmimas. Jau keletą dienų prie šito dir- 
bo ir džiaugėsi, kad matyti pabaiga. 

Kai Kreitonas net nepasibeldęs įsiveržė į jos miegamąjį, iš 
tikro net apsidžiaugė pertraukta. Kol nepamatė, kad jis per- 
siutęs. 

— Motin! 

- Aš čia, branguti. 

Išvydęs ją prie stalo, piktai pažiūrėjo. Jis kažką laikė ranko- 
je, įėjęs tuo mostelėjo. 

— Kas tai, širduk? Vaizdo diskas? 

— Taip, motin, - pakartojo jis, pabrėždamas žodžius. - Vaiz- 
do diskas. Ir tas vaizdo diskas yra mano. 

— Tu jį čia palikai. Vakar vakare pažiūrėjau. Nepamaniau... 

— Ne, tu net nepamanei. Tu juo naudojaisi, prieš tai nepasi- 
klaususi manes. 

— Dėl Dievo meilės, Kreitonai, nusiramink. Aš juk jo nesu- 
gadinau? 

— Tu palikai jį be įdėklo. Gulėjo virtuvėje tiesiai ant ruošos 
Stalo. Atsitiktinai praeidamas jį pamačiau. 

— Gal Rubė... 

— Jeigu nori būti tokia nerūpestinga, būk su savo vaizdo dis- 
kais, ar dar geriau - žiūrėk išsinuomotus, tada nebūsi atsakin- 
ga už tai, ką lieti. 

Jeigu nenori, kad kas nors liestų jo vaizdo diskus, neturėtų 
bet kurjų palikinėti, pagalvojo ji. Bet nepasakė. Kam dar labiau 
erzinti, kai ir taip piktas. Kai jis įširdęs, geriau leisti išsilieti. 

— Turėjau paskambinti ir paprašyti tavęs prieš žiūrėdama, - 
pasakė. - Atsiprašau. 

Jis nusviedė diską ant stalo. 

— Dabar jis sugadintas, ir man šūdo vertas tavo atsiprašymas. 

— Nekalbėk šitaip su motina. 

Jie atsisuko ir pamatė Dagą, stovintį tarpduryje. Šis numetė 
švarką ant lovos. 

— Atsiprašyk. 

— Nė velnio. Ji neturėjo imti... 

— Gana! - riktelėjo Dagas. 

Kreitonas supykęs nutilo. Atrodė, kad Dagas pasiruošęs jam 
trenkti. Šerona jautėsi nelaiminga, nes per ją kilo tas barnis — 
juk Kreitonas turėjo priežastį susinervinti. Taip neatsargiai elg- 
tis su vienu jo brangiųjų vaizdo diskų - tikrai nedovanotina. 

— Nupirksiu kitą vietoj to, - romiai pasiūlė ji. Tada tyliai nusi- 
juokė. - Kam visas tas triukšmas, ir tas filmas ne toks jau geras. 

— Ne tai svarbiausia, motin, - atsiduso Kreitonas, veikiau- 
siai dėl jos bukumo, kad nemato, kur esmė. - Aš dingstu. Hasta 
la vista, baby. Arnoldas Švarcnegeris. „Terminatorius 2. Pasku- 
tinio teismo diena .- Jis apsisuko eiti. 

— Niekur neik, - pasakė Dagas. - Noriu su tavim pasikalbėti. 

— Apie ką? 

— Pirmiausia atsiprašyk motinos. 

— Jėzau, kiek man, aštuoneri? 

Šerona nekentė barnių, nes pati išaugo nuolat girdėdama rie- 
tenas. Jos tėvų santuoka buvo be meilės ir labai audringa, rūmai, 
kuriuose jie gyveno, priminė karo lauką. Per daug pinigų įsukta, 
kad skyrybos būtų tinkama išeitis, tad jie tenkinosi skaudinda- 
mi vienas kitą, o Šerona būdavo nelaiminga tarpininkė. 

Natūralu, kad ji kiek įmanydama vengė kivirčų, stengėsi būti 
šeimos taikytoja. 

-— Viskas gerai, Dagai. Jis nieko blogo neturėjo omenyje, ar 
ne, branguti? Jis... 

— Neteisink jo, Šerona. Per visus laiptus girdėjau. Jis turi ta- 
vęs atsiprašyti. Aš reikalauju. 

Ji matė, kaip du brangiausi jos gyvenimo žmonės stengiasi 
žvilgsniu įveikti vienas kitą, ir galiausiai Kreitonas nusileido. 
Atsisuko į ją, nusilenkė iki žemės, paėmė ranką ir pabučiavo. 

— Atleisk man, motin. Atsiprašau, kad pasakiau žodį „šūdas“. 

Tada išsitiesė ir kreipėsi į Dagą. 

— Tas žodis, beje, šešiasdešimt septynis kartus pakartotas 
kaip tik tame filme. Jo trukmė - devyniasdešimt keturios mi- 
nutės. Taigi, vakar vakare žiūrėdama tą filmą, ji kas pusantros 
minutės girdėjo žodį „šūdas“ arba jo vedinius, paklaida gali būti 
kelios sekundės. Bet jeigu mano pasakymas „šūdas ją įžeidė, 
tai aš šūdinai atsiprašau. 

Šerona negalėjo sulaikyti juoko. Dagas nė kiek nepra- 
linksmėjo. 

Stengdamasi išsklaidyti įtampą, ji pasakė: 

— Pažiūrėk, ką tik baigiau rašyti padėkos atvirukus. Rytoj 
bus galima išsiųsti. Visi buvo labai mieli, bet surašyti tuos vi- 
sus „dėkojame“ - rimtas išmėginimas. 

— Ačiū, padarei didelį darbą, - tarė Dagas. Tada atsisuko į 
Kreitoną. - Ką tik grįžau iš susitikimo su Dereku Mičeliu. 

Kreitonas trūktelėjo pečiais, tada sudribo į fotelį ir atmetė 
galvą ant atkaltės, aiškiai rodydamas esąs abejingas. 

- Primink man, Dagai, kas jis, - paprašė Šerona. 

— Jis gynybos advokatas. Atsimeni, kalbėjome, kad reikia jį 
pasamdyti. 

— Ak, tiesa. - Ji prisiminė, kad prieš porą dienų buvo kaž- 
koks pašnekesys per vakarienę, bet neįsidėjo galvon. 

— Jis nori su tavim susitikti, - pasakė Dagas Kreitonui. 

— Man jau bloga nuo šito. Iš tikro. Pirma tie detektyvai ir tas 
tavo minkštakiaušis teisininkas - kabinėjasi prie kiekvieno žodžio, 


52 = Sandia Brown 


kažką žymisi. - Kreitonas pavaizdavo skubrų rašymą. - Dabar tas 
vyriokas. Ir išvis, kuo jis toks ypatingas? Ir kam man jo reikia? 

Dagas neatsakė į klausimą. 

— Rytoj jo padėjėja paskyrė tau susitikimą. 

— Rytoj negaliu. Atsimeni, pats liepei nusivesti tuos plyti- 
ninkus ir akmenskaldžius pietų. 

— Trečią valandą. 

— Trečią mano mašina bus servise, ir aš būsiu su ja. Nepasi- 
tikiu tuo kretinu mechaniku. 

- Štai jo adresas. 

Dagas ištiesė vizitinę kortelę. Kreitonas nužvelgė abudu ne- 
apykantos kupinu žvilgsniu, tada vienu mostu čiupo kortelę, 
pakilo iš fotelio, nužingsniavo per kambarį ir išeidamas už- 
trenkė duris. 

Keletą sekundžių tėvai sustingę tylėjo, tada Dagas nuėjo 
prie lovos ir pasiėmė švarką. Šerona nusekė paskui jį į drabu- 
žinę, kuri kartu buvo ir jų abiejų persirengimo kambarys. Jis 
nusitraukė kaklaraištį ir ėmė sagstytis marškinius. 

— Tai aš kalta, - pasakė ji. - Nereikėjo neklausus žiūrėti to 
vaizdo disko. 

— Šerona, nesakyk šitaip. Tai ne tavo kaltė. Vėl jį teisini. Jis 
niekada nesuaugs ir netaps atsakingas, jeigu kaskart mane 
pertrauksi, kai bandau jam įdiegti... 

— Kalbi kaip Polas. 

Pasigailėjo tą pačią akimirką, kai žodžiai išsprūdo iš burnos. 
Matė, kaip įskaudino. Jis nusivilko marškinius ir kartu su švar- 
ku sugrūdo į skalbinių pintinę. Ji priėjo iš už nugaros, apkabi- 
no per juosmenį ir prisiglaudė skruostu prie peties. 

— Atsiprašau. 

Jis tyliai nusijuokė. 

— Kalbėjau kaip Polas. - Atsisuko ir pakštelėjo į lūpas. - Ta- 
čiau jis buvo teisus, Šerona. Kreitonas yra išpaikintas, ir mes 
dėl to kalti. 

— Labiausiai aš. 

— Ne. 

— Taip. 

— Tu nenorėjai, kad jis jaustųsi vienišas ir nemylimas, kaip 
tu jauteisi su savo tėvais. 

Ji pakėlė jo galvą ir pažiūrėjo į akis. 

— Tampi psichologu? 

— Nereikia būti psichologu, kad tai suprastum. Ir mes abu 
kalti, kad išpaikinome Kreitoną. Aš irgi jam nuolaidžiavau, nes 
taip buvo lengviau. 

Ji tyliai nusijuokė. 

— Nepasakyčiau, kad su juo kada nors buvo lengva. 

— Ir aš. Tikrai, - liūdnai šyptelėjo. 

— Ašjį taip mylėjau, Dagai. Norėjau, kad jis tai žinotų. Neno- 
rėjau, kad ant manęs kada nors pyktų. - Padvejojusi pridūrė: - 
Jeigu būtume turėję daugiau vaikų... 

Po Kreitono ji dukart persileido, ir gydytojas rekomendavo 
pašalinti gimdą. Dagas niekada nepriekaištavo, kad ji nesu- 
silaukė daugiau vaikų, tik Merė kartą liūdnai pajuokavo, kad 
Vilerių vyrams su palikuonimis nepasisekė. Jie susirado neti- 
kusias pateles. 

— Nieko panašaus. - Dagas glostė jai rankas. Pabučiavo į kak- 
tą, tada paleido. - Tačiau nuo dabar, kai pakelsiu botagą, palai- 
kyk mano pusę. 

Ji linktelėjo - tačiau nedavė pažado, kurio nepajėgtų laikytis. 

Jis atsisėdo ant minkštasuolio nusiauti batų. 

— Tikiuosi, kad tas teisininkas įvarys jam Dievo baimės. 

— Koks jis? 

— Man patiko. Kerta iš peties. Sako, teisme gali užkurti tikrą 
pragarą. Prokurorai dreba jį pamatę. Nemėgsta pralaimėti ir 
pasiduoda tik visiškai prispirtas. 

— Kreitonas klausė, kam mums jo reikia. Ir aš to nesupran- 
tu. — Ji atitraukė vieną iš savo papuošalų stalčių ir apsimetė 
kažko ieškanti, mėgindama nuslėpti susinervinimą, kurį sukė- 
lė kalba apie teisininką. 

— Pastarosios penkios minutės parodė, koks Kreitonas gali 
būti užsispyręs. Bijau, kad per apklausas jis gali nutrūkti ir 

prikalbėti detektyvams ką nors tokio, kas be reikalo juos su- 
erzins. 

— Patys kalti, jeigu jis nemaloniai su jais elgiasi, - pasakė Še- 
rona. - Dėl jų klausimų jis netenka kantrybės, ir nuoširdžiai 
sakau, aš jo nekaltinu. Jis negalėjo dalyvauti tame apiplėšime 
ir šaudyme, nes buvo čia. Kodėl jie nepradeda ieškoti tikrojo 
nusikaltėlio ir nepalieka Kreitono ramybėje? 

— Tikėkimės, kad paliks. O jeigu ne, Derekas Mičelis bent jau 
kalbės su policija už mus ir laikys Kreitoną pažabotą. 

Ji stumtelėjo stalčių ir šis trinktelėjęs užsidarė. 

— Tačiau tai nepaaiškina, kodėl jie prikibo prie Kreitono, jei- 
gujis turi tokį tvirtą alibi. 

Dagas atsistojo, išsitraukė diržą ir rūpestingai pakabino ant 
gembės. 

— Esu tikras, tai Derekas Mičelis pirmiausia ir panorės sužinoti. 

— Manai, dėl to kalta Džulė? 

— Kad detektyvai domisi Kreitonu? 

Šerona gūžtelėjo pečiais. 

— Ne, - tvirtai papurtė galvą Dagas. Nusimovė kelnes. 

— Bet taip gali būti, ar ne? 

— Kodėl ji turėtų rodyti pirštu į Kreitoną? 

— Polas galėjo jai prišnekėti visokių blogybių apie Kreitoną. 

— Polas negalėjo to padaryti. Jis negalėjo blogai šnekėti Džu- 
lei apie ką nors iš šeimos. 

Šerona paniekinamai numykė. 

— Jie miegojo vienoje lovoje. Polas nekentė Kreitono. Jis... 

— Polas nejautė Kreitonui neapykantos, - griežtai atrėmė 
Dagas. - Jie dėl kai ko nesutarė ir Polui ne visada patiko Krei- 
tono elgesys. Bet jis nejautė jam neapykantos. Šerona, niekada 
daugiau nesakyk šito kam nors girdint. Galima susidaryti labai 
klaidingą vaizdą. - Jis pasuko į vonios kambarį. - Einu, palįsiu 
po dušu. 


Ant Dereko galinių durų kabėjo lipdukas. 
Dėmesio! Ji pasiutusi. Sėkmės, bičiuli. 

Žinutę buvo prikabinęs kaimynas, kuris prižiūrėdavo Dere- 
ko namą šiam išvykus. Be to, kad išimdavo paštą, surinkdavo 
laikraščius ir palaistydavo augalus, jis dar turėjo tvarkytis su 
Mage ir jos permaininga nuotaika. Po dvylikos dienų išvykos 
Derekas turėtų būti laimingas, jeigu kaimynas išvis dar kada 
nors teiksis su juo šnekėtis. 

Atsirakino duris. 

— Magut? 

Tyla. Įvilko vidun lagaminą, tada užtrenkė duris taip garsiai, 
kad girdėtųsi visame name, net viršuje. 

— Mage? 

Palikęs krepšius neiškrautus, perėjo virtuvę, praėjo pro val- 
gomąjį, patikrino svetainę ir savo darbo kambarį - abu tušti, — 
tada ėmė lipti į antrą aukštą, pakeliui nusimesdamas drabužius. 
Beveik trisdešimt valandų išbuvo ant kojų, išskyrus tą trumpą 
snustelėjimą lėktuve, kuris jį ir palaikė. Vylėsi, kad Magė bus 
gailestinga ir nereikalaus iš jo daugiau, negu jis gali duoti. 

Važiuodamas iš oro uosto tikėjosi užsukti į kontorą tik per- 
žvelgti pašto ir duoti pačių būtiniausių nurodymų. Nemanė, 
kad teks susitikti su Dagu Vileriu, bet nesigailėjo paskyręs su- 
sitikimą tik labai paviršutiniškai susipažinęs su aplinkybėmis. 

Iki dabar. 

Lipdamas laiptais jautėsi taip, tarsi temptų sunkias gran- 
dines. Troško pasiaiškinti ir sužinoti šį tą daugiau apie Polo 
Vilerio nužudymą. Net parsinešė namo visą krūvą Marlenos 
atrinktų laikraščių, tikėdamasis bent permesti juos akimis. Ta- 
čiau nužudymu virtusio apiplėšimo detalės turės palaukti, kol 
jis pamiegos. Jo smegenys beveik tokios pat pavargusios, kaip 
ir kūnas. 

Pastūmė miegamojo duris. Prieš išvykdamas į Paryžių buvo 
uždaręs langines, todėl kambaryje buvo tamsu. Blausiai švietė 
tik pastatoma lempa šalia jo skaitymo fotelio - pritemdyta ji 
apšvietė tik tą kambario šoną. Namų tvarkytoja ateidavo net 
jam nesant, todėl niekur nebuvo nė dulkelės, viskas paruošta 


jo grįžimui. 

Magė tysojo ant lovos. 

Pamačiusi jį net nepakėlė galvos nuo pagalvės, akyse spindė- 
jo priekaištas. Dar neperžengęs slenksčio pasakė: 

— Klausyk, pirmiausia, aš žinau: tu vis dar širsti, kad nepa- 
siėmiau su savimi. Bet judvi su mama niekada nesutarėte, o ši 
kelionė buvo dėl jos. 

Narsiai įžengęs vidun, numetė švarką ant kėdės ir išsiauda- 
mas iš batų baigė atsisagstyti marškinius. 

— Ir dar žinau: tikėjaisi, kad vos nusileidęs skubėsiu namo, 
bet buvo degančių reikalų, kurių negalėjau atidėti. 

Priėjo prie lovos ir atsisėdo ant krašto. Magė pasivertė ant 
nugaros. 

— Magut. 

Jis atsiduso, nusisuko ir kurį laiką spoksojo į tuštumą. Jis 
niekada neklausdavo savo klientų, padarė jie tai, kuo kaltina- 
mi, ar ne. Jam to nereikėjo žinoti: ne jo darbas vykdyti teisin- 
gumą. Jo darbas - žiūrėti, kad kaltinamasis gautų kuo geresnę 
gynybą. 

Bet patirtis jį išmokė, kad daugumai niekšybę padariusių 
žmonių knietėte knietėjo ją išpažinti. Kaip dabar jam. 

— Magut, grįžtant atgal atsitiko kai kas, ką tu turėtum žino- 
ti. Aš sutikau moterį. - Jis dirstelėjo žemyn. - Nežiūrėk taip, aš 
nepratęs kabinti moterų lėktuve. Tai buvo trumpiausia aistra, 
kokią kada esu patyręs. Beje, ji mane nusodino, tad baigėsi dar 
neprasidėjus. - Vėl atsisuko į ją, pakasė pilvą. - Taigi aš vėl vi- 
sas tavo. 

Šokoladinis labradoras suinkštė, tada atsisėdo ir entuzias- 
tingai lyžtelėjo jam žandą. 

— Ačiū už supratimą. 

Kol kasė užausius, kalė apuostė jo kaklą. 

— Eime, - pasakė stodamasis ir plekšnodamas jai per pas- 
turgalį. - Palaikyk kompaniją, kol maudysiuosi. - Pastebėjo, 
kad išlipti iš lovos jai prireikė laiko. - Aštrėja artritas? Rytoj 
paskambinsiu veterinarui. Beje, tau niekas neliepė kartis ant 


lovos. 

Magė snaudė ant vonios kilimėlio, o jis ilgai stovėjo po karš- 
tu dušu, leisdamas vandeniui plakti pečius, kol oda ėmė peršė- 
ti. Išlipęs nusišluostė, minutę fenu pasidžiovino plaukus, tada 
apsijuosė rankšluosčiu, grįžo į miegamąjį ir ant naktinio stale- 
lio pasidėjo žadintuvą. 

- Ar nori laukan? 

Užuot nuėjusi prie durų, Magė pasuko link savo kilimėlio 
prie lovos galo ir atsigulusi padėjo galvą ant priekinių letenų. 

— Gerai, bet iki ryto dar toli. Neužmiršk, aš paklausiau. 

Nusijuosė rankšluostį ir atklojo antklodę. Palaimingai atsidu- 
sęs, įsliuogė po vėsiu apklotu ir pasiėmė televizoriaus pultelį. Per- 
bėgo skaitmeninio vaizdo įrašymo įrenginio TiVo meniu ir susto- 
jo prie vietinių vakaro žinių. Jis buvo nustatytas įrašyti kasdien, 
nes Derekas retai kada grįždavo laiku, kad pažiūrėtų tiesiogiai. Ir 
šį vakarą veikiausiai būtų suspėjęs tik į pirmąsias reklamas. 

Suniurkė pagalvę ir įjungė vaizdą ant priešingos sienos paka- 
bintame plokščiame ekrane. Pagrindinis reportažas buvo apie 
didelę avariją, į kurią pateko mokyklinis autobusas. Kruvini 
vaikai, sielvartaujantys tėvai, ant žemės - du nedideli geltoni 
maišai su kūnais. 

Greitai persuko pirmyn šį ir kitą reportažą apie blogą paci- 
entų priežiūrą slaugos namuose. Sustabdė, kai ekrane sumir- 
gėjo į Dagą Vilerį panašaus žmogaus nuotrauka. Apačioje buvo 
užrašas, kad tai Polas Vileris. Pranešėja kaip tik pasakojo nusi- 
kaltimo istoriją. 

Homeris Sanfordas dalijo skambius pažadus - skundėsi rim- 
tų įkalčių trūkumu, bet pabrėžė, kad skyrius pasiryžęs sučiupti 
nusikaltėlį. „Pono Vilerio užpuolikas bus atiduotas į teisingu- 
mo rankas“, - tikino detektyvas, šalia stovėjo jo porininkė Ro- 
berta Kimbal. Jos pakaušis nesiekė Sanfordo peties, bet išraiš- 
ka buvo tokia pat ryžtinga. 

Partneriai atrodė komiškai skirtingi, bet kartu sudarė grės- 
mMingą porą. Išvargusioje Dereko galvoje šmėkštelėjo mintis: 
Jeigu jis būtų besislapstantis nusikaltėlis, nenorėtų, kad tuodu 
liptų jam ant kulnų. 

Vėl pranešėja. „Džulė Rutledž, artima pono Vilerio draugė, 
buvusi kartu, kai jis buvo nušautas, šiandien popiet dar kartą 
susitiko su tyrėjais. Štai ką ji pasakė po susitikimo“ 

Toliau rodė policijos departamento pastatą, iš kurio išei- 
nančią moterį apipuolė būrys reporterių, kaišiojo mikrofonus, 
bėrė klausimus, tuo metu kamera pritraukė ją iš arti. 

Derekas taip staigiai spriegė iš lovos, kad Magė pašoko ant 
kojų ir dukart garsiai sulojo. 

Jis sustabdė vaizdą, paleido iš rankos pultelį. Šis skaudžiai 
nukrito ant didžiojo kojos piršto. Plikas, rankos ant klubų, 
dėbsojo į nejudantį atvaizdą ekrane. Tada abiem rankom per- 
braukė plaukus, triskart staigiai apsisuko miegamojo viduryje 
ir trenkė kumščiu į kitos rankos delną. 

— Kalės vaikas! 


6 sHyrius 


Džu užsuko čiaupus ir nugręžė plaukus, tada išėjo iš dušo ka- 
binos ir pasiėmė rankšluostį. Veidrodis virš kriauklės buvo ap- 
garavęs, bet vis tiek galėjo matyti miglotą savo atvaizdą. Akys 
susiaurėjo iš gėdos. 

Kad nematytų to įkalčio, įkniaubė veidą į rankšluostį. Bet 
veltui - net nuo savęs negalėjo paslėpti sarmatos. Ar vėl galės 
kada nors žiūrėti į save veidrodyje? 

Taip, galės. Turės. Dabar jau nebepakeisi. 

Skubiai nusišluostė ir užsivilko pižamą. Virtuvėje įsipylė 
apelsinų sulčių ir nusinešė į miegamąjį. 

Atsisėdusi ant lovos, paėmė telefoną ir paskambino į galeriją. 

— Chez Jean. Kuo galėčiau padėti? 

— Ar nori padaryti man įspūdį, kad taip ilgai dirbi? 

— O, jūs grįžote! Kaip kelionė? Ar Paryžius pasakiškas? 

Klientams ji buvo Katerina Filds. Džulei ji buvo Ketė. Kai at- 
siliepdavo galerijos telefonu, skambintojas būdavo tikras, kad 
ji prancūzė. Ji nuostabiai tardavo galerijos pavadinimą - Chez 
Jean, „Pas Žaną“, tai palikimas ankstesnio savininko, iš kurio 
Džulė nupirko verslą. Bet kalbėdamasi su Džule Ketė pereida- 
Vo į gimtąją Džordžijos tarseną. Ji buvo natūraliai gyvybinga, 
pano butelio. 

Dvidešimt penkerių, beveik dešimčia metų jaunesnė už Džu- 
lę, Ketė turėjo du diplomus - prancūzų kalbos ir meno istorijos. 

Galerijos klientai ją dievino - ne tik dėl skonio ir natūralaus ža- 
vesio, bet ir dėl to, kad ji buvo ne pagal metus išmintinga. Jie 
pasitikėjo jos nuomone, taip ir turi būti. 

— Taip, grįžau, - atsakė Džulė. - Kodėl taip ilgai atidaryta? 

— Neatidaryta. Durys užrakintos. Tvarkiausi kitame kam- 
baryje, ruošiausi išeiti. Bet papasakokite apie kelionę. Kaip 
Paryžius? 

— Mielas kaip visada, nors nelabai ką temačiau. 

— Sakiau, kad per trumpam susiruošėte. 

— Padariau, dėl ko vykau. 

— Nupirkote paveikslus? 

Tai buvo jos netikėtos kelionės pretekstas. 

— Taip. Ir dar porą to paties dailininko. Mes būsime pirmoji 
galerija Valstijose, kuri parodys jo darbus, ir jis asmeniškai atė- 
jo padėkoti į viešbutį. Nubėrė rankas bučiniais. Labai pompas- 
tiškas. Labai prancūziškas. 

- Žavus? 

— Toks dekadentiško Europos vyrų stiliaus. 

— Hm. Ne mano tipo, - apgailestaudama ištarė Ketė. 

— Paveikslai jau siunčiami. Kitą savaitę turėtume gauti. 

— Rytoj sėsiu prie telefono ir ištransliuosiu žinią. 

— Gera mintis. Būsiu rytą. 

- Išsimiegokit, - patarė Ketė. - Taip greitai apsisukote, turė- 
tumėte jausti laiko skirtumą. Ar išvis miegojote grįždama? 

Prisiminus, ką darė grįždama, Džulės skruostai nukaito. 

— Nedaug ir nekaip. Dabar pat einu į lovą ir rytoj būsiu visiš- 
kai atsigavusi. 

Truputį padvejojusi, Ketė paklausė: 

— Kaip laikotės? 

— Puikiai. 

— Turiu omeny Polą. 

— Žinau, ką turi omeny. — Džulė giliai įkvėpė ir lėtai iškvė- 
pė. - Kapstausi. Ką dar galiu daryti? 

— Jums reikėtų pasikonsultuoti su sielvarto specialistais. 

— Pagalvosiu. 

— Tarsi neužtektų, kad netekote Polo, vyriokas, kuris jį nu- 
sudė, vis dar laisvas. 

- Šiandien popiet susitikau su detektyvais, net nespėjusi 
grįžti namo. Kol buvau Paryžiuje, jie nė kiek nepasistūmėjo. 

— Per televizorių niekada nebūna taip sunku atskleisti nusi- 
kaltimus. 

Nepaisydama temos niūrumo, Džulė šyptelėjo. 

— Iki rytojaus. 

— Gerai pailsėkite. 

Džulė padėjo mobilųjį ant stalelio prie lovos ir pasiėmė tele- 
vizoriaus pultelį. Spėjo kaip tik laiku: pamatė save per žinias, 
apgultą reporterių, kai išėjo iš nevaisingo susitikimo su detek- 
tyvais Sanfordu ir Kimbal, - jie atrodė labiau susirūpinę dėljos 
staigaus išvykimo iš šalies, negu dėl to, kad nesučiumpa Polo 
žudiko. 

— Daugiau taip neišvykite, - griežtai pareiškė Sanfordas. — 
Mes nežinojome, kad išvykstate, kol jau buvo per vėlu. 

— Kas buvo per vėlu? 

— Sulaikyti jus nuo išvykos. 

— Ar turėjau prašyti leidimo? 

— Sutikit, tai neatrodė gerai, - pridėjo Kimbal. 

— Kam? 

Užuot atsakęs, Sanfordas paklausė: 

— Kas Paryžiuje buvo taip svarbu, kad negalėjo palaukti? 

Ji papasakojo jiems apie menininką, kuris dabar ant bangos. 

- Be abejo, laikas netinkamas. Šiaip jau nebūčiau vykusi per 
gedulą, bet atsiradusi galimybė buvo trumpalaikė, todėl turė- 
Jau nulėkti, kad neprarasčiau konkurencingumo su kitomis ša- 
lies galerijomis. 

Tai atrodė tinkamas staigios kelionės pateisinimas, ir jie be 
prieštaravimų jį priėmė, nė neįtardami, kad tikroji kelionės 
priežastis buvo skrydis namo. 

Savo ruožtu ji turėjo jiems daugybę klausimų, bet visi suėjo 
Į vieną: ar įvyko persilaužimas? Ir visi jų aiškinimai susivedė į 
vieną glaustą „ne“. 

— Tačiau, - pridūrė Kimbal, - mūsų ekspertai peržiūri saugu- 
mo kamerų įrašus viešbučio fojė. Jos įrašo vaizdą kas keturias 
sekundes. 

— Kaip banke. 

Jie sutiko, kad taip. 

— Bet ką gero tai duos? Mes nežinome, kaip jis atrodo. 

— Nežinome, - atsakė Sanfordas. - Todėl tai ilgas, varginan- 
tis rūšiavimas atmetant. 

— Bijau, kad nelabai pagaunu mintį. 

Sanfordas paaiškino: 

— Mes perkošėme viešbučio svečius ir darbuotojus. Vis dar 
apklausiame, bet nieko neaiškėja. Esame beveik tikri, kad 
mūsų vyrukas įėjo, padarė darbą ir išėjo. 

Džulė abudu paeiliui nužvelgė. 

— Tai grynas spėjimas, bet mes dabar einame tuo keliu, - pa- 
sakė Kimbal. 

Sanfordas pratęsė: 

— Manome, kad nušovęs poną Vilerį jis nubėgo į laiptinę, kur 
buvo palikęs batus ir kokį nors krepšį. Lagaminą, kelionmaišį, 
ką nors tokio, kas viešbutyje neatkreiptų dėmesio. Nusimetė 
kaukę, akinius ir treningą. Po juo turėjo drabužius, tad jam te- 
reikėjo apsiauti batus. Sugrūdo tą maskuotę į lagaminą ar kas 
tai buvo, nubėgo laiptais į vestibiulį ir išėjo iš viešbučio dar 
prieš tai, kai kas nors suvokė, kas atsitiko, ir apsauga pradėjo 
tikrinti kiekvieną išeinantįjį. 

Džulė neprisiminė, kaip liftas leidosi žemyn, bet atminė tas 
keletą minučių visiškos sumaišties, kai durys atsidarė ir lifto 
laukiantys žmonės išvydo siaubą viduje. Ją, palinkusią virš 
Polo, kraujo ežerą ant grindų ir kitų trijų keleivių klaiką. Tas 
šiurpus vaizdas iškart sukėlė chaosą. Tai padaręs žmogus len- 
gvai galėjo išeiti nepastebėtas. 

Nepastebėtas žmonių, bet užfiksuotas stebėjimo kamerų. 

— Mes ypač tikriname laiką iškart prieš jūsų liftui nusilei- 
džiant į vestibiulį ir po to, kai ten užvirė pragaras, kad nusta- 
tytume, ar kameros neužfiksavo ko nors išeinant iš viešbučio, 

kas nėra darbuotojas, svečias, svečio draugas, kas nors, atvykęs 
į susitikimą ar konferenciją. Ko nors, kas neatsiima automobi- 
lio iš patarnautojo ar neužsisako taksi. 

- Šimtai žmonių, - ištarė ji. - Kiek tai užtruks? 

Abu detektyvai sutiko, kad tai didelis darbas. 

— Nieko daugiau? 

Jie papasakojo, kad nerado nei kaukės, nei akinių ar trenin- 
go. Jo kojinės paliko plaušų ant kilimo koridoriuje, bet jos to- 
kios pat, kokios pardavinėjamos beveik visose parduotuvėse, 
prekiaujančiose vyriškomis kojinėmis. Jis nieko nepalietė oda, 
nepaliko nė plaukelio, bent jie nerado, ir net jeigu būtų kur nu- 
krapštę kokį gabaliuką jo DNR, dar reikėtų jį identifikuoti, kad 
galėtų sulyginti norėdami ištraukti jį į šviesą. 

— Automobiliai garaže? 

— Tikriname visus, - pasakė Sanfordas. - Prie įvažiavimo 
yra apsaugos kamera. Dešimt minučių prieš ir po šūvio niekas 
neišvažiavo iš garažo, nieko nebuvo įleista. Todėl ir manome, 
kad jis išėjo. Veikiausiai paliko mašiną už kelių kvartalų nuo 
viešbučio. 

Dėl laiko pasikeitimo Džulė buvo niūri ir liūdna. Ji nuspren- 
dė aklai paspėlioti. 

— Jūs turite tos dienos vestibiulio vaizdo įrašą? 

— Jau keletą kartų peržiūrėjome, - atsakė Sanfordas. 

— Arjame yra Kreitonas Vileris? 

— Ne. - Kimbal atsakė taip staigiai, kad Džulė aiškiai supra- 
to, jog jie specialiai jo ieškojo. 

Tada padėkojo už jų kruopštumą ir išėjo. Nesitikėjo vos išė- 
Jusi būti apspista reporterių. 

— Neturiu ką pasakyti, - pranešė irdamasi pro juos. 

— Ponia Rutledž, ar jie turi kokių nors pėdsakų? 

— Klauskite jų. 

— Ar jie nors kiek priartėjo prie poną Vilerį nušovusio as- 
mens? 

— Kiek žinau, ne. 

— Ar manote, kad plėšikas veikė vienas? 

Šis klausimas ją sustabdė, nes tai buvo pirmas kartas, kai 
kas nors ją šito paklausė. Dabar, žiūrėdama per televizorių, 
kaip atsako į šį klausimą, regėjo savo veide įsitikinimą, kai pa- 
silenkė prie mikrofono ir ištarė: 

— Ne, ir aš taip pat nemanau, kad tai buvo apiplėšimas. 

Įrašas čia baigėsi, ir vėl pasirodė pranešėja. „Nors mūsų ko- 
respondentas Krisas de la Kruzas prašė išplėtoti šį teiginį, ji 
atsisakė. 

Džulė išjungė televizorių ir užgesino šviesą. 

Už šį teiginį veikiausiai gaus velnių nuo detektyvų, bet jai tai 
nerūpi. Nusikaltimas įvykdytas jau beveik prieš dvi savaites. Be 
Polo, per tą laiką jie veikiausiai darbavosi prie kokio tuzino kitų 
žmogžudysčių. Kaskart, kai paskambindavo ar susitikdavo, jie 
kartodavo, kad yra pasiryžę išnarplioti šią bylą ir patraukti nu- 
sikaltėlį atsakomybėn, bet ji nebuvo naivi. Netrukus nauji rū- 
pesčiai, nauji nusikaltimai nustums šią bylą į antrą planą. 

Gal jos pareiškimas žurnalistams sudrums benusistovinčius 
vandenis - bent dienai ar dviem. Visko gali būti. Per dieną ar 
dvi daug kas gali nutikti. 

Per dieną ar dvi vienuolikos kilometrų aukštyje gali padaryti 
kai ką, ko niekada nebūtum net įsivaizdavusi. 


Kreitonas palietė piktogramą monitoriuje, kuris jam atstojo 
pultelį, ir padidino garsą savo milžiniškame skaitmeniniame 
namų kino ekrane. 

Moteris pakėlė galvą nuo jo skreito ir kiek įsižeidusi paklausė: 

— Ar nusibodau? 

— Pasakysiu, jei nusibosi. 

Jis uždėjo delną jai ant pakaušio ir spustelėjo žemyn. Ji grį- 
žo prie to, ką darė. Iš tikro šitam ji buvo net labai gera. Kadangi 
jis buvo nuolatinis klientas, agentūra žinojo, kas jam patinka, 
ir siųsdavo tik geriausias merginas. Kai ji prisistatė, jis pasakė: 
„Į teatrą. Vos jis atsisėdo į krėslą, ji ėmėsi darbo. Jos šviesūs 
plaukai buvo tiesūs ir gražūs. Žiūrėdamas naujausių žinių pra- 
džią, jis tingiai juos kedeno. 

Per jo įmantrią namų kino sistemą net pilkas gyvenimas at- 
rodė gražus. Jis niekur kitur nežiūrėdavo televizoriaus. Ir fil- 
mus jam labiau patiko žiūrėti savo asmeniniame kino teatre, 
o ne viešuose kino teatruose, kurių dauguma įrengti prekybos 
centruose; ten idiotai ryja kukurūzų spragėsius, šnibždasi, 
baksnoja į jo kėdės atkaltę ir net - kur ritasi pasaulis? - siunti- 
nėja mobiliaisiais žinutes. 

Savo vaizdo diskų kolekciją jis laikė nacionaline vertybe. Sie- 
kiant apsaugoti senų filmų skardines ir vaizdajuostes, kino teatre 
buvo kruopščiai palaikomas vienodas temperatūros ir drėgmės 
režimas. Visi jo filmai, vaizdajuostės ir diskai buvo kruopščiai 
sukataloguoti, susisteminti kompiuterio bylose, kurias jis be- 
veik kasdien atnaujindavo. Prie visos elektronikos buvo einama 
su baltomis pirštinaitėmis. Jokios dulkelės - nors jo tarnaitei 
buvo uždrausta net jeiti į šį kambarį. Valydavo jis pats. 

Vaizdo rezoliucija ekrane buvo tokia didelė, kad matėsi pra- 
nešėjos nosies poros, kai ji perėjo prie slegiančios istorijos apie 
juokingus apsišikusius senius slaugos namuose. Jėzau, kodėl 
jų besiskundžiantys giminaičiai neleidžia jiems numirti? 

Jis nebūtų gaišęs laiko žiūrėdamas žinias, jeigu nerūpėtų 
sužinoti, ar yra kas naujo apie dėdės Polo nužudymą. Prieš sa- 
vaitę detektyvai vėl pas jį apsilankė, šįkart klausinėjo, ar jis at- 
simena paskutinį ginčą Polo kabinete. 

Suprasdamas, kad koks nors „Vilerių verslovės“ ilganosis, 
veikiausiai dėdės džiūsna padėjėjas, jį įskundė, nusprendė, kad 
geriau prisipažinti, nei būti sučiuptam meluojant. 

— Aišku, atsimenu. Jis mane išbarė. 

Dėl ko, norėjo jie žinoti. 

— Dėl to, kad esu bevertis. - Jis išsiviepė juodajam vyrui, 
paskui moteriai plačia šikna ir neskoningais drabužiais. - Nors 
tai visiškai netikslu. Paaiškinau dėdei Polui, kad toli gražu nesu 
bevertis, kad mano patikėtoji nuosavybė, kurią paliko seneliai 
iš motinos pusės, perkopė septyniasdešimt milijonų dolerių, ir 
tai bet kokiais skaičiavimais yra geras gabalas. Maniausi gana 
smagiai atkirtęs, tačiau dėdei Polui visai nepasirodė juokinga. 

Detektyvai atrodė nusivylę dėl jo prisipažinimo ginčijusis. 
Negi tikėjosi ką nors jam prikabinti? Jeigu taip, buvo visiškai 
nuginkluoti. Jo tėtis pasamdė prašmatnų gynybos advokatą, 
kuris nuo šiol bus jo burna, bet jo neprireiks. Byla vėsta. Grei- 
tai visai atšals. Kaip ir vargšas dėdė Polas. 

Merginos liežuvis palietė jautrią vietą, ir jo penis atsiliepė. 
Jau arti pabaigos. Laukdamas atlošė galvą ir užsimerkė. Bet 
tuoj pat atsimerkė, kai iš visų garsiakalbių pasigirdo pažįsta- 
mas balsas. „Neturiu ko jums pasakyti.“ 

Ekranas buvo pilnas Džulės Rutledž. Jam buvo malonu 
matyti, kad ji atrodo pavargusi bei susitaršiusi ir net truputį 
suirzusi, kai buvo paklausta, ar policija nors kiek pasistūmėjo 
ieškodama Polo žudiko. „Kiek žinau, ne", - atsakė ji. 

Kaip šaunu! Būti velniškai gerai čiulpiamam - ir kartu matyti 
per televizorių paskutinę savo dėdės meilužę. Norėjo, kad ji tai 
žinotų. Gal vėliau reikės jai paskambinti ir pasakyti: „Džule, ma- 
čiau tave per žinias. Kai man išsiliejo, žiūrėjau tiesiai į tave.“ 

Tą žavų minties vingį nutraukė kekšė, vėl pakėlusi galvą. 

— Ei, tu peši man plaukus. 

Jis atleido gniaužtus, bet ir toliau palaimingai šypsojosi. Džu- 
lė jo nemėgo, be abejo, dėl viso to, ką Polas apie jį pripliurpė. Kad 
ir ką Polas pasakojo, Džulė elgėsi su juo šaltai ir laikėsi atokiai. 
Kreitoną tai džiugino, jam patiko jos regimas varžymasis. 

Ji pasakė tiesiai į kamerą: „Ir aš taip pat nemanau, kad tai 
buvo apiplėšimas. 

Tuo metu Kreitonui išsiliejo. 

Kekšė pažiūrėjo aukštyn į jį ir irzliai paklausė: 

— Kas buvo taip juokinga? 

Ji aiškiai nebuvo pratusi, kad tekiai garsiai juoktųsi, kai ar- 
tėja prie pabaigos. 

— Nieko. - Jis užsegė užtrauktuką, tada paėmė ją už rankos 
ir pastatė ant kojų. - Laikas eiti. 

— Kur skubi? - Ji perbraukė jam per marškinius ir sumur- 
kė: - Galėčiau dar pabūti. 

Jis ją atstūmė. 

- Lauk. 

Jausdama, kad jis išties to nori, čiupo rankinuką ir pasuko 
iš kambario. Jis nusekė paskui, kad ji išeidama ko nors nepa- 
imtų. Ji patraukė lauko duris ir jau atidariusi metė per petį tul- 
žingą žvilgsnį. 

- Kitos mergaitės buvo teisios. Tu storžievis. 

— Plyšta širdis. 

— Ir, mano nuomone, esi nenormalus kaip šūdas. 

Jis galėjo sugalvoti dešimtis prašmatnių atsakymų, bet ne- 
verta tuščiai aušinti burnos. Todėl be žodžių išstūmė merginą 
pro duris ir garsiai jas užtrenkė. 

Grįždamas atgal į salę, stabtelėjo prie svetainės lango man- 
sardoje pasigėrėti žėrinčia Atlantos panorama. Eidamas pro 
nenatūraliai minkštą odinę sofą, perbraukė ranka per nugarėlę, 
pasigėrėjo dvivėrėmis art deco stiliaus durimis, kurias išgelbėjo 
iš sugriauto teatro ir kurios dabar saugojo įėjimą į jo nuosavą 
kino karalystę. 

Vėl grįžęs į savo jaukią, pagal jo paties projektą pagamintą 
kėdę, peržiūrėjo Džulės pasirodymą žiniose. Deja, antrą kartą 
žiūrint buvo nebe tiek smagu, kiek pikta. Kai jau atrodė, kad 
detektyvų ryžtas vis mažėja ir jie veikiausiai jau pradeda stum- 
ti jo dėdės nužudymą į antrą planą, Džulė pasiūlė naują pers- 
pektyvą. Dabar Sanfordas ir Kimbel bus priversti tirti galimy- 
bę, kad tas įvykis buvo daugiau negu apiplėšimas. 

Kai dėdė buvo nužudytas, Kreitonas tūnojo didžiuliame tėvo 
šešėlyje, leido jam kalbėti šeimos vardu, o pats vengė žiniasklai- 
dos dėmesio. Jis dievino vaidinimus - bet tiktai kine. Tikrovėje 
rampos šviesos, ko gero, padeda atkreipti dėmesį į kieno nors 
grožį bei jėgą, ir jis šioje srityje nebuvo labai blogos nuomonės 
apie save. Bet norėdamas šildytis rampos šviesoje, turi paauko- 
ti privatumą. Anonimiškumas turi didelių privalumų. Buvimas 
antrame plane teikia daug daugiau laisvės, taigi ir galios. 

Bet dabar, kai Džulė šitaip paleido gerklę, detektyvai vėl gali 
Juo susidomėti ir jam veikiausiai prireiks to prašmatnaus teisi- 
ninko Dereko Mičelio. 


Vienas vargas. 


1 sbyrius 


Dži patiko jos galerija. Santūri, saikingai prabangi, ji tiko 
šiai Persikų gatvės daliai, kur visi moteriškos ir vyriškos apran- 
gos salonai, senienų krautuvės, užkandinės orientavosi į tokį 
pat aukštą lygį, kaip ir jos klientai. Apelsinmedžiai puoduose 
abipus rafinuotų juodų durų ir kutuotas tentas per šaligatvį - 
tos smulkmenos skirtos būsimiems meno aistruoliams, jiems 
gali būti nejauku griežtoje rafinuotoje aplinkoje, kurios tikisi 
rimti pirkėjai. 

Pasuko į alėją, vedančią į užpakalinę namo dalį, ten pasta- 
tė mašiną ir įėjo pro užpakalines duris. Ant savo stalo numetė 
rankinę ir visą glėbį katalogų, kuriuos parsivežė iš Prancūzijos. 
Stalas buvo užgriozdintas, kad ir kaip ji stengėsi tvarkytis su 
popieriais. Išvyko vos keletui dienų, o sąskaitų ir kitokių laiškų 
krūva vėl išaugo. Ketė buvo padėjusi keletą telefono žinučių 
matomoj vietoj. Pervertė, bet nerado nieko degančio. 

Biurą ir saugyklą nuo galerijos skyrė platus dešimties metrų 
ilgio koridorius. Jame buvo iškabinti menkesnės vertės, pigesni 
paveikslai. Šįkart eidama per koridorių mintyse pasižymėjo, kad 
kai kuriuos reikia perkelti. Ji tikėjo, kad kūrinius reikia dažnai 
keisti vietomis. Paveikslas ar kitoks meno kūrinys, kuris liko 
nepastebėtas, naujoje erdvėje gali staiga patraukti lankytojo dė- 
mesį. Storas kilimas ir Bethovenas, besiliejantis iš nematomų 
garsiakalbių, prislopino jos žingsnius, tad kol neįėjo į salę, Ketė 
nežinojo, kad ji atvažiavusi. O pamačiusi džiugiai ištarė: 

— Ak, ji jau čia. 

Vyras, su kuriuo Ketė kalbėjo, atsisuko. Džulė staiga susto- 
jo, jai atėmė žadįą. 

Derekas Mičelis, pergalingai šypsodamasis, kad pavyko iš- 
traukti kilimą jai iš po kojų, maloniai ištarė: 

— Labas rytas. 

Ji rado jėgų atsakyti. 

— Kai atvykau atidaryti galerijos, ponas Mičelis jau buvo 
čia, - pasakė Ketė. - Aiškinau, kad jūs veikiausiai nepasirody- 
site iki kokios pusės vienuoliktos, bet jis sakė su malonumu 
palauksiąs. Išgėrėme espreso. 

Jam už nugaros Ketė vaipėsi ir kilnojo antakius. Džulė be- 
veik girdėjo ją sakant: Koks eržilas! 

Puikus trijų dalių vilnonis vasarinis kostiumas, vienspal- 
viai marškiniai ir kaklaraištis, rankogalių sąsagos santūrios. 
Elegantiškesnis negu su kelionės drabužiais. Aukščiausia ko- 
kybė ir dermė. Nuo jo sklido pasitikėjimas savimi ir šiurkštus 
vyriškumas, kuris menkai derėjo su malonumų ieškančio vyro 
apranga, tarsi drabužiai būtų kruopščiai parinkti tam neatiti- 
kimui pabrėžti. 

Džulė atitraukė akis nuo jo ir pažiūrėjo į šunį, gulintį prie 
kojų. 

— Tai Magė, - pasakė jis. 

- Žinau, kad paprastai mes neįleidžiame gyvūnų į galeriją, - 
pasiskubino įsiterpti Ketė. - Bet ponas Mičelis patikino, kad 
Magė išauklėta ir iš tikro yra labiau žmogus negu šuo. Argi ji 
ne graži? 

Tarsi suprasdama, kad buvo pristatyta, kalė pakėlė galvą ir 
pažiūrėjo į Džulę, tada baisingai nusižiovavo ir vėl padėjo galvą 
šalia savo šeimininko itališkų batų. 

Džulė stebėjo, kaip batai artėja link jos. Kai priartėjo, pakėlė 
galvą ir pažiūrėjo Derekui Mičeliui į veidą. 

— Ponia Rutledž. - Jis ištiesė dešinę ranką. 

Žinodama, kad dėl Ketės turi žaisti šį žaidimą, paspaudė jam 
ranką. 

— Pone Mičeli, sveiki atvykę į galeriją „Pas Žaną“. Iš kur suži- 
nojote apie mus? 

— Atlikau namų darbus. - Jis palaikė jos ranką sekundę il- 
giau, nei derėtų, tada paleido. 

— Jis ieško ko nors ypatingo, - pasakė Ketė. 

— Pavyzdžiui, ko? - kreipdamasi į jį paklausė Džulė. 

— Dar nežinau. 

— Namams ar biurui? 

— Savo miegamajam, - neiškentė Ketė. Ji vėl pakilnojo ant- 
akius, bet Džulė apsimetė nepastebėjusi. 

Jis tarė: 

— Kiek jau spėjau sužinoti, garsėjate kaip mokantys paten- 
kinti klientus. 

Džulės skruostai užsiliepsnojo. Dėl Ketės ji ištarė: 

— Stengiuosi. 

— Ak, esu tikras, ne tik stengiatės. Jūs tai padarote. - Jis 
truputį palaukė. O tada: - Šimtus kartų važiavau pro galeriją 
ir visada žavėjausi languose išstatytais darbais. Bet neturėjau 
priežasties sustoti. 

— O dabar turite? 

— Dabar turiu. 

Ji susiėmė. 

— Puiku. Esu tikra, Katerina suras jums puikų darbą. Ji labai 
išmintinga. 

-— Jis atėjo pasimatyti su jumis. 

— Tai tiesa, ponia Rutledž. Ne todėl, kad ponia Filds nepa- 
kankamai žavi ar, esu tikras, išmintinga. - Jis per petį nusi- 
šypsojo Ketei, ir ji atsakė dar jam nespėjus nusisukti. - Bet aš 
atsiduodu į jūsų labai išmoningas rankas. 

Jos dvigubai klausai tai buvo beveik taip pat subtilu, kaip 
krovininio traukinio dundėjimas. Per galvą ūžtelėjo nesenų 
pojūčių vaizdai. Drovumas suspaudė gerklę ir ji turėjo sutelk- 
ti visas valios jėgas, kad to neparodytų. Ir, kas dar blogiau, jis 
puikiai žinojo, ką ji prisiminė. 

Meistriškai ją užklupo. Šypsena, šuo, nuginkluojančios ma- 
nieros - jis tiesiog užbūrė Ketę. Kaip suprantamai pasiaiškintų 

savo padėjėjai, jeigu išprašytų jį ir jo gerai išauklėtą labradorą 
už durų ir darjas užrakintų? 

Sausa kaip dykuma burna šiaip taip išspaudė: 

— Pone Mičeli, ar turite galvoje ką nors konkretaus? 

— Esu atviras pasiūlymams. 

Gerai, jau gana tų seksualinių užuominų. Atžariai pasakė: 

— Man reikia nors kokių orientyrų. Kitaip tik gaišinsiu jūsų 
laiką. - Ir savo, mintyse pridūrė. 

— Aš nežinau, ko noriu, kol nepamatau, bet kai pamatau, vei- 
kiu greitai. - Jis luktelėjo, tada paprašė: - Gal galite man ką 
nors parodyti? 

Stengdamasi būti paslaugi, Ketė pasakė: 

— Yra keletas daiktų salone. Aš prižiūrėsiu galeriją. Taip pat 
ir Magę. - Ji priklaupė ir paglostė šuniui nugarą. - Mums bus 
gerai, ar ne, Mage? 

Derekas Mičelis nusišypsojo. 

— Girdžiu, kad ji neprieštarauja. Veskite, ponia Rutledž. 

Kadangi buvo nuspręsta už ją, Džulė apsisuko ir nulydėjo jį 
koridoriumi į mažą kambariuką kairėje, kurį ji vadino salonu. 
Tai buvo kambarys, kuriame išmanūs kolekcionieriai galėjo stu- 
dijuoti skulptūras ar paveikslus esant geriausiam apšvietimui. 
Jiems buvo duodama laiko apžiūrėti eksponatą įvairiais rakur- 
sais, patogiai, ramiai ir visiškai netrukdomiems. Čia paprastai 
Džulė baigdavo sandorį, tad patalpa buvo jaukiai įrengta. 

Įėjusi pro duris, ji palietė jungiklį, ir pasiliejo subtili švie- 
sa. Derekas Mičelis įėjo iš paskos. Ji uždarė duris ir staigiai 
atsisuko. 

— Ką čia veikiate? 

— Kodėl taip padarėte? 

Įsisprendę nedidelėje erdvėje, jie kalbėjo kartu ir dėbsojo 
vienas į kitą. 

Jis stovėjo karinga poza, rankos ant klubų, švarko skver- 
nai atmesti. Tai poza, kuria jis veikiausiai stovi prieš liudytoją 
kryžminėje apklausoje, ir Džulę tai papiktino. 

— Kaip drįsote čia ateiti? - sušuko ji. 

— Kaip aš drįsau? Kaip drįsau? Ir tai sako aktorė iš keleto 
kilometrų aukštumų. 

Ji atsuko jam nugarą. 

— Aš apie tai nekalbėsiu. 

— Nė velnio. - Jis apėjo aplink ir vėl stojo veidu į veidą. - Per- 
nelyg aišku, kad mūsų susitikimas nebuvo atsitiktinis. 

— Aišku, nebuvo. Negi manote, kad tempčiau gundyti visiš- 
kai nepažįstamą žmogų į viešą tualetą, jeigu nebūtų rimtos 
priežasties? 

— Rimtesnės negu noras pasidulkinti? 

Iš pradžių ji buvo pernelyg sukrėsta, kad kalbėtų, o kai pra- 
kalbo, balsas virpėjo iš pasipiktinimo. 

— Noriu, kad išeitumėte. 

— Ak, ak, dar ne dabar. - Jis užtvėrė kelią, kai ji bandė apei- 
ti. - Velniškai aišku, kad nesielgėte kaip moteris, gedinti savo 
mirusio meilužio, kai lindote prie mano užtrauktuko. 

— Nesiruošiu to klausytis. - Ji žengtelėjo į šoną; jis kūnu 
užstojo. 

- Jeigu kabinti vyrus lėktuve nėra jūsų užsiėmimas... 

— Nėra. 

— Tai grįžkime prie pradinio mano klausimo. Kodėl? Jūs iš 
pasalų man smogėte. Noriu žinoti kodėl. Dabar man aišku, kad 
tai susiję su Polu Vileriu. Bet kaip? Kai Paryžiuje įsėdau į tą 
lėktuvą, aš dar nieko apie jį nežinojau. Kodėl norėjote mane 
išdurti dar prieš man ką nors apie jį sužinant? 

— Pone Mičeli, jūs protingas. Pats suprasite. 

- Išgelbėkite mane nuo to vargo. Papasakokite. 

Ji papurtė galvą ir vėl bandė praeiti. Šį kartą jis čiupo ją už 
rankos. 

— Ar labiau norėtumėte, kad paklausčiau Dago Vilerio, kodėl 
jo velionio brolio meilužė sugundė mane lėktuve? 

Ji staigiai ištraukė ranką ir pasakė: 

— Man nesvarbu, ar jo paklausite. 

Jis klastingai nusišypsojo. 

— Blefuojate. Jums svarbu. 

Ji smaigstė jį akimis. 

— Ponia Rutledž, išgelbėkite mus nuo tų keblumų. Kam jums 
prireikė mane kompromituoti? 

Jis taip pat blefavo. Jis nepasakos Dagui apie nuotykį lėk- 
tuve - nenorės, kad kas nors žinotų jį likus kvailį. Bet jis buvo 
pratęs blefuoti, ir sprendžiant pagal tai, ką ji apie jį buvo skai- 
čiusi, tai dažnai paveikdavo net pačius kiečiausius prokurorus. 
Be to, ji jau padarė, ką ruošėsi padaryti. Nieko neatsitiks, jeigu 
jis sužinos kodėl. 

— Aš taip padariau, kad jūs negalėtumėte atstovauti Kreitonui. 

— Sūnėnui. Ką jis turi bendra su šituo? 

- Viską. 

— Su savo dėdės mirtim? 

Ji linktelėjo. 

— Jis turi alibi. 

— Kad ir kaip būtų, pone Mičeli, aš žinau, kad jis kaltas. 
Anksčiau ar vėliau policija tai irgi sužinos. Jis bus apkaltintas 
ir nuteistas. Bet jūsų nebus su juo ir to nepamatysite. Negalite 
jo ginti. Ne po... po... 

- Aha. Jūs galite tai daryti, bet negalite ištarti balsu. 

Jie ilgai piktai dėbsojo vienas į kitą, ir jis pirmas nusuko 
akis. Ji išgirdo, kaip nusisukdamas ir eidamas į kitą nedidelio 
kambario kampą pašnibždom nusikeikė. Valandėlę dėbsojo į 
paveikslą ant sienos. Šis buvo taip apšviestas, kad matėsi kiek- 
vienas potėpis. 

Ji ramiai pasakė: 

— Dabar, kai žinote, galite išeiti. 

Nekreipdamas dėmesio jis paklausė: 

— Iš kur sužinojote, kad Dagas samdys mane? 

— Per priėmimą po Polo laidotuvių nugirdau jį skundžiantis 
kai kuriems draugams, kad policija vis dar apklausia jį, visą jo 
šeimą, nors jie turi tvirtus alibi. Kažkas pasakė, kad tai kvaila 
ir panašu į policijos priekabiavimą, ir gal Dagui laikas pasiimti 
pitbulį - tai citata, - kuris tai sustabdytų. Dagas atsakė, kad 
jau galvojo apie tai. Jis mestelėjo jūsų vardą. Aš truputį patyri- 

nėjau. Paskaitinėjau apie jūsų sėkmę garsiuose teismuose. Jūs 
nedažnai pralaimite. Pabijojau, kad turėdamas jus, kaip advo- 
katą, jis išsisuks dėl Polo nužudymo. 

Įsivyravo ilga tyla. Atsukęs jai nugarą, jis apžiūrinėjo pa- 
veikslą. Galiausiai paklausė: 

— Ar kas nors, turintis sveiko proto, moka gerus pinigus už 
šitą? 

Ji buvo priversta nusišypsoti. 

— Nustebtumėt. 

— Kokia skelbiama kaina? 

— Penkiolika tūkstančių. 

— Juokaujate? 

— Ne. 

— Penkiolika tūkstančių dolerių už storo pliko žmogaus pie- 
šinį? - Jis staigiai atsisuko. - Iš kur žinojote, kad aš būsiu tame 
lėktuve? 

— Ką? - Temų kaita ją išmušė iš vėžių, ir ji pagalvojo, kad tai 
sąmoningai padaryta. 

— Tik mano padėjėja žinojo mano skrydžių tvarkaraštį, ir be 
mano žinios bei sutikimo ji niekam jo neduos. 

- Šerona, Dago žmona. Praėjusią savaitę vieną dieną pa- 
skambinau pasiteirauti, kaip jie laikosi. 

— Jūs artima šeimai? 

— Draugiška. Mūsų ryšys buvo Polas. 

— Dagas pasakojo, kas Polas jus dievino. Ir atvirkščiai. 

— Tai tiesa. 

— Oho. - Jis lėtai, skeptiškai ją nužvelgė, po to dar kartą, 
tada grįžo prie pradinio klausimo. - Šerona Viler negalėjo ži- 
noti mano skrydžio numerio. 

— Ar buvote su ja susitikęs? 

— Dar ne. 

— Ji yra... Nenoriu, kad negražiai nuskambėtų. Bet ji nėra 
labai išmintinga, be to, ja lengva manipuliuoti. Išdėsčiau, 
tarsi Dagas man papasakojo, kad ruošiasi jus samdyti, ir pa- 
klausiau, kas iš to išeis. Ji pasakė, kad jūs Paryžiuje, ir grįšite 

ne anksčiau kaip aštuonioliktą, o tada Dagas žada su jumis 
susitikti. 

- Taijūs tiesiog taip ir nusprendėte užklupti mane Paryžiuje? 

— Tai atrodė gera strategija. 

Jis išspaudė juoką. 

— Lyginant su kuo? Su užpuolimu paplūdimyje? 

— Taip, tai buvo drastiškas žingsnis. Bet turėjau pričiupti jus, 
kol dar nesusitikote su Dagu. Šerona sakė, kad išvykote į šei- 
myninę kelionę, ir man tai atrodė pliusas. Būsite atsipalaida- 
vęs. Ne toks įtarus. Tikėsitės... 

— Būti išdulkintas. Visomis to žodžio prasmėmis. 

Ji nuleido negirdom. 

— Delta kasdien vykdo keturis skrydžius iš de Golio oro uosto 
į Atlantą. Jeigu Dagas tikėjosi susitikti su jumis tą pačią popietę 
jums grįžus, logiška manyti, kad parskrendate anksčiausiu reisu. 

— O ką, jei nebūčiau skridęs? 

— Tai man būtų kainavę pirmosios klasės bilietą. 

— Ir būtumėt praradusi galimybę. 

— Jei tai nebūtų išdegę, būčiau ieškojusi kito laiko ir vietos. 

— Surengti seksualinę sueitį? 

Ji nusuko akis. 

— Nebūtinai. Tiesą sakant, aš nežinojau, ką ruošiuosi daryti. 
Gal maldauti. Bandyti įtikinėti. Apeliuoti į jūsų elementarų pa- 
dorumą ar teisingumo jausmą. Bet... - Ji trūktelėjo pečiais. 

— Nemanote, kad tokius turiu. 

Ji sutiko. 

— Remdamasi tuo, ką apie jus skaičiau, bijojau, kad tokia 
taktika neduos naudos. - Vertinamai nužvelgė, tada iš gryno 
smalsumo paklausė: - Ar kada nors jaučiate graužatį, kai jums 
pavyksta išteisinti žmogų, kuris, žinote, yra padaręs šlykštų 
nusikaltimą? 

— Arjūs tikite Konstitucijos garantuojamomis teisėmis? 

- Žinoma. 

- Čia jums ir atsakymas. Jūs sukeitėte objektus vietomis. 
Kodėl pasirinkote suvedžiojimo kelią? 

— Tai atrodė racionaliausias ir efektyviausias būdas jus su- 
kompromituoti. 

— Tai žino kiekviena moteris nuo Ievos laikų. 

— Lėktuvas suteikia pojūtį, kad esi atsiribojęs nuo visko, kas 
liko žemėje. Atrodo, kad jokios taisyklės negalioja. 

— Viskas, kas įvyko ore, ten ir liko? 

— Panašiai. 

— Tad pripylėte man degtinės, o pati gėrėte „Nekaltąją Merę. 
Taip, tiek aš supratau. Paprašėte palydovės įpilti jums tiktai 
sulčių, o aš apkaušau. 

— Nesupyliau gėrimo jums į gerklę. 

— Ne, bet pasistengėte, kad man būtų malonu. Aptemptas 
sijonas. Aukšti kulnai. Tokia vargšė. Įskaudintoji su sudaužytu 
ego. Istorija su apgaudinėjančiu vyru - tikra ar pramanyta? 

— Tikra. Bet ne per šį skrydį. 

— Oho. Tai dėl to su juo išsiskyrėte? - Ji pakėlė akis, jis pri- 
dūrė: - Ir aš truputį patyrinėjau. 

Ji pati nieko nebepridėjo apie žlugusią santuoką. Jis dar kurį 
laiką žvelgė jai į akis, tada lėtai apėjo kambarį, apžiūrinėdamas 
išstatytus paveikslus. Sustojo prie vieno, vėl uždėjo rankas ant 
klubų ir ilgai tyrinėjo, Džulė net išsigando, kad tokiu sutelktu 
žvilgsniu nepradegintų skylės drobėje. Galiausiai ji paklausė: 

— Kada supratote? 

— Kas jūs tokia? Vakar vakare. Pamačiau per žinias. Įsivaiz- 
duokit mano nustebimą. Ten buvote jūs, mano paslaptingoji 
moteris, skambiai sakant. Jūs turėjote vardą, ir aš dėl to apsi- 
džiaugiau. Džulė Rutledž. Bet palaukite. Ponia Rutledž iki ausų 
įklimpusi į labai garsią bylą, kuri - pernelyg didelis sutapimas, 
kad tuo patikėtum, - ką tik buvo numesta man į glėbį. Jos mįs- 
lingas pareiškimas išsiskiriant - „jūs buvote išdurtas' - staiga 
ima įgauti prasmę. Bent jau šiokią tokią prasmę. 

Atsisuko į ją, aiškiai tikėdamasis sulaukti atsakymo. Ji tylė- 
jo, todėl pats paklausė: 

— Ką norėjote pasakyti tuo pareiškimu žurnalistams? 

— Ką ir pasakiau. Tai nebuvo apiplėšimas. 

— Kaukėtas plėšikas atkiša pistoleto vamzdį į būrį žmonių, 
reikalauja atiduoti brangenybes - ir tai ne apiplėšimas? 

— Pone Mičeli, tai buvo žmogžudystė. Nužudymas. Polui 
buvo skirta mirti. Apiplėšimas turėjo užmaskuoti, kad tai buvo 
iš anksto apgalvota ir suplanuota. 

— Darau prielaidą, kad suplanuota Kreitono Vilerio. 

— Tai ne prielaida. 

- Atrodo, esate tikra, kad jis stovi už šito. 

- Esu. 

— Na, policija nėra tokia tikra kaip jūs, priešingu atveju jis 
jau būtų apkaltintas. 

— Jie neturi įrodymų. 

—- O jūs? 

Ji neatsakė. Net jeigu turėtų teberūkstantį pistoletą, susie- 
jantį Kreitoną su žmogžudyste, Derekas Mičelis - paskutinis 
žmogus žemėje, kuriam jį atiduotų. Bet šito klausimo nereikė- 
jo spręsti, nes ir ji neturi jokių įrodymų. Todėl tik pasakė: 

— Detektyvai vis dar apklausia Kreitoną, nors jis turi alibi. Ar 
tai jums neatrodo keista? 

— Tikrai ne. Farai visada daro keistų dalykų. 

— Keletą kartų buvau susitikusi su Sanfordu ir Kimbal. Abu 
atrodė labai kompetentingi. 
nelyg užsispyręs tai pripažinti. 

— Niekada nebuvau susitikęs su Roberta Kimbal, - pasakė. 

— O Sanfordas? 

— Truputį pažįstu, esu girdėjęs gerų atsiliepimų. 

— Ar teko girdėti apie polinkį daryti keistus dalykus? 

- Išdėstykite savo požiūrį, - jau irzdamas pareikalavo jis. 

— Mano požiūris toks: kodėl Sanfordas ir Kimbal vis grįžtų 
prie Kreitono, jeigu neįtartų jo dalyvavus, bent kažkokiu ly- 
giu. Aš žinau, kad jis dalyvavo. Ir Dagas to bijo. Jeigu nebijotų, 
nebūtų užsisakęs jūsų dar prieš tai, kai to teisės pitbulio gali 
prireikti. Nusisamdęs jus, jis paklojo pamatus. 

— Kaip ir jūs paklojote savuosius. Jei jau apie tai kalbam. 

Žodžių žaismas buvo apgalvotas, ir jos skruostai vėl užsi- 
liepsnojo, bet akių ji nenusuko. 

— Tai tiesa. Smogiau prevencinį smūgį. 

— Ponia Rutledž, yra daugybė puikių gynybos advokatų. Ir 
ponas Vileris gali pasisamdyti geriausią. Ar ruošiatės visus 
juos išdulkinti? 

Ji nužingsniavo prie durų irjas atplėšė. Bet jis lygiai taip pat 
ryžtingai persisvėrė per jos petį, uždarė duris ir dar prilaikė. Ji 
atsisuko toje siauroje erdvėje. 

— Ponia Rutledž, labai toli nuėjote, kad mane diskvalifikuo- 
tumėte. 

— Jūs neturite ką pasakyti. 

— Spėju, turėčiau būti pamalonintas, kad taip manęs išsi- 
gandote. 

— Jūs apibūdinamas kaip negailestingas. Judu su Kreitonu 
sudarytumėte gerą komandą. 

— Ką tuo norite pasakyti? 

— Manau, kad supratote. 

- Iš tikrųjų ne, nes nepažįstu Kreitono Vilerio. Maža to, iki 
to skrydžio Deltos lėktuvu nepažinojau ir jūsų. Įvykiai lėktuve 
atsitiko anksčiau, nei aš susitikau su Dagu Vileriu ar net su- 
žinojau, kad jo brolis buvo nušautas. Techniškai esu nekaltas. 
Kitaip sakant, nesu „pakabintas“. Galiu imtis bylos, jeigu tik 
šito trokštu. 

— Pone Mičeli, net ir jūs, toks arogantiškas, nedrįsite eiti į 
teismą atstovauti Kreitonui žinodamas, kad aš liudysiu kalti- 
nančiųjų pusėje. Ir net jeigu ryžtumėtės, rizikuodamas netekti 
advokato licencijos, noriu būti tikra, kad šito niekada nebus. 

- Jūs to negalėsite padaryti nepripažinusi ir savo kaltės. 

— Ir aš tai padarysiu. Neturėkite nė menkiausios abejonės. 

— Viešai papasakosite, ką mes darėme tame tualete? 

— Patikėkite. 

— Jūsų meilužio kūnas ką tik atšalo. Nepaisant visų naujo- 
viškų manierų, čia vis dėlto Pietūs. Senoji gvardija, tie visi Polo 
draugai ir pažįstami, bus pakraupę. - Jis greitai apžvelgė kam- 

barį. - Jūsų žavioji publika niekada nebepravers šių durų. Jie 
čia nebeišleis nė cento iš savo paveldėtų turtų. Jie galėtų atleis- 
ti tai, ką darėte lėktuve, bet niekada neatleis, kad tuo puikuo- 
jatės ir valkiojate purvyne Polo Vilerio, taip pat jo švenčiausios 
žmonos Merės vardą. Teršdama savo vardą, teršiate ir jo. 

- Aš tai padariau dėl jo, - karštai pasakė ir pastūmė jį į šalį, 
kad ilgiau nebereikėtų taip būti įspraustai tarp jo ir durų. -— 
Polą nužudė jo sūnėnas. Polas būtų norėjęs, kad aš atskleisčiau 
Kreitono nusikaltimą. Tikėtųsi, kad, jūsų žodžiais tariant, ei- 
siu toli siekdama Kreitonui bausmės. 

Jo akys buvo šviesiai rudos, nusagstytos šokolado spalvos 
taškeliais. Jie ilgai dėbsojo vienas į kitą, net patiems tapo ne- 
jauku. 

— Jūs tai padarėte dėl Polo Vilerio? 

Ji išsitiesė visu ūgiu ir linktelėjo galvą. 

— Tai vienintelė priežastis? 

— Taip. 

— Dėljo? 

- Taip. 

Jis nužvelgė ją, akys sustojo prie kiekvieno taško, kurį jam 
teko liesti. Nusišypsojo, kaip darydavo supratęs, kad sutaršė 
liudytojo informaciją. 

— Džule, kvailinkite save. Arba bandykite. Bet manęs neap- 
kvailinsite. 

Kete įkišo galvą pro biuro duris ir laukiamai pažiūrėjo į Džulę. 

— Na? 

Džulė apsimetė tyrinėjanti pokalbių su užsieniu išklotines. 
Ji neišlydėjo Dereko Mičelio. Apdovanojęs ją ta savo arogan- 
tiška šypsena, jis pasuko už nugaros durų bumbulą ir išėjo. Ji 
palaukė visą minutę, tik tada išėjo iš salono. 

Nutykino į mažutį tualetą, skirtą jai ir Ketei, ten prarijo dvi 
aspirino tabletes, kad atitolintų neišvengiamą galvos skausmą, 
nusiplovė rankas, baisiai norėdama, kad jos liautųsi drebėju- 
sios. Atsirėmusi į mažutę kriauklę, keletą kartų giliai įkvėpė. 
Neišskysk, Džule. 

Nuėjo į kabinetą ir įniko į pašto krūvą. Buvo tikra, kad veda- 
ma smalsumo ir nujausdama dramą Ketė pareikalaus detalių. 

Ji toliau žiūrėjo į telefono sąskaitą. 

— Kas na? 

— Ką apie jį manote? 

— Poną Mičelį? - Ji dėjosi abejinga. - Rengiasi skoningai. Ar 
skonis padės išsirinkti meno kūrinį, ar ne, - pamatysim. Aš 
išbandžiau su juo kelias idėjas, manau, tai pravers atrenkant 
kūrinius. 

— Bet ką manote apie jį? Man jis pasirodė fantastiškas. 

Džulė susiraukė. 

— Ar jis tau truputį ne per senas? 

— Maždaug toks pat amžiaus skirtumas, kaip tarp jūsų ir Polo. 

— Tai buvo kitas reikalas. 

— Kodėl? 

— Kai sutikau Polą, buvau vyresnė, tad amžiaus skirtumas 
neatrodė toks didelis. Tau dar toli iki trisdešimties. 

Ketė buvo nesulaikoma. 

— Kol judu buvote salone, panaršiau guglyje. Jis - klestintis 
teisininkas. Baudžiamųjų bylų advokatas. Jam puikiai sekasi, o 
kas visų geriausia, jis nevedęs. 

Džulė numetė sąskaitą ant stirtos kitų ir pabrūžavo kaktą, 
nes galvos skausmas jau baigė įveikti analgetikus. 

— Kete, aš turiu krūvą darbo prieš nosį. 

Galiausiai jauniklės entuziazmas bent iš dalies išsiburbuliavo. 

— Gerai. Bet manau, kad jis labai apetitiškas. Su tuo šunim 
ir visa kita. 

Suskambo telefonas. Ketė pasilenkė pakelti. 

— „Pas Žaną“. Kuo galiu padėti? - Ji išklausė, tada paprašė 
palaukti ir perdavė ragelį Džulei. - Detektyvas Sanfordas. 


— Ačiū, ponia Rutledž, kad taip greitai atėjote. - Sanfordas 
parodė jai į kėdę savo kamarėlėje, kuri, deja, darėsi pernelyg 
pažįstama. 

— Sakėte, kad svarbu. 

— Tikimės. - Roberta Kimbal jau buvo tenai, kai ji atvyko. - 
Mes išskyrėme vyrą vestibiulio apsaugos kameros įraše. 

Sanfordas atsisėdo prie savo stalo ir kalbėjo tiesiai šviesiai. 

— Jis neabejotinai buvo viešbutyje per apiplėšimą, bet jo ne- 
užfiksavo garažo kamera, taip pat jis nesinaudojo patarnautojo 
paslaugomis. 

— Nenorėjo palikti mašinos pėdsako, štai ką manome, - pa- 
sakė Kimbal. - Matome jį įeinant dvylika keturiasdešimt dvi ir 
išeinant po trijų penkiolika jau persirengusį, tai apytiksliai tas 
laikas, kai liftas pasiekė vestibiulį ir prasidėjo chaosas. 

— Liftas nesustojo tarp aštunto aukšto ir vestibiulio. Ar lai- 
kas sutampa? - paklausė Džulė. 

Kimbal linktelėjo. 

— Jis taikė, kai visi bus šokiruoti. Kol vyrukas iš Kalifornijos 
atgavo nuovoką tiek, kad sugebėtų uždaryti duris ir paspausti 
mygtuką „žemyn“, nusikaltėlis turėjo pakankamai laiko nerti 
į laiptinę, nusivilkti treningą, įsiauti į batus ir nubėgti žemyn 
aštuonis aukštus. Turėjo pasiskubinti, bet pora mūsų pareigū- 
nų, tarp jų ir štai Sanfordas, nubėgo. Tai galima padaryti. 

— Jis ne darbuotojas, - pasakė Sanfordas. - Vadovybė taip 
pat abejoja, kad jis buvo svečias. Niekas iš registratūros dar- 
buotojų neprisimena jį įregistravęs, o juk jie mokomi atsimin- 
ti veidus ir vardus. Viena iš „Moultrio ypatybių yra ta, kad į 
svečius kreipiamasi vardu, vos tik jie atvyksta. Durininkas yra 
tikras, kad jį matė, bet neprisimena nešęs jo bagažą, perdavęs 
jį pasiuntinukui ar palydėjęs į registratūrą. 

— Niekas neprisimena ką nors šnekėjus tokiu balsu, kaip jūs 
ir kiti buvę lifte apibūdinote, - pasakė Kimbal. 

Prieš kelionę į Prancūziją Džulė praleido keletą valandų klau- 
sydamasi savitų balsų įrašų, tačiau tai buvo laiko švaistymas. 

— Kiti nukentėjusieji? - dabar paklausė. - Kai jie klausėsi tų 
įrašų... 

— Jie pasakė tą patį, ką ir jūs. Nė vienas tiksliai neatitiko, 
taigi čia akligatvis. 

Po pauzės Sanfordas tęsė: 

— Apklausiame grupes, kurios tą dieną turėjo susitikimus 
viešbutyje. Vis dar laukiame, gal kas nors jį atpažins. Viena 
viešbučio kambarinė lyg ir prisimena jį tą dieną mačiusi kažku- 
riame svečių kambarių aukšte, bet nėra tuo tikra. 

- Ji net nėra tikra, ar dangus žydras, - šiurkščiai įsiterpė 
Kimbal. - Ji nėra tikra, kuriame aukšte jį matė, ar tai tas pats 
vyras, ir apskritai blaškosi. Mes ja nesiremiame. Mano nuomo- 
ne, ji „atpažino jį, nes norėjo dėmesio. 

— Mes rodome šią nuotrauką viešbučio svečiams, - tęsė San- 
fordas. - Bet tai begalė darbo. Jau prabėgo beveik dvi savaitės. 
Žmonės visur išsibarstę, keletas už jūrų. Žodžiu, tai daug laiko 
atimanti procedūra, ir galiausiai kas nors gali jį atpažinti kaip 
nekaltą lankytoją, kuris užėjo jiems čia būnant pasimatyti, ir 

tokiu atveju turėsime lygiai nulį. Patruliai rodo šią nuotrauką 
mokamiems šnipeliams. Nieko. Tai nereiškia, kad jie jo neat- 
pažįsta. Tai tik reiškia, kad jie nėra nusiteikę jo įduoti. Tas pats 
su lombardais. Jei jis parduoda, ką pavogė, niekas nepasakys. 
Policininkai taip pat peržiūri nusikaltėlių nuotraukas, bet jei- 
gu jis ir buvo įtrauktas į tuos katalogus dėl ginkluoto plėšimo 
ar kokio kito nusikaltimo, išvaizda gali keistis, o nuotraukos 
tikrai ne pačios geriausios kokybės, nes tai sustabdyti kadrai 
iš vaizdajuostės. 

— Trūkčiojančios, be to, - pridūrė Kimbal, - menkas apšvie- 
timas. Blogas kampas. Jis ne ką aiškesnis nei blynas, bet tai 
pradžia. 

— Pamanėme, kad jūs turėtumėte pažiūrėti, - apibendrino 
Sanfordas. 

Jis ištraukė iš voko penkiolikos iš dvidešimties fotografiją. 
Ją imant, Džulės širdis daužėsi. Dirstelėjo į nuotrauką, tada 
pažiūrėjo į detektyvus, ir žinojo, kad jos reakcija akivaizdi: Jūs 
juokaujate? 

— Tai ji? 

- Įspėjau, kad ji netikusi. Po šio įvykio „Moultrio viešbutis 
pakeitė apsaugos kameras naujesniais modeliais ir atnaujino 
visą sistemą. 

Džulė patyrinėjo nuotrauką, bet nusiminusi papurtė galvą. 

— Tai gali būti bet kas. 

— Jūs jo neatpažįstate? - mygo Kimbal. 

— Nė iš tolo. 

— Fotografija padidinta, - pasakė Sanfordas, - tad ji dar grū- 
dėtesnė negu vaizdo įrašas. Pabandykite sujungti taškelius. 

Džulė padarė, ko prašoma, bet tai buvo beviltiška. Veidas iš- 
margintas šviesos ir šešėlių, aiškiai vyro, bet, be šito, daugiau 
nieko nebuvo galima pasakyti. Grąžino nuotrauką Sanfordui. 

— Patikėkite, trokštu pasakyti jo vardą. 

— Na, pabandyti vis tiek vertėjo. - Sanfordas įkišo nuotrau- 
ką atgal į voką. 

— Ar dar kam ją rodėte? Kitoms apiplėšimo aukoms? 

— Nusiuntėme faksu ir elektroniniu paštu, - pasakė Kim- 
bal. - Ponios iš Nešvilio iškart atsakė neigiamai. Laukiame at- 
sakymo iš Kalifornijos. Ten dar pernelyg anksti. 

— O Dagui? Kreitonui? 

Sanfordas linktelėjo. 

— Pamanėme, kad šaulys galėjo būti buvęs „Vilerių verslovės“ 
darbuotojas, kuris dėl ko nors pyko ant savo boso. Paprašėme 
Dago Vilerio ateiti ir pažiūrėti. Jis nukreipė mus į savo advoka- 
tą. Nuo vakar turi naują. 

Kimbal sušnirpštė su aiškia antipatija. 

— Derekas Mičelis. Kraugerys. 

Džulė stengėsi išlaikyti abejingą išraišką. 

— Kodėl? 

- Jis laimi. 

— Ne, turiu omeny, kodėl jie pasisamdė naują advokatą? 

Niekatras detektyvas nerizikavo pareikšti nuomonės, bet 
Džulė suvokė, kad tas, regis, nekaltas klausimas rado atgarsį. 

— Atrodo, tarsi jie nervintųsi, ar ne? 

Kimbal ir Sanfordas susižvalgė. Tarsi supratęs užuominą, 
Sanfordas atsistojo ir atsiprašė turįs paskambinti. 

— Jūs, ponios, galite naudotis mano apartamentais, kiek rei- 
kia. Atleiskite. 

Kai jis nutolo tiek, kad nebegalėtų girdėti, Džulė nusišypso- 
jo Robertai Kimbal. 

— Judu bendraujate ir nesikalbėdami. Ne kartą tai pastebėjau. 

— Mes kartu dirbame porą metų, bet atrodo, kad daug ilgiau. 
Kai buvome suporuoti, iškart sukibome. Mūsų tyrimo metodai 
suderinami, taip pat ir mūsų asmenybės. 

— Nors esate labai skirtingi. 

— Negaliu ginčytis, - mielai sutiko ji. - Juodas - balta. Vy- 
ras - moteris. Vedęs - vieniša. Aukštas ir plonas. Striuka ir 
drūta. Gal dėl tų skirtybių mūsų partnerystė veikia. 

Džulė valandėlę vertino detektyvę, tada paklausė: 

— Tai kokia jūs? 

— Striuka ir drūta. 

Džulė nusišypsojo. 

— Arjūs gerasis faras, ar blogasis? 

Nė kiek nesutrikusi, Kimbal irgi nusišypsojo. 

— Kurjūs apsiperkate? 

- Atleiskit? 

— Kur perkate drabužius? Jūs visada atrodote tokia... taisyk- 
linga. 

— Ačiū. 

- Žinoma, jeigu aš apsivilkčiau tokią trumpą juodą suknelę 
kaip ši, atrodyčiau siaubingai. - Kimbal šypsena buvo gerašir- 
diška ir savikritiška. Ji pakėlė bronzinę prespapjė, kuri vaizda- 
vo Džordžijos universiteto talismaną buldogą, ir išsiblaškiusi 
žaidė su ja, visą laiką stebėdama Džulę. Galiausiai pasakė: — 
Mes abu esame gerieji farai. 

Džulė giliai įkvėpė, tada lėtai iškvėpė. 

— Manau, kad tai priklauso nuo požiūrio. 

— Ir aš taip manau. 

— Koks kitas žingsnis su vaizdo kameros įrašais, fotografija? 

— Vis dar rodome, tikimės, kad kas nors atpažins tą vyrą 
ir arba nubrauks įtarimus, arba apkaltins. Tuo tarpu tiriame 
įrašus, padarytus trys dienos prieš šaudymą. Viešbutis saugo 
juos tik keturias dienas, tada rašo ant viršaus, taigi tik tiek 
galime grįžti į praeitį. Mūsų technikai peržiūri juos kadras 
po kadro, ieškodami, ar vėl kur nepastebės to vyro. Ir jeigu 
pastebės, jis atsidurs galimų įtariamųjų sąrašo viršuje. Nes 
kad galėtų tai įvykdyti, jis turėjo žinoti, kur eina, kiek laiko 
užtruks atlikti visa tai laiptinėje, ir išeiti, kol durys neužsi- 
trenkė. 

— Jis turėjo apsiuostyti. 

Kimbal nusijuokė iš tokio pabrėžtino Džulės žargono, tad 
Džulė pasijuto užklupta truputį nepasiruošusi, kai detektyvė 
staiga paklausė: 

— Ką manote apie Kreitoną Vilerį? 

— Manau, kad gana aiškiai išdėsčiau savo prastą nuomonę 
apie jį. 

— Užsiminėte, esą manote, jog už šito apiplėšimo ir nužudy- 
mo slepiasi jis. 

Džulė nieko neatsakė. 

— Nagi, jūsų užuomina buvo tokia pat aiški kaip penktos ka- 
tegorijos tornado pėdsakas. Mes su Sanfordu turėtume būti 
visiški kvailiai, kad to nesuprastume. 

— Netikiu, kad jūs kvailiai. 

Detektyvė padėjo prespapjė į vietą, sukryžiavo rankas ant 
pilvo ir skvarbiai nužvelgė Džulę. 

— Ar gerai pažįstate Kreitoną? 

— Mano nuomonė daugiausia grįsta tuo, ką Polas man apie jį 
pasakojo. Bet mano asmeninis bendravimas su juo patvirtino 
visus Polo žodžius. 

— Koks asmeninis bendravimas? 

— Užtikrinu jus, kuo retesnis. Tačiau Polas buvo labai visuo- 
meniškas žmogus. Šeimos susitikimų išvengti nepavykdavo. 
Atostogos. Gimtadienio pietūs. Visokie tokie. 

— Ar manote, kad Kreitonas gali nužudyti žmogų? 

Džulė jautė, kad gali, bet negalėjo to užtikrintai pasakyti, 
nes neturėjo kuo pagrįsti savo nuomonės, išskyrus tai, kad 
juo visiškai nepasitiki ir jo nemėgsta. Polas užsimindavo apie 
tamsiąsias savo sūnėno savybes, kurias maskavo auksinio ber- 
niuko išvaizda. Jos nuojauta apie tikrą jo charakterį buvo labai 
stipri, tačiau ir subjektyvi, taigi nepagrįsta. Išsisukdama ji ap- 
vertė klausimą. 

— Ponia Kimbal, o ką jūs manote? 

— Sąžiningai? Manau, kad kiekvienas gali nužudyti žmogų. 
Bet kalbant būtent apie Kreitoną Vilerį, mano nuomone, jis yra 
pasipūtęs, išdidžiai globėjiškas, turtingas snarglius, kuriam 
kaip niekam kitam reikia gerai iškaršti kailį. - Kimbal susirau- 
kė. - Bet būtų truputį pernelyg tiesmuka žudyti savo dėdę, kai 
jo mirties atveju paveldi velniškai didelę krūvą pinigų. 

— Jums reikėtų pažinti Kreitoną. Jam patinka slapti pokštai, 
suprantami tik išrinktiesiems. 

— Slapti pokštai? 

— Jam patinka būti pranašesniam už visus. 

— Pavyzdžiui? 

—- Hm. Pagalvokim. Aha, puikus pavyzdys. Prieš keletą mėne- 
sių aš surengiau uždarą naujo menininko pristatymą. Šampa- 
nas ir ikrai. Išskirtinių svečių sąrašas. Žinote, kaip tai atrodo. 

— Vyrai šilkinėmis apykaklėmis, visi apsirengę juodais kos- 
tiumais. 

Džulė nusišypsojo dėl detektyvės tikslumo. 

— Renginio viduryje pastebėjau, kad Kreitonas su keliais sve- 
čiais susibūrė aplink vieną paveikslą. Nuėjau pažiūrėti, kas taip 
prie jo patraukė. 

Prisiminus incidentą ir Kreitono pasipūtimą, Džulei iš naujo 
užvirė kraujas. 

- Jis slapta įnešė paveikslą ir pakabino ant sienos. Tai buvo 
siaubingas natiurmortas, nupirktas gatvėje. Ant jo suklastojo 
mano pristatomo menininko parašą. Jis išsityčiojo iš dailinin- 
ko, mano reputacijos, mano klientų, parodydamas juos esant 
lengvatikius meno snobus. 

— Kąjjūs darėte? 

- Šiaip taip juos atitraukiau. Nukabinau paveikslą. Jokios 
realios žalos nebuvo padaryta. Menininkas nesužinojo. Bet 
Kreitonas mėgsta tokio tipo žiaurius pokštus. Jam patinka pa- 
versti žmogų kvailiu - kiekvieną, kuris laikosi sąžiningo žaidi- 
mo taisyklių. 

- Jis išdūrinėja žmones. Tai erzinantis bruožas, bet toli gra- 
žu ne nusikalstamas. 

Nenorėdama, kad jos teorija būtų taip lengvai atmesta, Džu- 
lė pasakė: 

- Jis žino, ką jūs galvosite, - kad jis pernelyg akivaizdžiai yra 
pirmas įtariamasis. Tai jo specifinis pokštas, ir užtikrinu jus, 
kad prunkščia į saują. 

Kimbal susimąsčiusi žvelgė į Džulę, tada paėmė voką su ne- 
atpažinto žmogaus fotografija ir paplekšnojo juo sau į delną. 

— Manau, kol kas tiek. Dėkojame, kad atvykote. 

Dodžas Hanlėjus klestelėjo į krėslą priešais Dereko stalą ir pa- 
stūmė jam aplanką. 

— Kol kas viskas, ką gavau. 

Derekas atvertė aplanką, peržvelgė keletą lapų spausdinto 
teksto. 

— Trumpai. 

Dodžas visas buvo persismelkęs išsivadėjusiais cigarečių dū- 
mais. Nepaisydamas visų perspėjimų apie tabako žalą sveika- 
tai, jis net nebandė atsisakyti šio įpročio, piktinosi, jautė be- 
veik panieką visiems tiems, kurie metė, ir vadino juos bailiais. 
Jo nuo nikotino pageltę pirštai bilsnojo į krėslo ranktūrius, o 
pats muistėsi krėsle, ieškodamas patogesnės padėties, bet vel- 
tui, nes niekada nesijausdavo visiškai patogiai, jeigu rankoje 
nelaikydavo cigaretės. 

— Trumpai, ji švari. Jokių suėmimų, net jokių nusižengimų. 

— Vaikystė? 

—- Augo Eikene. Mama su tėčiu dirbo valstybinių mokyklų 
sistemoje. Jis buvo mokytojas, ji dirbo administracijoje. Ei- 
nantys į bažnyčią, mokantys mokesčius rimti piliečiai. Neturi 
brolių nei seserų. Tėvai dabar jau mirę. 

Prieš tęsdamas jis švokščiančiai įkvėpė. 

— Mergaitė protinga. Gavo akademinį išsilavinimą Vander- 
bilte, o po ketverių metų jai buvo skirta stipendija meno studi- 
joms Prancūzijoje tęsti. Sutiko kažkokį varliaėdį menininką ir 
ištekėjo už jo. Neatsimenu jo vardo, bet čia parašyta. 

Derekas nepasakojo Dodžui, kad jau žino apie jos santuoką 
ir skyrybas. 

— O kas žinoma apie jį? 

— Nieko. Nei garbės, nei turto, veikiausiai nebuvo ir talento. 
Jie išsiskyrė po trejų metų, ir apie tą laiką jos gyvenime atsira- 
do Polas Vileris. Jai tai buvo laimingos skyrybos. 

Derekas pakėlė galvą ir pažiūrėjo į Dodžą anapus stalo, šio 
veidas, raukšlėtas ir pageltęs nuo ilgamečio rūkymo, liko abe- 
jingas, nepaisant netrumpo komentaro. Jis buvo šaltakrau- 

jis cinikas, ir niekas jo negalėjo pernelyg nustebinti, nes per 
daugiau kaip keturiasdešimt metų, kai sekė niekšus, sakėsi jau 
visko prisižiūrėjęs. Daugumą žmonių jis laikė menkesniais už 
gyvulius. 

Kai stojo teisme prieš Dereką, jis buvo šerifo įstaigos detek- 
tyvas. Dodžas liudijo prokuroro pusėje, ir jo absoliutus tikslu- 
mas bei dėmesys detalėms per kryžminę apklausą padarė įspū- 
dį Derekui. Po teismo, kurį Derekas laimėjo, jis susirado piktą 
Dodžą ir paklausė, ar tam nebūtų įdomu dirbti visu krūviu jo 
firmoje. 

Dodžas pasityčiojo. 

— Ir pereiti į tamsiąją pusę? Ne, ačiū, advokate. 

— Moku dvigubai. 

— Kada pradėti? 

Iš tikro Dodžas džiaugėsi galėdamas išeiti iš šerifo įstaigos, 
kur buvo griežtos tyrimo ir kvotos taisyklės. Kai jie su Dereku 
sutvirtino savo sandorį prie alaus, Dodžas paklausė: 

— Arjums labai rūpės, kaip aš gaunu informaciją? 

— Ne. Bet jei būsite sučiuptas darant ką nors neetiško ar ne- 
legalaus, turėsite pats suktis. 

— Jokių problemų. - Dodžas šliurptelėjo alaus. - Manęs ne- 
sučiups. 

Tai visiškai nereiškė, kad Dodžo metodai nepriekaištingi, to- 
dėl Derekas niekada neklausė, kaip, kur ir per ką Dodžas gauna 
informaciją, nes jautė, kad geriau to nežinoti. 

Kadangi visuose pastatuose buvo uždrausta rūkyti, be to, 
Marlena sunkiai slėpė nepasitenkinimą dėl jo peleninės smar- 
vės, Dodžas dirbo ne kontoroje, kur - Derekas neturėjo supra- 
timo. Dodžui buvo duotas mobilusis telefonas ir pašto dėžu- 
tė, į kurią Derekas siųsdavo atlyginimo čekius. Kita vertus, ir 
Dodžas nesiaiškino, kur būna ar ką veikia tarp užduočių. Bet 
visada greitai atsiliepdavo, kai tik Derekas pašaukdavo. 

Vakar vakare, pamatęs Džulę Rutledž per vakaro žinias, De- 
rekas peržiūrėjo medžiagą, kurią Marlena jam buvo sudėjusi, 
ypač kreipdamas dėmesį į Polo Vilerio „kompanionę“. Ji buvo 

dažnai minima, bet asmeninės informacijos nedaug, menkai 
ką, kas nebūtų susiję su galerija, teišmetė ir jo namų kompiu- 
teris. Jis paskambino Dodžui ir paprašė viską išknisti. 

— Kada to reikia? 

— Vakar. 

— Jau gavote. 

Kaip paprastai, Dodžas padarė, ką reikia. Kai po avantiūris- 
tiško apsilankymo „Pas Žaną“ Derekas pasirodė kontoroje, Do- 
džas jau laukė. Dabar Derekas klausė: 

— Kaip įvyko tos Džulei Rutledž laimingos skyrybos? Kaip ji 
susiuostė su Vileriu? 

Dodžas paplekšnojo sau per marškinių kišenę, tarsi ieškoda- 
mas užsilikusios cigaretės. 

- Šito nežinau. Jis buvo turtingas amerikietis ir turėjo gerų 
ryšių Paryžiuje. Ji dirbo pretenzingoje galerijoje ir išlaikė save 
ir savo nevykėlį vyrą, taigi, įtariu, kad... 

— Palauk. Nevykėlį vyrą? 

— Jokių oficialių pajamų. Du suėmimai už girtuoklystę ir 
chuliganizmą. Ar kažkoks prancūziškas atitikmuo. 

— Gerai. 

— Kur aš sustojau? 

— Tai ką įtariate? 

— Įtariu, kad Vileris ją sutiko per bendrus pažįstamus meno 
pasaulyje. Bet suprantate, tai grynas spėjimas. 

Derekas linktelėjo. 

— Kai tai įvyko, ji greitai metė savo dykaduonį vyrą, ir štai 
jau pora su Vileriu. Jis parsivežė ją į Jungtines Valstijas ir įtaisė 
verslą čia, Atlantoje. 

— Taip. Įdomu, kaip ji atsilygino už tą paslaugą? 

Dodžo juokas nuskambėjo kaip žvangantis žvirgždas plony- 
čiame puodelyje. 

— Manote, kad jis buvo jos aukso veršis? 

— Ojūs ne? 

— Na, galjis davė pradžią. Bet Džulė - supratinga mergelė. 
Vileris nedavė jai pinigų galerijai nusipirkti, jis paskolino. Iš 

tikro bankas paskolino, Vileris tik laidavo. Pirmais metais ga- 
lerija nedavė pelno, bet dabar laikosi gerai. Skola grąžinta. Ji 
pati nusipirko namą Sodų Kalvose, pati moka savo skolas ir 
dengia kredito kortelės įsiskolinimą. Ji finansiškai nepriklau- 
soma nuo Vilerio, bent taip rodo popieriai. 

Derekas atsistūmė su visu krėslu ir atsistojo. Peržengė per 
Magę, kuri knarkė sudribusi ant grindų, ir nuėjo prie stiklinės 
sienos. Minutės slinko, o jis spoksojo į tuštumą ir galvojo, ką 
dabar žino apie Džulę Rutledž, ankstesnę ir dabartinę. 

Šūdą, iš tikro. 

Viena vertus, Dodžo pranešimas nuvylė. Jos biografija ne- 
buvo tokia niekinga, kaip jis tikėjosi. Dodžas neatkniso jokių 
oi-oi aplinkybių - pavyzdžiui, ilgo sąrašo „aukotojų“, - kad 
Derekas galėtų ją smerkti. Kita vertus, džiaugėsi, kad nebuvo 
atkapstyta nieko nusikalstamo ar pasibaisėtino. 

Ji buvo tiksliai tokia, kokia ir atrodė, - inteligentiška, kul- 
tūringa ir išsilavinusi, pati susikūrusi sėkmę moteris, kuriai 
pasisekė įsimylėti labai turtingą vyrą ir į kurios meilę buvo 
atsiliepta. 

Ji klūpėjo šalia savo gyvenimo meilės, kai jam buvo nunešta 
pusė galvos. Ji norėjo, kad žudikas būtų sugautas ir nuteistas 
visu įstatymo griežtumu. Tuo tikslu apgavo vyrą, kuris galėjo 
sutrukdyti įvykdyti teisingumą. Ji griebėsi seniausio žinomo 
būdo, kuris, kaip pati jam prisipažino, buvo pats greičiausias ir 
efektyviausias. 

Gal šitaip paprastai viskas ir buvo, ir jis tik stengiasi kaip 
nors tai sukomplikuoti. 

Buvo taip paniręs į savo mintis, kad beveik pamiršo Dodžą, 
kai tyrėjas paklausė: 

— Gal norite paaiškinti, kodėl ja taip susidomėjote? 

— Mane pasamdė atstovauti šeimai tiriant Vilerio nužudymą. 

— Puiku, - nutęsė Dodžas. - Begalė baksų suka link mūsų. 
Bet ji ne Viler. Ir ji jus samdo? 

— Ne, bet ji yra - paskutinius porą metų buvo - svarbus Vile- 

— Ar buvote su ja susitikęs? 

— Mačiau per televizorių. - Tai nebuvo visa tiesa, bet aiškiai 
ir ne melas. 

— Manote, kad ji čia įsipainiojusi? 

— Nežinau, ką manyti, - nuoširdžiai sumurmėjo Derekas. Jis 
atsisuko. Dodžas jau buvo atsistojęs ir pasirengęs išeiti. Be ni- 
kotino porcijos daugiau ištverti negalėjo. - Ką iškapstėte apie 
Kreitoną Vilerį? 

- Išleidžia daugybę pinigų, ilgai žaidžia tenisą, važinėja 
prašmatniomis mašinomis. Yra gavęs begalę baudų už greičio 
viršijimą, jas visas teisėjas paleido pavėjui. Neradau nieko, kas 
pastaruoju metu jį sietų su dėde Polu. 

— Arjis galėjo tai padaryti? 

— Jis turi alibi. 

— Arjis galėjo tai padaryti? - pakartojo Derekas tylesniu balsu. 

Dodžas iškvėpė kenksmingas išgaras. 

— Viskas įmanoma. 

— Nuojauta? 

— Nenorėčiau, kad mano duktė susitikinėtų su tuo vyruku. 

— Jūs neturite dukters. 

— Jeigu turėčiau. 

— Kodėl ne? 

— Jam patinka kekšės. Dvi, trys per savaitę. Ne gatvinės. 
Agentūros merginos. Gal tai ir nėra blogai, bet... 

— Bet nenorėtumėte, kad jūsų duktė su juo susidėtų. 

- Ir jūs nenorėtumėte. - Dodžas perbraukė ranka per veidą, 
patempė apatinę lūpą, tada paleido. - Bet žudyti dėl milijonų, kai 
jis jau turi milijonus? Koks tikslas? Kodėl nepalaukus, kol dėdė 
pasitrauks, neleidus jam numirti natūraliai, o tada pasipelnius? 

— Esu linkęs sutikti, - pasakė Derekas. - Beje, po to įvykio 
du geri detektyvai jį apklausė ir nieko prieš jį nerado. Iš tikro, 
jeigu tikėsime jų spaudos pranešimais, jie išvis nieko nerado, 
taškas. 

— Dabar jau kai ką rado. - Dodžas parodė į aplankus, kuriuos 
atsinešė. - Krūvos apačioje. 


imasi 

— Mestelkit užuominą. 

— Ir sugadinti staigmeną? Gana pasakyti, kad tai naujausios, 
pačios geriausios prekės iš švenčiausių policijos skyriaus sau- 
gyklų. 

Derekas su nuostaba papurtė galvą. 

— Pažadu: kurią dieną prieš man mirštant, arba prieš jums 
mirštant, dar papasakosite, kas tie jūsų kurmiai. 

— Aš dar pašoksiu per jūsų laidotuves, o mano paslaptys mirs 
su manimi, - išsiviepė Dodžas ir pasuko link durų. - Beje, jūsų 
akmeninis veidas galėtų šiek tiek ir krustelti, advokate. 

— Ką turit omeny? 

Dodžas atsisuko. Ironiškai ištarė: 

— Aš ją irgi mačiau per televizorių. 

- De Mičeli, atvyko ponas Vileris. 

Marlena pasitraukė į šalį, ir Kreitonas Vileris įžingsniavo į 
Dereko kabinetą. 

Derekas atsistojo ir pasitiko vyruką pusiaukelėje. 

— Derekas Mičelis. 

— Kreitonas Vileris. 

Derekas ištiesė ranką, bet Kreitonas žvelgė į vaizdą pro langą 
per visą sieną ir to nepastebėjo. Marlena pasakė būsianti savo 
vietoje, jei ko reikės, ir išslinko. Derekas mostelėjo Kreitonui į 
tą patį kampą, kur vakar sėdėjo su jo tėvu. 

- Įsitaisykite patogiai. 

— Visada taip darau, - pasakė Kreitonas nusileisdamas į 
fotelį. 

Magė suinkštė ir atėjo jo apuostyti. 

- Čia Magė, - pasakė Derekas. 

Dauguma žmonių pasilenkdavo paglostyti jai galvos. Mo- 
terys kudakuodavo ir burkuodavo su ja. Vyrai klausdavo, ar ji 
mokytas medžioklinis šuo. Tuo tarpu Kreitonas Vileris nepa- 
rodė jokio susidomėjimo, tik pasakė: 

— Malonu susipažinti, Mage. 

Biuras jį domino daug labiau. Ir toliau neskubėdamas apžiū- 
rinėjo, bet apie jo vertinimą Derekas visai nenutuokė. Išraiška 
buvo šiek tiek smalsaujanti, bet niekaip neparodė, ką galvoja. 

Derekas atsisėdo priešais. 

— Vaišinkitės. - Ant žemo staliuko tarp jų Marlena buvo pa- 
dėjusi ledo kibirėlį, stiklines ir vandens buteliukus. 

— Ačiu, ne. 

Kreitonas atrodė gražiau negu daugelis jo amžiaus kino 
žvaigždžių. Visokio amžiaus. Derekas pagalvojo, kad jo šviesūs 
plaukai veikiausiai dirbtinai pašviesinti, bet jei ir taip, tai meis- 
triškai. Aiškios žydros akys tokios neklastingos, kad Derekas 
automatiškai pagalvojo jį esant klastūną. Iš jo skliste sklido 
nuobodis, globėjiškumas ir vidinis smaginimasis. 

Derekui jis iš karto nepatiko. 

— Jūs pusę valandos vėluojate. 

Mėlynos akys liovėsi tyrinėjusios kabinetą ir įsmigo į Dereką. 

— Negi? Atsiprašau. Prižiūrėjau savo Porsche. Galite išrašyti 
sąskaitą už pavėluotas minutes. 

— Taip ir padarysiu. - Dereko šypsena nebuvo nė kiek nuo- 
širdesnė negu Kreitono atsiprašymas. - Priimkite užuojautą 
dėl dėdės netekties. 

— Ačiū, bet nėra taip, kad dėl to raučiausi plaukus. 

Dereko nenustebino jo tiesmukumas. Toks arogantiškas as- 
muo kaip Kreitonas nedailina žodžių. 

— Jūsų tėvas užsiminė, kad tarp judviejų buvo tam tikrų ne- 
sutarimų. 

— Kas buvo tarp mūsų, tai... bendravimo duobė. 

Derekas susiraukė. 

— Atleiskit? 

- „Šaltakraujis Lukas“. Martinas Stroteris vaidina kalėjimo 
prižiūrėtoją. Didis charakterinis aktorius. Jis taip pat vaidino 
filme „Bučas Kasidis ir Sandersas Kidas“. 

— Dar vienas Polo Niumeno filmas. 

Kreitonas pirmą kartą nuoširdžiai nusišypsojo. 

— Įspūdinga. Jūs šiek tiek žinote kino istoriją. Atsimenate 
filmą, kur Niumenas vaidina nusibaigusį teisininką? 

Derekas suprato, kad čia jam taikoma, bet išlaikė malonią 
išraišką ir nesutriko. 


— Priminkite. 

— „Nuosprendis“. Taip ir yra, taip ir yra, taip ir yra. Tai skan- 
duoja Niumenas. Labai įtikinamai. Jis turėjo gauti „Oskarą už 
tą filmą, o ne už „Pinigų spindesį . Kai jis mirė, netekome vie- 
no iš didžiųjų. 

— Jūsų tėvas pasakojo, kad esate aistringas kino gerbėjas. 

Kreitonas, rodos, įsižeidė dėl termino. 

— Daugiau. Aš studijavau kiną Kalifornijos universitete. 

— Norėjote būti kino kūrėjas? 

Jis susiraukė. 

— O Dieve, ne. Pernelyg daug sunkaus darbo. Ištisos valan- 
dos. Atsakinėti asilams ir terliotis su isterijos ištiktomis pri- 
madonomis bei išblėsusiomis žvaigždėmis? Tai ne man, pone 
Mičeli. Verčiau žiūrėsiu filmus, kuriuos kiti žmonės pastatė. 

— Kaip kritikas? 

— Ne, tiktai savo malonumui. Kino gamyba manęs netrau- 
kia. Kaip ir, tiesą sakant, jokia gamyba. Tai ir buvo vienas iš 
tų punktų, dėl kurių mes su brangiuoju amžinatilsį dėde ne- 
sutarėme. Jis manė, kad turėčiau pasinerti į verslą, važiuoti į 
Harvardą, gauti verslo vadybos magistro diplomą ir kad man 
dar atsistotų žiūrint į skaičius ir grafikus. Aš taip nemanau, - 
pridūrė ir nusišiepė. 

— Bet jūs dirbate šeimos versle. 

— Aš turiu kabinetą korporacijos būstinėje. Aš nedirbu. 

Jis perliejo Dereką tobula šypsena, kurią Derekui norėjosi 
nudrėksti pirštu. Tačiau tik padėjo ranką Magei ant galvos ir 
pakasė taip, kaip jai patinka. 

— Jūsų tėvas mano, kad jums reikia baudžiamosios teisės 
advokato pagalbos. 

— Jis nerimauja. 

Atidžiai stebėdamas jo reakciją, Derekas paklausė: 

— Ar jis turi priežastį nerimauti? 

— Jei turite omeny tuos detektyvus, kurie kabinėjasi prie 
manęs, tai taip. Jei turite omeny, kad esu dėl ko nors kaltas, tai 
ne. Kai mano dėdė buvo nužudytas, aš žaidžiau tenisą. 

— Girdėjau. 

- Be to, jeigu būčiau žudęs savo dėdę Polą, tai ne per tą su- 
šiktą apiplėšimą. 

Derekas įsipylė vandens ir atsigėrė. 

— Tikrai nenorite gurkštelti? 

— Ačiu, ne. 

— Per vakarykštes vakaro žinias jūsų dėdės kompanionė sakė 
reporteriams nemananti, kad tai buvo apiplėšimas. 

— Kompanionė? - pašaipiai pakartojo Kreitonas. - Tai kek- 
šės sinonimas? 

- Arjūs šitaip galvojate apie Džulę Rutledž? 

— Vakar vakare turėjau pasikvietęs prostitutę, - savo žodžius 
jis palydėjo nerūpestingu gestu. - Aš nesu moralistas. Man ne- 
rūpėjo, kad senajam dėdulei Polui dar išeidavo įbesti. Iš tikro 
tai jam buvo gerai. Tačiau nereikia to demonstruoti. Jis įrodi- 
nėjo, kad Džulė yra ypatinga, o iš tikro ji pasidulkintų su šuni- 
mi, jeigu manytų, kad iš to turės naudos. 

Derekas padėjo stiklinę ant stalo, nusišluostė sudrėkusius 
delnus, o kai ir tai nepadėjo numaldyti sukilusio įsižeidimo ir 
pykčio, atsistojo ir nuėjo prie stalo. 

— Kodėl, jūsų nuomone, tyrėjai vis grįžta pas jus? 

— Nė velnio nežinau, - atsainiai atsakė Kreitonas. - Spėju, 
kad savo viršininkų akyse atrodytų užsiėmę. Žinoma, suktos 
Džulės pastabėlės nepadeda. 

— Suktos pastabėlės? 

— Ji kiekviena proga stumteli juos į mano pusę. 

— Kodėl ji turėtų tai daryti? 

— Nes mes vienas kito nemėgstame. 

— Kodėl? Kas atsitiko? 

Jis sukikeno. 

- Nieko. Čia ir bėda. 

Derekas grįžo ir vėl atsisėdo. 

— Panašu, kad vis dėlto kažkas buvo. 

Kreitonas nusišypsojo, tarsi svarstytų, pasakoti ar ne, tada 
pradėjo: 

— Mano dėdė visai netikėtai parsivežė ją iš Paryžiaus ir neslėpė 
netekęs dėl jos galvos. Visi buvo baisiai nustebę, nes įsivaizdavo, 

kad jis mano tetą Merę tebelaiko pakabinęs tarp žvaigždžių. Bet 
tėvas pasakė, kad dėdė Polas vienišas ir šaunu, jog sutiko moterį, 
kuria galės rūpintis. Sakė, kad turime būti jai geri, pasistengti, 
kad ji čia jaustųsi laukiama, jei ne dėl ko nors kito, tai dėl dėdės 
Polo. Taigi, - tingiai gūžtelėjo pečiais, - mes pasidarėme geri. 
Vieną sekmadienio vakarą mama pakvietė juos vakarienės lauke. 
Visi drybsojome terasoje. Nuėjau į namą prie baseino atsinešti iš 
šaldytuvo kokos. Džulė nusekė iš paskos ir po sekundės jau buvo 
visa mane apsivijusi. Kaip Ketlina Terner „Kūno karštyje . Koks 
čia velnias, pagalvojau, ir minutę ar dvi vaidinau Viljamą Her- 
tą. Ne toliau kaip už septynių metrų mano tėvai kalbasi su dėde 
Polu, tuo tarpu jo merginos galva jau malasi apie mano stimburį. 
Manau, kad tikroji jos aistra ir buvo pavojus būti sučiuptai. 

Kreitonas nusijuokė tai prisiminęs. 

— Tai buvo beprotiška, iškrypėliška, ir su kiekviena kita mo- 
terimi tikrai būčiau pasismaginęs. Tačiau dulkinti Džulę nebu- 
vo verta tos velniavos, kuri būtų kilusi, jeigu dėdė Polas būtų 
mus užtikęs, tad aš ją atstūmiau, pasakiau, kad neimu savo dė- 
dės atliekų, ir palikau name, o pats grįžau prie kompanijos. Kai 
po kelių minučių atėjo, buvo tokia persiutusi, kad net nežiū- 
rėjo į mano pusę. Pasakė dėdei Polui, kad jai pradėjo skaudėti 
galvą ir ji nori namo. Kaip klusnus šuniukas — nenoriu įžeisti 
jūsų šuns - išvyko su ja. Nuo tada ji manęs nekenčia. 

Derekui tvinkčiojo smilkiniuose. Mušė karštis. Turėjo atsi- 
kosėti, kad galėtų kalbėti. 

— Manote, ji laido tas užuominas iš pykčio? 

Kreitonas nusivaipė. 

— Kas žino, kodėl moteris ką nors daro. 

Iš tikro, pagalvojo Derekas. 

— Kad ir kiek ji stumtų tyrimą į jūsų pusę, tai neturės reikš- 
mės, jeigu policija neras prieš jus įkalčių. 

— Nėra jokių. Jie nieko neturi. 

- Taip buvo vakar. Šiandien jau turi. 

Kreitono veidas išliko tobulai ramus. Derekas stebėjo, bet 
jaunuolio elgesys nepasikeitė nė per plauką. Akys nesuvirpėjo. 
Burna neįsitempė. Jis nekrūptelėjo. Nieko. 

— Jie turi viešbučio vestibiulio vaizdo įrašą. 

— To reikėjo tikėtis. 

- Policija išskyrė vyrą, kuris kelios minutės po apiplėšimo 
išėjo iš viešbučio. 

— Jis ir kiek dar kitų? 

— Tiksliai pataikyta. Tačiau jie gali pasakyti tų kitų vardus. 
O šito ne. Bent kol kas. Jis nebuvo viešbučio svečias. Nepasi- 
statė mašinos garaže, nevalgė restorane, negėrė bare. 

— O Dieve! Monstras! Jeigu tai ne nusikalstamas elgesys, 
tada nežinau, kas tai yra. 

Derekas dar kartą jį nužvelgė, tada iš aplanko, kurį buvo atsi- 
nešęs nuo darbo stalo, ištraukė fotografiją ir padėjo ant staliu- 
ko. Kreitonas pasilenkė, pažiūrėjo į nuotrauką, tada nusijuokė. 

- Ir tai didysis bylos tyrimo persilaužimas? Jėzau. Kur eina 
mokesčių mokėtojų pinigai! - Vis dar kikendamas pridūrė: - 
Vienintelis aiškus dalykas - čia ne mano nuotrauka. Mirčiau, 
bet neužsivilkčiau tokių marškinių. 

— Neatpažįstate? 

Jis dar kartą pažiūrėjo į nuotrauką. 

- Žinote, dabar, kai priminėte, jis atrodo truputį panašus 
į Žmogų-dramblį. Tai viena priežasčių, kodėl vengiu fotogra- 
fuotis. Nekenčiu priklausyti nuo fotoaparato, lygiai kaip ir nuo 
fotografo. 

Derekas įkišo nuotrauką į aplanką, sulygino kampus su ki- 
tais popieriais, tada atsistojo ir nunešė aplanką ant darbo sta- 
lo. Grįžęs pas Kreitoną, pranešė tai, ką nusprendė tą pačią aki- 
mirką, kai jį pamatė. 

— Pone Vileri, aš neketinu jūsų ginti. 

Kreitonas sutriko. 

— Atleiskit? 

- Aš neketinu... 

— Girdėjau, - irzliai pasakė Kreitonas. - Kodėl ne? 

Nes esate nepakenčiamas pasipūtęs šiknius. 

Tai buvo esminė, giluminė priežastis. Pastarosiomis minu- 
tėmis Derekas aiškiai suvokė, kad negalės suteikti Kreitonui 

Vileriui nešališkos gynybos, nes visiškai negali pakęsti to įžū- 
laus šunsnukio. 

Jis atstovavo didžiausiems Džordžijos niekšams ir niekada 
sau neleido, kad nemaloni asmenybė taptų lemiamu veiksniu 
pasakyti ne. Bet pasibjaurėjimas šiuo vyru buvo toks stiprus, 
kad Derekas jokiu būdu negalėjo būti jo advokatas. 

Priežastis atsisakyti atstovauti Kreitonui Vileriui neturi nie- 
ko bendra su Džule Rutledž, tikrai. Net jeigu niekada nebūtų 
jos sutikęs, jo sprendimas būtų buvęs toks pat. 

Suvokdamas, kad negali būti toks tiesmukas su jaunuoju mi- 
lijonieriumi, grįžo į savo fotelį, atsisėdo ir nusišypsojo. 

— Atsisakau jūsų pirmiausia todėl, kad jums manęs nerei- 
kia, ir aš neimsiu jūsų pinigų, arba jūsų tėvo pinigų, už nieko 
nedarymą. Pikti nevykėliai kaltina mane, kad neturiu skrupu- 
lų. Prisipažinsiu: teismo salėje panaudoju protingų gudrybių. 
Bet aš niekada neapgaudinėju klientų. Jūs turėjote du labai 
stiprius motyvus trokšti Polo Vilerio mirties. Jūsų santykiai 
su juo buvo priešiški ir jūs esate jo turto paveldėtojas. Policija 
kabinsis už abiejų. Kartu jie atrodo daugiau negu pakankamas 
pagrindas kabintis. Bet jie negali apeiti fakto, kad jūs neturė- 
jote galimybės. Turite keleto žmonių patvirtintą alibi. Jūs ne- 
galėjote būti viešbutyje tuo metu, kai buvo šaudoma. Žinoma, 
galėjote ką nors pasamdyti jį nušauti... 

— Tai tikrai nebūtų tas vyras, - mostelėjęs į fotografiją, pa- 
šaipiai ištarė Kreitonas. - Koks idiotas. 

— Būtent, — sutiko Derekas. —- Jūs pajėgus pasisamdyti ge- 
riausią pasaulyje žudiką. Ką nors, veikiantį daug subtiliau. - Jis 
trumpam stabtelėjo, tada kalbėjo toliau: - Likimas buvo palankus 
Polui Vileriui. Buvo tik penkiasdešimt dvejų, geros sveikatos, tad 
galėjo gyventi dar trisdešimt ar keturiasdešimt metų. Kad būtų 
išsakyti visi argumentai, tarkime, jūs nekantravote paveldėti jo 
milijonus. Ar rizikuotumėte įvykdyti žmogžudystę ir netekti vis- 
ko - ne tik jo palikimo, bet ir didelio dabartinio turto? 

— Tai būtų visiškai neprotinga. 

— Taip. 

Kreitonas išlygino savo lininių kelnių raukšlę. 

— Manau, detektyvai gana protingi ir tai suprastų. O Džulės 
pliauškalai? 

— Jie nepatikėjo. Spėju, kad Sanfordas ir Kimbal palaikė jos 
insinuacijas jūsų atžvilgiu tuo, kas jos ir yra. Vynuogės rūgš- 
čios, medus nesaldus. Kerštas. Pavydas. Kas tik norite. Jie nie- 
ko nedarė ta linkme, tad galime daryti prielaidą, manau, pa- 
kankamai pagrįstą, kad jas atmetė. 

— Pone Mičeli, man patinka jūsų mąstymo būdas. Noriu, kad 
būtumėte mano advokatas. 

Derekas papurtė galvą. 

— Atleiskit. 

— Mano tėvas jau sumokėjo jums avansą. 

— Jis bus grąžintas. Išrašysiu jam sąskaitą už vakarykštį ir 
šiandieninį susitikimą, o avanso čekis bus grąžintas. 

— Ar norite didesnio atlygio? 

— Tai ne pinigų klausimas. 

— Viskas yra pinigų klausimas. 

— Ne šiuo atveju. 

— Nuo kada atsisakote kliento? 

— Nuo dabar. 

Kreitonas kurį laiką spoksojo nustebęs, paskui vėl pražydo 
ta gaidiška šypsena, kuri privertė Dereką sukąsti dantis. 

— Kokia tikroji priežastis? 

Derekas atsistojo, parodydamas, kad susitikimas baigtas. 

— Priežastis ta, kad jūsų tėvas nori mane padaryti visiškai 
nuo jūsų priklausomą. Aš šitaip nedirbu. Peržiūrėjau savo krū- 
Vį ir teismų grafiką, šiek tiek pasiknaisiojau po savo sielą. 

— Teisininkas su siela? 

Derekas vos vos šyptelėjo. 

— Mano siela, sąžinė, vadinkite, kaip norite, neleidžia imti 
naujo kliento sąskaita tų, kuriems jau esu įsipareigojęs. Man 
Visu rimtumu reikia rengtis Džeisono Konoro teismui. 


— To vaikiščio, kuris paskerdė savo tėvus? 

Derekas praleido komentarą pro ausis. 

— Jam tik šešiolika, ir jo gyvenimas ant kortos. Norėdamas 
dirbti su jumis, turėčiau atimti dalį laiko, skirto šiai bylai. Ne- 
begalėčiau deramai pasiruošti, ir tai nebūtų sąžininga niekieno 
atžvilgiu. Vien dėl pinigų aš to nedarysiu. 

— Tėvui tai nepatiks. Taip pat ir man. 

Derekas nuėjęs atidarė duris. 

— Galiu nukreipti pas ką nors tokį pat gerą. 

— Nėra nė vieno tokio pat gero. Kodėl, manote, atėjome 
pas jus? 

— Esu pamalonintas parodyto pasitikėjimo. Deja, negaliu 
padėti. 

Kreitonas kurį laiką spoksojo į jį, tada išėjo pro duris pasipū- 
tęs kaip berniukas, kuris pasiima savo kamuolį ir bėga namo, 
nes jo neišrinko kapitonu. 

Net nelinktelėjęs praėjo pro Marlenos stalą, toliau korido- 
riumi, stikline siena atskirtu nuo teisininkų kabinetų. Pasie- 
kęs priimamąjį, atsisuko nugara į duris ir Derekui spoksant per 
visą koridorių užpakaliu jas pastūmė. Išėjęs dideliais žingsniais 
pasileido link lifto. 

Marlena nepritariamai sukrenkštė. 

— Malonus pažiūrėti, bet manieras galėtų ir patobulinti. Net 
nesiteikė pasakyti sudiev. 

— Išpaikintas vaikėzas. - Derekas žiūrėjo į besipučiantį prie 
lifto Kreitoną. - Ar jau nunešei į banką Dago Vilerio čekį? 

— Dar ne. 

— Gerai. Siunčiame jį atgal. 

Ji pakėlė nustebusias akis. 

— Tikrai? Kodėl? Dėl to, kad jo vaikas yra vaikėzas? 

Susikišęs rankas į kelnių kišenes Derekas susimąstęs žiūrė- 
jo, kaip Kreitonas žengia į liftą. 

— Nes „kas buvo tarp mūsų, tai... bendravimo duobė. 

ais buvo smarkiai įpykęs ant Dereko Mičelio, todėl tuo 
labiau negalėjo leisti, kad tas naujasis E. Li Beilis - anam buvo 
atimta advokato licencija - sugadintų šio vakaro planus. Kol 
nusigavo į madingą klubą, pavyko įsikalbėti džiugią nuotaiką. 
Cristy's buvo triukšminga prašmatni vietelė, dar nuo popietės 
prisigrūdusi nenorinčių laukti vakaro žmonių. 

Gėrimai su nežmoniškais antkainiais, ir tie patys silpni. 
Klubas nesistengė pritraukti tokių gėrovų, kurie mėgsta alų 
iš butelių ar neskiestus stipriuosius gėrimus. Užtat jis viliojo 
minias žmonių, norinčių padaryti įspūdį kitiems ir patys būti 
nustebinti. 

Vyrai - Atlantos ateitis, o moterys ganėtinai gražios, kad pa- 
čioms nereiktų pirkti gėrimų. Tai buvo gerai apsirengusi, tvirtai 
ant žemės stovinti publika, atsidavusi turto, galios siekiui - ir 
gražiai įdegusi. Kreitonas žinojo turįs visa tai, ko anie siekia. 

Dar irdamasis prie baro jis patraukė kelių moterų dėmesį, 
tos visaip rodė, kad yra laisvos. Vieną po kitos nužiūrėjo, ma- 
tuodamas kiekvienos vertę. Tačiau praėio pro šalį. Šį vakarą 
ieškojo ko nors ypatingo. Iškart supras, kai ją pamatys. 

Stovėdamas prie baro, užsisakė gazuoto vandens su citrina. 
Muzika trenkė. Pokalbius dažnai pertraukdavo juoko pliūps- 
niai. Bet kurį kitą vakarą ta karnavališka aplinka būtų jį erzi- 
nusi, bet šįvakar galėjo ją pakęsti, gal net mėgavosi ja. Nepaisy- 
damas Dereko Mičelio. 

Kas tas sklandžiai kalbantis asilas manosi esąs, kad leidžia 
sau atsisakyti jo kaip kliento? Turi per daug klientų? Per daug 
užsiėmęs? Atleiskit. Jis tik išliaupsintas teisės šakalas, tykan- 
tis pasipelnyti iš avarijos. 

Iš advokato kontoros Kreitonas nuvyko į užmiesčio klubą 
rimtai palošti teniso su savo treneriu, tada grįžo namo ir liepė 
pagaminti tailandietiškus pietus. Valgydamas pažiūrėjo vaiz- 
do diską, kurį motina buvo nupirkusi vietoj sugadintojo. Jos 
nuomonė apie filmą buvo tiksli - siaubingas. Tuščias kūrinėlis 
lygiai tokiai pat tuščiai žvaigždutei su peteliškės tatuiruote ant 
šiknos. Peteliškė vienintelė tame filme buvo verta dėmesio. 

Šiaip taip įpusėjo, tada perjungė seną Brajano De Palmos trilerį, 
kuriame gyvybe rizikuojanti mergaitė grežiama - tikrąja žodžio 
prasme. Elektriniu gręžtuvu. Kruvinas ir sunkokas nekaltybės 
praradimo simbolizmas, bet ta scena padarė rimtą poveikį, visame 
pasaulyje sulaukė daug sekimų. Nykščiai aukštyn už šiurpumą. 

Prieš išvykdamas nusimaudė po dušu ir persirengė. Ir štai 
jis, nauju Brioni kostiumu, gerai atrodantis, tobulai abejingas, 
laukiantis pasirodant ryškiausios vakaro damos. 

Tai ilgai netruko. Nespėjo įpusėti savo gazuoto vandens, kai 
pastebėjo ją tolimajame baro gale, bandančią atkreipti užsiė- 
musio barmeno dėmesį. 

Gležno kūno, plaukai tiesūs, šviesūs, bet ne tokie, kaip tos 
kekšės, kuri vakar vakare buvo parklupusi prie jo. Jos plaukai su- 
raibuliavo prislopintoje šviesoje, kai suirzusi papurtė galvą, nes 
barmenas vėl jos nepastebėjo ir ėmėsi aptarnauti kažką kitą. 

Kreitonas mintyse liepė jai pažiūrėti į jo pusę. Patiko mintis, 
kad tai ji turi jo siekti, va tuomet jis teiksis ją pamatyti. Tarsi 
paklusęs jo valiai, jos žvilgsnis ėmė slysti per žmones, kol su- 
stojo prie Kreitono, nerūpestingai, bet elegantiškai palinkusio 
prie baro, spoksančio į ją, tarsi regėtų viziją. 

Ji nė nenutuokė, kad buvo visiškai kitaip. 

Jis pakėlė stiklą ir tyliai klausdamas išlenkė antakį. Ji pa- 
dvejojo, tada linktelėjo. Tyčia neskubėdamas, nepaleisdamas 


jos akių nužingsniavo jos linkui. Priėjęs iš pradžių nieko nesa- 

kė, leisdamas akims kalbėti už jį. Spoksojo į ją, tarsi žvilgsniu 
rytų. Moterims tai patinka. 

Tada palinko arčiau, kad ji girdėtų. 

- Iš visų džino mišinių viso pasaulio miestuose ji grįžta prie 
manojo. 

Ji keletą kartų suklapsėjo akimis, susirūpinusi ir sutrikusi. 

— Atleiskite? 

Ne Bugio gerbėja. Labai blogai. 

— Ko norėtumėte? 

— Obuolių martinio? 

Gale ji padėjo klaustuką, tarsi baimindamasi, kad gal jis no- 
rėjo užsakyti ko kito. Iš to jis taip pat padarė dvi išvadas. Pir- 
ma: ji žaidžia ne savo lygoje. Antra: ji tai žino. Puiku. 

Barmenui skuodžiant pro šalį, Kreitonas garsiai spragtelėjo 
pirštais. 

— Obuolių martinio damai. 

- Aišku, - skubėdamas tolyn per petį šūktelėjo barmenas. 

Tada Kreitonas vėl sutelkė į ją visą dėmesį. 

— Tai štai kaip tas daroma, - ji spragtelėjo pirštais. 

— Tai vienas būdas. 

— Man tai nepadėtų. Nesu tokia ori kaip jūs. 

Jis nužvelgė ją nuo galvos iki kojų, o tada gana akiplėšiškai 
nutęsė: 

— Jums ir nereikia. 

Ji žaviai ir kukliai paraudo. Dėvėjo siaurą juodą sijoną, tokį 
Iš pagrindinio asortimento, jis tiktų kaip dalykinio kostiumėlio 
dalis, tokius jaunos dirbančios moterys perka vidutinių kainų 
parduotuvėse. 

Ji veikiausiai grįžusi iš darbo nusivilko priderintą švarkelį. 
Raudono atlaso berankovė palaidinukė buvo gana santūri biu- 
rui, bet dabar atrodė visai patraukliai be švarkelio ir liemenė- 
lės, iš kurios ji, be abejo, išsinėrė moterų tualete ir kurią sugrū- 
do į netikrą firminį krepšį. 

Dieną tarnautoja, vakare ji virsta medžiotoja, ieškančia 
Žaviojo princo. Veikiausiai nevalgo pietų, kad užtektų pinigų 

medžioklės ir maskavimosi įrangai - plaukų dažams, kosme- 
tikai, smailiems kulniukams, pigiems papuošalams. Kreitono 
nuomone, tai, ką ji daro, buvo tiesiog priimtina prostitucijos 
forma. Bet, jo laimei, ji atrodė taip, tarsi svajonių vyras ką tik 
įkišo galvą į jos paspęstas kilpas. Maži speneliai po prasta pa- 
laidinuke buvo kieti iš susijaudinimo. 

— Kuojūs vardu? - paklausė. 

— Arielė. 

— Arielė. Gražu. 

— Ačiū. 

Pasilenkęs arčiau sušnibždėjo: 

— Vardas irgi. 

Ji nukaito. 

— O koks jūsų vardas? 

Jis pasakė ir ji nusijuokė. 

— Niekada anksčiau negirdėjau tokio vardo. 

— Šeimos vardas. Galite sutrumpinti ir vadinti Toniu. 

— Labas, Toni, - šelmiškai ištarė ji. 

Barmenas atnešė jos gėrimą. Jis pastūmė jai, mergina siurb- 
telėjo. 

— Ar tinkamas? - paklausė jis. 

— Nuostabus, ačiū. 

— Skanaus. 

— Jūs nieko neužsisakote? 

Jis pakėlė atsineštą stiklą. 

— Degtinė su toniku? 

— Gazuotas vanduo. 

— Jūs negeriate? 

— Ne. 

— Niekada? 

Jis papurtė galvą. 

— Religiniai įsitikinimai? 

Jis pražydo plačia šypsena. 

— Vargiai. 

— Tai kodėl? 

— Nemėgstu slopinamųjų. 

Žvelgdama pro blakstienas ji paklausė: 

— O kaip su stimuliatoriais? 

— Man jų nereikia. 

Žodinis kaitinimas buvo net per paprastas. Kol nepasidarė 
pernelyg nuobodu, paklausė, kur ji dirba. 

Nors ji penkias minutes apie tai čiauškėjo, ne visai suprato, 
ką ji veikia toje įstaigoje, tik tapo aišku, kad veikla gana sle- 
gianti. Liovėsi klausęsis ir ėmė studijuoti išvaizdą. Atidžiau 
pažiūrėjus matyti, kad sukandimas ne visai taisyklingas, bet 
tai dar nieko. Nosis ir skruostikauliai nubarstyti strazdanų, 
kurias ji bandė paslėpti pudra. Akys gražaus rudo atspalvio. 
Beveik kaip cheresas. 

Ji ištuštino savo stiklą, ir jis mostelėjo kito. Ji paklausė: 

— O kaip jūs, Toni? Kur jūs dirbate? 

Jis tyliai nusijuokė ir palinko prie jos taip, kad šlaunimi 
brūkštelėjo jai per šlaunį. 

- Niekur. 

— Ne, rimtai. 

- Aš niekur nedirbu. 

Ji nužvelgė jo drabužius, laikrodį. 

— Atrodo, kad laikotės puikiai. 

- Iš tikro aš žvėriškai turtingas. Kartu su siaubingu šeimos 
vardu gavau ir siaubingai daug šeimos pinigų. Manau, kad tai 
sąžininga. 

Ji sukrizeno. Bet kai jis išliko rimtas ir ji suprato, kad vyru- 
kas tik konstatavo faktą, jos žiauna atvėpo. 

— Rimtai? 

Vėl „rimtai . Vadinasi, ji ne genijus. Net geriau. 

Atnešė antrą martinio. Siurbčiodama ji žvelgė pro stiklo 
kraštą ir vertino. 

Jis nusišypsojo. 

— Dabar labiau patinku, kai sužinojote, kad esu turtingas? 

— Ir prieš tai patikote. 

Buvo aišku, kad dabar ji klosto tolesnę strategiją. Jai be galo 
smalsu, bet deda visas pastangas, kad smalsumas nepergalėtų, 

todėl kreipia kalbą į šalį nuo jo finansinės padėties, tarsi tai 
neturėtų reikšmės. 

— Jeigu nedirbate, tai ką veikiate? 

— Labai daug žaidžiu tenisą, bet tikroji mano aistra - filmai. 
Filmai, prodiuseriai, rašytojai, aktoriai. 

— O Dieve. Ir man visa tai patinka! 

— Tikrai? 

— Manau, kad Us Weekly geriausiai nušviečia raudonojo 
kilimo įvykius. Bet man patinka ir People, ypač kai jie renka 
geriausią ir blogiausią „Oskarų ceremonijos aprangą. Koks 
jūsų mėgstamiausias filmas? Mano - „Seksas ir miestas ', o gal 
„Nuotakų karai . 

Gerasis Dieve. 

— Rimtai? 

Jai užteko penkiolikos minučių išsiurbti antrą martinio, per 
tą laiką įkinkė jį į beprasmį pokalbį ir darėsi fiziškai vis arti- 
mesnė. Jos elgesys gerai atidirbtas, bet atpažįstamas. Kai ką 
nors pasakydavo, kiekvieną kartą paliesdavo jam ranką. Kal- 
bėjo tyliai, taip versdama jį prisislinkti arčiau, kad girdėtų, ga- 
liausiai jie buvo taip arti, kad vienas iš tų šelmiškų spenelių vis 
brūžavo jo bicepsą. 

Laikas eiti toliau. 

— Dar vieną? 

Ji atmetė plaukus, apnuogindama kaklą ir krūtinę. 

— Verčiau ne. Rytoj darbo diena. - Ji žaismingai bakstelėjo 
keliu jam į šlaunį. - Daugumai iš mūsų. 

— Labai blogai. Ruošiausi klausti, ar nenorėtumėt kur nors dar 
nueiti. Kur nors, kur nereikia šaukti norint išgirsti vienam kitą. 

Jos akyse sumirgėjo abejonė. 

— Hm, aš... 

— Ne? 

— Na... 

— Nereikia aiškintis, - supratingai palietė jai ranką. - Jūs 
manęs nepažįstate. 

Jos akys nuklydo į šalį, grįžo atgal. 

— Kur? Turiu omeny, kur norėtumėte nueiti? 

- Jūs sakykit. Man nesvarbu. Tiesiog noriu pratęsti vaka- 
rą. - Jis suėmė jos ranką. - Žinote, galime važiuoti atskiromis 
mašinomis. Aš paimsiu savo Porsche, o jūs... 

- Jūs turite Porsche? 

— Ir pažadu ja kada nors netrukus jus pavėžinti. Nors ne šį 
vakarą. - Surakinęs žvilgsniu pridūrė: - Nenoriu, kad bijotu- 
mėt, nors visiškai jus suprantu. Visko prisiklausai per žinias. 

— Ne visai tai... Kiek nervinuosi, nes yra toks bernas. Labai 
dažnai skambina į namus. Galima sakyti, persekioja. 

— Ar jis kalba nešvankybes? 

— Ne. Tiesiog laiko ragelį ir tyli, kol aš padedu. 

— Policija gali atsekti skambučius ir sužinoti, kas jis. 

— Ak, aš žinau, kas jis, - paskubom ištarė. - Tai vyrukas, kurį 
pažinojau. Pridarė šiokių tokių rūpesčių. - Mostelėjo ranka, 
stengdamasi sumenkinti tų rūpesčių svarbą. - Bet tai praeitis. 

Jis pasilenkė ir tvirčiau suspaudęs jai ranką suurzgė: 

— Norite, kad dėl jūsų jį sumuščiau? 

Ji nusijuokė. 

— Ne. Patikėkite, neverta su juo vargti. 

— Na, teisingai elgiatės, būdama atsargi. - Jis paleido jos ran- 
ką. - Nebesirūpinkite. Padarysime tai kitą kartą. Jeigu dažnai 
čia ateinate, būtinai atsitrenksime vienas į kitą. - Mostelėjo 
padavėjui atsiskaityti. 

Kaip ir žinojo, ji prarijo jauką. Skubiai paėmė jam už alkū- 
nės, tarsi baimindamasi, kad jis išnyks, ir jos šansas amžiams 
bus prarastas. 

- Netoli mano namų yra kavinė. Šlykštoka, bet dirba ilgai. 
Galėtume ten užsukti puodelio kavos. 

Jis apdovanojo ją gražiausia šypsena. 

— Fantastika. 

— Prieš tai man reikia į damų kambarį. 

— Lauksiu čia. 

Dabar, kai apsisprendė, ji nerimauja ir trokšta įtikti. Yrėsi 
per minią link tualetų koridoriuje, bet prieš dingdama iš akių 


atsisuko ir nežymiai jam mostelėjo. 

Atsakydamas jis kilstelėjo smakrą. Vos galėjo sulaikyti juo- 
ką. Ji netiki savo sėkme. Tikriausiai žnaibo save, perspėja ne- 
pabaidyti laimės, kritiškai apžiūrinėja save veidrodyje ir šį tą 
taiso, purškiasi burnos gaivikliu. 

Praėjo penkios minutės, oji vis nesirodė. 

Kad neprailgtų, jis atsisuko į barą ir ėmė apžiūrinėti save 
tamsintame baro veidrodyje. Kostiumas kaip nulietas. Popie- 
tė teniso kortuose pridėjo šilumos veido spalvai ir išryškino 
šviesias sruogas plaukuose. Nenuostabu, kad jos speneliai taip 
sureagavo. 

Jis apdovanojo save patenkinta šypsena. 

Ji išblėso vos išvydus Džulę Rutledž. 

Juos skyrė keletas metrų baro ir daugybė žmonių, bet jos 
akys žiūrėjo tiesiai į jį veidrodyje. Sučiupusi jį besimėgaujant 
savo atvaizdu, ji susiraukė ir nusisukusi patraukė prie išėjimo. 

Šūdas! Jis šastelėjo nuo baro, šiurkščiai pastūmė į šoną jupį, 
anoreksikę mergelę ir porą, kuri buvo taip įnikusi vienas į kitą, 
kad beveik kergėsi. Nerūpėjo niekas daugiau, tik Džulė, kuri 
yrėsi per minią gerokai vikriau negu jis. 

Pavijo, kai ta jau tiesė automobilių aikštelės sargui stovėji- 
mo bilietą. 

— Atleiskite mums, - pasakė patarnautojui. Čiupo ją už pa- 
rankės, patraukė į šalį ir prispaudė prie gebenėmis apaugusios 
sienos. 

Toks šiurkštumas ją įsiutino. 

— Patraukit rankas. 

Jis paklausė, bet valdydamas balsą pasakė: 

— Nagi pirmyn, Džule, iškelkit sceną. Pašaukit policiją, kodėl 
gi ne? Kaijie čia atsiras, paaiškinsiu, kad jūs mane persekiojate. 

— Neerzinkit manęs, Kreitonai. Nenorėkite, kad policija iš- 
girstų, ką turiu apie jus pasakyti. 

- Ir ką? 

— Kaip labai jūs nekentėte Polo. 

— Apgailestauju, kad turiu jus nuvilti, bet jie jau žino. Pats 
papasakojau. 

— Aš žinau, kad už jo nužudymo stovite jūs. 

Jis nusijuokė. 

— Tikrai turite lakią fantaziją. Ar negalvojote kada rašyti sce- 
narijų? Ar ne savo vaizduote buvot pavergusi mano brangųjį 
dėdę? O gal tuo, kaip laižėte jo kiaušius? 

Ji įniršusi spoksojo ir pamažu traukėsi. 

— Polo nepavyko apkvailinti. 

— Apkvailinti? 

— Jis perprato jūsų tikrąjį charakterį. 

— Negi? 

— Taip pat ir aš. 

— Nematau prasmės ginčytis, Džule, kai jūs tokia akivaizdžiai 
pikta. Bet, kaip pasakytų Džeremis Aironsas, vaidinantis Klausą 
fon Biulovą filme „Likimo nepakeisi : Jūs nė neįsivaizduojate. 


Magė atsistojo ir suurzgė. Po kelių sekundžių suskambo Dere- 
ko durų skambutis. Jis pažiūrėjo į laikrodį ant stalelio. 

— Kas per velnias? 

Grįžo namo su išsineštine vakariene. Valgydamas pažiūrėjo 
per televizorių keletą pirmųjų Braves beisbolininkų padavimų, 
tada nuėjo į darbo kambarį ir ten plušo likusią vakaro dalį. Pri- 
reiks keleto dienų, kol viską įstatys į vėžes, kas per kelionę at- 
siliko ar išsiderino, o namie vakarais jis daugiau padaro negu 
biure, kur visiems reikia jo dėmesio. 

Basnirčias, vilkėdamas tiktai sportiniais šortais ir marški- 
nėliais, ėjo per namą ir įjunginėjo šviesas. Nesitikėjo sulaukti 
svečių, ir jau tikrai nesitikėjo pamatyti asmenį, kurį išvydo pro 
priekinių durų akutę. 

Atrakino ir atidarė duris. 

— Kokį velnią čia veikiate? 

Kreitonas Vileris prasispraudė pro jį ir liuoktelėjo vidun. 

- Noriu, kad atitrauktumėt ją nuo manęs. Man nesvarbu, 
kiek tai kainuos, kokias virveles turite patampyti ar per kokius 
lankus peršokti. Darykite, ką norite, bet priverskite ją palikti 
Mane ramybėje, po velnių. 

— Užeikit, - dygiai ištarė Derekas, uždarydamas lauko duris. 

— Ji jau priėjo iki rodymo pirštais ir tiesioginio grasinimo. 

— Pirmiausia, kas ta „ji ? Roberta Kimbal? 

— Džulė Rutledž, - išskiemenavo Kreitonas. - Iš pradžių ji 
tik šen ten mėtė įžeidžiamas pastabas. Dabar nuėjo toliau... - 
Jis užtilo ir baugščiai pasižiūrėjo į vis dar urzgiančią Magę. — 
Ar ji nekąs? 

Derekas liepė šuniui sėstis. Šis pakluso jo piktam balsui, bet 
ne Magė, o nelauktas svečias supykdė jį iki pažaliavimo. 

— Kasjūs toks, kad vidury nakties įsiveržiate į mano namus? 
Jūs springstate savo tulžimi. 

- Ir daugybe pinigų. 

Derekas priėjo arčiau ir dūrė pirštu jam į veidą. 

— Kurie jums nesuteikia jokių teisių. Ir jau tikrai neduoda 
teisės įsiveržti į mano namus. Aš jums neatstovausiu. Nežinau, 
kaip dar aiškiau tai pasakyti. 

Kreitonas nutaisė tą arogantišką pozą, kuri taip akivaizdžiai 
siutino Dereką. Tačiau šį kartą tas nė nekrūptelėjo, ir galiausiai 
kažkas pasipiktinusio Kreitono povyzoje ėmė keistis. Atsitrau- 
kė keletą žingsnių. 

— Gerai, gerai. Atsiprašau, kad iš anksto nepaskambinau. Tai 
buvo nemandagu. Bet man būtinai reikėjo su jumis pasikalbėti. 

— Tokiu atveju turėjote paskambinti į mano biurą ir susitarti 
dėl susitikimo darbo valandomis. 

— Ar būtumėt priėmęs? 

— Ne. 

Kreitonas parodė gestą, reiškiantį „būtent . 

— Šiandien popiet pasakiau viską, ką turėjau pasakyti. 

— Kai šiandien buvome susitikę, Džulė Rutledž manęs ne- 
persekiojo. 

— Jus persekiojo? 

— Taip. Ji pametė protą. Veikiausiai kenčia nuo potrauminio 
streso, kurį sukėlė tas šūvis. Kažkas tokio. Aš nežinau. Nekreip- 
čiau dėmesio, jeigu savo pamišimo nebūtų nutaikiusi į mane. 
Ji tvirtina, kad aš kažkokiu būdu dalyvavau tame sumautame 

apiplėšime, per kurį mano dėdė buvo nušautas. Kaip tik taip ir 
pasakė: „Aš žinau, kad už jo nužudymo stovite jūs. 

Džulė apmovė Dereką, bet jis netikėjo, kad būtų pametusi 
protą, kentėtų nuo potrauminio streso sindromo ar tuo labiau 
būtų sukvailiojusi. Iš tikro veikiau priešingai. Bet negalėjo išsi- 
duoti ją pažįstąs. Todėl pasakė: 

— Kai mačiau ją per televizorių, neatrodė išprotėjusi. 

Panašu, kad Kreitonas negirdėjo. 

— Ruošiuosi pareikalauti, kad jai būtų apribotos teisės. Tiks- 
liau, jūs. 

— Atleiskit? 

— Rytoj. Noriu, kad nueitumėt pas teisėją, ar pas ką tokį ei- 
nate, ir gautumėt teisių apribojimą. Būdama tokio proto kaip 
dabar, Dievas žino, ką ji gali padaryti. Nenoriu, kad sukiotų- 
si kur nors netoli manęs. Gaukite teisių apribojimą, ir ji galės 
būti suimta, jei pažeis mano privatumą. 

- Tai ne taip lengva, Kreitonai. 

— Kuo sunkiau, tuo daugiau pinigų gausite, taigi, dėl ko 
būgštaujate? 

Derekas būgštavo, kad gali čia pat išspardyti šikną tam tur- 
tingam kalės vaikui, manančiam, kad viskas - įskaitant ir De- 
reką Mičelį - yra pasiekiama, jei tik meti pakankamai pinigų. 
Bet prikūlęs nieko neišspręstų, tik tiek, kad ir jam veikiausiai 
būtų pareikštas ieškinys, tad nepaprastomis valios pastango- 
mis susitvardė ir paklausė: 

- Kas jus išvedė iš pusiausvyros? Kas atsitiko? Kas sudarė 
Įspūdį, kad ponia Rutledž yra pavojinga jūsų asmeniui? 

Norėdamas parodyti, kad yra pasiruošęs klausytis, Derekas at- 
Sitraukė ir atsisėdo į krėslą. Magė įsitaisė prie jo kojų ir įbedė įta- 
ras akis į vyrą nepriekaištingai pasiūtu šviesiu kostiumu, žings- 
niuojantį po prieškambarį ir pasakojantį Derekui apie susidūrimą 
su Džule Rutledž naktiniame klube, vadinamame Christy s. 

Kai baigė, Derekas paklausė: 

- Kąji ten veikė? 

- Ar negirdėjote? Ji mane sekė. 

— Arji buvo su kuo nors? 

— Nežinau. Netikiu tuo. - Kreitonas nervingai gniaužė kumš- 
čius. - Ir koks, po velnių, skirtumas, ji buvo viena ar ne viena? 
Spoksojo į mane veidrodyje. Nenoriu, kad ji valkiotųsi paskui 
mane. Jūs turite ką nors padaryti. 

— Klystate. Neturiu. - Derekas ramiai sukryžiavo rankas ant 
krūtinės. - Jums su Džule pasitaikė susitikti populiariame 
bare. Atsitiktinis susidūrimas... 

— Atsitiktinis, prisiekiu savo šikna. 

- Atsitiktinis susidūrimas viešoje vietoje nereiškia perse- 
kiojimo. 

— Ji mane ten atsekė. 

Derekas trūktelėjo vienu petimi. 

— Gal. 

— Neabejotinai. 

— Ar galite įrodyti? 

— Aišku ne, tiesiog žinau. 

— Ar anksčiau ji jus sekė? 

— Nemačiau, bet tai nereiškia, kad nesislėpė kur netoliese. 

Derekas labai stengėsi išlikti rimtas. 

— Slėpėsi kur netoliese? Maždaug už krūmų? Kam jai reikia 
jus šnipinėti, Kreitonai? 

— Nes ji apimta manijos. 

— Ar matėte ją slankiojant aplink jūsų namus? Aplink jūsų 
Porsche? Teniso spintelę? - Derekas matė, kad Kreitonui nepa- 
tinka jo pašaipos. 

— Manote, kad tai juokinga? - griežtai paklausė. 

Derekas metė šaipytis ir atsistojo. 

— Jeigu Džulė Rutledž pradės jums skambinėti vidury nak- 
ties ir grasinti mirtimi arba ims siuntinėti baisias žinutes paš- 
tu, arba išvirs triušį jūsų spagečių puode... - Jis stabtelėjo, 
laukdamas Kreitono reakcijos. Kai tas nieko nesakė, pridūrė: - 
Pasiremta filmu. 

— Supratau, - atsakė Kreitonas tokiu įtemptu balsu, kad vos 
judino lūpas. 

- Jeigu ims daryti panašius dalykus, tada bus laikas pateikti 
reikalavimą apriboti jos teises. 

— Arjūs jį įteiksite? 

Nenoriai, vien dėl to, kad buvo pavargęs ir troško atsikratyti 
Kreitono Vilerio, Derekas atsakė: 

— Pagalvosiu. 

Kreitonas neatrodė patenkintas, bet aiškiai atsileido, aprimo. 

— Tada gerai. Palaikysime ryšį. 

Derekas nuėjęs atidarė duris. Kreitonui einant pro šalį, su- 
griebė jį už peties ir atsuko į save. 

— Man nesvarbu, kiek turite pinigų, niekada, niekada dau- 
giau neateikite į mano namus. 

Kreitonas prunkštelėjo. 

— Arba kas? 

— Arba primušiu. 

Kreitonas pražydo savo nuostabiausia šypsena. 

— Pažadate? 

Tada pasiuntė Derekui oro bučinį ir nužingsniavo link savo 
Porsche prie šaligatvio. 


II skyrius 


ass bendruomenės seniūnė ištiesė Džulei voką. 

— Čia jūsų mokesčių kvitas. Nurodykite paveikslo rinkos ver- 
tę. Kokia turėtų būti pradinė kaina? 

Buvo rengiamas labdaros vakaras pritraukti pinigų naujai 
vaikų onkologijos ligoninei, ir galerija „Pas Žaną“ dovanojo pa- 
veikslą jo metu vyksiančiam aukcionui. 

— Vienas ankstesnis jos darbas praėjusią savaitę Sosalite par- 
duotas už septynis tūkstančius du šimtus. 

— Nustatykime pradinę kainą penkis tūkstančius. 

— Tikiuosi, kad jis atneš daug daugiau. 

— Esu tuo tikra. - Pagyvenusi moteris vertinamai nužvelgė 
paveikslą. - Ruošiuosi ir pati dėl jo pakovoti. 

— Sėkmės. - Džulė nusišypsojo ir ėmė aiškinti, kad pati 
pristatys paveikslą į vietą. Ketė kalbėjosi apie paveikslo ver- 
tę su pagyvenusiu vyru, kuris dažnai užsukdavo, bet nie- 
kada nieko nepirko. Džulė įtarė, kad jis apsukdavo vietines 
parduotuves ieškodamas draugijos, o ne daiktų, tačiau joms 
su Kete patiko tie apsilankymai. Jis niekada pernelyg ilgai 
neužsibūdavo. 

Varpelis virš galerijos durų pranešė apie naują lankytoją, ir 
Džulė atsisuko pasiruošusi sutikti pirkėją. Tačiau įėjo detekty- 
vai Kimbal ir Sanfordas, tokie oficialūs, kad nebūtų panašesni į 
policijos pareigūnus, net jei vilkėtų riaušių malšinimo aprangą. 
Visi spoksojo nutilę. 

— Labas rytas, - maloniai pasisveikino Džulė. 

Tuodu mandagiai atsakė. 

— Tuoj pat prieisiu. 

— Nesiskubinkite, - pasakė Kimbal, kuri, rodos, jautėsi lais- 
viau negu Sanfordas, nors Džulė įtarė, kad detektyvės laisvu- 
mas tik poza. Roberta Kimbal neatrodė esanti iš tų, kurie daž- 
nai lankosi meno galerijose. 

Džulė vėl atsigręžė į bendruomenės matroną. 

— Pasiliksiu po renginio ir supakuosiu paveikslą naujam pir- 
kėjui. Noriu būti tikra, kad gabenamas jis nenukentės. 

- Būtų puiku. - Ji paglostė Džulei ranką, ir raukšlėtu veidu 
perbėgo liūdesio šešėlis. - Žinau, brangioji, jums dabar siau- 
bingas metas, - akimis parodė į detektyvus, kurie dėjosi ap- 
žiūrinėją paveikslus. - Polas buvo nuostabus žmogus. Vis dar 
negaliu patikėti, kad jį ištiko tokia siaubinga mirtis. 

Tai pasakiusi, moteris išėjo. Pagyvenęs ponas pakštelėjo Ke- 
tei į skruostą ir taip pat pasuko link durų. 

— Išeina, kad išbaidėme klientus, - pasakė Kimbal. - Atsi- 
prašome. 

— Nuostolių nepadarėte. Kas privertė ateiti? 

Abu detektyvai pažiūrėjo į Ketę, aiškiai nežinančią, kaip tu- 
rėtų elgtis. Džulė visus pristatė, ir vėl įsivyravo nejauki tyla. 

— Gal kas norėtų espreso? - paklausė Ketė. 

- Ačiū, aš nieko prieš, - pasakė Kimbal. Sanfordas atsisakė. 

— Būsime salone, - pasakė Džulė Ketei, o ši atsiprašė einanti 
gėrimų. 

Džulė rodė kelią. Vakar panašiu metu ji buvo salone su De- 
rekų Mičeliu. Dabar svarstė, ar dar kada įeis į tą kambarį ne- 
pagalvojusi apie jį. Vargiai. Rodos, jis čia paliko dalį savęs, ir ta 
dalis ją užklupo, vos tik visi trys įžengė vidun. 

Detektyvai atsisėdo ant striukos sofutės. Džulė įsitaisė krės- 
le priešais. Sanfordas laikė rankoje voką. 

- Turime daugiau nuotraukų. 

— To paties vyro? 

Kimbal linktelėjo. 

— Užtikome jį einant per vestibiulį dvi dienos prieš nusikal- 
timą. Viena nuotrauka gana geros kokybės. 

— Galiu pamatyti? 

Sanfordas praskleidė voką, ištraukė keletą blizgančių didelių 
nuotraukų ir ištiesė Džulei. 

— Viršutinė geriausia. 

Ant nedidelio padėklo Ketė atnešė mažutį puoduką kavos ir 
padavė detektyvei Kimbal. Tuo tarpu Džulė tyrinėjo nuotrau- 
ką. Ši buvo geresnė negu vakar matytoji, bet ne per labiausiai. 
Grūdėta ir ne visai sufokusuota. Pervertė kitas, bet, kaip San- 
fordas ir sakė, viršutinė buvo geriausia. 

— Nėra abejonės, visose tas pats žmogus, - pasakė ji. 

Kimbal siurbtelėjo kavos ir dėkodama linktelėjo Ketei. 

— Aiškiai tas pats žmogus, - tęsė Džulė, - bet aš niekada 
nesu jo mačiusi. 

Sanfordas atrodė labai nepatenkintas. 

— Esate tikra? 

— Visiškai. Aš jo nepažįstu. 

Sanfordas atsilošė, ištiesė rankas ant sofos atlošo. Pažiūrėjo 
į Ketę. 

— Jeigu turite, išgerčiau stiklinę vandens. 

Ketė, žiūrėjusi per Džulės petį į nuotrauką, klusniai pašoko. 

- Žinoma. Džule? 

— Ačiū, ne. 

Mergina išėjo, palikdama Džulę su dviem detektyvais, kurie 
taip atidžiai ją tyrinėjo, kaip Derekas Mičelis nuogo storo vyro 
paveikslą. 

— Kas yra? - paklausė ji. 

— Dar kartą papasakokite, - paprašė Sanfordas. 

— Apie užpuolimą? 

— Viską. Nuo tada, kai su Polu Vileriu išėjote iš apartamentų. 

Ji pažiūrėjo į Kimbal, tačiau šios išraiška buvo nepermal- 
daujama. Išgėrė kavą ir sėdėjo palinkusi į priekį, alkūnėmis 
atsirėmusi į kelius. Sanfordas tebebuvo atsilošęs. Abu atrodė 
itin budrūs. 

Džulė kantriai ėmė kartoti savo ataskaitą. Priėjusi iki tos 
vietos, kai pirmą kartą pamatė plėšiką, stabtelėjo. 

- Jeigu pasakytumėte, kas jus labiausiai domina, gal aš... 

— Norime, kad nieko nepraleistumėte, - pasakė Kimbal. - 
Prašom tęsti. 

Džulė palaukė, kol Ketė įėjo ir padavė Sanfordui vandens, 
tada tęsė nuo tos vietos, kur buvo sustojusi, papasakojo viską 
ir baigė greitosios medikų pasirodymu. 

— Kol jie nepasirodė, niekas negalėjo atplėšti manęs nuo 
Polo. Laikiau jį, kol buvau priversta paleisti. 

Kurį laiką niekas neištarė nė žodžio. Sanfordas gurkštelėjo 
vandens, tada padėjo stiklinę šalia tuščio Kimbal kavos puodu- 
ko. Kimbal pirmoji pertraukė nejaukią tylą. 

- Išsiuntinėjome kitiems naująsias nuotraukas. Visi atsaky- 
mai neigiami, kaip ir jūsų. 

— Plėšikas buvo su kauke, saulės akiniais ir pirštinėmis. Neį- 
manoma jo palyginti su žmogumi šiose nuotraukose. 

— Žinoma, - pasakė Kimbal. - Nesitikėjome tokios sėkmės. 
Bet kalbėdami su jais telefonu, mes dar kartą perėjome visą 
istoriją - kaip dabar su jumis. Ir kai kas, ką ponios pasakė - abi, 
nepriklausomai viena nuo kitos, - mus apstulbino. Kai kas, ko 
anksčiau nesuvokėme ar į ką neatkreipėme dėmesio. 

Džulė dirstelėjo į Sanfordą, bet jo vaiskiose akyse nieko ne- 
atsispindėjo. Įtarė, kad, kaip tikri partneriai, jie iš anksto buvo 
sutarę, jog šįkart vadovaus Kimbal. Todėl žiūrėdama į ją pa- 
klausė: 

— Nair kas tai buvo? 

— Jūs neatsiklaupėte. Kai plėšikas liepė visiems pulti ant ke- 
lių, jūs likote stovėti. 

- Aš atsiklaupiau. 

— Bet ne iškart. Kodėl? - spaudė Kimbal. - Kaukėtas žmogus 
taikosi į jus pistoletu ir rėkia kristi ant kelių. Viena iš tų Nešvi- 
lio moterų prisipažino taip išsigandusi, kad apsišlapino. Ji iš- 
kart krito ant grindų, baimindamasi, kad jeigu nepaskubės, jis 
Ją nušaus. Jos draugė padarė tą patį. 

— Vyras iš Kalifornijos... - pradėjo Džulė. 

Kimbal ją pertraukė. 

— Sakosi buvęs suakmenėjęs iš baimės, kad pajudėtų. Tada 
plėšikas atkišo į jį pistoletą ir liepė klauptis, ir jis pakluso. Jūs — 
ne. Jie visi sako, kad jūs nepaklusote. Ginčijotės su juo, sakėte, 
kad Vileriui kelių artritas. Būtent jis, Vileris, patraukė jus atsi- 
klaupti šalia jo. 

Galiausiai įsiterpė ir Sanfordas, nuleido rankas, palinko į 
priekį, kaip ir jo porininkė. 

— Ponia Rutledž, ar jūs nepaprastai drąsi? 

— Niekada nelaikiau savęs tokia, bet niekada neturėjau pro- 
gos išbandyti savo drąsos tokiomis aplinkybėmis. Žmonės 
skirtingai reaguoja į mirties baimę. Nemanau, kad mes žino- 
me, kaip reaguosime, kol neatsiduriame tokioje situacijoje. Ne- 
atsimenu, kad būčiau jautusis ypač drąsi. 

— O kaip jautėtės? - paklausė Kimbal. 

Džulė padvejojusi atsakė: 

— Susitaikiusi. 

Po trumpos pauzės Sanfordas pasakė: 

— Manėte, kad jis nužudys jus, nesvarbu, ką darytumėte? 

Ji atlaikė veriamą detektyvo žvilgsnį, tada pažiūrėjo į Kim- 
bal, ši taip pat skvarbiai į ją stebeilijosi. 

- Žinojau, kad jis tai gali. Vos tik jį pamačiusi supratau, kad 
apiplėšimas - tik priedanga. Jis buvo čia nužudyti Polo, taip 
pat, buvau tuo tikra, ir manęs. Jeigu neatsiklaupiau taip grei- 
tai, kaip jis liepė, tai, manau, todėl, kad žinojau, jog tai nepakeis 
baigties. Dėbsojau į saulės akinių lęšius, stengdamasi įžvelgti 
pro juos. 

— Vildamasi įtikinti jūsų nežudyti? 

— Ne. Vildamasi pamatyti jo akis. 

— Pamatėte? 

Ji papurtė ir nuleido galvą. 

— Aš ieškojau Kreitono. 

— Ponia Rutledž, ten buvo ne jis. 


— Dabar žinau. 

Galerijoje suskambo telefonas. Per sienas Džulė girdėjo Ke- 
tės prislopintą prancūzišką tarseną. 

— „Pas Žaną“. Atleiskite, dabar ji susitikime. 

Ji apklausiama policijos. Taip būtų tiksliau. Šis pokalbis la- 
biau panėšėjo į apklausą, ir dėl to jai buvo gerokai neramu. 

— Kodėl tai dabar pasidarė svarbu? Koks skirtumas, kurią 
akimirką atsiklaupiau? 

Sanfordas prakalbo žemu balsu. 

— Sakote, būtumėte suklupusi ar ne, tai nebūtų pakeitę 
baigties. 

— Ir nepakeitė. 

- Polas Vileris negyvas, bet jūs vis dar čia. 

— Na, tai akivaizdu, - atsakė ji. 

— Na taip, dabar matote, kodėl tai gali būti svarbu, - pasakė 
Sanfordas. 

Džulė pažiūrėjo iš pradžių į vieną, paskui į kitą. 

- Atleiskite, detektyvai. Aš vis dar nesuprantu, kur link len- 
kiate. 

— Va kur, - atsakė Kimbal. - Gali būti, kad jūs neatsiklau- 
pėte, kai plėšikas liepė, nes... žinojote, kad jums negresia joks 
pavojus. 


Arielė Viljams grįžo namo džiaugdamasi, kad diena beveik bai- 
gėsi. Užrakino už nugaros duris ir atsitvėrė nuo viso pasaulio 
savo namų šventovėje, kur buvo laisva atsiduoti liūdesiui. La- 
bai trūko visai vasarai išvykusios kambario draugės Kerolės, 
bet šį vakarą troško pabūti viena. 

Ji buvo biuro administratorė elektros produktų kompanijo- 
je, kuri prekiavo, įrenginėjo ir prižiūrėjo aukščiausios kokybės 
apšvietimo ir saugos sistemas verslo ir privatiems klientams. 
Viskas, kas patekdavo ar iškeliaudavo iš kompanijos, pirmiau- 
sia praeidavo pro jos stalą. Ji turėdavo nukreipti prekes į rei- 
kiamą skyrių. Dar neilgai čia dirbo, bet dėl savo dalykiškumo 
Jau buvo spėjusi susilaukti viršininko padėkos ir bendradarbių 
pagarbos. 

Šiaip jai patiko darbas. Tačiau šiandien kiekviena valanda 
buvo be galo ilga ir varginanti, kiekviena užduotis erzino. Skai- 
čiavo minutes, kada galės grįžti namo ir virsti į lovą, pasiėmusi 
dėžutę šokoladinių ledų su sausainių gabaliukais. Dėl to, kaip ji 
buvo atstumta vakar vakare, vertėjo suvalgyti visą kibirą. 

Kokia buvo vėpla, jei tikėjosi, kad toks prašmatnus, tur- 
tingas vyriškis pasikabins ant jos, savigraužos karalienės. Jis 
galėjo pasirinkti bet kurią moterį tame bare. Kaip drįso net 
pagalvoti, kad iš visų rafinuotų tenykščių moterų išsirinks 
būtent ją? 

Kokia kvaiša! 

Tačiau kai išėjo iš tualeto, buvo visiškai tikra, kad jis tebe- 
laukia jos prie baro, ten, kur sakėsi lauksiąs. Net kai nerado 
laukiančio, ne iš karto suvokė esanti pamesta. Pamanė, kad gal 
ir jis nuėjo į vyrų tualetą. Kai praėjus keletui minučių nepasi- 
rodė, išėjo laukan ir apibūdino jį užsiėmusiam ir tampomam į 
visas puses automobilių aikštelės darbuotojui. 

— Šviesus kostiumas? Taip, buvo... Ačiū, pone. Vairuokite 
saugiai. Ak, jis buvo čia prieš minutę. 

— Ar pasiėmė savo Porsche? 

— Porsche? Šį vakarą jis buvo be Porsche. - Pakėlęs ranką su- 
stabdė kitą jos klausimą, tada kurtinamai sušvilpė savo kole- 
gai. - Ei, Gregai, ar gali aptarnauti šituos žmones? Ponia, jis 
tuoj bus pas jus. Atleiskite, kad teko laukti. - Tada atsisuko į 
Arielę. - Išėjo su kažkokia paukštyte. 

Jis taip pat sėkmingai galėjo skelti jai antausį. 

— Su moterimi? Jis buvo su moterimi? Su kuo? 

— Jūs norite savo automobilio, ar ko? 

Pasiėmė savo mašiną ir parvažiavo namo, jausdamasi esanti 
didžiausia lengvatikė visoje žemėje. Pravažiuodama pro kavi- 
nę, kurioje siūlė susitikti puodelio kavos, net paraudo iš gėdos. 
Toks vyras kaip jis net kojos nekeltų į šitokį šiukšlyną. 

Ji buvo visiška kvailė. Kiek laiko jam prireikė išsinešdinti, 
kai nueidama jam nerūpestingai mostelėjo? Dešimties sekun- 
džių? Penkių? Tikras pažeminimas įsivaizduoti, kaip jis turėjo 

apsidžiaugti, kai atsiprašė norinti nueiti į tualetą ir suteikė jam 
laisvę dingti. 

Numetė rankinę ant grindų, peržengė ją ir pasuko į mie- 
gamąjį. Darbinį kostiumėlį pakeitė sena, bet patogia pižama, 
vietoj aukštakulnių - minkštos šliurės. Šį vakarą niekur neis, 
veikiausiai ir rytoj vakarą, net jei draugės kviestų į mergaičių 
vakarėlį. Nerastų savyje jėgų apsirengti, eiti į klubą, kažką ten 
plepėti. Jos savigarba, visada gana menka, dabar sudaužyta į 
šipulius. 

Virtuvėje išsitraukė iš šaldiklio dėžutę ledų, iš stalčiaus - 
šaukštą, nusinešė į svetainę, ten susirangė sofos kamputyje ir 
paėmusi pultelį įsijungė televizorių. 

Jai taip buvo gėda savo patiklumo, kad net nepapasakojo 
Kerolei apie vakarykštę nesėkmę, nors šiaip viską viena kitai 
pasipasakodavo. Dabar kaip tik svarstė jai skambinti. Ilgas po- 
kalbis su artimiausia drauge ir pora litrų ledų - geriausias vais- 
tas nuo liūdesio. 

Bet telefonas suskambo dar nespėjus jo pasiimti. Patikrino 
skambinančiojo numerį. Nors vietoj numerio buvo užrašas Ap- 
ribota, žinojo, kas skambina. 

- Asilas. 

Užuot atsakiusi į skambutį, pakabino didelį šaukštą ledų ir 
susikišo į burną. Telefonas liovėsi skambėjęs. Bet tik keletui 
sekundžių. Tada vėl subirbė. Apribota. 

Ir šitaip tris kartus. Galiausiai ji griebė ragelį. 

— Po velnių! Liaukis skambinti! 

Buvo pamaniusi, kad jau atsikratė jo. Blogi atsiminimai pir- 
miausia išblėsta. 

Kai jis pirmą kartą paskambino, negalėjo patikėti tokiu įžū- 
lumu. Vos prisistatė, ji paleido siaubingą tiradą, pasakė viską, 
ką apie jį mano: kad jis melagis, sukčius, nusikaltėlis ir kad 
jokia sveiko proto moteris neleis jam net prisiartinti. Liepė 
dingti iš akių ir niekada daugiau neskambinti, jei nenori, kad 
užsiundytų policiją. 

Bet jis ir toliau skambinėjo. 

Niekada negrasino. Po pirmų keleto kartų išvis nebekalbėjo. 
Tačiau jo pasipiktinimas aidėjo tyloje, ir jame slypintis grasini- 
mas baugino, ypač dabar, kai ji buvo viena name. 

Norėtų įsirengti savo kompanijos siūlomą apsaugą, tačiau 
jos pajamos netempė net iki bazinės sistemos be jokių priedų. 
Tačiau kol Kerolė išvykusi, dėl šventos ramybės pakeitė visas 
durų spynas. Kerolė suprato jos atsargumą ir pasakiusi, kad ge- 
riau saugotis, nei graužtis, sutiko pasidalyti išlaidas, įrengiant 
visuose languose specialius užraktus. Tačiau šį vakarą ta papil- 
doma apsauga nenuramino Arielės: jos nervai ir taip buvo iš- 
klibinti, kai šviesiaplaukis gražuolis ją išbrokavo. Betrūko, kad 
dar tas šūdžius ją kankintų. 

Dabar, kai visas nusivylimas prasiveržė žodžių srautu, ji ne- 
besirūpino valdytis. 

— Tu tikrai beviltiškas, ar žinai tai? Tik niekingas bailys taip 
daro. Vaikėzas. Galvoji esąs kavalierius, bet joks tikras vyras 
nesirinks taktikos šnopuoti į telefoną. Grįžk, iš kur atėjęs. Ar 
dar geriau - eik velniop. Ir liaukis skambinti! 

Numetė ragelį, jausdamasi tūkstantį kartų geriau, kad jam 
tai pasakė. 

Vėl pakabinusi ledų, priėjo prie labai išmintingos išvados: 
imk tiek padugnę telefoninį iškrypėlį, tiek dailiai šnekantį tur- 
tuolį - visi vyrai šikniai. 

V. tik Džulė pagalvojo, kad šiandien jau nebegali būti blo- 
giau, iškart taip ir atsitiko. 

Pagrindinė bendruomenės centro salė, kurioje vyko labdaros 
renginys, buvo išpuošta imituojant sultono palapinę. Šviesaus 
šilko juostos driekėsi nuo lubų ir suėjo į vidurį, o čia kaip brang- 
akmenis spindėjo veidrodinis rutulys. Padavėjai buvo aprengti 
kaip aladinai, merginos - kaip pilvo šokėjos su šydais. Ant kok- 
teilių staliukų, išmėtytų po salę, - povo plunksnos vietoj gėlių. 

Džulė įėjusi neturėjo kada įvertinti dekoracijų, nes pirmas 
žmogus, kurį minioje atpažino, buvo Derekas Mičelis. 

Už parankės vedėsi gražią raudonplaukę smaragdais nusags- 
tyta suknia. Jie atrodė nuostabi pora. Stovėjo žmonių pulke- 
lyje, siurbčiojo šampaną ir plepėjo, o tada Derekas pastebėjo 
Džulę žiūrint į jį. 

Jo šypsena priblėso. Keletą sekundžių jie spoksojo vienas 
į kitą. Ar jis irgi savęs klausė, kodėl dabar jų keliai susikerta, 
jeigu niekada anksčiau nesikirto? O gal kirtosi, tik jie papras- 
čiausiai vienas kito nepastebėjo. Nors Džulei tai atrodė vargiai 
tikėtina. Jeigu būtų mačiusi anksčiau, ne tik tą rytą prie de 
Golio oro uosto įlaipinimo vartų, būtų atsiminusi. 

Raudonplaukė kažką pasakė, ir jis atsisuko į ją. 

Vakaras, kuris ir taip turėjo būti ilgas, pailgėjo vien nuo min- 
ties, kad jis yra šioje salėje. Deja, Džulė buvo įsipareigojusi likti 
Iki pat galo ir dar ilgiau. 

Bent jau nereikės kęsti vakarienės prie stalo. Tik vakaro vi- 
duryje numatyta trumpai pristatyti naujosios vaikų onkolo- 
gijos ligoninės vizualizaciją, lydimą širdį draskančio filmuko, 
turinčio parodyti jos būtinybę ir, aišku, suminkštinti dalyvių 
širdis dosniai aukoti. Paveikslas, kurį Džulė dovanojo tyliajam 
aukcionui, buvo vienas iš keturiasdešimties daiktų, tarp jų — 
prašmatnios atostogos, prabangus visureigis ir dešimties kara- 
tų deimantinis pakabukas. 

— Labas, Džule. 

Labinimasis atsklido iš už nugaros, ir atsisukusi ji pamatė 
Šeroną ir Dagą Vilerius. Dagas trumpai ją apkabino. Su Šerona 
pasibučiavo brūkšteldamos skruostais. Šerona buvo pasipuošusi 
raudonu šifonu bei geltonais deimantais ant kaklo ir ausyse. 

— Gražiai šį vakarą atrodote, - pasakė tiesą Džulė. 

— Ačiū. Man jau dabar skauda kojas. - Šerona iškišo koją iš 
po grindis siekiančios suknios, kad parodytų brangakmeniais 
papuoštus batus. 

— Batai verti skausmo. 

Šerona pamaloninta nusišypsojo. 

- Ir aš taip maniau. Bet paklauskite dar kartą, kai pastovėsiu 
su jais keletą valandų. 

— Nesitikėjau pamatyti jūsų šį vakarą, - pasakė Dagas. 

Polas vos keletas dienų prieš mirtį priėmė kvietimą, bet 
Džulė susilaikė jiems to nepasakiusi. 

— Dovanojau aukcionui paveikslą. - Ji linktelėjo link salės 
vidurio, kur oazėje tarp dirbtinio smėlio kopų ir natūralių pal- 
mių buvo išdėlioti eksponatai. 

— Tikiuosi, nesate nusivylusi, - pasakė Šerona. 

— Kuo? 

— Laidotuvėmis. - Jos mielas veidas susiraukšlėjo iš sielvar- 
to. - Tikiuosi, kad nepriėmėte to kaip įžeidimo. Tiesiog neat- 
rodė tinkama jums sėdėti su šeima, Džule. Ten buvo Merės se- 
serys. Polo dukterėčios ir sūnėnai. Visiems būtų nesmagu. - Ji 
palietė Džulei ranką. - Bet aš nepakelčiau, jeigu jaustumėtės 
įskaudinta. Meldžiu pasakyti, kad suprantate. 

- Šerona, aš jus puikiai suprantu. 

Nenuovoki Šerona šyptelėjo su palengvėjimu, bet Dagas pa- 
gavo paslėptą Džulės žodžių prasmę. Jis spoksojo į standarti- 
nį kilimą po savo modeliniais batais ir atrodė sutrikęs tiek dėl 
įžeidimo per laidotuves, tiek dėl žmonos nepajėgumo suvokti, 
koks didelis tas įžeidimas. 

Nebelikus Polo kaip vienijančio grupę asmens, nebeliko ir 
saito. Kokie jos ryšiai liks su šia šeima ateityje, svarstė ji, ir 
išvis ar kokie nors liks? 

— Ar Kreitonas su jumis? - kasdieniškai paklausė, nors vien 
ištarti jo vardą reikėjo prisiversti. 

- Jis atsiprašė, - paaiškino Šerona. - Kažkur eina su draugais. 

Kiek Džulė žinojo, Kreitonas neturėjo jokių draugų. Jis tu- 
rėjo mokamų partnerių - masažuotojų, teniso trenerį, golfo 
profesionalą, su kuriuo žaisdavo. Polas buvo sakęs, kad jis kar- 
tais susirasdavo moterį vienam vakarui, bet niekada neturėjo 
merginos tradicine prasme. Jis buvo nuolatinis žinomų ponių 
užsakovas, pasakojo jai Polas. 

Spėju, kad draugais jis laiko savo filmų veikėjus, - per vieną jų 
pokalbį apie Kreitoną apmaudžiai pasakė Polas. - Jie visada su 
juo. Jie gyvena jo galvoje. Manau, kad jis su jais kalbasi. 

Kreitoną supo žmonės, kurie buvo pasamdyti jį linksminti. Jis 
turėjo savo svajonių pasaulį. Bet negalėjo pasigirti turįs draugų. 

Tai buvo dar viena Šeronos saviapgaulė. Kai tik su jais su- 
sipažino, Džulei iškart tapo aišku, kad Šerona arba nesupran- 
ta tikrosios savo sūnaus asmenybės, arba skaudžiai kenčia tai 
neigdama. 

— Ar teko neseniai kalbėti su Sanfordu ir Kimbal? - paklausė 
Dagas. 

- Dagai, čia visuomeninis renginys, - gailiu balsu paprie- 
kaištavo Šerona. - Mūsų pirmas kartas nuo tada... supranti. Ar 
galime nors vieną vakarą apie tai nekalbėti? 

- Dovanokit, Šerone, - pasakė Džulė. Tada Dagui: - Kalbė- 
Jau šį rytą. Atėjo į galeriją su naujausiomis to asmens nuotrau- 
komis: jie vadina jį žmogumi, kuriuo domimasi. 

— Kada nors anksčiau jį matėte? 

— Ne. 

— Aš irgi. Detektyvai atėjo į mano biurą. Pasakiau, kad kaip 
gyvas nesu jo matęs. Jie paprašė parsinešti nuotraukas namo 
ir parodyti Šeronai. 

— Jis man nepažįstamas, - tarė ši. 

— Ką sako Kreitonas? - paklausė Džulė. 

— Jis dar jų nematė. Bent kiek aš žinau. 

Dagas siurbtelėjo iš savo viskio stiklo, truputį nervingai, pa- 
galvojo Džulė ir pridūrė: 

— Su geriausiomis nuotraukomis jie ruošiasi eiti į televiziją. 

— Ir man tą patį sakė. Manau, pradės nuo šio vakaro žinių. - 
Dagas pažiūrėjo į savo laikrodį. - Mes jas praleisime. 

— Policija tikisi, kad kas nors atpažins tą žmogų ir praneš jo 
vardą, - pasakė Džulė. 

— Truputį abejoju. Veikiausiai tai koks nors viešbučio svečias. 
Kas nors atpažins: a, tai mano pusbrolis ar panašiai. Kai buvau 
Atlantoje, kasdien užsukdavo. - Dagas nurijo dar gurkšnį gėrimo. 

- Ir kas tada? - retoriškai paklausė Džulė. 

— Jūsų spėjimas toks pat tikslus, kaip ir mano. Be tų miglotų 
nuotraukų, jie neturi jokių pėdsakų. 

Šerona buvo užsiėmusi minios tyrinėjimu ir tik puse ausies 
klausėsi pašnekesio. Nebeiškentusi paėmė Dagą už parankės. 

— Manau, kad ant to deimantinio pakabuko yra mano vardas. 

— Oho. 

— Nenori padėti vėžiu sergantiems vaikams? 

— Džule, jeigu negrįšiu po penkiolikos minučių, malonėki- 
te ateiti gelbėti manęs ir mano kreditinės kortelės, - pasakė 
Dagas šypsodamasis, bet Džulė žinojo, kad jis džiaugiasi gavęs 
priežastį baigti pokalbį apie policijos tyrimą. 

- Primykite jį, Šerona, kad gautumėt deimantą. Tikslas ver- 
tas pinigų. 

— Aš savo pasieksiu, - džiugiai tarė Šerona. 

Jie paliko Džulę vieną, tačiau neilgam. Kitą valandą prie jos 
prieidavo draugai ir pažįstami, kai kurie aiškiai nusiteikę ne- 

minėti Polo vardo, kiti tik apie jį ir kalbėjo. Su vienais vos per- 
simesdavo keletu žodžių, ir jie mandagiai atsiprašę nueidavo 
palengvėjusia širdimi, kad atliko nemalonią pareigą. 

Kiti elgėsi tarsi šunų prieglaudoje - klausinėjo, ar ji ne vieni- 
ša, norėjo įsitikinti, ar likusi be palydovo nesėdi viena namie. 
Kalbėjo apie būsimus pietus, vakarienes, vyno degustacijas, 
net apie dviračių žygį Toskanoje. Ji apsimetė, kad viskuo do- 
misi, bet nieko nepažadėjo. 

Jeigu nebūtų įsipareigojusi prižiūrėti paveikslo pardavimo, 
jau būtų išėjusi. Džulė nekentė būti smalsumo ar pagailos 
objektu. Pavargo nuo dėmesio žmonių, norinčių pamatyti, kaip 
gerai ar kaip blogai ji dorojasi su Polo netektimi. Atsižvelgdama 
į aplinkybes, galėjo atsiprašyti ir išvis praleisti renginį. Niekas 
jos dėl to nekaltintų. 

Bet irdamasi per minią link tos vietos, kur buvo eksponuo- 
jamas paveikslas, žinojo, kad sprendimas ateiti buvo teisingas. 
Šio ryto susitikimas su detektyvais aiškiai parodė: nereikia 
keisti nusistovėjusios tvarkos, riboti veiklos ar daryti ką nors, 
dėl ko galėtų kilti įtarimas, kad ji turi ką slėpti. 

Kimbal išvada jai iškart atėmė žadą. Atitokusi pralemeno: 

- Arjūs... arjūs norite pasakyti, kad aš... aš žinojau apie apiplė- 
šimą? Žinojau, kas atsitiks? Kad aš turiu ką nors bendra su tuo? 

— Nesijaudinkite, - pasakė Kimbal siutinančiai globėjišku 
tonu. - Buvo pametėta mintis, ir viskas. 

— Kas ją pametėjo? 

— Kitas detektyvas, jis nėra taip gerai susipažinęs su byla 
kaip mes. Jis net nepažįsta jūsų. Šiaip ar taip, mes su Sanfordu 
atmetėme jo teoriją, bet mūsų darbas - patikrinti kiekvieną 
galimybę, nesvarbu, kokia tolima nuo tikrovės ji būtų. 

Džulė nė akimirkai nepriėmė tokio sukto jų paaiškinimo. 
Tiesiai pasakė, kad daugiau netars nė žodžio nedalyvaujant 
advokatui, ir paprašė išeiti. 

Kaip jie drįso net pagalvoti, kad ji galėjo trokšti Polo mirties? 
Tai buvo absurdiška mintis. Ir piktinanti. Nes visą laiką, kurį 
Sugaišo tikrindami tą klaidingą teoriją, jie neieškojo žudiko. 

Kol jie su didinamuoju stiklu tyrinėja ją, Kreitonas gyvena sau 
nenubaustas, išlipęs sausas po žmogžudystės. 

— Koks paskutinis siūlymas? 

Pažįstamas balsas atplėšė nuo niūrių minčių ir ji staigiai at- 
sisuko. Tiesiai prieš ją stovėjo Derekas Mičelis, neva žiūrėjo į 
paveikslą, o iš tikro į ją. Jis buvo vienas. 

— Aštuoni tūkstančiai. 

Jis tyliai švilptelėjo. 

— Kaina kyla. 

— Jis jus domina? 

— Turiu tuščios vietos miegamajame. 

Šiuose žodžiuose buvo begalė užuominų, ir visos skirtos 
Džulei. Pažiūrėjusi jam per petį, pamatė raudonplaukę gyvai 
kalbantis keleto žmonių būrelyje. Derekas pasekė jos žvilgsnį, 
tada vėl atsisuko. Džulė pasakė: 

— Gal prieš teikdamas siūlymą turėtumėte pasitarti su ja. 
O kas, jeigu jai nepatiks? 

— Svarbi tik mano nuomonė. Tačiau jūsiškę vertinčiau. 

Nepajėgdama žiūrėti jam į akis, ji spoksojo į juodas emaliuo- 
tas jo smokingo marškinių sąsagas. 

— Tai gražus jaunos daug žadančios dailininkės paveikslas. 

- Ar galima? - Jis apkabino ją per liemenį ir švelniai pastū- 
mėjo į šalį, kad galėtų prieiti prie stalo ir užrašyti savo kainą. 
Net atitraukus ranką jautė jo prisilietimo karštį. Paėmė tušinu- 
ką ir padavė. Jis pasilenkė prie stalo užrašyti savo siūlymo. 

— Labas. - Tai buvo raudonplaukė. - Jūs Džulė Rutledž. 

— Taip. 

Iš arti moteris atrodė dar prašmatnesnė. Ji prisistatė, nors 
vėliau Džulė negalėjo prisiminti vardo - tuo metu Derekas Mi- 
čelis buvo pernelyg arti ir ji pernelyg aiškiai tebejautė jo ranką 
ant liemens. Tai ją trikdė ir pykino - kas per poveikis! Dar la- 
biau pyko ant savęs. 

— Pažinojau Polą Vilerį, - kalbėjo raudonplaukė. - Prieš porą 
metų kartu dirbome vienoje komisijoje. Jis buvo tikras džen- 


telmenas. 

— Taip, buvo. 

— Priimkite užuojautą. - Moteris maloniai nusišypsojo. 

— Ačiū. 

Derekas grąžino tušinuką Džulei. Ji paėmė - šiltą nuo jo 
delno. 

— Niekam daugiau neduokite tušinuko, - pasakė šypsoda- 
masis. - Aš iš tikrųjų noriu turėti šį paveikslą. 

— Visada galite padidinti sumą. 

— Visą vakarą atidžiai ją stebėsiu. - Juodu su raudonplauke 
atsiprašė ir nuplaukė. 

Džulė vos spėjo atgauti kvapą, kai prisigretino Dagas. 

— Kada susipažinote su Dereku Mičeliu? 

Ji apsimetė kvaile. 

— Su kuo? 

— Su tuo vyru, su kuriuo ką tik kalbėjote. Teisininku. 

Džulė pažiūrėjo įkandin Dereko ir raudonplaukės. 

— Tai Derekas Mičelis? Iš tikro jo visai nepažįstu. 

— Atrodėte draugiški. 

— Jis pakėlė kainą už paveikslą. 

Dagas pasilenkė pro ją pažiūrėti, ką Derekas užrašė. 

— Jėzau. Spėju, kad jis galėjo sau leisti mūsų atsisakyti. 

Džulė taip pat perskaitė siūlymą ir aiktelėjo pamačiusi, kad 
jis patrigubino ankstesnę sumą. Atsisukusi ji dar spėjo pama- 
tyti jo plačius pečius dingstant minioje. Toliau apsimesdama 
kvaile, paklausė: 

— Ką turite omeny sakydamas, kad jis jūsų atsisakė? 

— Kruopščiai apsvarstęs - ar kažkaip panašiai sakė, - nu- 
sprendė, kad negali mums atstovauti. 

— Ar paaiškino kodėl? 

— Sakė esąs per daug užimtas. 

— Ak. 


- Bet jis melavo. 


Už paveikslą niekas nepasiūlė daugiau negu Derekas Mičelis. 
Kai vakaro pabaigoje buvo paskelbta, kas daugiausiai pasiūlė 

už išstatytus daiktus, minia paplojo jam, jis lengvu mostu pa- 
dėkojo. Raudonplaukė priėjusi pasistiebė ir pabučiavo į žandą. 

Netrukus visi plūstelėjo durų link. Džulė nuėjo į priešingą 
pusę. Įstaigos darbuotoja padėjo jai nunešti paveikslą į pagalbi- 
nes patalpas, ten įdėjo į specialią dėžę, skirtą saugiai pervežti. 

Laimė, buvo pasamdytas kurjeris, kad pristatytų naujie- 
siems savininkams visus aukciono daiktus, kurių negalima 
neštis, tad Džulei atkrito pareiga asmeniškai nuvežti paveikslą 
Derekui Mičeliui. 

Kai vėl ėjo per pagrindinę salę, joje buvo likusi tik valytojų 
komanda, skubiai nuiminėjanti dekoracijas. Nieko nebebuvo 
nei didžiuliame pastato priimamajame, nei koridoriuje. Nu- 
žingsniavo juo pro tuščias posėdžių sales link liftų į garažą, kur 
atvykusi pati pasistatė mašiną, nenorėdama ilgoje eilėje laukti 
patarnautojo. 

Kai pasiekė liftą ir paspaudė mygtuką aukštyn, šiek tiek dre- 
bėjo kinkos. Prieš žengdama į tuščią lifta, truputį padvejojo. 
Tačiau sukvailino save ir įžengė. Juk negalės visą gyvenimą ap- 
sieiti be lifto. 

Vis dėlto, kai liftas sustojo tame garažo aukšte, kur buvo jos 
automobilis, ir dvivėrės durys atsidarė, širdis daužėsi. Aplink 
nieko nebuvo. Tikrai nieko su tamsiais akiniais ir slidinėjimo 
kauke su ryklio nasrais. 

Išėjo laukan ir pasuko prie rampos. Lubos žemos, lempos 
blyškios; aplinkui tuščia, tad jos žingsniai aidėjo ypač garsiai. 

Tada išgirdo metalo džergžtelėjimą. Sustojo ir atsisuko į garsą. 
Tas garažo kampas buvo visiškai tamsus, užstotas betoninės kolo- 
nos, pakankamai didelės, kad už jos galėtų pasislėpti žmogus. 

Pakankamai didelės, kad už jos galėtų pasislėpti žmogus, ku- 
ris spragtelėjo žiebtuvėlį, trumpai palaikė liepsnelę, tada užvo- 
žė dangtelį, ir šviesa dingo. 

Džulė iškart suprato, kad jai skirtas persigandusios panelės 
vaidmuo. 

— Kreitonai, ar ši scena ne per daug nuvalkiota netgi jums? — 
Jos balsas nuaidėjo didžiulėje tuščioje erdvėje. - Ji kartojasi 

daugybėje filmų. Vieniša auka tamsiame tuščiame garaže. Pir- 
myn! - tyčiojosi ji. - Tai neverta jūsų. 

Žiebtuvėlis vėl spragtelėjo, kiek padegė, tada džergžtelėjęs 
užsivožė. 

Paprastas veiksmas, bet aplinkybės teikė jam šiurpumo, ir 
tai buvo efektinga. Netikėjo, kad Kreitonas šoktų iš tamsos 
ir pultų ją. Jis tik norėjo ją išgąsdinti, atkeršyti už pasirody- 
mą bare vakar vakare, nubausti, kad pagavo jį gėrintis savo 
atvaizdu veidrodyje. Jis tiesiog sukūrė siaubo sceną, kad ją 
išgąsdintų. 

O gal ne? 

Jis išsisuko nužudęs Polą. Tai galėjo paskatinti jį jaustis neį- 
veikiamą. Kreitonas jau yra įtikėjęs, kad taisyklės jam negalio- 
ja; sėkmė nužudant Polą galėjo padaryti jį beatodairišką, no- 
rintį, gal net trokštantį savo rankomis ką nors nužudyti, užuot 
pavedus tai padaryti kam kitam. 

Ir jis turi priežastį trokšti jos mirties. 

Staiga ji labai išsigando. Nuotoliniu pulteliu atrakino maši- 
ną ir vos įsėdusi užrakino vairuotojo dureles. Variklio riaumo- 
jimas sudrebino betoninę erdvę. Žviegiančiomis padangomis 
atsitraukė atgal ir pasuko link išvažiavimo. Pravažiavo pro 
tamsųjį kampą net nežvilgtelėjusi į tą pusę, tačiau akies kraš- 
teliu matė pašaipiai žybsint melsvai gelsvą ugnelę: užsidega ir 
užgęsta, užsidega ir užgęsta. 

Ji taip greitai leidosi sukta išvaža į gatvės lygį, kad jautėsi 
apkvaitusi, kai sustojo sumokėti už vietą. Išvažiavusi į pros- 
pektą dirstelėjo į galinio vaizdo veidrodėlį. Niekas nesekė. 

Spaudžiančios vairą rankos buvo šaltos, bet prakaituotos. 
Pečius gėlė nuo įtampos. Kreitonas džiūgautų sužinojęs, kaip 
ją išgąsdino. Bet jis nežino, ar ne? Ji nežaidė jo kvailų žaidimų. 
Pasišaipė iš jo, tada nuvažiavo. Taip, skubėdama, tačiau, tikė- 
Josi, išoriškai neparodydama, kad bijo. Jis negali žinoti, kaip 
labai ją sunervino, ir šitai jai teikė malonumą. 

Grįžusi namo suprato per anksti apsidžiaugusi. 

pe<p-4 
Pirmą ženklą, kad kažkas blogai, pamatė, kai nesuveikė auto- 
mobilio garažo vartai. Paliko automobilį įvažoje ir išsitraukusi 
raktą įėjo pro priekines duris. Spragtelėjo jungiklį, bet lempa 
neužsidegė. Vis dėlto elektros nebuvo tik jos name - kaimynų 
langai švietė. 

Apgraibomis nuėjo iki prieškambario stalo, kurio stalčiuje 
laikė mažą žibintuvėlį. Baterijos tebebuvo geros, tačiau šviese- 
lė menka, todėl ji nepamatė suolo, o už jo užkliuvo ir suklupo. 
Paprastai suolas būdavo palei sieną kitoje stalo pusėje. Dabar 
jis stovėjo skersai vestibiulio viduryje. 

Nėra elektros - viena. Antra - baldas stovi ne savo vietoje. 
Buvo visiškai tikra, kad jo ten nepastūmė. 

Ar namas apiplėštas? Ar, dar blogiau, vagis tebėra viduje? 
Norėjosi apsisukti ir bėgti atgal pro duris, kartu mobiliuoju 
skambinant pagalbos telefonu 911. 

Tačiau liepė sau nusiraminti. Neskubėjo daryti kokių nors 
išvadų ar tuo labiau pulti į isteriją, o sustingo kaip stulpas ir 
ėmė klausytis, ar ko neišgirs. Nieko, tik ausyse dunksėjo pa- 
dažnėjęs jos pačios pulsas. 

Keliu stumdama suolą į šalį ir atsargiai slinkdama pirmyn, 
nukreipė žibintuvėlio spindulį į svetainę, tada į valgomąjį, ta- 
čiau atrodė, kad nė viename iš tų kambarių niekas nesujaukta. 
Viskas lyg ir savo vietose. Kambariai tikrai neišversti. 

Nukreipusi šviesą sau po kojomis, pastebėjo, kad kutai abie- 
juose takelio galuose tiesūs, nepaliesti nuo tada, kai tarnaitė 
juos sulygino. Labai menka tikimybė, kad įsibrovėlis paliktų 
kilimo kutus nepaliestus. 

— Prakeiktasis. - Pašnibždom ištartas keiksmas buvo skirtas 
Kreitonui. Tai jis taip padarė. Privertė baimintis savo pačios 
namuose. Privertė išsigąsti paprasčiausio suolo, nors beveik 
visiškai aišku, kad jį atstūmė šiandien prieškambarį valiusi 
namų tvarkytoja, o paskui užmiršo pastatyti į vietą. 

Pasišviesdama žibintuvėliu nuėjo į miegamąjį. Ant slenks- 


čio sudvejojo ir panaršė spinduliu kambarį. Nepamačiusi nieko 


Lūžio taškas + 135 


blogo, buvo beeinanti link spintos, kai išgirdo garsą prieškam- 
baryje. 

Visas pastangas nusiraminti kaip vėjas nupūtė vėl atgijusi 
baimė. 

Išjungė žibintuvėlį ir krito ant grindų. Visiškoje tamsoje nu- 
ropojo prie lovos ir apgraibom ėmė čiupinėti po ja ieškodama 
pistoleto, kurį Polas lipnia juosta buvo pritvirtinęs po čiužiniu. 

Radusi truktelėjo, ginklas atsidūrė rankoje. Apčiuopom nu- 
plėšė tvirtą juostą. Revolveris atrodė sunkus ir šaltas, sveti- 
mas, mirtinas. Jis užtaisytas, bet saugumo dėlei palikau du lizdus 
tuščius, - buvo sakęs Polas. Tiesiog girdėjo, kaip jai kalama, kad 
turi paspausti gaiduką tris kartus, kol pistoletas iššaus kulką. 

Kaktą išmušė šaltas prakaitas. Alsavimas trūkčiojo. Baimė, 
kurią juto garaže, tūkstantį kartų sustiprėjo, kai suvokė, kad į 
jos namus įsilaužta. Tik dabar suprato, kokia yra pažeidžiama. 

Suspaudusi lūpas, prisivertė alsuoti per nosį, kad nesigir- 
dėtų gergždžiančio kvėpavimo. Širdis daužėsi. Nusiritusi per 
grindis atsirėmė į sieną kambario kampe. Laikydama pistoletą 
abiem rankom, kaip tik nusitaikė į duris, kai tarpdury pasirodė 
siluetas, tamsus šešėlis blyškesnėje aplinkoje. 

— Stovėk, kur esi! 

Nekreipdama dėmesio į jos šūksmą, figūra žengė į kambarį. 

Ji paspaudė gaiduką. 


Id skyrius 


Gaidukas garsiai spragtelėjo į tuščią lizdą. 

— Džule? 

— Aš nejuokauju! 

Jis žengė pirmyn. Ji vėl paspaudė gaiduką. Antras grėsmin- 
gas spragtelėjimas. 

- Kitą kartą mirsi! 

— Džule, tai aš. 

Ji užgniaužė palengvėjimo raudą. Drebėdama nuleido pisto- 
letą ant grindų, atpalaidavo pirštus, tada pritraukė kelius prie 
krūtinės ir padėjo ant jų galvą. 

— Ar viskas gerai? - Orientuodamasis pagal jos trūkčiojantį 
kvėpavimą, Derekas atėjo į kampą ir pritūpė šalia. Palietė pa- 
kaušį. - Ar nesužeista? 

— Ne. 

— Jūsų priekinės durys atlapos. Kodėl visos šviesos išjung- 
tos? Kas atsitiko? 

Isteriškai juokdamasi ji suburbleno: 

— Vos jūsų nenušoviau. 

— Kodėljūs tamsoje? 

— Nėra elektros. 

— Kur saugiklių dėžė? 

— Spintoje. Už jūsų, dešinėje. Kažkur netoli durų numečiau 
žibintuvėlį. 

Nepažindamas kambario, jis visur kliuvinėjo. Galiausiai 


rado žibintuvėlį. Jam einant prie spintos, žibintuvėlio spindu- 

lys kaip pamišęs šokinėjo po kambarį. Ji išgirdo tarkštelint pa- 
kabas, sugirgždant metalines saugiklių dėžės dureles. Truputį 
vėliau įsižiebė šviesos. Staigi šviesa ją apakino, ir prireikė laiko, 
kad akys apsiprastų. Kai apsiprato, Derekas vėl klūpėjo šalia. 

— Pagrindinis saugiklis iššovė. Veikiausiai elektros perkrova. 

— Veikiausiai. 

Jis pamatė pistoletą. 

— Tikrai vos nenušovėte. 

— Tikrai. 

— Ar jūs nesužeista? - vėl paklausė. 

Atsakydama ji papurtė galvą. 

— Ar nenorite papasakoti, kas čia dedasi? 

— Parvažiavau namo. Šviesos nėra. Aš... Aš pakvaišau. - Ji 
papasakojo apie suolą prieškambaryje. - Pagalvojau, kad gal įė- 
jau apiplėšimo metu ir jis vis dar čia. 

— Kodėl neišėjote ir nepaskambinote policijai? 

— Džiaugiuosi, kad taip nepadariau. Ir taip jaučiuosi kvailai. 

Ji pamėgino atsistoti, bet keliai dar nelaikė. Jis paėmė už 
alkūnių ir padėjo atsistoti. 

— Ačiū. - Sutrikusi prasispraudė pro jį. - Atleiskite. Man rei- 
kia vandens. 

Vonioje prisipylė iš čiaupo. Geriant kažkas patraukė jos 
dėmesį veidrodyje. Lėtai nuleido stiklinę, tada atsisuko ir įsi- 
spoksojo į savo nėriniuotus naktinukus, kabančius ant durų 
vidinės pusės. Neprisiminė, kada paskutinį kartą juos vilkėjo, 
bet tikrai ne vakar. Tikrai ne taip neseniai, kad jie kabėtų ant 
vonios durų, užuot gulėję sulankstyti komodos stalčiuje. 

— Ar viskas gerai? - Derekas įkišo galvą pro duris. Tik žvilg- 
telėjo į jos veidą, ir jo išraiška pasikeitė. - Kas atsitiko? 

— Jų neturėjo čia būti. - Parodė į naktinius ir stumtelėjo jį į 
šalį, kad galėtų išeiti pro duris. Atsistojusi miegamojo viduryje, 
kaip paklaikusi akimis naršė kambarį. 

— Ką turite omenyje sakydama, kad jų neturėjo čia būti? 

— Ką pasakiau. - Ji ieškojo bet ko, net smulkiausios detalės, 
kuri būtų ne vietoje. 

- Jie ne jūsų? 

— Mano, bet aš jų nebuvau apsivilkusi jau... Neprisimenu, 
kada paskutinį kartą dėvėjau. 

Ji skubiai išėjo iš kambario ir nubėgo koridoriumi į svečių 
miegamąjį. Įjungė šviesą ir paskubom apžiūrėjo, bet nieko ne- 
pamatė ne vietoje. 

Tačiau svetainėje pamatė kai ką, ko nepastebėjo anksčiau, 
kai turėjo tik žibintuvėlį. Ant stalo galo gulėjo atversta knyga 
lapais į apačią. Skirtukas buvo šalia, ne tarp puslapių, kur tu- 
rėjo būti. 

Derekas atsekė iš paskos. 

— Kas? 

— Aš niekada nepalieku atverstos knygos lapais į apačią, 
kaip ši. Tai išklaipo nugarėlę. Mano tėtis mylėjo knygas. Labai 
griežtai žiūrėjo, kaip jos naudojamos. Jis išmokė mane niekada 
ne... - Ji atsisuko į Dereką. - Aš visada naudoju skirtuką. 

Nelaukusi, kol jis atsakys, nuskubėjo į virtuvę ir iš karto pa- 
matė, kad kai kurie daiktai ant darbastalio pajudinti. Valgių 
knyga užversta; ji visada būdavo atversta, nes jai patiko foto- 
grafijos. Vyno butelis atkimštas, bet nenugertas. 

Iškalbingiausia atrodė kalto metalo kabykla, ant kurios ji 
kabindavo tris baro rankšluosčius. Juodu su Polu juos nusipir- 
ko Paryžiuje, blusų turguje, netrukus po to, kai susipažino. Ji 
nelabai rūpinosi, kaip jie kabo ant gembės. Jai net patiko, kad 
atrodo dažnai naudojami; taip iš tikrųjų ir buvo. Dabar jie buvo 
gražiai sulankstyti ir padėti virš gembės, visi kampai lygūs. 

— Jis čia buvo. 

Ji net nesuvokė, kad kalba balsu, iki Derekas paėmė už pečių 
ir švelniai paklausė: 

— Džule, apie ką kalbate? 

Ji mostelėjo ranka kabyklos link ir sušuko: 

— Ar nematote? Tai kaip kine. 

Derekas ją apsuko ir pasižiūrėjo apstulbęs. 

— Kas yra? Koks kinas? 

Ji išsilaisvino iš jo gniaužtų ir žengtelėjo į šalį. 

— Dabar jums reikia išeiti. 

Grįžusi į miegamąjį, ji atidarė komodos stalčių ir ėmė rinkti 
drabužius. Tada iš spintos ištraukė kelioninį krepšį ir sudėjo į jį. 

— Ką darote? - Derekas suglumęs stovėjo tarpduryje ir žiū- 
rėjo į ją. 

— Siąnakt aš čia nepasiliksiu. Nesu tikra, kad elektra vėl neiš- 
sijungs. Nenoriu čia būti, kol neateis kas nors iš elektros tinklų 
ir nepatikrins. - Tai turėjo atrodyti rimtas argumentas, kodėl 
nori iš čia nešdintis, nors tikrosios priežastys buvo bent dvi. 
Pirmiausia baimė. Ir beviltiškas žinojimas, kad Kreitonas iš- 
niekino jos namus. - Galėjote pajusti, kaip pasidaro karšta, kai 
neveikia kondicionierius. Tad aš... 

Derekas vėl sugriebė ją už rankos ir atsuko į save. 

— Kas iš tikrųjų vyksta? 

— Jau sakiau. Aš... 

- Džule. 

Ji greitai alsavo atvira burna ir suvokė: jeigu išraiška atspin- 
di bent pusę tos baimės ir sumaišties, kurią jaučia, meluoti be- 
prasmiška. 

- Jis čia buvo. 

— Kas? 

— Kreitonas. 

Jis mėgino susigaudyti. 

— Kas verčia taip manyti? 

Ji apsižvalgė, ieškodama akivaizdžių įsibrovimo pėdsakų, 
bet suvokė, kad niekas, be jos, nepastebės tų subtilių ženklų. 

— Suolas. Jis jį perstūmė. Ir kiti daiktai. Naktiniai ant vo- 
nios durų. - Ji apglėbė save rankomis, brūžavo delnais žastus, 
šiurpdama vien nuo minties, kaip jo rankos naršo po jos apati- 
nius. - Aš neatkimšau vyno butelio. Knyga svetainėje. Niekada 
nebūčiau jos taip palikusi. Baro rankšluosčiai. 

— Jūsų tarnaitė... 

Ji papurtė galvą. 

— Tai Kreitonas. Buvo toks filmas. Neprisimenu pavadinimo. 
Džulija Roberts suvaidino savo mirtį, kad išsigelbėtų nuo tiro- 

no vyro. Bet jis ją perprato, ir kai surado, jis... jis... sulankstė 
rankšluosčius. Jis turėjo tokį įprotį, tokį keistuolišką įprotį. 
Kai pamatė rankšluosčius, ji suprato... 

Ji stabtelėjo suvokusi, kaip nerišliai kalba. Giliai įkvėpė, 
bandydama sutramdyti virpantį balsą. 

— Prašiau išeiti. Kodėl jūs vis dar čia? Ir pirmiausia - ką jūs 
čia veikiate? 

Jis nekreipė dėmesio į jos klausimus. 

— Esate tikra, kad kažkas įsilaužė? 

- Visiškai tikra. 

Kurį laiką ją stebėjo, tada ramiai ištarė: 

— Turėtumėte paskambinti policijai. 

Ji papurtė galvą. 

— Jeigu jūs neskambinate, aš paskambinsiu. 

Ir ėmė graibytis mobiliojo. Ji čiupo jam už rankovės. 

— Neskambinkite policijai. 

— Bet jeigu įtariate, kad į namus įsilaužta... 

— Ne įtariu. Žinau. 

— Ar galite pasakyti, ar kas nors paimta? 

— Jis ne vogti įsilaužė. Įsilaužė norėdamas parodyti, kad jis 
tai gali. 

— Kreitonas? 

Matydama abejonę jo akyse, nusisuko ir nuėjo į vonią. Jis 
nusekė ją iki durų. 

— Patariu nieko neliesti, kol policija neištirs. 

— Pone Mičeli, ar negirdėjote, ką sakiau? Nesiruošiu apie tai 
pranešti. Jūs manimi netikite. Kodėl jie turėtų? 

— Aš nesakiau, kad netikiu. 

— Ir neturite tikėti. Šiaip ar taip, aš neskambinsiu policijai. 
Nėra įsilaužimo pėdsakų. Jie pamanys, kad pakvaišau. 

— Jeigu pas jus įsibrauta, apie tai turi būti pranešta. 

— Tai praneškite, - sušnypštė ji traukydama iš plaukų smeig- 
tukus ir mėtydama ant vonios stalelio. - Praleisite likusią nak- 
ties dalį policijoje, atsakinėdamas į klausimus, pasakodamas ir 
perpasakodamas savo istoriją. Aš visa tai dariau tą dieną, kai 

buvo nušautas Polas. Ir nuo tada beveik kasdien. Ir nieko tai 
nedavė. Nesiruošiu vėl to daryti. - Papurtė paleistus plaukus, 
šie nugulė ant sprando, ir pusbalsiu pridūrė: - Nesuteiksiu jam 
tokio malonumo. 

Susirinko keletą higienos reikmenų, nunešė juos į miegamą- 
jį ir įmetė į krepšį. Užsegė užtrauktuką, paėmė krepšį ir moste- 
lėjo Derekui durų link. 

— Pasimatysime lauke. 

— Kur eisite? 

- Į viešbutį. 

— Ar nenorite pirma persirengti? 

Jie tebebuvo vakarine apranga, nors viršutinė jo marškinių 
saga buvo atsegta, atrišta varlytė kabėjo ant krūtinės. Ji ne- 
kreipė dėmesio į savo išvaizdą. 

— Ne, vyksiu kaip stoviu. 

— Aš važiuosiu su jumis. 

— Kam? 

- Jūs negalite vairuoti. 

— Aš puikiai jaučiuosi. 

— Jūs visa drebate. 

Ji suprato, kad tai tiesa. Ji virpėte virpėjo iš baimės, dabar 
sumišusios su pykčiu. 

Derekas apėjo ją ir pakėlė pistoletą nuo grindų. 

— Ar turite leidimą šitam daikčiukui? 

Ji paėmė iš jo ginklą ir pakišo po čiužiniu. 

— Tai ne žaisliukas, - tarė jis. 

— Polas jį man davė ir primygtinai reikalavo laikyti po ran- 
ka. Dėl savo turtų jis galėjo būti žmonių grobikų taikiniu. Buvo 
apsėstas baimės, kad kas nors gali bandyti jį prispausti nu- 
skriausdamas mane. 

— Kiek lizdų buvo palikta tuščių? 

— Du. 

— Man pasisekė. 

— Ir man. Jeigu būčiau jus nušovusi, nebūtų buvę kito pasi- 
rinkimo, tik praleisti likusią nakties dalį policijoje. 

Atrodė absurdiška užrakinti namą, bet ji tai padarė. Dereko 
automobilis stovėjo prie šaligatvio. 

— Dabar ašjau ramesnė, - pasakė ji. - Visai galiu vairuoti. 

Jis papurtė galvą. 

— Galite sekti paskui mane, tiesiog norėdamas įsitikinti, kad 
saugiai nuvykau į vietą. 

— Aš vairuosiu. - Kad nutrauktų tolesnius ginčus, paėmė jos 
krepšį. 

— Rytą paskambinsiu Ketei, kad parvežtų namo. 

— Panašu į planą. 

Jis pasodino ją į keleivio vietą, krepšį padėjo ant užpakalinės 
sėdynės, apėjo mašiną iš priekio ir įlipo vidun. Keletą kvartalų 
pravažiavo tylėdami, tada ji pakartojo savo ankstesnį klausimą. 

— Ką veikėte mano namuose? 

— Man reikėjo su jumis pasikalbėti. 

— Apie ką? 

— Ar jūs praėjusį vakarą buvote susidūrusi su Kreitonu nak- 
tiniame klube? 

— Ak. 

Jis pažvelgė į ją. 

— Tai reiškia taip? 

— Aš nieko nepatvirtinau. 

— Labai protinga iš jūsų pusės. 

Ji staigiai į jį pasisuko. 

— Dagas šį vakarą man sakė, kad atsisakėte jiems atstovauti. 

- Atsisakiau. 

— Sakė, kad nesutikimo priežastis - per daug darbų ir neno- 
ras imti naują klientą. Bet jis tuo suabejojo. 

— Suabejojo ir nepriėmė atsisakymo. Žinau tai, nes jis šian- 
dien popiet pervedė mano avanso sumą į kompanijos sąskaitą. 
Jis tai padarė elektroniniu būdu ir paliko švytintį pėdsaką. 

— Taigi, koljūs negrąžinote pinigų... 

— Oficialiai esu jo advokatas. Bent jau mūsų kontora yra. Pa- 
sekmės tos pačios. - Jis sustojo prie sankryžos ir pažiūrėjo į 
ją. - Tai reiškia, kad turime koliziją. 

Jie kurį laiką dėbsojo vienas į kitą, tada jis atleido stabdį. 

— Jeigu padėtis tokia, kodėl atvykote į mano namus? 

— Nenorėjau skambinti. 

— Kad pokalbis nebūtų įrašytas? 

Jis gūžtelėjo pečiais. 

— Nekenkia būti apdairiam. Dėl visa ko. Šiaip ar taip, po to, 
kai jūs susidūrėte su Kreitonu naktiniame klube, jis nekviestas 
atsibeldė į mano namus. Velniškai persiutau ir tai pasakiau. Jis 
tiesiog putojo. Apkaltino jus persekiojimu, sakė, kad kenčiate 
nuo potrauminio streso sindromo, kad galite kelti jam pavojų. 

— Tai absurdas. 

— Arjį sekėte? 

— Ne. 

— Pataikėte būti kaip tik tame bare, kaip tik tą vakarą, kaip 
tik tuo laiku - tai ko dar norite? Tai Kreitonas, jūsų keršytojas. 

Ji pasižiūrėjo pro keleivio langą. 

- Žinau, kad jis vaikšto į Cristy's ir panašias vietas. Perėjau 
keletą, kol jį radau ten. 

— Kodėl norėjote jį pamatyti? 

— Kad išgąsdinčiau. 

— Na, jums pavyko. Reikalavo gauti jūsų teisių apribojimą. 
Atėjau šį vakarą jūsų perspėti. 

Ji vėl atsisuko į jį. 

— Norėjote pasakyti - pagąsdinti? 

— Ne, Džule, perspėti. Ta kalba apie teisių apribojimą - klie- 
desiai, bet yra krūva teisininkų, kurie to imtųsi, kad tik atskir- 
tų Kreitoną nuo dalies jo pinigų. 

— Aš lygiai taip pat lengvai galėčiau gauti Kreitono teisių ap- 
ribojimą, - pasakė ji. - Kai šį vakarą išėjau iš renginio, jis laukė 
manęs daugiaaukščiame garaže. 

— Ką? 

— Va taip. Viskas labai klaiku. - Ji papasakojo, kas atsitiko, ir 
karčiai pridūrė: - Spėju, kad įsiveržti į mano namus ir sužaisti 
tuos savo pamišėliškus žaidimus jam nepasirodė pakankamas 
atkirtis. 

— Ar jį matėte? 

— Garaže? Ne. Bet žinau, kad ten buvo jis. Nukopijavo sceną 
iš kito filmo. Filmai - jo aistra. 

— Taip, žinau. Ir man numetė keletą citatų. Atrodo kaip 
vaikščiojanti kino enciklopedija. 

- Jis apsėstas. Scena garaže gali būti iš įvairių filmų, bet dėl 
to spragsėjimo žiebtuvėliu spėju, kad tai iš filmo „Visa prezi- 
dento kariauna. 

— Plačiagerklis. 

— Jūs žinote tą filmą? 

— Amerikos istorijos pamokos. 

— Mano tėvas naudodavo jį per pamoką apie Niksono admi- 
nistraciją. 

— Istorija vienuoliktai klasei. 

Ji nustebusi pasižiūrėjo į jį, tada akys susiaurėjo. 

— Iš kur žinote? 

Jis sustabdė mašiną pora kvartalų nuo Persikų gatvės, kitoje 
gatvės pusėje prie nedidelio prabangaus viešbučio, išjungė va- 
riklį ir atsisuko į ją. 

— Palaukime porą minučių ir pažiūrėkime, ar kas jūsų neseka. 

— Niekas manęs neseka, - piktai atrėžė ji. - Iš kur žinote, 
kaip mano tėvas užsidirbdavo pragyvenimui? 

— Mano kontoros tyrėjas surinko duomenis. 

Ji išties įsiuto. 

— Apie mane? Kam? Bijojote, kad galiu sirgti venerine liga? 
Galėjote paprasčiausiai paklausti. 

— Džule... 

— Ką dar apie mane sužinojote? 

— Kad tobulinotės Paryžiuje. Vėliau ištekėjote už nevykėlio 
menininko. 

— Kuris mane mušė. - Matydamajo išraišką, nusijuokė. - Ak, 
jūsų tyrėjas šitą pražiopsojo? Kokia gėda. Tai įdomiausia dalis. 

— Norite papasakoti? 

Jis žiūrėjo tiesiai jai į akis, kalbėjo tyliai, visa išvaizda siūlė 
pasitikėti. 

— Kodėl ne? - kilniaširdiškai pasakė ji. - Vis tiek siųsite savo 
vilkšunį dar pašniukštinėti, ir jis gali praleisti ką nors išties pi- 
kantiška. Verčiau tegul taip neatsitinka. 

Į priekinį langą ėmė barbenti dideli lietaus lašai. Jie daužė 
stiklą kaip bespalviai dažasvydžio šoviniai. 

— Kai sutikau Anri, jau beveik metus buvau gyvenusi Pary- 
žiuje. Jis buvo bandantis prasimušti menininkas, be skatiko ir 
kankinamas abejonių. Aš būsiu jo mūza, pasakė. Per iškylas su 
vynu ir duona gražbyliaudavo apie tai, kaip mano sielos tyru- 
mas ir grožis įkvėps jį nutapyti šedevrą. - Ji kreivai šyptelėjo. - 
Prancūziškai sakomos, net banalybės skamba gražiai. Viskas 
buvo labai romantiška, bohemiška, aistringa. Susituokėme. 
Aš dirbau galerijoje, o jis tapė. Netrukus pradėjo daugiau ger- 
ti, negu tapyti. Parsivesdavo lygiai tokių pat girtų draugų. Jie 
guosdavo jo kenčiančią sielą ir padėdavo įveikti nepasitikėjimą 
savimi. Aš toli gražu nebuvau apie juos tokios geros nuomonės. 
Iš mūsų romantikos greitai beliko skutai. Mūsų gyvenimas vis 
mažiau atrodė bohemiškas - darėsi tiesiog aptriušęs. Užuot 
tapęs, jis ėmė aistringai mane puldinėti. Tik žodžiais, tačiau 
mūsų barniai būdavo baisūs. Po jų jausdavausi išsekusi ir su- 
daužyta, tarsi patyrusi fizinį smurtą. 

Prisimindama tas dienas, Džulė niekaip neįsivaizdavo sa- 
vęs tokioje situacijoje. Tos scenos iškildavo atmintyje, tačiau 
ji nepajėgdavo pajusti savęs, vaidinančios tuos neskoningus 
vaidmenis. Tai buvo taip svetima dabartiniam jos gyvenimui, 
tarsi kažkieno kito sapnuojamas baisus košmaras. 

— „Lovoje su priešu“, - tyliai ištarė. - Tai pavadinimas filmo, 
kurio negalėjau prisiminti. 

Į langą ėmė dar stipriau barbenti. Lašai didesni, garsesni, 
šlapesni. 

- Vieną dieną grįžau iš darbo ir užtikau Anri lovoje su mo- 
terimi - su viena iš tų nesipraususių girtų būtybių, kurios su- 
kiojosi aplink jį, kad pakeltų jo nuknebusį pasitikėjimą savimi. 
Atrodo, ji buvo labiau užjaučianti mūza. Bet, žinoma, jis aiški- 
No, kad yra nuskriaustoji pusė. Jeigu būčiau labiau jį palaikiusi, 

mažiau reikalavusi, ne tokia kritiška... - Ji liovėsi ir beviltiškai 
mostelėjo. - Supratote esmę. Buvau apkaltinta dėl to, kad jis 
alkoholikas, svetimautojas ir netikša. Kai ėmiau ginčytis, jis 
man trenkė. 

Akies kampeliu matė, kaip Derekas sugniaužė kumštį. 

— Tik kartą, - pridūrė ji, - bet to buvo gana. Iškviečiau po- 
liciją, ir jį suėmė. Vėliau atsiėmiau kaltinimą, bet padaviau 
skyrybų pareiškimą. Nepatikėjo, kad jį palieku. Pilnas savigai- 
los, maldavo priimti atgal. Dirbs, bus ištikimas, mes gerti. - Ji 
sustojo atgauti kvapo. - Pone Mičeli, nevarginsiu jūsų smul- 
kmenomis. Jeigu jų trūksta, galite liepti savo tyrėjui pasiknisti 
giliau. Pasakysiu tik tiek, kad buvau sutrikusi ir buvo sunku iš 
to išsipainioti. 

— O Polas Vileris atsirado kaip išsigelbėjimas. 

— Taip. - Ji atsisuko į jį. - Jis ištraukė mane iš to purvo, ku- 
riame kapsčiausi, ir pastatė ant naujo kelio. Ką dar norite su- 
žinoti? 

Tikėjosi daugiau klausimų apie savo vedybas arba apie Polą. 
Tačiau jis ją nustebino. 

— Kodėl taip nekenčiate Kreitono? 

— Buvote su juo susitikęs ir dar klausiate? Ar jums jis patiko? 

— Tai nesvarbu. 

— Mano požiūriu, svarbu. 

— Kodėl esate tokia tikra, kad tai jis įsilaužė į jūsų namus? 

— Kodėl esate toks tikras, kad ne jis? 

— Aš nesu tikras. Aš nežinau. Bet jūs, rodos, esate tuo įsiti- 
kinusi. Kodėl? 

Ji sukryžiavo rankas, atsilošė į dureles ir vertinamai jį nu- 
žvelgė. 

— Maniau, kad teisininkai niekada neužduoda klausimų, į 
kuriuos nežino atsakymo. 

— Tai per kryžminę apklausą. 

— Ši panaši į tokią. 

— Tikrai? 

— Taip. 

Jis neatstojo. 

- Ar nemėgstate Kreitono nuo pat tada, kai susipažinote? 

— Taip. Polas buvo apie jį pripasakojęs, tad buvau pasirengu- 
si jo nemėgti. Tačiau jis pranoko prasčiausius mano įsivaizda- 
vimus. 

— Ar nebuvo kokio konkretaus epizodo ar įvykio, kuris nu- 
teikė jus prieš jį? 

Ji pakėlė galvą. 

— Pone Mičeli, kokio tipo šis klausimas? Į kurį žinote atsaky- 
mą? Ar į kurį nežinote? 

- Čia smalsumas. 

— Netikiu. 

— Netikite? Velniai griebtų. - Jis šyptelėjo ir ištarė meilikau- 
jamu balsu: - O aš buvau nutaisęs tokį sąžiningą veidą. 

— Nemalonu jus nuvilti, bet jūsų šypsena - kokia norite, tik 
ne sąžininga. Tai šypsena sukto kortuotojo, rankovėje turinčio 
keturis tūzus. 

Jis sukikeno. 

— Mane ir smarkiau įžeidinėjo. - Palaukė valandėlę, tada 
ištarė: 

— Dar vienas klausimas. Ar vilkite juodai dėl gedulo? 

Ją sutrikdė staigus temos posūkis. Tai pamatęs, jis nelaukė. 

— Kiek tik mačiau, jūs visada vilkite juodai. Lėktuve - juodas 
kostiumėlis. Išskyrus dramblio kaulo spalvos palaidinukę. Su 
perlamutrinėmis sagutėmis. Mažomis apvaliomis perlamutri- 
nėmis sagutėmis. 

Prisiminusi, su kokia skuba jis jas atsagstė, Džulė išraudo. 

— Jūsų galerijoje - juoda suknelė. Ir šį vakarą. - Jo akys kly- 
dinėjo nuo gilios V raidės formos iškirptės iki palanko ir at- 
gal. - Aptempta ir seksuali, bet juoda. Tai dėl Vilerio? 

— Tai dėl to, kad man patinka vilkėti juodai. 

- Jums tinka. Šį vakarą buvote išskirtinė tarp gausybės spalvų. 

— Tokių kaip žalias smaragdas. - Ji padvejojo, tada pridū- 
re: - Beje, dama miela. 

— Taip, tikrai. 


148 * Sandra Brown 


— Arji žino, kad ją metęs nuvažiavote į mano namus? 

— Ne. 

Su kiekvienu mirksniu atmosfera automobilyje keitėsi. Tas 
pokytis tiesiog kybojo ore. Ar, veikiau, niekas nekybojo. Buvo 
trošku ir kartu tyku. 

— Man reikia eiti. - Ji paėmė už durų rankenėlės, tačiau ne- 
atidarė. Lauke tikrai smarkiai lijo. Kitapus gatvės viešbučio du- 
rininkas nuėjo į vestibiulį pasislėpti. 

— Girdėjau apie šią vietą, bet viduje niekada nebuvau. 

Ant tento buvo logotipas - susipynusios auksu išsiuvinė- 
tos raidės KR. Kolterio rūmai - toks buvo autentiškas vardas 
valdos, pastatytos praėjusiame šimtmetyje. Prieš keletą metų 
investuotojai pavertė ją prabangiu viešbučiu žmonėms su pla- 
tininėmis kortelėmis kišenėje. 

— Jis geras, - pasakė Derekas. - Mažas ir elegantiškas. Iš- 
skirtinis aptarnavimas. - Sugavęs jos nustebusį žvilgsnį, pri- 
dūrė: - Aš čia apgyvendinu klientus iš kitur. 

Įkandin šakotų žaibų strėlių iškart sudundėjo griaustinis. 
Jie stebėjo audros juostą danguje, klausėsi lietaus barbenimo 
į stogą, bet keletą minučių niekatras nepajudėjo ir neištarė nė 
žodžio. Langai pradėjo rasoti. Po kurio laiko jis paklausė: 

— Ar atpažinote žmogų fotografijoje? 

— Tą vyrą „Moultrio viešbučio vestibiulyje? Ne. Net kai ma- 
čiau paskutinį nuotraukų pluoštą. 

— Yra pluoštas? - paklausė jis. - Mačiau tik vieną. 

— Apsaugos kameros užfiksavo jį keletas dienų prieš apiplė- 
šimą. - Ji papasakojo, kaip šįryt Kimbal ir Sanfordas atnešė jai 
nuotraukas į galeriją. - Viena nuotrauka gana aiški, bet aš vis 
tiek nepažįstu to žmogaus. Ir Dagas su Šerona jo neatpažino. 

— Taip pat ir Kreitonas. 

— Jūs tuo tikite? 

— Džule, aš pats jam rodžiau nuotrauką. Stebėjau jo veidą, jo 
reakciją, o aš gerai skaitau išraišką. Nebuvo jokios reakcijos. 

— Žinoma, nebuvo! Suprato, kad jį stebite. Ar jums neaišku? 
Jis vaidina kaip kine. Jis... 

Ji sustabdė save. Šiuo metu jis yra Kreitono advokatas. Jau 
teiravosi, ar jos įtarimai Polo sūnėno atžvilgiu atsirado tik dėl to, 
kad ji labai jo nemėgsta, kitaip kam būtų apie tai klausinėjęs? 

Tada pasakė: 

- Šį vakarą televizijos stotys turėjo parodyti per žinias to 
vyro nuotrauką. 

— Gal tai ką nors išjudins. 

— Gal. Tuo tarpu detektyvai nuėjo kita kryptimi. 

— Kokia? 

— Kad tai aš pasmerkiau Polą mirti lifte. - Kaijis nieko nepa- 
sakė, ji paklausė: - Ar liežuvį prarijote? 

— Taip. Neturiu žodžių. Neįsivaizdavau tokio posūkio. 

— Ir aš. 

— Kas, po velnių, jiems pakišo tokią mintį? 

Ji papasakojo jam apie tai, kaip nepakluso plėšikui. 

— Matyt, dėl to, kad iškart nepuoliau ant kelių, dabar esu įta- 
riamųjų sąrašo viršuje. 

— O kodėl nepuolėte? 

— Už saulės akinių ir kaukės ieškojau Kreitono. 

— Ten buvo ne jis. 

— Kiek kartų tai jau girdėjau? 

Vėl įsivyravo tyla, kurią dar sustiprino audros šėlsmas. Pa- 
galiau jis paklausė: 

— Kada gausiu paveikslą? 

— Rytoj bus atgabentas. Pats žinote, kad jis nė iš tolo tiek 
nevertas, kiek sumokėjote. 

— Tai investicija. 

— Gali tekti ilgai laukti, kol atsipirks. 

Jis liko abejingas. 

— Pinigai nuėjo geram tikslui. Beje, aš norėjau to paveikslo. 

— Kad ir ką apie jį galvoja jūsų ponia. 

— Ji mano draugė, - ramiai pasakė jis. 

— Tai ne mano reikalas. 

— Tai kodėl vis prie jos grįžtate? 

Į tai ji nieko neatsakė. 

— Susipažinome su Lindse, kai ji susižadėjo su mano geriau- 
siu draugu teisės mokykloje, - pasakė jis. - Aš buvau pirmasis 
pabrolys jų vestuvėse, esu jų sūnaus Džeksono krikštatėvis. 
Netrukus po to, kai Džeksoną pakrikštijome, mano draugas 
žuvo. Va tiesiog taip. Avarija per rytinę skubą Aštuoniasdešimt 
penktajame kelyje. Mes padėjome vienas kitam tai išgyventi, ir 
dabar kliaujamės vienas kito draugyste. Kartais, kaip šį vakarą, 
jai reikia saugios, neerzinančios palydos į renginį. Tačiau ji ne- 
įtaria, kad aš esu čia, su jumis, nes kad ir kokie mes būtume ar- 
timi, aš nežinau, kaip ji atrodo nuoga, ir niekada nesužinosiu. 

Džulė giliai įkvėpė, tada lėtai iškvėpė. 

— Na, jūs tikrai labai sėkmingai sugebate priversti jaustis 
mane bjauriai. Dabar būtent tai norėjote padaryti, ar ne? 

Jis užsimerkė ir baisiai susiraukęs įžnybo sau į nosį. 

— Taip, tai ir bandžiau padaryti. 

— Kodėl? 

Jis nuleido ranką ir pažvelgė į ją. 

— Nesjūs nė karto, nė vieno kartelio nesikreipėte į mane var- 
du, o man patiktų, jei taip padarytumėte. Nes štai dabar aš esu 
oficialus Vilerių advokatas. Nes jūs apkaltinote vieną iš jų ke- 
letu nusikaltimų, ir tai pastato mus į priešingas teisinio ginčo 
puses. Nes yra nepriimtina ir neetiška mums būti vieniems. 
Nes aš sugalvojau priežastį atvykti šį vakarą į jūsų namus, kad 
galėtume pabūti vieni. Nes man velniškai sunku laikyti savo 
rankas toli nuo jūsų, ir viskas, apie ką pajėgiu galvoti, - tai kaip 
čiuopiu jus po šita suknia. 

Tįstelėjęs kaip paleista spyruoklė, jis pasilenkė ir apsivijęs 
ranka jos sprandą prisitraukė artyn. 

— Kodėl tame lėktuve mane taip suraitėte? 

- Žinote, kodėl. 

— Žinau, ką sakėte. 

— Tai ir yra atsakymas. 

— Jokios kitos priežasties? 

— Ne. 

— Meluojate. 


ALL E sa 

Jo burna prilipo prie jos, lūpos susiliejo, liežuviai susipynė, 
ir jai pasirodė, kad visa tirpsta. 

Bučinys buvo toks visa apimantis, toks godus ir seksualus, 
ne pabaiga, jokiais būdais, tik pradžia, tik sapnas to, kas atsi- 
tiks, tačiau ji atsitraukė. Išsilaisvinusi sumurmėjo: 

— Prašau, nedarykite to man. Prašau. - Tačiau tą pačią aki- 
mirką, kai išsprūdo maldavimas, lūpos vėl susiliejo. 

Jie vėl bučiavosi, ir jų lūpos liepsnojo. Jo pirštų galiukai laks- 
tė jos sprandu, tada ranka nusileido ant krūtinės ir glamonėjo 
per suknelės audinį. Ji protestuodama suunkštė, nutraukė bu- 
činį ir pasuko galvą į šoną. 

— Nereikia. 

Jo nykštys slankiojo per ją, nuo spenelių iki bambos, sukel- 
damas laukiamą atsaką, ir tai ją taip sukrėtė, kad atstūmė jį. 

— Ne, Derekai! 

Jis iškart ją paleido ir atsisėdo tiesiai, žvelgė apsiblaususio- 
mis akimis, sunkiai alsuodamas. 

— Na, tai bent privertė jus ištarti mano vardą. 

Ji čiupo durų rankeną ir stipriai atlaužė. Išvirto laukan, ko- 
jos pynėsi ilgoje suknioje. Smarkus lietus kaip tūkstančiai ada- 
tų smaigstė jos nuogą odą. Plaukai ir suknelė tuoj pat permir- 
ko. Atidarė užpakalines duris ir čiupo krepšį. 

— Ačiū, kad pavežėte. 


Derekas žiūrėjo, kaip ji šokuoja per gatvę, painiodamasi suknio- 
je, kol galiausiai suėmė ją ranka ir pakėlė iki kelių. Durininkas 
pamatė ją atbėgant ir išpuolė pasitikti su išskleistu skėčiu. Pro 
sukamas duris jie kartu įėjo į vestibiulį. 

Derekas paleido seriją nešvankybių. Troško, kad automobi- 
lio variklis virstų patranka, kad galėtų rauti iš vietos svylančio- 
mis padangomis, tegul ji mato, koks yra piktas. 

Tai būtų perdėm vaikiška, bet jis jautėsi įsiaudrinęs kaip vai- 
kėzas. Bučiuotis ant priekinių automobilio sėdynių, rasoti lan- 
gus. Reikšti jausmus per prietaisų konsolę. Labai galantiška. 
Labai vyriška. 

Grynas šūdas, va kas tai yra. 

Negalėjo patikėti, kad šito griebėsi. Tačiau kai išdėstė sau 
prieš akis visą tą graudulingą sceną, savo kančią, galėjo galvą 
guldyti, kad ir ji buvo tokia pat nepatenkinta, kaip ir jis, tokia 
pat geidžianti dar kartą tai patirti, dar kartą prisiliesti. 

Vadinasi, jo instinktas teisingai vedė, jis ir patyrė, ir lietė, ir 
tegul visi velniai rauna, jeigu ji netroško to paties. Jis negalėjo 
suklysti. Ne du kartus. Lėktuve ir šįvakar - ji jo geidė lygiai 
taip, kaip ir jis jos. Mirė meilužis ar nemirė, bet ji jo norėjo. 

O gal jis tebuvo trofėjus, o ji - intrigantė, kaip sakė Kreito- 
nas? Naudojasi kiekviena proga sumenkinti Polo sūnėną, net 
nueina taip toli, kad apkaltina jį stovint už to nužudymo. Be 
abejo, Kreitonas pasipūtęs ir arogantiškas šunsnukis, bet tai 
nulėmė aplinkybės. Būdamas toks turtingas, negali užaugti 
nejausdamas savo išskirtinumo. 

Bet ar jis nusikaltėlis? Vyras, kuris gąsdina moterį garaže ir 
įsilaužia į jos namus vien tam, kad sudrumstų jai protą? Ar jis 
pajėgus surengti sąmokslą nužudyti savo dėdę? 

Vienas dalykas nedavė Derekui ramybės. Na taip, Kreitono 
elgesys koktus, bet Derekui nėra jokio pagrindo manyti, kad jis 
turi nusikaltėliškų polinkių. O Džulė... Savo kailiu patyrė, kaip 
ji sugeba susidvejinti. Ar ne tai Kreitonas sakė? Ar ji ne ta pa- 
niekinta moteris, kuri pamatė progą su kaupu atkeršyti vyrui, 
atstūmusiam ją tėvų dvaro name prie baseino? 

Tai rimtas argumentas: jeigu ji galėjo šokti ant Polo Vilerio 
sūnėno, kai Vileris visai čia pat, tuo paprasčiau jai pasidulkinti 
su nepažįstamuoju lėktuvo tualete praėjus vos dviem savaitėm 
po to, kai jo karstas buvo nuleistas į duobę. 

Dereko galvoje ataidėjo Kreitono žodžiai: Ji pasidulkintų su 
šunimi, jeigu manytų, kad iš to turės naudos. 


Arielė Viljams tris kartus surinko specialios telefono linijos 
numerį ir tris kartus pakabino ragelį. Priglaudė kaktą prie tele- 
fono automato dėžės perforuoto metalo ir nusišluostė prakai- 


tuotus delnus į džinsus. 

Ji nenorėjo to daryti. Nenorėjo būti įpainiota. Net tamsų 
audringą vakarą nuėjusi susirasti telefono automato, kad jos 
skambučio nebūtų galima atsekti, baiminosi, ar kokios nors 
gudrios technologijos per palydovinį ryšį ar kaip kitaip neatves 
policijos tiesiai prie jos durų. 

Ši vakarą jai nereikėjo dar vieno sukrėtimo. Gana prisi- 
kentėjo, kai praėjus vos keletui valandų po švokštuojančių 
Bilio skambučių jo nuotrauka pasirodė televizoriaus ekrane. 
Numetė šaukštą į puodą šokoladinių ledų su sausainių gaba- 
liukais ir iš pradžių pamanė, kad akys apgauna. Negi jis toks 
visur esantis, kad vaidenasi jai kiekviename šešėlyje už kiek- 
vieno medžio. 

Nuotrauka buvo neryški ir kampas ne pats geriausias. Jis 
buvo padaręs kažką keista savo plaukams. Prašmatnius drabu- 
žius pakeitęs perdėm eiliniais. Tačiau nebuvo jokių abejonių, 
kad tai Bilis Djukas. Policija jo ieškojo dėl apiplėšimo ir nužu- 
dymo ir prašė visų nedelsiant pranešti, jeigu ką žino. 

Paskambino Kerolei ir pasidalijo savo rūpesčiu. Kerolė tiki- 
no nieko nedaryti, bent jau kol nepermiegos su ta mintimi ir 
neapsvarstys, kokios gali būti pasekmės. 

— Dabar jis kažkieno kito rūpestis. 

Ji priminė Arielei apie papildomas spynas name, ir tai šiek 
tiek apmaldė paniką. Bet ne sąžinę. Ši tolją graužė, kol nebega- 
lėjo tverti. Kad ir ką pataria Kerolė, Arielė žino, ką turi daryti. 

Todėl ji buvo čia. 

Nervingai pažiūrėjo per petį pro drumstą telefono būdelės, 
vienos iš nedaugelio išlikusių visame mieste, stiklą. Pylė kaip 
iš kibiro, žaibavo siaubingai. Po kiekvieno žaibo blyksnio ji su- 
sigūždavo. Gatvėse buvo reta mašinų. Šią naktį nevertėjo būti 
lauke dėl jokios priežasties, kad ir labai svarbios. 

Net nusprendusi padaryti, ką jai liepė sąžinė, bandė įkalbėti 
save palaukti iki ryto, o jau tada skambinti specialiu numeriu. 
Iki to laiko gal kas nors kitas jau bus atpažinęs Bilį. Gal išgirs 
per ryto žinias, kad jis sulaikytas ir yra policijos areštinėje, ir 
šitaip ji bus išvaduota nuo atsakomybės. 

O kas, jeigu niekas daugiau jo neatpažins? Jeigu jis susijęs su 
Polo Vilerio nužudymu, jos pilietinė pareiga pranešti, ką žino, 
ir padaryti tai nedelsiant. Vileris buvo garbus miestelėnas, 
dosnus aukotojas įvairioms labdaros akcijoms. Žinoma, ji jo 
nepažinojo, bet sprendžiant iš to, ką skaitė ir girdėjo, jis buvo 
padorus ir gerbiamas žmogus. Vis dėlto nesvarbu, kas buvo ar 
kiek pinigų turėjo, jis nenusipelnė būti šitaip nužudytas. 

Ji matė tą ponią per televizorių, tą, kuri buvo su Polu Vileriu, 
kai aną nušovė, ir Arielės širdis plyšo regint, kokia ji prislėgta, 
tokiu žiauriu būdu netekusi mylimo žmogaus. 

Ne dėl pilietinės pareigos - ji tai padarys dėl tos vargšės 
ponios. 

Prisivertė dar kartą surinkti specialųjį numerį. 

Vos po dviejų pyptelėjimų atsiliepė policininkė, prisista- 
tė vardu, tačiau šiaip atrodė nuobodžiaujanti. Po to, kai žinia 
buvo paleista į eterį, kas apsakys, kiek pamišėlių jau skambino. 
Veikiausiai galvoja, kad ir Arielė viena iš tokių. 

— Ar jūs asmuo, su kuriuo galiu pakalbėti apie žmogų nuo- 
traukoje? 

— Taip, aš. Gal galima sužinoti jūsų vardą? 

— Jums nereikia mano vardo. 

— Anonimiškumą garantuojame. 

— Jums nereikia mano vardo, - tvirtai pakartojo Arielė. - Ta- 
čiau jeigu reikia jo, galiu pasakyti. 


14 skyrius 


I: Derekas išėjo iš teismo salės, Dodžas stovėjo atsirėmęs į 
koridoriaus sieną. Nenustygo vietoje - taip jam reikėjo niko- 
tino. 

— Kur taip beprotiškai ilgai užtrukote? 

— Turėjau įtikinti klientą, kad priimtų apygardos prokuroro 
siūlomą sandorį. 

- Laikas, kurį jau atsėdėjo? 

— Plius dveji metai. 

Sulipo į liftą ir tylėjo, kol išėjo iš apygardos teismo pastato ir 
Dodžas galėjo prisidegti cigaretę. 

— Vyro apsaugos kameros nuotraukoje vardas Bilis Djukas. 

— Kas pranešė? 

— Anoniminis skambutis. Moteris. Atrodė jauna ir susiner- 
vinusi. Skambučio sulaukta truputį po vidurnakčio, skambinta 
iš telefono automato. Niekas jos nematė, nes aplinkinės par- 
duotuvės tuo metu jau buvo uždarytos. 

— Ar tai norinti pasikalbėti vieniša ponia, ar žinia tikra? 

— Dauguma vienišų širdžių skambina iš namų. Jie mano, kad 
tikra. 

Dodžas atsikrenkštė ir nusispjovė į siaurą vejos juostelę prie 
pastato, tada vėl giliai užsitraukė dūmo. 

— O kokie „bet“? 

— Bet Džordžijos automobilių transporto departamentas 
neturi duomenų apie vairuotojo pažymėjimą, išduotą tinka- 

mam Biliui ar Viljamui Djukui. Vienas Viljamas Veinas Djukas 
čia pat Atlantoje pasirodė esąs devyniolikmetis juodaodis. Vil- 
jamas S. Djukas - baltasis. Jam aštuoniasdešimt ketveri. Nė 
vienas neatitinka to fotografijoje. Kitas... 

— Gerai, - pertraukė Derekas, nes žinojo: Dodžas gali ilgai 
ir išsamiai pasakoti. - Trumpai - ką policija jau nuveikė, kad 
nustatytų jo asmenybę? 

— Vis dar dairosi. Jo nėra valstijos mokesčių žinyne. Dabar 
naršo po visos šalies duomenų bazes, ieško mokesčių susigrą- 
žinimų, areštų, vairuotojų pažymėjimų. Tuo tarpu Sanfordas ir 
Kimbal vyksta pas Vilerius ir Džulę Rutledž paklausti, ar jiems 
žinomas tas vardas, gal velionis yra minėjęs. 

— Abejoju, nes jie nepažino jo iš veido. 

Dodžas patraukė pečiais. Nuspriegė nuorūką į gatvę ir užsi- 
degė kitą. 

— Tai šiukšlinimas. 

— Nubauskite. - Įtraukė dūmą, išpūtė, pažiūrėjo į savo 
bosą. - Taigi, ką manote, advokate? 

— Nežinau. Būtų visiškas krachas, jei tas vyriokas nuotrau- 
koje pasirodytų esąs batų pardavėjas iš Klivlando, padorus 
pilietis, kuris gali nusukti pajamų mokestį, bet nepajėgia net 
musės užmušti, tuo labiau nušauti žmogaus tiesiai į kaktą. Bu- 
vau nusipiešęs visą jo portretą. 

Derekas perbraukė sau per sprandą, tada įsisprendė ranko- 
mis į šonus, kaip paprastai darydavo susierzinęs. 

— O dabar nežinau. Gali būti šis, batų pardavėjo scenarijus. 
Gali būti vienišos moters sindromas - senmergė, besitikinti, 
kad jaunas stiprus faras atseks jos skambutį, ir pasirodys, kad 
tai - jos gyvenimo meilė. 

— Gali. 

— Arba tas Bilis Djukas gali būti šaulys. 

— Būtent tą ir norėjau pasakyti. 

Derekas išsiėmė mobilųjį ir peržiūrėjo žinutes, tada paskam- 
bino į kontorą. Kol telefonas skambėjo, Dodžas paklausė, ką jis 
turėtų daryti. 

— Likit prie šito. Iškart duokit žinią, kai tik ką sužinosite. 
Laba, Marlena. - Derekas atsisveikindamas mostelėjo Dodžui 
ir nuėjo šaligatviu į priešingą pusę, link automobilių stovėjimo 
aikštelės, kur buvo palikęs savo mašiną. - Jis gavo dvejus me- 
tus. Ne, tai reikia įrašyti prie mūsų laimėjimų. Galėjo būti daug 
blogiau. Klausyk, paskambink Vileriams. Taip, abiem. Ir žmo- 
nai. Surenk susitikimą mano kabinete. Kada? Kuo greičiau. 


Džulė anksti rytą paskambino Ketei ir paprašė atvažiuoti pa- 
imti jos iš Kolterio rūmų. Pridūrė, kad susitikusi paaiškins. 
Ketė apstulbo pamačiusi ją vilkint tą pačią oficialią suknelę, su 
kuria buvo labdaringame vakare. 

— Viskas ne taip, kaip atrodo,- pasakė Džulė, įsirangydama 
ant priekinės Ketės mašinos sėdynės. - Tikrai. 
netrukus ją pavyko sutvarkyti, pabijojo likti nakčiai. 

— Kur nors gali būti apgadintas transformatorius. 

Ketė nespaudė pasakyti ką nors daugiau, tik norėjo sužinoti, 
kodėl Džulė pati nenuvažiavo iki viešbučio. 

— Ne dėl to, kad man sunku jus paimti. 

— Mano mašina leido kažkokius keistus garsus. Nenorėjau, 
kad imtų ir sustotų per liūtį. Išsikviečiau taksi. 

Ketė pašnairavo. 

- Elektra ir mašina kartu. Jūsų bloga karma. 

Džulė prisivertė nusijuokti. 

— Matyt. 

Kelkraštyje ji išlipo ir pasakė Ketei, kad turi kai ką padaryti 
prieš pasirodydama galerijoje, tačiau jeigu bus reikalinga, ją gali- 
ma rasti telefonu. Įėjusi į namus paskambino tarnaitei, kuri atei- 
davo tik dukart per savaitę, ir paprašė, jei galima, ateiti šiandien 
ir atsivesti vyrą, kad padėtų perstumti sunkius baldus. 

— Noriu iš pagrindų išvalyti namą, visus paviršius nušveisti. 

Pora atvyko per pusvalandį. Džulė laukė prie durų. Jai buvo 
nejauku vienai savo namuose, kuriuose kaip lipnus dvokiantis 
rūkas sklandė Kreitono dvasia. 

Kol tarnaitė su vyru dalijosi darbus ir priemones, Džulė ėjo 
per kambarius dairydamasi, kokių dar pakeitimų nepastebė- 
jo praėjusį vakarą. Valgomajame paveikslai ant sienos sukeisti 
vietomis. Fotelis svetainėje apsuktas. Rado dar keletą subtilių 
pokyčių, kuriuos gali pastebėti tik name gyvenantis žmogus. 

Šiuo požiūriu Kreitonas buvo labai protingas. 

Bjauriausias pokštas - jos miegamojo staliuko stalčiuje pa- 
liktas anatomiškai taisyklingas vibratorius su neatidarytu ba- 
terijų pakeliu ir iliustruota instrukcija. Pasibjaurėjo, bet apsi- 
džiaugė paklususi nuojautai ir peržiūrėjusi visus stalčius, prieš 
perleisdama viską išvalyti tarnaitei. 

Pati Džulė užsiėmė skalbti visus drabužius, taip pat atrinkti 
tuos, kurių negalima skalbti, o reikia nešti į valyklą. Kaip tik 
buvo baigusi tą darbą, kai paskambino Ketė. 

— Ką tik kalbėjau telefonu su detektyve Kimbal. Jie su San- 
fordu nori jus matyti. 

— Kada? 

— Sakė kuo greičiau. Pažadėjau nedelsdama jums pranešti. 

— Dėl ko? 

— Nepasakė. Tik užsiminė, kad ateis čia. Ar gerai? Pažadėjau 
atskambinti. 

— Paprašyk duoti man valandą. 


Kai Džulė atvyko, detektyvai jau buvo „Pas Žaną“. Atėjo ir 
advokatas, ji paskambino jam vos pakalbėjusi su Kete. Laimė, 
jis buvo neužsiėmęs. 

— Ar jus supažindino? - paklausė Džulė. 

Detektyvai piktai burbtelėjo „labas“ ir paspaudė ranką Ne- 
dui Fultonui, kurį rekomendavo Polo kompanijos teisininkas. 

— Pone Fultonai, tai ne apklausa, - pasakė Kimbal advoka- 
tui. - Jūs nereikalingas. 

— Mano klientė taip nemano, - mandagiai atsakė šis. - Ne po 
suktų įtarimų, kuriuos pareiškėte vakar. 

Kimbal atrodė įsižeidusi, bet nieko daugiau nepasakė. 

Sanfordas negaišo laiko. 

— Vakar vėlai vakare policija sulaukė skambučio karštąja lini- 
ja, - pranešė. - Žmogus nuotraukoje identifikuotas kaip Bilis 
Djukas. 

Abu detektyvai, Ketė ir Nedas Fultonas atsisuko į Džulę. 

Jos reakcija - trūktelėti pečiai. 

— Šis vardas nieko man nesako. 

— Esate tuo tikra? - tarė Kimbal. 

— Neprivalote į tai atsakyti, - pasakė Fultonas. 

— Džiaugiuosi galėdama atsakyti. Nepažįstu nieko tokiu vardu. 

— O ponas Vileris? - paklausė Kimbal. 

- Jeigu ir pažinojo, man neminėjo. Niekada negirdėjau to 
vardo. 

— Gal vedinį? Bilis ar Viljamas, vardas ar pavardė? 

— Gaila, ne, - pasakė Džulė. - Kas pranešė apie jį? 

— Nežinome. - Sanfordas atrodė nepatenkintas, turėdamas 
tai pripažinti. - Skambinusioji atsisakė prisistatyti. 

— Skambinusioji. Moteris? 

Kimbal linktelėjo. 

- Iš esmės ji pasakė pamačiusi nuotrauką per televiziją ir at- 
pažinusi vyrą. Pasakė policininkei jo vardą ir pakabino ragelį. 
Atsekėme, kad skambinta iš telefono automato, iš karto buvo 
pasiųstas patrulis, tačiau kai jis nuvyko, ji buvo dingusi. Aplink 
tuščia. Gatvė kaip iššluota. 

Džulė kurį laiką pasvarstė. 

- Ar tai negali būti pakvaišėlio skambutis? 

— Gali, - atsakė Sanfordas. - Policininkė nuo pat nuotraukos pa- 
rodymo atsakinėjo į tokius skambučius, bet šis jai pasirodė tikras. 
Ji sakė, kad moteris atrodė jauna, truputį išsigandusi. Tokia pa- 
dususi, suprantate. Tarsi nervintųsi. Auštant pradėjome paiešką. 

— Ir? - mestelėjo Nedas Fultonas. 

— Ir kol kas nieko, - atsakė Sanfordas. 

Kimbal trumpai išklojo, kas padaryta ieškant Bilio Djuko, 
bet kol kas paieškos nesėkmingos. 

— Užmesime platesnį tinklą, pažiūrėsime, kas išeis. Net jei 
surasime, tai dar nereiškia, kad jis yra mūsų nusikaltėlis. 

Nedas Fultonas žengė į priekį. 

— Ponia Rutledž pasakė, kad ji neatpažįsta to žmogaus veido 
nei vardo. Dar turite klausimų? 

Detektyvai susižvalgė, tada Sanfordas pasakė: 

— Manau, kad šiuo tarpu viskas. - Ir žiūrėdamas į Džulę pri- 
dūrė: - Žinoma, jeigu ką nors prisiminsite... 

— Detektyve, aš net labiau negu jūs noriu surasti tą žudiką. 
Jeigu turėčiau ką pridurti, patikėkite, tai ir padaryčiau. 

Jau išeinant Kimbal pasistengė pasirodyti ne tokia oficiali ir 
paklausė, kaip praėjo labdaros vakaras. 

— Arjis pasisekė? Ar lietus neatbaidė žmonių? 

— Laimė, lyti pradėjo tik jau pasibaigus. 

— Tad gausiai susirinko? 

— Labai gausiai. 

— Ar už paveikslą gavote, kiek tikėjotės? 

- Iš tikro net daug daugiau, - ramiai atsakė Džulė. 


Kimbal atsisėdo į jų mašinos be skiriamųjų ženklų keleivio sė- 
dynę. Sanfordas vairavo. Ji paklausė: 

— Na, ką manai? 

— Manau, kad ši byla sušikta. 

— Tai profesinis įvertinimas? Šitaip ruošiesi pasakyti šefui, 
kai iškvies ant kilimo pasiaiškinti, ką nuveikėme? 

— Kodėl ji nusisamdė advokatą? 

— Atrodai įtūžęs. 

— Tiesiog verdu. 

— Įsijunk kondicionierių. - Jis taip ir padarė. Ji nukreipė vi- 
sas ventiliacijos angas į jį. - Dabar geriau? 

— Kodėl ji nusisamdė advokatą? - vėl paklausė jis, dabar jau 
normalesniu balsu. 

— Protingas žingsnis, - atsakė Kimbal. - Ar pats ne taip da- 
rytum? 

Jis patrūkčiojo pečiais, daugiau ar mažiau pripažindamas, 
kad irgi taip darytų. 

— Ji atsargi. Tai nereiškia, kad kalta. 


Lūžio taškas + 101 

— Taip pat nereiškia, kad nekalta. 

— Tai tiesa, - atsiduso ji. - Bet mes iriamės, Homeri. Man 
sunku įsivaizduoti, kad ji galėjo pakišti Vilerį po kulka. A) aš 
tikiu, kad ji buvo pamišusi dėl to vyro; B) ji neatrodo tokia. 

— Kokia? 

- Tokia, kuri galėtų suorganizuoti šitokį šaudymą. 

— Tik dėl to taip manai, kad ji kultūringa ir gerai rengiasi. 

— O mes švaistomės įtarimais vien dėl to, kad neturime nie- 
ko geresnio. 

— Mes turime tą Bilį Djuką. Na, dar neturime. Po velnių, su- 
pranti, ką turiu omeny. 

— Taip. - Ji vėl atsiduso. - Suprantu, ką turi omeny. 

Kitą kvartalą Sanfordas pravažiavo mąsliai tylėdamas. Su- 
stojęs prie šviesoforo paklausė: 

— Kodėl ji ėmė raivytis, kai paklausei apie tą susibūrimą pra- 
ėjusį vakarą? 

Ji nusijuokė. 

— Raivytis? Tai šis tas naujo. 

— Jos balsas pažemėjo, akys ėmė lakstyti. Ji elgėsi tarsi rai- 
vytųsi. Kas čia yra, aš klausiu? 

— Manai, kad meluoja? Kodėl ji turėtų meluoti apie labdaros 
aukcioną, paveikslą? 

— Nesakyčiau, kad meluoja, tiesiog... 

Jį pertraukė suskambęs Kimbal mobilusis. 

— Paskui pabaigsi mintį. 

Ji atsegė telefoną nuo diržo ir atvertė dangtelį. 

— Kimbal. - Jos akys iškart nukrypo į Sanfordą. - Labas, pa- 
nele Filds. Kete. 

Sanfordas taip staigiai atsisuko, kad net sprandas trakštelė- 
jo. Antakiai iš nuostabos ir smalsumo pakilo. 

Kimbal išklausė, tada pasakė: 

— Aha, aha. - Vėl išklausė, tada: - Aišku. Kada galėtumėt 
ateiti? Gerai. Būsime. - Ji pliaukštelėjo telefono dangtelį. — 
Na, na. 

— Džulės Rutledž padėjėja? Ta Ketė Filds? 

— Ta pati. Ji nori ateiti pasikalbėti su mumis apie kai ką 
svarbaus. 

— Ar sakė, apie ką? 

— Taip. Tu buvai teisus. Ji raivosi. 


— Jis nuostabus! 

— Ji, - pataisė Derekas. - Magė. 

— Labas, Mage, - Šerona Viler pasilenkė ir pakasė Magei 
paausius. - Niekada neturėjau šuns, bet atrodo, kad jie mane 
mėgsta. 

Juodu su Dagu Vileriu atvyko keliomis minutėmis anksčiau, 
ir ji dabar žaidė su Mage. Dagas per labdaros vakarą buvo supa- 
žindinęs Šeroną ir Dereką. Ji buvo gražios krūtinės, dailiai su- 
dėta, tikra Pietų gražuolė. Tačiau nebuvo turinio, kuris pripil- 
dytų tą gražią išorę. Derekas juto, kad ji juokiasi net tada, kai 
nesupranta iš ko. Jo nuomone, ji per gyvenimą yrėsi truputį 
sutrikusi, tačiau išmokusi slėpti savo nesigaudymą išsiugdytu 
žavesiu. 

Derekas taip pat įtarė, kad Dagas puikiai suvokia savo žmo- 
nos tuštumą, tačiau vis tiek ją myli. Meiliai šypsodamasis, jis 
žiūrėjo, kaip ši glosto Magę. 

— Kodėl neįsigyjate šuns? 

— Gera mintis, - nusišypsojo ji. 

— A, visa šutvė jau čia. - Pro Marlenos atidarytas duris įvirto 
Kreitonas. - Sveiki, motin, tėve, pone Mičeli. - Jis sudaužė kul- 
nais ir kariškai atraportavo Derekui: - Prisistačiau kaip lieptas, 
pone. 

Derekas norėjo jam taip trenkti, kad tas skradžiai žemę pra- 
smegtų. 

— Arjūs vakar vakare įsilaužėte į Džulės Rutledž namus? 

Abu tėvai bandė kažką sakyti, tačiau Derekas juos nutildė. 
Jis žiūrėjo į Kreitoną. Jaunuolis keletą sekundžių dėbsojo į jį, 
tada pasuko galvą ir pažiūrėjo pro šalį. Vėl atsigręžęs ir puikiai 
pamėgdžiodamas De Nirą paklausė: 

— Jūs man sakote? Jūs man sakote? 

— Atsakykite į klausimą. 

Kreitonas prisivertė nusijuokti. 

— Ak, jūs rimtai. Buvau tikras, kad juokaujate. 

— Pone Mičeli, apie ką jūs? - pareikalavo paaiškinti Dagas. 

Derekas dar keletą sekundžių stebėjo ramų Kreitono žvilgs- 
nį, tada atsisuko į Dagą. 

— Nekreipkite dėmesio. Asmeninis pokštas. Priežastis, dėl 
kurios jus pakviečiau, - noriu duoti paskutinį patarimą. Ne- 
mokamai, nes grąžinu visus jūsų pinigus. - Jis nutilo, paskui 
pasakė: - Jeigu kuris nors iš jūsų pažįsta tą vyrą nuotraukoje, 
kuris identifikuotas kaip Bilis Djukas, verčiau pasakykite poli- 
cijai dabar. 

— Aš jau sakiau policijai, kad jo nepažįstu. Nei iš veido, nei 
iš vardo, — irzliai ištarė Dagas. - Galėjau jums tai pasakyti ir 
telefonu. - Jis atrodė piktas, kad be reikalo buvo atitrauktas 
nuo darbo. 

— Pone Vileri, aš daugiau nepasitikiu mūsų telefoniniais po- 
kalbiais, - atsakė Derekas. - Norėjau matyti jus asmeniškai, 
kad daugiau nebūtų neaišku, ką aš turiu omenyje. Nors jūs 
pervedėte didelę sumą pinigų į mano sąskaitą, aš nebūsiu jūsų 
advokatas. Nei visų kartu, nei individualiai. 

Šerona atrodė sutrikusi. Dagas - įsižeidęs. Kreitonas liko 
abejingas. 

- Ir koks tas nemokamas jūsų patarimas? - paklausė Dagas. 

— Anksčiau ar vėliau policija atras tą Bilį Djuką, nesvarbu, ar 
tai tikras jo vardas, ar pramanytas. Gali paaiškėti, kad jis visiš- 
kai niekuo dėtas kuklus pilietis. Tačiau gali būti, kad jis susijęs 
su jūsų brolio mirtimi. Jeigu taip, jeigu jis turėjo kokių reikalų 
su Polu ar „Vilerių verslove'“ ir jūs apie tai žinojote, daug labiau 
sau pagelbėtumėte pranešę policijai dabar, antraip turėsite aiš- 
kintis po to, kai policija nustatys ryšį. 

Dagas pažiūrėjo į žmoną, toji abejingai mirksėjo, tada į Krei- 
toną. Šis pasakė: 

— Aš sakiau tiems dviem detektyvams - beje, jie pertraukė 
mano masažą, - kad niekada nemačiau to vyro, negirdėjau apie 

jokį Bilį Djuką. - Jis nusiviepė. - Vien vardas koks prasčiokiš- 
kas... Jau man atleiskite. Djukas - čia antras vardas ar pavar- 
dė? Arjis Bilis Djukas Smitas? Ar Bilis Džo Djukas? 

Šerona sukikeno. Dagas pažiūrėjo į savo laikrodį. 

— Aš turiu susitikimą. Pone Mičeli, ar tai viskas? 

Derekas žengė į priekį ir ištiesė ranką. 

— Dar kartą apgailestauju dėl to, kas nutiko jūsų broliui. Ti- 
kiuosi, jie netrukus sučiups žudiką. Sėkmės. 

Dagas šiurkščiai paspaudė ranką, tada stumtelėjo Šeroną 
durų link. Kreitonas žengė iš paskos. 

— Kreitonai, noriu asmeniškai su jumis pasišnekėti. 

Jaunasis Vileris atsigręžė ir, rodos, jau norėjo pasiųsti Dere- 
ką velniop. Vis dėlto maloniai nusišypsojo. 

— Gerai. 

Dagas nepajėgė paslėpti nerimo. 

— Asmeniškas pašnekesys apie ką? 

— Viena smulkmena, apie kurią prieš porą dienų užsiminiau 
ponui Mičeliui. - Jis pabučiavo motinai į žandą. - Ar popiet 
būsi namie? Jeigu taip, užsuksiu. 

— A, gerai. Netrukus pasimatysime, brangusis. 

Jie išėjo. Kreitonas atsisuko į Dereką ir suklapsėjo blakstie- 
nomis. 

— Aš visas jūsų paslaugoms. 

Derekas priėjo visiškai arti. Prakalbo tyliu, bet aiškiu balsu: 

— Jūs esate šiknius. Jūs esate bybys. Dar daugiau, jūs esate 
nuo savo arogancijos sukvailėjęs bybys. 

- Jūs man sakote? 

Derekas nekreipė dėmesio, suprasdamas, kad atsakydamas 
turėtų jam vožti, ko iš tikro ir norėjo. 

— Dar vienas nemokamas patarimas. 

— Oho. Jaučiuosi pagerbtas. 

— Jūsų vietoje užmirščiau apie tą teisių apribojimo mėšlą. 
Tai gali atsigręžti prieš jus, ypač po to, kai suvaidinote Plačia- 
gerklį tame garaže. 

Kreitonas lėtai papurtė galvą. 

— Veikiausiai turėčiau žinoti, apie ką kalbate? 

— Džulė Rutledž kaltina jus, kad gąsdinote ją garaže prie ben- 
druomenės centro. Vėliau ji grįžo namo ir yra tikra, kad kažkas 
ten lankėsi, perkilnojo daiktus, iškrėtė tokį pokštą, kuris visai 
nejuokingas. 

- Ir jūs apie tai sužinojote... kaip? 

- Aš nupirkau aukcionui skirtą paveikslą. Šįryt ji paskam- 
bino man padėkoti. - Derekas didžiavosi savimi, kad sugeba 
taip puikiai meluoti. - Tai nebuvo pati šilčiausia, mandagiausia 
padėka, kokios esu sulaukęs. Gana oficiali. Vakar vakare buvau 
pristatytas jai kaip jūsų šeimos advokatas. Atrodo, kad ji ne 
geresnės nuomonės apie jus, negu jūs apie ją. 

— Pasakojau, kodėl taip yra. 

— Taip, pasakojote. Tačiau ir ji neturėjo nieko gero apie jus 
pasakyti, tad kuo tikėti? Jumis? Ja? Ar nė vienu? 

— Pone Mičeli, leiskite paklausti. Ar jūs buvote liudytojas to 
tariamo atsitikimo garaže? Ar ji parašė policijai skundą dėl to 
tariamo įsilaužimo į jos namus? 

Derekas nieko neatsakė. Kreitonas išsiviepė. 

— Dešimt prieš vieną, kad ji to nepadarė. Kodėl? Todėl, kad 
nebuvo jokio įsilaužimo. O kad aš stypsočiau garaže, apie tai 
neverta net kalbėti. Ar suvokiate tai? Ji pasakoja visokias ne- 
sąmones, stengiasi pasėti jumyse abejonės sėklą apie mane, 
kaip daro ir su tais detektyvais. Ji manęs nekenčia. Nuo to at- 
sitikimo name prie baseino. - Jis nusijuokė. - Žvelgiant atgal, 
būtų buvę geriau, jeigu būčiau tada leidęs man pačiulpti. 

Dereką užliejo toks įsiūtis, kad vos galėjo valdytis. 

— Kuo daugiau kalbate, tuo labiau man kyla abejonė, ar to- 
kias jau nesąmones ponia Rutledž apie jus šneka. 

Kreitonas apdovanojo Dereką ta manieringa šypsena, kuri, 
kaip spėjo pastebėti, tikrai erzina. 

— Džulė meluoja. Meluoja, kad paremtų savo kaltinimą, esą 
aš turiu kažką bendra su dėdės Polo nužudymu. Kas yra ab- 
surdiška dėl mūsų jau aptartų priežasčių ir kas, tiesą sakant, 
jau pradeda man nusibosti. Dabar, kadangi jūs nutraukėte 

mūsų profesinius santykius, man nereikia prašyti leidimo iš- 
eiti, ar ne? 

Derekas keletą sekundžių spoksojo į jį, tada išskėtė rankas 
tarsi pasiduodamas ir žengtelėjo atgal. Kreitonas papurtė gal- 
vą ir nusijuokė, tada išėjo pro atviras duris. 


— Pirmiausia noriu, kad suprastumėte, kaip siaubingai dėl to 
jaučiuosi. - Ketė Filds glamžė nosinę prakaituotose rankose. 
Ji pakaitom pažiūrėjo į Robertą Kimbal ir Homerį Sanfordą, ir 
tuodu supratingai linktelėjo. 

— Aš myliu Džulę, - pasakė ji. - Ji man gera. Iškart po kole- 
džo davė šį darbą. Labai pasitiki manimi, ne tik kaip darbuo- 
toja, bet ir kaip drauge. Nedaryčiau ir nesakyčiau nieko, kas ją 
galėtų užgauti. 

— Mes neabejojame dėl jūsų lojalumo poniai Rutledž, - pa- 
sakė Kimbal. - Tačiau jūsų pareiga sakyti tiesą - mums, kaip 
pareigūnams, taip pat ir sau. 

— Žinoma, suprantu. - Ketė nusišnypštė į nosinę. - Aš lau- 
kiau stebuklo, meldžiausi, kad kas nors atsitiktų ir man nerei- 
kėtų jums šito pasakoti. 

— Pasakoti ko? - palinko į priekį Sanfordas. - Užsiminėte de- 
tektyvei Kimbal, kad ponia Rutledž mums nesakė visos tiesos. 

— Aš to nežinau tiksliai. - Jos akys lakstė nuo vieno prie 
kito. - Bet ji... ji gali žinoti daugiau, negu jums sako. 

— Apie ką daugiau? - spaudė Kimbal. - Apie šaudymą? 

Ketė papurtė galvą. Nurijo seiles. Ji tūkstantį kartų klausė 
savęs, ar turi tai daryti, ir priėjo prie širdį draskančios išvados, 
kad taip, turi. Kitaip sąžinė ją užgraužtų. 

— Tiesą apie tą vyrą, Bilį Djuką. 

Detektyvai susižvalgė, ir ji akimirksniu pasigailėjo apsi- 
sprendusi pasidalyti su jais informacija. 

— Ak, tik nepagalvokite, kad čia koks nors sąmokslas ar pa- 
našiai. Ji negalėjo turėti nieko bendro su pono Vilerio nužudy- 
mu. Tai visiškai neįmanoma. Ji mylėjo jį. Jūs nežinote, nega- 
lite nė įsivaizduoti, kokie buvo jų santykiai. Jie buvo visiškai, 

absoliučiai atsidavę vienas kitam. - Nors ir bandė susitvardyti, 
ašaros plūstelėjo iš akių. 

Kimbal pastūmėjo dėžutę Kleenex servetėlių. 

— Kete, mes suprantame, kaip tai jums skausminga, tačiau 
gyvybiškai svarbu, kad papasakotumėte, ką žinote apie ponią 
Rutledž ir Bilį Djuką. 

Ketė išsitraukė iš dėžutės servetėlę. Po keleto bandymų šiaip 
taip susitvardė. 

— Aš atpažinau jį iš tos pirmosios nuotraukos, kurią rodėte 
Džulei. Atsimenate, padaviau jums espreso. Mes buvome salo- 
ne, ir... 

— Dabar atsimenu, - pasakė Kimbal. - Iš kur jį atpažinote? 

— Jis buvo atėjęs į galeriją. 

— Kada? 

— Negaliu tiksliai pasakyti. 

- Po to, kai Vileris buvo nušautas? 

— Ne. Prieš keletą savaičių. Esu dėl to tikra. 

— Arjis atėjo pasimatyti su ponia Rutledž? 

— Taip. 

Kimbal dirstelėjo į Sanfordą, ir iškart abudu vėl sužiuro į 
Ketę. Vėlgi, tas tylus susižvalgymas pasirodė jai labai reikšmin- 
gas ir privertė pasijusti dar niekingesnę, kad išduoda moterį, 
kuria labiausiai iš visų žavisi. 

— Tačiau Džulė jo nematė. 

-— Atsisakė susitikti? 

Ketė papurtė galvą. 

— Ne, jos nebuvo. Jis įėjo. Paklausė jos. Pasakiau, kad kon- 
sultuoja klientus jų namuose ir veikiausiai šiandien negrįš. 
Pasisiūliau padėti. Jis sakė, kad turi reikalą su Džule ir kad su- 
siras ją vėliau. 

Dabar, kai galiausiai pasakė, ką žinojo, lengviau atsiduso. 
Bent jau tiek galėjo patvirtinti, kad niekada nematė Džulės ir 
to Bilio Djuko kartu, kalbantis. 

— Arjie kada buvo susitikę? - paklausė Sanfordas. 


— Kiek žinau, ne. 

— Arjis buvo dar užsukęs į galeriją? 

— Niekada. Bent kai aš ten buvau. Ir jis neatrodė panašus 
į tokį, kuris domėtųsi menu. Net nepažvelgė į jokį paveikslą, 
neatrodė, kad būtų kalbėjęs su Džule apie kokį nors konkretų 
kūrinį ir dabar būtų grįžęs dar kartą jo apžiūrėti. Man nepa- 
sirodė, kad jis būtų potencialus klientas. Visiškai nesidomėjo 
mūsų kolekcija. 

— Tik Džule. 

Ketė nenoriai linktelėjo. 

— Tik Džule. 

— Arji kada užsiminė apie jį? 

— Ne, tačiau aš nežinojau jo vardo iki šio ryto, kai jūs mums 
pasakėte. 

— Bet jis elgėsi taip, tarsi ją pažinotų? 

Ketė sudvejojo. Tai buvo klausimas, kurio ji labiausiai bai- 
minosi. 

— Na taip. Pavadino ją vardu, ir man susidarė įspūdis, kad ji 
buvo anksčiau su juo susitikusi ar turėjo kokių reikalų. Ir kaip 
jis pasakė, kad susiras ją vėliau, tie žodžiai nuskambėjo kasdie- 
niškai, tarsi tartų pažįstamas. Ar ne? 

Detektyvai sumurmėjo pritardami, kad taip. 

— Ar jūs papasakojote jai apie tą apsilankymą? - paklausė 
Kimbal. 

Ketė atsakė, kad taip. 

— Jis nepasakė savo vardo, nepaliko kortelės nei telefono nu- 
merio, tad galėjau jai pasakyti tik tiek, kad buvo užėjęs vyras, 
klausė jos ir išėjo pasakęs, kad susiras. Kadangi nebuvo nieko 
konkretaus, ji praleido pro ausis, kaip ir aš. Niekada daugiau 
apie jį nepagalvojau, kol jūs neparodėte tos nuotraukos iš ap- 
saugos kameros. Iškart jį atpažinau, bet kai Džulė labai abejin- 
gai pasakė, kad jo nepažįsta, aš... aš... 

- Jūs patylėjote, - truputį grėsmingai užbaigė Sanfordas. 

— Nenorėjau, kad ji turėtų rūpesčių. 

— O kaip dabar? - paklausė Sanfordas. 

— Ką turite omenyje? 


Kimbal palinko prie jos. 

— Kete, ar jūs nenutylite kitos informacijos, kuri gali prida- 
rytijai rūpesčių? 

— Ne. - Kai tie abejodami ją nužvelgė, pridūrė: — Prisiekiu, 
ne! Iš tikro man labai palengvėjo tai papasakojus. Nors... 

Jos apatinė lūpa ėmė virpėti, akyse kauptis ašaros. 

— Nuo tada, kai ponas Vileris mirė, Džulė perėjo tikrą praga- 
rą. Tikiuosi, kad tai papasakojusi nepridariau jai naujų rūpes- 
čių. Ypač po to, kas nutiko praėjusią naktį. 

— O kas nutiko praėjusią naktį? - paklausė Sanfordas. 

- L. tau, Magut. - Vos Derekas padėjo Magės dubenėlį ant 
grindų, suskambo mobilusis. - Ėsk. - Pažiūrėjo į skambinan- 
čiojo numerį ir atvožė dangtelį. 

— Sveikas, Dodžai. 

— Ne laiku? 

Tarsi Dodžui kada nors tai būtų rūpėję, net jei užkluptų 
savo bosą lovoje. Kai turėdavo ką pranešti, nelaukdavo tin- 
kamo laiko. 

- Ką tik parsiradau namo. Šeriu Magę. Kokios žinios? - De- 
rekas išsitraukė iš šaldytuvo alaus ir atsuko kamštelį. 

— Ką tik išgirdau kai ką įdomaus iš policijos skyriaus vynuo- 
gyno. 

— Sanfordas su Kimbal nustatė Bilį Djuką? 

— Ne, bet gali būti užtikę pėdsaką. 

— Klausau. 

— Pasirodo, yra ryšys tarp paslaptingojo vyro ir Džulės Rut- 
ledž. 

Derekas atitraukė alaus butelį nuo burnos ir atsargiai padėjo 
ant darbastalio. 

— Kaip, kaip? 

— Taip. Jos galerijoje dirba jauna moteris. 

Derekui prieš akis iškilo mielos guvios Ketės paveikslas. 

— Ji nusekė paskui Džulę Rutledž į uždarą susitikimą su tais 
dviem detektyvais. 

Dodžo informacijos gavimo būdai gal ir buvo migloti, bet 
pati informacija - niekada. Ji visada buvo šimtu procentų pati- 
kima. Štai kodėl Derekui staiga suspaudė paširdžius. 

O Dodžas pasakojo: 

— Ji verkė kruvinom ašarom, kad turi skųsti savo bosę. Su- 
prantate, dviguba ištikimybė. Moteriai, kurią ji dievina, ir są- 
žinei. Ir dar trupučiukas pilietinės pareigos. Jie tiesiog turėjo 
spausti iš jos informaciją. - Dodžas nutilo. - Ar dar klausotės? 

— Taip. Aš... Magė prašėsi lauk, tai turėjau atidaryti duris. 
Pirmyn. 

— Na, ją graužė tai, kad ji atpažino nuotraukoje Bilį Djuką. 
Keletas savaičių prieš nudobiant Vilerį jis buvo užėjęs į tą praš- 
matnią Rutledž galeriją. Jos nebuvo, bet jis pasiteiravo jos var- 
du, ir mergelė sakė, kad jai pasirodė, tarsi jis būtų pažįstamas 
su jos viršininke. Artimai pažįstamas. Neaiškino, kokiu reika- 
lu, tik pasakė, kad susiras Džulę Rutledž vėliau, ir išėjo. 

Derekas nekantriai patraukė kietą kaklaraiščio mazgą. Per 
šonus varvėjo prakaitas. 

- Tai galėjo būti lankytojas. 

— Mergiotė taip nemano. Beje, tai būtų velniškas sutapimas, 
ar jums taip neatrodo? 

Taip, atrodo. Derekas dėliojo gynybos argumentus, kad tai at- 
sitiktinumas, ir vis tiek prisiekusiesiems liktų rimtų abejonių. 

— Kaip reagavo Kimbal ir Sanfordas į tą žinią? 

— Jie visaip meilikavo, gyrė, kad labai teisingai pasielgė. Ta- 
čiau kertu lažybų, kad įsikirto nagais ir dabar žiūri į Vilerio 
draugužę pro galingą didinamąjį stiklą. A, dar šis tas. 

Jėzau. Kas dar? 

— Smulkmena, bet niekada negali žinoti. Ta mergelė papasa- 
kojo detektyvams, kad Džulės namuose praėjusią naktį buvo 
dingusi elektra, ir nuo tada jai ne viskas gerai. 

— Kąji turėjo omenyje sakydama „ne viskas gerai ? 

— Keistai elgiasi. Daro kažkokį šūdą. Šįryt pasiliko namie. Ketė 
paskambino jai namo dėl kažkokios smulkmenos galerijoje. Tar- 
naitė paklausė, ar tai, dėl ko ji skambina, negali palaukti. Sakė, 

kad Džulė užsimojusi išvalyti namus nuo viršaus iki apačios. Pa- 
pasakojo Ketei, kad glėbiais išmeta daiktus, net baro rankšluos- 
čių rinkinį. Senienas iš Prancūzijos, kurias brangino, nes jas buvo 
nupirkęs Polas Vileris. Taigi, jei tie rankšluosčiai buvo jo dovana, 
atrodytų, kad ji turėtų norėti juos pasilaikyti, ar ne? Taip mano 
Ketė. Ji aiškino detektyvams, kad gal tai širdgėla ar pavėluota 
reakcija į Vilerio žūtį, ar kažkas tokio, tačiau esmė ta, kad Džulė 
šiomis dienomis kaip nesava. - Dodžui tai buvo ilga kalba. Jis 
sustojo atgauti kvapo. - Kokia jūsų nuomonė, advokate? 

Dereko marškiniai buvo šlapi nuo prakaito. 

— Mano nuomonė neturi reikšmės. Aš daugiau čia nedaly- 
vauju. Šiandien pasakiau Vileriams, kad jiems reikia susirasti 
kitą advokatą. 

— Maustote mane? 

— Ne. 

— Kaip tai atsitiko? 

— Kol kuris nors iš jų ar visi kartu nėra apkaltinti, jiems ma- 
nęs nereikia. 

— Ojeigu kuris nors iš jų ar visi kartu bus apkaltinti? 

— Mūsų biuras pernelyg apkrautas darbais, kad galėtų imtis 
tokios apimties bylos. 

— Oho, - aiškiai gailėdamasis ištarė Dodžas. - Tai sultinga 
byla, advokate. Tas apiplėšimas. Tas seksas. Išlįs daugiau gašlių 
detalių. Kažkaip apmaudu likti pašaliniais stebėtojais. 

— Taip. Tačiau nors mes ir nusišalinome nuo šito, norėčiau, 
kad ir toliau man praneštumėte kiekvieną paskalą, kurią išgir- 
site apie Bilį Djuką ir jo ryšius su Džule Rutledž. Informuokite 
nedelsdamas. 

— Seksiu. - Po iškalbingos pauzės Dodžas paklausė: - Neno- 
rite pasakyti, kodėl? 

Derekas sausai nusijuokė. 

— Kaip sakėte, išlįs daugiau gašlių detalių. 

Tyrėjas prunkštelėjo ir atsijungė. 

Derekas pasiėmė alų, šis dabar pasirodė visai beskonis, tad 
išpylė į kriauklę. Spoksojo į tuštumą, taip paniręs savo minty- 

se, kad Magė tiesiog nubraižė dažus nuo užpakalinių durų, ko! 
prisišaukė, kad ją įleistų. 

- Atleisk, gerute. - Pasilenkė ir pakasė užausius. - Mage, pa- 
sakyk, ką man daryti. Maldauju. 

Paniekinamai dūsuodama, ji sudribo ant vėsių grindų plytelių. 

— Ačiū ir už tai. - Paėmė nuo darbastalio mobilųjį ir paspau- 
dė numerį, kurį buvo susiradęs anksčiau ir įsikėlęs į atmintį. 

— Alio? 

— Tai aš. 

Džulė kurį laiką patylėjo, tada įtariai ištarė: 

— Aišku. 

— Galime susitikti? 

— Dabar? 

— Atėnuose. Ten yra itališkas restoranas pakeliui į Kleitoną, 
iškart už susikirtimo su Džeksono keliu. 

— Kur... 

— Netoli stovyklos. Surasite. 

— Iki Atėnų valanda kelio. 

- Šiuo dienos metu pusantros. 

Ir išsijungė, kol ji nepradėjo atsikalbinėti. 


Restoranas buvo pilnas kvapų - raudonėlių ir česnako, rūgs- 
tančio alaus ir kepamos duonos kvapas, sodrus nebrangaus 
vyno kvapas. Ir pilnas Džordžijos universiteto vasaros stovy- 
klos studentų, kaip tik dėl to Derekas jį ir pasirinko. Menkai 
tikėtina, kad kas nors juos čia atpažintų. 

Jis jau nebeatstovavo Vileriams, tad formaliai susitikimas 
su Džule nebuvo neetiškas. Bet atrodė, kad verčiau reikia pa- 
sislėpti, nors priežasties tiksliai negalėjo nusakyti. Gal kalta jų 
pažinties pradžia. Viskas nuo to skrydžio iš Paryžiaus į Atlantą 
atrodė nelegalu. 

Kartais labai maloniai nelegalu. 

Jis atvažiavo pirmas ir pasinaudojęs dešimčia dolerių suge- 
bėjo aplenkti eilę prie stalelių, kuri ir vasarą buvo ilga. Gavo 
kabiną ir stebėjo duris, o tada pasirodė ir Džulė. 

Ji vilkėjo beveik iki baltumo išblukusiais džinsais ir šiltu 
raudonu megztiniu. Šitaip apsirengusi, palaidais plaukais, at- 
rodė beveik kaip studentė. Kol ėjo pro barą iki kabinos, būrelis 
studentų, pasidrąsinę ąsočiais alaus, garsiai gyrė jos užpakalį. 

Nekreipdama dėmesio į jų replikas, ji atsisėdo priešais ir jau 
su klaustuku akyse. 

— Užsakiau raudonojo. Ar gerai? 

— Raudonasis gerai. 

— Spagečiai pigūs, taip pat ir vynas, ir abu geri. Kai buvau 
studentas, dažnai čia užsukdavau. 

— Jūs baigėte teisę Harvarde. 

— Tačiau bakalaurą - čia. 

Padavėjas atnešė grafiną raudonojo vyno ir dvi taures. Pa- 
klausė, ar jau spėjo užmesti akį į meniu. Derekas atsakė, kad 
pakvies, kai nuspręs užsisakyti. 

— O kolkas, - tarstelėjo, - norėčiau užsiprašyti kokio nuoša- 
lesnio stalelio. - Ir kyštelėjo vyrukui dar dešimtinę. 

Kai padavėjas nuėjo, Derekas pripildė taures ir pakėlė savąją. 

— Invino veritas. 

Džulė dzingtelėjo savąja į jo ir siurbtelėjo. 

— Ar sutinkate su tuo? - paklausė jis. 

— Su kuo? 

— Kad vyne slypi teisybė. 

— Regis, jūs abejojate. 

— Tai todėl, kad jūs ir tikras sąžiningumas retai būna kartu. 

Jos akyse žybtelėjo pyktis. 

— Tik tam privertėte mane sukarti tokį kelią, kad pasakytu- 
mėt abejojantis mano sąžiningumu? 

Jis gurkštelėjo vyno, pastatė taurę, palaukė, kol ji padarys 
tą patį. 

— Ketė Filds šią popietę susitiko su Kimbal ir Sanfordu ir 
papasakojo jiems, kad atpažino Bilį Djuką iš nuotraukos, nes 
kelios savaitės prieš Polo Vilerio nužudymą jis buvo užėjęs į 
galeriją ir teiravosi jūsų. 

Ji taip atsilošė, tarsi ką tik būtų sužinojusi, kad jis serga mir- 
tina užkrečiama liga. 

— Tai neįmanoma. 

— Kokiu atžvilgiu neįmanoma, Džule? 

— Visais atžvilgiais. 

— Sužinojau tai iš visiškai patikimo šaltinio. 

Ji lyg ir norėjo ginčytis, bet nuleido akis į languotą staltiesę. 

— Ketė sakė, kad jai susuko pilvą, ir pasiprašė išeiti anksčiau. 

— Jai tikrai galėjo susukti pilvą. Man pranešė, kad ji taip ver- 
kė, jog detektyvams teko tiesiog spausti iš jos informaciją, nes 
ji nenorėjo išduoti jūsų. 

Pažvelgusi tiesiai jam į akis, ji ištarė: 

— Prisiekiu, aš nepažįstu to žmogaus. Niekada nesu jo ma- 
čiusi, tik toje nuotraukoje. Niekada negirdėjau jo vardo, kol 
detektyvai šįryt neatėjo į galeriją ir nepranešė, kad jį atpažino 
anoniminė skambintoja. 

Padėjęs alkūnes ant stalo, jis pasilenkė ir piktai atkakliai su- 
šnypštė: 

— Kodėl Ketė turėtų meluoti policijai? 

— Ji nemeluotų! Bet ji veikiausiai mano, kad aš meluoju, ir 
tai jai buvo siaubinga kolizija. 

- Arjūs su ja ginčijotės? Gal ignoravote... 

— Ne! - Ji griežtai papurtė galvą. - Ketės sprendimas eiti į 
policiją nebuvo piktavališkas. Dėl šito galiu prisiekti savo gyvy- 
be. Jeigu ji sakė detektyvams, kad tas vyras buvo atėjęs į gale- 
riją ir klausė manęs, vadinasi, taip ir buvo. Tačiau tai nereiškia, 
kad aš jį pažįstu. 

— Na, kaip pažiūrėsi. 

— Taip atrodo tik jums! 

Derekas atsilošė, ir kurį laiką juodu tiesiog spoksojo vienas į 
kitą, priešiškai ir nepatikliai. Galiausiai ji paklausė: 

— Kodėl perspėjate mane dėl šito? 

— Velniai rautų, kad aš žinočiau, - sumurmėjo jis ir paėmė 
grafiną. Marlena buvo teisi. Jis visai nemėgsta vyno, bet pilti jį 
buvo vis šioks toks užsiėmimas. 

Džulė palaukė, kol jis pripildė stiklus. 

— Ačiū, kad papasakojote. 

- Vis tiek būtumėt sužinojusi. 

— Tačiau jūs paankstinote šoką. Kimbal su Sanfordu veikiau- 
sia dabar tupinėja palei mano namą ir laukia, kada galės pulti 
ant manęs su šituo. 

— Gali būti. Arba visur knisa ieškodami ryšio, kaupia šovi- 
nius prieš užpuldami. 

— Nėra ryšio. Sakau tiesą. 

Stebėdamas ją gurkštelėjo vyno. 

— Ar gerai parsiradote namo šį rytą? 

— Ketė paėmė. 

— Kaip pasiaiškinote, kodėl praleidote naktį ne namie? 

— Pasakiau, kad dingo elektra, pabijojau, kad vėl taip gali at- 
sitikti, ir nenorėjau likti per naktį. Pasakiau, kad pasikviečiau 
taksi, nes mano mašina leido keistus garsus. 

— Ji tuo patikėjo? 

— Regis, taip. Grįžusi namo, pasikviečiau tarnaitę. Namą iš 
pagrindų iššveitėme. Turėjau išvalyti Kreitono buvimą. 

— A-ha. 

— Ką? 

— Nieko, - pasakė jis, aiškiai kažką turėdamas galvoje. - Būtų 
buvę geriau, jeigu būtumėt papasakojusi detektyvams apie įta- 
riamą įsilaužimą, tik tiek. 

Ji atsargiai pastatė vyno taurę ant stalo. 

— Kodėl? 

Jis išsisuko nuo atsakymo, bet papasakojo išsikvietęs Vi- 
lerius. 

— Oficialiai nutraukiau atstovavimą. 

— Kaip sureagavo Dagas? 

— Nebuvo patenkintas, bet nebandė pakeisti mano nuosta- 
tos. Išėjo kažkoks supykęs ir išsivedė Šeroną. — Atidžiai ste- 
bėdamas jos reakciją, tesė pokalbį. - Pasikalbėjau akis į akį su 
Kreitonu. Dviese. Papasakojau naujausius jūsų kaltinimus: at- 
sitikimą garaže, jūsų namus. 

— Žinoma, jis viską neigė. 

— Sakė, jūs pasakojate visokias nesąmones, norėdama pa- 
remti savo įtarimus, esą jis nužudė Polą. 

— Ir jūs taip manote? Kad visa tai išgalvojau? 

— Džule, nebuvo jokių regimų įsilaužimo žymių. Nemačiau 
nieko, dėl ko reikėtų kelti paniką. 

— Manote, visa tai sukurpiau dėl jūsų? 

Jis abejingai trūktelėjo pečiais. 

— Kuriam galui? - paklausė ji. 

— Kad Kreitonas atrodytų blogas. 

— Atsipeikėkit, Derekai. Aš nežinojau, kad ateisite į mano 
namus. Negi būčiau kiūtojusi susigūžusi tamsoje, laukdama, 
kad gal atsitiktinai imsite ir įžengsite, ir aš galėsiu suvaidinti 
emocinę krizę. 

Jis pasilenkė ir trinktelėjo kumščiu į stalą. 

— Jeigu buvote tokia tikra, kad pas jus įsilaužta, kodėl nelei- 
dote paskambinti policijai? Kodėl? 

— Tai būtų buvę beprasmiška, - sušuko ji. - Kreitonas pasi- 
stengė, kad bet kam kitam viskas atrodytų visiškai normalu. 

— Gerai, bet niekas nematė jo ir garaže. 

Ji kurį laiką dėbsojo į jį, tada sušnibždėjo: 

— Manote, kad aš meluoju. Apie tai. Apie viską. Ar ne? 

Rodės, jo įtarumas ją žeidė, žemino. Ji atrodė tokia mažutė 
prie apmuštos kabinos sienos. Drėgnomis iš nuoskaudos aki- 
mis žvelgė į jį taip, kaip žvelgdavo Magė, kai jis plūsdavo ją, 
kam išpešiojo kurio nors savo žaisliuko kamšalą. 

Važiuodamas čia jis bent keletą kartų griežtai save perspėjo 
būti atsargų Džulės Rutledž akivaizdoje, ypač saugotis jos pil- 
kų bedugnių akių. Liepė sau negalvoti apie praėjusios nakties 
bučinį, apie tai, kaip jos burna prilipo prie jo, kaip neklystamai 
jos kūnas atsiliepė į jo prisilietimą. 

Tačiau nepaisydamas visų pamokslavimų, nepajėgė atsispir- 
ti jos gailiai išraiškai. Jo krūtinė - ir ten žemiau - išsipūtė nuo 
troškimo ištiesti ranką per stalą ir paliesti ją, pasakyti, kad 
atsiprašo, paprašyti, kad nekreiptų dėmesio į tuos bjaurius jo 
įtarimus ir žodžius. 

Bet pasistengė likti negailestingas. 

— Arjūs lipote ant Kreitono? 

Ji kurį laiką patylėjo, tada mechaniškai nusijuokė. 

— Ant Kreitono? Jūs nesveikas? 

— Namelyje prie baseino jo tėvų dvare. Bandėte jam pačiulp- 
ti, kai Polas buvo vos už septynių metrų. Jis sakė, kad galimybė 
būti sučiuptai jus užveda. 

Keletą sekundžių ji tylėjo kaip žemė, tada ėmėsi veikti: čiupo 
nuo suolo rankinę, užsimetė ant peties ir išsikepurnėjo iš ka- 
binos. Atsitrenkė tiesiai į padavėją, laikantį aukštai virš galvos 
padėklą su maistu ir gėrimais. Kelios lėkštės makaronų ir pora 
grafinų vyno vos neatsidūrė ant grindų, bet ji nestabtelėjo at- 
siprašyti, net nesulėtino žingsnio. 

Nusikeikęs Derekas šoko iš kabinos, čiupęs iš džinsų kišenės 
dvidešimt dolerių įspraudė šauniajam padavėjui į delną ir puo- 
lė paskui Džulę. 

Prasibrovė pro minią prie durų ir išvirtęs ant šaligatvio kaip 
pamišėlis ėmė dairytis į visas puses. Džulė jau buvo gerokai 
nutolusi, ėjo greitai, vinguriuodama kaip vandens gyvatė tarp 
kitų pėsčiųjų. 

Ji lėkė per gatvę taip, kad folksvageno vairuotojas turėjo 
visa jėga užgulti ant stabdžių, o po to piktai supypino. Nepaisy- 
damas artėjančių mašinų, Derekas nubėgo paskui ją ir pasivijo 
dar už poros namų, jau prie automobilių stovėjimo aikštelės, 
kur stovėjo jos mašina. Ji naršė rankinę ieškodama raktelių. 
Pribėgęs čiupo už rankos ir atgręžė į save. 

— Džule. 

Ji ištraukė ranką. 

— Atsikniskit. 

— Paklausykit. 

— Gana. 

— Aš jumis tikiu. 

— Man nusišvilpt, tikite ar ne. 

Jis vėl griebė ją už rankos. 

— Aš noriu jumis tikėti. 

— Kurgi ne. 


— Tegul būsiu prakeiktas, noriu. Ir jūs žinote kodėl. 

Ji liovėsi bandžiusi ištraukti ranką ir pažvelgė į jį, tarsi klaus- 
tų: „Ką dabar norite apgauti?“ 

Jis paprašė: 

— Papasakokite viską, ką žinote apie Kreitoną. 

— Kam? 

— Smalsumas. 

— Gašlybių poreikis? 

— Gerai, tebūnie taip. Vadinkite, kaip norite, sakykite, kad 
jums nusišvilpt. Tik noriu, kad papasakotumėte, ką apie jį Ži- 
note. - Jis apsižvalgė ir mostelėjo link parko suolelio priešais 
Atėnų rotušę. Pasižiūrėjęs į ją pridėjo: - Prašau. 

Dar kurį laiką padvejojusi, ji leidosi nuvedama šaligatviu. 
Susėdo ant suolelio išretėjusiame parkelyje. Nedidelio šoninio 
kiemelio žolėje dvi voverės vaikėsi viena kitą, kartkartėmis nu- 
straksėdamos medžio kamienu ir išnykdamos lapijoje. Pro šalį 
praėjo porelė, susikabinusi rankomis, kalbėdama ir šypsoda- 
ma. Ojiems su Džule užteko vienas kito. 

Ji pradėjo be įžangų. 

— Galiu pasakyti tik tai, ką Polas man pasakojo. 

— Būtent tai mane ir domina. 

— Nedaug žinau. Polas labai saugojo savo šeimą. 

— Šeimos su tokio tipo turtu paprastai suglaudžia gretas, 
ypač jeigu kuris nors patenka į bėdą. 

— Spėju, kad panašiai ir buvo. Kiekvieną kartą kalbėdamas 
apie Kreitoną buvo labai apdairus. Daugiau nutylėdavo, negu 
pasakydavo. 

— Versdamas jus tikėti, kad yra daug daugiau ką pasakyti. 

Ji kreivai nusišypsojo. 

— Jūs padedate liudytojui. 

Jis atsakė šypsena. 

— Aš šitoj srity geras. 

— Neabejoju. 

Jie keletą sekundžių šypsojosi vienas kitam, tada jos veidas 


vėl surimtėjo. 

— Polas vieną kartą užsiminė, kad ištraukė Kreitoną. 

— Iš kalėjimo? 

— Nežinau, ar jis tai sakė tiesiogiai, ar perkeltine prasme. 
Neprašiau patikslinti. Jeigu būtų norėjęs, kad žinočiau, būtų 
pasakęs. 

Ji nutilo, ir Derekas nujautė, kodėl tyli. 

— Nenoriu piktnaudžiauti jūsų pasitikėjimu, jei dėl to jaučia- 
tės nejaukiai. 

Ji dirstelėjo į jį, tada nuleido galvą. 

— Jūs labai gerai perprantate žmones. 

— Tai dalis mano darbo. 

— Kalbėdama apie tai, jaučiuosi taip, tarsi būčiau neištikima 
Polui. 

Labiau neištikima, negu mylėdamasi su manimi? Žinoma, De- 
rekas to nepasakė garsiai. Jis laukė. 

Galiausiai ji apsisprendė ir ėmė kalbėti. 

— Polas niekada nepasakė nieko gražaus apie Kreitoną. 
Aiškiai leido suprasti, kad jo veiksmams nepritaria. Tačiau 
tik kartą iš tikro atvirai man apie jį papasakojo. Labai pyko 
ant jo, labiau nei paprastai. Putojo dėl kažko, ką Kreitonas 
padarė ar ko nepadarė. Vadino visiškai neatsakingu ir be ini- 
ciatyvos. 

— Tipiškas vyresniosios kartos priekaištas jaunesnei. 

— Taip, bet tąkart nuėjo toliau ir pasakė, kad nereikėtų ste- 
bėtis, jei Kreitonas yra pasileidęs suaugusysis, nes bjauriai el- 
gėsi dar būdamas vaikas. 

— Kaip bjauriai? Ar detalizavo? 

— Ne. Tik pasakė, kad kartais Kreitonas būdavo žiaurus su 
kitais vaikais, be jokios priežasties. Ir jie pasiduodavo jam. 
Mokėjo meistriškai manipuliuoti ir sugebėjo pajungti kitus 
savo valiai. Jis buvo lyderis, tačiau nebūtinai gražiais būdais. 
Polas taip pat sakė, kad viena jo mokytoja metė darbą vidury 
mokslo metų ir paminėjo, kad tai jis yra tokio staigaus išvyki- 
mo priežastis. 

— Kodėl? Kąjis padarė? 

— Nežinau. Polas dievažijosi, kad irgi nežino. Esą mokytoja 
atsisakė ką nors paaiškinti. Ji tiesiog nesutiko grįžti į klasę, 
nors tai buvo privati mokykla ir ji gaudavo labai gerą algą. 

Derekas pasvarstė. 

— Ar Kreitonas buvo kada nors vedamas pas psichologą? Gy- 
domas psichiatrinėje? 

- Šerona nenorėjo apie tai nė girdėti. Dagas - be nuomonės. 
Polas spaudė brolį, kol tas pagaliau pasidavė. Tačiau vėliau Po- 
las suvokė, kad gydymas - tik pinigų švaistymas. Kreitonas ži- 
nojo, ką sakyti, žinojo, kaip manipuliuoti psichoanalitikais. 

— Motina atrodo akla jo trūkumams. 

— Jis labai meistriškai žaidžia savo vaidmenis. Gali būti my- 
lintis sūnus, sūnėnas, neteisingai apkaltintas prisidėjęs prie 
savo dėdės nužudymo, - bet kas, kas tinka tą akimirką. - Pa- 
sisukusi į jį taip, kad jų keliai susilietė, pasakė: - Derekai, jis 
veikia įsivaizduotame pasaulyje. 

Ji padvejojo supratusi, kad vėl ištarė jo vardą, tačiau tęsė ne- 
laukdama, kol jis tai pakomentuos. 

— Kreitono gyvenimas yra kino scenarijus, ir jis nuolat tobu- 
linamas. Kreitonas nuolatos jį perrašo. - Tai pabrėždama palie- 
tė jam ranką. - Irjūs esate tame scenarijuje, norite to ar ne. 

— Aš? 

— Jūs. Aš. Visi. Jis skirsto mums vaidmenis. Manau, Polas 
suprato, kad jis pavojingas, ar bent jau stipriai tai nujautė. Bet 
nenorėjo apkaltinti nuosavo sūnėno, kad šis psichopatas. Ta- 
čiau man liepė laikytis atokiau nuo Kreitono. 

— Jis jus perspėjo dėl jo? 

— Ne tokiais žodžiais. Sakė, kuo mažiau turėsiu su juo reika- 
lų, tuo bus geriau. 

Svarstydamas šiuos žodžius Derekas žiūrėjo, kaip ji brauko 
uodus nuo rankų. 

— Jie sugrauš jus gyvą. 

Juodu atsistojo ir nuėjo link jos mašinos. Besikalbant jau 
ir vakaras spėjo užslinkti. Visuomeniniai pastatai ištuštėjo. 
Muzika, triukšmas ir juokas sklido iš barų bei restoranų ana- 

pus gatvės, nors ir nebuvo taip gausu žmonių, kaip rudens ir 
pavasario semestrais. Pro šalį prarisnojo ausines užsikabinęs 
bėgikas. Į dėstytoją panašus barzdočius pramynė girgždančiu 
surūdijusiu dviračiu, kuris atrodė toks pat senas, kaip ir jis. 

Džulė priėjusi atrakino automobilį, įmetė vidun rankinę ir 
atsisuko į jį. 

— Buvote geras klausovas, bet jaučiu, kad vis tiek ne visiškai 
manim tikite. - Jam susiruošus atsakyti, pridūrė: - Žinau, kad 
esu teisi. Nesivarginkite aiškintis. 

Tad jis ir nesiaiškino. Suėmė ją už pečių. Ėmė glostyti ran- 
kas. Palenkė galvą bučiniui, bet ji nusisuko. 

— Džule. 

Apkabino per juosmenį ir prisitraukė taip, kad jos šlaunys 
prisispaudė prie jo. Atmetė jos plaukus į šalį ir ėmė šnibždėti 
tiesiai į ausį: 

— Nuolat apie tai galvoju. Apie mus. Va šitaip. - Ji atsistūmė, 
ir jis sudejavo nepatenkintas. - Neatsitraukite. 

Tačiau ji atsitraukė - veidas rūstus, uždaras. 

— Pirmiausia apkaltinate mane meluojant. Tada erotiškai 
šnabždate ir taikotės pabučiuoti. Taip negali būti, Derekai. 
Bent jau ne su manimi. 

— Aš nemanau, kad jūs meluojate. 

— Taip pat nemanote, kad sakau tiesą. 

— Tai ne tas pats, - atsakė jis. 

— Gal kada nors suprasiu tą skirtumą. 

Ji vėl pabandė išsilaisvinti ir sėsti į mašiną, bet jis nepaleido. 

— Džule, skiriasi niuansai. Ir detektyvai tai jaučia, kitaip 
jūs nebebūtumėte laikoma galima įtariamąja. Jūs pasakojate 
mums tai, ką norite, kad žinotume. Ką pasilaikote sau? 

— Nieko. 

— Kažką. - Pakėlė pirštu jos smakrą ir privertė pažiūrėti į jį. - 
Aš nė sekundę nepatikėjau, kad jūs lipote ant Kreitono tame 
name prie baseino. 

— Kodėl buvo taip sunku tuo patikėti po to, ką padariau lėk- 
tuve? — Kai jis nieko neatsakė, ji karčiai nusijuokė. - Pala, ži- 
nau. Pasidulkinti su Kreitonu gal būtų įdomu, bet tokia godi 

sėkmės medžiotoja kaip aš nedarytų tokios kvailystės, kuri su- 
ardytų jos užmestą ant Polo tinklą. 

Jis nieko neatsakė, ir tai buvo labai iškalbinga. 

— Nemėginkite vėl su manimi pasimatyti. - Ji išsilaisvino ir 
vikriai sėdo į mašiną. 

- Džule... 

—- Aš nejuokauju. - Truputį pasitampiusi, ištraukė iš jo 
gniaužtų automobilio dureles ir užtrenkė. Įjungė variklį ir iš- 
kart nuvažiavo. Jis stovėjo ir žiūrėjo į jos užpakalinius žibin- 
tus, kol šie dingo už artimiausio kampo. 

Tyliai keikdamasis jis atsisuko kaip tik tuo metu, kai nuo ar- 
timiausio medžio atsiskyręs šešėlis įgavo žmogaus pavidalą. 

— Kai kitą kartą susikivirčysite, rekomenduoju vėzdo ir urvo 
metodą. Jis puikiai veikė dar neandertaliečių ponias, kitaip 
mūsų giminė nebūtų pasidauginusi ir mudviejų čia nebūtų. 

Iš tamsaus medžių šešėlio žengė Kreitonas Vileris, rankos 
kišenėse, artėjo prie jo lengva eisena, tarsi per sekmadieninį 
pasivaikščiojimą. Tetrūko, kad nerūpestingai švilpautų. 

Derekas stengėsi nuslėpti baimę ir atrodyti kuo nerūpestin- 
gesnis. 

— Kažkodėl nemanau, kad urvinio žmogaus taktika palenktų 
tokią moterį kaip Džulė. 

Kreitonas pražydo šypsena, net tamsoje jo dantys atrodė 
akinamai balti. 

- Jūs veikiausiai teisus. Labai blogai, kad negalite pasitarti 
su mano velioniu dėde, kaip geriausia ją palenkti. Jis turėjo ži- 
noti. Jie draugavo dvejus metus, tad išeitų, kad jis kažką darė 
teisingai. Žinoma, ten dar buvo... - pasilenkęs jis sušnibždė- 
jo: - Pi-ni-gai. Gal jis kutendavo jos klitorį šimto dolerių bank- 
notais. Ką manote? 

Derekas pamanė, kad gali įvykdyti žmogžudystę. Kūnas vir- 
pėjo iš įtūžio - tūžo ant savęs, kad sugebėjo patekti į tokią absur- 
dišką situaciją, ir ant to išperos, kad toks patenkintas savimi. 

— Katrą sekėte, Džulę ar mane? 

— Šį vakarą? Jus. 

Derekas perprato tą papildymą, ir Kreitonas tai suvokė. Jis 
nusijuokė ir pakėlė rankas pasiduodamas. 

— Prisipažįstu, tai ne pirmas kartas, kai užsiimu mėgėjiška 
pėdsekyste. Ar perkūnija praėjusį vakarą nebuvo romantiška? 
Žaibai, griaustinis, liūtis. Labai primityvu. Ar tai nepažadino 
joje gyvulio? 

— Kalės vaike. Kai šiandien kalbėjomės, puikiai žinojote, kad 
vakar vakare aš buvau su Džule. 

— Na taip, jūs buvote su ja. - Kreitonas plačiai išsišiepė. - Be- 
veik susijaudinau įsivaizdavęs, kas dedasi už tų aprasojusių au- 
tomobilio langų. Daugybė karštų atodūsių, galiu tiek pasakyti. 

— Kurį iš mūsų sekėte vakar? 

Kreitonas vangiai gūžtelėjo pečiais. 

— Aš nė akimirką nepatikėjau tuo jūsų skiedalu, kad turite 
per daug klientų, nerandate laiko mums, Vileriams. Nemanė- 
te, kad kruopščiai jus patikrinsiu? Na, aš tai padariau ir iš savo 
tyrimo sužinojau, kad už jūsų talentą didesni tik jūsų ambicijos 
ir godumas. Ir tai daro jus puikiu gynybos advokatu. Tai kodėl, 
klausiau savęs, neleidžiate mums papilti krūvą pinigų iš esmės 
už nieką, vien už atsakymus į keletą žiniasklaidos klausimų? 
Be to, pone Mičeli, jums patinka dėmesys. Ar ne? Nematau jo- 
kios prasmės, ir dėl daugelio priežasčių. Nepakenčiu baltų dė- 
mių siužete, o ką jau kalbėti apie tai, kad pagrindinio veikėjo 
motyvai netikri. Nusprendžiau surasti tikrąją priežastį, kodėl 
jūs mus atstūmėte. 

- Ėmėte mane sekti. 

— Pone Mičeli, niekas nepasako Vileriams ne. Ypač ne šitam 
Vileriui. Tačiau aš buvau ne tik įsiutęs. Buvau sudomintas. Jau- 
čiau... - Jis pakrutino išskėstus pirštus. - Nelegalumą. Erotiką. 
Galbūt nuo jūsų sklido pirmykštis poravimosi kvapas. 

— Ar tos priešistorinės paralelės nėra pernelyg tolimos? 

— Nesvarbu. - Kreitonas vėl nuleido balsą. - Ir ką gi, prie kie- 
no namų jūs pasukote vakar vakare? Įsivaizduojate mano nuos- 
tabą. Bet staiga visas jūsų išsisukinėjimas ir raivymasis, kodėl 
negalite man atstovauti, įgyja prasmę. Jūs, mano gynėjas, dul- 

kinate mano kaltintoją. Nuoširdžiai sakau, niekada nebūčiau 
apie tai pagalvojęs. Pagal intrigos posūkį tai verta Skorsezės. 

Jis pažiūrėjo į tą pusę, kur nuvažiavo Džulė. 

— Esu tikras, kad ji prikimšo jūsų galvą bjaurių pasakėlių apie 
mane ir mano jaunystės paklydimus, kuriuos jai pamėtėjo - ir 
smarkiai pagražinęs - mano velionis dėdė Polas. Ar ji pasako- 
jo, kad jis reikalavo man psichiatrinio gydymo? Taip? Taip pat 
veikiausiai pasakojo, kaip po keleto mėnesių gydymo buvo nu- 
spręsta, kad aš visiškai normalus, o dėdę Polą dėl jo manijos 
įžvelgti mano trūkumus gydytojai įtarė esant psichiškai nesta- 
bilų ir turintį dvasinių problemų. 

Jis nusijuokė. 

— Kada nors turėsite man papasakoti, kaip susipažinote su 
Džule. Ar tai atsitiko prieš tragišką dėdės Polo mirtį? - Tada 
pakėlė ranką delnu į priekį. - Žinote ką. Nenoriu žinoti. Ver- 
čiau kursiu savo bjaurius scenarijus. Tiesa ta, pone Mičeli - ga- 
liu vadinti jus Dereku? Tiesa ta, kad jeigu būtumėte tiesiai pa- 
sakęs, kodėl atmetate mano pasiūlymą, aš būčiau nusijuokęs. 
Jūs ir dėdės Polo meilužė. Koks mazgas. 

Staiga jis nusimetė malonią kaukę ir visas virto grėsmės įsi- 
kūnijimu. 

- Bet jūs nepasakėte. Tad dabar aš pasakysiu. Jeigu tikėjo- 
tės mane pergudrauti, tai buvote švariai išdulkintas, ir netu- 
riu omeny dorosios Džulės. Kai pereisiu per jus, negalėsite net 
dirstelėti į teismo salę, ne tik į ją užeiti. 

Derekas jau pakankamai buvo prisiklausęs. Žengė prie Krei- 
tono ir bedė pirštu jam į krūtinę taip, kad liko duobutė jo krak- 
molytuose medvilniniuose marškiniuose. 

— Negąsdinkite manęs. Aš nesu jūsų advokatas. Pasakiau 
jums pačią pirmą dieną, kai atėjote į mano biurą. Susitikinėju, 
su kuo noriu, ir jūs nė velnio negalite tam sutrukdyti. Ir jūs 
negalėjote žinoti, kad aš vakar vakare buvau Džulės namuose, 
nebent pats ten buvote. Jeigu dar kartą sučiupsiu slankiojant 
netoli jos ar manęs, nueisiu į policiją ir pasieksiu, kad jie įkištų 
jūsų ištižusį užpakalį į cypę ir palaikytų ten tol, kol kruopš- 


186 * Sandia Brown 


čiai ištirs jos namus, ar tikrai kas nors ten sukiojosi, stumdė 
baldus, lietė daiktus. Kalbu apie kompleksinę apžiūrą - pirštų 
atspaudai, DNR paieškos, laboratoriniai tyrimai, tai užima gra- 
žaus laiko. Veikiausiai tai nenuves iki apkaltinimo, tačiau jūs 
praleisite keletą nemalonių savaičių už grotų. Turiu klientų, 
kurie jau ten sėdi, ir jų likimas priklauso nuo to, kaip labai aš 
pasistengsiu teisme. Vienas mano vizitas pas juos - ir jie pri- 
vers jus pasigailėti, kad ten atsidūrėte. Jie gali taip jus patvar- 
kyti, kad nė neįsivaizduojate. - Jis žingtelėjo dar arčiau. - Ar 
mes supratome vienas kitą? 

Kreitonas nusipurtė ir sušnibždėjo: 

— Oho. Esu seksualiai sužadintas, viršininke. Tomas Kruzas. 
„Keletas gerų vyrų . - Jis išsiviepė, mirktelėjo. - Nenuostabu, 
kad Džulė taip prieš jus susileidžia. 

Sunkiausia gyvenime Derekui buvo nusisukti ir nueiti, pali- 
kus visus jo blizgančius dantis sveikus. 


Vos grįžusi namo, Džulė paskambino Ketei. Kai mergina atsi- 
liepė, jos balsas buvo kimus, tarsi valandų valandas būtų ver- 
kusi. Be abejo, pamačiusi ekrane Džulės numerį, ji taip pat įsi- 
tempė. 

Džulė iškart nuėmė bent šitą įtampą. 

- Žinau apie tavo šiandieninį apsilankymą policijoje, viskas 
gerai. 

— O Dieve. - Ketė sukūkčiojo ir puolė aiškintis. 

Praėjo keletas minučių, kol Džulė galėjo įterpti žodį. 

— Nekaltinu tavęs, Kete. Visiškai. Padarei, ką turėjai padary- 
ti, ir tam reikėjo didelės drąsos. Užtikrinu tave, kad nepykstu, 
bet taip pat užtikrinu, kad nepažįstu to žmogaus. Neturiu su- 
pratimo, ką jis veikė galerijoje ir kam teiravosi manęs. Ir, die- 
važ, nesigraužk dėl to, kad kalbėjai su detektyvais. Papasakoju- 
si apie jį, tu man nepakenkei, nes aš jo nepažįstu. 

— Viešpatie, Džule, neįsivaizduojate, kaip man palengvėjo. 
Buvau tikra, kad imsite manęs nekęsti. 

— To niekada neatsitiks. 

— Pasijutau dar kaltesnė, kai jie prašė manęs nesakyti jums, 
kad jiems papasakojau. Siaubingai išsigandau, kaip reikės elg- 
tis taip, tarsi nieko neatsitiko. Labai džiaugiuosi, kad viskas 
išaiškėjo. 

Kad Ketė dar kartą neapsigautų, Džulė pasakė: 

— Detektyvai man to nepasakojo. 

— Tai iš kur žinote? 

— Negaliu to pasakyti, nes sugriaučiau pasitikėjimą. 

— Tada nesakykite. Bet kadangi jau žinote apie mano pokalbį 
su jais, spėju, jums būtų gerai žinoti: jie nemano, kad tas vyras 
atėjo į galeriją atsitiktinai. 

- Aš irgi netikiu, kad tai atsitiktinumas. 

— Manote, Polą nušovė jis? 

- Nežinau. Šį vakarą esu pernelyg pavargusi apie ką nors gal- 
voti. Einu į lovą. Iki rytojaus. 

Kol ji dar nepadėjo ragelio, Ketė suskubo pasiaiškinti: 

— Aš jiems nesakiau apie viešbutį, kad naktį praleidote ne 
namie. 

- A. Tai neturi jokio ryšio su niekuo. 

— Ir aš taip pamaniau. Tad praleidau tą dalį, kai pasakojau 
jiems, kaip iš pagrindų iškuopėte savo namus. 

Džulė buvo beklausianti, iš kur ji apie tai sužinojo, bet mer- 
gina vėl puolė dėkoti už skambutį. 

— Dabar galėsiu miegoti. 

— Gerai pailsėk, - pasakė Džulė - Rytoj abi geriau jausimės. 

Netrukus ir Džulė nuėjo į lovą, bet buvo pernelyg sunerimu- 
si, kad užmigtų. Suko galvą, ką Kimbal ir Sanfordas darys su 
nauja informacija, kaip bandys susieti ją su Biliu Djuku. Rūpė- 
jo, ar pasistūmėjo jo paieškos. 

Ir nepaisant tvirtos nuostatos negalvoti apie Dereką, mintys 
vis tiek daugiausia apie jį sukosi - kaip ir visą laiką nuo pat tada, 
kai atsisėdo šalia jo lėktuve. Jos uždavinys buvo pakenkti jam, 
bet atsitiko kai kas visiškai nenumatyto - jis ėmė jai patikti. 

Jis iškart ją apžavėjo, ir ne tik tuo, kaip atrodė. Ne tik už- 
buriančia šypsena, įspūdingomis akimis - jai patiko jo miklus 


188 + Sandra Brown 


savikritiškas sąmojis, pasitikintis, laisvas elgesys. Jis nė iš tolo 
nebuvo toks pasipūtęs, kokį įsivaizdavo. Veikiau lengvai šaipė- 
si iš savęs. Nepasakojo apie garsiąsias bylas, savo pergales teis- 
mo salėje, o daugiau klausėsi, ir atrodė, kad jam nepaprastai 
įdomu viskas, ką ji sako. 

Ji nenujautė, kad po tuo gražiu kevalu gali slypėti toks ma- 
lonus ir mielas vyras. Ir jau tikrai negalėjo įsivaizduoti, kad jis 
bus toks seksualiai traukiantis. Kai atsisėdo šalia jo, jau po ke- 
lių minučių žinojo, ką darys. 

Dabar jau galėjo sau prisipažinti, kad sugundymas nebuvo 
skirtas vien tik jam sukompromituoti. Šito reikėjo ir jai. Liū- 
desys, baimė, nusivylimas ir įniršis, kunkuliavę joje po Polo 
mirties, pasiekė virimo temperatūrą, kai Derekas įėjo pas ją į 
tualetą. Tas geismo protrūkis buvo sprogdinantis. 

Su pačiu pirmuoju bučiniu ji veikiausiai pranešė, kad nori 
būti užkariauta - nedelsiant, visapusiškai, savininkiškai, nes 
jo rankos, stiprios, šiltos ir valdingos, nuslydo jos šlaunimis ir 
traukė ją į priekį sulig kiekvienu dūriu, po to tvirtai laikė pri- 
spaudusios, kai jo pliūpsniai veržėsi į ją. 

Kai viskas buvo baigta, norėjo užmiršti jį. Misija įvykdyta. 

Tačiau kvailai manė, kad galės būti tokia pat dalykiška arba 
kad galės nors trumpam įtikinti save, jog tai buvo ne dėl sekso. 
Šį vakarą ji piktinosi, kam jis pasakoja vis apie tai galvojantis. 
Bet šiuo klausimu jis nebuvo vienas. Jos mintys irgi nuolatos 
prie to grįždavo. Tas įvykis kaip koks uždaras įrašas vis sukosi 
ir sukosi galvoje. Kartkartėmis, ir dažniausiai pačiu netinka- 
miausiu metu, vaizdas itin sustiprėdavo, išplaukdavo iš atmin- 
ties gelmių ryškus, malonus, kupinas juslingumo. 

Ir, kas blogiausia, kaskart, kai būdavo su juo, šie prisimini- 
mai atgydavo visu ryškumu, su visais aplinkiniais garsais, net 
spalvomis. Ji reagavo į buvimą šalia jo gėdingai, perdėm fiziš- 
kai. Net kai pykdavo ant jo, nepajėgdavo nuslopinti skausmingo 
geismo. Ir noro, kad viskas būtų kitaip. Nes viskas, kas plaukė iš 
šios abipusės traukos, buvo, žinoma, neįmanoma. Pats blogiau- 
sias metas. Neįsivaizduojamai blogos aplinkybės. O dar... 

Suskambo jos telefonas. Sugrabaliojo jį tamsoje ir atvertė 
dangtelį. 

- Alio. 

— Džule. 

— Derekai? 

— Aš tikiu jumis. Viskuo. Kiekvienu žodžiu. 

Ji nusviedė antklodę. Kažkas buvo ne taip. Suprato iš jo balso. 

— Kas yra? Kas atsitiko? 

— Tas šunsnukis užmušė Magę. 


I6 skyrius 


Biis Djukas dėbsojo į savo atvaizdą perskilusiame taškuota- 
me veidrodyje ir klausė savęs, kur dingo tas savim patenkintas, 
gerai atrodantis, madingai apsirengęs, sklandžiai kalbantis vy- 
ras, koks jis buvo vos prieš keletą savaičių. 

Jo plaukai kiek ataugo nuo tada, kai plikai nusikirpo. Jam 
trūko tos banguotos ševeliūros - nemadinga, bet išskiria iš 
kitų. Trūko prašmatnių drabužių, juos turėjo pakeisti marški- 
nėliais ir džinsais, kurie buvo regėję ir geresnių laikų. 

— Prarask savo išvaizdą, - pasakė Kreitonas. - Turi susilieti 
su minia, tapti visom prasmėm nematomas. 

Tad jis ir prarado savo „išvaizdą , ir vis dėlto tebebuvo tas 
pats Žmogus, nors baisiausiai pasikeitęs ir neatpažįstamas. 
Kur dingo jo išdidumas? Vyriokas veidrodyje atrodė nervingas 
ir susirūpinęs, pašiurpęs ir beviltiškas. Vos atpažino save. 

Bilis Djukas klausė, kas jam atsitiko. 

Kreitonas Vileris, štai atsakymas į tą „kas“. 

Pasilenkė virš nešvarios kriauklės ir šliūkštelėjo vandens ant 
veido. Vanduo šiek tiek atsidavė srutomis. Rankšluostis - išdužęs. 
Viskas čia buvo nešvaru, bet patogumai jam mažiausiai rūpėjo. 

Šį rytą motelyje netikėtai jį aplankė Kreitonas. Nuo tada Bi- 
lis visą laiką leido perkratinėdamas viską, kas buvo pasakyta, 
viską, kas įvyko tarp jų. 

Pirmas prisiminimas - atsibudo nuo baisaus troškulio. At- 
siminė, jog tingėdamas keltis pamėgino sukaupti pakankamai 

seilių, kad būtų ką nuryti, tačiau burna buvo perdžiūvusi. Ne- 
noriai atvėrė akis. 

Širdis vos nesprogo iš išgąsčio. 

- Šūdas! 

Ranka sugriebė gerklę ir užspaudė besiveržiantį keiksmą. 

- Ar labai nori gyventi? 

Bilis negalėjo atsakyti. Nieko negalėjo ištarti, tik leido neriš- 
lius garsus. Daužė kulnais, kilnojo užpakalį, bandė nustumti 
ranką nuo gerklės, bet Kreitonas Vileris spaudė jį visu savo aš- 
tuoniasdešimties kilogramų svoriu, kad negalėjai nė pakrutė- 
ti. Taip smarkiai spaudė, kad Bilis ėmė baimintis, ar jo Adomo 
obuolys nesprogs kaip teniso kamuoliukas. 

- Ar labai nori gyventi, šuniuk? Manai, kad aš toks geras, taip 
labai myliu žmones, kad tavęs nepribaigsiu? 

Biliui jau akys ėmė virsti ant kaktos. Veidas persikreipė ir 
paraudo. Galvoje zvimbė ir žaižaravo, užgulė tamsa. Galūnėse 
ėmė tvinkčioti. Smegenys atsisakė veikti. Nervai pasidavė. 

Ir vis dėlto kažkuri smegenų dalis dar veikė, ir šia dalimi jis su- 
vokė, koks stebėtinai ramus Kreitonas, nepaisant viso jo laukinio 
įtūžio. Jeigu Kreitonas rėktų, nė iš tolo nebūtų taip išgąsdinęs. 
Tas piktas šnypštimas, tas šaltakraujiškumas įtikino Bilį, kad vy- 
rukas tikrai gali jį pribaigti ir kad gal tai paskutinės jo sekundės 
šioje žemėje, o jis praleis jas spoksodamas į dailų, ramų Kreitono 
snukį, kai šis lėtai, bet nenumaldomai spaus iš jo gyvastį. 

Bet Kreitonas jį paleido taip pat staigiai, kaip ir užpuolė. Ati- 
traukė ranką nuo Bilio gerklės, tarsi numetė jį. Vis dar gulėdamas 
ant nugaros, žiopčiodamas ir kosėdamas Bilis suspaudė gerklę. 
Kai jau galėjo kvėpuoti pro sumaitotas gerklas, iššvokštė: 

— Kas čia per mėšlas? Išgąsdinai iki apsišikimo. 

— Ar nuo to čia toks kvapas? - Kreitonas nerūpestingai atsi- 
sėdo ir išsitraukęs nosinaitę ramiai nusivalė ranką, tarsi prisi- 
lietęs prie Bilio būtų susipurvinęs. Vėl įsikišęs nosinę į lininio 
sportinio švarko krūtinės kišenėlę, pasakė: 

- Luisas Gosetas jaunesnysis už šį epizodą filme „Karininkas 
ir džentelmenas“ laimėjo „Oskarą. Jis smaugė Deividą Karuzą. 

— Krušau tave ir tą Luisą, ar kas jis toks. - Biliui patiko kinas, 
tačiau šio vyrioko pamišimas dėl to jau ėmė nervinti. - Man 
reikia nusimyžti. 

Vonioje atliko reikalą, išgėrė stiklinę vandens, apžiūrėjo mė- 
lynes ant kaklo. Tada pagalvojo, koks bjaurybė yra Kreitonas. 
Tačiau iš patirties žinojo, kad Kreitonas Vileris dar tik pradeda. 

Apsirengė ir grįžo į kambarį, kuris kartu buvo svetainė ir 
miegamasis, atskirtas nuo virtuvėlės L raidės pavidalo baru, 
dengtu rožiniu plastiku. Bjauraus kambario viduryje tarsi žy- 
dinti magnolija ant mėšlo krūvos sėdėjo tas auksinis berniu- 
kas, toks sumautai tobulas, kad Bilis dar labiau ėmė nekęsti 
motelio kambario, kuriame buvo uždarytas. 

— Jie turi tavo nuotrauką. 

Bilio širdis bumptelėjo pagal Kreitono balso toną. Ar vei- 
kiau - ne pagal toną. Kad nuslėptų susirūpinimą, atsisėdo ant 
lovos krašto ir ėmė autis batus. 

— Jie turi tavo nuotrauką, - pakartojo Kreitonas. - Vakar va- 
kare rodė per televiziją. 

— Mačiau. Tai kas? - Apsiavęs atsistojo ir nuslinko į virtuvėlę. 

— Šįryt užėjau čia patikrinti, ar tu jau išsinėšinęs. Bet tu vis 
dar čia, dvi savaitės po... įvykio. Turėjai tą pačią popietę dingti 
iš Atlantos, Bili. Toks buvo planas. 

— Manai, man čia patinka? - Jis šlykštėdamasis apžvelgė 
kambarį, kad ir svečias suprastų, koks tas bjaurus. - Pagal pla- 
ną turėjau būti išsinėšinęs. Ir seniai būčiau tai padaręs. Tačiau 
vis tie pinigai. Jie irgi buvo plano dalis. Kiekvieną dieną savo 
nešiojamajame kompiuteryje patikrinu banko sąskaitą Kaima- 
nuose. Taip sakant, nulis. Išgaravo iš galvos pervesti? Ar buvo 
patogiau užmiršti tą plano dalį? 

— Ne, - ramiai atsakė Kreitonas. - Tačiau tavo atmintis dėl 
termino truputį skylėta. Terminas buvo toks: pinigai bus per- 
vesti, kai dingsi iš Atlantos, jei niekas nelips ant kulnų. Turiu 
palaukti deramą laiko tarpą, kad būčiau tikras, ar tu nesi ieško- 
mas kaip įtariamasis. Kai būsiu tuo tikras, tau bus užmokėta. 

— Aš ne vakar gimęs, - sušnirpštė Bilis. 

- Tu nepasitiki manimi, bijai, kad jeigu išvyksi, aš nesilaiky- 
siu žodžio? - Kreitonas pamaiviškai palenkė galvą. - Sakyčiau, 
vaikiška. Po viso to, ką esu tau padaręs. 

Užuomina buvo subtili, bet veiksminga. Bilis daugiau nebe- 
sispardė. 

— Kavos? 

- Ne. 

Bilis užsikaitė kavos. 

— Ta nuotrauka, kurią jie turi, grynas juokas. Bevertė. 

— Ji pakankamai aiški, kad aš atpažinčiau. 

- Nes tuesi vienintelis žmogus Atlantoje, kuris mane pažįsta. 

— Tavo buvusi mergina tave pažįsta. 

Užuomina apie ją trenkė kaip perkūnas iš giedro dan- 
gaus. Bilis tikėjosi, kad Kreitonas bus užmiršęs, jog ji gyvena 
Atlantoje. 

— Tas ir yra, kad buvusi, - niekinamai mostelėjo ranka. — 
Beje, ji nė nenumano, kad aš čia. Aš visiškai pakeičiau išvaizdą. 
Plaukai. Drabužiai. Iš tos neryškios nuotraukos ji nesusigaudy- 
tų, kad tai tas pats Bilis Djukas, kurį ji pažinojo. O jeigu ir atpa- 
žintų, mažiausiai norėtų dar kartą turėti reikalų su policija. Tik 
jau ne po to, kas atsitiko, kai paskutinį kartą taip padarė. 

— Tu gali dėljos klysti. 

- Tikrai ne. Aš ją pažįstu. Ji to nedarys. Gali atsipalaiduoti. 

Kreitonas atrodė atsipalaidavęs, sėdėjo ir tingiai sūpavo 
koją, apautą juostuotu pusbačiu. Toks pat atsipalaidavęs, kaip 
kirčiui pasirengusi gyvatė. 

- Ar neįspėjau dėl tų apsaugos kamerų? - paklausė. 

— Įspėjai. Tačiau kaip, tavo nuomone, aš turėjau patekti į 
viešbutį, kad apsaugos kameros neužfiksuotų? Kamerų yra 
prie kiekvieno įėjimo. Tiek gerai, kad senesniuose viešbu- 
čiuose kameros pasenusios. Naujesniuosiuose jų prikaišiota 
liftuose, kiekviename aukšte, visur. Jeigu tavo dėdė Polas 
būtų dulkinęs savo draugužę Bakhedo Ritz viešbutyje... Beje, 
kodėl jie pasirinko tą viešbutį? Kodėl ne kokį naujesnį ir praš- 
matnesnį? 

— Tai vienas iš nedaugelio šeimos valdomų viešbučių mies- 
te. Jo savininkas buvo senas dėdės Polo draugas. Prieš keletą 
metų mirė. Dėdė Polas sentimentalus. 

— Hm. Na, tai išėjo mums į naudą. Jeigu jie būtų dulkinęsi 
kokiame naujoviškesniame ir su daugiau žmonių, būčiau turė- 
jęs sugalvoti kitokį planą. 

- Žvelgiant atgal, turėjai numatyti. 

Bilis nesutikdamas papurtė galvą. 

— Jų antradienio pietūs buvo nekintami. Žinojau, kad jis ten 
bus. Žinojau laiką. Tai leido planuoti. Be to, norėjai, kad ir ji būtų, 
kai jį nupyškinsiu. Labai aiškiai pasakei. - Kai privarvėjo pakan- 
kamai kavos, ištraukė grafiną iš kavavirės ir įsipylė pusę puodelio, 
džiaugdamasis, kad turi ką laikyti rankoje. - Tikrai nenori? 

— Ačiū, ne. 

Kreitono dėbsojimas nervino. Nenorėdamas pasiduoti, ir jis 
pūsčiodamas kavą spoksojo pro garų debesį, kylantį iš puode- 
lio. Nusprendė, kad laikas pereiti į ataką. 

— Man keista, Kreitonai, kad atvykai čia, nors nesitikėjai ma- 
nęs rasti. Juk buvome sutarę, kad niekada ir niekaip nepalai- 
kysime ryšio. Po savaičių vienatvės esu dėkingas už kompaniją, 
tačiau jeigu nuoširdžiai, siuntu, kad sulaužei susitarimą. 

— Jį pakeitė tavo vakarykštis benefisas per televiziją. Turė- 
jau surizikuoti. Reikėjo įsitikinti, kad tu dingęs. Bet kadangi 
taip nėra, dabar turiu galimybę tau pasakyti, kad per ilgai užsi- 
buvai, ir paklausti, kokį velnią sau galvojai. 

Jo balsas buvo dygus kaip adata. Bilis sureagavo tarsi įdurtas. 

— Apie ką? 

— Apie apiplėšimą. Ta kaukė juokinga. 

— Sakei būti išradingam. Sakei, kad neturi atrodyti kaip 
žmogžudystė. 

— Tu nieko neapkvailinai. 

Nors Kreitonas nė nekrustelėjo, Bilis pastebėjo, kad viduje 
jis visas verda, rodės, tik oda sulaiko besiveržiantį įtūžį. Kas, 
po velnių, jis toks, kad leistų sau taip šokinėti? Bilį žeidė, kad 
jis elgiasi, tarsi būtų jo bosas. Gal jis turi pinigų daugiau negu 
pats Dievas, bet šitoj srity jis niekas. 

- Sakiau, kad gali atsipalaiduoti. Žinai, kad aš jokiais atžvil- 
giais nesu Bilis Djukas. Jie manęs nesučiups. Apsisaugojau vi- 
sapusiškai, nuo galvos iki kojų. Pakeičiau balsą. Sudeginau dra- 
bužius, kuriais vilkėjau, taip pat ir kaukę. Sulaužiau akinius ir 
įgrūdau į šiukšlių konteinerį. Pistoletas išardytas ir po gabaliuką 
sumėtytas į lietaus kanalizaciją visame mieste. Net jei policija 
surastų visas dalis ir sudėtų į krūvą - o tokia tikimybė artima 
nuliui, - ginklas neatsekamas. Nudildžiau serijos numerį, ir pir- 
mas iš jo iššautas šūvis - į tavo brangiojo dėdulės kiaušą. 

Kreitonui tai nepadarė įspūdžio. Bilis irzliai pridūrė: 

— Matai, jie niekaip negali prikabinti man to nusikaltimo. 
Ar ne? 

- Jie gali atpažinti tave viešbutyje. 

— Kaip ir šimtus kitų žmonių. Jeigu kada mane nustatys ir 
apklaus, turiu puikiausią paaiškinimą. Užėjau pasinaudoti te- 
lefonu. 

— Pasinaudoti telefonu? 

- Telefonu automatu vestibiulyje. Ieškojau darbo pagal skelbi- 
mus laikraštyje. - Nuo baro už nugaros jis paėmė šūsnį sulanks- 
tytų laikraščių lapų ir parodė Kreitonui. - Skelbimai, apibraukti 
raudonu rašalu. Skelbimai su varnelėmis prie jų. Brūkštelti atsi- 
liepusiųjų vardai. Ieškojau darbo viešbučio apylinkėse. Kadangi 
mano mobilusis sugedo, viešbutis pasirodė patogi, kondicionuo- 
jama, rami vieta skambinti. Naudojausi juo keletą dienų, tarp jų 
ir tą, kai Polas Vileris buvo nušautas. Jeigu policija patikrins tuos 
telefono skambučius iš vestibiulio, pamatys, kad kiekvieną iš tų 
keturių dienų po keletą kartų skambinau į įvairias įstaigas, kurių 
numeriai nurodyti tuose pažymėtuose skelbimuose, ir teiravau- 
si apie jų siūlomą darbą. Net nuėjau į porą ir pasiėmiau formas, 
nors nė vienos neužpildžiau. Taigi matai, kad turiu priežastį čia 
būti, mane nepaneigiamai paremia telefono įrašai ir žmonės, su 
kuriais kalbėjausi dėl darbo. Ir tą vadinamojo apiplėšimo dieną 
be penkiolikos keturios turėjau susitikimą su vienu potencialiu 
darbdaviu. Sakei, kad tavo dėdė su ta moterimi paprastai išeina 
apie trečią. Matyt, tą dieną ji jam davė antrą kartą, nes jie išėjo 

iš kambario po trijų dešimt. Atrodė, kad jau amžius stypsau toje 
laiptinėje ir stebiu jų duris. Kai tik pamačiau juos išeinant, už- 
sidėjau kaukę, akinius ir nubildėjau į aštuntą aukštą sustabdyti 
lifto. Nebuvo lengva. Bet suveikė, ar ne? 

Kreitonas dabar šypsojosi. 

— Suveikė. 

— Kada nors dėl to abejojai? 

Kreitonas gūžtelėjo pečiais, leisdamas Biliui manyti, kad gal 
ir ne iki galo tikėjo šio sugebėjimais tai padaryti. 

Bilis nemėgo Kreitono Vilerio, ir vis dėlto troško jo pritarimo. 

— Išplasnojau iš vestibiulio keletas sekundžių prieš užver- 
dant ten pragarui. Susitikime buvau numatytu laiku. 

— Iš tikro nuėjai? 

— Mane klausinėjo tokia žmogiškųjų išteklių mergužėlė. 
Patikau. Sakė, kad mano rekomendacijos įspūdingos. Manau, 
jeigu būčiau užpildęs visus reikiamus popierius, ji būtų man 
pasiūliusi tą sušiktą darbą. 

Juodu nusijuokė, tada Kreitonas paprašė: 

— Grąžink tuos daiktus. 

Bilio juokas nuslopo. 

— Kokius daiktus? 

— Papuošalus, kuriuos atėmei lifte. Nebūtų gerai, jeigu tave 
sučiuptų su mano dėdės laikrodžiu. 

— Velnias, Kreitonai, nežinojau, kad jų norėsi. Viską išme- 
čiau. Skaudama širdimi, aišku. Vien tas laikrodis buvo vertas 
kokių dvidešimties gabalų. 

— Penkiasdešimties. 

— Penkiasdešimties? Jėzau. Na, dabar jis šūdo vertas. Įme- 
čiau į šiukšlių mašiną, kai šiukšlininkai nematė. Stebėjau, kaip 
jį supresavo. Kitus daiktus išmėčiau į šiukšliadėžes visame 
mieste. Manau, yra tikimybė, kad benamiai galėjo rasti žiedą 
ar laikrodį, bet net jei nuneštų į policiją - ak, jie būtinai tai 
padarys, - tai neatves iki manęs. 

Kreitonas vis dar dėbsojo į jį, rodos, išvis nemirkčiodamas. 
Bilis prisiminė, koks kilo noras aplamdyti tą milijonieriaus 

kaukę. Todėl, kad nesijaustų menkesnis, kaip koks pavaldinys, 
panoro nustebinti ir sukrėsti Kreitoną. Paklausė: 

- Kai policija tave apklausė, ar rodė žmogžudystės vietos 
nuotraukas? 

— Kodėl klausi? 

- Tiesiog smalsauju, - pasistengė atsakyti paprastai. 

— Ne. Nerodė. Veikiausiai rodė mano tėvui. 

— Manau, tau būtų buvę smagu matyti, kaip atrodė liftas. — 
Bilis pajuto jaudulį pasakodamas Kreitonui, kokį smagumą 
patyrė paspaudęs gaiduką. - Maniau, kad žinau, ko tikėtis. Su- 
pranti, ir aš žiūriu filmus. - Jis išsiviepė. - O žmogau! Daug 
garsiau, daug... - Jis išskėtė rankas, vaizduodamas sprogimą. — 
Turiu pasakyti, lifte kilo velniška sumaištis. 

Tas kalės vaikas net nesiteikė įvertinti Bilio pavaizduotos 
kruvinos scenos grožio. 

- Bili, kada planuoji dingti? 

— Sakiau, kada. 

— Kai atsiras pinigai Kaimanų sąskaitoje? 

- Sutvarkome tą paskutinę smulkmeną, ir aš dingstu, adios. 
Daugiau niekada nebepamatysime vienas kito. 

— Puiku. 

— Kaip ir planavome. 

Kreitonas lėtai atsistojo. 

— Tik tiek, kad ir aš turiu vieną smulkmeną. 

Jis nusišypsojo, bet taip, kad Bilio širdis dunkstelėjo. 

— Kokią smulkmeną? 

— Aš nesu toks atsipalaidavęs kaip tu. Ypač dėl tos tavo eks- 
meilužės. 

Dabar Bilio širdis ėmė dundėti kaip kūjis. 

- Ji net nežino, kad aš Džordžijoje. 

— Bili, tikrai neturėtum meluoti savo partneriui. 

- Aš nemeluoju. 

Kreitonas pasilenkė ir sušnibždėjo: 

— Aš kalbėjausi su Ariele. 

Bilis vos neišmetė kavos puodelio. 

— Kalbėjaisi? Kada? Kur? 

— Žinau apie tavo telefono skambučius. 

Vis dar bandydamas išsisukti, jis sumikčiojo: 

— T...telefono skambučius? Nesuprantu, apie ką kalbi. Ko- 
kius skambučius? 

— Nebandyk manęs mulkinti, Bili. Pats žinai, apie kokius 
skambučius kalbu. 

— Prisiekiu, nežinau. - Jis neigė tai su visa aistra, kokią ga- 
lėjo išspausti. Dabar jam buvo gėda, koks beviltiškas tuomet 
turėjo atrodyti tam turtuoliui. - Klausyk, nežinau, ką tau pa- 
sakojo Arielė, bet negali būti, kad ji žinotų, jog aš ne už tūks- 
tančio mylių nuo čia. Mes sutarėme taip laikytis, ar ne? Mes 
partneriai, tu ir aš. 

- Jeigu taip, tarp mūsų neturėtų būti paslapčių. Štai kodėl 
tau pasakoju nusprendęs užsitikrinti, kad tavo buvusi mergu- 
žėlė daugiau mums nebemaišys. 

— Kaip ruošiesi tai padaryti? 

— Palik tai man. 

— Sakau, mums nereikia dėl jos jaudintis. 

— Na... - Kreitonas mirktelėjo, - atsarga gėdos nedaro. 

Bilis taip mikliai nėrė už baro, kad susimušė šlaunį į kampą. 
Iškėlė rankas aukštyn delnais į viršų ir nusišypsojo Kreitonui ta 
nuolankia vaikiška šypsena, kuri niekada iki tol jo neapvylė. 

— Gerai, pričiupai. Skambinau porą kartų jai į namus. Dėl 
juoko, supranti. Tiesiog pakvailiojimui. Ir kas čia tokio? 

Kreitonas pažiūrėjo į laikrodį ir pasuko durų link. 

— Mano masažuotoja jau laukia. 

— Palauk, ką ruošiesi daryti? 

— Masažuotis, - atsakė nekaltai kaip mišių patarnautojas. — 
A, klausi apie savo buvusią brangutę? - Jis papūtė lūpas, tarsi 
svarstytų, ir Biliui vėl kilo noras jam trenkti. - Na, po viso to, 
ką ji tau padarė, kaip tave išdavė, manau, bausmė turėtų būti 
žiauri. Kaip manai? Ji neparodė tau jokio atlaidumo, ar ne? 

— Ji dar vaikas. - Bilis pasistengė, kad jo balsas skambėtų 


abejingai. - Ir aš nebuvau suja visiškai sąžiningas. 

- Patikėk, Bili. Mes abu daug labiau tikėsime sėkminga pa- 
baiga, jeigu nepaliksime to vieno laisvo galo. 

Kreitonas pasuko prie durų ir jau siekė rankenos. Bilis įsi- 
tempė ir, veikdamas veikiau impulsyviai nei apgalvotai, pirmas 
ją pačiupo. 

— Kreitonai, niekur neik. Bent jau kol nepakalbėsime apie 
tai. Kol neišsiaiškinsime. 

Kreitonas atrodė nustebęs ir įsižeidęs. 

— Skamba kaip grasinimas. 

— Jokio grasinimo. Tiesiog noriu, kad neliktų jokių nesusi- 
pratimų. 

— Manau, mes puikiai vienas kitą suprantame. - Tai pasakęs, 
Kreitonas piktai pažiūrėjo į Bilio ranką, laikančią durų bumbu- 
14. Bilis pasuko bumbulą ir atidarė duris. 

Kreitonas jau buvo beveik išėjęs, bet sustojo ir spragtelėjo 
pirštais. 

— Beveik užmiršau. Palikau tau dovanėlę. Ten, prie televizo- 
riaus. Pasimėgauk. 

Vadinamoji dovanėlė buvo filmas vaizdo diske. 

Nežiūrėjo jo, nes labai norėjosi ilgam palįsti po karštu dušu. 
Nors niekada nebuvo matęs Kreitono kitokio, kaip tik šitaip 
tobulai susitvarkiusio ir apsirengusio, nuo jo sklido nepaaiški- 
namas purvo kvapas. Kambarys buvo toks, kad, rodės, sunku 
padaryti jį blogesnį, bet kažkodėl atrodė, tarsi Kreitono buvi- 
mas jį suteršė. 

Dušas šiek tiek padėjo, tačiau visą dieną neapleido graužian- 
tis nerimas. Mėgino kaip nors teigiamai pažiūrėti į visa tai, ką 
sakė Kreitonas, kaip sakė, bet grėsmingos užuominos buvo 
pernelyg aiškios. Bloga nuojauta prilipo prie Bilio kaip rūgštis, 
kurios nė dušas nenuplovė. Net ėmė trokšti, kad niekada nebū- 
tų sutikęs Kreitono Vilerio. 

O pirmą kartą apsireiškęs jis Biliui pasirodė kaip angelas sar- 
gas. Pasirodė tada, kai mažiausiai galėjai to tikėtis. Savaip įsi- 
skverbė į Bilio gyvenimą, ir jis tam neprieštaravo. Iš tikro net 
džiaugėsi. Nes Kreitonas išgelbėjo jo — visiškai nepažįstamo 

Bilio Djuko - užpakalį. Niekad neiškilo klausimo, kad Bilis kaip 
nors turėtų už tai atsidėkoti. Beje, Kreitonas mokėjo įtikinėti. 

Viskas buvo taip, kaip Kreitonas ir sakė kad bus. Polas Vile- 
ris buvo negyvas, ir visa garbė teko Biliui Djukui. Po šaudymo 
kasdien žiūrėdamas žinias per televizorių, jis vos nesprogo iš 
pasididžiavimo. Vienu drąsiu mostu jis iš žemesniosios lygos 
įsiveržė į pasaulio čempionatą ir laimėjo didįjį kirtį. 

Kol tūnojo uždarytas šitame šiukšlyne, dienos atrodė ilgos ir 
varginančios, bet guodėsi gražios ateities vaizdais. Kai tik sutar- 
tas šimtas gabalų bus pervestas į jam atidarytą sąskaitą Kaima- 
nuose, jis dings iš čia. Jo sąžinė buvo švari, nes nieko daugiau 
neteko nugnybti, tik tą šykštų senį, despotą, kuris pavertė savo 
sūnėno gyvenimą pragaru. Bilis Djukas iki amžiaus galo bus tur- 
tingas žmogus. Jie su Kreitonu nenukentės, kaip ir planavo. 

Tačiau Kreitonas šį rytą elgėsi bjauriai. Tai, ką jis sakė ir darė, 
privertė Bilį labai suabejoti, kad jų bendradarbiavimas pasibaigs 
taip dailiai, kaip planuota. Kreitono užuomina apie Arielę vei- 
kiausiai buvo blefas, patikrinimas, kaip Bilis reaguos. Kreitonas 
pasakė, kad šiuo klausimu jie suprato vienas kitą, bet ar tikrai? 
Jis sakė, kad perves pinigus į sąskaitą, o ar taip padarė? 

Likusią dienos dalį jis praleido grumdamasis su baime, kad 
sąjunga su Kreitonu buvo viena didžiulė klaida. 

Ir dabar, žiūrėdamas į save veidrodyje, klausė, ką tas pašle- 
mėkas sau galvojo, taip siaubingai jį pergąsdindamas. Ir kodėl 
Bilis leido anam taip su juo elgtis? 

Staiga tarsi kas apšvietė Biliui protą, ir jis ėmė keikti save, kad 
buvo toks mižnius. Aišku kaip dieną, kad jis šoka pagal Kreitono 
Vilerio dūdelę. Tai mėgstamas Kreitono veikimo būdas. Jis sten- 
gėsi išmušti Bilį iš pusiausvyros, ir Bilis beveik nesipriešino! 

Bilis nusišaipė iš savęs, kad buvo toks lengvatikis, taip pa- 
prastai leidosi išdulkinamas. Štai kaip daro tokie turtingi žmo- 
nės kaip Kreitonas Vileris. Rafinuotais perspėjimais jie įvaro 
žmogui baimės. Štai kodėl jie turi tiek valdžios kitiems žmo- 
nėms. Kreitonas žaidė su juo psichologinį žaidimą, ir jam be- 
veik pavyko, kaip kitais kartais pavykdavo. 

- Šiknon! 

Bilis nužygiavo į kambarį ir bedė pirštu į kėdę, ant kurios šį- 
ryt sėdėjo Kreitonas, toks prakeiktai tobulas ir nepaliečiamas. 
Kas jis manosi esąs, kad leidžia sau kritikuoti tai, kaip Bilis 
įvykdė nuosprendį jo dėdei? Tai Biliui teko nervintis. Jo šikna 
nesvyla? Ne. Tai kaip jis drįsta kritikuoti? 

Bilis sau priminė, kad jis yra vilkas, gudrus ir nuovokus, pasi- 
kliaujantis instinktu ir sumanumu. Jis yra kieta pikta mašina. 
Nusišypsojo vėl atgavęs pasitikėjimą, atsiklaupė ir iš apatinio 
komodos stalčiaus išsitraukė juodą aksominį maišelį. 

— Aš ne vakar gimęs. 

Sukikeno prisiminęs, kad tuos pačius žodžius pasakė Kreito- 
nui. Tas spoksojo į Bilį savo saldžiu žvilgsniu, nuo kurio taip ir 
niežtėjo rankos jį priploti, ką ir reikėjo padaryti. 

Kreitonas nė iš tolo nėra toks gudrus, kaip apie save mano. 
Negi jis išties galvoja, kad Bilis Djukas nepasiliks atsarginio iš- 
ėjimo? Yra daug būdų nudirti šuniui kailį, ir Bilis visada turė- 
davo atsarginį variantą, jeigu pradinis planas neišdegtų. 

Atrišo maišelio virvutę ir iškratė turinį ant lovos. Dauguma 
daikčiukų buvo nebrangūs, tinkami tik išmesti, tačiau auska- 
rai su deimantais, priklausę vienai iš tų persigandusių senikių, 
gali būti verti poros tūkstančių. 

O Vilerio laikrodis - rimtas derybų objektas. 

Ir, kai dabar pagalvoji, toks pat derybų objektas yra Džulė 
Rutledž. 

Bilis nuo pat pradžių jautė, kad šitos bobos Kreitonas beveik 
taip pat nekentė, kaip ir savo dėdės. Pabrėžtinai reikalavo, kad 
Vileris mirtų jos akivaizdoje, geriausia ant jos rankų. Tol kalė 
Biliui į galvą, kol tas ėmė siusti ir išrėžė jam šitai. Vėliau nebe- 
užsiminė apie savo dėdės meilužę, net šį rytą. 

Tačiau Bilis vos atvykęs į Atlantą apie Džulės Rutledž gyve- 
nimą iššniukštinėjo viską, kas įmanoma. Savo slaptą tyrimą 
atliko su mintimi, kad galji pasirodys besanti geresnė partnerė 
negu Kreitonas. Svarstė, gal įmanomas senas geras triukas — 


pergudrauti visus. 

Pavyzdžiui, nueiti pas ją, papasakoti apie Kreitono planą ir 
pažiūrėti, gal ji norės pasvarstyti apie kitokią schemą, kurioje 
būtų išgelbstima jos meilužio gyvybė, - ir kuri Biliui būtų dar 
pelningesnė. 

Visi laimi. Matote? 

Tačiau galiausiai nusprendė to nedaryti. Viena, nors turėjo 
prašmatnią galeriją ir klasišką pasturgalį, ji neturėjo tiek bab- 
kių kaip Kreitonas Vileris. Jos namas gražus, tačiau nė iš tolo 
nepalyginamas su pilimi, kurioje gyveno Kreitonas, - taip, ne- 
paisydamas griežtų Kreitono nurodymų, Bilis namą apžiūrėjo. 
Tad ilgainiui nusprendė, kad verčiau nesirodyti Džulei Rutledž, 
o laikytis Kreitono ir jo plano. 

Kartą Bilis net svarstė eiti pas Polą Vilerį ir papasakoti, ką 
sūnėnas jam ruošia. Tačiau prisiklausęs iš Kreitono, kad anas 
doras ir labai užsispyręs, pabijojo, kad Vileris paskambins fa- 
rams, ir viskas bus baigta. Jis sės į kalėjimą, o Kreitonas toliau 
gyvens kaip princas. 

Nes niekas nepatikės, kad toks turtingas žmogus kaip Krei- 
tonas Vileris susidėtų su tokiu sukčiumi kaip Bilis Djukas. Tie- 
są sakant, šitas labiausiai jį ir kniso. Jeigu Bilis būtų sučiuptas 
esant dabartinei padėčiai, jis sėstų vienas. 

Paėmė Polo Vilerio rankinį laikrodį ir pabraukė nykščiu per 
lygų paviršių. Po velnių! Nuostabus sprendimas buvo jį pasilai- 
kyti. Ne dėl to, kad jis vertas penkiasdešimties gabalų, o todėl, 
kad kol jį turi, turi ir šiokią tokią atsvarą prieš Kreitoną Vilerį. 

Bet kaip geriausia jį panaudoti? Jam reikia išsivaduoti iš 
Kreitono kuo dailiau ir kuo pelningiau. Ir, žinoma, nesileisti 
sučiumpamam. 

Jis turi sugalvoti būdą. 

Tačiau jo galvai reikia pertraukos. Galima tiek svarstyti ko- 
kią nors problemą, kol pradėsi išvis nieko nebesuprasti. 

Tad kol pamažu ją gromuliavo, įsidėjo į leistuvą vaizdo diską, 
kurį Kreitonas buvo palikęs, ir atsisėdo pažiūrėti filmo. 


I skyrius 


Džu turėjo tris kartus spausti skambutį, kol durys atsidarė. 

Jis tebebuvo apsirengęs taip pat kaip Atėnuose - džinsais ir 
baltais marškiniais iki alkūnių atraitotomis rankovėmis, tačiau 
dabar nebeatrodė tvarkingas. Marškiniai išsipešę, plaukai tarsi 
vėtros nusiaubti, akys krauju pasruvusios ir ašarotos. Sielvar- 
taujantis vyras. 

Niekaip nesureagavo ją pamatęs - nenustebo, neapsidžiau- 
gė, nesupyko. Veide - didžiulė širdgėla. 

Pavadino jį vardu, švelniai ir užjaučiamai. 

Jis nieko neatsakė, tik atidarė duris ir pasitraukė atatupstas. 
Ji įėjo, uždarė duris ir nusekė paskui jį koridoriumi į nedide- 
lį kambarį. Šio dvi sienos buvo ištisos lentynos. Tvarkingos ir 
labai praktiškos, ne itin dailios. Vienintelį didelį langą dengė 
žaliuzės. 

Kambaryje - tik būtiniausi daiktai. Stalas su kompiuteriu, 
laikraščių stirtos, neatplėšti laiškai. Dar fotelis. Ir tabako spal- 
vos sofutė, ant jos sudribęs Derekas, galvą pasidėjęs ant minkš- 
to ranktūrio, akis užsidengęs dilbiu. 

Atsidūrusi kambaryje, Džulė nebesumojo, ką toliau daryti. 
Vos pasakęs, kad jo numylėtinė Magė užmušta, Derekas iškart 
padėjo ragelį. Ji nesvarstydama atsikėlė, apsirengė ir jau po ke- 
lių minučių lėkė jo namų link. 

Kai dar tik kūrė planą, kaip padaryti, kad jis neatstovautų 
Kreitonui, pasižiūrėjo, kur jis gyvena. Haberšemo gatvė - vie- 

na prestižiškiausių mieste, Dereko namas, kaip ir dauguma 
kitų šiame vingiuotame kelyje per Bakhedą, stovėjo tolimaja- 
me sklypo gale po medžiais. Atnaujinant tą seną namą, nelabai 
kreipta dėmesio į paveldą. Kitomis aplinkybėmis ji mielai būtų 
apie tai pasikalbėjusi. 

Tačiau šį vakarą jai labiau rūpėjo savininkas, o ne jo gerai 
įrengtas namas. Skubėdama čionai neklausė savęs, kas ją varo 
pas Dereką. Dabar, kai pasijuto įsiveržusi į jo sielvartą, - klausė. 

Atsargiai atsisėdo ant fotelio kraščiuko. 

— Gal ko atnešti? 

Jis papurtė galvą. 

Name buvo tylu kaip kape. Jokio laikrodžio tiksėjimo, sė- 
dančio sienojo girgždesio, niekas nedrumstė pirmapradės 
tylos, kuri slėgė kaip vanduo penkiasdešimties metrų gylyje. 
Džulė jau norėjo išeiti, atsikelti ir tyliai dingti, netrukdyti. Iš- 
tykintų, ir jis veikiausiai nė nepastebėtų, o vėliau net neatsi- 
mintų, kad ji čia buvo. Tačiau kažkas ją laikė tarsi prikaltą ant 
fotelio krašto. 

Galiausiai jis nuleido ranką ir pažiūrėjo į ją, tiesiog pažiūrė- 
jo, nieko nepasakė. 

— Gal man išeiti? 

— Kodėl atėjote? 

— Nes... - Norėjo sakyti: Nes žinau, kiek daug jums reiškė Magė 
arba Nes žinau, kokia skaudi gali būti šitokia netektis. Tačiau stai- 
ga suprato, kodėl iš tikrųjų čia yra, ir nuo tojai pasidarė silpna. 
Ji čia atskubėjo atsiprašyti. 

— Jeigu ne aš, - kimiai ištarė, - Magė tebebūtų gyva. Atsipra- 
šau. Labai atsiprašau. 

Pašoko ir puolė prie durų, tačiau Derekas sustabdė. 

— Ne jūs užmušėte Mage. - Jis atsisėdo. - Jis užmušė. Tas 
išprotėjęs šiknius. Jis užmušė. 

Atsirėmė alkūnėmis į kelius, nusvarino ant delnų galvą, su- 
leido pirštus į plaukus. Tokia draskanti neviltis sukrėtė Džulę 
iki širdies gelmių, todėl ji grįžo prie sofutės, atsisėdo šalia ir 


uždėjo ranką jam ant tarpumenčio. 

- Ar ilgai ją turėjote? 

Jis žvilgtelėjo į kilimėlį šalia savo darbo stalo, kur Magė vei- 
kiausiai snausdavo jam dirbant. 

— Dešimt metų. 

— Ji minima daugumoje straipsnių, kuriuos apie jus skaičiau. 
Vadinama nuolatine jūsų palydove. Buvo tokia pat įžymi kaip 
1r jūs. 

Jis tyliai nusijuokė ir nusišluostė delnais akis. 

— Ir ji tai žinojo. Dievaž, ji pozuodavo nuotraukoms. 

— Galvokite apie tai. Prisiminkite, kaip ją mylėjote ir kaip la- 
bai ji mylėjo jus. Galvokite, kaip buvo gera kartu. 

Jis pakėlė galvą ir pažiūrėjo į atviras kabineto duris. 

— Bus sunku. Bent kurį laiką. 

Ji irgi dirstelėjo į tą pusę, tada vėl jam į veidą. Šis dabar buvo 
rūstus. 

— Radote grįžęs namo iš Atėnų? 

— Grįždamas truputį užtrukau. Sustojau nusipirkti šio to už- 
kąsti. - Jis vėl parimo ant rankų, nykščiais užspaudė akiduobes. — 
Prisimenate sceną „Krikštatėvyje ? Lenktyninis žirgas. Lovoje. 

Ji aiktelėjo ir sušnibždėjo: 

— O Dieve, Derekai. 

Jis nuleido rankas ir pažiūrėjo į ją. 

— Taip. Tai mane palaužė. Rėkiau. Jis norėjo mane įskaudin- 
ti, norėjo prisikasti kuo giliau, smogti kuo stipriau. Ir smogė. 

Klanktelėjo durų varpelis, ir Džulė susirūpinusi pažvelgė į jį. 

— Veikiausiai policija. Kai paskambinote, maniau, kad jie. 

— Nelabai skubinosi. 

— Pasakiau, kad nėra ypatingos skubos, žala jau padaryta. 
Atleiskite. 

Jis paliko ją ir nuėjo atidaryti durų. Uniformuoti budintys 
pareigūnai atrodė baisiai jauni ir siaubingai griežti, tarsi būtų 
ką tik baigę akademiją ir patirties stoką bandytų kompensuoti 
kietai sučiauptomis lūpomis ir oficialumu. 

Labai iškilmingai prisistatė Derekui, ir šis mostelėjo jiems į 


viršų. 

— Pirmos durys į kairę. 

Žiūrėdama, kaip jie kopia aukštyn, Džulė tyliai pasakė: 

— Kaip robotai. Gal tokio vaizdo sukeltas šokas pavers juos 
nors šiek tiek žmonėmis. 

— Abejoju. Jie žino apie mane. Pereis visus tyrimo etapus, ta- 
čiau Atlantos policijos departamentas tikrai nesiners iš kailio, 
kad surastų mano šuns žudiką. Netikiu, kad tuodu padarytų 
ką nors daugiau, ne tik užpildytų protokolą. Juos kviečiau dėl 
vienintelės priežasties - noriu, kad tai būtų užfiksuota. 

Vėl suskambo durų varpelis. 

— Veikiausiai veterinaras, - pasakė jis. - Paskambinau, kad 
padėtų su... su Mage. 

Nuėjo prie durų ir įleido maždaug savo amžiaus vyrą. Šis at- 
rodė taip, tarsi būtų paskubom apsirengęs - apdriskę džinsai 
ir nutampyti marškinėliai su „Sakalų klubo emblema. O gal 
apsivilko tokiais skudurais, nes žinojo, kad padaręs tai, dėl ko 
buvo čia kviestas, veikiausiai turės išmesti tuos drabužius. 

Juodu su Dereku nerangiai apsikabino, taip, kaip daro susi- 
jaudinę vyrai. Paskui Derekas pristatė ją ir daktarą vienas ki- 
tam, o tie sutartinai linktelėjo. 

Tada Derekas pasakė veterinarui: 

— Čionai. - Praeidamas pro ją tarstelėjo: - Nelipkit aukštyn. 

Džulė nuėjo į virtuvę. Prietaisai ir stalviršiai blizgėjo be ma- 
žiausios dėmelės, panašu, kad čia nedažnai šeimininkaujama. 
Kavavirė buvo tokia naujoviška, kad pripylusi vandens ir į pinto 
sietelio filtrą įbėrusi kavos turėjo pasižvalgyti, kaip ją įjungti. 

Pamačiusi prie užpakalinių durų Magės vandens ir maisto du- 
benėlius, pastūmė į sandėliuką. Kam tas skaudus priminimas. 

Policininkai atėjo į virtuvę, tokie pat rūstūs, kaip ir prieš lip- 
dami aukštyn. Abudu ją nužvelgė, bet nieko nepasakė, perėjo 
kambarį ir išėjo laukan. 

Pro kampinį valgomojo langą matė, kaip jų žibintų šviesos 
šmirinėja žeme, klaidžioja krūmais. Vienas pašvietė į medžio 
šakas, tarsi nusikaltėlis galėtų ten lindėti. Tačiau niekatras iš- 


ties rimtai netyrė, ir po poros minučių abu grįžo vidun. Vienas 

bakstelėjo žibintu į apsaugos sistemos valdymo skydelį, antra- 
sis linktelėjo. 

— Ar manote, kad jis lindo prie signalizacijos? - paklausė 
Džulė. - Ar ruošiatės paimti pirštų atspaudus nuo durų ranke- 
nos? Ar radote pėdsakų lauke? 

Nekreipdamas dėmesio į jos klausimus, vienas paklausė: 

— Koks jūsų vardas? 

Ji pasakė. 

— Įprasta rašyba? 

— Taip. 

— Ar buvote čia? 

— Kada? 

— Kaijis rado šunį. 

Ji papurtė galvą. 

— Atvykau vos keliom minutėm anksčiau už jus. 

Nieko daugiau nepaklausę, tarsi pagal komandą abu išėjo iš 
virtuvės. 

Derekas teisingai spėjo. Jie atliko privalomus veiksmus, ir 
tai tik formaliai. Džulė nusekė paskui juos iki laiptų apačios, 
kur jau stovėjo Derekas. Pasitraukė į šalį, kad netrukdytų jiems 
pusbalsiu kalbėtis. Vienas rašėsi pastabas. Derekas uždavė ke- 
lis klausimus ir sulaukė paviršutiniškų atsakymų. 

Tada pareigūnas, kuris rašėsi pastabas, užvertė bloknotą. 
Džulė girdėjo, kaip antrasis pasakė, kad palaikys ryšį. Derekas 
palydėjo juos iki durų, tada vienas palietė pirštais skrybėlės 
graižą. 

— Pone Mičeli, užjaučiu jus dėl šuns. 

Derekas nieko neatsakė ir uždarė duris. Praeidamas pažiūrė- 
jo į Džulę, bet netaręs nė žodžio ėmė kopti laiptais. 

Ji grįžo į virtuvę. Kava buvo išvirusi. Vos spėjo surasti puo- 
dukus ir šaukštelius, kai išgirdo bildesį. Išėjo į vestibiulį ir 
pamatė Dereką su veterinaru nešant laiptais plastikinį juodą 
maišą. Derekui iš akių sruvo ašaros. 

Ji nuėjo pirma, atidarė priekines duris ir pasitraukė į šalį. 


Jie nunešė maišą prie gatvės, kur stovėjo veterinaro pikapas. 

Pro atviras duris Džulė matė, kaip jie švelniai padėjo maišą ant 
žemės, nuleido galinį bortą, tada įkėlė nešulį į kėbulą. 

Veterinaras žengtelėjo į šalį ir paliko Dereką vieną. Džulei 
pasirodė, kad jis stovėjo be galo ilgai, nors veikiausiai taip ne- 
buvo, tiesiog nuo jausmų pertekliaus laikas ištįso. Pagaliau De- 
rekas uždėjo ranką ant maišo, kažką sušnibždėjo, tada pakėlė 
ir uždarė bortą. 

Veterinaras išties jautrus, pagalvojo Džulė, nes nieko dau- 
giau nepasakęs įlipo į kabiną ir nuvažiavo. Atrodė, kad Dereko 
kojos nebelaiko. Atsisėdo ant kelkraščio ir kurį laiką taip ry- 
mojo. Džulė matė, kaip jo pečiai krūpčioja. Suprato, kad jam 
reikia šitaip pasėdėti, todėl ir toliau stovėjo tarpduryje. 

Galų gale jis atsistojo ir lėtai grįžo į namą. Balti marškiniai 
nebebuvo balti. Džinsai patamsėję nuo kraujo. Atėjęs iki durų, 
ištarė: 

— Einu į vonią, - ir vėl užlipo laiptais. 

Praėjo penkiolika minučių, o jis vis nesirodė. Tada ji pripy- 
lė puodelį kavos ir nunešė į viršų. Susirado jo miegamąjį, nes 
jame vieninteliame degė šviesa. Durys į vonią šalia buvo užda- 
ros. Už jų girdėjo bėgant vandenį. Lova buvo nuvilkta. Čiužinio 
viduryje buvo tamsi šlapia dėmė, didesnė už žmogų, bjauresnė 
už viską, ką Džulė buvo mačiusi. 

Kampe gulėjo dar vienas užrištas maišas, toks pat, į kokį 
buvo įkištas Magės kūnas. Dereko patalynė ir drabužiai, pa- 
galvojo. Atremtas į sieną kitapus lovos, ant grindų stovėjo pa- 
veikslas iš aukciono, vis dar dėžėje, į kurią jinai buvo įpakavu- 
si, - vos praėjusį vakarą, o atrodė, prieš amžinybę. 

Vanduo liovėsi tekėjęs, ir po poros minučių apsijuosęs rankš- 
luosčiu jis pasirodė iš vonios. Ji ištiesė puodelį. 

- Bijau, kad jau atšalo. 

— Vis tiek ačiū. - Jis paėmė puodelį, bet negėrė, tik dėbso- 
jo. - Verčiau išgersiu ko stipresnio. 

— Mano namuose, - tvirtai pasakė ji, nors tokia mintis ding- 
telėjo tik šią akimirką. - Apsirenkite. 

po 4p-4 
Kreitonas įėjo pro vestibiulį į savo namą ir stabtelėjo paimti 
pašto. Į siaurą jo žalvarinės pašto dėžutės plyšį buvo įspraustas 
perlenktas popieriaus lapas. Atlenkė, greitai permetė akimis 
žinutę, nusikeikė ir pasuko prie lifto. 

Jį norėjo matyti Bilis. Tuojau pat. Atspausdinta didžiosio- 
mis raidėmis ir pabraukta. 

Sugniaužė lapelį kumštyje. Tas idiotas buvo atėjęs į jo na- 
mus, įkišo lapą į jo pašto dėžutę, o juk kiek kartų Kreitonas jam 
buvo kalęs jokiais būdais nepalaikyti su juo ryšio. 

Žinoma, Kreitonas šįryt nuvykęs į motelį sulaužė šį susitari- 
mą, tačiau Biliui neleidžiama tokia privilegija. 

Pakilo į savo valdas ir nuėjo tiesiai į vonią, kurios visos sie- 
nos buvo veidrodinės. Nusirengė ir atsuko vandenį. Ta sumau- 
ta Mičelio kalė jį suteršė. 

Jau porą dienų jam kirbėjo galvoje mintis ją nudobti. Ūkinių 
prekių krautuvėje gavo visus dažytojo reikmenis - tam atvejui, 
jeigu sumanytų atkurti sceną iš filmo „Krikštatėvis“. 

Šiandien Mičelis bjauriai su juo elgėsi savo kontoroje, todėl 
jo šuns likimas buvo nulemtas. Kreitonas už tai šiek tiek at- 
sikeršijo Atėnuose, užklupęs Mičelį kaip kokį įkaitusį paauglį 
grabinėjant Džulę. O po to vyrukas dar drįso jį gąsdinti. Kai 
grįždamas į Atlantą Mičelis sustojo prie restorano, tai buvo tar- 
si apvaizdos ženklas, kad Kreitonui pats laikas sudoroti šunį. 

Vyras, pragyvenimui užsidirbantis gindamas vagis, iš tikrų- 
jų turėtų būti šiek tiek galvotesnis ir išeidamas nepalikti namų 
neįjungęs signalizacijos. Tai buvo vienintelis Kreitono rūpes- 
tis. Ir dar šuns lojimas. Tačiau važiuodamas pro Burger King iš- 
sprendė šią problemą. Ji suurzgė ir porą kartų amtelėjo, tačiau 
gavo mėsainį ir vos nepaspringo rydama. 

Beveik visai neteko užgaišti. 

Tada užpakaliniame Mičelio kieme po krūmais išsinėrė iš šlykš- 
taus kombinezono, batų ir pirštinių, kuriuos buvo užsitempęs ant 
savo drabužių, sugrūdo į šiukšlių maišą ir grįždamas namo išmetė 
į konteinerį prie prekybos centro. Sustojo prie automobilių plo- 

vyklos su aukšto slėgio rankine vandens pompa ir nuplovė kraują 
nuo peilio, kuriuo perrėžė gerklę, ir pjūklo, kuriuo užbaigė darbą. 

Tačiau jautė ant savęs seno kraujo kvapą. Jam patiko tik 
šviežias kraujas. 

Kai nusigremžė, ėmė galvoti apie Bilį, kuris nesugeba laiky- 
tis instrukcijų. Jo žinutėje aiškiai buvo justi dirglumas, stiprė- 
janti neviltis, ir tai gali pridaryti bėdų. 

Kreitonas įsivaizdavo, kaip šis nerimas tampa toks stiprus, 
tarsi kas iš vidaus badytų odą. Be abejo, jis mokėjo valdyti ner- 
vus, bet nebuvo tikras, ar Bilis moka. Nepaisant galimos rizi- 
kos, su tuo reikėjo skaitytis, todėl nusprendė, kad turi atsiliep- 
ti į paklaikusį vyrioko šauksmą. 

Kol dukart išsimuilino ir nusiprausė, viską suplanavo. Išsi- 
džiovino ir vėl sutepė plaukus želė, nuo to jie atrodė truputį 
tamsesni. Apsirengė juodais džinsais ir juodais marškinėliais. 

Tada užsuko į virtuvę, iš sandėliuko ir šaldytuvo prikrovė 
daiktų į pirkinių krepšį su folija viduje - tokius duoda maisto 
parduotuvėje, kurioje jis apsiperka. 

Praėjo vos pusvalandis, kai įžengė į namus, ojau vėl išėjo pro 
tas pačias duris. Šį vakarą vairavo ne tokį išsiskiriantį automo- 
bilį kaip Porsche. Šiek tiek aptrintą tamsiai mėlyną visureigį. 
Viduje viskas buvo tobula, tačiau iš išorės jis niekuo nesiskyrė 
nuo tūkstančių panašių mašinų Atlantoje ir jos priemiesčiuo- 
se. Būtent todėl šiandien juo ir važiavo. Jis neatkreipė dėmesio 
nei Atėnuose, nei prie Dereko Mičelio namų. 

Be to, dėl visa pikta pakeitė numerius - jau antrą kartą šią 
savaitę. 

Jam visai nepatiko vėl sėsti už vairo. Šį vakarą ir taip daug 
sukorė. Važiavo į Atėnus, tada skubėjo atgal aplenkdamas Mi- 
čelį. Dorojosi su šunimi - nors mėsainis su sūriu padarė juos 
draugais, prireikė velniškai daug laiko įprašyti ją į lovą, į kurią 
Mičelis jai aiškiai drausdavo lipti. 

Šiai dienai jau visko buvo gana. Daug mieliau įsitaisytų vė- 
siame tamsiame savo namų kino teatre ir ramiai žiūrėtų vieną 
iš begalinio filmų rinkinio. 

Tačiau vyras turi daryti tai, ką turi daryti. Kolinas Firtas. „Te- 
gyvuoja meilė! 

Nenorėdamas, kad kas nors pamatytų prie motelio jo auto- 
mobilį, sustojo jau uždarytos nukainotų kilimų parduotuvės 
šešėlyje, paėmė pirkinių krepšį ir nuėjo per pilną stovėjimo 
aikštelę, kuri priklausė aptriušusiam barui šalia motelio. 

Kaip patogu, pagalvojo. Susirado į asfaltą sumintą taką tarp 
baro ir motelio priimamojo. 

Vienas pastato sparnas ėjo tolyn nuo triukšmingos gatvės, 
Bilio kambarys buvo pačiame jo gale, pirmame aukšte. Priėjęs 
prie kambario, dirstelėjo per petį, bet atrodė, kad, kaip ir šįryt, 
jo atvykimo niekas nepastebėjo. Čia ne tokia vieta, kurią rink- 
tųsi trokštantys viešumos žmonės. 

Kartelį bilstelėjo į duris. Bilis beveik tuoj pat atidarė ir jį pa- 
matęs vos nesusileido, kaip jam palengvėjo. 

— Ačiū Dievui. Bijojau, kad neateisi. 

Kreitonas bato galu atidarė duris ir įžengė į kambarį. Viduje 
buvo šilta ir drėgna, jautėsi Bilio nerimo tvaikas. 

— Pajutau aliarmą. - Jis įnešė pirkinių krepšį į virtuvėlę ir pa- 
statė ant baro. - Bet ką tu galvojai ateidamas į mano namus? 

— Niekas manęs nematė. 

- Esi tuo tikras? 

— Visiškai. Manai, aš idiotas? Aš nė kiek ne labiau negu tu 
trokštu būti sučiuptas. 

Bilis kaip įmanydamas stengėsi laikytis išdidžiai, tačiau Krei- 
tonas matė, kokia trapi ta jo gaidiška išorė. Buvo aišku, kad ne- 
suklydo veikdamas greitai, kol žmogus galutinai nepraskydo ir 
visko nesugriovė. 

Ištraukė iš krepšio butelį alaus. 

— Manau, tau uždarų patalpų karštinė. Gal alaus? 

— Ačiū. 

— Kur atidarytuvas? 

— Už nugaros. Viršutiniame stalčiuje. 

Kreitonas surado aprūdijusį atidarytuvą ir atkimšo alų. 
Puta persivertė per kakliuką ir nutekėjo ant stalviršio. Šiek 

tiek nudribo ant grindų. Kreitonas atsiplėšė popierinio rankš- 
luosčio ir priklaupė pavalyti. Bilis, rodos, nepastebėjo, kas at- 
sitiko, nei kiek laiko Kreitonas šluosto. Mindžikavo tarsi gy- 
vulys narve. 

Išvalęs Kreitonas atsisuko ir ištiesė butelį Biliui, šis pačiupo 
ir godžiai užsivertė. 

— Ačiū. 

— Į sveikatą. 

— Ar sau neatsidarysi? 

— Aš negeriu. 

— Tikrai. Užmiršau. - Bilis pažiūrėjo į pirkinių krepšį, tarsi 
pirmą kartą matytų, tačiau neparodė didesnio susidomėjimo. 
Pakrutino pečius ir nutaisė agresyvią pozą. 

— Klausyk, Kreitonai... 

— Klausau. 

— Aš nenoriu, kad tai darytum. 

Kreitonas ėmė traukti maistą ir rykus iš pirkinių krepšio. Pui- 
kiai suprato, apie ką kalba Bilis, bet apsimetė nesusigaudąs. 

— Ką daryčiau? 

Bilis atsigėrė iš butelio. 

— Niekas daugiau nebus paliestas, gerai? 

— A. Grįžti prie mūsų šio ryto pokalbio. Kodėl tau šitai taip 
rūpi? - Jis nusišypsojo ir išvyniojo gabalą nuostabaus pjaus- 
tyto kumpio. - Tai ne tavo rūpestis, o mano. Ir bent aš dėl to 
nesijaudinu. Tau irgi nevertėtų. Tikiuosi, kumpis tau patiks. 

— Mes dėl jos nesitarėm. 

- Iš pradžių ne. Tačiau aš lankstus. Dar alaus? 

Bilis atrodė suirzęs, bet pasakė, kad kumpis puikus, ir sutiko 
paimti dar vieną alaus. 

Kreitonas nusisuko atkimšti butelio, bet akies krašteliu 
matė nervingus judesius, kurių Bilis nebūtų norėjęs parodyti. 
Bilis nusivalė rankas į džinsų užpakalį. Viena ranka patrynė 
sprandą. Dantimis nugraužė odos atplaišą lūpų kamputyje. 

Kreitonas apkeitė butelius, tuščią į pilną. 

— Nori sumuštinio? 


Lūžio taškas > 213 


- Be abejo. Žinoma. Ne ką šiandien ir valgiau. Šaldytuve liko 
tik majonezo. 

- Atnešiau puikių garstyčių. 

- Jėga. 

Kreitonas linktelėjo į vieną kėdžių prie baro. 

— Prisėsk, Bili. Verti mane nervintis. 

Bilis atsisėdo, tačiau visai neatrodė atsipalaidavęs. Uždėjo 
pėdą ant apatinio kėdės skersinio ir krutino kelį. Kreitonas, 
priešingai, judėjo lėtai ir tiksliai: paklojo duonos riekes dviem 
sumuštiniams, tepė ant jų garstyčių, dėjo kumpio. 

- Šveicariško ar rūkyto? 

— Nėra skirtumo, - stebėdamas jį ištarė Bilis. - Tau nereikia 
taip stengtis. 

Specialiai apsimesdamas nesupratęs, Kreitonas atsakė: 

— Nieko tokio. Tikrai. Tu savaitėmis valgei iš skardinių. Pa- 
maniau, patiks pakeisti virtuvę. 

— Baik malti šūdą, Kreitonai. Supranti, apie ką kalbu, ir jau 
tikrai ne apie tuos prakeiktus sumuštinius. Neturi jos žudyti. 

Kreitonas toliau dėjo sūrį ir kumpį ant duonos riekių. Bilis 
uždėjo ranką ant baro ir pasilenkė. 

— Ji nieko nežino apie Polą Vilerį. Jai niekada neateitų į gal- 
vą, kad aš čia prikišęs nagus. 

- Gali ateiti. 

— Neateis. Kaip galėtų? 

— Viskas turi savo seką, Bili. Kartais mažiausia smulkmena 
gali pakišti koją. Tu esi mano partneris. Mano pareiga tave ap- 
saugoti. 

— Ne, ne tavo. Svarbiausia, kodėl norėjau šį vakarą tave pa- 
matyti, tai ketinau pasakyti, kad mes atsiskaitę. Aš nešdinuosi. 
Rytoj. Buvai teisus. Turėjau dingti iš Atlantos tik nužudęs Vile- 
rį. Ar matei tą juočkį detektyvą per šeštos valandos žinias? 

— Ne, praleidau. 

— Na, viena moteriškė, kurią vedžiojau už nosies, sekretorė vie- 
noje kontoroje, kur pasiėmiau įsidarbinimo popierius, atpažino 
mane iš apsaugos kameros nuotraukos ir paskambino į policiją. 

— Ji neturi jokių tavo duomenų, ar ne? Net tikro vardo? 

— Ne. 

— Adreso? Telefono numerio? 

— Ne. 

— Tada nematau bėdos. - Kreitonas buvo atsinešęs gerai išga- 
ląstą peilį, tą patį, kuriuo paskerdė Mičelio šunį, dabar švariai 
nuplautą. Ištraukė jį iš pirkinių krepšio ir perpjovė sumuštinius, 
tada padėjo ant stalviršio ir pastūmė popierinę lėkštutę Biliui. 

— Valgyk. 

— Ačiū. 

— Prašau. - Kreitonas atsikando sumuštinio. - Hm. Puikus, 
jeigu galima taip sakyti. Mėgstu juodųjų pipirų užbarstą ant 
kumpio, o kaip tau? 

Bilis atsikando sumuštinio, sukramtė, tada nustūmė alum. 

— Taigi, tau tinka? 

— Tinka? 

— Palikti viską, kaip buvo. Aš dingstu iš miesto. Mes nebesu- 
sitinkame. Daugiau jokių kontaktų. Niekas nebemiršta. 

Kreitonas dar atsikando sumuštinio ir mąsliai kramsnojo, 
tačiau nenuleido akių. 

— Stebini mane, Bili. Kai susitikome, nesusilaikei neprikal- 
bėjęs blogybių apie tą mergiotę. 

- Žinau, ką sakiau. Tada taip jaučiausi, bet dabar... - Jis 
gurkštelėjo alaus, paėmė sumuštinį, tačiau persigalvojo, padė- 
jo atgal į lėkštutę ir, užuot valgęs, pasitrynė kaktą. 

— Apie ką galvoji, Bili? 

— Pasakysiu, apie ką galvoju. Tas sušiktas filmas. 

Kreitonas servetėle nusivalė lūpas. 

— Koks filmas? 

- Tas, kur palikai rytą. 

- Žiūrėjai jį? 

— Aha. 

— Nuostabus, ar ne? 

— Jis nesveikas. Tas vyrukas, žudikas, jis nesveikas. Ta sce- 
na, kur jis... 

- Galiu spėti, ką turi omeny. Ta parašo scena. Žiaurumas 
toks grafiškas, poveikis itin... 

— Koks skirtumas, - ištarė susijaudinęs Bilis. - Negaliu už- 
miršti. 

— Ar tai tave užvedė? - sušnibždėjo Kreitonas. 

Biliui net žiauna atvėpo. 

— Po velnių. Ne. 

— Nors truputį? - mirktelėjo Kreitonas. 

— Jėzau, Kreitonai, ne. 

Kreitonui norėjosi nusijuokti. Jam tai velniškai patiko. Varg- 
šas Bilis, ne kitaip. Kreitonui beveik darėsi jo gaila. 

— Klausyk, Kreitonai, aš siutau ant jos. Vienu metu galėjau 
pasakyti: „Užmušiu ją.“ Tačiau iš tikro taip negalvojau. Tik kal- 
bėjau. - Jis mostelėjo į televizorių. - Nenorėčiau, kad kas nors 
tokio jai atsitiktų. 

- Bili, tu veidmainis. Ištaškei mano dėdei smegenis. Jų buvo 
pilna visame lifte. Dar šį rytą tuo didžiavaisi ir, jeigu neklystu, 
buvai nepatenkintas, kad nemačiau tavo žygio nuotraukų. 

— Tai buvo kas kita. 

Vis dar smagindamasis, Kreitonas paklausė: 

— Tikrai? Apšviesk mane. 

- Aš jo nepažinojau. Nieko jam nejaučiau. Viskas įvyko grei- 
tai. Jis niekada nesužinojo, kas jį nudėjo. 

— Aišku. - Kreitonas pastūmė savo lėkštutę į šalį ir nubraukė 
trupinius nuo rankų. Buvo suvalgęs visą savo sumuštinį. - Tu 
neprieštarauji, kad aš nužudyčiau tavo meilužę, nes ji tave iš- 
davė, ir tai bus mano geras darbas. 

— Ne. Taip. Turiu omeny... - Jis pašoko nuo kėdės, tarsi stai- 
ga ši būtų įkaitusi. - Turiu omeny, aš visiškai nenoriu, kad tai 
būtų padaryta. 

— Tai pats sąžiningiausias būdas, Bili. - Kreitonas ramiai 
suvyniojo kumpio ir sūrio likučius. Užsuko garstyčių dangtelį. 
Paėmė peilį ir aštriu kaip skustuvas galiuku parodė į Bilio lėkš- 
tutę. - Jau baigei? 

— Taip, ačiū. Koks sąžiningiausias būdas? 

Kreitonas suvertė atliekas, taip pat ir visus popierius, į plas- 
tikinį maišelį, užrišo jį, tada viską, net tuščius alaus butelius, 
sudėjo į pirkinių krepšį. 

— Gal šokoladinių saldainių? 

— Ačiū, ne. Koks sąžiningiausias būdas? 

Kreitonas išvyniojo saldainį ir įsidėjo į burną, tada įmetė po- 
pieriuką į krepšį. 

— Jos liežuvis ir man kelia pavojų. Tiesą sakant, tują turėtum 
pašalinti. Šiaip ar taip, ji tavo kupra. Tačiau, - jis nusišypsojo, - 
matau, kaip sunku tau būtų. Suprantu, kiek tau kainuotų. To- 
dėl palengvinu tavo kančias, kurias veikiausiai kentėtum. 

Bilis atrodė taip, tarsi jam būtų baisiai sunku susilaikyti ne- 
išvėmus alaus ir sumuštinių. 

— Gali pasilaikyti... 

— Savo dėdės Polo laikrodį? 

— Ką? Ne. Juk sakiau. Išmečiau visus daiktus, kuriuos pa- 
ėmiau per apiplėšimą. 

Kreitonas kurį laiką nenuleido nuo jo akių, tada lėtai, ati- 
džiai apžvelgė prišnerkštą kambarį. 

— Indėno garbės žodis? Jeigu apieškočiau šį kambarį, ar per- 
sižegnosi ir prisieksi galįs mirti, kad nerasiu maišelio su pa- 
puošalais? 

— Prisiekiu. 

— O tavo mobilusis? 

— Kas? 

— Tavo mobilusis telefonas. Tu pernelyg protingas, kad 
skambintum šio kambario telefonu. 

— Jis iš tų vienkartinių. Nusipirkau prieš apiplėšimą. 

— Arielė man pasakojo... 

— Aš niekada nieko nesakiau. Jau minėjau. Tiesiog paskam- 
binau keletą kartų ir atsijungiau. Jeigu jinai sakė, kad skambi- 
nau aš, tiesiog spėjo, ir tiek. 

Kreitonas ištiesė ranką. 

Bilis krimstelėjo tą odos atplaišėlę ant lūpos, tada nuėjo prie 
komodos, iš stalčiaus ištraukė mobilųjį ir padavė Kreitonui, o 
šis jį įsimetė į kelnių kišenę. 

- Jokio sušikto skirtumo, - sumurmėjo Bilis. - Jokie skam- 
bučiai neatves iki manęs. 

- Dabar jaučiuosi daug geriau, - nusišypsojo Kreitonas. Tru- 
putį padvejojo, tada pasakė: - Nėra reikalo nė sakyti, kad jeigu 
siuntei elektroninį laišką... 

- Antai mano nešiojamasis kompiuteris. - Jis stovėjo ant 
naktinio stalelio. - Patikrink. Žinoma, nesiunčiau. Naudojausi 
kompiuteriu norėdamas patikrinti banko sąskaitą su slaptažo- 
džiu, kurį man davei. 

— Kada paskutinį kartą tikrinai? 

— Vakar. 

- Šįryt pervedžiau pinigus, kai tik grįžau iš čia. Neturi tikėti 
mano žodžiu. Gali dabar pat patikrinti. 

— Man nereikia pinigų, - atžariai metė Bilis. 

—- Ką? 

— Gali pasilaikyti savo šimtą gabalų. 

Kreitonas tyliai nusijuokė. 

- Ką gi, ačiū už kilnumą, bet tai geriausiai mano išleisti šim- 
tas gabalų. Dabar esu laisvas nuo savo siaurapročio šykštaus 
dėdės Polo. 

- Pasilaikyk savo pinigus. Tik nežudyk... nežudyk... 

— Ak. Tiesiog nežudyti tavo buvusios meilės. - Kreitonas 
liūdnai pažiūrėjo į jį ir papurtė galvą. - Tačiau aš to noriu, Bili. 
Noriu tai padaryti dėl tavęs. Ta pizė tave išdavė. Ne vieną kar- 
tą, o du. 

— Du? 

— Neužmiršk, kažkas paskambino į policiją ir pasakė tavo 
vardą. 

Bilis nusišluostė prakaituotą kaktą. Dar kartą dirstelėjo į te- 
levizorių, ir Kreitonas galėjo prisiekti, kad dar labiau išbalo. 

— Ar tu... Kaip tu... 

— O-ho-ho, - iškėlė smilių Kreitonas. - Aš tau neaiškinau, 
kaip nužudyti dėdę Polą. Pasakysiu tik tiek, kad jau pasirinkau 
būdą. Tebūnie tai staigmena. Kai jie ras ją, tikrai parodys per 


žinias. 


228 + Gandus Dioun 


— Kada ruošiesi tai padaryti? 

— Ar žinai, kas yra lūžio taškas? 

— Lūžio... Ne, nežinau. Kas? 

— Tai staigus perėjimas. Netikėtas scenos pakeitimas. Nau- 
dojamas sukrėsti auditorijai. Labai efektinga. Didžiulis povei- 
kis. Begalė vyksmo. Bus kažkas panašaus. Niekas nenujaus, 
kad tai artėja. Ypač ji. - Jis pakratė antrą alaus butelį, kad įsiti- 
kintų, jog jis tuščias, tada įkišo į pirkinių krepšį. 

- Ir vis dėlto aš tebemanau, kad tau reikia dingti iš Atlantos. 
Mes daugiau neturėtume susitikti. Ir tau būtinai reikia pakeis- 
ti aplinką. - Kreitonas su panieka apžvelgė būstą. - Čia tikras 
sąvartynas. Nenuostabu, kad tu šį vakarą netelpi savo kailyje. 

Jis sudrėkino popierinį rankšluostį ir prieš padėdamas į 
stalčių nuvalė kamščiatraukį, tada nutrynė barą ir įmetė rankš- 
luostį į krepšį. Dar kartą apsižvalgė, ar ko nors nepamiršo, pa- 
kėlė krepšį ir abiem rankomis prispaudė prie krūtinės. 

— Gal gali atidaryti duris? 

Bilis liovėsi inkštęs ir dabar, rodos, norėjo kuo greičiau atsi- 
kratyti Kreitono. Šoko ir atidarė duris. 

— Viso labo, Kreitonai. Buvo malonu susipažinti. 

— Daugiau nebepasimatysime. 

- Tikrai. Sėkmės! 

— Kai išsikraustysi, įsitikink, kad neliko nieko, kas galėtų at- 
vesti iki tavęs. Arba iki manęs, Bili. Ypač iki manęs. 

— Kaip jau sakiau anksčiau, ir aš nenoriu būti sučiuptas. 

— Aš verčiau mirčiau. - Kreitonas luktelėjo, tada pridūrė: - 
O tu? 

Džu laukė nors simboliško prieštaravimo ar bent klausimo. 
Tačiau kai pranešė Derekui, kad jie vyksta į jos namus, šis nu- 
sileido po kelių minučių persirengęs švariais džinsais, polo 
marškinėliais ir apsiavęs sportbačiais. 

Juodu kartu išėjo iš namo, sėdo į jos mašiną ir dešimt mi- 
nučių važiavo tylėdami. Tiesiai iš garažo jis nusekė paskui ją į 
virtuvę. Ji padėjo rankinę ant stalo ir pasuko prie spintelės. 

— Nuo Polo mirties nepapildžiau, tačiau turiu burbono ir 
degtinės. Šaldytuve yra butelis baltojo vyno. - Ne to, kurį va- 
kar vakare rado atkimštą. Tas buvo išmestas. 

— Burbono. 

— Vandens? 

— Tiktai ledo. 

Paruošusi gėrimą, padavė jam, vis dar stovinčiam virtuvės 
viduryje. Jis žiūrėjo į kalto metalo rankšluosčių kabyklą, dabar 
tuščią. 

— Tai buvo man skirta atminimo dovana, - pasakė ji, - bet jis 
suteršė. Šiandien išmečiau. 

Siurbčiodamas iš savo stiklo, Derekas klaidžiojo žvilgsniu po 
puodus, sukabintus virš viryklės, užkimštus kvapnių aliejų ir 
padažų butelius, kulinarijos knygų lentynas, po visą eilę nau- 
dojimui paruoštų rykų - kaip skiriasi nuo jo beveik sterilios 
virtuvės! 

— Jūs verdate. - Tai nebuvo klausimas. 

— Išmokau gyvendama Prancūzijoje. 

Jų akys susitiko. 

— Ar virdavote Vileriui? 

— Dažnai. 

Jis dar kartą gurkštelėjo burbono. 

— Gal ko norėtumėt? 

— Ne. 

Atsakė staigiai ir ryžtingai, ir ji daugiau nesiūlė. 

— Noriu kai ką jums parodyti. Tai šiek tiek užtruks, tad jeigu 
jaučiatės mieguistas, galime palaukti rytojaus. 

Jis žvilgtelėjo į savo stiklą, pateliūškavo gėrimą su ledo ku- 
beliais. 

— Nemanau, kad šiąnakt užmigsiu. 

Ji užjaučiamai linktelėjo, tada mostelėjo sekti paskui. Nusi- 
vedė į svetainę. 

- Įsitaisykit patogiai. 

Jis atsisėdo ant sofos. Ji pastūmė prie sienos spintelę su 
aparatūra. Kol prie jos kuitėsi, Derekas paklausė: 

— Kaip manote, kada Kreitonas čia buvo? 

— Mano tarnaitė išėjo per pietus, taigi jis turėjo visą popietę. 
Vakar rytą nusivežiau vakarinę suknelę į galeriją, kad galėčiau 
ten pat persirengti ir eiti tiesiai iš darbo į renginį. 

— Kaip jis apėjo signalizaciją? 

— Vienas vidaus judesių daviklis apgedęs, dėl jo keletą kar- 
tų klaidingai įsijungė signalizacija. Neturėjau laiko jo pakeisti, 
todėl baimindamasi gauti baudą lioviausi jungusi signalizaciją. 
O kaip įveikė jūsiškę? 

— Skubėjau susitikti su jumis Atėnuose. Net nepagalvojau 
įjungti. 

Kalbėdama ji išėmė vaizdo diską iš aplanko ir įkišo į leistuvą. 

- Žiūrėsime filmą? 

Ji pulteliu perbėgo meniu ekrane, paleido filmą ir atsisėdusi 
šalia jo ant sofos padavė disko aplanką. 

— Hičkokas. 

Jis perskaitė pavadinimą. 

— „Nepažįstamieji iš traukinio. Niekada nemačiau. 

— Jis senas. Kai kurių laikomas klasika. Taip mano ir Krei- 
tonas. 

Derekas sutelkė dėmesį į ekraną ir po kelių minučių jau buvo 
visas paniręs į Roberto Volkerio kuriamą klaikaus milijonie- 
riaus žudiko portretą - lygiai kaip visi žiūrovai jau keletą de- 
šimtmečių. Po valandos Derekas paėmė pultelį iš Džulės rankų 
ir spustelėjo pauzę. 

— Kreitonas ir Bilis Djukas susikeitė žudomaisiais. 

— Kreitonas ir kažkas kitas. - Džulė žiūrėjo į sustingusį ak- 
toriaus veidą per visą ekraną. Po išpuoselėtomis manieromis ir 
švelniu balsu slypėjo negailestingo žudiko protas ir siela. - Esu 
tikra, kad Kreitonas pasiskolino mintį iš šio filmo. Kartą pie- 
taujant pas Dagą ir Šeroną, jis be galo šnekėjo apie genijų Hič- 
koką ir ypač apie šį filmą. Citavo scenarijų, atskiras dalis, fra- 
zes. Kiti Hičkoko filmai geriau žinomi negu šis. „Psichopatas“, 
„Paukščiai“, „Langas į kiemą“. Tačiau šį Kreitonas neabejotinai 
mėgo labiausiai, nes milijonierius labai jam priminė jį patį. Jis 
yra savimyla egoistas, jei ne daugiau. 

— Jis vengia kamerų, nes mano, kad jos neperteikia jo esmės. 

— Gal iš dalies taip. Šiaip ar taip, kai man buvo vis kalama, 
kad Kreitonas negalėjo būti tas kaukėtas plėšikas, nušovęs 
Polą, prisiminiau, kaip jis kalbėjo apie tą filmą. Užsisakiau 
vaizdo diską ir pažiūrėjau. - Ji nelinksmai nusišypsojo. - Ne- 
manau, kad būtent tuo metu, kai buvo nužudytas Polas, Krei- 
tonas atsitiktinai žaidė tenisą. 

Derekas pažiūrėjo į ekraną. 

- Kitas pagrindinis veikėjas - profesionalas teniso žaidėjas. 

— Nedidelis slaptas Kreitono pokštas. 

Derekas pasilenkė ir padėjo stiklą ant kavos stalelio. Ledo 
kubeliai jau buvo ištirpę, ir skystis virto žolelių spalvos arbata. 
Jį taip buvo įtraukęs filmas ir tai, ką jis gali reikšti, kad visai 
užmiršo savo burboną. 

Atsistojo, lėtai apėjo kambarį, atsitiktinai stabteldamas į 
ką nors pažiūrėti - į įrėmintą jos su Polu fotografiją, trejetą 

senoviškų prancūziškų knygų, vazą su sausomis žaliomis hor- 
tenzijomis. Sustojo nugara į ją ir įsistebeilijo į paveikslą ant sie- 
nos - rankos ant klubų, ta pati poza, kaip tyrinėjant paveikslą 
jos galerijos salone. 

— Ar šis labiau patinka negu tas storas vyras? 

Jis atsisuko ir kreivai nusišypsojo. 

— Daug labiau. 

Jie ilgai žiūrėjo vienas į kitą. Gal ir jis, kaip kad jinai, prisi- 
minė, kaip smarkiai jie tą dieną apsižodžiavo ir kodėl. Pagaliau 
ji paklausė: 

— Ką manote apie mano hipotezę? Ar aš išprotėjau? 

— Ne. 

— Gal pernelyg įsijaučiau į filmo scenarijų? Beje, parašytą pa- 
gal knygą. Ar manote, kad pritaikiau tą siužetą, nes noriu, kad 
jis tiktų? 

Jis prisėdo ant otomanės arčiau televizoriaus ekrano ir įsi- 
spoksojo į nespalvotą sustingusį atvaizdą. 

- Šis vyras nori, kad būtų nužudytas jo tėvas, tada gautų pa- 
likimą anksčiau, o ne vėliau. 

— Kreitono atveju tai jo dėdė Polas. Ir taip pat, kaip filme, 
santykiai yra problemiški. 

— Milijonierius traukinyje susipažįsta su tenisininku ir pie- 
taujant vagone restorane lyg tarp kitko pasisiūlo nužudyti jo 
žmoną. 

— Nesji yra šliundra. Laukiasi kūdikio, ir tenisininkas yra tik- 
ras, kad ne nuo jo. Negana to, jis labai myli kitą moterį. Trokš- 
ta skirtis, bet yra tikras, kad žmona nesutiks. Tačiau būdamas 
teigiamas filmo personažas, nenori žmonos mirties. 

— Milijonierius skubina įvykius. Be tenisininko sutikimo nu- 
žudo jo žmoną. 

- Žiūrovai nužudymo sceną mato atsispindint jos akinių stik- 
luose. 

— Talentingai pastatytas filmas. 

— Todėl taip neramu jį žiūrėti. 

Derekas toliau vyniojo siužeto giją. 

— Dabar, kai milijonierius padarė savo dalį - nužudė rūpesčių 
keliančią žmoną, atėjo tenisininko eilė grąžinti skolą. Psicho- 
patas tikisi, kad šis nužudys jo tėvą. Tenisininkas spyriojasi. 

- Jis nesuvokė, kad išprotėjęs milijonierius kalbėjo rimtai, 
kai traukinyje pasiūlė sandėrį. Tenisininkas manė, kad anas 
šneka abstrakčiai. Maždaug taip: klausyk, aš noriu, kad kai kas 
būtų miręs, ir tu nori, kad kai kas būtų miręs. Kodėl mums ne- 
apsikeitus nužudymais. Nepažįstamas užmuša nepažįstamą. 
Jokio ryšio tarp vieno ir kito. Niekas nejįtars. 

Derekas susiraukė. 

- Jeigu tas Bilis Djukas išties yra šaulys, jeigu jis už Kreitoną 
nužudė Polą, ar norit pasakyti, kad Kreitonas ką nors nužudė 
už jį? 

- Jeigu jis laikosi siužeto, manau, tai gana pagrįsta prielai- 
da. Žinoma, nesu tuo visiškai tikra. 

— Na, kad galėtume toliau diskutuoti, tarkime, kad jūs teisi. 
Kreitonas gavo, ko norėjo. Polo nebėra, ir Kreitonas švarus. Ta- 
čiau ne... - Jis pažiūrėjo į Džulę. - Ne Biliui Djukui. Jo vietoje 
aš stengčiausi saugoti užpakalį. 

— Ypač dabar, kai jo nuotrauka parodyta per televiziją. 

- Šis posūkis turėjo priversti Kreitoną nervintis. Jeigu jis at- 
sikratys Bilio Djuko prieš policijai aną užtinkant... 

— Tada Kreitonas išlips sausas iš sąmokslo nužudyti Polą, - 
tyliai užbaigė ji. - Bijau, kad Bilis Djukas jau negyvas, ir visos 
galimos sąsajos tarp jų jau nutrauktos. Bijau, kad Kreitonas jau 
užbaigė šį reikalą. 

Derekas pakilo nuo otomanės ir ėmė žingsniuoti per kamba- 
rį nuo vieno krašto iki kito, kol sustojo priešais ją. 

— Ar pasidalijote šia teorija su Sanfordu ir Kimbal? 

— Ne. 

— Tai kodėl man sakote? Kodėl dabar? 

— Į abu klausimus galiu atsakyti vienu žodžiu: Magė. Jūs 
patyrėte neapsakomą Kreitono žiaurumą. Aš diena iš dienos 
jums pasakojau, kad jis neturi sąžinės. Dabar jums nebereikia 
mano žodžių. 

Jis kurį laiką ją stebėjo. 

— Aš turiu didžiulę patirtį atsijoti visą tiesą, nieko daugiau, 
tik tiesą, atskirti ją nuo išsisukinėjimų ir gryno mėšlo. Papras- 
tai šioje srityje gana gerai nuspėju. 

— Taip ir yra. Žinau, manote, kad aš teisi. 

- Ir vis tiek... 

— Esu nepatikima, be to, nekenčiu Kreitono. 

Jis laukė, aštrus žvilgsnis rėžė iki kaulo. Galiausiai ji pasidavė. 

— Na gerai, toks atsitikimas Dago ir Šeronos namuose buvo. 
Kepėme kepsnius jų terasoje. Uodams kažkodėl labai patiko 
Polas, tą vakarą jie baisiai jį puolė, ir aš nuėjau į namą prie 
baseino purškalo nuo uodų. Ten mane užklupo Kreitonas. 
Viskas buvo panašiai taip, kaip Kreitonas ir nupasakojo, tik 
užpuolikas buvo jis, ne aš. Jis atitraukė savo kelnių praskiepą 
ir nulenkė mano ranką prie savo puikybės. Sakė, jeigu neda- 
rysiu, ko jis nori, pakels triukšmą, ims rėkti, Polas atidums, ir 
ką jis pagalvos apie savo mylimąją, stovinčią ir grabinėjančią 
jo daug gražesnį ir jaunesnį sūnėną? Sugebėjau pasprukti. Jis 
nepakėlė triukšmo, nepuolė rėkti, ir dabar aš suprantu, kad 
tai tebuvo tuščias grasinimas. Jis tik norėjo mane pažeminti. 
Stengiausi toliau dalyvauti kaip niekur nieko, tačiau nepajė- 
giau būti net arti jo. Kaskart, kai į jį pažiūrėdavau, jis mirk- 
teldavo ar parodydavo kokį kitą dviprasmišką gestą. Man nuo 
jo darėsi bloga. Tad pasakiau Polui, kad man skauda galvą, ir 
mes išvykome. 

— Ar kada nors pasakojote apie tai Polui? 

— Ne. 

— Kodėl? 

— Jų tarpusavio antipatija ir taip kėlė trintį tarp Polo ir Dago 
su Šerona. Jo šeima, ypač Dagas, buvo gyvybiškai svarbi Polui. 
Nenorėjau būti brolių nesantaikos priežastimi. - Ji pakėlė ran- 
kas. - Dabar žinote. Visą tiesą, nieko daugiau, tik tiesą. 

— Kodėl anksčiau nepapasakojote man savo versijos? 

Kurį laiką ji nepaleido jo akių. 

— Nes lėktuve aš... - Ji nuleido galvą. - Štai kodėl. 

Jis nusisuko ir vėl nužingsniavo ankstesniu taku. Perėjo 
pusantro karto, tada ji paklausė: 

— Ar turėčiau pasidalyti savo teorija su Sanfordu ir Kimbal? 

— Pasikalbėję su Kete, jie tiki, kad judu su Biliu Djuku esate 
bendrininkai. 

- Aš galiu jiems atverti akis. 

- Ir kaipgi? Jeigu nueisite pas juos su ta pritempta idėja... 

— Manote, kad ji pritempta? 

Jis liovėsi žingsniavęs. 

— Džule, aš visą laiką tai kartoju savo klientams. Nesvarbu, 
ką aš manau. Ką mano prisiekusieji - tik tai svarbu, ir jūsų 
atveju prisiekusieji yra Sanfordas ir Kimbal. Ar galite paneigti, 
kad pažįstate tą tipą Bilį Djuką? 

— Ne. 

— Ne. Taigi jei bylą tiriančius detektyvus tai sudomino, vadi- 
nasi, jūs esate įpainiota. 

— Tai ką man daryti? Sėdėti sudėjus rankas, nieko neveikti ir 
leisti, kad Kreitonas nusiplautų nuo šios žmogžudystės? 

Pajutęs, kad ji įsižeidė, palinko prie jos ir pabaksnojo smiliu- 
mi sau į krūtinę. 

— Džule, ir aš noriu jį prigriebti. Sumalti į miltus. Tai, ką jis 
padarė Magei, yra nusikaltimas, bet neturiu nė lašo vilties, kad 
policija jį ištirs, prokuroras įrodys Kreitono kaltę, tuo labiau 
kad patirsiu malonumą matyti jį teismo salėje. - Jis atsitiesė ir 
norėdamas nusiraminti atsuko jai nugarą, tada vėl atsigręžė. — 
Jis neįtikėtinai protingas. Mes turime būti protingesni už jį. 

- Ir ką darysime? 

— Užsiundysime ant jo Dodžą. 

— Kas tas Dodžas? 

— Mano tyrėjas. 

— Tas, kuris tyrė mane? Miklus žmogus, kuris visada jums 
po ranka? 

Nekreipdamas dėmesio į jos kandų toną, jis atsakė: 

— Labai miklus. Jau sakiau jam, kad duotų žinią, kaip seka- 
si Bilio Djuko medžioklė. Tačiau dabar turėsiu paprašyti, kad 

pats imtųsi ieškoti to žmogaus. Tikiuosi, jam seksis geriau 
negu policijai. 

— Jeigu jie neranda, kaip ras tas vienas Dodžas? 

— Geriau nenorėkite to žinoti, - pusbalsiu ištarė Derekas. Ir 
keisdamas temą paklausė: - Ar Vileris kada nors užsiminė, kad 
Kreitonas buvo suimtas? Buvo nepilnamečių įskaitoje? 

— Niekada neminėjo. Ar jūsų tyrėjas gali tai išknisti? 

— Beveik neįmanoma, bet pažiūrėsime. 

— Atrodo, jam bus darbo. O kol kas ar aš turėčiau užsiimti 
savo reikalais, tarsi nebūčiau pakelta į įtariamųjų sąrašo viršų? 

— Ar turite advokatą? 

— Nedas Fultonas. 

— Pažįstu. Geras žmogus. Stiprus advokatas. Rytą pirmiausia 
paskambinkite jam ir papasakokite apie Ketės pokalbį su detek- 
tyvais. Jums neteks aiškinti to pokalbio reikšmės. Pats supras. 

— Ką ketinate daryti? 

— Devintą turiu būti teisme. - Jis pažiūrėjo į rankinį laikro- 
dį. - Po septynių valandų. 

— Galite puikiai permiegoti mano svečių kambaryje. 

— Ačiū, bet man reikia... - Jo balsas staiga nutrūko. Galva 
nulinko, jis pasikasė kaktą. - Norėjau pasakyti, kad turiu grįž- 
ti namo ir išleisti Magę į lauką. - Nuleido kietai sugniaužtą 
kumštį ir suėmė kitu delnu. - Kalės vaikas. Beveik gailiuosi, 
kad kviečiau policiją. Dabar, kai praėjo pirmas šokas, bent šiek 
tiek, grįžta pyktis. Ko norėčiau, tai imti medžioti Kreitoną Vi- 
lerį, ir kai rasiu, pasmaugti plikomis rankomis. Jis tai pavertė 
asmenine kova. Mielai atsakyčiau pačiu elementariausiu, pri- 
mityviausiu būdu. Akis už akį. 

Ji švelniai jam nusišypsojo. 

— Gundanti mintis, pritariu. Tačiau prieš tai siūlyčiau baigti 
žiūrėti filmą. 

Jis papurtė galvą, nuovargis ėmė viršų. 

— Jau gana mačiau. Griūsiu čia - žinoma, jeigu jūs nieko 
prieš, ir dar pažadate rytą iškviesti taksi. Šiaip ar taip, rytoj 
man reikia nusipirkti naują čiužinį. 

— Gal policijai reikės dar kartą jį apžiūrėti. 

— Menkai tikėtina. 

— Manote, kad užmigsite? 

— Nesumerksiu akių. 

— Galite pats save nustebinti, - pasakė ji. - Esate nusika- 
mavęs. 

— Ar taip blogai atrodau? 

Ji pakėlė ranką ir jau norėjo paliesti jo skruostą, tačiau ati- 
traukė ir pasakė: 

- Atrodote piktas ir gedintis. 

— Pakaitom užplūsta abi bangos. 

— Gerai žinau, koks tai jausmas. 

Ji išjungė televizorių ir lempą, tada mostelėjo jam sekti iš 
paskos į svečių kambarį. Šis buvo neprigriozdintas, išdažytas 
neutraliomis žemės spalvomis, kai kur pamėtyta raudonų ak- 
centų ir gyvūnų pėdsakų. 

— Lova ne karališka. 

Derekas žiūrėjo į ją, ne į kambarį. Net nedirstelėjo į lovą. 

— Vonia tenai, - ji mostelėjo į uždaras duris kitoje pusėje. - 
Tikiuosi, rasite viską, ko reikia, nors... 

— Džule. - Palaukė, kol ji atsigręžė, tačiau ir tada ji žiūrėjo į 
polo emblemą ant jo marškinėlių, tik vėliau pakėlė akis. - Dar 
nepadėkojau, kad atskubėjote šį vakarą. 

— Nedėkokite, Derekai. - Ji kaltai nuleido galvą ir lėtai pa- 
purtė. - Kad ir ką sakėte, jeigu ne aš, tebeturėtumėte Magę. 

Jis apglėbė delnu jos skruostą ir pakėlė galvą. 

— Kreitonas matė mus kartu. 

Ji be žodžių įsispitrėjo į jį. 

— Atėnuose. Ir prieš tai. Matė, kaip mes čia buvome vakar va- 
kare. Sekė iki Kolterio rūmų. Užsiminė apie romantišką audrą, 
aprasojusius mašinos stiklus. Jis nežino, kaip mes susipažino- 
me ir kada, tačiau užsipuolė, kad rengiu seksualines orgijas su 
„jo kaltintoja“. Išdėstė tai gerokai šiurkščiau, bet esmė ta, kad 
jis žino, kodėl atsisakiau jam atstovauti, ir tai jį užsiutino. At- 
sikeršydamas už tai, kad jį atstūmiau, taip pat už tai, kad nepa- 

sakiau kodėl, nupjovė Magei galvą. - Jis kelis kartus krenkšte- 
lėjo, kad galėtų kalbėti toliau. - Jūs tiesiog detalė. 

— Aš įtraukiau jus į šitą jovalą. 

— Įtraukėte? Neprisimenu, kad būtumėt traukusi tuo lėktu- 
vo taku. - Jo akys tapo tamsios ir niršios, jis žingtelėjo artyn. — 
Visa kita prisimenu. 

Be abejo, jam labai patiktų žinoti, kaip gyvai ji visa tai pri- 
simena. Ir šį vakarą tas susidūrimas pribloškiamai gyvai atgijo 
jos mintyse. Stovint taip arti, jaučiant jo kūno karštį, o ypač — 
jo pirštų galiukams liečiant jos skruostą, atmintis vėl atgyja. 
Tai pavojinga. Ypač kai jis pasilenkia ir paliečia lūpomis kaklą. 

Ji atsilošė, ir sąlytis dingo. 

- Tikiuosi, galėsite pailsėti. Labos nakties. 

Jis pagriebė ją už rankos. 

— Pasilikite su manimi. 

— Ne, Derekai. 

— Tiesiog pagulėkite šalia manęs. Tik tiek. 

Ji nužvelgė jį supratingu žvilgsniu, kurio neįmanoma kitaip 
suprasti, ir ištraukė ranką. 

Be garso nusikeikęs, jis panėrė pirštus sau į plaukus. 

— Kodėl ne? Katė išleista iš maišo. Kreitonas žino. Greitai ži- 
nos ir Dagas. Kokia dabar žala? 

- Žala dabar tokia... 

— Ar jūs nėščia? 

— Ką? Ne! 

— Arjūs nešiojate Polo Vilerio kūdikį?.. 

— Ne! 

Jis spoksojo į ją, kramtydamas skruosto vidų, kūnas visas 
įsitempęs iš nusivylimo. 

- Jūs jį mylėjote. 

— Taip. 

— Jį ar tai, ką jis dėl jūsų padarė? Išvadavo nuo nelaimingos 
santuokos, padėjo pradėti verslą ir elgėsi su jumis kaip su prin- 
cese. Jūs dažnai jam paruošdavote naminius pietus, o dar tos 
ypač svarbios antradienio popietės. 

Ji jautė, kaip visa rausta iš įniršio. 

— Ir tai viskas, ką manote apie mane? Jeigu taip, jūs ne ge- 
resnis už Kreitoną. Mano santykiuose su Polu nebuvo nieko 
panašaus, ką jūs čia tepliojate. 

— Tai buvo meilė, - ištarė jis netikru balsu. 

- Taip, meilė. 

— Abipusė? 

— Taip. 

— Lygiai tokia pat jūsų, kaip ir Vilerio? 

— Kodėl vis prie to grįžtate? Kodėl tuo abejojate? 

— Nes susiradote mane lėktuve. 

- Ir jūs žinote kodėl. 

— Galėčiau priimti tą priežastį kaip vienintelę, jeigu ne tai, 
kad kai paliečiau jus, ten buvo šlapia. 

Ji prasižiojo kažką sakyti, bet žodžiai neišsprūdo. 

- Nes jūs manęs geidėte, Džule, - šiurkščiai ištarė. - Jūs ma- 
nęs geidėte. 


Kreitonas Vileris - sušiktas beprotis. 

Vos uždarė duris, Bilis iškart sulinko per pusiaują, susidėjo 
rankas ant kelių, keletą kartų giliai, visais plaučiais įkvėpė. 

Kažkas tam žmogui siaubingai blogai, kažko jam trūksta. 
Jis tuščias ir šaltas kaip viena iš tų skylių visatoje, kurios ryja 
žvaigždes. Neregėtai šiurpus, su tokiu Bilis dar nebuvo susi- 
dūręs. 

Jis prakeikė tą dieną, kurią Kreitonas atsirado jo gyvenime. 
Tebūnie prakeiktas jis ir jo paprastas planas. Bilis turėjo su- 
sivokti: tai pernelyg gerai, kad būtų tiesa. Tačiau iš tikro tuo 
metu, kai Kreitonas paaiškino „siužetą , kaip jis tai vadino, 
pirmas veiksmas jau buvo suvaidintas, ar ne? Dar net nespėjęs 
pasirinkti, Bilis jau buvo suvystytas. 

Tačiau jeigu sąžiningai, jis negalėtų vadinti savęs auka. 

Ne, nes gana noriai į tai leidosi. Netgi džiaugėsi tuo. Jį pa- 
traukė Kreitono aristokratiškas žavesys, kylantis iš to, kad turi 
pinigų. Kreitonas buvo visų Bilio Djuko svajonių įsikūnijimas. 

Todėl Bilis ir užkibo, tikėdamasis, kad dalis milijonieriaus rafi- 
nuotumo pereis ir jam. 

Ir, kas kvailiausia, Bilis patikėjo, kad Kreitonas jį pasirinko 
dėl jo ypatingo talento, galimybių bei nuovokos. 

Tačiau tai praeitis, per vėlu atšaukti jau priimtus sprendi- 
mus. Dabar reikia rūpintis, kaip suvaldyti žalą. Jis turi sugal- 
voti būdą, kaip iš tos kebeknės išlįsti sausam. Ir ne tik išvengti 
bausmės už nusikaltimą. Jis taip pat turi atsižegnoti nuo Krei- 
tono Vilerio. Šitai gali būti net kebliau. 

Susidėjęs su velniu, visą gyvenimą turėsi saugoti savo užpa- 
kalį. Kvailys, kad anksčiau to nesuprato. Bilis Djukas yra siūlas, 
kurio Kreitonas nepaliks neužrišto. 

Ir jis itin pažeidžiamas. Tik dabar atėjo į galvą, kad Kreito- 
nas nepalietė nė vieno daiktelio kambaryje, nei šį rytą, nei šį 
vakarą. Viską, ką lietė, išsinešė su savimi. Aišku kaip dieną, kad 
ant to vaizdo disko nėra jokių jo pirštų atspaudų. 

Nėra nieko, kas sietų Bilį Djuką su Kreitonu Vileriu. Jei- 
gu šią akimirką farai įvirstų pro duris, Bilis visiškai vienas 
murdytųsi šūde. Su daiktais, pagrobtais per apiplėšimą. Pasi- 
laikyti juos nebeatrodė toks protingas žingsnis. Ir kiek ilgai 
tas šimtas gabalų bus jo sąskaitoje, jeigu Bilį suims? Tiek, 
kiek Kreitonui užtruks prisijungti ir keliais spustelėjimais ją 
ištuštinti. 

Vienintelis juos dar siejantis ryšys - Arielė. Mėgindamas ją 
perspėti dėl Kreitono, visą dieną rinko tą vienintelį numerį, 
kurį žinojo, bet ji veikiausiai buvo darbe, o jis nė nenutuokė, 
kur ji dabar dirba. Jeigu mėgintų prisiartinti, ji paskambintų į 
policiją, ir jis ten pat būtų suimtas už Vilerio nužudymą. Būda- 
mas kalėjime, jau nieko nebegalėtų apsaugoti. 

Darėsi bloga vien pagalvojus, kaip Kreitonas pakartoja tą fil- 
mo sceną su jo buvusiąja. Jų romanas baigėsi prastai, tačiau 
kol buvo kartu, jis ją mylėjo. Savotiškai, bet mylėjo. 

Tad jeigu nenori, kad ji mirtų, galvok! 

Įspraustas į kampą, jis visada parodydavo gerą nuovoką. 

Dabar reikia susitelkti prie to, ką dar turi rankose. 

Nuėjo prie komodos, išsitraukė iš stalčiaus maišelį su papuo- 
šalais ir atsisėdo ant lovos. Tada išsitraukė kitą mobilųjį, kurį 
buvo nusipirkęs atsargai. Tam atvejui, jeigu Kreitonas staiga 
imtų ir susiprotėtų. 

- Aš ne vakar gimęs, - sumurmėjo. 

Tai visi jo ištekliai. Ne kažin kokie, aišku, bet svarbiausia 
deramai juos panaudoti. Atvertė naujo telefono dangtelį ir 
spustelėjo numerį, kurį jau buvo įsivedęs. Telefonas supypsė- 
jo keletą kartų, bet niekas neatsakė. Išjungė. Ketino dar kartą 
paskambinti ir palikti Arielei žinutę, bet žinojo, kad ji nesiklau- 
sys. Vos išgirs jo balsą, tą pačią akimirką ištrins. Turi priversti 
ją pasikalbėti su juo. Šį vakarą. Būtinai. 

Jis turi išgelbėti jauną moterį, kuri mirs vien todėl, kad ka- 
daise buvo susijusi su juo, - o kartu sugalvoti būdą apsisaugoti 
pačiam. Bet kaip? 

Pradėjęs nuo pirmos susitikimo dienos, Bilis peržvelgė vis- 
ką, kas tarp jų su Kreitonu vyko, ir vienintelis dalykas, kuriuo 
Kreitonas fanatiškai rūpinosi, - kad jo dėdės nužudymas nie- 
kaip neatvestų iki jo. 

- Lygiaverčiai mainai. Tikrai sąžiningi, - nuolat kartojo jis. 
Šį vakarą išeidamas jis vėl tai pabrėžė: „Įsitikink, kad neliko 
nieko, kas galėtų atvesti iki tavęs. Arba iki manęs, Bili. Ypač iki 
manęs. 

Taigi, ar ne čia slypi Bilio problemos sprendimo raktas? 

Vienintelis būdas atsižegnoti nuo Kreitono - padaryti taip, 
kad šis būtų laisvas ir švarus nuo bet kokių įtarimų. Jeigu Krei- 
tonas bus visiškai tikras, kad niekas jo nebesieja su sąmokslu 
nužudyti jo dėdę, jam nebebus jokios prasmės dar ką nors žu- 
dyti. Tikrai? Tikėkimės. 

Apie tai galvodamas Kreitonas dėbsojo į aksominį maišelį. 
Į telefoną. Į maišelį. Ir staiga iš atminties vienu metu išplaukė 
du prisiminimai. Vienas - Kreitono nuolat kartojamas posakis. 
Antras - kai kas, kas jam buvo pasakyta prieš daugelį metų, tuo- 
met, kai buvo papuolęs į tikrą bėdą. Bent tuomet atrodė, kad tai 
tikra bėda. Lyginant su dabartine, tai tebuvo vaikų žaidimas. 

Tačiau tuo metu padėtis atrodė baisi. Jis buvo akivaizdžiai 
kaltas. Neapginamai. Tačiau jo advokatas nebuvo taip bai- 
siai susirūpinęs. Jis paaiškino Biliui, kad jeigu visai neturi 
kaip gintis, liaukis tai daręs ir žlugdyk bylą apkaltindamas ką 
nors kitą. 

— Vaikeli Bili, tavo gynyba susiveda į vieną sakinį: „Tai pada- 
rė kažkoks kitas šunsnukis. 

Bilis nuostabiai aiškiai prisiminė suktus advokato žodžius, 
ir tai privertė jį garsiai nusijuokti. Velniai rautų, jo padėtis nėra 
beviltiška, visiškai ne! 

Kreitonas Vileris mano, kad esu klaikiai persigandęs, bet net jis 
nesugebėjo pergudrauti Bilio Djuko. 


19 skyrius 


| teismą Derekas atvyko laiku. 

Kaip ir manė, nesudėjo bluosto Džulės svečių kambaryje. 
Auštant išsikvietė taksi. Praėjo pusė valandos, kol tas atva- 
žiavo. Kai galiausiai pasirodė, jis jau sėdėjo ant kelkraščio ir 
laukė. 

Vakar naktį Džulė atšoko nuo jo ir piktai užtrenkė savo mie- 
gamojo duris. Jos visą naktį buvo uždarytos. Išėjo taip jos ir 
nepamatęs. 

Be Magės pasveikinimo jo namai atrodė neįtikėtinai tušti 
ir šalti. Kai užėjo į miegamąjį ir išvydo ant čiužinio šlykščią, 
tamsią, šlapią Roršacho dėmę, gerklėje sukilo šleikštulys. Pas- 
kubomis nusimaudė ir persirengė, ir po penkiolikos minučių 
vėl išėjo iš namų. 

Atvažiavo į biurą. Marlena, laimink ją dangau, jau buvo vie- 
toje, kava išvirta. Paduodama puodelį garuojančios kavos, kri- 
tiškai jį nužvelgė, ypač pajuodusius paakius. 

— Sunki naktis? 

— Magė negyva. 

Akmeninėje tyloje ji išklausė pasakojimą, kas atsitiko, tik jis 
nė žodeliu neužsiminė apie Džulę ar kad praleido naktį jos na- 
muose. 

— Esi tikras, kad tai Kreitono Vilerio darbas? 

- Taip. Esu tikras. - Šiuo klausimu jis kol kas daugiau nieko ne- 
norėjo pridurti. - Vienuoliktai valandai sušauk darbuotojus. Jeigu 

ne teisme, noriu, kad visi būtų čia. Man reikia santraukų ir, pabrė- 
žiu, naujausių duomenų apie bylas, prie kurių kiekvienas dirba. 

Kad ir kas dėtųsi, Derekas negali užleisti ir savo tiesiogi- 
nių pareigų. Iš tikro net džiaugėsi, kad turi darbo ir pareigų. 
Reikėjo kur nors išlieti tą pykčio sukeltą energijos perteklių, 
kad išties nepradėtų medžioti Kreitono Vilerio ir suradęs ne- 
pasmaugtų plikomis rankomis. Žinoma, darbas nė iš tolo ne- 
suteiks tokio pasitenkinimo, vis dėlto tai priimtinesnis būdas 
rūstybei išlieti. 

— Jeigu mūsų pasitarimas išsitęs į pietų pertrauką, užsakyk 
pietų paketus. Niekas neišeis. Jei kas yra suplanavęs pietus, 
tegul atšaukia. 

Jis bėrė nurodymus, o Marlena įnirtingai žymėjosi blokno- 
te. Vienu mauku baigė kavą ir pasitikrino laiką. 

— Paskambink mano valytojai ir perspėk dėl to, kas jos laukia 
viršuje. Pasakyk, tegul išneša maišą iš kampo. Paskambink į 
čiužinių firmą. Paprašyk... 

Marlena pertraukė. 

— Viskas bus padaryta, Derekai. Pasirūpinsiu, kad turėtum 
naują lovą, kai vakare grįši namo. Tu pats man keli didesnį ne- 
rimą. Kaip laikaisi? 

— Yra buvę ir geriau. - Užuojauta Marlenos akyse sukėlė 
naują jausmų bangą. - Pavėluosiu į teismą. - Pasuko link durų 
ir mestelėjo per petį: - Ir susisiek su Dodžu. Tie klausymai ne- 
turėtų trukti ilgiau negu valandą. Noriu po to jį čia matyti. 

Jis vyko į teismą prašyti, kad būtų atidėtas Džeisono Ko- 
noro bylos nagrinėjimas. Apygardos prokuratūra galiausiai 
pateikė bylos medžiagą, bet tik vakar popietę, netrukus po jo 
susitikimo su Vileriais. 

Nepaisydamas permainingos nuotaikos ir perštinčių akių, į 
teismo salę jis įėjo pasitikinčiu žingsniu. Pasisveikino su savo 
klientu, tas surakintas nereagavo. Derekas norėjo jam pliaukš- 
telti dėl tokio atsainumo, tačiau negaišo laiko ir įtikinamai įro- 
dė, kaip nusikalstamai ilgai apygardos prokuratūra nenorėjo 
perduoti tyrimo medžiagos. 

Po dvidešimties minučių karštų ginčų prokuroras pasakė: 

- Jūsų prakilnybe, medžiaga sąžiningai perduota, kai tik 
buvo baigta. Jeigu ponui Mičeliui pritrūko laiko ją peržiūrėti, 
jis neturėjo šitos bylos imtis. O ėmėsi jos tik todėl, kad norėjo 
patekti į laikraščius. 

Derekas būtų galėjęs jį išbučiuoti. Jo liežuvis jam pakišo 
kiaulę, ir dar prieš teisėjui prasižiojant Derekas žinojo, kad 
sprendimas bus jam palankus. Jam buvo dovanotas dar vienas 
mėnuo, per kurį gal pavyks ką nors iškratyti iš to užsispyrusio 
paauglio prieš tam einant į teismą. 

Jis paprašė minutę pasikalbėti akis į akį su savo klientu, ir 
areštinės sargybiniai sutiko. 

— Džeisonai, aš tau negalėsiu padėti, jeigu tu nepadėsi man. 

Nors amžinai piktu žvilgsniu, berniukas buvo gražus. Dailiai 
nuaugęs, tamsūs plaukai, tamsios akys, sučiauptos lūpos. 

— Padėti kaip? 

— Duoti ką nors, su kuo galėčiau dirbti. Ką nors, aplink ką 
galėčiau ręsti gynybą. Peržiūrėjau tyrimo medžiagą. Jie tave 
sučiupo, ir aš galiu ginčytis nebent dėl priežasties, kodėl pakė- 
lei tą peilį prieš savo tėvus. 

Jis laukė. Nieko neišgirdo. Džeisonas sukeitė kojas, grandi- 
nės subarškėjo, tačiau ir toliau tylėjo. 

- Žinai, ką aš manau? - pasakė Derekas. - Tu esi netikša ir 
bukagalvis, nė iš tolo nepanašus į kietuolį, kaip nori, kad apie 
tave galvotų. 

Berniukas atsuko veidą į Dereką, jo akys blizgėjo. 

- Ir ką, po velnių, jūs apie mane žinote? 

Galiausiai sugebėjęs atkreipti dėmesį, Derekas pasilenkė. 

— Žinau, kad eisi tiesiai į mirtininkų kamerą, jeigu nepakeisi 
savo nuostatos ir ko nors man neduosi. 

— Aš buvau įsiutęs. Tinka? 

Derekas pliaukštelėjo delnu į stalą. 

— „Įsiutęs“ čia nepakaks, Džeisonai. Vaikai dažnai įsiunta 
ant tėvų. Tačiau jų neskerdžia. Ar klausaisi manęs? Mėginu iš- 
gelbėti tau gyvybę. 


— Kas jūsų to prašė? — Jis pašoko nuo kėdės. Sargybiniai 
metėsi pirmyn. - Kodėl nepaliekate manęs ramybėje? - kly- 
kė jis ant Dereko. Sargybinių vedamas šalin, kiek galėdamas 
priešinosi. 

Derekas priblokštas segė savo portfelį, kai priėjo šerifo pa- 
dėjėjas ir įteikė standartinį voką. 

— Vienas vyras paprašė jums perduoti. Sakė, žinosite, kas tai 
ir nuo ko. 


Kai Derekas pasirodė, Dodžas stovėjo kontoros pastato šešė- 
lyje ir rūkė. Nužiūrėjo Dereką tokia pat kritiška akimi, kaip ir 
Marlena, tačiau neužsiminė apie nekokią išvaizdą. Prieš įeida- 
mas į pastatą, įbedė cigaretę į augalo vazoną prie durų. Lifte jie 
buvo vieni. 

— Džeisonas Konoras yra nusprendęs ir pasiryžęs gauti mir- 
ties nuosprendį. 

— Avigalvis. 

— Vakar vakare Kreitonas Vileris užmušė Magę. 

Dodžas staigiai į jį pažiūrėjo. 

Derekas nepagailėjo jam siaubingų smulkmenų, kaip tik jas 
dėstė, kai jie įėjo į savo biurą ir nužingsniavo į jo kabinetą ko- 
ridoriaus gale. 

— Tas močkrušys kalės vaikas, - sumurmėjo Dodžas. 

— Aš tai girdėjau, - pasakė Marlena. 

— Nubauskite. 

Nubauskite buvo mėgstamas Dodžo posakis - jo mėgstamas 
„Švarus posakis. 

Marlena pasivėdavo ranka sau prieš veidą, vaikydama rūka- 
lų tvaiką, ir įteikė Derekui pluoštelį atmintinių. 

- Čia nieko skubaus. Darbuotojai dalyvaus šimtu procentų, 
ir aš juos įspėjau, kad būtų nusiteikę darbui. - Tada jau švel- 
niau pridūrė: - Skambino veterinaras ir sakė laukiantis jūsų 
nurodymų, ką daryti su palaikais. 

Derekas linktelėjo ir žengė į savo kabinetą. Dodžas eidamas 
iš paskos paklausė: 

— Ką ruošiatės daryti? 

— Kremuoti. 

- Gal verčiau palaukti dieną ar dvi, - patarė Dodžas. - Polici- 
ja gali nutarti dar kartą apžiūrėti kūną. 

Derekas prunkštelėjo. 

— Prieš eidamas į teismą, paskambinau į antros zonos būsti- 
nę. Naujokai, kurie buvo atvykę į namus, šįryt nedirbo, tačiau 
pasikalbėjau su jų viršininku. Jie užpildė protokolą. Man davė 
bylos numerį ir patikino, kad vyksta tyrimas ir kad susisieks su 
manimi, jeigu turės ką pranešti. 

— Tačiau nuo to jums neatėmė žado. 

— Ne. 

— Iš kur žinote, kad tai jis? - Dodžas atsisėdo į vieną iš krėslų 
priešais Dereko stalą. 

Iš švarko kišenės Derekas ištraukė voką, kurį buvo gavęs teis- 
mo salėje, ir ištiesė savo tyrėjui. Šis smalsiai pažiūrėjo, tada atvė- 
rė, ištraukė vienintelį lapelį ir perskaitė dvi spausdintas eilutes. 

Kaip šitas šlapias darbelis? Maiklas Daglasas. „Tobula žmog- 
žudystė“. 

Tada pasižiūrėjo į Dereką. 

- Šlapias darbelis reiškia, kad turi susikruvinti rankas. Bet ką 
bendra su tuo turi Maiklas Daglasas? Ar aš ką nors praleidau? 

— Kreitonas Vileris yra vaikštanti kino enciklopedija. Istori- 
kas. Ką jis padarė Magei... 

— „Krikštatėvis . 

— Taip. 

- Jėzau. 

— Taip. 

Dodžas įkišo lapelį atgal į voką ir pastūmė per stalą Derekui. 

— Pristatysite jį policijai kaip įkaltį? 

— Labai daug iš to naudos. 

— Ypač po to, kai mes jį lietėme. 

— Bet kuriuo atveju jie veikiausiai tuo nesusidomėtų, tačiau 
vis tiek ruošiuosi pareikalauti, kad nusiųstų į kriminalinių ty- 
rimų laboratoriją miesto centre. 

Dodžas išsiviepė. 

— Kriminalistai iki ausų paskendę darbe tirdami žmonių nu- 
žudymus. 

— Neturiu vilties, kad kas nors iš to išeis. 

— Kodėl tas kalės vaikas Vileris jums tai padarė? Kad atsisa- 
kėte jam atstovauti? 

Derekas atsisėdo į savo krėslą ir keletą kartų pasisukiojo, 
stebėdamas savo netvarkingą tyrėją. Knisosi atmintyje, širdy- 
je, sieloje ir nerado jokios priežasties, kodėl turėtų juo nepasi- 
tikėti. 

— Dodžai, noriu jums kai ką papasakoti. 

— Sprendžiant iš tono, po to turėsite mane nudobti. Nuošir- 
džiai sakau, geriau man to nežinoti. 

Derekas liūdnai nusišypsojo, tada pradėjo nuo pat pradžių, 
nuo skrydžio iš Prancūzijos, ir papasakojo Dodžui viską, bai- 
giant Džulės teorija, kad Kreitonas susikeitė žmogžudystėmis 
su kažkuo, veikiausiai su vyru, įvardytu kaip Bilis Djukas. 

Kai baigė, stojo tyla. Galiausiai Dodžas pasakė: 

— Man reikia parūkyti. 

— Niekur neisite, kol aš negausiu kokio nors patarimo. 

— Jūs čia smegenys, advokate. Jums moka didelius pinigus 
už tai, kad trauktumėte žmones iš bėdų. 

Derekas priėmė senio zirzimą kaip norą pavilkinti laiką. 
Šiam reikėjo laiko sugromuliuoti visam tam, ką išgirdo. Duo- 
damas laiko, Derekas atsistojo ir nuėjo prie lango. Žiūrėdamas 
laukan, pavydėjo žmonėms, besigrumdantiems automobilių 
spūstyje, skubantiems į susitikimus, lakstantiems su pavedi- 
mais, paskendusiems kasdieniuose rūpesčiuose, - tiesiog gy- 
venantiems normaliu ritmu. 

Žodis „normalu“ dingo iš jo supratimo tą pačią akimirką, kai 
pažiūrėjo Džulei Rutledž į akis. Vienu atžvilgiu ji buvo teisi: tai 
per ją atsidūrė šiame jovale. Jeigu ne ji, Magė tebebūtų gyva. 
Kita vertus, jeigu ne ji, jis dabar gintų Kreitoną Vilerį, ir vimdė 
vien nuo minties, kad turėtų būti šito iškrypėlio advokatas. Jis 
gali lydėti iki pat mirties bausmės tokį netikšą kaip Džeisonas 


Konoras. Tačiau Kreitono Vilerio negins net gavusio baudą už 
tai, kad perėjo per gatvę neleistinoje vietoje. 

Tarsi skaitydamas jo mintis, Dodžas prakalbo. 

— Nesvarbu, kas bus toliau, tas Kreitonas Vileris yra toks 
subinė, kad jį reikia pamokyti. Pažįstu keletą vyrukų. Už dėžę 
šalto budvaizerio ir šimtą baksų... 

— Dodžai. 

— Aš rimtai. 

Derekas sukikeno. 

- Žinau, kad rimtai. Ir patikėkit, tai labai gundo. Tačiau aš 
mieliau sugriaučiau jam gyvenimą, o ne nutraukčiau. 

— Vien dėl Magės - o gal manote, kad ta mergšė Rutledž yra 
teisi ir už Polo Vilerio nužudymo stovi Kreitonas? 

Derekas praleido pro ausis, kad Dodžas pavadino Džulę 
mergše. 

— Esu linkęs tikėti, kad ji kažką užčiuopė. Pažiūrėjau gerą ga- 
balą to Hičkoko filmo. Tas piktadarys klaikiai primena Kreito- 
ną. Žavus. Išvaizdus ir iškalbus. Turtingas. 

— Ir psichopatas, - pridūrė Dodžas. - Ir aš mačiau tą filmą. 
Labai seniai. Mano pirmoji žmona - o galjau antroji - išspyrė 
mane iš namų. Porą naktų turėjau glaustis motelyje, kol ji at- 
vėso. Viename iš tų kino teatrų, kurie rodo senus filmus, kaip 
tik vyko Hičkoko filmų festivalis, o mano kambaryje nebuvo 
kabelinės televizijos, tad nuėjau ir pažiūrėjau visus jo filmus. 

Jis stabtelėjo ir mąsliai pasikasė žandą. 

— Galiu suprasti, kur mergužėlė lenkia, - jis pakvaišęs dėl fil- 
mų ir visa kita. Jeigu galėjo taip padaryti Magei, vadinasi, yra 
tikras velnias. 

Derekas nusisuko nuo lango žinodamas: šituo vyriškio pas- 
tabos nesibaigs. 

— Tačiau kas? 

— Nieko. - Dodžas plekšnojo per kišenes, ieškodamas nesa- 
mos cigaretės. 

— Nagi pirmyn. Kas? 

Jis gūžtelėjo pečiais. 

— Kažkas yra toks piktas ant kažko kito, kad nudobia jo šunį. 
Dažnai taip atsitinka. 

— Manote, kad tai ir viskas? Kreitonas nirto, kad aš atsisa- 
kiau būti jo advokatas, todėl įlindo į mano namą ir nupjovė 
mano šuniui galvą. Viskas į tai susiveda? 

— Nežinau, - atsakė Dodžas tokiu pat irzliu balsu, kaip ir De- 
rekas. - Tiesiog sakau. 

— Ką iš tikrųjų sakote? - Derekas grįžo prie savo stalo ir at- 
sisėdo, ir nors Dodžas suko akis į šalį, išlaukė, kol šis pažiūrėjo 
tiesiai į jį. - Darote prielaidą, kad jeigu Džulė Rutledž vieną 
kartą manimi manipuliavo, gali tai daryti ir antrą? 

— Aš tik sakau, - sušnopavo Dodžas, - kad pats patikimiau- 
sias būdas moteriai pasiekti, ko nori, - pasinaudoti tuo, be 
ko mes, vargšai suskretėliai, negalime. Taip irgi visą laiką at- 
sitinka. 

— Tačiau ji tuo nesinaudoja. Neleidžia man net prisiliesti. 
Nuo pat išlipimo iš lėktuvo. 

— Bet jūs to norite. 

Dabar Derekas suko akis. 

- Ir ji žino, kad norite. 

Derekas neatsakė. 

— Ir kuo ilgiau ji neprisileidžia, tuo labiau norite, ir kuo la- 
biau norite, tuo aklesnis esate. Pats žinote, kad yra tiesioginė 
koreliacija tarp kietos birkos ir aklo kvailumo. 

Derekas taip staigiai pašoko, kad net krėslas ėmė suktis. 

— Gerai, tarkim, jūs teisus. Kaip ir policija, manote, kad ji 
suorganizavo Polo Vilerio nužudymą ir dabar mėgina suversti 
kaltę Kreitonui. - Jis atsirėmė į krėslo atlošą ir persisvėręs per 
jį tęsė: - Ji mylėjo tą vyrą, Dodžai. Kuriems galams jai trokšti 
jo mirties? 

— Velnias, aš nežinau. Ir nesakau, kad būtent šitaip yra. Tie- 
siog noriu, kad neatmestumėte ir tokios galimybės. Turite pri- 
pažinti, kad yra keletas kabliukų prieš ją. Sanfordas ir Kimbal 
ne kvailiai. Priešingai, jie abu geri. O kartu - velniškai geri. Jie 
nesižvalgytų į ją, jeigu nejaustų, kad kažkas čia nesueina. Jūs 

pats sakėte nematęs, kad kas nors būtų ne taip jos namuose. 
Tiesiog patikėjote jos žodžiais, kad Kreitonas Vileris įsilaužė ir 
perstumdė jos daiktus, kad ją gąsdino garaže. 

— Ji nenužudė Magės. Aš buvau su ja. 

- Sakėte, kad užtrukote grįždamas namo ir kad išsiskiriant 
ji praktiškai spjovė į jus. 

- Ji tikrai nenužudė Magės. 

Dodžas atsitraukė. 

— Gal ir ne. Bet kitkas? - Jis stabtelėjo dar kartą švokščian- 
čiai atsikvėpti. - Tiesiog neatmeskite galimybės, kad ji nėra to- 
kia skaisčiausia lelija, kaip jums norėtųsi. Žiūrėkite į ją objek- 
tyviai, kol neįsipainiojote į ką nors tokio, kas sugriaus jūsų kar- 
jerą, reputaciją ir gyvenimą. Jūs pernelyg protingas, kad viską 
mestumėte dėl vieno užpakalio. 

Derekas dėbsojo į jį. 

— Pūskite akis, nirškite ant manęs - tai nekeičia tiesos, kurią 
jums sakau. Beje, pats prašėte, - pridūrė Dodžas lyg gindama- 
sis. Caktelėjo liežuviu ir sumurmėjo pats sau kažką panosėje. — 
Aš žinau, ką kalbu, advokate. Moterys apmaus jus greičiau ir 
baisiau negu bet kas. Turiu didžiulę asmeninę patirtį, kad tai 
įrodyčiau. Kai kokia prie tavęs prisikabina... - Jis pažiūrėjo į 
Dereką ir liūdnai papurtė galvą. 

Dereko priešiška poza šiek tiek sušvelnėjo, ir jis grįžo prie 
stalo. Niekada nesijautė toks pavargęs - tiesiog sudribo į krės- 
lą. Žinojo, kad tik jo labui Dodžas taip tiesiai viską rėžia. Žiūrė- 
damas į jį, niūriai paklausė: 

— Ką jūs patariate? 

— Pasitraukite nuo šito. 

Derekas dar kurį laiką dėbsojo į jį. 

— Aišku. - Dodžas atsiduso ir vėl paplekšnojo per kišenes. - 
Nemaniau, kad ryšitės, bet drįsau to tikėtis. 

— Ar Džulė sugalvojo visą tą įmantrų reikalą, ar Kreitonas 
surezgė planą, kaip nužudyti Polą Vilerį - paslapties raktą lai- 
ko vyras, kuris iš tikrųjų tai padarė. 

— Tas Bilis Djukas? 

— Kol kas tai geriausias ėjimas. Dodžai, ar galite jį surasti? 

Vietoj atsakymo tyrėjas atsistojo ir pasuko link durų. 

— Dar kai kas. 

Dodžas atsigręžė. 

— Gal galite išsiaiškinti, ar Kreitonas Vileris buvo nepilna- 
mečių įskaitoje? 

Dodžas susiraukė. 

— Ar ne per daug norite? 

— Neįmanoma? 

— Na, Mozė perskyrė Negyvąją jūrą. 

— Raudonąją jūrą. Ar pabandysite? 

Dodžas vėl pasuko prie durų, bet Derekas vėl jį sustabdė. Vy- 
ras susiraukė: 

— Man tikrai reikia užrūkyti. 

— Dėl Džulės. Dodžai, jūs iškėlėte keletą svarių klausimų. 
Ačiū už pastangas. 

Tyrėjas atrodė pamalonintas. 

— Velnias. Ne mano darbas jus mokyti. Ir aš galiu dėl jos 
žiauriai klysti. Tikiuosi, kad taip ir yra. Bet ką mirtinai aiškiai 
žinau... 

— Taip? 

— Kadji labai jau giliai jums įstrigusi. 


Kai Džulė tą rytą atvyko į galeriją, užpakaliniame kambarėlyje 
jos su Kete surengė trumpą susitaikymo ceremoniją. Ketė jos jau 
laukė. Vos Džulė peržengė slenkstį, ji vėl puolė atsiprašinėti. 

— Vakar sakiau, kad nereikia atsiprašinėti nei aiškintis, - pa- 
sakė Džulė. - Dėl to, ką žinojai, turėjai eiti į policiją. Teisingai 
padarei. 

Jos apsikabino, tada Ketė nuėjo į pagrindinę salę prižiūrė- 
ti paveikslų, o Džulė sėdo prie kelias dienas neliestų popierių. 
Pirmą kartą skambutis sučirškė pusę dvyliktos. Ketė buvo už- 
siėmusi su lankytojais, todėl po antro signalo Džulė pakėlė te- 
lefoną. 

— „Pas Žaną“. 

Tyla. Buvo beveik tikra, kad skambintojas vis dar vietoje, bet 
kai po antro „alio nieko nepasakė, ji padėjo ragelį. 

Po dviejų valandų pasikartojo tas pats. Šįkart prieš padėda- 
ma Džulė tik kartą pasakė „alio“. 

Trečią kartą paskambino prieš pat užsidarant. Ketė pasiraši- 
nėjo kvitą UPS siuntų išvežiotojui, tad Džulė vėl atsiliepė. 

— „Pas Žaną“. 

Praėjus vos kelioms sekundėms po tos nusibodusios tylos, ji 
sumurmėjo: „Neturit ką veikti“, ir padėjo ragelį. 

— Kas čia buvo? 

— Dūsautojas. 

Ketė padėjo ant Džulės stalo paketą, už kurį ką tik pasirašė. 

— Prieš jums atvykstant, šįryt jis dukart skambino. 

— Nieko nesakei. 

— Pirmą kartą pamaniau, gal sumaišė numerį. Antrą kartą tie- 
siog padėjau ragelį ir daugiau apie tai nebegalvojau. Iki dabar. 

Džulė mėgino surasti skambinusiojo numerį. „Asmeninis 
numeris.“ 

Ketė aiškiai neteikė reikšmės tiems skambučiams, tik tiek, 
kad jie erzino. 

— Jis praras drąsą ir dings, - pasakė rinkdamasi daiktus iš- 
eiti. - Džule, kodėl mums nenuėjus išgerti? Gal kur ir užkąs- 
tume. 

— Ačiū, bet prieš eidama noriu čia pabaigti. 

— Gerai, tada iki rytojaus. - Ketė prieraišiai palietė jos petį ir 
išėjo pro užpakalines duris. 

Džulė pažiūrėjo į sieninį laikrodį ir įsijungė nediduką televi- 
zorių ant stalo. Jau rodė ankstyvąsias žinias. Žiūrėjo visą pus- 
valandį, bet nesulaukė jokių užuominų apie Polo nužudymą ar 
Bilio Djuko paieškas. Ir pati nežinojo, jausti palengvėjimą ar 
nepasitenkinimą. 

Laukė, kad detektyvai šiandien pasirodys ir užpuls ją su tuo, 
ką vakar Ketė jiems pripasakojo apie galerijoje apsilankiusį 
vyrą. Paprašė Nedą Fultoną būti pasiruošusį, jeigu prireiks. Ta- 
Čiau iš policijos nebuvo jokios žinios. 

Šiurpo vien nuo minties, kiek laiko jie sugaiš, mėgindami 
susieti ją su žmogumi, kurio ji nepažįsta. Tačiau jos rankos su- 
rištos. Vienintelis būdas pasakyti jiems, kad baigtų bergždžias 
nesamo ryšio paieškas, - išduoti jai papasakojusį Dereką. 

Derekas. 

Šiandien jis nedavė jokios žinios. Nieko stebėtino, tačiau ji ir 
vėl nežinojo, jausti dėl to palengvėjimą ar nepasitenkinimą. Ei- 
dama prie pagrindinių durų patikrinti, ar jos užsklęstos, turėjo 
pripažinti, kad labiau yra nepatenkinta. 

Pyktį, kurį vakar naktį jautė dėl jo verčiančių susidrovėti 
žodžių, pakeitė nusivylimas, kai šįryt atsikėlusi pamatė, kad 
jis išėjo nieko nepasakęs, nepalikęs žinutės. Net lovą paklojo, 
viską paliko taip, tarsi jo čia nė būti nebuvo. 

Grįždama į saugyklą stabtelėjo atvirame salono tarpduryje 
ir įsivaizdavo, kad jeigu labai giliai įkvėptų, dar sugautų jo sku- 
timosi putų kvapą. Vien apie tai pagalvojusi žengtelėjo į kam- 
barį. Ilgesingai priėjo prie nuogo žmogaus paveikslo, kuris jam 
taip nepatiko, ir šyptelėjo prisiminusi, kaip jis paklausė, ar koks 
nors sveiko proto žmogus gali mokėti už jį didelius pinigus. 

Pasirodydamas tą dieną galerijoje, ją visiškai išmušė iš vėžių. 
Buvo paskutinis žmogus žemėje, kurį tikėjosi ar norėjo pama- 
tyti. Ir vis dėlto troško dar kartą jį išvysti. Viską prisiminė - jo 
stovėseną, rankų išlinkimą, poilgius plaukus, vos įžiūrimą ran- 
prieš susitinkant lėktuve tos visos jo išorės žymės jai atrodė 
pažįstamos. 

Galiu nupirkti popietinio gėrimo? Jis pražydo beveik nuodė- 
minga šypsena, kurią prisiminus net dabar sutraukia papilvę. 
Gailiai šyptelėjusi, ji sušnibždėjo: 

— Jūs pirmu žodžiu mane paėmėte. 

— „Džeris Magvairas'. 

Jos širdis nusirito į kulnus. Žioptelėjusi iš išgąsčio, žaibiškai 
atsigręžė. Atvirame tarpduryje stovėjo Kreitonas. Atsainiai at- 
sirėmęs į durų staktą, kulkšnys sukryžiuotos, veide sardoniška 
išraiška. 

— Ar jus jaudina šis kūningas ponas mažyčiu pimpaliuku? - 
Tuomet lipšniau: - O gal užtikau svajojant apie tą saldainiuką 
advokatą? 

Suprasdama, kad neturi teisės parodyti nei baimės, nei 
pasibjaurėjimo, ji pasistengė, kad klausimas nuskambėtų 
reikliai. 

— Ko norite, Kreitonai? 

— Džule, Džule. Jaučiu priešiškumą. Kadangi jūs buvote 
praktiškai mano tetulė, pamaniau, sustosiu pravažiuodamas 
pažiūrėti, kaip laikotės. 

— Kaip laikausi, galėjote paklausti, kai šiandien skambinote. 

— Skambinau? 

— Gana kvaila, Kreitonai, ir jums nedera žaisti to telefoninio 
žaidimo. Nupjauti galvą bejėgiam gyvuliui tinka labiau. 

— Neturiu supratimo, apie ką kalbate. Nei užuominos apie 
telefoninį žaidimą, nei apie galvos nupjovimą. - Jis sulptelėjo 
lūpomis. - Nuoširdžiai, Džule. 

Jai darėsi sunku kvėpuoti. Pasišlykštėjimas tiesiog dusino, 
ir tai jai suteikė drąsos. 

— Galerija uždaryta. Jūs trukdote. Prašau išeiti. Jeigu neišei- 
site, skambinsiu policijai. 

Jis paėmė nuo kokteilių staliuko bevielį telefoną ir ištiesė. 

— Skambinkite. Bus tikrai įdomi scena. Jūs, aš, du detekty- 
vai, kurie jau įtarinėja jus, jaukiai įsitaisome jūsų mažučiame 
salone. Aš jiems pasakoju, kaip pasikvietėte mane, kad dabar, 
kai dėdė Polas pašalintas iš kelio, pasiimtumėte tai, ko negavo- 
te aną vakarą name prie baseino. 

— Jie niekada tuo nepatikės. Derekas nepatikėjo. 

Jis pakėlė vieną antakį. 

— Derekas nepatikėjo? 

— Aš jam papasakojau tiesą. 

- Jis iškėlė tą klausimą? 

Ji nieko neatsakė, ir jo veide lėtai išplito šypsena. 

— Faktas, kad jis to paklausė, verčia mane tikėti, kad jis abe- 
joja jūsų versija. Tačiau nepraraskite vilties. Gal su detektyvais 

geriau seksis. - Jis pasiūbavo telefoną. - Norite, kad aš už jus 
paskambinčiau? 

Ji pastūmė jį į šoną ir išėjo pro duris. 

— Jeigu jūs neinate, išeisiu aš. 

Ji nužingsniavo koridoriumi saugyklos link, tiesi, nenorėda- 
ma parodyti, kad širdis iš baimės seniai kulnuose. Po to, ką pa- 
darė Magei, nebelieka abejonių, kokiems žiaurumams jis gali 
ryžtis. 

Jis griebė ją už alkūnės, bloškė prie sienos ir prispaudė visu 
kūnu, pirštais surakino gerklę. 

— Gal jums patiko dulkintis su dėde Polu. Būna ir keistesnių 
dalykų. Spėju, kad dar labiau patinka dulkintis su tuo drąsiu ir 
šauniu Dereku Mičeliu. Tačiau esu tikras, kad labiausiai norite 
dulkintis su manimi. - Jis dar labiau prisispaudė prie jos. Ji 
bandė išsilaisvinti, tačiau veltui - jo veidas pražydo pergalinga 
šypsena, nuo kurios jai oda nuėjo pagaugais. 

— Paleiskit. 

— Jums patinka jaukti man gyvenimą, ar ne, Džule? Hm. 
Manote, kad galite su manimi taip elgtis, nes persiviliojote į 
savo pusę tą advokatą? Galvokite dar kartą. 

— Įspėju jus, Kreitonai. 

— Dėl ko? Ką ruošiatės daryti? - Pirštai tvirčiau suspaudė jai 
kaklą. - Širdele, jūs smarkiai iššokote iš savo lygos ir, deja, esa- 
te per išdidi ir per kvaila tai suprasti. Grįžkite atgal, kol jūsų 
miela švelni oda tebėra sveika. 

Jis staigiai ją paleido ir šyptelėjo, kai ji gindamasi susigūžė. 

— Nesakau, kad nenorėčiau perbraukti liežuviu per kiekvieną 
tos malonios odos centimetrą. Aš visados norėjau tai padaryti. 
Robertas Patrikas, „Fakultetas“. Man visą laiką knietėjo suvok- 
ti, kokiais burtais buvote taip apžavėjusi mano dėdę. Tačiau, 
deja, brangioji Džule, tą geidulingą tyrinėjimą turėsime atidėti 
kitam kartui. Šįvakar einu į pasimatymą. 

Pasakė ir nužingsniavo į galinį kambarį. Eidamas pro jos sta- 
lą, stabtelėjo ir pažiūrėjo į paketą. 

— Neužmirškite atplėšti siuntinio. 

Išėjo pro užpakalines duris ir garsiai užtrenkė. Džulė taip ir 
liko susirietusi prie sienos, kojos taip drebėjo, kad vos nesu- 
smuko. 

Galų gale pasilaikydama sienos nuslinko į galinį kambarį. 
Nusvirduliavo iki durų, pro kurias jis išėjo, užrakino, tada apsi- 
suko ir garsiai alsuodama per burną į jas atsirėmė. 

Suklupo prie stalo ir uždėjo ranką ant telefono, tačiau per- 
sigalvojo ir nepakėlė. Kreitonas nebūtų čia atėjęs, jeigu nebūtų 
tikras, kad valdo situaciją, gali pakreipti ją savo naudai, o jai 
pakenkti. Veikiausiai tikisi, kad ji praneš apie šį įvykį detekty- 
vams, tada jis galės persukti jos žodžius taip, kad ji atrodytų 
juokinga arba kalta. 

Žvilgsnis užkliuvo už paketo ant stalo. 

Iš užrašų nebuvo visai aišku, nuo ko jis. Neatrodė pavojin- 
gas, bet jai nepatiko Kreitono, rodos, nekalta užuomina. 

Galvoje sukosi vaizdai iš filmų, kaip eilinėse dėžėse žmonės 
randa baisių dalykų. 

Galerijoje nesigirdėjo nė garso, tik jos širdis dunksėjo, kai 
atitraukė viršutinį stalčių ir išėmė popieriaus rėžtuką. Stum- 
telėjo mygtuką, kad išlįstų aštri geležtė, ir vienu ilgu rėžiu 
perpjovė užklijavimo juostą, jausdamasi taip, tarsi skalpeliu 
brauktų per odą. Greitai brūkštelėjo per juostą dėžės galuose, 
tada padėjo rėžtuką į šalį. 

Pirštai buvo tokie šalti, kad vos juto kartoną, kai pirma at- 
vožė vieną dangčio sparną, paskui kitą. Viduje buvo žalio put- 
plasčio gabaliukai. Įprastas pakavimo kamšalas. Visiškai nepa- 
vojingas. 

Ištiesė rankas, tada staiga sugniaužė į kumščius ir atitraukė. 
Keletą kartų giliai įkvėpė ir pasistengė nusiraminti. Nenorė- 
dama pasiduoti šiam niokojančiam jausmui, vėl ištiesė rankas 
prie dėžės. Keletas sekundžių juodos baimės, ir panėrė rankas į 
besvorę masę. Šimtai žalių gabaliukų šoktelėjo iš po rankų, ant 
stalo, ant grindų. Nekreipdama į juos dėmesio, čiuopė gilyn. 

Galiausiai užčiuopė daiktą, įvyniotą į pūslinę plėvelę. 

Čiupo abiem rankomis ir ištraukė. 

Iškart atpažinusi, kas tai, tyliai aiktelėjo. Keliai sulinko, ir 
ji susmuko ant grindų, visas kūnas nevaldomai drebėjo. Tada 
ėmė raudoti. 

Tai buvo pūsto stiklo dubuo, kurį ji specialiai užsakė klien- 
tui. Tik tiek. 

Susmukusi atgauti kvapo, pažiūrėjo į duris, pro kurias išėjo 
Kreitonas. 

Pasirodė, kad girdi piktdžiugišką jo juoką. 


0 shurius 


Dereko biuras šiuo metu turėjo keliolika nagrinėjamų bylų. 
Triskart tiek laukė sprendimo. Į visas buvo gerai įsigilinęs ir 
galėjo reikalui esant imtis net tų, kurioms teisme atstovavo ki- 
tas biuro teisininkas. 

Po ilgo darbuotojų susirinkimo jis dar daugiau žinojo apie 
bylas bei jų eigą. Tačiau kai atsiliepė į mobiliojo skambutį ir 
Dodžas pasakė: „Aš jį radau , jam nereikėjo perklausti, ką tyrė- 
jas turi omenyje. 

— Kur? 

- Apšnerkštame motelyje kelyje į oro uostą. 

— Kaip suradote? 

— Suradau mokamą šnipelį, kuris dažnai būna gretimame 
bare. Jis kirkina tokią korėjietę mergužėlę, valdančią mote- 
lį, tad smaksojo tenai. Kai parodė jai Bilio Djuko nuotraukas, 
ta sujudo. Jis paskambino man, ir aš nuvykau pats pamatyti 
tos ponios. Kai patepiau jai delną, prisipažino atpažinusi Bilį 
Djuką per televiziją. Pasirodo, jis jau beveik mėnesį nuomojasi 
kambarį, tačiau ne savo vardu. 

— Kodėl nepranešė apie jį? 

— Ji nelegalė. Turėjau duoti dar porą šimtų, kad visai neiš- 
skystų - iš baimės, kad gali deportuoti. 

Dodžas stabtelėjo atsikvėpti. 

— Manau, kad mano šnipelis gali užmiršti apie flirtą su ja, 
bet vis dėlto aš suradau Bilį Djuką. Norite, kad pasibelsčiau į jo 
duris ir pasakyčiau „labas“? 

— Ne. Mes ruošiamės paskambinti Sanfordui ir Kimbal. 

— Tikrai? - paklausė Dodžas, bet iš balso jautėsi, kad tuo 
netiki. 

— Ką Bilis Djukas vairuoja? 

— Korėjietė dievažijasi, kad nežino. 

- Jeigu jis išeis, sekite, bet iškart duokit man žinią. Nenu- 
leiskite akių nuo jo kambario. 

Derekas atsijungė ir paprašė Marlenos sujungti jį su Sanfor- 
du arba Kimbal. 

— Kad ir katras atsilieptų, pasakyk, kad skubu. 

Laukdamas svarstė, gal paskambinti Džulei, tačiau Dodžo 
patarimas būti atsargiam sulaikė. Jeigu ji sakė tiesą, greitai su- 
žinos, kad Bilis Djukas sučiuptas. Jeigu melavo ir Djukas buvo 
jos bendrininkas, Derekas nusižengtų įstatymui, pranešdamas 
jai, kad anas bus sulaikytas. 

Bent kol kas jis lieka sąžiningas. 


Važiuodama namo, Džulė vis dar drebėjo. Netikėtas Kreitono 
apsilankymas galerijoje ją visiškai išmušė iš vėžių. Nemalonu, 
bet tai tiesa: jis gali ją gąsdinti. Sužaidė vieną tų savo nesveiko 
proto žaidimų - ir ji užkibo. Privertė ją bijoti atidaryti net pa- 
prasčiausią siuntinį. 

Vos įvažiavusi į garažą, nuotolinio valdymo pulteliu nuleido 
vartus. Tačiau ir saugiai užsidarius garaže baimė nesumažėjo. 
Prisiminusi, kaip Kreitono pirštai gniaužė gerklę, kaip agresy- 
viai jis visu kūnu spaudėsi prie jos, padėjo rankas ant vairo ir 
sunkiai atsidususi paguldė ant jų galvą. 

Pastaruoju metu jis tampa fiziškai agresyvesnis - lauke 
prie baro, dabar galerijoje. Ar tai reiškia, kad jo psichozė 
stiprėja? 

Garaže tebesilaikė dienos karštis. Netrukus visa jos oda pa- 
sidarė lipni nuo prakaito, bet ji vis tiek drebėjo, baimindamasi 
Kreitono. Sąmokslas nužudyti Polą pradėtas, tačiau nebaigtas. 
Tuo buvo beveik tikra. Ir jinai kelia jam kažkokią grėsmę, kitaip 
negrasintų, nelieptų pasitraukti. Kažkas bręsta. Tačiau kas? Ji 

net nežino, kokį nusikaltimą jis planuoja, kas turi būti auka, 
tai kaip gali sutrukdyti? 

Pagaliau karštis išginė iš mašinos. 

Po įsilaužimo ji ėmė ypač kruopščiai rakinti visas duris, taip 
pat ir tas iš garažo į virtuvę. Dabar jas atrakino. 

Nors sugedęs judesio daviklis ir nebuvo pataisytas, vėl ėmė 
skrupulingai jungti signalizaciją, net kai trumpam išeidavo pa- 
sportuoti. Ir būdama namie laikydavo įjungtą. 

Tad kai pastūmė virtuvės duris, tikėjosi išgirsti suveikusios 
signalizacijos pypsnius. Kai jų nepasigirdo, tai išgąsdino la- 
biau, negu kad būtų ėmusi spiegti sirena. Tyla buvo grėsminga 
ir bauginanti. 

Širdis ėmė pašėlusiai daužytis. Prakaito lašeliai virto 
čiurkšlėmis, ir ji akimirksniu peršlapo, adrenalinas plūstelėjo 
į kraują. Vos įstengė kvėpuoti. Mintys ėmė karštligiškai suk- 
tis, tačiau prisivertė mąstyti racionaliai, o ne pulti į paniką. 
Dar ne. 

Ar galėjo tarnaitė išeidama užmiršti įjungti? 

Ne. Šiandien tarnaitė nebuvo atėjusi. Po tokio kruopštaus 
vakarykščio valymo šiandien nebuvo reikalo. 

O gal pati šįryt užmiršo įjungti? Atmintyje perkratė visus 
savo veiksmus ir galėjo prisiekti, kad paskutinis jos veiksmas 
prieš užrakinant duris - įjungta signalizacija. 

Tyliai padėjo rankinę ant virtuvės stalo ir nusiavė batus. Ba- 
somis nutipeno prie darbastalio ir iš medinio stovo išsitraukė 
mėsos peilį. Jis buvo ilgais dantytais ašmenimis, bet būtų pa- 
sijutusi kur kas geriau, jeigu rankoje būtų pistoletas, kurį vėl 
buvo pritaisiusi po lova. Nusėlino iki durų ir įsiklausė. 

Name buvo tylu kaip kape, tik jos širdis būgnijo. 

Praėjo penkios minutės, o ji tebestovėjo visa įsitempusi, ne- 
krusteldama, tad raumenys ėmė virpėti. Prisivertė atsipalai- 
duoti. Gal ji vėl pasiduoda Kreitono proto žaidimams? 

Ar tikrai šįryt įjungė signalizaciją? Buvo pikta ant Dereko, 
pirmiausia dėl to, ką pasakė praėjusią naktį, - jūs geidėte, - pas- 
kui kad išėjo neatsiprašęs, nepasakęs nė žodžio. Gali būti - vei- 

kiausiai taip ir yra, - kad bandomas atgaivinti įprotis įjungti 
signalizaciją visai išgaravo iš galvos, nes buvo persiėmusi min- 
timis apie jį. 

Vis dėlto eidama per kambarius ir ieškodama įsilaužimo 
pėdsakų, laikė peilį atkišusi į priekį. Niekas nepaliesta. Apžiū- 
rėjusi gyvenamąsias patalpas, atsargiai nužvelgė koridorių, ve- 
dantį į miegamuosius. Vėl stabtelėjo pasiklausyti, tačiau nieko 
neišgirdo. 

Pirštų galiukais priėjo svečių miegamąjį. Lova tebebuvo 
tokia, kokią paliko Derekas. Durys į vonią atviros. Kol nepra- 
dėjo dvejoti, nucipeno per kambarį. Vonia tokia pat kaip visa- 
da - paruošta svečiui. Kainavo daug nervų patikrinti spintą, 
ir jautėsi kvailai, kai teatrališkai atplėšė duris. Spinta buvo 
tuščia, tik pora pakabų ant skersinio ir antklodė ant lenty- 
nos. Ir paskutinė kvailystė - krito ant visų keturių ir žvilgte- 
lėjo po lova. 

Vėl atsistojusi papurtė galvą ir grįžo į koridorių. Durys į jos 
miegamąjį buvo atviros. 

Buvo likę vos keletas žingsnių, kai jis iššoko iš tamsos. Pa- 
sirodė kaip monstras vaiduoklių name. Staigiai. Kažkaip ne- 
darniai. 

Džulė buvo pasiruošusi išgąsčiui. Ir vis tiek suspiegė. 


Kai Derekas atvyko į kepsninę kitapus prospekto priešais „Tri- 
jų pušų motelį, Dodžas sėdėjo prie baro atsisukęs į langą, pro 
kurį matėsi motelis ir gretimi namai. Derekas atsisėdo ant 
kėdės šalia ir pastūmė į šoną lėkštę su apgraužtais kaulais ir 
stingstančiu padažu. 

- Šonkauliai visai neblogi, - pasakė Dodžas. 

— Nenoriu. 

Restorano darbuotojai nešiojo keptos mėsos lėkštes ir kito- 
kius patiekalus kokiam tuzinui pietaujančiųjų, tačiau nei pada- 
vėjai, neijų klientai neįtarė, kad policija stebi apylinkes. 

Nuleidęs balsą Derekas pasakė: 


— Kvartalo gale mačiau dvi patrulines mašinas. 

— Ir kitam gale pastatė vieną. Ir dar dvi gatvėje už motelio. Ir 
tie paprastais drabužiais. 

Dodžas kryptelėjo galvą, Derekas irgi pažiūrėjo į tą pusę. 
Priešais barą stovėjo neišvaizdus sedanas. Neoninės iškabos 
šviesoje Derekas įžiūrėjo dvi figūras, vyrą už vairo ir moterį 
keleivio sėdynėje. 

- Ji nutekindavo man informaciją. 

- Nutekindavo? 

— Mes turėjome susitarimą. 

— Kokios rūšies susitarimą? 

— Susitarimą. Bet jis išsikvėpė. Jeigu kalbėsimės su ja, ne- 
prasižiokit, kad ką nutuokiate. 

- Tylėsiu kaip žuvis. 

Pokalbį nutraukė Sanfordo ir Kimbal pasirodymas. Derekas 
su Dodžu stebėjo detektyvus, sustojusius priešais motelio pri- 
imamąjį. Kimbal išlipo iš mašinos ir užėjo vidun. Vaizdas buvo 
toks, tarsi žiūrėtum į apvalų akvariumą su auksinėmis žuvelė- 
mis. Ji cinktelėjo skambutį ant stalo. Korėjietė praskyrė karo- 
liukų virveles, atstojančias užuolaidą į užpakalinį kambarį, ir 
prisiartino prie Kimbal. Šioji kyštelėjo ženklelį. 

Derekas paaiškino Dodžui: 

— Dalis mano sandorio su Sanfordu. Jeigu ji bendradarbiaus 
ir duos Kimbal raktą, jie nepraneš apie ją migracijos tarnybai. 

- Jūs tuo tikite? 

— Veikiausiai ne. 

Praėjo vos minutė, ir Kimbal pasirodė mojuodama kambario 
raktu. Sanfordas paliko nepažymėtą mašiną ten, kur pastatė. 
Nuėjo su Kimbal pro kambarių eilę langais į gatvę, pasuko už 
kampo ir toliau ėjo palei ilgą estakadinio geležinkelio atramą, 
tai apšviečiami iš viršaus sklindančios geltonos šviesos, tai LS 
nirdami į tamsos lopus. 

Kai liko keletas metrų iki paskutinio kambario, pasidarė at- 
sargesni, galiausiai atsistojo abipus durų. Sanfordas pabarbeno 
į jas tarnybinio ginklo vamzdžiu. Nieko neatsitiko. Jis kažką 
pasakė, tada vėl pabarbeno. Kai vėl niekas neatsakė, linktelėjo 

galva Kimbal, ši pasilenkė ir įkišo raktą į spyną. Tada ėmė veik- 
ti greitai, atlapojo duris ir įsiveržė į vidų. 

Du neuniformuoti pareigūnai šoko iš savo mašinos ir ištrau- 
kę pistoletus nubėgo kambario link. 

— Eime. - Derekas išlėkė pro kepsninės duris. Lengvai nu- 
skuodė per prospektą, o Dodžas kitapus gatvės jau atrodė už- 
dusęs. Neatsiliko nuo Dereko, bet pūškavo kaip garvežys. 

Buvo jau beveik pasiekę kambarį, kai iš jo išniro tie neuni- 
formuoti. Jie dabar visai nebeskubėjo. Ginklai buvo paslėpti 
dėkluose. 

Pamačiusi Dodžą, moteris stabtelėjo. 

— Kokį velnią tu čia veiki? 

— Aš jį suradau. Pranešiau apie jį. 

— Sveikinu. Tačiau pavėlavai. Jo čia nėra. 

- Šūdas! - sušnypštė Derekas. 

— Kas jums, įžymusis sekly? - Tada tarė Dodžui: - Vis dar 
jam dirbate? 

- Jo sveikatos draudimas geras. 

Faras spjovė ant šaligatvio ir nužingsniavo dengtu taku. 

— Būsiu priimamajame. 

Kai jis nebegalėjo girdėti, Dodžas paklausė moters: 

— Ar gali mus įvesti į tą kambarį? 

— Tu šiknius. 

Dodžas sunkiai atsiduso. 

— Dora, aš turėjau eiti. Man paskambino. 

— Esi skolingas už tą sąskaitą. 

— Šiam advokatui manęs skubiai prireikė. 

— Tie pietūs man kainavo dvidešimt du baksus. 

— Jau sakiau, kad atsiprašau. Viskas bus gerai. Nebūk tokia 
pikta. 

Ji dirstelėjo per petį į atviras Bilio Djuko kambario duris. 

— Vos Sanfordas jus pamatys, pažaliuos iš pykčio. 

— Užtat po to geriau jausis. 

— Nesakyk jam, kad jus mačiau. 

- Ar apklausite šeimininkę? - paklausė Derekas. 

Ji įtariai pasižiūrėjo į jį. 

- Galbūt. 

— Paklauskite jos... 

— Pone Mičeli, neaiškinkite man, ką turiu daryti. 

Dodžas žingtelėjo arčiau jos. 

— Dora, jis net neketino. Bet jeigu sužinosi ką įdomaus... 

— Užmiršk, Dodžai. Be to, nenoriu, kad Kimbal priskrestų 
prie mano užpakalio, - pasakė nueidama. 

— Arjau užmiršai, kad leidau tau būti ant viršaus? 

Ji nesiliovė ėjusi, tačiau per petį parodė didįjį pirštą. Dodžas 
sukrizeno. 

— Pajutau meilę. 

Jis nuėjo paskui Dereką prie atvirų motelio kambario durų. 
Išgirdęs juos, Sanfordas atsisuko nuo komodos, po kurią nar- 
šė. Susidėjo pirštinėtas rankas ant klubų. 

— Pone Mičeli, ačiū už pranešimą. Tačiau tai nesuteikia jums 
teisės prisidėti prie kompanijos. 

— Visi visus pažįsta? - paklausė Dodžas. Niekas neatsakė. 

— Jokių Bilio Djuko pėdsakų? - paklausė Derekas. 

— Bilio Vudo, - pasirodžiusi iš vonios pasakė Kimbal. Kaip ir 
porininkas, ji mūvėjo latekso pirštines, bet rankose nieko ne- 
laikė. - Šitaip jis buvo užsiregistravęs. Kai įsikraustė, dešimt 
dienų prieš nušaunant Vilerį, užmokėjo už mėnesio nuomą 
grynais. Nuo tada savininkė tik kartą jį matė. Pastebėjo nešant 
šiukšlių maišą į konteinerį už namo. 

— Pakalbėjote su ja vos keletą sekundžių, - pasakė Dodžas. 

Detektyvė nusišypsojo. 

— Išmanau savo darbą. 

— Tai kodėl negalėjote jo rasti? 

Kimbal nužvelgė jį išraiškingu žvilgsniu. Sanfordui, rodos, 
Visi jie įgriso. 

— Pone Mičeli, kodėl jūsų žmogus jo ieškojo? 

— Aš asmeniškai suinteresuotas. 

— Girdėjau, kad nebeatstovaujate Vileriams. 

— Nebe. 

— Tai kodėl taip užsidegėte surasti tą vyrą? 

— Be komentarų. 

— Ar tai turi kokį ryšį su jūsų šunimi? 

Derekas griežtai pažiūrėjo į to paklaususią Kimbal. Ta gūž- 
telėjo pečiais. 

— Tiesiog išgirdau šiandien. Užjaučiu. Tikrai. 

Keista, bet Derekas ja patikėjo ir buvo sujaudintas jos nuo- 
širdumo. 

— Ačiū. 

— Priimkit užuojautą ir nuo manęs, - pasakė Sanfordas. - 
Kažkas padarė siaubingą dalyką. 

Kol vėl nepradėta kalbėti apie Magę, Dodžas paklausė apie 
tą konteinerį: 

- Ar pasiuntėte žmones jo apieškoti? 

— Mes ne diletantai. Pareigūnai jį visą išknis, tačiau nuo 
tada, kai Bilis Djukas, ar kuo jis vardu, atsikratė savo šiukšlių, 
jis galėjo būti ištuštintas. Ta ponia registratūroje nebuvo tikra, 
kurią dieną jį matė. Nuo tada kas nors galėjo pasirūpinti šiukš- 
lėmis. 

— O kaip automobilis? 

— Nežinoma, - atsakė Sanfordas. 

— Ponia registratūroje sako niekada jo nemačiusi su automo- 
biliu, - paaiškino Kimbal. - Veikiausiai pastatė jį kur nors, kur 
galėjo nueiti pėsčiomis, bet ateidavo ir išeidavo iš čia pėsčio- 
mis. Mūsų pareigūnai apžiūrinėja apylinkes. 

Dodžui tai pasirodė gana beviltiška. 

— Jums reikės informatorių šiose apylinkėse. Būkite pasi- 
ruošę išleisti šiek tiek pinigų. 

Regis, detektyvai su tuo sutiko, nes niekatras nepuolė gin- 
čytis. 

Derekas nesikišo į profesinę tyrėjų šneką. Jis neperžengė 
slenksčio, kad nesunaikintų įkalčių, jeigu tokių bus rasta. Dė- 
josi galvon viską, ką sakė detektyvai ir Dodžas, o tuo pat metu 
stengėsi pajusti, kas tai per kambarys ir jo buvęs gyventojas. 

Tai buvo apgailėtinas būstas su lopais tinkuotose sienose ir 
nuvarvėjusiomis lubomis. Lova nepaklota, patalynė nudzan- 
gusi, tarsi savaičių savaitėmis būtų miegota jos nekeičiant. 
Jeigu Djukas pats nešė šiukšles, vadinasi, kambarių tvarkymas 
neįėjo į kainą. Pro atviras vonios duris už Kimbal Derekas matė 
rankšluosčius ant grindų, tarsi jie būtų nerūpestingai numesti 
ar atidėti. 

Tačiau niekur nebuvo nieko asmeniško, kas nepriklausytų 
šiam kambariui. 

— Jis neišėjo, jis išvyko, - liūdnai konstatavo jis. 

— Panašu, kad taip, - susiraukė Sanfordas. - Jokių drabužių 
spintoje. Nieko komodos stalčiuose. 

— Nieko ir vonioje, jei neskaitysime dvoko, - pridūrė Kim- 
bal. - Matyt, kanalizacija netvarkinga. 

- Ar patikrinote kriauklę? - paklausė Dodžas. 

— Dar matyti vandens lašelių, - atsakė Kimbal. - Vadinasi, 
išvyko ne taip seniai. 

— Ar vonioje yra langas? 

— Ne toks didelis, kad suaugęs žmogus galėtų išlįsti. 

— Aš šį vakarą nuo šešių dešimt stebėjau šią vietą, - paaiški- 
nojiems Dodžas. - Nuo tada jis neišėjo pro šias duris. Vadinasi, 
turėjo išsinėšinti prieš man atvykstant, bet ne taip seniai, kad 
kriauklė spėtų išdžiūti. 

— Gerokai popiet? - spėjo Sanfordas. 

Dodžas trūktelėjo vienu petim. 

— Mane labiau domina ne tai, kada jis dingo, bet kur patrau- 
kė, - nekantriai pratarė Derekas. 

— Ir mes norėtume žinoti, - sutiko Sanfordas. 

— Bet mes vis dar neturime nieko, kas sietų jį su tuo šaudy- 
mu. Jis gali būti tiesiog verslo reikalais atvykęs vyras. 

Derekas nemanė, kad Kimbal pati bent kiek tuo tiki. 

— Kas atvykęs verslo reikalais moka grynais, o ne kreditine 
kortele? 

— Ir yra žinomas dviem vardais, - pridūrė Dodžas. - Kol kas 
du žinome. 

— Suprantu tai, suprantu, - šiurkščiai atsakė ji. 

Derekas apvedė akimis nešvarų kambarį. 

— Visa šio kambario aura rodo, kad tai buvo jo irštva, vieta 
pasislėpti. 

— Sutinku. - Dodžas parodė į metalinę šiukšliadėžę. - Tuščia. 

— Taip pat ir ta vonioje, - pridūrė Kimbal. 

— Kai iš čia išsinėšino, nieko po savęs nepaliko, - pasakė De- 
rekas. 

— Nieko matomo. - Sanfordas išsitraukė mobilųjį. - Ruo- 
šiuosi paieškoti atspaudų. Gal rasime kokį, kurį galėtume per- 
leisti per duomenų bazes. Tas, kuris naudoja slapyvardžius, 
veikiausiai per savo gyvenimą yra buvęs suimtas ir palikęs savo 
atspaudus. Bent jau sužinotume jo tikrąjį vardą. 

Kimbal nuėjo į virtuvėlę ir garsiai dėstė, ką mato. 

— Jis išplovė indus. Ir ištuštino šiukšliadėžę. Tačiau neiš- 
šluostė grindų. Jos lipnios. - Ji pasilenkė už baro ir dingo iš 
akių. Kai po kelių sekundžių atsistojo, Derekas pastebėjo, kaip 
reikšmingai žvilgtelėjo į porininką. 

— Ar ką nors radote? - paklausė Derekas. 

Ji papurtė galvą. 

— Ne. Norėsime nustatyti, ką jis ten išliejo, tai viskas. - Tada 
susiraukė. - Kodėl jūs vis dar čia? Jūs net ne policininkas, ir 
mes sakėme jums išeiti. 

Dodžas kumštelėjo Derekui. 

— Ar jau pakankamai pamatėte? 

— Manau, kad taip. - Tačiau net nepajudėjo. 

— Kas yra? 

— Kažkas nedera. 

— Apie ką judu šnibždatės? - paklausė Sanfordas. 

Nekreipdamas į jį dėmesio, Derekas dar kartą lėtai apvedė 
akimis kambarį. Žvilgsnis nuklydo pro televizorių, tada šokte- 
lėjo atgal. Galiausiai suvokė, kas jį taip trikdo. Viskas kamba- 
ryje buvo pasenę, tik televizorius atrodė visiškai naujas, net su 
vaizdo leistuvu. 

— Patikrinkite vaizdo leistuvą. 

Sanfordas smalsiai jį nužvelgė, bet paieškojo pultelio ir rado 
tarp antklodžių. Įjungė televizorių, tada priėjo ir spustelėjo 
mygtuką, kad išlįstų vaizdo diskų dėklas. Išlindo. Tuščias. 

Jis laukiamai pažiūrėjo į Dereką. Tas nepatenkintas atsiduso. 

- Tiesiog nuojauta. 


Arielė purkštelėjo kvepalų, paskutinį kartą apžiūrėjo save veid- 
rodyje ir čiupo rankinuką. Po to, kai aną vakarą prisirijo ledų, 
nusprendė, kad dėl vieno asilo neverta nutukti. Kaip mėgdavo 
sakyti jos tėtis: vienintelis būdas išmokti išsilaikyt ant arklio — 
tai vėl ant jo sėsti. 

Ji išeina - ir ruošiasi smagiai praleisti laiką. 

Ir išvis, tegul jis skradžiai!.. 

Išeidama rūpestingai užrakino duris. Žingsniuojant link 
mašinos, pašaukė kaimynė kitapus gatvės. Mintyse atsiduso, 
tačiau pamosavo ranka ir šūktelėjo: 

— Kaip laikotės, ponia Hamilton? - Pagyvenusi ponia gyve- 
no viena ir akivaizdžiai jautėsi vieniša. Ji dažnai sustabdyda- 
vo Arielę, ir dažniausiai tada, kai ši skubėdavo. Ar bent taip 
atrodė. 

- Ariele, palauk! 

Išmokyta gerbti vyresniuosius, Arielė numetė rankinę 
ant sėdynės, bet palaukė, kol ponia Hamilton atšlubavo per 
gatvę. 

— Jūsų gėlynas nuostabus, - šiai prisiartinus tarė Arielė. Po- 
nios Hamilton kiemas buvo gražiausias visoje gatvėje, ir ji di- 
džiavosi, kad viską nudirba pati. 

— Ačiū, brangute. - Senatvės dėmėmis nusėta ranka suspau- 
dė krūtinę, tarsi nuo to būtų lengviau atgauti kvapą. - Man 
neramu dėl tavęs. 

— Kas yra? 

Paprastai ponia Hamilton klausdavo, ar ji normaliai val- 
go, priekaištaudavo, kad per vėlai grįžta, primindavo, kad 
reikia naudoti kremus nuo saulės. Todėl nustebo, kai senutė 
pasakė: 

— Kai buvai darbe, šiandien tavęs ieškojo toks vyras. 

— Vyras? 

— Manau, jis buvo prisirijęs narkotikų, - pašnibždom išta- 
rė. - Man visai nepatiko, kaip jis atrodė. 

— Kaipjis atrodė? 

Arielės širdis ėmė dunksėti, kai kaimynė tiksliai apibūdino 
Bilį Djuką. Ne tokį, kokį jį pažinojo anksčiau, bet tokį, koks 
buvo toje apsaugos kameros nuotraukoje. 

— Kojis norėjo? 

— Mačiau jį šniukštinėjant aplink tavo namą, spoksant pro 
langus, beldžiant į duris. Aš jį aprėkiau, pasakiau, kad tavęs 
nėra namie ir arjis pats to nemato. 

Kitu atveju toks vaizdas būtų atrodęs juokingai, tačiau da- 
bar Arielei visai nesinorėjo juoktis. 

- Jis atlėkė per gatvę. Nėriau vidun, užsklendžiau savo tink- 
lines duris, bet jis ėmė mostaguoti rankomis ir šaukti kaip be- 
protis: „Prašau, padėkite man!“ 

— Padėti jam? 

— Sakė, kad jam būtinai reikia su tavim pasikalbėti, kad tai gy- 
vybės ar mirties klausimas, ir ar aš nežinau, kur tu dirbi. Skam- 
binęs į tavo ankstesnį darbą, bet ten jam pasakė, kad nebedirbi. 

- Aš neseniai pakeičiau darbą. - Ir ačiū Dievui. 

— Klausė, ar nežinau tavo mobiliojo telefono numerio, ir aš 
pasakiau, kad jei ir žinočiau, nors nežinau, jam nesakyčiau. Pa- 
grasinau, kad iškviesiu policiją, jeigu jis neišsinešdins, ir už- 
trenkiau jam prieš nosį duris. Bet vis tiek žiūrėjau pro žaliuzes. 
Jis sėdo į mašiną ir nuvažiavo. - Ponia Hamilton susirūpinusi 
pažiūrėjo į ją. - Žinoma, tai ne mano reikalas, Ariele, bet jis 
neatrodė toks, kokio tu norėtum į draugiją. 

— Nesijaudinkit, ponia Hamilton, tikrai nenoriu. - Ji spuste- 
lėjo pagyvenusiai moteriai ranką. - Jei vėl jį pamatysite, skam- 
binkite į policiją. 

— Taip ir padarysiu! Būk atsargi. 

Arielė patikino, kad bus, ir senoji ponia grįžo į savo kiemą. 
Arielė svarstė, gal grįžti vidun ir pačiai paskambinti į policiją, 

pranešti apie nelauktą Bilio apsilankymą. Tačiau tai reikštų, 
kad ji įsipainioja, o ji pažadėjo sau ir Kerolei to vengti. Tikėjosi, 
kad ponios Hamilton perspėjimas jį išgąsdino. 

Apsisprendė, kad neleis Biliui Djukui sugadinti vakaro, kurį 
susiplanavo, bet net ir įėjusi į prašmatnų barą negalėjo atsikra- 
tyti neaiškaus nerimo. 

Nerimas dar sustiprėjo, kai pamatė Tonį, rymantį prie vieno 
iš kokteilių stalų, neįmanomai elegantišką ir gražų. 


el skyrius 


Džuės klyksmas nuaidėjo koridoriuje. 

Jis žengė žingsnį, tada abiem rankom atsirėmė į durų staktą 
ir įsitempė tarpduryje. Oda atrodė tarsi vaškinė, nežmogiška. 
Akys giliai įkritusios į juodas akiduobes. 

Džulė apsisuko ir pasileido bėgti, bet jis šoko iš paskos, čiu- 
po ją už peties, apsuko ir krito tiesiai ant peilio. Šis susmigo iki 
pat rankenos. Vyras išsižiojo riksmui, tačiau iš burnos Džulei 
ant krūtinės išsiveržė tik bjauri tulžis. 

Ji suspiegė iš siaubo. 

Bandė nustumti, tačiau jis kybojo ant jos, rankas užmetęs 
ant pečių. Tos keistai makalavo, o ji stengėsi kaip nors jį nusi- 
mesti. Jis nepasidavė. 

Tada jam prasidėjo konvulsijos. Nebegalėdamas išsilaikyti 
parkrito, griuvo tiesiai ant nugaros ir ėmė taip baisiai kratytis, 
kad pečiai ir kulnai tiesiog bildėjo į kietmedžio grindis. 

Džulė peršoko jį ir nusvirduliavo į miegamąjį. Nuo stale- 
lio čiupo bevielį telefoną ir karštligiškai suspaudė 911. Jokio 
garso. Metė telefoną, ir šis nudardėjo ant grindų. Jos mobilu- 
sis buvo rankinuke virtuvėje. Vėl nuklupinėjo į koridorių. 

Vyro konvulsijos nebebuvo tokios smarkios. Priklaupė šalia, 
stengdamasi nežiūrėti į styrančią peilio rankeną. 

— Paskambinsiu pagalbos. Tačiau turiu pasiimti telefoną. 


Tuojau grįšiu. Stenkitės ne... 

Jo akys buvo atmerktos, tačiau įbestos į lubas ir jos nematė. 
Atrodė, kad jis nieko negirdi, nesuvokia ją esant šalia. Atrodė, 
kad jis jau kitur. 

Dar sutrūkčiojo, tada visiškai nurimo. 


Derekas su Dodžu perėjo prospektą ir vos spėjo pasiekti keps- 
nių restorano stovėjimo aikštelę, kai Derekas pamatė Kimbal 
su Sanfordu išvirstant iš tuščio Bilio Djuko kambario, tarsi 
pats velnias juos vytųsi. 

Kiek įkabindami jie nulėkė prie motelio priimamojo. Sanfor- 
das sėdo prie jų sedano vairo ir pliaukštelėjo ant stogo kilno- 
jamąjį švyturėlį, tuo tarpu Kimbal įkišo galvą pro priimamo- 
jo duris. Kažką suriko korėjietę klausinėjantiems Dorai ir jos 
porininkui, tada krito į sėdynę šalia Sanfordo. Šis užkaukino 
variklį, ir jie rovė taip greitai, kad ore liko tik svylančios gumos 
tvaikas. 

Derekas žvilgtelėjo į Dodžą, ir jie be žodžių nėrė prie Dereko 
mašinos. Šis įsirangė už vairo, o Dodžas įvirto į keleivio sėdy- 
nę. Nespėjo net durų uždaryti, o Derekas jau iki galo nuspaudė 
greičio pedalą. 

— Ką manote? - paklausė jis, nardydamas tarp eilių ir steng- 
damasis neatsilikti nuo Sanfordo, nors ir neturėjo raudonai 
mirksinčios akies ant stogo. 

— Nežinau, bet tikrai karšta. 

— Bilis Djukas? 

— Gali būti. Ar galiu užsirūkyti? 

— Ką manote? 

Važiavo įtemptai tylėdami. Po dešimties minučių Dodžas tarė: 

— Jie taiko į jūsų lizdelį miške. 

— Veikiau Džulės kryptimi. - Derekui ėmė darytis silpna, kai 
suvokė, kad seka paskui nepažymėtą policijos automobilį tie- 
siai įjos namus. — O Jėzau, ne. 

— Kas? - paklausė Dodžas. 

Derekas neatsakė. Vos pamatęs prie jos namų greitosios pa- 
galbos automobilį įjungtais švyturėliais, užmynė ant stabdžių 

ir užtempė rankinio stabdžio svirtį. Dodžas suriko būti atsar- 
giam, tačiau šauksmui dar nepasiekus Dereko šis jau dūmė ša- 
ligatviu, stumdydamas į šonus kaimynus, kurie rinkosi būre- 
liais paspėlioti, koks čia pavojus iškilo. 

Nekreipdamas dėmesio į nusikaltimo vietos juostą, kuria 
jau buvo aptverta pievelė, nėrė po ja ir nubėgo priekinių durų 
link. Uniformuotas policininkas pastojo kelią. 

— Ei! Stok. 

— Kas atsitiko? 

— Jūs čia gyvenate? 

— Ne. 

— Jūsų šeima? 

— Ne. 

— Tada lauk. 

— Aš Derekas Mičelis, teismo pareigūnas. Kas atsitiko? 

Policininkas susiraukė, apsidairė aplink ir pasakė: 

— Mirtinas užpuolimas. 

Derekui keliai ėmė tirtėti. 

— Kas... - Jam taip suspaudė gerklę, kad vos galėjo užbaigti 
klausimą, kuris, rodos, suvirpino jautrią policininko stygą. 

— Palaukite čia. - Atsuko nugarą ir nuėjo prie atvirų durų. 

— Dėjau skersą. - Derekas nėrė pro jį ir įvirtęs pro duris vos 
neatsitrenkė į kitą pareigūną. Tas užstojo kelią ir įrėmė abi ran- 
kas jam į krūtinę. 

— Kas jus įleido? 

— Traukis iš kelio! - Derekas bandė numesti pareigūno ran- 
kas, tačiau šios nė nekrustelėjo. Tuo tarpu pirmasis pareigūnas 
sugriebė jį iš už nugaros. 

— Paleiskit! 

— Nagi, bičiuli, nusiramink, jei ne, surakinsime. 

— Atstokit nuo manęs! 

Arkiniame Džulės svetainės tarpduryje išdygo Homeris 
Sanfordas, veide - labiausiai bauginanti futbolo puolėjo iš- 
raiška. 

— Mičelis? Vėl jūs? Kas per velnias? 


Lūžio taškas + 205 


Derekas paklaikusiomis akimis bandė išskaityti detektyvo 
išraišką. 

— Džulė? - sukriokė jis. 

Sanfordas keletą sekundžių spoksojo į jį, tada mostelėjo gal- 
va į kambarį už nugaros. Derekas žengė pirmyn, ar bent paban- 
dė. Policininkai vis dar jį laikė. 

— Paleiskit jį, - paliepė Sanfordas. 

Uniformuoti vyrai paleido. Jis įvirto į svetainę ir sustingo 
pamatęs Džulę, mirtinai išbalusią, bet gyvą. 

Ji sėdėjo ant sofos, įsisupusi į pūkuotą antklodę, nors Dere- 
kui kambaryje atrodė karšta kaip pirty. Drabužiai po užtiesalu 
buvo suteršti. Kraujas ir dar kažkas, bjauriai atrodantis ir smir- 
dintis. Veidas - pažaliavęs, todėl kai pažiūrėjo į jį, akys atrodė 
tamsios ir be galo didelės. 

Aukštas liesas juodaodis stovėjo prie židinio ir laikė ranko- 
je nedidelį spirale susegtą bloknotėlį. Atrodė kažkoks drovus. 
Dar vienas detektyvas, augesnis vyras - jį Derekas pažinojo: 
Grahamas? Grantas? Kažkas panašaus, - sėdėjo ant otomanės, 
tos pačios, ant kurios praėjusią naktį buvo prisėdęs Derekas, 
kad iš arčiau pažiūrėtų į televizorių. Jis buvo atsisukęs į Džulę 
ir Robertą Kimbal, šios sėdėjo šalia viena kitos ant sofos. 

Ši keista scena truko keletą sekundžių, tada Grahamas/ 
Grantas pasakė Sanfordui: 

— Pašalinkit jį iš čia. 

— Aš esu Derekas Mičelis. 

— Žinau, kas jūs esate. O aš esu seržantas Grahamas, detek- 
tyvas, vadovauju tyrimui dėl mirtino užpuolimo. Dabar, kai 
mes visai be reikalo susipažinome, dinkit velniop iš nusikalti- 
mo vietos. 

— Aš esu ponios Rutledž advokatas. 

Džulės akys truputį išsiplėtė, bet ji neprieštaravo. Kimbal atro- 
dė taip, tarsi kažkas iš po sofos jai būtų įžnybęs. Derekui pasigir- 
do, kad Sanfordas kažką sumurmėjo, tačiau nebuvo tuo tikras. 

Grahamas atsisuko į Džulę. 

— Jūs jau skambinote savo teisininkui? 

— Neskambinau... Neskambinau niekam, tik 911. 

— Jis veikiausiai atsekė paskui mus, - paaiškino Kimbal. - 
Buvo prie motelio, kur gyveno Bilis Djukas. - Ir nenorom pri- 
dūrė: - Iš tikrųjų tai jis susekė Bilį Djuką. Tiksliau, jo tyrėjas. 

— Pone Mičeli, kaip čia yra, kad jūs jo ieškojote? - paklausė 
Grahamas. 

Tačiau nespėjus atsakyti detektyvo žvilgsnis nukrypo Dere- 
kui už nugaros. Šis atsisuko. Du sanitarai stūmė durų link neš- 
tuvus ant ratukų su įkištu į lavonmaišį ir pririštu kūnu, juos 
lydėjo Fultono apygardos medicinos tyrimų centro tyrėjas. Jis 
pažinojo Dereką iš daugelio teismų, kuriuose davė parodymus, 
todėl linktelėjo pasisveikindamas, tačiau nieko jam nepasakė, 
tik kreipėsi į Grahamą: 

— Seržante Grahamai, kai bus padaryta autopsija, pranešiu. 

— Ką dabar galite pasakyti? 

— Kai greitosios medikai atvyko, jis jau buvo miręs. Kovos 
ir dūrio žymės. Atrodo, pasmeigtas paprastu virtuviniu peiliu, 
šis kyšo iš pilvo. - Daugiau nieko nepridūręs, nuėjo savo keliu. 

Derekas pažiūrėjo į Sanfordą. 

— Bilis Djukas? 

— Dar neturime patvirtinimo. 

Grahamas atsistojo. 

— Mes dar daug ko neturime. Ponia Rutledž, jums teks vykti 
su mumis į skyrių ir atsakyti į kelis klausimus. 

— Dabar? 

— Dabar pat. 

— Ar galiu iš pradžių nusiprausti? 

Grahamas pasvarstė, tada tarė: 

— Detektyvė Kimbal eis su jumis. - Detektyvei pasakė: - Jos 
drabužiai yra įkalčiai. 

Kimbal lydint Džulę pro šalį, Derekas palietė jai ranką. Atro- 
dė sutrikusi ir sukrėsta. Vos susivaldė neapkabinęs. Buvo sun- 
ku elgtis profesionaliai. 

— Ponia Rutledž, lauksiu jūsų čia. Kol manęs nėra šalia, nie- 
kam nieko nesakykite. Ar supratote? 

Ji linktelėjo ir sušnibždėjo „ačiū“. 

Raminamai spustelėjo jai ranką, tada paleido. Vilkdama ant- 
klodę, ji nuėjo į koridorių. Eidama pro Dereką, Kimbal dvipras- 
miškai pažvelgė į jį ir puse lūpų tarstelėjo: 

— Vis keisčiau ir keisčiau. 

Dėl toji buvo teisi. 


Po valandos Džulė smulkiai pasakojo savo istoriją seržantui 
Grahamui ir jaunam juodaodžiam detektyvui, kuris vis dar ne- 
pratarė nė žodžio, bent Džulė negirdėjo. Panašu, kad jis ką tik 
gavo detektyvo pareigas ir tebėra mokomas Grahamo. Džulė 
suprato, kad Sanfordas ir Kimbal yra gretimame kambaryje ir 
stebi ją pro veidrodinį stiklą. 

Derekas, profesionalumo įsikūnijimas, sėdėjo šalia jos. Kai 
ji atvyko su Grahamu ir jo jaunuoju porininku, jis jau buvo po- 
licijos skyriuje. Pakeliui iš namų detektyvas nepratarė nė žo- 
džio, ir Džulė nujautė kodėl. Jis pažinojo Dereką, žinojo, kokį 
pragarą šis užkurtų, jeigu klientas būtų raginamas kalbėti jam 
nedalyvaujant. 

Dabar jaunasis detektyvas truputį pasiknebinėjo prie vaizdo 
kameros ir pakėlė nykščius aukštyn. Grahamas pasakė datą, 
laiką, dalyvių vardus, tada mandagiai paprašė jos papasakoti, 
kas atsitiko. 

Ji papasakojo. Papasakojo viską, ką atsiminė, nuo tada, kai 
įėjo pro užpakalines duris ir pastebėjo, kad signalizacija nepra- 
dėjo ciksėti, iki pat tos siaubingos akimirkos, kai Bilis Djukas 
paskutinį kartą sutrūkčiojo, tada visiškai nurimo. 

Kai baigė, keletą sekundžių kambaryje buvo tylu, tada Gra- 
hamas pasakė: 

— Ačiū, ponia Rutledž. 

— Mano klientė nori bendradarbiauti. Dabar, jeigu tai viskas... 

— Ne, - pasakė Grahamas Derekui. Tada jai: - Negaliu nenu- 
sistebėti, kad savo ataskaitoje pavadinote auką vardu. 

— Man buvo pasakyta, kad jo vardas Bilis Djukas. 

— Kas pasakė? 

— Detektyvai Sanfordas ir Kimbal. 

- Ir jis buvo įsilaužėlis, ne auka, - patikslino Derekas. 

— Pone Mičeli, tai diskutuotina. Ponia Rutledž turėjo mėsos 
peilį. Bilis Djukas buvo beginklis. Tai jis guli morge. 

— Jis buvo beginklis? - paklausė ji. 

— Neturėjo net kišeninio peiliuko, - atsakė detektyvas. 

— Aš nežinojau, - silpnai ištarė ji. - Aš maniau... 

— Ar jis grasino jus nuskriausti? 

— Vien jo buvimas kėlė grėsmę mano klientei. 

— Ačiū, pone Mičeli, - ištarė detektyvas, bet nenuleido smer- 
kiančio žvilgsnio nuo Džulės. - Kai jūsų signalizacija nesupyp- 
sėjo, kodėl neišėjote iš namų? Kodėl iškart nepaskambinote į 
policiją? Sakėte maniusi, kad kažkas yra jūsų namuose. 

— Aš sakiau „bijojau“, kad kažkas yra namuose. 

— Koks skirtumas? 

- Iš baimės galima visko prisigalvoti. Ėmiau manyti, kad tie- 
siog kvaištelėjau. - Pažiūrėjo į sunertus pirštus, kuriuos laikė 
taip tvirtai suspaudusi, kad jie buvo balti kaip kaulas. - Prieš 
keletą savaičių išgyvenau sukrečiantį įvykį. 

— Žinau, kad buvote su Polu Vileriu, kai jis buvo nušautas. 

— Nuo tada aš visą laiką buvau... kaip nesava. Buvau lengvai 
išgąsdinama. Maniau, kad tai vienas iš tokių atvejų. 

— Manėte, kad išsigalvojote įsibrovėlį. 

— Taip. 

— Tačiau apžiūrinėdama namus turėjote peilį. 

— Tam atvejui, jeigu klystu. 

— Tuo atveju, jeigu klystate, buvote pasirengusi mirtinai nu- 
durti įsibrovėlį? 

— Neatsakykite į tai, - pasakė Derekas. 

Grahamas nepakartojo klausimo. 

— Kai pirmą kartą pamatėte tą vyrą, ar atpažinote jį? 

— Jis mirtinai mane išgąsdino. Nepagalvojau iškart: Bilis 
Djukas. Aš niekada jo nebuvau mačiusi, tik tose apsaugos ka- 
merų nuotraukose. Tikrai - man krito į akis, kad jis atrodė kaip 
zombis. Buvo mirtinai išbalęs. Oda atrodė netikra. 

Ji kaip įmanydama tiksliau jį apibūdino. 

— Jis žengė prie manęs. Tada tarsi pasikabino tarpduryje. 
Maždaug taip. - Ji parodė, kaip Bilis Djukas stovėjo, palinkęs 
į priekį atvirame tarpduryje. - Jis buvo nesveikas. Sužeistas. 
Kažkas tokio. Jis atrodė prastai. Regis, tai paaiškina, kodėl jis 
griuvo ant manęs. Nemanau, kad jis mane puolė. Žinoma, galiu 
klysti, bet jis greičiausiai atėjo ne manęs nuskriausti. Atėjo pas 
mane pagalbos. 

— Pagalbos. 

— Taip ji pasakė, - kapodamas ištarė Derekas. - Vyras, kuris 
atrodė kaip vaikščiojanti mirtis, išniro iš jos miegamojo. Kaip 
darytų kiekvienas normalus žmogus, ji apsisuko ir ėmė bėgti. 
Jis atgręžė ją, tada metėsi ant jos, tarsi jam reikėtų atramos 
išsilaikyti ant kojų. Tai yra vaizdo įraše. 

— Dėkoju, pone Mičeli. Aš atsimenu, ką ji pasakė. 

— Tai kodėl toliau kankinate? Kuri dalis jums neaiški? 

— Aš jo nenudūriau, - pasakė Džulė. - Jis krito ant peilio. 
Tada pradėjo tampytis. 

- Ir tai prisimenu jus sakius, - pasakė detektyvas. 

Džulė pamatė jo skeptišką žvilgsnį. 

— Tai tiesa. 

— Jis jus apvėmė. 

— Jūs matėte mano drabužius. 

— Jis parkrito ant grindų. 

Ji linktelėjo. 

— Jis spazmiškai tampėsi. Tada keletą kartų sutrūkčiojo ir 
numirė. 

— Taip ir atsitiko. 

— Taip galėjo atsitikti ir dėl to, kad jis gavo peiliu į pilvą. 

Ji nieko nepasakė. 

— 911 operatorei pasakėte, kad jūsų name negyvas įsibrovėlis. 

— Tiesa. Bandžiau paskambinti namų telefonu, tačiau nesu- 
jungė. Bėgau pasiimti mobiliojo, bet dar nenubėgus jis mirė. 

- Iš kur žinojote, kad jis negyvas? Ar jį palietėte, patikrinote 
pulsą? 


— Ne. Tačiau žinojau. Jo akys... Aš žinojau. Pasiėmiau mobi- 
lųjį telefoną iš rankinuko virtuvėje ir paskambinau 911. Tada 
išėjau laukan ir laukiau priebutyje, kol atvažiavo greitoji. Grei- 
tosios medikai apžiūrėjo jį ir pasakė, kad negyvas. Pirmieji 
policininkai atvyko beveik iškart. Jie buvo su manimi iki jūsų 
atvykimo. 

— Visa kita jau žinote, - pasakė Derekas. - Ar prieš mums 
išeinant norite dar ko nors paklausti mano klientės? 

Grahamas pažiūrėjo į jaunąjį detektyvą, vis dar nepratarusį 
nė žodžio. Šis papurtė galvą. Tada Grahamas pažvelgė į veidro- 
dinį stiklą. Po kelių sekundžių įėjo Sanfordas ir Kimbal. 

Džulė pasižiūrėjo į vieną, į kitą, tačiau iš išraiškos negalė- 
jo suprasti, kodėl Grahamas nežymiai pakvietė juos prisidėti. 
Tada neramiai dirstelėjo į Dereką. Neatrodė, kad ir jam patiktų 
jų atėjimas. Jis atsistojo. 

— Jums šiandien siaubingai ilga diena. 

- Ir jums, - atsakė Kimbal. - Šį vakarą išdygstate visose vie- 
tose. Dar nepaaiškinote, kodėl jūsų samdomas pagalbininkas 
ieškojo Bilio Djuko. 

— Ar turite klausimų mano klientei? - paklausė Derekas. 

— Pone Mičeli, kada jūs pakeitėte šalis? 

— A, turite klausimų man. 

— Nebūkit gudročius, - vaidingai ištarė Kimbal. 

— Šiek tiek keista, - pridūrė Sanfordas. 

— Kas? - paklausė Derekas. 

— Pirma jūs atstovaujate Vileriams. Paskui nebe. Dabar ats- 
tovaujate poniai Rutledž. 

— Ačiū už istorijos pamoką. - Jis paėmė Džulę už alkūnės, 
parodydamas jai stotis ir baigti pokalbį. 

Tačiau Kimbal žengtelėjo į priekį. 

— Palaukit. - Žiūrėdama į Džulę pasakė: - Jūs anksčiau tvirti- 
note ir dabar pakartojote, kad niekada nebuvote sutikusi Bilio 
Djuko, net nematėte jo gyvo, kol jis nenumirė jūsų namuose. 

— Tai tiesa. 

— Arjūs kada nors buvote „Trijų pušų motelyje? 

— Neatsakykite, - tarė Derekas. 

— Viskas gerai, - pasakė jam Džulė. - Niekada nė negirdėjau 
apie „Trijų pušų motelį. 

— Esate tuo tikra? 

— Neatsakykite. 

- Visiškai, - tarė ji, nekreipdama dėmesio į Dereko patarimą. 

— Mes kai ką radome Bilio Djuko kambaryje, kas, rodos, ne- 
priklauso tokiai netvarkingai vietai. - Kimbal ištraukė iš savo 
švarkelio kišenės nediduką plastikinį maišelį. Padėjusi ant del- 
no, ištiesė Džulei. - Ar jūs nepametėte sagos? 

Džulė pajuto, kaip grindys slysta iš po kojų. 

Maišelyje buvo apvali perlamutrinė saga su maža chromo 
kilpute apačioje, saga iš dramblio kaulo spalvos šilkinės palai- 
dinukės, saga, kurią ir Derekas turėtų atpažinti. 

Jis stovėjo šalia. Ji jautė nuo jo sklindant tokį pat akivaizdų 
kaltės ir susidrovėjimo karštį, koks spinduliavo iš jos. Kurį lai- 
ką niekas neištarė nė žodžio, tada Sanfordas ją paragino: 

— Ponia Rutledž? 

- Aš... 

— Dėl Dievo meilės, tai saga, - pertraukė Derekas. - Galite jų 
tuzinus nusipirkti. Ji galėjo priklausyti bet kam. 

— Ponia Rutledž, ar ji jūsų? 

Derekas buvo neperkalbamas. Paėmė Džulę už rankos ir pa- 
statė ant kojų. 

- Žmogus, kurio jūs ieškojote dėl žiauraus nužudymo, šį va- 
karą pasirodė mano klientės namuose. Ji baiminosi dėl savo 
gyvybės. Jis užpuolė ją ir buvo atsitiktinai nudurtas. Jis tra- 
giškai mirė - ar dėl žaizdos, ar dėl nežinomos priežasties, kuri 
paaiškės atlikus autopsiją. Jūs žinote, kaip mane rasti. 


Išeidamas iš galerijos „Pas Žaną“, Kreitonas pasakė Džulei, kad 
turi pasimatymą, tačiau tai buvo pramanas. Žinoma, galėjo 
nueiti pas Arielę kada panorėjęs. Žinojo, kur ji gyvena, kur dir- 
ba. Tačiau tegul antras susitikimas atrodo toks pat atsitiktinis 
kaip ir pirmas. 

Vildamasis, kad ji bus įpročių vergė, grįžo į Cristie s ir stovėjo 
prie vieno iš tų aukštakojų kokteilių staliukų palei sieną. Vieta 
tuo gera, kad pats buvo šešėlyje, užtat galėjo matyti visą salę, 
ypač įėjimą. Jeigu ji pasirodys, jis pamatys. 

Nenorėdamas, kad patarnautojas jį įsimintų, Porsche vėl pa- 
liko namie ir atvažiavo visureigiu. Ir apsirengė paprasčiau, spe- 
cialiai siūtais džinsais ir lininiu sportiniu švarkeliu, ne kokiu 
nors išsiskiriančiu kostiumu. 

Jeigu ir patrauks kieno nors akį, vargu ar jie žinos jo vardą. 
Savo tėvų pykčiui, retai lydėdavo juos į labdaros renginius ar 
viešus susibūrimus, kur visada gali tikėtis fotografo šūksnio, 
kad daro kadrą laikraščio visuomenės puslapiui. Visai netroš- 
ko, kad jo veidas ir vardas ten atsidurtų ir jis taptų lengvai at- 
pažįstamas. 

Motina, Dieve laimink jos aklumą, manė, kad jo nenoras fo- 
tografuotis mielas, ir tikėjo, kad tai kyla iš giliai slepiamo dro- 
vumo. Jis nežinojo, ką apie tai mano tėvas. Veikiausiai išvis 
nieko negalvoja. 

Kreitonas taip vengė fotografuotis, kad buvo galima pa- 
manyti, jog jaučiasi esąs bjaurus. Tokiam išvaizdžiam kaip jis 
buvo nelengva likti nematomam, tačiau išmoko neišsikišti, 
tapo tikru specialistu reikalui esant virsti sienos apmušalu, o 
ne puošmena. 

Kai trokšdavo likti nematomas, laikydavosi šešėlyje, ne- 
darydavo nieko, kas patrauktų dėmesį. Šį vakarą buvo gyvy- 
biškai svarbu, kad jo niekas neprisimintų, todėl neflirtavo su 
kokteilių padavėja, kuriai užsakė atnešti mineralinio vandens, 
nežiūrėjo niekam į akis, nepersimetė žodžiu. Dar buvo paly- 
ginti anksti ir žmonių ne per daugiausia, tad galėjo stovėti prie 
staliuko vienas, niekas nesiprašė į kompaniją. 

Praėjo beveik valanda, tada pasirodė Arielė, viena ir, rodos, 
dar drovesnė ir labiau sutrikusi negu praėjusį kartą. Storai už- 
sitepusi makiažo, tarsi šis galėtų paslėpti vidinę sumaištį. Įžen- 
gusi vidun krestelėjo savo šviesius plaukus, tačiau šis judesys 
atrodė veikiau išmoktas, o ne natūralus. 

Vos įėjusi, stabtelėjo patyrinėti minios. Pamačiusi jį įsitem- 
pė. Buvo aišku kaip dieną, kad svyruoja. Tas vyras pradėjo ryž- 
tingai ir daug žadančiai, o paskui negailestingai paliko ir pri- 
vertė jaustis kvaile. Ar turėtų nekreipti į jį dėmesio, o gal prieiti 
ir išdėti viską, ką apie jį mano, ar vis dėlto pamėginti vėl jam 
patikti? 

Pasirinko pirmą variantą. Dar kartą išdidžiai krestelėjo plau- 
kus, priėjo prie baro ir, norėdama parodyti savo bravūriškumą, 
spragtelėjo pirštais atkreipdama barmeno dėmesį. 

Kreitonas palaukė, kol jai atnešė ganėtinai šlykščiai atrodan- 
čio šviesiai žalsvo martinio, tada nudrožė prie jos. Ji siurbčiojo 
gėrimą ir nesiteikė į jį net pažiūrėti. 

— „Atsiprašau“ nė iš tolo neužtenka. 

Pasuko galvą į jo pusę tarsi tik dabar pamačiusi. Nieko ne- 
pasakė. 

— Buvau netikėtai iškviestas. Jūs buvote damų kambaryje, 
tad nebeturėjau galimybės pranešti, kad niekaip nebegaliu tęs- 
ti, ką buvome suplanavę. 

Ji toliau siurbčiojo gėrimą. Nusišypsojo einančiam pro šalį 
barmenui ir buvo tikra, kad Kreitonas suprato, kaip jai nė vel- 
nio nerūpi jo atsiprašymas. 

— Ariele, man reikėjo išeiti. Neturėjau pasirinkimo. 

Ji padėjo martinį taip staigiai, kad šlakas lipnaus gėrimo 
šliukštelėjo ant stalo. 

- Aikštelės patarnautojas sakė, kad išėjote su moterimi. 

— Mano padėjėja. 

Tai ją nusodino. 

- Padėjėja? 

— Mano šeima kaip paklaikusi mėgino susisiekti su manimi. 
Buvau išėjęs pasidžiaugti gyvenimu ir neatsakinėjau į skambu- 
Čius. Jie paprašė mano padėjėjos surasti mane. 

— Kodėl? 

— Mano dukterėčia... - Jis pasižiūrėjo į barą, pabrūžino pirštu 
kondensato balutę po savo stikline. - Ji buvo išprievartauta. 

— Išprievartauta? O Dieve! 

Šiai progai tai buvo nuostabus melas, ir jis sulaukė deramo 
atsako. Išspaudė atodūsį. 

— Vyruko, kurį laikė savo draugu. 

Arielės akys buvo apvalios kaip lėkštutės, kupinos nerimo, 
pasipiktinimo ir supratimo. 

— Nusivežė ją į atokią vietą. Privertė... paimti į burną jo... 
tada... - Jis stabtelėjo, tarsi būtų per sunku tęsti. 

Ji uždėjo savo ranką ant jo. 

— Neprivalote toliau pasakoti. 

Iš tikro jis mėgavosi pasakodamas, kaip sugundė mielą ma- 
žąją Alisoną Peri su juo pasivažinėti. Ką tik buvo gavęs vairuo- 
tojo pažymėjimą. Šia ir jo šešioliktojo gimtadienio proga tėvai 
jam padovanojo BMW atlenkiamu stogu. 

Alisonė buvo apakusi ir pasakė, kad niekada nesivėžino atvi- 
ra mašina. Tačiau kai priėjo iki įdomiausios vietos, jis turėjo 
pakelti viršų, kad nesigirdėtų jos riksmo. Pagaliau teko trink- 
telti, kad netektų sąmonės ir nutiltų. 

Vėliau, kai prieita iki akistatos, buvo jo žodis prieš jos. Galų 
gale Periai - žinoma, prieš tai būta šiokios tokios vaidybos, - 
Periai atsisakė policijos tyrimo ir buvo įtikinti, kad „vaikams“ 
bus daug geriau, jeigu tai liks asmeninis reikalas. Pinigai už tylą 
buvo nemenki, bet Kreitonas tik paklausė griežto pamokslo. 

O dabarjis dėstė išpūstakei Arielei: 

— Mano padėjėja žino, kad aš kartais čia apsilankau, tad ieš- 
kojo ir čia. Rado, kai jūs buvote tualete. Aš... 

— Viskas gerai. Aš suprantu. - Ji spustelėjo jam ranką. 

— Aš nežinojau jūsų pavardės. 

- Viljams. 

— Nežinojau, kur gyvenate. Kaip paskutinis kvailys, nepa- 
klausiau telefono numerio. Jūs turbūt pagalvojote... Dievai 
žino, ką pagalvojote. 

— Buvau mažumą priblokšta. 

Jis palietė jai skruostą. 

— Atsiprašau. 

— Kaip jūsų dukterėčia? 

- Gyvens. Žinoma, ji niekada nebuvo patyrusi tokios traumos. 

— Ar tas vyrukas cypėje? 

— Liko pateikti formalius kaltinimus. 

- Tikiuosi, jie užrakins jį, o raktą išmes. 

- Tegul verčiau ir jis to tikisi. 

— Kodėl? 

— Nes jeigu pateks man į rankas, svajos būti saugus už grotų. 

Jos veide spindėjo susižavėjimas jo kilnumu. Jis užsakė jai 
antrą martinio ir pasiūlė trauktis nuo baro - susirasti kokią in- 
tymesnę vietelę. Žmonių rinkosi vis daugiau. Būrelis nusitaikė 
į jų stalą, tačiau jis sugebėjo įvairuoti Arielę į kampą, kur buvo 
ramiau ir tamsiau. Kol baigė antrą martinio, ji buvo net labai 
atlyžusi. 

Jis pažiūrėjo į savo rankinį laikrodį ir tyliai nusikeikė. 

— Kas? - paklausė ji. 

— Šį vakarą su tėvais lankysime dukterėčią ligoninėje. 

— Ak. 

— Norite pasilikti, ar galiu palydėti iki automobilio? 

Jeigu jis išeina, ir ji ne itin trokšta likti. Jis apsidžiaugė suži- 
nojęs, kad ji nesinaudoja patarnautojo paslaugomis. 

— Per brangu, - paaiškino, vesdama jį aplink pastatą, per 
akligatvį į biurų pastato stovėjimo aikštelę, kur dieną darbuo- 
tojai laikydavo savo automobilius. Dabar čia stovėjo vienintelė 
jos mašina. Aplink nieko nebuvo. 

— Ariele, aš labai vertinu jūsų supratingumą, nors gal jums 
taip ir neatrodo. 

— Na ką jūs! Tiesiog man visų jūsų labai gaila. Tos vargšės 
mergaitės. Jos šeimos. 

Kurį laiką abudu tylėjo, tada jis švelniai paglostė jai rankas. 

— Buvote nusivylusi? 

— Kai išėjau iš damų kambario? Priblokšta. Veikiausiai netu- 
rečiau to sakyti, bet taip buvo. 

— Leiskite grąžinti skolą. - Jis pasilenkė ir pakštelėjo jai į 
skruostą. - Ar galėtume pasimatyti rytoj vakare? 

— Hm. - Ji pasuko galvą taip, kad jų lūpos susilietė. 

Jai iš burnos sklido stiprus obuolių martinio kvapas. Jis vos 
neužduso. Tačiau tyliai sudejavo tarsi aistros apimtas. 

— Ar galiu atvykti pas jus? Pabūtume dviese. Ar tai įmanoma? 

- Visai nesunku. Mano pora išvykusi iš miesto. 

Jis staigiai atlošė galvą ir rūsčiai pažiūrėjo. 

— Pora? Vyras ar moteris? 

Ji sukikeno. 

— Moteris. 

Jis nusišypsojo. 

— Ak. Gerai. Visas butas bus mūsų? 

— Iš tikro namas. Taip. Visas mūsų. 

Jis vėl pasilenkė ir sušnibždėjo į ausį: 

— Man tai patinka. Jeigu rytoj vakarą imsiu ir atvyksiu, ar 
neatsitiks taip, kad ir ta jūsų pora netikėtai parsiras? 

— Ne. 

- Iš kur tokia tikra? 

Ji papasakojo apie savo draugę Kerolę, kuri nuo rudens gavo 
mokytojos vietą, o kol kas dirba padavėja. Vos atgaudama kva- 
pą, iki šleikštulio smulkiai ėmė pasakoti apie Kerolę ir tą kietą 
sporto barą Atėnuose, kuriame ji dirba ir gauna begalę arbatpi- 
nigių, nes yra guvi ir gamtos apdovanota. 

— Na, - pavartė akis, - juk pats žinote, kaip jūs, vyrai, esate 
pakvaišę dėl didelių papų. Ypač tie koledžo berniukai. 

Ji keletą minučių koketiškai plepėjo panašiu tonu, ir jis jau 
ėmė baimintis, kad tikrai ją pasmaugs. Galų gale užbaigė: 

— Kad nereikėtų kasdien varinėti pirmyn atgal, kai keliuose 
pilna girtų vairuotojų, gyvena kitos tame pačiame bare dirban- 
čios merginos namuose. Ši vasarai išvykusi į Ispaniją mokytis 
kalbos, taigi Kerolė yra tarsi subnuomininkė. 

Kai ji stabtelėjo atgauti kvapo, Kreitonas įsiterpė: 

— Kitaip sakant, mums nekils jokio pavojaus būti pertrauk- 
tiems pačią... netinkamiausią akimirką? - Pirštų galiukais per- 
braukė per jos krūtų kraštelius. Iš akių matė, kad ji tai pajuto. 

Ji pajuto. Kvėpavimas tapo trūkčiojantis ir greitas, ir ji su- 
šnibždėjo: 

— Visiškai jokio pavojaus. 

— Puiku. - Dar kartą pabučiavo, prispaudė prie mašinos ir 
net prisivertė įkišti liežuvį jai į burną. Atšlijęs suėmė jos veidą 
delnais. 

— Tad iki rytojaus vakaro? 

Ji išstenėjo sutikimą. 

Jis paklausė adreso. Pasiteiravo, kokiu laiku turėtų atvažiuo- 
ti. Ji pasisiūlė paruošti vakarienę, o jis paklausė, ar gali ko nors 
atsinešti, oji atsakė, kad užteks jo. 

- Tai iki pasimatymo. - Jis dar kartą ją stipriai trumpai pa- 
bučiavo, tada paleido ir žengtelėjo atgal. - Važiuokite iš čia, kol 
neužmiršau, kaip labai dukterėčiai reikia mano paramos. 

— Būtinai turite vykti pas ją, - pasakė ji. Atrakino mašiną, 
atsisėdo ir įjungė variklį, tada nuleido langą. - Iki pasimatymo 
rytoj vakare. 

Jis žaismingai palietė jos nosies galiuką. 

— Neįsivaizduojate, kaip labai to lauksiu. 


ee Skyrius 


Džu skersom pasižiūrėjo į susikaupusį prie vairo Dereką. 

— Jie manęs nesuėmė. 

Jis nesakė, kur jie važiuoja. Keista, ji visai tuo nesidomėjo, 
nors ir buvo aišku, kad vyksta ne į jos namus. Veikiausiai šį va- 
karą jos ir nebūtų ten įleidę nakvoti, net jei norėtų, - tai buvo 
nusikaltimo vieta. 

- Suims, - pasakė jis. - Rytoj. Šį vakarą, jei gaus orderį. 

— Suras palaidinę. Ji kabo mano spintoje. Ką tik parsine- 
šiau iš valyklos. Išėmusi iš plastikinio maišelio pastebėjau, kad 
trūksta vienos sagos. - Žvilgtelėjo į jį. - Pagalvojau, kad pame- 
čiau lėktuve. 

— Džule, kaip jūsų palaidinukės saga atsidūrė tame purvina- 
me „Trijų pušų“ motelio kambaryje? 

— Nežinau. 

— Aš jūsų advokatas, ne policininkas. Jei kada ten buvote, 
galite man pasakyti. 

— Negaliu patikėti, kad tai man sakote. 

Jis sustojo prie raudono šviesoforo ir atsisuko į ją. 

— Stengiuosi padėti. 

- Vadindamas mane melage? 

Užsidegė žalias, ir vairuotojas užpakalyje ėmė signalizuoti. 
Pašnibždom nusikeikęs, Derekas nuskubėjo per sankryžą. Ore 
tvyrojo pasipiktinimas. Galų gale jis paklausė: 

— Kaip galite paaiškinti, kad jūsų saga - tarkim, kad ji jūsų, — 
atsidūrė tame kambaryje? 


— Tai Kreitono darbas. Jis paėmė sagą, kai buvo mano na- 
muose. Paėmė ką nors nereikšminga, ko aš iškart nepasigesiu, 
ir planavo panaudoti, kad susietų mane su Biliu Djuku. 

- Gal ne Kreitonas tada pas jus įsibrovė. Gal tada irgi buvo 
Bilis Djukas. 

— Ne. Esu tikra, kad Kreitonas. Viskas buvo kaip vienas iš 
tų jo ironiškų pokštų - štai pažiūrėkite, aš už jus gudresnis. — 
Ji dirstelėjo į Dereką. - Būčiau papasakojusi apie tai detekty- 
vams, jeigu nebūtumėt manęs iš ten ištempęs. 

— Jie nebūtų patikėję. 

— Kaip ir jūs netikite. 

— Tai logiška. Sakote, panašu į Kreitoną. 

— Tačiau? 

— Džule, jūs to negalite įrodyti. 

— Maniau, įrodinėti turi policija. 

— Taip. Tačiau patikėkite manimi, geriau bus, jeigu sugebėsi- 
te paneigti jų įtarimus. O kol kas viskas, ką darote, jiems atro- 
do keista. Vakar liepėte tarnaitei kruopščiai išvalyti namus. 

— Nes juose buvo Kreitonas, ir aš negalėjau pakęsti minties... 

— Aš suprantu. Tačiau negalite įrodyti, kad jis ten buvo. Ypač 
dabar, kai viskas nušveista. Prisiekęs aš turėsiu paliudyti, kad 
nemačiau jokių įsilaužimo žymių. Tas namų valymas neliko ne- 
pastebėtas Sanfordo ir Kimbal. 

Ji klausiamai pažiūrėjo į jį. 

— Tai dalis paskalų, Džule. Dodžas išgirdo iš policijos gando- 
nešių. Gali būti įtarta, kad naikinote pėdsakus. Ir aš turiu pa- 
klausti, tam atvejui, jeigu tai vėl iškiltų: kaip galite paaiškinti, 
kad liepėte tarnaitei dezinfekuoti viską, kas yra pas jus? 

— Kreitonas naršė po mano daiktus. Namai atrodė nešvarūs. 

— Galiu tai suprasti, - pasakė jis. - Mano namai irgi niekada 
nebeatrodys tokie pat. - Palikęs tą klausimą ateičiai, papasako- 
jo apie raštelį, kurį gavo nuo Kreitono. 

— Tarsi negana to, ką padarė, dar pasityčiojo iš jūsų. 

— Nes norėjo, kad pulčiau jį. Veikiausiai tikėjosi, kad taip pa- 
darysiu iškart po tų skerdynių. Kadangi nepadariau, atsiuntė 

raštelį. Tai buvo kaip raudonas skuduras buliui, ir patikėkite, 
susilaikyti buvo sunku. Norėjosi taip sumušti, kad pridėtų į 
kelnes. Tačiau jeigu būčiau taip padaręs, jis būtų laimėjęs. Ver- 
čiau sumušiu jį teismo salėje ir amžiams pastatysiu į vietą. 

— Nusiunčiau raštelį policijai, - tęsė jis. - Tačiau kyla proble- 
ma, kaip tai įrodyti. Jie teisėtai gali manyti, kad pats atspaus- 
dinau. Keletas žmonių jį čiupinėjo. Jie nelaikys to tokiu rimtu 
įrodymu kaip rūkstantis vamzdis. 

— Ar jie apklausė Kreitoną dėl Magės? 

— Kiek žinau, ne, nors kai pagal protokolą paklausė, ar turiu 
žinomų priešų, jį paminėjau pirmą. 

— Jis moka meluoti. Sakė nesuprantąs, apie ką kalbu, kai už- 
siminiau apie Magę. 

— Ką? - Jis metė į ją žvilgsnį, bet mašinų gatvėje buvo daug, 
ir teko sutelkti dėmesį į kelią. - Kada? 

— Jis užpuolė mane galerijoje iškart po uždarymo. Veikiausiai 
stebėjo ir laukė, kada Ketė išeis, tada įslinko pro galines duris. 

— Ar jos nebuvo užsklęstos? 

— Kadangi aš likau, Ketė išeidama neužrakino durų. Arba 
Kreitonas galėjo turėti raktą. Dėl to pernelyg nenustebčiau. 
Tiek žinau, kad apsireiškė ir pergąsdino. - Ji smulkiai atpasa- 
kojo, kas įvyko. 

— Jo paprasta užuomina apie siuntinį privertė mane drebėti 
iš baimės atidarant - o kas ten bus viduje? Štai kodėl grįžusi 
namo buvau tokia nervinga. Ką pasakiau detektyvams, viskas 
buvo tiesa. Buvau drebanti ir išsigandusi, bet maniau, kad lei- 
dau baimei užvaldyti mane ir kad esu apkvailinta. Štai kodėl 
neišėjau ir nepaskambinau policijai, kai signalizacija nesuvei- 
kė. - Ir tyliai pridūrė: - Turėjau pasikliauti nuojauta. 

Prisiminusi paskutines Bilio Djuko gyvenimo akimirkas, ji 
nusipurtė. Atmintyje buvo gyvos visos smulkmenos. Jo vaizdas 
ir kvapas. Jausmas, kaip peilis sminga į kūną. Koks karštas ir 
lipnus buvo jo kraujas, šliūkštelėjęs ant palaidinės ir persigėręs 
kiaurai iki odos. Koks siaubingas gargaliavimas pasigirdo, kai jis 
bandė kalbėti. Kaip sutarškėjo kaulai, kai virto ant grindų. 

Akys paplūdo ašaromis, ir gatvės vaizdas priešais mašiną iš- 
skydo. 

— Tikiuosi, jie išsiaiškins, kad kažkas kitas jį pražudė. Ne pei- 
lis. Kitaip kaip aš gyvensiu? 

Derekas pasilenkė per pavarų dėžę ir paėmė už rankos. 

- Džule, jums grėsė mirtinas pavojus. 

- Ogalne. 

- Jūs nesmeigėte jam peiliu. Jis pats užkrito. 

— Prisiekiu, jis užkrito. Bet vis tiek... 

— Pasistenkite negalvoti apie tai. Jau beveik atvykome. 

— Kur? 

Po kelių minučių jie privažiavo Kolterio rūmus. Jis pastatė 
mašiną priešais ir pažiūrėjo į ją. 

— Mūsų abiejų namai išniekinti. Ar čia bus gerai? 

— Bet kur tiks. 

— Tačiau ne bet kur toks aptarnavimas. 

Jis išlipo ir apėjo atidaryti jai durelių. Durininkas pasveiki- 
no jį vardu. Derekas paklausė: 

— Ar turite laisvų kambarių? 

— Pone Mičeli, jums tikrai rasime. 

Po kelių minučių nešikas senovišku žalvariniu raktu atrakino 
apartamentų duris viršutiniame aukšte ir įleido vidun. Svetai- 
nę nuo miegamojo skyrė dvivėrės stiklinės durys su plonomis 
užuolaidomis ant stiklų. Patikinus, kad kol kas nieko daugiau 
nereikia, nešikas išėjo. 

— Jie didžiuojasi savo kartūnu, - pasakė Derekas ir įjungė 
šviestuvą su aukštu kotu. 

Ji nusišypsojo. 

— Taip. Ir tai žavu. Stebiuosi - žinote, kas yra kartūnas. 

— Mano mama dailina namus savo draugams. 

— Norėčiau apie tai išgirsti. 

— Pirmiausia maistas. 

— Derekai, aš negalėsiu valgyti. 

— Valgysite. 

Vakarienei jis užsakė tirštos kukurūzų sriubos su krabais ir 
žalių salotų su traškia bandele. Galiausiai ji suprato, kad vis 

dėlto gali valgyti. Taip pat jai užsakė butelį baltojo vyno, o pats 
siurbčiojo viskį iš kambario bariuko. Kai baigė valgyti, atėjo 
kambarinė ir sutvarkė stalą. 

Džulė nusinešė savo taurę vyno ant sofos, nusiavė batelius ir 
susikišo kojas po savimi. 

— Kodėl mes čia? 

— Jau sakiau. Mūsų abiejų namai pažymėti krauju - Magės, 
Bilio Djuko. 

Ji negalėjo su tuo nesutikti, bet jautė: yra dar kažkas. Todėl 
toliau žiūrėjo į jį, kol galiausiai Derekas kaltai šyptelėjo. 

— Mes čia, nes nenoriu, kad jus surastų. Bent ne dabar. 

— Turite omeny detektyvus. Manote, kad jie mane suims? 

— Nežinau. Esu tikras, kad apieškos jūsų namus. Tai nusikal- 
timo vieta, bet jie pajudins savo užpakalius, kad gautų kratos 
orderį, leidžiantį apversti jūsų namus aukštyn kojomis. 

— Mano gyvenimas irgi apverstas. 

Jis nieko į tai neatsakė. 

- Bijote to, ką jie ras? - paklausė ji. 

— Taip, bijau. Nemanau, kad meluojate, bet įtariu, jog jūs 
teisi dėl Kreitono. Jeigu jis buvo toks protingas, kad paėmė tą 
sagą ir paliko ją Bilio Djuko kambaryje, Dievas žino, ką dar pa- 
darė, kad atrodytų, tarsi judu, jūs ir Djukas, veikėte kartu. 

Ji spoksojo į savo vyno taurę ir braukė pirštu palei jos kraštą. 

- Aš bijau. 

— Suprantu. 

- Šią pavakarę galerijoje tikrai išsigandau, kad jis mane su- 
žalos. Fiziškai. Ir jam tai parodžiau. Nenorėjau. Stengiausi ne- 
parodyti, bet... 

— Bet jūs žmogus. 

Ji vangiai nusišypsojo, jis atsakė šypsena. 

— Siaubinga. — Ji gurkštelėjo vyno, tada pastatė taurę ant 
stalo krašto, sudėjo rankas į skreitą ir giliai giliai atsiduso. - 
Kalbėkite su manimi, Derekai. Kalbėkite apie ką nors kitą. Pa- 
pasakokite, kaip mama dailina namus. 

Jis nusijuokė. 

— Tai tik pomėgis, bet ji sugeba. Draugės ateina klausti, ko- 
kia spalva dažyti sienas, o ji taip užsuka, kad priverčia pertvar- 
kyti visus namus. 

Jis visą pusvalandį pasakojo apie savo šeimą, ir taip vaizdin- 
gai, kad buvo aišku, kaip ją myli. Jo vyresnysis brolis, licenci- 
juotas auditorius, su žmona ir dviem paauglėmis dukterimis 
gyvena Ogastoje. 

— Vyresnioji šį rudenį pradės lankyti koledžą. Negaliu pa- 
tikėti. Rodos, dar vakar ji buvo su kasytėmis, atbėgdavo pas 
mane, kad pabučiuočiau jos nubrozdintą kelį. 

Jo sesuo buvo slaugė, bet ištekėjusi už anesteziologo iš Hjus- 
tono metė dirbti. 

— Jis geras žmogus, tačiau toks nuobodus, kad turi laikytis 
neužmigęs. Turi tris berniukus, nuo ketverių iki devynerių 
metų. Pereiti su jais per Luvrą be nuotykių buvo tikras iššūkis. 

Džulė nusijuokė. 

— Neabejoju. 

— Visą laiką baiminausi, kad jie ką nors sulaužys ir kils tarp- 
tautinis skandalas. „Pragaro išperos iš Amerikos siautėjo Luv- 
re. „Nusikaltėliai iš JAV sunaikino neįkainojamas senienas. 

Gera buvo juoktis. 

- Iš tikro jie nuostabūs vaikai. - Jis drybsojo fotelyje, ko- 
jas užkėlęs ant priderintos otomanės. Buvo nusivilkęs švarką, 
kaklaraištis atlaisvintas, rankovės atraitotos. Pakėlė rankas ir 
sunėrė pirštus ant sprando. 

— Kaip čia yra, kad aš vienas šneku? Papasakokit apie save. 

— Jūs viską apie mane žinote, dėkui Dodžui. 

— Atsiprašau dėl šito, - ištarė jis, ir atrodė, kad išties gaili- 
si. - Veikiau taip, kaip geriausia mano klientams, tuo metu Vi- 
leriams. Man reikėjo jus patikrinti. 

— Iš tikrųjų savotiškai net lengviau, kad viską apie mane jau 
žinote. Visi mano kauleliai išnarstyti. 

- Tikrai? Žinau esminius jūsų gyvenimo faktus, ne daugiau. 

- Netiesa. Žinote, kad esu pamišusi dėl meno. 

— Tikiuosi, ne dėl to storo vyro? 

Ji nusijuokė. 

— Ne, bet turiu būti plačių pažiūrų ir priimti visų savo klientų 
skonį. Ne viską, ką parduodu, norėčiau matyti savo namuose. 

— O kaip tas paveikslas, kurį nusipirkau? Ar galėtumėt su juo 
gyventi? 

- Šitas man patinka. Turite gerą skonį. 

— Ačiū. 

— Žinote, kad man patinka šeimininkauti virtuvėje. 

— Nežinau, ar jums tai sekasi. 

— Sekasi puikiai. 

— Ar galėsiu kada nors tuo įsitikinti? 

— Galbūt. Kada nors. 

Šis keitimasis frazėmis neatmetė ateities santykių galimy- 
bės. Tačiau ir nieko nepažadėjo. Abu tai suprato, todėl stojo 
nejauki tyla. 

Pagaliau jis paklausė: 

— Ojūsų tėvai? Ar gerai su jais sutarėte? 

— Buvo keletas susikirtimų. Tipiški niekai. Tačiau iš esmės 
buvome labai laiminga šeima. Tėtis buvo labai atsidavęs ma- 
mai. Ji mylėjo jį. Jie mylėjo mane. 

— Kodėl atrodote tarsi nustebusi? 

— Ne nustebusi. Gal dėkinga. 

— Kodėl dėkinga? 

Kurį laiką pamąsčiusi, ji pasakė: 

— Mama labai jauna mane pagimdė. Esu tikra, jai reikėjo la- 
bai pasistengti, norint baigti mokslus ir dirbti, kai kartu reikė- 
jo rūpintis vyru ir vaiku. Tėtis nebuvo reiklus vyras. Visiškai 
ne. Aš nebuvau sunkus vaikas. Tačiau... tačiau ji niekada neiš- 
bandė kitų galimybių. Niekada nekeliavo, niekada nedrįso su- 
rizikuoti - o gal kartais jai labiau patiktų koks kitas darbas, ne 
mokyklos administratorės. Ji labai anksti nusėdo. Ir aš dažnai 
klausdavau savęs, ar ji niekada nesigailėjo savo pasirinkimo. 

— Ar kadajautėte, tarsi būtų kaip nors supykusi ant jūsų ar 
tėčio? 

— Nieko panašaus. Ji mus abu be išlygų mylėjo. - Ji silpnai truk- 
telėjo pečiais. - Štai kuo labiausiai žaviuosi. Ir dėl ko esu dėkinga. 

Derekas pasirangė krėsle, įdėmiai pažiūrėjo jai į akis, kaip 
darydavo prieš užduodamas liudytojui sudėtingą klausimą. 

— Kaip jūsų artimieji žiūrėjo į jus su Polu Vileriu? 

— Tėtis buvo beveik dešimčia metų vyresnis už mamą. Kai 
susipažinau su Polu, jis jau kelerius metus buvo miręs. Dėl 
mano nenusisekusio gyvenimo Prancūzijoje mama beveik iki 
paskutiniosios nesakė, kad jai vėžys. Žinojo, kad susipažinau 
su Polu, tačiau niekada nematė mūsų kartu. Kai gavau žinią, 
kad ji sparčiai gęsta, jis nupirko man lėktuvo bilietą parvykti 
namo. Deja, nebespėjau pasakyti jai sudiev. Laimė, Polas skri- 
do kartu. Buvau sukrėsta jos mirties, to, kad nebuvau su ja pa- 
skutinę valandą, - nežinau, ką būčiau dariusi, jeigu jo nebūtų 
buvę kartu. Jis mane labai palaikė. 

— Kiek suprantu, jis tai mokėjo. 

Vėl įsivyravo tyla. Norėdama pakeisti temą, ji pasakė: 

— Skaičiau laikraštyje apie jūsų bylą. 

— Kurią? 

— Džeisono Konoro. 

— Sunki byla, - atsiduso jis. 

- Kaip galite ginti tokį nusikaltėlį? Šaltakraujiškai nužudė 
savo tėvus. 

— Jis kaltinamas juos nužudęs. 

— Laikraštyje rašoma, kad sukapojo į gabalus. 

— „Nusikaltimas iš įniršio. Ir aš skaičiau tas apžvalgas, - 
sausai atsakė jis. - Tikiuosi, būsimi prisiekusieji neskaitė. 

- Jis apibūdinamas kaip amžina bėda. 

— Taip. Tačiau pamokų praleidinėjimas, žolės rūkymas, smul- 
kios vagystės ir keletas muštynių - toli gražu ne tas pats kaip 
dviguba žmogžudystė. Jis taip pat bjaurus pasipūtėlis ir prieš- 
gyna, jaučiantis neapykantą visai žmonijai. Tiesiai pasakė, kad 
nevertina manęs nei mano pastangų jam padėti. 

— Ar tiesa, kad atsisakėte atlygio? 

— Taip. 

— Kodėl? 

— Nes tas bjaurus pasipūtėlis nusipelno geresnės gynybos 
už tą, kurią gautų iš valstybės paskirto gynėjo - tas tik at- 
liktų formalumus, nes širdyje sutinka su būsimu nuospren- 
džiu. Taip pat todėl, kad šis vaikas, kuriuo niekas niekada 
pernelyg nesirūpino, bus nuteistas mirti, jeigu aš dėl jo ne- 
pasistengsiu. 

Ji norėjo kažką sakyti, tačiau jis neleido. 

— Džule! 

— Ką? 

- Jeigu imsime kalbėti apie Konoro bylą, susiginčysime. 

Ji sutiko. 

— Tikrai, labiau derėtų kalbėti apie mano bylą. Dabar, kai pa- 
siskyrėte mano advokatu... 

— Pasirodė, kad jums jo reikia. 

— Ačiū už tai. - Ji kilstelėjo vieną antakį. - Nesiviliu, kad at- 
sisakysite atlygio ir už mano gynybą. 

Jis išsišiepė. 

— Nuojūsų nulupsiu dvigubai. 

Neilgai pavyko išlaikyti lengvabūdišką toną, nes bendras rū- 
pestis kaip koks bjaurus dvokas buvo persmelkęs kambarį. 

— Kai išdygote prie mano namų, Kimbal paaiškino Graha- 
mui, kad atsekėte juos nuo motelio, kuriame buvo apsistojęs 
Bilis Djukas. 

— Taip. 

— Ką ten veikėte? 

— Dodžas jį susekė. Paskambino man. Aš paskambinau San- 
fordui. Jie su Kimbal atlėkė į vietą ir visiškai neapsidžiaugė 
pamatę ten mus. Dar didesniam jų liūdesiui, Djuko kambarys 
buvo išvalytas. Jokių šiukšlių, jokių jo pėdsakų. 

— Nei Kreitono. 

Jis papurtė galvą. 

— Pasiūliau patikrinti vaizdo diskų leistuvą. Buvo tuščias. 

— Nėra jokios sąsajos tarp jo ir Bilio Djuko. 

— Neatrodo, kad būtų. 

— Tačiau policija gali susieti Bilį Djuką su manimi. 

— Sakėte, kad nenorite apie tai kalbėti. - Jis nukėlė kojas 
nuo otomanės ir atsistojo. - Kodėl jums nepabandžius užmig- 
(12 - Linktelėjo miegamojo pusėn. - Aš išsitiesiu ant sofos. 

- Ar norite į vonią? 

- Ačiū. 

Jis dingo anapus dvivėrių durų. 

Nežinodama, ką daryti, Džulė nuėjo prie lango ir atidarė vie- 
nos medinės langinės žaliuzes. Nakties dangus buvo giedras, 
švietė priešpilnis mėnulis. Gatvė apačioje buvo rami ir, kiek ga- 
lėjo suvokti, tuščia, lyg ir niekas jų nesekė. 

Iš miegamojo pasirodė Derekas. 

— Visas jūsų. 

Ji uždarė žaliuzes ir atsisuko į jį. 

— Galvojau apie tai, kaip Kreitonas mus čia atsekė tą audrotą 
naktį. Ir dabar gali būti kur netoli. Man bloga vien nuo minties, 
kad gal jis stebi mane, stebi mus. Derekai, jis nebėra tiesiog 
nesusipratimas. Perėjo nuo įžeidinėjimų prie grasinimų. 

— Ar iki šio vakaro galerijoje jis kada nors buvo pakėlęs prieš 
jus ranką? 

— Ne šitaip. Prie Christie s baro suspaudė man ranką, prirė- 
mė prie sienos. Šiandien buvo kitaip. Elgėsi ne šiaip šiurkščiai, 
O agresyviai. 

— Kai susidūrėme Atėnuose, jis buvo kandus ir sarkastiškas. 
Grasino, vartojo skambius žodžius, tačiau nupjauti Magei galvą — 
visai kas kita. Paprašiau Dodžo pamėginti išknisti, ar nebuvo ne- 
pilnamečių įskaitoje. Sakė, pabandys, tačiau optimizmu netryško. 

Džulė perkošė mintyse, ką jie žino apie Kreitoną. 

— Girdėjote, kaip keičiasi žudikai maniakai? Kuo daugiau nu- 
žudo, tuo dažniau tai daro. 

Jis linktelėjo. 

— Ar turėtume papasakoti Kimbal ir Sanfordui apie Kreitono 
apsilankymą galerijoje? Papasakoti, kaip grasino, kaip elgėsi. 

— Jie žino apie Magę. Pareiškė užuojautą, bet apie Kreito- 
ną - nė žodžio. - Derekas pirštu pakėlė jos smakrą ir pasukiojo 
galvą į šalis. - Nėra jokių mėlynių. 

— Jis taip smarkiai nesmaugė. Spaudė visu kūnu prie sienos. 

— Jeigu pranešime, detektyvai apklaus, jis prisipažins, kad ten 
buvo, tačiau neigs, kad darė ką nors neprideramo. Aklavietė. 

— Tačiau jūs manimi tikite, ar ne? 

Jis nusišypsojo. 

— Norėčiau kiekvieną kartą gauti bent po varioką, kai 
mano klientai to klausia. - Jis nuleido ranką. - Pamėginkite 
užmigti. 

Ji nuėjo į miegamąjį ir uždarė dvivėres duris, aiškiai su- 
vokdama, kad jis išsisuko nuo tiesaus atsakymo. Mokėjo tai 
puikiai. 

Laimė, ji irgi. 


Pusę valandos Derekas gulėjo ant nugaros, spoksojo į lubas ir 
stengėsi prisišaukti miegą. Nepavyko. Sofa buvo per trumpa, 
tačiau ne patogumų stoka neleido užmigti. Per arti buvo Džulė. 

Jau bent dvidešimt minučių negirdėjo jokio garso iš jos kam- 
bario, tačiau jautė, kad ir ji nemiega. Pro ploną audinį ant durų 
stiklų nesimatė jokios šviesos nei judesio, bet kažkaip žinojo, 
kad ir ji nemiega - nerimauja. 

Pašnibždom keikdamasis numetė lengvą antklodę ir atsisto- 
jo. Siektelėjo marškinių, tačiau persigalvojo ir paliko numestus 
ant kėdės. Basomis nuėjo prie dvivėrių durų ir jas atidarė. Du- 
rys negirgžtelėjo, bet ji iškart atsisuko nuo lango, prie kurio 
stovėjo ir tarsi stebėjo, kas už jo darosi. Nuo ausų iki kulkšnių 
buvo susisupusi į baltą kilpinį viešbučio chalatą. 

Jam pasirodė, kad visą amžinybę jie šitaip stovi priešingose 
kambario pusėse ir žvelgia vienas į kitą. Vėliau negalėjo prisi- 
minti, kaip perėjo kambarį. Tik atsiminė, kaip ištiesė rankas, 
taip pat baimę, ką ji pasakys, kai paklausė: 

— Ar išvysite, jeigu jus paliesiu? 

Ji greitai įkvėpė ir papurtė galvą. 

Lėtai, kiekvieną akimirką laukdamas, kad ji vėl užsisklęs, at- 
rišo chalato dirželį ir pakišo rankas po juo. Brūkštelėjo krump- 
liais per nuogą pilvą, ir ji sudrebėjo. 

— Ar bijote, Džule? 

— Labai. 

- Ko? 

Ji trumpam užsimerkė, tada atsimerkė ir ištarė: 

- Labiausiai šito. 

Tačiau neprieštaravo, nesipriešino, kai jis nusiautė chalatą 
jai nuo pečių. Šis nuslydo per rankas ant žemės. Liemenėlė 
buvo nėriniuota, panaši į tą, kokią dėvėjo lėktuve. Krūtys pūp- 
sojo virš kaušelių. Jis pervedė pirštu per glotnius kauburius, 
tada suėmė rankomis jos veidą. 

— Meluokite apie ką nors kita. Nemeluokit apie tai. 

— Aš nemeluoju. Ir nemeluosiu. 

Jos balsas virpėjo, taip pat ir lūpos, kai jis palietė jas savosio- 
mis. Kitaip nei aną kartą, jie pradėjo lėtai ir atsargiai, atsidus- 
dami, slysteldami lūpomis ir vėl atsitraukdami, tarsi tikrinda- 
miesi. Ir, tarsi be niekatro valios, - stiprus bučinys. Susikaus- 
tymas ir baikštumas dingo. Jo atmintyje tebebuvo gyvas nuos- 
tabus jos skonis. Kai grįžo iš Prancūzijos, jį dažnai, ir visada 
pačiu netinkamiausiu metu, staiga užklupdavo prisiminimas, 
kaip gosliai jos burna atsiliepė į jo bučinį. 

Tačiau kad ir koks ryškus buvo tas prisiminimas, jis nė iš 
tolo neprilygo tikrovei. 

Jis ištiesė rankas ir atsegė liemenėlę. Ši nuplasnojo paskui 
chalatą. Apglėbė ją ir stipriai prispaudė. Sudejavo jausdamas 
prie krūtinės pilnas minkštas jos krūtis, svaigo susiliejus nuo- 
giems kūnams. 

Bučiavosi iki begalybės. Tiesiog bučiavosi, tačiau aistringai, 
neatgaudami kvapo, kol pagaliau turėjo pertraukti. Kai atsikvė- 
pė, ji priglaudė kaktą jam prie krūtinkaulio ir ritinėjo iš vieno 
šono į kitą, o drėgnos lūpos slydo per krūtinę. Tada atsitiesė, 
Suleido pirštus jam į plaukus ir spustelėjo žemyn, reikalauda- 
Ma daugiau. 

Jos kelnaitės beveik nedengė užpakalio. Rankomis jis stip- 
riai suspaudė sėdmenis, priglaudė prie savęs pilvą, ir atrodė, 
kad jos oda tiesiog degina. Iš jos gerklės išsiveržė žemas gar- 


290 » Sandra Brown 


sas, pakilo iki burnos, pasiekė jo liežuvį, ir nuo šito jis pasijuto 
einąs iš proto. 

Jis pakėlė galvą ir įsisiurbė į ją akimis, paskubom sagstyda- 
masis kelnes. Ji atsitraukė ir, kol jis nėrėsi iš drabužių, jau gu- 
lėjo lovoje ant nugaros, ištiesusi į jį rankas. 

Jis palinko virš jos, nusmaukė kelnaites, įkišo ranką tarp 
šlaunų ir suėmė delnu jos lytį. Keletą sekundžių jų akys mylė- 
josi daug aistringiau, nei įmanoma prisilietimais. Jo delno pa- 
grindas nusileido ant jautriausios jos vietos. Jai užėmė kvapą, 
strėnos pakilo aukštyn. 

Tada jis nusileido ant jos. Kai paniro į ją, rankos susirado jos 
rankas, sudėtas abipus galvos delnais į viršų. Jų pirštai susipynė, 
ir kai netrukus jie kartu pasiekė orgazmą, jis nebesuvokė, ar lai- 
kosi už jos, ar už savo sielos, kaip akmuo smingančios žemyn. 


— Ar ruošiatės čia miegoti? 

— Galiu čia ir numirti, - sumurmėjo jis. - Laimingas. 

Ji švelniai nusijuokė, leisdama pro pirštus jo plaukų sruogas. 

— Man patinka, kaip rengiatės. 

— Ą? 

— Man patinka jūsų drabužiai. Esate vienas geriausiai besi- 
rengiančių vyrų, kuriuos kada nors sutikau. 

— Mes ką tik pasakiškai pasidulkinome, o jūs apie ką galvoja- 
te? Apie mano drabužius? 

Ji dar kartą pratrūko juoku. 

— Man taip pat patinka, kaip atrodote be jų. 

— Ak taip? 

— Taip. 

Po sekundės jis atsakė: 

— Manau, man jūs geriau nuoga. - Jis pakėlė galvą ir nužvel- 
gė tai, ant ko buvo išsikėtojęs. - Be abejo. Nuoga. 

Jis pabučiavo minkštus plaukus, ant kurių buvo padėjęs 
žandą, tada visą kelią iki pat pilvo. Kai brūkštelėjo per jį žando 
šeriais, ji įtraukė papilvę. 

— Atsiprašau dėl šitų, - sumurmėjo jis. 

— Nieko. Man patinka brūžinimas. 

— Net ten?.. 

Jos veidą užliejo karštis. 

— Ypač ten... 

— Bijojau, kad jie gali būti pernelyg duriantys švelniausioms 
vietoms. 

- Tik ne kaip jūs tai darote. 

Pajutęs, kad jos balsas duslėja, jis atsakė: 

— Gera girdėti. 

Jis paeiliui pabučiavo jos krūtis, tada sustojo prie vienos ir 
liežuviu krutino spenelį. Džulė žiūrėjo, kaip jis glamonėja ją. 
Palietė jo veidą, perbraukė nykščiu per išsišovusią žandikaulio 
liniją. Jautėsi sprogstanti nuo jausmų, kaip burė nuo vėjo. 

— Derekai. 

— Ą? 

— Derekai! 

— Netrukdykit. Galiu savaitę šitaip daryti. 

— Aš negaliu savaitę laukti. 

Jis pakėlė galvą ir pažiūrėjo jai į veidą. Jos troškimas buvo 
toks akivaizdus, kad iškart persidavė jam. Vienu lengvu jude- 
siu pasivertė ir vėl paniro į ją. 

Ji nuleido rankas jam ant užpakalio. 

— Nejudėkit. Ne dabar. Noriu tiesiog jausti jus. 

Jis padarė, kaip paprašytas, tik palenkė galvą ir lėtai jaus- 
mingai ją bučiavo. Kai vėl atsilošė, krūptelėjo pamatęs ašaras 
tekant jos skruostais. 

— Viešpatie, Džule. Aš skaudinu? 

— Ne. Ne. - Prispaudė, kai jis bandė ištraukti. 

— Tai kas? 

— Aš... 

— Vileris? - Jo balse suskambo netikrumas ir baimė. - Ar dėl 
jo verkiate? 

— Ne, - sušnibždėjo ji. - Dėl jūsų. 

— Dėl manęs? 

— Mažiausiai tikėjausi, kad man dabar tai nutiks. Aš ne... - Ji 
stabtelėjo nusilaižyti ašarą iš burnos kampelio. 

— Ko? Ko ne?.. 

— Aš to neįsivaizdavau. - Ji glostė jo nugarą, pečius. Lietė 
plaukus, antakius, lūpas. Čia jos pirštų galiukai sustojo. Vos 
girdimu balsu pasakė: - Aš nesitikėjau jūsų. 


Kai ji atsibudo, vonios durys buvo uždaros, už jų girdėjosi dušo 
šniokštimas. Pasirąžė ir nusižiovavo, troško mėgautis tingia 
diena, prisiminti, kas nutiko praėjusią naktį, vėl išgyventi 
kiekvieną brangią akimirką. Manė, kad jau pasisotino, tačiau 
pagalvojus apie Dereko rankas, burną, jos kūnas vėl ėmė dilg- 
čioti nuo erotiškų prisiminimų ir pabudusio geismo. Nuo noro 
vėl jį turėti pasijuto rausva ir prisirpusi. 

Ir siaubingai liūdna. 

Iš vonios jis išvirto kartu su garų debesiu. Buvo nuogas ir vi- 
siškai tuo patenkintas, o jos skruostai užsiliepsnojo nuo staiga 
užplūdusios sarmatos. Kilstelėjo paklodę pridengti krūtis, ir jis 
išsišiepė dėl jos pavėluoto drovumo. 

— Per vėlu. Aš jau mačiau. 

Vien tie žodžiai, intonacija, su kuria ištarti, buvo tarsi jau- 
drus sprigtas į papilvę. 

— Labas rytas. Ar seniai atsikėlęs? 

— Gal dešimt sekundžių. 

Nešinas susijaudinimo įrodymu, atėjo iki lovos, atsisėdo ant 
krašto ir nutraukė paklodę. Įkišo vieną ranką jai tarp šlaunų, o 
antrąja timptelėjo jos ranką prie penio. Ji paglostė išbrinkusią 
galvutę. 

— Ar turime tam laiko? 

— Teks paskubėti. 

Jo nykštys sukrutėjo, ir jai užtraukė dvasią. 

— Tai nebus problema. 


Antrą kartą iš vonios jis išėjo jau su kelnaitėmis. Ji vėl užsi- 
traukė paklodę. 

— Ar yra kokių naujienų? - paklausė. 

— Jūs esate naujiena. 

Ji dirstelėjo pro dvivėres duris į svetainę, kur stovėjo televi- 
zorius. Akys grįžo prie Dereko. 

- Atsikėliau prieš valandą. Peržiūrėjau žinias. - Jis priėjo prie 
lovos, pasilenkė ir suėmė jos veidą rankomis. - Prie jūsų namų 
būriuojasi visų vietinių stočių naujienų tarnybos ir praneša, kad 
juose vakar vakare mįslingomis aplinkybėmis mirė įtariamas Polo 
Vilerio žudikas. Dagą reporteriai užklupo einant iš namų į darbą. 

Ji gailiai sudejavo. 

- Šis pareiškė esąs apstulbęs, kad artima jo brolio draugė, tai 
yra jūs, galbūt pažinojo žudiką. 

—- Košmaras. 

— Džule, gali būti ir blogiau - kol nepasidarys geriau. 

— Dėl to ir jaučiuosi baisiai. 

Jis nuleido rankas. 

— Vien noro neužtenka, kad tai išnyktų. Ši diena, bijau, bus 
sunkus išbandymas. Verčiau kelkitės. 

— Turiu tik tuos drabužius, su kuriais atvykau. - Ji pasižval- 
gė jų. 

— Paprašiau patarnautojos išlyginti. - Jis trumpai ją pabu- 
čiavo, tada nuėjo prie dvivėrių durų. - Užsakysiu pusryčius. 

Ji negalėjo nė pagalvoti apie valgį, bet nesiginčijo. Išlipo 
iš lovos ir nutipeno į vonią. Palindo po dušu, išsitrinko galvą 
viešbučio šampuūnu, tada išsidžiovino. Neturėjo kosmetikos, 
tik tą rankinėje makiažui patvarkyti. Truputį papudravo nosį, 
parausvino skruostus, užtepė lūpų blizgesio. Turės užtekti. 

Kadangi drabužiai tebebuvo pas patarnautoją, apsivilko cha- 
latą, kuriuo buvo susisupusi vakar vakarą, ir nuėjo pas Dereką 
į svetainę. Pusryčiai jau buvo atnešti. Jis nuėmė nuo vieno pa- 
tiekalo sidabrinį dangtį. “ 

— Jų sklindžiai su sūriu verti ten esančių kalorijų. 

— Derekai, aš negaliu valgyti. 

— Ir vakar vakare taip sakėt. 

Pritraukė jai krėslą. Įpylė kavos iš šilumą laikančio indo. Ir 
Šįkart jis buvo teisus. Net jos sudirgęs skrandis negalėjo atsi- 
spirti keletui kąsnelių sklindžių. 

— Kokie jūsų planai? - paklausė siurbčiodama antrą puodelį 
kavos. 

— Palaukti ir pažiūrėti, kas nutiks. Nenoriu, kad rodytumė- 
tės, kol aiškiai nežinosiu, kas jūsų laukia. 

Ji pažiūrėjo į duris. 

— Ar personalas neįduos manęs? 

Jis papurtė galvą. 

— Jie neklausia manęs apie žmones, kuriuos čia apgyvendinuų, 
aš jiems nesiaiškinu. Didžiuojasi savo diskretiškumu. Beje, per 
prabėgusius metus aš čia nemažai esu palikęs. Jie man skolingi. 

Ji pasmeigė šakute vieną sklindį. 

— Arjie pripratę, kad jūs čia praleidžiate naktį su savo klien- 
tėmis? 

Jis padėjo puodelį ant lėkštutės ir palaukė, kol ji pažiūrės 
jam į akis. 

— Iki šiol to nebuvo atsitikę. 

Kad paslėptų malonų sumišimą, ji gurkštelėjo kavos. Jis paė- 
mė per stalą kitą jos ranką ir ėmė tyrinėti glostydamas pirštus. 

— Vis galvoju, kaip būtų buvę, jeigu būtume susitikę prieš 
jums išvykstant į Prancūziją. Prieš sutinkant Polą Vilerį. 

- Gališ pirmo žvilgsnio būtume ėmę vienas kitą niekinti. 

— Abejoju, - švelniai pasakė jis. 

- Ir aš, - sušnibždėjo ji. 

— Gal būtume įsimylėję, vedę, turėtume vaikų. 

Jai taip suspaudė gerklę, kad negalėjo kalbėti. 

Jis persilenkė per stalą ir paglostė jai skruostą. 

— Džule, tai dar gali įvykti. Kai viskas baigsis, galėtume gy- 
venti kartu. 

Nutraukė suskambęs kambario telefonas. Jie pažiūrėjo į 
aparatą, tada vienas į kitą. Derekas atsikėlė ir atsiliepė. Kurį 
laiką klausėsi, nenuleisdamas akių nuo Džulės, tada šiurkščiai 
metė: „Gerai“, ir padėjo ragelį. 

— Tai Dodžas. Jis apačioje. Ateina čia. 

Dadžas pasibeldė. Derekas atidarė duris. Tyrėjas įžengė vidun. 
Pamatęs Džulę, papurtė galvą. 

— Taip ir maniau. 

Derekas pristatė: 

— Džulė Rutledž - Dodžas Hanlis. 

Nekreipdamas dėmesio į supažindinimą, Dodžas išdrožė: 

— Tas pasipūtęs priimamojo klerkas bjauriu peruku ir uodega 
iki lubų sakė, kad šį rytą veikiausiai netrokšite būti trukdomas. 
Užsiminė, kad ne vienas praleidote naktį. Tačiau neįsivaizda- 
vau, kad galite būti toks kvailas. 

— Gal norėtumėt kavos? 

Vyras nužvelgė Dereko trumpikes, tada Džulės chalatą. 

— Turėjome tiktai vienus drabužius, - paaiškino Derekas. - 
Dabar juos lygina. 

— Aišku, - suniurnėjo Dodžas. 

Derekas sunėrė rankas ant plikos krūtinės, suprasdamas, 
kaip tai komiškai atrodo. 

— Ar atėjote čia pasmerkti, užmėtyti akmenimis, ar papasa- 
koti, kas vyksta? 

— Nieko gero, - sumurmėjo tyrėjas. Priėjo prie stalo ir pažiū- 
rėjo į Džulės lėkštę. - Ar žadate tai pabaigti? 

— Vaišinkitės. 

Jis paėmė pirštais likusį sklindį, suvalgė kaip buritą ir baigęs 
nulaižė nuo pirštų sūrio ir braškių uogienės padažą. 

— Šįryt neturėjau laiko papusryčiauti. Atsakinėjau į skam- 
bučius. 

— Kieno? - paklausė Derekas. 

-— Visų, kuriuos vakar vakare papirkau. Mano šios bylos iš- 
laidos guls ant jūsų pečių, ir negaliu pasakyti, kad dėl to labai 
gailiuosi. - Įsipylė kavos į Dereko puodelį ir šliurptelėjo. 

- Ir ką išgirdote? 

- Jie apieškojo jos namą, pradedant nuo pastogės gegnių ir 
leidžiantis žemyn. 

— Leiskite spėti, - įsiterpė Derekas. - Rado palaidinukę, ku- 
riai trūksta sagos. Žinojome, kad ras. Tai ne įrodymas, kad Dju- 
ko motelyje rasta saga yra iš Džulės palaidinės. Tokių daug. 

— Mes ne teisme, o aš ne prisiekusysis, - atrėmė Dodžas. - 
Pataupykite šovinius, advokate. - Tada pažiūrėjo į Džulę. - 
Jums dar jų prireiks. 

— Kas dar? 

Dodžas atsisėdo prie mažo staliuko priešais Džulę. 

— Rado pistoletą po jūsų čiužiniu. 

— Polas jį man davė savigynai. 

— Jūsų laimė, ne to kalibro, kuriuo jis nušautas. 

— Jeigu paims pirštų atspaudus, manieji irgi ant jo bus, - pa- 
sakė Derekas. 

Dodžas visas pažaliavo. 

- Puikumėlis. 

— Juk pasakojau. Kai įėjau į jos namus, šviesų nebuvo, ji lai- 
kė ginklą... 

— Gerai, gerai. - Vėl atsisukęs į Džulę: - Užmirškit ginklą. Tai 
buvo gerosios naujienos. Jūsų draugas Vileris turėjo prašmat- 
nų laikrodį. 

— Patek Philippe. Atimtas per apiplėšimą. 

— Aha. Dabar įsivaizduokite, kaip nudžiugo Sanfordas ir 
Kimbal, kai jis atsirado jūsų namuose su visais kitais tą dieną 
atimtais daiktais. 

Derekas matė, kaip visas kraujas tiesiogine žodžio prasme 
ištekėjo iš jos veido. 


Lūžio laškės * 297 


- Tai neįmanoma. 

- Bijau, kad įmanoma, ponia Rutledž. Viskas buvo mažame 
aksominiame kapšelyje, kaip ir apibūdino apiplėšimo liudinin- 
kai, tarp jų ir jūs. Rado batų dėžėje jūsų spintoje, padėtą tiesiai 
ant juodų atlasinių batelių poros. Beje, detektyvė Kimbal nusi- 
stebėjo, kokie puikūs jūsų bateliai. 

Džulė spoksojo į tuštumą. Derekas abejojo, ar ji ką nors gir- 
dėjo be to, kad rastas kapšelis. Turėjo dukart ištarti jos vardą, 
buvo suapvalėjusios. 

— Veikiausiai jis ten padėjo. Bilis Djukas. Jis išėjo iš mano 
miegamojo. Veikiausiai būtent tai jis ten darė. Pasilaikė papuo- 
šalus ir atėjo į mano namus jų ten palikti, kad būtų rasti. 

Ji laukiniu, beviltišku žvilgsniu pažiūrėjo į jį ir Dodžą. De- 
rekas nebuvo tikras, kokia jo veido išraiška, tačiau Dodžas aki- 
vaizdžiai atrodė skeptiškas. 

Ji pašoko nuo krėslo ir atsistojo kaip į kampą užspeistas 
žvėris. 

— Jeigu aš būčiau suplanavusi tą užpuolimą ir nužudymą, 
manote, būčiau tokia kvaila ir pasilaikyčiau papuošalus? Batų 
dėžėje? 

Dodžas nieko neatsakė. Derekas brūkštelėjo ranka per 
plaukus. 

— Žinoma, nebūtumėt. 

— Tačiau išdavikas jūsų partneris galėjo norėti, kad jie būtų 
rasti jūsų namuose. 

Džulė atsirėmė mažais kumšteliais į stalą ir pasilenkė prie 
Dodžo. 

— Aš neturėjau partnerio. Niekada nebuvau mačiusi to žmo- 
gaus, kol jis neiššoko iš mano miegamojo. 

— Ir metėsi ant jūsų dvidešimties centimetrų ilgio peilio dan- 
tytais ašmenimis, kurį jūs atsitiktinai laikėte jo pilvo lygyje. 

— Gerai, Dodžai, - pertraukė Derekas. - Ką dar galite pasa- 
kyti? 

Dodžas liovėsi spoksojęs į Džulę ir atsisuko į Dereką. 

— Jie rado atspaudų tame žiurkių motelyje ir perleido per 
duomenų bazes. Atsakymo nereikėjo ilgai laukti. Viljamas 
Randalas Djukas. 

Iš savo suglamžyto sportinio švarko kišenėlės išsitraukė ne- 
diduką bloknotą ir atvertė blizgantį melsvą viršelį. 

— Mūsų berniuko sąskaitoje buvo pora baudžiamųjų nusi- 
žengimų, tačiau sėdėjo neilgai. Prieš trejetą metų Oregone mė- 
ginta prisiūti sunkų nusikaltimą, įtarus turto prievartavimu. 
Turėjo romaną su moterimi - ši tvirtino, kad jis ją šantažavo. 
Jis dievažijosi, kad jam buvo užmokėta - beje, dešimt tūkstan- 
čių dolerių - už paslaugas, kurias padarė. Visi įrodymai - šalu- 
tiniai, iš esmės jo žodis prieš jos žodį. Buvo išteisintas. Po metų 
vėl apsireiškė Čikagoje, kaltintas persekiojimu. Tačiau paaiškė- 
jo, kad ponia melavo savo vyrui apie jos santykių su Djuku po- 
būdį. - Dodžas pakėlė akis ir pasižiūrėjo į abudu. - Akivaizdu, 
kad jam patiko moterys. Ir panašu, kad ir joms jis patiko. Čika- 
goje kaltinimas buvo atmestas. Toliau dar geriau. Prieš keletą 
mėnesių Nebraskoje vėl buvo įtartas turto prievartavimu. Šį 
kartą buvo kaltinamas išviliojęs iš vidutinio amžiaus moters 
tūkstančius grynaisiais ir daiktais. Keletą mėnesių jie buvo 
stipriai įkaitę, tada jis pradėjo ją spausti, o ji iš karto - į teismą. 
Tačiau iš vakaro, kai ji turėjo duoti parodymus teisme, - kurie, 
apygardos prokuroro nuomone, būtų pabaigę Djuko sėkmės is- 
toriją, - našlė ėmė ir pasimirė. 

— Pasimirė? 

— Va taip, advokate. Nužudyta prekybos centro automobilių 
aikštelėje. Nuėjo dvilitrio pieno. Butelis ir kūnas rasti šalia jos 
mašinos. Pienas dar šaltas, kūnas dar šiltas. Žudikas išnyko kaip 
dūmas. Niekas nieko nematė. „Tarsi koks pakvaišęs vaiduoklis 
ją būtų pasmaugęs. Cituoju vaikiščią, kuris rado kūną. Toks 
pastumdėlis. Išėjo surinkti paliktų parduotuvės vežimėlių. 

— Djukas ją nužudė? 

Dodžas išsiviepė. 

— Jis turėjo tvirtą kaip uola alibi. Nebuvo paleistas už užsta- 
tą, baiminantis, kad pasislėps. Viešėjo apygardoje. 

— Sėdėjo areštinėje? - paklausė Džulė. 

— Ne šiaip uždarytas - tvirtai uždarytas, - patikslino. - Apy- 
gardos prokuroras spaudė visus stabdžius, bet ką jis galėjo 
padaryti, kai svarbiausia liudytoja mirusi? Prisiekusieji nepa- 
sėdėjo užsidarę nė poros valandų - įskaitant pietų laiką, - ir 
Djukas buvo išteisintas. Našlės nužudymas liko neištirtas. 

Nei Derekas, nei Džulė kurį laiką nepratarė nė žodžio. Ga- 
liausiai Derekas paklausė: 

— Iš Nebraskos jis atvyko čia? 

— Niekas negali pasakyti, kada jis atsirado Atlantoje. Jokių 
žinių apie darbą. Bent pagal jo tikrąjį socialinio draudimo nu- 
merį. Po to reikalo Nebraskoje iki trys dienos prieš nušaunant 
Vilerį, kai pasirodė viešbučio apsaugos kamerose, niekur neuž- 
fiksuotas. - Jis užvertė bloknotuką ir įsikišo į kišenę. - Šitaip 
baigėsi Viljamo Randalo Djuko epopėja. 

— Ar čiajis turi giminių? 

— Tai dabar aiškinamasi, bet panašu, kad ne. Gimęs Vašing- 
tono valstijoje vienišai motinai. Kai buvo aštuntoje klasėje, 
mama nusižudė, tad jis ėjo per globos namus. Niekur jokių ži- 
nomų giminystės ryšių. 

— Jis išsisuko nuo dviejų teismų ir nebuvo rimtai nubaustas. 

— Todėl kyla klausimas, - pasakė Dodžas, - kodėl toks mik- 
lus landūnas kaip jis sumanė tokį kvailą reikalą - įsilaužti į po- 
nios Rutledž namus, kad paslėptų prisiplėštus daiktus, kai ir 
taip galėjo išvengti sučiupimo? 

Laukdami atsakymo, abu vyrai atsisuko į Džulę. Ši sėdėjo su- 
sigūžusi, rankos sukištos į ilgas chalato rankoves. 

— Bijojo, kad bus sučiuptas su jais. 

— Tai kodėl neišmetė į artimiausią griovį? O pirmiausia, ko- 
dėl jis vis dar makalavosi Atlantoje? Kodėl neišsinėšino tik nu- 
pyškinęs Vilerį? 

Tai buvo logiški klausimai, ir ji nežinojo, ką atsakyti. 

Beldimasis į duris pasirodė nenatūraliai garsus. Derekas ati- 
darė. Kambarinė pasilabino ir ištiesė jam pakabus su kruopš- 
čiai išlygintais drabužiais. 

- Ačiū. - Jis paėmė pakabus ir automatiškai tįstelėjo ranką 
link kišenės arbatpinigių, tik tada prisiminė, kad yra be kel- 
nių. 

— Aš duosiu. - Dodžas priėjo prie durų, padavė kambarinei 
penkių dolerių banknotą ir paskui ją išėjo į koridorių. 

— Kur einate? 

— Parūkyti. Viešpatie brangus, įlįskite į kelnes. Ir paskam- 
binkit į registratūrą. Pasakykite tam bukagalviui, kad surūkęs 
cigaretę grįšiu. Nenoriu dar kartą klausytis jo tauškalų. - Ir nu- 
plumpino koridoriumi. 

Derekas uždarė duris. Džulė paėmė vieną pakabą ir netarusi 
nė žodžio pasuko į miegamąjį. 

— Džule? 

Ji atsigręžė. 

- Jūsų pagalbininkas netiki nė vienu mano žodžiu. 

— Jis niekuo netiki. 

— O jūs? - Akimirką į jį žiūrėjo, tada ištarė: - Derekai, jūs 
niekada neklausėte manęs. 

— Ko neklausiau? 

- Aš ar kalta dėl Polo nužudymo. 

— Aš niekada neklausiu. 

— Tai paklauskite. 

Jis padvejojo, puikiai suvokdamas, kad šitaip ji mėgina pasi- 
tikrinti, ar jis tikija. 

— Ar kalta? 

— Ne. 
kad sunku buvo patikėti, jog dar nepraėjo nė valanda nuo tų 
nuostabių nepakartojamo artumo minučių, kai jos veidas spin- 
dėjo švelnumu, o kūnas veržėsi pasiimti iš jo kuo daugiau. 

Jos akys, iš kurių praėjusią naktį plūdo aistros ašaros, dabar 
buvo šaltos. O lūpas, dar degančias nuo jo bučinių, iškreipė sar- 
kazmas ir liūdesys. 

— Taip pat esu tikra, kad norėtumėte kiekvieną kartą gauti 
bent po varioką, kai jūsų klientai to klausia. 

Jos rankos drebėjo, negalėjo susikaupti ir atlikti paprasčiausio 
darbelio, todėl rengėsi ilgiau negu paprastai. Kai grįžo į svetai- 
ne, stalas jau buvo nurinktas, o Dodžas grįžęs. Jis sėdėjo ant 
sofos, rankoje - bloknotėlis. 

Derekas vaikščiojo, kartkartėmis dirsteldamas pro langą, 
kurio žaliuzes buvo atvertęs. Raštuotą kilimą dar labiau margi- 
no erzinantys saulės ruožai. Ji suvokė, kad daugumai žmonių 
tai puiki diena. 

Kai ji pasirodė, Derekas liovėsi vaikščiojęs ir ėjo tiesiai prie 
reikalo. 

— Jie rado jo mašiną už keleto kvartalų nuo jūsų namo. Joje 
buvo kelioninis krepšys, prikrautas drabužių, tualeto reikme- 
nų, taip pat keletas žurnalų, asmeninių daiktelių. Paėmė pirštų 
atspaudus ir netrukus nustatė, kad ja naudojosi Djukas. Pasta- 
tė ją ir nuėjo prie jūsų namo. Vienas jūsų miegamojo langas 
buvo išlaužtas. Pro jį pateko vidun. 

— Kaip jis apėjo signalizaciją? Visi langai buvo prijungti. 

— Nukirpo telefono liniją. 

- Štai kodėl nesujungė, kai pirmą kartą skambinau 911. Te- 
lefonas neveikė. - Žiūrėdama į Dodžą pridūrė: - Svarsčiau, gal 
pervesti apsaugos sistemą į radijo ryšį. 

— Rekomenduoju, - dygiai atsakė šis. 

— Kas dar? - paklausė ji. 

Derekas mostelėjo Dodžui tęsti nuo šios vietos. 

— Laboratorijos vyrukai išnaršys automobilį taip pat, kaip 
išnaršė kambarį motelyje. 

— Ir taip pat neras jokių mano pėdsakų, - ištarė Džulė. 

Vyrai reikšmingai susižvalgė. Tai pajutusi, Džulė sukniubo 
ant ranktūrio krėslo, kuriame vakar vakare Derekas, rodos, 
taip patogiai sėdėjo. 

- Jie jau rado, ar ne? 

Dodžas pasakė: 

— Ant keleivio sėdynės pagalvėlės, tarp apmušalų siūlų, rasta 
plaukų sruoga, panaši į jūsų. Sakau „panaši į jūsų, nes ją nu- 
siųs į laboratoriją sutikrinimui. 

— Aš niekada nebuvau jokiame automobilyje, vairuojamame 
Bilio Djuko. Veikiausiai Kreitonas paėmė sruogą iš mano plaukų 
šepečio, ar panašiai. Aš nežinau! Ką visiškai aiškiai žinau, tai kad 
jis už viską atsakingas. Už visa tai. Turėtume patikrinti, ar jis ne- 
buvo Nebraskoje tuo metu, kai buvo nagrinėjama Djuko byla. 

— Nepagaunu minties, - pasakė Dodžas. 

— Jis galėjo už Djuką nužudyti tą našlę. 

— Tas filmo apie traukinį scenarijus? 

Dodžo balse girdėjosi pašaipa, bet ji nekreipė dėmesio. 

— Būtent. Jis nužudė tą moterį, kad ši negalėtų liudyti prieš 
Bilį, o Biliui teko nužudyti Polą už jį. 

— Kaip Atlantos plevėsa galėjo sužinoti apie turto prievarta- 
vimo bylą Omahoje? 

— Nežinau. 

— Našlė ir jos vagišius meilužis gali būti didelė naujiena Ne- 
braskoje, bet... 

— Aš nežinau, kaip jis tai padarė, - neleidusi baigti ėmė šauk- 
ti Džulė. - Tik žinau, kadjis tai padarė. - Maldaudama patikėti, 
atsisuko į Dereką. - Ar nematote? Jis genialus. Jis protingas. 
Jis visiškai nieko nebijo, nes neturi sąžinės. Jis veikiausiai žiū- 
rėjo šimtus filmų, kuriuose kas nors įkalinamas už žmogžudys- 
tę. Jis žino, ką padaryti, kad atrodyčiau kalta. Tai jam žaidimas. 
Jis mėgausis... - Pajutusi, kad balsas ima skambėti beviltiškai 
ir isteriškai, suspaudė lūpas, kad dar ko nors nepasakytų. 

Po kurio laiko Dodžas kostelėjo, atsikrenkštė, nurijo seiles. 

— Derekas sakė, kad Kreitonas vakar jus aplankė galerijoje. 

— Jis mane užpuolė. Nors esu tikra, kad ir tuo netikite, ar 
bent manote, kad perdedu. 

— Klausykite, ponia Rutledž, aš manau, kad be šito vyrioko 
pasaulis būtų geresnis. Jeigu jis nužudė Mage, tai yra sukruštas 
sadistas. Tačiau jo nuotraukos buvo parodytos tai korėjietei, 
kuri valdo motelį, kitiems tos skylės gyventojams, „Moultrio“ 
viešbučio, kur jūs su Polu Vileriu intymaudavotės, personalui. 
Niekas jo neatpažino. Nei jo prašmatnios mašinos, o ji būtų 
atkreipusi dėmesį. 

- Jis turi dar vieną automobilį. Kažkokį visureigį. Manau, 
ruri keletą mašinų. 

Dodžas pasižymėjo ir pasakė: 

— Patikrinsiu. 

Tačiau nepasirodė, kad tai jam būtų labai svarbu. 

— Jis labai saugo savo asmeninį gyvenimą. Noriu pasakyti — 
jūs pavadinote jį plevėsa, tačiau tai neteisingas apibūdinimas. 
Plevėsos matomi su gražiomis moterimis. Lankosi prašmat- 
niuose vakarėliuose. Turi būrelį pakalikų. Jie trokšta ir siekia 
dėmesio. Kreitonas nieko to nedaro. Ar jums neatrodo keista, 
kad toks pasipūtėlis kaip jis laikosi taip nuošaly ir vengia vie- 
šumos? 

— Daugybė turtingų žmonių vengia viešumos. 

— Bet Kreitono šalinimasis prieštarauja jo asmenybei. Turi 
būti tam priežastis. Jums pavyko sužinoti, ar jis buvo policijos 
įskaitoje? 

— Šiandien buvau ganėtinai užimtas, - irzliai atsakė Dodžas. 

Keletą minučių tylėjęs, Derekas pasakė: 

— Papasakokit jai apie telefoną. 

Ji pažiūrėjo į jį, stovintį prie lango, nugara į kambarį. Nuga- 
ra į ją. 

— Kai mirė, Bilis Djukas turėjo su savim mobilųjį telefoną. — 
Dodžas vėl įkišo pirštus į krūtinės kišenėlę ir ištraukė popie- 
riaus skiautę. 

— Mano draugė policininkė konfiskavo jį man - už praban- 
gius pietus jos pasirinktame restorane. Tai sąrašas visų skam- 
bučių iš to telefono. Pirmą kartą skambinta užvakar vakare, 
vadinasi, tai naujas telefonas. 

— Nė vieno Kreitono numerio čia nėra, - pasakė Derekas. 

— Jis veikiausiai reikalavo, kad Bilis Djukas jam neskambintų. 

Dodžas ištiesė jai lapelį. 

— Kita vertus... 

Džulė peržvelgė numerį, kuris buvo pabrauktas visur, kur 
tik pasirodydavo sąraše. 

— Galerija. 

— Vakar skambino penkis kartus. 

— Jis skambino. Turiu galvoje - spėju, kad tai buvo jis. 

Derekas atsisuko ir niūriai į ją pažiūrėjo. 

— Nebuvo reikalo apie tai užsiminti, - gindamasi pasakė ji. — 
Vakar aš tris kartus atsiliepiau galerijos telefonu, ir skambi- 
nantysis nešnekėjo. Galite manimi netikėti. Galite paklausti 
Ketės. 

— Ji buvo prie kito ragelio? 

— Ne. Betji sakė, kadirjai taip buvo. Pažiūrėkite, kokie trum- 
pi skambučiai. Minutė ir mažiau. 

— Per šešiasdešimt sekundžių daug ką galima pasakyti. 

Ji mostelėjo popieriumi į Dodžą. 

— Tai tik įrodo, kad jis skambino į galeriją. Tai neįrodo, kad 
kas nors su juo kalbėjo. 

Derekas pažiūrėjo į Dodžą, šis susiraukė ir pratarė: 

- Ir vis tiek atrodo negerai. Ypač kad jis anuomet buvo atėjęs 
į galeriją ir teiravosi jūsų. 

— Aš niekada nebuvau sutikusi to žmogaus. 

— Tuomet kodėl, ponia Rutledž, jis būtų atėjęs susitikti su 
jumis? 

— Neturiu supratimo. 

— Tikrai? 

- Tikrai. 

— Hm. - Dodžas kurį laiką spoksojo į ją, tada nusuko žvilgsnį 
į šalį ir ėmė plekšnoti sau per kišenes. 

Tai buvo aiškus jo nervinimosi ženklas, kuris Derekui kažką 
reiškė. 

— Kas yra, Dodžai? 

Vyras liovėsi bruzdėjęs. Pažiūrėjo į Dereką, tada į ją. Kai vėl 
pažvelgė į Dereką, žvilgsnis buvo užjaučiantis. 

— Paskutinis dalykas, kurį jie iškniso, advokate, yra tikra 
aukso gysla. 

— Pasakokit. 

Dodžas pakreipė galvą į Džulės pusę, bet nenuleido akių nuo 
Dereko. 


Lūžio taškas . 305 


— Ji žino. Paklauskite jos. 

Viskas jos viduje ėmė eižėti. Jautė, kaip gūra iš vidaus, mo- 
Įekulė po molekulės. Buvo visiškai aišku, kad jie tai sužinos, 
tačiau vylėsi: kol tai atsitiks, Kreitonas ir jo draugužis Bilis 
Djukas bus išaiškinti kaip Polo žudikai. 

— Kas? - reikalavo atsakymo Derekas, ir kai neiji, nei Dodžas 
nieko neatsakė, piktai pakartojo: - Kas, velniai rautų? 

Džulė mėgino kalbėti, tačiau liežuvis buvo prikepęs prie go- 
murio. Sugebėjo tik maldaujamai murmlenti jo vardą. 

Dodžas atsikėlė ir pasuko prie durų. Sustojo įsitvėręs durų 
bumbulo, tik tada atsisuko. 

- Tas antradienis nebuvo paprastas popiečio pasimaty- 
mas. Tą dieną ji su Vileriu kažką šventė. Ar ne taip, ponia 
Rutledž? 

Ji nepajėgė kalbėti, tik linktelėjo. 

— Sanfordas ir Kimbal turėjo eiti pas savo viršininką ir prašy- 
ti, kad paspaustų. Tas primygo Vilerio advokatą, bet net ir tada 
prireikė oficialaus rašto, kad byla būtų perduota. 

— Kokia byla? - paklausė Derekas. 

— Polo Vilerio testamentas. Jis jį pakeitė. Testamentas 
dar nepatvirtintas, bet ponia Rutledž turėjo paveldėti visą 
jo palikimą. Jo verslo dalį, jo nuosavybę. Viską iki paskuti- 
nio cento. 

Žodžiai nuskambėjo kaip laidotuvių varpai - stojo gūdi tyla. 

Derekas dėbsojo į Džulę, akyse - netikėjimas ir sunkiai sle- 
piamas įniršis. 

Ji lėtai purtė galvą - iš vieno šono į kitą, suvokdama, kad 
jeigu dabar ką nors pasakys, bus blogai. 

— Aš būsiu lauke, - pasakė Dodžas. 


Po kelių minučių Derekas prisidėjo prie jo vidiniame kieme, 
kur kiekvieną popietę nuo trijų iki penkių viešbutis vaišindavo 
arbata su užkandžiais, jei tik oras leisdavo. Pavėsingą ir ramų, 
Jį iš trijų pusių supo gebenėmis apsivijusios plytų sienos, o nuo 
gatvės - neperžengiamų krūmų gyvatvorė. Viduryje - tašyto 

akmens fontanas, neskubiai liejantis vandenį ant lyrą laikan- 
čio kerubino. 

Jie ten buvo vieni. 

Derekas prisėdo prie nedidelio kalto metalo stalelio, prie 
kurio jau buvo Dodžas, užsidegęs Camel be filtro. Kurį lai- 
ką taip ir sėdėjo. Derekas žiūrėjo, kaip kolibriai skraido nuo 
vieno kinrožės žiedo prie kito. Dodžas spoksojo į niekur ir 
rūkė. 

Galiausiai pasižiūrėjo į Dereką. 

- Jūs su ja kergėtės? 

— Prieš tą lėktuvą? 

— Prieš pusryčius. 

— Iš esmės taip, - sušnarpštė Derekas. 

Dodžas sutrynė cigaretę ir linktelėjo. Užsidegė kitą. 

— Ji niekada neužsiminė apie testamentą? 

— Ne. 

— Netikęs laikas apie tai sužinoti. 

— Tai jau tikrai. 

— Ką ji dabar apie tai pasakė? 

— Nieko. Nedaviau laiko. Išėjau atsikvėpti, pravėdinti galvos. 

— Ar dabar ji aiškesnė? 

— Nė kiek. 

— Tai ką ruošiatės daryti? 

— Po velnių, nežinau. - Derekas atsistojo ir ėmė žingsniuoti 
kerpių aptrauktu takeliu. 

— Rodos, sakėte, kad ji pasisamdė Nedą Fultoną jai atsto- 
vauti? 

— Taip, ir jis geras. 

— Mano patarimas, advokate: palikite ją Fultonui ir laikyki- 
tės atokiau nuo šio mėšlo. 

Derekas toliau vaikščiojo, o Dodžas rūkė. Praėjus kiek laiko, 
Dodžas paklausė: 

— Nesiruošiate taip daryti, ar ne? 

Derekas sustojo ir įsistebeilijo į kolibrį, plevenantį virš žiedo 
kaip didelis šviesiai raudonas skėtis. 

— Dodžai, labai gali būti, kad ji sės už grotų. 

— Skamba baisiai melodramatiškai. 

— Čia ir esmė. Nurėžti Magei galvą irgi buvo melodramatiš- 
ka. Negalime užmiršti Kreitono ir jo sugebėjimo kurti melo- 
dramas. Jis velniškai vinklus. Kaip Džulė ir sakė, jis neturi są- 
zinės. Jis pasipūtęs ir šimtu procentų tikras, kad gali padaryti 
bet kokią velniavą, kokią tik užsimanys, ir išsisukti. 

- Ir jis turėjo tą patį motyvą nudobti Vilerį, - garsiai 
svarstė Dodžas. - Palikimas. Galbūt sužinojo, kad jo dėdė 
ruošiasi pakeisti testamentą, ir norėjo jį pašalinti, kol to ne- 
padarė. 

— Ar gal sužinojo, kad tai jau padaryta, ir nužudė iš keršto. 

— Jeigu taip, kodėl ir jos kartu nepribaigė? 

Derekas pagalvojo apie tai, pagalvojo apie Kreitono asmeni- 
nes ypatybes, kaip jas buvo apibūdinusi Džulė. 

— Tuomet nebūtų jokio pokšto. 

— Pokšto? 

- Jam patinka slapti pokštai. Jeigu jam pavyks prikabinti 
savo dėdės nužudymą jai, galės pasijuokti iš jos, taip pat bus 
tikras, kad ji nepasinaudos tuo palikimu. Jeigu ją nuteis, jam ir 
jo tėvams veikiausiai pavyks pasiekti, kad naujasis testamen- 
tas būtų anuliuotas. 

— Milijonierių apgavo žudikė meilužė. Sūnėnas vėl tapo pa- 
veldėtoju. 

— Tiksliai. Kreitonas bent porą kartų sukikentų. 

Dodžas suglamžė tuščią pakelį ir atsidarė kitą. 

— Gali būti. Bent teoriškai. Tačiau kol kas nėra nieko, kas su- 
sietų Kreitoną Vilerį su Biliu Djuku. 

— Turi būti. Jis velniškai gudrus. Kažkas man nedavė ramy- 
bės, bet niekaip negalėjau suvokti kas. O kai Džulė prakalbo 
apie tai, kaip jis vengia viešumos, supratau. Pačią pirmą dieną, 
kai atėjo į mano biurą, taip pat ir vėliau, jis nieko nepalietė. 
Nepakėlė stiklinės, nepadėjo rankų ant atkalčių, nesuėmė durų 
bumbulo. Aš arba Marlena kiekvieną kartą palaikydavome jam 
duris. Jis net nepaspausdavo rankos. 

— Jis nepalieka jokių pėdsakų. 

- Jokių fizinio buvimo įrodymų. 

- Ir priešingai - jos pėdsakų daugiau negu reikia. - Tyrėjas 
pakreipė smakrą į kambario pusę, kur Derekas ir Džulė pralei- 
do praėjusią naktį. - Per pietus jie turės suėmimo orderį. At- 
minkite mano žodžius. 

— Už Bilio Djuko nužudymą? 

— Jo. Vilerio. Kaip patinka. Galbūt abiejų. 

— Dodžai, visi įrodymai šalutiniai. 

— Gali tiesiog ją palaikyti keletą dienų, kol surinks daugiau 
įrodymų. 

— Nėra nė vieno, kuris nebūtų pakištas. Esu dėl to tikras. Ji 
mylėjo Polą Vilerį. 

— Derekai, mes kalbame apie krūvą pinigų. 

Dodžas niekada nesikreipdavo į jį vardu. Ir niekada nekal- 
bėjo taip švelniai ir nuoširdžiai. Derekas negalėjo nesuprasti, 
koks svarbus tas kreipinys. Jis pakartojo: 

— Dodžai, ji mylėjo tą vyrą. Tikėkit manim, nors man visai 
nėra malonu pripažinti, bet tai faktas. 

Jis spoksojo į Dodžą, kol tas galiausiai nusileido. 

— Tebūnie. Ji dėl jokios krūvos pinigų nebūtų galėjusi nužu- 
dyti Polo Vilerio. Galite tai kartoti iki paskutinio teismo die- 
nos, bet tai neišsprendžia jūsų problemų. 

— Mes nieko neištrauksime iš Kreitono. Atsakymai - pas 
Bilį Djuką. - Derekas sekundę pagalvojo, tada pridėjo: - Džulė 
sakė, kad jis atrodė išbalęs, sergantis ir reikalingas pagalbos. 
Kada galime tikėtis, kad bus padaryta autopsija? 

— Kadangi iš esmės viskas kabo ant šito, esu tikras, kad de- 
tektyvai spaudžia medicinos ekspertus paskubėti. 

- Būkit prie šaltinių, Dodžai. Duokite žinią, kai tik ką išgirsite. 

— Tai jums kainuos. 

— Pažadėkite tai policininkei - kaip ji, Dora? - trejus praban- 
gius pietus. Man reikia informacijos, kuri virstų ginklais. Pra- 
dėkite nuo Bilio Djuko kelioninio krepšio turinio. 

— Jau pasakojau. 

— Jei galite, gaukite visą sąrašą. Ir... 

— Ar paliksite laiko nors nusimyžt? 

— Ne šiandien. Patikrinkite policijos įrašus apie Kreitoną. 

— Jau tikrinau. Nėra tokio padaro. Nėra net įrašų apie vaira- 
vimą apsvaigus. Keletą kartų išrašyta bauda už greičio viršiji- 
mą. Viskas. 

— Nepilnamečių įskaita? 

- Atsargiai užmečiau keletą čiuptuvų - bet tai tarsi Šventa- 
sis Gralis. 

— Padarykite, ką galite. 

— Beje, o ką jūs ruošiatės daryti? 

— Grįžti į viršų ir pasitarti su savo kliente. 


Kol tą rytą neįsijungė televizoriaus, Arielė nieko nebuvo gir- 
dėjusi apie Bilio Djuko mirtį. Biro vienas už kitą šiurpesni pra- 
nešimai, o ji mėgino prisiskambinti Kerolei ir paklausti, ar ta 
girdėjo. Be abejo, kadangi draugė primygtinai ragino neįsipai- 
nioti, nutylėjo apie savo vaidmenį jį identifikuojant. Norėjo 
ir dabar likti nuošaly. Vis dėlto jaudino nuolat kartojami pra- 
nešimai apie anoniminę skambintoją policijos pasitikėjimo 
telefonu. 

Buvo sukrėsta išgirdusi, kad Bilis mirė Džulės Rutledž na- 
muose. Policijos departamento atstovė, detektyvė vardu Ro- 
berta Kimbal, nors tiesiai ir nepasakė, aiškiai davė suprasti, 
kad jis nemirė natūralia mirtimi, pavyzdžiui, nuo širdies smū- 
gio, ir kad Džulė Rutledž kažkaip prie to prisidėjo. 

Arielė klausė savęs, kaip tokia prašmatni moteris, turinti 
milijonierių meilužį, galėjo susidėti su tokiu sukčiumi kaip 
Bilis Djukas. Kita vertus, milijonierius buvo senesnis už po- 
nią Rutledž. Gal nepajėgė jos seksualiai patenkinti, o čia jau 
buvo Bilio sritis. Kai norėjo, jis galėjo būti meilus, žavus, 
linksmas. Džulė Rutledž būtų pats tikriausias tokio sukčiaus 
taikinys. 

Arielė taip įsijautė į visus su tuo įvykiu susijusius reporta- 
žus, kad nepajuto, kaip prabėgo pusvalandis, - dabar visas die- 

nos grafikas susijauks. Ir kaip tik šią išskirtinę dieną. Kai tiek 
turi padaryti! 

Norėjo, kad jos pasimatymo vakarienė būtų nuostabi. 

Iki pusės šešių negalės išeiti iš darbo, o vakarienė - septintą 
trisdešimt, tad stengėsi kuo daugiau padaryti iš anksto. 

Paskubom apsirengė darbui, nuėjo į virtuvę, apskrudino jau- 
tienos kepsnį alyvų aliejuje, tada įdėjo į elektrinį puodą, ku- 
riame jis visą dieną lėtai marmaliuos. Grįžusi iš darbo pridės 
daržovių. Ir paruoš salotų. Ir įdės šerbeto į atskiras desertines 
taures - ir vėl sukiš į šaldytuvą. 

Stalą padengė vakar vakare, kai grįžo namo, apkaušusi nuo 
obuolių martinio ir girta iš malonumo, kad vėl jį pamatė. Suži- 
nojo, kad jis ne tik nuo jos nepaspruko - iš tikrųjų norėjo ją vėl 
matyti. Vieną! Ir kiek kartų turėjo įtikinėti, kad tikrai niekas jų 
neužklups. 

Jeigu ir tai neskamba daug žadančiai, kas tada skamba? 

Išeidama paskutinį kartą permetė akimis pietų stalą. Būtų 
gerai turėti širmą ar ką nors panašaus, kuo galėtų atskirti stalą 
nuo virtuvės. Žvakės šiek tiek sušvelnins aplinką. Nepamiršo 
paimti kelių, kai pirko gėles ir vyno. Raudonojo. Labai tiks su 
jautiena. Tonis veikiausiai žino tokius dalykus - kad raudona- 
sis vynas dera su raudona mėsa. 

Taip pat turi prisiminti nusipirkti pakelį prezervatyvų. 

Mergaitė gali viltis. 

Atėjus naujausių žinių laikui, įsijungė automobilio radiją ir 
buvo tikra, kad bus kalbama apie Bilį. Kai jis paskutinį kartą 
paskambino, mėgino kažką pasakyti, tačiau ji tuoj pat padėjo 
ragelį, tada vėl nukėlė, kad daugiau negalėtų paskambinti. Tai 
turėjo būti užvakar vakarą. 

Arielė tikėjosi, kad jos kaimynė ponia Hamilton nesusies 
vyro, apie kurį šįryt kalbama per visas žinias, su žmogumi, ku- 
ris kelios valandos prieš mirtį buvo atėjęs į namus ieškoti Arie- 
lės. Būtų šiurpu. Nors labai magėjo sužinoti, ką Bilis norėjo jai 


pasakyti. 

„Gyvenimo ar mirties klausimas“, - sakė jis poniai Hamil- 
ton. Arielė manė, kad tai tik skambus posakis, tačiau dabar aiš- 
ku, kad ne. Bilio kvailiojimai galiausiai atsisuko prieš jį patį. Jis 
negyvas. Apgailėjo jį kaip ir kiekvieną gyvą žmogų, bet kartu 
jai ir palengvėjo, kad nebereikia jo baimintis. 

Gali išmesti jį iš galvos ir svajoti vien apie šio vakaro pasima- 
tymą su Toniu. 


24 shųrius 


[A grįžo į viešbučio kambarį ir rado Džulę kalbantis mo- 
biliuoju, veikiausiai su Kete. Ji prisipažino savo padėjėjai, kad 
Bilio Djuko pasirodymas ir mirtis jos namuose - slegianti pa- 
tirtis. 

— Deja, žinių pranešimai teisingi. Jis gavo dūrį peiliu, ta- 
čiau... - Ji pažiūrėjo į Dereką, braukiantį sau pirštu per ger- 
klę. - Kete, tai policijos reikalas, tad aš išties neturiu teisės 
apie tai kalbėti. 

Tada ėmė toliau įtikinėti Ketę, kad yra saugi ir laikosi taip 
kol nepatvarkys kitaip. 

- Tikiuosi labai greitai grįžti į darbą, - baigdama pridūrė. 

— Ar pasakėte, kur esate? - tik baigus pokalbį paklausė De- 
rekas. 

- Išsisukau nuo šito. 

- Gerai. 

— Ar jau formaliai slapstausi nuo suėmimo? 

— Dar ne. 

— O kaip jūsų biuras? Ar nevyksite į jį? 

Jis papurtė galvą. 

— Paskambinau Marlenai, informavau apie padėtį, pasakiau, 
kad visą dieną nebūsiu. Ji žino, kaip atsakinėti į klausimus. 

— Išsisukti? 

— Būtent. 

— O kaip kiti jūsų klientai? 

— Jūsų padėtis reikalauja neatidėliotinų veiksmų, todėl visas 
mano dėmesys - jums. 

- Ačiū. 

— Tai ne už ačiū. Gausite sąskaitą. Įstengsite apmokėti, - 
pašnibždom pridūrė. 

Ji susiraukė. 

— Kaip tik tokios pastabos ir tikėjausi išvengti. 

— Tai kodėl nepapasakojote? Kad išvengtumėt pašaipų? Ar 
tas prakeiktas turtas išslydo iš atminties? 

— Derekai, kada galėjau apie tai papasakoti? 

— Bet kada. 

— Pavyzdžiui? 

— Kai susitikome. 

— Tai ne toks dalykas, apie kurį pasakotum visiškai nepažįs- 
tamam Žmogui. 

— Taip, būtų kebloka. Tiek prieš mums susirakinant, tiek ir po. 

Ji išraudo, o jis nelaukė, kol ji atsipeikės. 

— O kaip ta kita diena, kai pasirodžiau galerijoje? 

— Buvote persiutęs ir nenusiteikęs klausytis. 

— Galėjote papasakoti vakar vakare. 

Ji nieko į tai neatsakė. Ir nereikėjo. Viską pasakė žvilgsnis. Jis 
iš nevilties nusikeikė, nuėjo prie lango, pasižiūrėjo, atsisuko. 

— Anksčiau ar vėliau vis tiek būtų išaiškėję. Ir jūs tikrai tai 
žinojote. 

— Tikėjausi, kad vėliau. Labai šito bijojau. Tai būtų dar viena 
korta. 

— Džule, dėl Dievo meilės, kodėl man nepapasakojote? 

— Nes žinojau, kaip reaguosite. Žinojau, kad tai viską pakeis. 

— Jūs velniškai teisi, tai viską keičia! - įsikarščiavęs pasakė 
jis. - Tai duoda jums seniausią teisės istorijoje žinomą motyvą. 
Taisyklė numeris vienas - pinigai. 

- Žinau! Žinojau, kaip jums tai atrodys. Kaip atrodys Sanfor- 
dui ir Kimbal. Visiems. 


— Nebūtų atrodę taip blogai, kaip atrodo dabar. 

Jos pyktis išgaravo. 

— Klydau tai nuslėpdama. Dabar suprantu. 

Jis irgi atlėgo. 

— Pykstu taip pat ant savęs, kaip ir ant jūsų. Visą laiką žino- 
jau, kad kai ką nuo manęs slepiate. 

— Iš tikro nesate toks piktas, kaip maniau, kad būsit. 

— Kaip Derekas, vyras, su kuriuo visą naktį mylėjotės, esų 
tiesiog įniršęs. - Mostelėjo ranka į dvivėres duris, skiriančias 
kambarius. - Ten, nieko ne... Mes... Kaip galėjote... - Jam pri- 
trūko žodžių. Nusikeikė, išskėtė rankas. - Apie tai pakalbėsime 
vėliau. Kaip jūsų advokatas... 

— Vis dar man atstovaujate? 

— Jei dabar pasitraukčiau, policijos akyse tikrai atrodyčiau 
nekaip - po to, kai vakar vakare apsiskelbiau jūsų advokatu. 
Pyktis yra toks jausmas, kurio negaliu sau leisti. Jis nieko ne- 
duoda. Taip pat ir dairymasis atgal. Apsirikai dėl prisiekusiojo, 
kuris, manei, palaikys tavo pusę, apsiskaičiavai, koks įtikina- 
mas bus liudytojas, atvirame teisme paaiškėja, kad tavo klien- 
tas tau melavo, - ir nieko nepakeisi. Tai jau įvyko. Susitaikai ir 
eini toliau. — Jis atsisėdo ant otomanės ir įsmeigė į ją akis. - 
Taigi, pradėkime nuo svarbiausių klausimų. Sanfordas su Kim- 
bal norės žinoti, kada tai įvyko. 

— Kada Polas pakeitė testamentą? Užsiminė maždaug prieš 
metus ir vis prie to grįždavo. Mėginau jį atkalbėti. 

— Džule, jie rimtai tuo suabejos. 

— Tai tiesa. 

— Kas atsuktų nugarą tokiai krūvai pinigų? 

— Aš. Aš tai padariau. Tačiau Polas buvo neperkalbamas. Jo 
advokatas surašė naują testamentą. Jis pasirašė tą rytą, prieš 
susitikdamas su manimi pietų. 

— Tai šventei. 

— Jo šventei. Ne mano. Jis buvo patenkintas. Aš... 

— Nepatenkinta? 

- Abejojanti. Žinojau, kad dėl to bus bėdų. 

Derekas trumpai pamąstė, tada paklausė, ką advokatas gal- 
vojo apie naująjį testamentą. 


Lūžio laškas * 315 


- Arjis mėgino atkalbėti Vilerį nuo šito? 

— Negirdėjau jų pokalbių. Tačiau kai susitikome prieš Polo 
mirtį, jis man buvo labai geras. Aiškiai pasakiau, kad visai ne- 
skubinu patvirtinti testamentą. 

— Kreitonas būtų skubinęs. 

— Advokatas vilkino. 

— Taigi Vileriai nežinojo ir iki šiol nežino, kad Kreitonas ne- 
bėra paveldėtojas? 

— Kiek žinau, taip. Polas kategoriškai reikalavo, kad tai liktų 
tik tarp mūsų - ir kuo ilgiau. Manau, bijojo, kad Kreitonas ką 
nors padarys. Polas neslėpė savo meilės man. Kreitonas neslė- 
pė, kad jam tai nepatinka. 

- Jis įžvelgė jumyse grėsmę. 

— Todėl ir stebėjausi, kodėl nušovė ne mane, o Polą. 

— Dodžas irgi atkreipė dėmesį. - Derekas papasakojo, ką pa- 
vedė savo tyrėjui. 

— Jūs veikiausiai teisus, - truputį pagalvojusi pasakė ji. - Jei- 
gu Kreitonas būtų pašalinęs mane, būtų visai kitoks žaidimas, 
negu išėjo dabar. Bijau, kad jis vis dar jį žaidžia. - Ji palinko į jo 
pusę. - Derekai, ką Bilis Djukas veikė mano namuose? 

Jis pranešė tai, kas akivaizdu: 

— Dėjo įkalčius, kurie susietų jus su apiplėšimu. 

- Jeigu galėtume tai įrodyti... 

— Mes užspeisti. 

— Kodėl? - Ji net atsilošė. 

— Nes paaiškės: arba Bilis Djukas veikė vienas, arba norėjo per- 
gudrauti jus, savo partnerę. Abiem atvejais Kreitonas švarus. 

— Bilis Djukas tai darė Kreitono labui. 

— Be abejo. Tačiau, Džule, nepasakokite šitos teorijos detek- 
tyvams. 

— Kodėl? 

— Nes jie paklaus: jeigu Kreitonas visą laiką turėjo papuo- 
šalus, kodėl nepaslėpė jūsų namuose tuomet, kai jaukė jūsų 
daiktus? 

— Policija apie tai nežino. 

— Sužinos. Turi sužinoti. Tai vienintelis būdas paaiškinti, ko- 
dėl taip kruopščiai valėte namus, kad net jūsų tarnaitė užsimi- 
nė apie tai Ketei, o šioji papasakojo detektyvams. 

- Kas galėjo pagalvoti, kad tai svarbu. 

— Jie ne šiaip detektyvai. 

Ji nuleido galvą. 

— Be to... 

Ji sudejavo. 

— Yra dar kažkas? 

- Bilis Djukas neturėjo ginklo. Taigi negalime tvirtinti, kad 
ėjo į jūsų namus jums pakenkti. 

— Galima suprasti, kad mes buvome draugai. 

— Bent jau pažįstami. 

— Tačiau aš jo nejįsileidau. Jis įsilaužė. 

— Tai šis tas. Bet ne kažin kas. 

Ji atsiduso. 

- Blogai, ar ne? 

— Nemaustysiu, Džule. Blogai. Jie turi motyvą. 

— Naują testamentą. O kokios galimybės? Kada aš galėjau 
suregzti sąmokslą su Biliu Djuku? Iki vakar nebuvau jo akyse 
mačiusi. 

- Daugiau yra priešingų įrodymų, - atsakė jis. - Telefono 
įrašai. Jo apsilankymas galerijoje. Saga jo kambaryje. Plaukai 
jo automobilyje. Visi netiesioginiai, tačiau, pridėjus prie Polo 
Vilerio turto, to gali pakakti, kad ambicingam prokurorui imtų 
tįsti seilės. 

Ji atsikėlė ir nuėjusi prie baro atsidarė limonado skardinę, 
tačiau negurkštelėjusi padėjo. 

— O Kreitonui - jokių įtarimų. 

— Bijau, kad jūs teisi. Jo atpirkimo ožys negyvas, be to, nie- 
kas jų nesusiejo. 

— Kurjie galėjo susieiti? Nebraskoje? 

Vaidindamas velnio advokatą, Derekas paklausė: 

— Ką toks miestietis kosmopolitas kaip Kreitonas galė- 
tų veikti Omahoje? Galiu įsivaizduoti, kaip jis sudreba vien 

nuo minties, kad skrenda virš Omahos vienuolikos kilometrų 
aukštyje. 

— Jis nuvyko ten užverbuoti Bilio Djuko. 

— Apsikeisti žmogžudystėmis. 

— Našlė už Polą. 

- Gali būti. 

Išgirdusi jo balse abejonę, paklausė: 

— Kas? 

— Pirma, mes turime nugabenti Kreitoną į Omahą. O ka- 
dangi Bilis Djukas buvo areštinėje, kur jie susitiko sudaryti 
sandėrio? Galiu daryti prielaidą, kad Kreitonas aplankė jį ka- 
lėjime, bet... 

— Jis pernelyg gudrus, kad tą darytų, - pasakė ji. - Areštinėje 
liktų įrašas apie jo apsilankymą. 

— Kaip tik ir ruošiausi tai pasakyti. Jeigu Kreitonas pasmau- 
gė moterį prekybos centro automobilių aikštelėje „kaip vaiduo- 
klis“ ir niekas šito nematė, jis turėjo... 

— Norėti, kad kas nors sužinotų. 

Šį kartą Derekas buvo užkluptas netikėtai. 

— Ne tai ruošiausi pasakyti. Tai prieštarauja tam, ką anks- 
čiau apie jį pasakojote, - kad jis stengiasi likti nepastebėtas. 

— Ne, neprieštarauja. Tai būtų tas slaptas pokštas. Kaip tik 
scena, kai milijonierius pasirodo pobūvyje. Visas miestas kal- 
ba apie tenisininko žmonos nužudymą. Pobūvyje tokia kvaila 
senutė klausia, kokiu būdu galima ką nors mirtinai pasmaugti. 
Milijonierius pasisiūlo parodyti. Jis suima jos kaklą rankomis 
ir pademonstruoja. Žinoma, niekas, išskyrus tenisininką, neži- 
no, kad jis suvaidina žmogžudystę, kurią iš tikrųjų įvykdė. 

Ji grįžo į savo vietą ant sofos. 

— Kreitonas nenori būti sučiuptas, tačiau, manau, norėtų pa- 
rodyti, bent jau mums, koks yra protingas. 

— Nori, kad mes suprastume jo pokštą. 

— Taip, ir aš labai bijau, kokia bus kulminacija. 

Derekas atsistojo ir ėmė vaikščioti. 

— Mes turime susieti jį su Biliu Djuku. 

Ji paėmė lapelį su Bilio Djuko skambučių išklotine, kurį 
buvo palikęs Dodžas. 

— Galerija - ne vienintelis numeris, kuriuo jis daugybę kartų 
skambino. - Ji parodė kitą. - Šituo jis skambino visą vakarą 
kas valandą. 

— Tai gali būti picos pristatymas. 

— Ne. Kaijūs su Dodžu buvote išėję, paskambinau ir išgirdau 
automatinį balso atsakiklį, ne asmeninį pasveikinimą. 

— Jeigu mes tai pastebėjome, galite būti tikra, kad ir Sanfor- 
das su Kimbal pamatė. 

Derekas išsitraukė mobilųjį, atvertė dangtelį ir iš sąrašo 
spustelėjo Dodžo numerį. Tas iškart atsiliepė. 

— Jūsų ausys turėjo degti. Kaip tik ruošiausi skambinti. 

— Klausykit, tame telefonų sąraše... 

— Jie jau nustatė. 

- Ir? 

— Arielė Viljams. Dvidešimt septynerių metų. Dirbanti mer- 
gina. Vos neapsikakojo, kai Kimbal pasirodė jos darbe ir pano- 
ro užduoti klausimų apie Bilį Djuką. 

— Ji pažinojo jį? 

— Prisipažino, kad tai ji skambino pamačiusi jo nuotrauką 
per televizorių. 

— Kokie buvo jų santykiai? 

— Mykė, tačiau bendra nuomonė tokia, kad jis - buvęs jos 
draugužis, kurio ji nebenori prisiminti. 

— Kurjie susitiko? 

— Nebraskoje. Ji nepritarė jo išteisinimui. Sakė norėjusi, kad 
sėstų į kalėjimą, nes to nusipelnęs. Atsikraustė čia ir visai ne- 
apsidžiaugė, kai jis paskambino ir pasakė atsekęs paskui ją. Lie- 
pė dingti ir palikti ją ramybėje. Tačiau jis buvo atkaklus. Nuolat 
skambindavo ir padėdavo ragelį, kaip darė ir su ponia Rutledž. 

Derekas buvo įjungęs garsiakalbį, kad ir Džulė galėtų girdėti. 
Kai Dodžas tai pasakė, pažiūrėjo į Džulę, ir ši atsakė dėkingu 


žvilgsniu. 

— Mergelė dievažijosi visais šventaisiais, kad nematė Bilio 
Djuko nuo tada, kai išsikraustė iš Nebraskos, o kai per šio ryto 
žinias išgirdo, kad jis negyvas, visai nesigailėjo. - Dodžas stab- 
telėjo atgauti kvapo. 

— Arji užsiminė apie Kreitoną Vilerį? 

— Kiek žinau, ne. 

— Paklauskit. 

— Gerai. Dar kai kas. Ar girdėjote apie tokį filmą „Įniršis“? 

— Ne. - Derekas pažiūrėjo į Džulę, ta papurtė galvą. 

— Na, nežinau, ką tai reiškia ir išvis ar ką reiškia, - pasakė 
Dodžas, - bet Djuko krepšyje buvo jo vaizdo diskas. 


— Negaliu patikėti, kad tai Džulė, - ištarė Šerona Viler, tep- 
damasi sviesto ant sausainio. 

Dagas beveik nepalietęs pietų pastūmė lėkštę į šalį. 

— Aš tuo netikiu. 

— Aš tikiu. Niekada ja nepasitikėjau. - Kreitonas mostelėjo 
Rubei, kad pripiltų jo stiklinę atšaldytos arbatos. - Buvo kaž- 
kas... ne taip tarp jos ir dėdės Polo. 

— Ne taip? 

— Būtent, tėve. Ne taip. Niekaip negalėjau suvokti kas. 

Rubė su neslepiamu priešiškumu šliūkštelėjo arbatos į jo 
stiklinę. Jis čiupo kitą jos ranką ir pabučiavo. Ji išplėšė ranką ir 
bumbėdama panosėje nukrypavo šalin. 

— Ačiū, - progiesmiu nutęsė jis. 

Net tarnaitės šiurkštumas negalėjo sugadinti jam puikios 
nuotaikos, kuri apėmė, kai šįryt vonioje įsijungė televizorių 
ir išgirdo, kad Bilis Djukas mirė Džulės Rutledž namuose, aki- 
vaizdžiai nuo mirtino dūrio. 

Nuo tokių naujienų jam net pasistojo. 

Bilis Djukas nuėjo į Džulės namus. Džulė jį nusmeigė. Jis 
negyvas, ji - tardoma. 

Nuostabu! Neprilygstama! 

Argi jis ne genijus? Jis padėjo pagrindus. Jos palaidinukės 
saga, tyliai numesta ant virtuvės grindų jo kambaryje, mote- 

lyje. Plaukų sruoga, paklota Bilio automobilyje. Jis planavo, 
kad policija ras Bilį negyvą „Trijų pušų motelyje - nužudytą, o 
pėdsakai ves tiesiai pas Džulę. 

Bet šitaip dar geriau. Pagal tokį scenarijų ji atrodys dar kal- 
tesnė, pramoga - dar didesnė. 

Bilio likimas nuo pat pradžių buvo nuspręstas. Kreitonas 
nė nesiruošė leisti, kad Bilis gyventų ir laikytų savo rankose 
vieną sandėrio galą. Tačiau nusprendė: bus visai sąžininga, jei 
leis jam pagyventi tiek, kad pamatytų, kaip jo buvusi draugužė 
miršta siaubinga mirtimi, kokios ir nusipelnė. 

Tačiau pats Bilis privertė Kreitoną permąstyti laiką. Pirma, 
atnešė į Kreitono namus laišką. Tai buvo kvaila. Jo nuoširdus 
lemenimas: „Ji dar vaikas. Ir aš nebuvau su ja visiškai sąžinin- 
gas', įtikino Kreitoną, kad Bilį tebevaldo jos putė - nors ir kaip 
burnojo, kad liudijo prieš jį kaip asmenybės liudytoja. Žmogus 
su tokia nuostata neprotauja blaiviai ir gali padaryti ką nors 
neapgalvoto. Pavyzdžiui, prisipažinti. 

Taigi ate, Bili, buvo malonu su tavimi dirbti. 

Laimė, Kreitonas nuėjo į „Trijų pušų motelį pasiruošęs. Bi- 
lis mėgo alų. Ir buvo pernelyg paniręs į savo menkystę, kad pa- 
stebėtų, kaip ilgai Kreitonas užtrunka atkimšdamas butelius. 
Jis nieko neįtarė. 

Kreitonui buvo smalsu, ar vėliau, gal apie vidurnaktį, kai 
pradėjo diegti vidurius, pasidarė bloga ir ėmė trikti nuovoka, 
ar tada jis susiprotėjo. 

Gal pagalvojo, kad kumpis sugedęs. Ar sūris. Gal pamanė 
kažkuo užsikrėtęs. 

Tačiau iš tikro Bilio nužudymas nė trupučio nesujaudino 
Kreitono. Jis nepamatė pabaigos. Jei būtų pamatęs, gal būtų 
buvę smagiau. Kai jie dalijosi paskutine Bilio vakariene, jis vis 
kartojo sau, kad štai žudo žmogų, galima sakyti, stebi jo mirtį. 

Tačiau, jeigu sąžiningai, norėjosi žiovauti. Visai nebuvo taip 
jaudinama, kaip, pavyzdžiui, matyti trykštant kraują iš perrėž- 
tos šuns arterijos. 

Tačiau veiksminga, negalima visko norėti iš karto. 

Kreitonas planavo dar kartą grįžti į tą bjaurų motelį, kol Bi- 
lio kūnas dar nepradėjo dvokti, ir paieškoti pavogtų papuoša- 
lų, nes žinojo: tas godus kalės vaikas melavo per akis, kad juos 
išmetė. Ginklo veikiausiai atsikratė, kaip ir sakė. Net ir Bilis 
buvo tiek protingas, kad nerizikuotų būti sugautas su žmogžu- 
dystės įrankiu. Tačiau iš papuošalų buvo galima turėti naudos, 
o Bilis mėgo prašmatnius drabužius. 

Kreitonui atkrito nemalonus apsivalymo rūpestis, kai dėl 
priežasčių, kurios amžiams liks nežinomos, Bilis nuėjo į Džulės 
namus. Kreitonas veikiausiai niekada nesuvoks, kas paskatino 
Bilį taip padaryti. Akivaizdu, kad Bilis stengėsi atsikratyti įkal- 
čių, susiejančių jį su apiplėšimu ir nužudymu. Bet kodėl rizika- 
vo būti sučiuptas? 

Et, koks dabar skirtumas? Bilio mirtis Džulės namuose pasi- 
tarnavo Kreitono labui, ir tai svarbiausia. Jis švarus kaip ange- 
las, o Džulė atrodo kalta kaip velnias. 

Tataigi. 

Norėdamas atšvęsti šį nuostabų posūkį, šį rytą vos išlindęs 
iš po dušo paskambino poniai pagalbos, ir ji tuoj pat atsiuntė 
vieną iš savo mergaičių. Tarp kitko, kai ji išmanančiai kuteno 
jo galvutę, paskambino tėvas. Turėjo labai pasistengti, kad pri- 
slopintų savo ūpą, kai dėstė tėvui: taip, girdėjo naujienas apie 
Džulę, argi žinia ne pribloškianti? 

Dagas aiškino jam, kaip svarbu, kad šeima laikytų vieningą 
frontą, ir priminė - tai įsakymas! - kad Kreitonas nebendrautų 
su žiniasklaida. Tarsi Kreitonas išvis kada nors būtų bendravęs. 

— Užuot ėjęs į kontorą, - pasakė tėvas, - verčiau praleisk 
dieną su motina ir manimi. Turime persigrupuoti ir nuspręsti, 
kokios laikysimės pozicijos šiuo klausimu. 

Kreitonas visai nesiruošė eiti į kontorą, ir tėvas tai gerai ži- 
nojo, tačiau jis buvo tokios geros nuotaikos, kad net dėl įpras- 
tos mados nepradėjo ginčytis. 

Padaręs trumpą pranešimą gatvėje priešais jų valdą susibū- 
rusiems reporteriams, Dagas nuėjo į savo kabinetą šiek tiek pa- 
sėdėti prie popierių. Šerona praleido rytą planuodama pobūvį, 

kurį surengs, „kai visa tai galiausiai pasibaigs . Kreitonas lavi- 
no kairės rankos smūgį su teniso automatu, vėliau paplaukiojo 
baseine. Rubė paklausė, ar jie nenorėtų, kad pietūs būtų pa- 
dengti terasoje, ir Kreitonas pasakė, kad tai nuostabi mintis. 

Lauke buvo malonu, ne per karšta, ir jie užsibuvo prie stalo. 

Motina paklausė: 

— Kreitonai, ar tu išties tiki, kad Džulė ir tas Bilis Djukas su- 
simokė nužudyti Polą? 

— Ar ne taip atrodo, mama? Prisiekiu, niekas nepadaro ge- 
resnių salotų su vištiena negu Rubė. - Pažiūrėjo į tėvo lėkštę. - 
Nealkanas? 

— Ne. 

— Mes su Džule niekada pernelyg nebendravome, - pasakė 
Šerona, išsiblaškiusi žaisdama savo perlų vėriniu. - Atsisakė, 
kai pasiūliau įtraukti jos vardą svarstyti narystei mano sodi- 
ninkų klube, tačiau labai gražiai apie jį atsiliepė. Ir atrodė, kad 
ji tikrai myli Polą. 

- Ji ir mylėjo, - pareiškė Dagas. - Esu dėl to tikras. 

Kreitonas pavartė akis. 

— Tu visada ją palaikai. 

— Aš jos nepalaikau. Tik konstatuoju faktą. Nesvarbu, kaip 
tai atrodo, niekas manęs neįtikins, kad ji susimokė su tuo... nu- 
sikaltėliu nužudyti Polą. Mūsų pozicija šiuo klausimu vienin- 
ga, - jis įdėmiai pažiūrėjo į Kreitoną, - tokia: mes didžiai ger- 
biame Džulę Rutledž ir, kiek žinome, ji buvo atsidavusi Polui, 
kaip ir jis jai, taip pat esame tikri, kad po kruopštaus tyrimo 
visi ant jos kritę įtarimai bus atmesti. Supratote? 

Šerona pasilenkė per stalą ir palietė jo ranką. 

- Žinoma, brangusis. 

Pasakęs, ką norėjo, jis atstūmė krėslą ir atsistojo. 

— Būsiu kabinete. 

- Jis vis dar gedi, - pasakė Šerona Kreitonui, kai Dagas įėjo 
vidun. - Paminėjus Polą netenka pusiausvyros. Einu verčiau su 
juo pasikalbėti. - Ji atsikėlė nuo stalo ir nusekė paskui vyrą Į 
namą. 

Kreitonas pasirąžė ir nusižiovavo, pažvelgė pro ąžuolo, me- 
tančio šešėlį ant stalo, šakas ir ėmė svarstyti, ką veikti likusią 
dienos dalį - juk nebereikia grįžti į „Trijų pušų“ motelį ieškoti 
dėdės Polo Patek Philippe laikrodžio. 

Kai viskas baigėsi, pasijuto netekęs tikslo ir net truputį pri- 
slėgtas. Buvo sukūręs sudėtingą planą, jį įkvėpė vienas mėgs- 
tamiausių filmų - ir meistriškai sukaltas. 

Jo pradžia - diena, kai treneris papildomai dirbo su kitu žaidė- 
ju. Iš pradžių Kreitonas širdo verčiamas laukti, bet pasirodė, kad 
tai lemtis. Jis retai skaitydavo laikraščius. Jo vaizduotės kūriniai 
visada buvo daug įdomesni už tikrus įvykius. Tikro gyvenimo 
dramos nublankdavo prieš tas, kurias pagimdydavo jo mintis. 

Tačiau tą dieną net sienutės užmiesčio klube buvo užimtos, 
tad neliko nieko kito, tik laukti savo trenerio. Taip jis ir paėmė 
laikraštį, kurį kažkas buvo palikęs, vartė, kol akis užkliuvo už 
neaiškios istorijos apie jauną moterį iš Atlantos, kuri buvo šau- 
kiama į teismą Omahoje, Nebraskos valstijoje, duoti parodymų 
prieš vyrą, teisiamą už turto prievartavimą. 

Labiausiai Kreitoną sudomino tai, kad visas kaltinimas kybo- 
jo ant liudijimo tos Atlantos moteriškės, buvusios kaltinamojo 
meilužės, ir ant tos našlės, kurią jis kaltinamas šantažavęs. 

Vargšas mulkis, - pagalvojo Kreitonas. - Esu tikras, jis trokšta 
Jų mirties. 

Jis nebepasiliko laukti tos teniso pamokos. 

Iškeitė savo Porsche į landroverį, kurį nusipirko šiaip sau, dėl 
užgaidos, ir vairavo vos keletą sykių. Pirmą kartą savo gyveni- 
me užėjo į Wal-Mart prekybos centrą ir nusipirko pačius bjau- 
riausius drabužius, kokius tik galėjo rasti, akinius su silpniau- 
siais lęšiais ir pakelį nuplaunamų plaukų dažų. 

Prireikė poros dienų nuvažiuoti į Omahą, ten išgalvotu var- 
du apsistojo motelyje. Antrą bylos nagrinėjimo dieną buvo prie 
teismo pastato. Kai našlė atvyko, ją apspito pulkas vietinių 
žurnalistų. Nors ir džiaugėsi savo abejotinu populiarumu, ji 
atrodė išbalusi, nevalyva ir daug patyrusi, be to, Kreitono nuo- 
mone, vargiai tiko sukčiaus aukos vaidmeniui. 

Bilis Djukas buvo užsidėjęs neįtikinamą ramybės kaukę. 

Kreitonas skaitė visus vietinės spaudos straipsnius apie teis- 
mą, sekė žinias per savo motelio televizorių. Buvo pranešta, 
kad jaunoji moteris iš Atlantos per visą savo liudijimą bliovė. 
Ji buvo pakviesta kaip asmenybės liudytoja, ir jos nupieštas 
kaltinamojo portretas neatrodė gražus. 

Prisipažino turėjusi seksualinių santykių su Biliu Djuku. Jis 
visą laiką vertė ją tikėti, kad tai tikra meilė, kuri būtinai pasi- 
baigs vedybomis. Ir visą tą laiką, kai jai žadėjo santuoką, dul- 
kino našlę. 

Bilis Djukas buvo niekšas ir šunsnukis. Nusikaltėlis jis ar ne, 
lems našlės liudijimas, o ši ateidavo į teismą pikta kaip velnias, 
pasirengusi jį sudoroti. 

Dvi dienas Kreitonas sekė kiekvieną jos žingsnį ir laukė 
progos. 

Antros dienos vakarą ji sustojo prie prekybos centro. Kai ap- 
sipirkusi grįžo prie savo mašinos, Kreitonas pasidabino pačia 
nuoširdžiausia šypsena ir priėjęs paklausė, ar ji yra toji mote- 
riškė, kurią matė per televizorių. Pamaloninta ji nusišypsojo, 
plastelėjo dirbtinėmis blakstienomis, atkišo savo baisinius pa- 
pus ir pasakė: taip, tai ji, o ką? 

Kvaila karvė. Nuo jos darėsi bloga. Jis pasistengė nepaliesti jos 
kūno, tiktai gerklę. Išskyrus tai, visa kita buvo stebėtinai lengva. 

Iki to laiko, kol byla atsidūrė pas prisiekusiuosius, jam jau 
mirtinai buvo įgrisusi Omaha, bjaurūs drabužiai iš Wal-Mart 
lentynų ir juodi plaukai. 

Netrukus po to, kai Bilis Djukas buvo išteisintas, Kreitonas 
atsirado prie jo durų ir prisistatė esąs tas, kuriam Bilis skolingas 
gyvenimą. Tada paaiškino amo netekusiam vyrui, ką tas turi 
padaryti mainais. Kreitono įžūlumas Biliui padarė tokį įspūdį - 
ar taip išgąsdino, - be to, jis buvo toks dėkingas už savo laisvę, 
kad nebuvo sunku įtikinti. Šimtas tūkstančių dolerių padėjo 
išsklaidyti visas likusias abejones, moralines ir kitokias. 

Bilis buvo savaip gudrus, bet ne tos pačios lygos kaip Kreito- 
nas. Nė iš tolo. Buvo dar viena skaudžiai maloni smulkmena: 

Bilis nuo pat pradžių turėjo silpną vietą - taijo „mielasis vaiku- 
tis . Jis drebėjo dėl jos gyvybės. 

— Geruolis iki pat savo liūdno galo. 

— Apie ką čia, brangusis? - Kreitonas suvokė, kad kalba bal- 
su, tik kai priėjo mama, nešina mažyčiu puoduku ir lėkštute. 

— Gal espreso? 

— Ačiū, ne. 

— Tavo tėvas kalbasi telefonu su Polo advokatu. 

Ji toliau čiauškėjo, bet Kreitonas nesiklausė. Jis nebuvo kaip 
Bilis prisirišęs prie „mielojo vaikučio. Ir jam nepatiko, kad lie- 
ka palaidų galų. Jeigu Bilis skambino jai į namus, kas žino, ko 
galėjo pripasakoti, sąmoningai ar ne, apie Kreitoną Vilerį? 

— Vienas iš tų spaudos furgonų pievutėje už vartų paliko 
padangos žymę, - skundėsi motina. - Jie visai negerbia kitų 
žmonių nuosavybės. 

Be to, tai turėtų būti linksma. Jis staiga atsistojo. 

— Atleisk, mama. Turiu eiti. 

— Eiti? Maniau, praleisi dieną su mumis. Ir Dagas to tikisi. 
Jis supyks. 

— Kaip nors iškęs. 

— Kąjam pasakyti? Kas tokio svarbaus? 

Kreitonas pasilenkė ir pabučiavo jai į skruostą, o traukda- 
masis mirktelėjo. 

— Turiu pasimatymą. 


čo Skyrius 


I: Kimbal kalbėjosi su Ariele Viljams jos darbovietėje, San- 
fordas Fultono apygardos medicinos tyrimų centre stebėjo Bi- 
lio Djuko autopsiją. Detektyvai nusprendė, kad bus naudingiau 
išsiskirti. Metė monetą, kuriam kur eiti. 

Sanfordas pralošė. 

Jis atsinešė du pakelius mėtinės kramtomosios gumos ir, 
kol Bilio Djuko organai buvo išimti, mankštindamas žandi- 
kaulius keletą juostelių sukramtė. Palikęs asistentui užsiūti, 
teismo medicinos eksperto pavaduotojas nuėjo prie kriauklės 
nusiplauti rankų. Apsidžiaugęs, kad baigta, Sanfordas paklau- 
sė pradinės nuomonės. 

— Jis nukraujavo, ar ne? 

— Peilio padaryta žaizda tikrai galėjo būti mirtina. Jis būtų nu- 
kraujavęs. Greitai. - Patologas nupurtė vandenį nuo rankų ir iš 
laikiklio išsitraukė du popierinius rankšluosčius. - Tačiau, kaip 
suprantu, medikai atvažiavo po kelių minučių nuo sužeidimo. 

— Taip. Mes tiksliai žinome laiką nuo tada, kai buvo užfik- 
suotas 911 skambutis. 

— Jeigu auka nedelsiant būtų gavusi pagalbą traumatologi- 
jos centre, ji būtų išgyvenusi dūrį. 

— Ką tai reiškia? 

— Tai reiškia, kad jis mirė dar prieš nukraujuodamas. Mirė 
nuo kažko kito. 

— Pavyzdžiui, nuo ko? 

- Informuosiu. 

Sanfordas grįžo į policijos skyrių truputį anksčiau už Kim- 
bal, o šioji slapta parsinešė sūrių sausainių ir padėjo ant stalo. 

- Kam šitie? - paklausė Sanfordas. 

— Po autopsijos tau visada bloga. Krekeriai padeda. 

— Ačiū. - Jis iškart porą sukramtė. - Ką pasakė mergina? 

Kimbal atpasakojo pokalbį su Ariele Viljams. 

— Mano nuomone, ji sako tiesą. Truputį mikčioja kalbėda- 
ma apie asmeninius jų santykių niuansus - nieko stebėtino, 
jai nelengva. Šiame darbe dar neilgai. Visi bendradarbiai išsi- 
žiojo. Atrodė išsigandusi ir nekalta, sakė nors ir suprantanti, 
kaip beširdiškai skamba, tačiau apsidžiaugusi, kad Bilis Djukas 
daugiau nebepridarys bėdų. 

Sanfordas suvalgė dar vieną krekerį. 

— Arji ką nors sakė apie Džulę Rutledž? Ar Djukas kada nors 
užsiminė apie ją? 

— Niekada. 

— Būtų pernelyg paprasta, - suburbėjo. 

Suskambo stalo telefonas, jis atsiliepė. 

- Labas, daktare, toks greitas. Taip, verskite ant manęs. - 
Pasiklausė, tada perklausė: - Mirė nuo ko? - Pasilenkęs čiupo 
tušinuką ir bloknotą, kažką brūkštelėjo, tada pastūmė blokno- 
tą Kimbal. Dar minutę klausėsi nepertraukdamas. 

— Ką manote apie laiką? Aha, aha. Gerai. Ar šiandien būsite 
kur netoli, jei prireiktų užduoti keletą klausimų? Puiku. Ačiū, 
kad taip greit apsisukote. - Ir padėjo ragelį. 

— Kepenų nekrozė dėl apnuodijimo, - perskaitė Kimbal, ką 
Sanfordas buvo parašęs bloknote. - Jis buvo nunuodytas? 

— Gydytojas spėja, kad perdozuota acetaminofeno. 

— „Tailenolio“? 

— Panašiau, kad aceminofeno, sumaišyto su propoksifenu - 
jo nėra ant lentynos, tai receptinis vaistas nuo skausmo. 

— Esi tikras? 

— Negi neskaitai lankstinukų, kuriuos kasdien gauname apie 
gatvėje pardavinėjamus narkotikus? 

- Žinau, kad tu teisus, - piktai atsakė Kimbal. - Iš kur tas 
skrodėjas gali žinoti, nuo ko mirė Bilis Djukas? Jis dar neturėjo 
laiko atlikti visą apnuodijimo ekspertizę. 

— Profesionalo prielaida. Sako daug kartų matęs, kai dirbo 
greitosios pagalbos skyriuje. Šie vaistai lengvai pasiekiami, to- 
dėl populiarūs tarp savižudžių. Vienas jo pacientas nuo to mirė. 
Vyrukas surijo visą buteliuką „Darvoceto“, kokias trisdešimt 
keturiasdešimt tablečių, o praėjus dešimčiai valandų persigal- 
vojo. Paskambino 911 ir buvo nuvežtas į greitosios pagalbos 
skyrių. Gydytas įprastais priešnuodžiais, kurie laiku pavartoti 
paprastai padeda. Tačiau jis buvo baisingai perdozavęs, be to, 
per ilgai uždelsęs. Nieko nebebuvo galima padaryti. Kepenys 
buvo visiškai suirusios, ir jis mirė. Patologas sako, žinoma, iš- 
tirsiąs Djuko organus, kaip reikalaujama, bet jau dabar beveik 
yra tikras. 

- Taigi Bilis Djukas jau merdėjo, kai atėjo į Džulės Rutledž 
namus. 

— Panašu, kad taip. - Sanfordas krestelėjęs atvertė užrašų 
knygelę ir perskaitė: - Kaip rodo Grahamo komandos duome- 
nys, jie rado vėmalų ant Rutledž lovos, vonioje ant grindų ir 
tualete. Panašu, kad Bilis Djukas jau kurį laiką ten buvo, kai ji 
grįžo namoir jį rado. Daktaro nuomone, jam darėsi vis blogiau, 
galiausiai išvis ėmė jaustis šuniškai. 

— Ar tas perdozavimas buvo sąmoningas? Savižudybė? 

- Jeigu taip, kam dar vilktis pas ją? 

— Kažkas be galo svarbaus jį vertė tai daryti, - atsiduso Kim- 
bal. - Šiaip ar taip, ji nemelavo sakydama, kad jis atrodė ne- 
sveikas ir reikalingas pagalbos. 

— Vis dėlto norėčiau žinoti, - užversdamas bloknotą pasa- 
kė Sanfordas, - arji kada nors buvo gavusi nuskausminamųjų 
receptą. 


— Labas, Linda. Gal ne laiku? 
Nors su džinsais ir apsmukusiais marškinėliais, o ne karo- 
liuota suknia, Dereko raudonplaukė draugė atrodė žavingai. 

Šiandien jos nuostabūs plaukai buvo susukti į netvarkingą 
kuodą. Klausiamai pasižiūrėjo į juos su Džule, tada žengtelėjo į 
šoną ir mostelėjo užeiti. 

Derekas pabučiavo ją į žandą. 

— Būčiau prieš atvykstant paskambinęs, bet buvome mažu- 
mą užsiėmę. 

— Girdėjau. Per žinias abudu paminėjo. Dabar tu jos advo- 
katas? 

— Nuo vakar vakaro. Lindsė Gravjė - Džulė Rutledž. Džulė - 
Lindsė. 

Moteris nusišypsojo Džulei ir tarė: 

— Buvome susitikusios tą vakarą aukcione. 

— Neatleistina šitaip pas jus įsibrauti, - pasakė Džulė. 

— Turite bėdą? 

— Šiokią tokią, - neslėpė Derekas. - Tačiau ne tokią, kad įsi- 
leisdama mus nusižengtum įstatymui. 

Ji nusijuokė. 

— Įsileisčiau, net jei judu vytųsi policija. Nagi, pirmyn. Perso- 
dinėjau augalus terasoje. 

Jie nusekė paskui ją į nedidelę, bet mielą virtuvę. 

— Kur Džeksonas? - paklausė Derekas. 

— Pas draugą. Ruošiuosi penktą pasiimti. Norite ko nors at- 
sigerti? 

— Aš ne, - pasakė Džulė. 

- Iš tikro mes atėjome pažiūrėti filmo. - Jis kilstelėjo plasti- 
kinį maišelį su pakeliui išsinuomotu vaizdo disku. - Ar galime 
pasiskolinti tavo televizorių? 

— Žinoma, o kas atsitiko taviškiui? 

— Nelabai noriu eiti namo. O Džulės namus šiandien krėtė 
policija. Esu tikras, kad ten viskas išversta. - Jis nepasakojo 
draugei, kad viešbučio kambaryje, kuriame juodu praleido nak- 
tį, vaizdo leistuvo nėra. - Linda, sunku paaiškinti, bet mudu 
manome, kad šis filmas gali duoti raktą. 

— Nuo ko? 

— Nesame tikri, - sąžiningai atsakė Džulė. 

Džulei patiko, kad ji nepuolė daugiau klausinėti. Parodė 
kambarį šalia virtuvės ir pasakė Derekui: 

- Žinai, kur jis, juk pats prijungei. Šaldytuvas jūsų paslau- 
goms. Jei ko reikės, aš lauke. 

Džulė nusekė paskui Dereką į jaukų poilsio kambarį, kuria- 
me, panašu, Lindsė su sūnumi praleisdavo daug laiko. Ant sta- 
lo galo gulėjo rankinis žaidimų pultas Game Boy, iš po sofos ky- 
šojo futbolo bateliai. Ant kortų stalelio - įpusėta dėlionė. Ant 
aukštesniosios kavos stalelio dalies - krūva gerokai suskaitytų 
knygų. Ant sienos - plokščiaekranis televizorius, lentynose po 
juo surikiuoti vaizdo diskai. 

— Padovanojote jiems televizorių? 

— Pernai per Kalėdas. 

— O ką šiemet dovanojote? 

— Wii žaidimų pultą. - Pamatęs jos išraišką, gūžtelėjo. - Ga- 
dinu Džeksoną. Ir pats žinau. Tačiau man patinka, be to, jis 
nėra išlepęs aikštingas vaikiščias. Lindsė jam to neleidžia. 

Jie atsisėdo ant sofos, ir Derekas pulteliu paleido filmą. 

— Ar kada jį matėte? 

— Ne. 

- Ir aš ne. - Kol rodė įžanginius titrus, jis tarstelėjo: - Sėdi- 
me paskutinėje eilėje. Nenorite paišdykauti? - Ji dėbtelėjo, ir 
jis išsiviepė. - Šiaip ar taip, nuostabiai praleidome laiką. 

— Pusę to laiko buvot įsiutęs ant manęs. 

— Tai visai nereiškia, kad nenoriu dabar pat šokti ant jūsų. 

Jis paėmė jos ranką ir nykščiu jautriai vedžiojo per delną. 
Maloni šiluma ėmė srūti ranka aukštyn, bet ji sušnibždėjo: 

— Praleisime įžangines scenas. 

Tai buvo dar vienas Hičkoko trileris, šiurpi istorija apie žu- 
diką maniaką Londone. Derekas didumą prasuko, sustodamas 
prie smurto scenų. 

— Jaučiuosi kaip iškrypėlis, besidomintis vien žiaurumais. 

Pagrindinė scena buvo labai kinematografiška ir labai sukre- 
čianti. Jai pasibaigus, Derekas sustabdė filmą. Kurį laiką juodu 
buvo pernelyg sukrėsti, kad galėtų kalbėti. Galų gale Derekas 
išleido ilgą atodūsį. 


— Mane tai visai išmušė iš vėžių, o jus? 

Ji linktelėjo. 

— Žiaurumas be kraujo. 

— Kaip filme „Nepažįstamieji iš traukinio“. Brutalus. Apskai- 
čiuotas. 

- Ir kaip anas niekšas, šis toks... 

- Susitelkęs. Šaltakraujis. Negailestingas. 

Netardami daugiau nė žodžio, pažiūrėjo filmą iki galo. Vos 
jam pasibaigus, įėjo Lindsė. 

— Jau beveik penkios. Man reikia eiti pasiimti Džeksono. Gal 
prieš išeidama galiu kuo nors pagelbėti? Įdėti šio bei to? 

— Ne, ačiū. Esi tikras angelas, kad leidai pažiūrėti filmą. - 
Derekas atsistojo, priėjo ir smarkiai apkabino. - Abejoju, ar 
tebebūsime, kai judu grįšite. 

— Išeidamas užrakink ir įjunk signalizaciją. Kodą žinai. 

Atsistojo ir Džulė. 

- Lindse, išties esu labai dėkinga. 

— Niekai. Kai susitiksime kitą kartą, tikiuosi, jūsų reikalai 
bus daug geresni. - Maloniai nusišypsojo Džulei, tada kažką 
pašnibždėjo Derekui į ausį ir pakštelėjo į žandą. 

Džulė įsitikino, kad Lindsė tikrai išėjo, tik tuomet paklausė: 

— Ką ji pasakė? 

Jis išsitraukė mobilųjį iš dėklo prie diržo ir pažiūrėjo į ekraną. 

— Buvau išjungęs garsą. Porą kartų skambino Dodžas. Neno- 
rėjau atsiliepti ir išgirsti, ką dar turi pasakyti. 

— Ar Lindsė ką nors sakė apie mane? 

— Sakė, džiaugiasi, kad mes susiėjome. 

- Iš kur žino? 

— Spėju, pastebėjo, kaip jūsų akys apsitraukia svajinga mig- 
lele kaskart, kai pasižiūrite į mane. 

Ji nutaisė rūstų žvilgsnį, Derekas nusikvatojo. 

— Moteriška intuicija? Nežinau. - Atsainiai gūžtelėjo pečiais 
ir toliau naršė telefoną. - Dodžas nepaliko žinutės. Tai veikiau- 
siai reiškia, kad naujienos blogos. 

— Ar pasakojote apie mane Lindsei? 

— Galima sakyti, ne. Tačiau tą labdaros vakarą, kai vežiau ją 
namo, sakė, kad turėčiau palaukti, kiek reikalauja padorumas 
pagerbiant Polo Vilerio atminimą, ir tada pakviesti jus į pasi- 
matymą. 

— Ji taip pasakė? 

— Aha. Tačiau atsakiau, kad nėra skubos, nes jau išdulkinau 
jus, taigi... 

— Ką? 

Jis pašnairavo į ją ir išsiviepė. 

— Erzinu. 

— Juk nepasakojote jai apie tą lėktuvą? 

- Žinoma, ne. Juk aš jos sūnaus krikštatėvis - skambiai sa- 
kant. - Jis spustelėjo Dodžo numerį iš sąrašo. - Tačiau ji mygo 
mane jums paskambinti. Sakė, jūs protinga, elegantiška, mie- 
la - kaip tik tokia moteris, kokios man reikia. 

— Ir kaip atsakėte? 

Jis nusišypsojo. 

— Kažką sumurmėjau, kad labai ačiū, man nereikia piršlio. 
Paskui nuvažiavau tiesiai į jūsų namus ir vos nebuvau nušau- 
tas. Labas, Dodžai. Atsiprašau, aš ką tik... 

Džulė girdėjo aiškiai susijaudinus; Dodžo balsą. Derekas 
pertraukė. 

— Ne, mes visiškai apsirengę. Esame Lindsės Gravjė na- 
muose. Atėjome pažiūrėti filmo, kurį Bilis Djukas... Gerai, 
luktelkit. - Jis įjungė garsiakalbį. - Pasakokit. Dabar abu gir- 
dėsime. 

Dodžas be jokių įžangų paklausė: 

— Ponia Rutledž, ar jūs kada ėmėte receptą nuskausmina- 
miesiems? 

— Kodėl klausiate? 

— Tiesiog atsakykite. 

— Praėjusį pavasarį. 

— Šį tą sužinojau apie autopsiją, - nepatenkintu balsu pa- 
sakė jis. 

— Arjis mirė nuo dūrio? 

— Ne. Tačiau šitaip jums būtų gal net geriau. Galėtumėt tei- 
sintis, kad gynėtės. 

Pagavusi sunerimusį Dereko žvilgsnį, Džulė atsisėdo ant 
Lindsės sofos, baimindamasi, ką dar Dodžas papasakos. 

— Pagrindinis medicinos ekspertų spėjimas - kad Bilis Dju- 
kas mirė perdozavęs receptinių nuskausminamųjų. 

Dodžas nutilo, aiškiai laukdamas, kokia bus jų reakcija. De- 
rekas tylom stebėjo Džulę. Ji beviltiškai mostelėjo rankomis. 

— Polas įsikalė į galvą, kad aš būtinai turiu išmokti žaisti golfą, 
tada galėtume žaisti kartu. Buvau tikra netikša, visai netobulė- 
jau. Beveik apsidžiaugiau pasitempusi juosmens raumenis. Tai 
buvo gera dingstis atsisakyti pamokų. Gydytojas prirašė vaistų 
nuo uždegimo ir nuskausminamųjų, kurie visai atjungia. Aš jų 
bijojau. Tik pirmą naktį porą išgėriau. Dieną pragulėjau lovoje, 
tie nuo uždegimo padarė skausmą visai pakenčiamą. Daugiau 
nieko nebereikėjo. 

— Per kratą policija iškrėtė jūsų vaistų spintelę. Jokių recep- 
tinių nuskausminamųjų, - pasakė Dodžas. - Tačiau Kimbal pa- 
skambino jūsų gydytojui. Gavote receptą kovą. 

— Džule, ar neišmetėte likusių tablečių? - paklausė Derekas. 

— Ne. Norėjau turėti, jeigu kartais nugara vėl imtų skaudėti. 
Veikiausiai Kreitonas jas paėmė, kai buvo mano namuose. Aš 
jų nepasigedau, net kai kitą dieną viską valėme. 

Po trumpos, bet išraiškingos pauzės Dodžas tęsė: 

— Sanfordas šiek tiek pasiaiškino. Tarp perdozavimo simp- 
tomų - vėmimas, tulžis, orientacijos praradimas, sunku kalbė- 
ti ir vaikščioti, konvulsijos. Tiksliai tai, ką pasakojote policijai 
apie Bilį Djuką. 

— Tai ne įrodymas, - pasakė Derekas. - Tokie simptomai ga- 
lėjo atsirasti ir dėl kitų priežasčių. 

- Jie atliks išsamią toksikologinę ekspertizę. Gali būti, kad 
jo kepenis suspirgino kas nors kitas. Tačiau kol kas... 

— Dar vienas įkaltis prieš mane. - Nė vienas iš vyrų nepuolė 
prieštarauti, ir ji suprato, kad juodu galvoja taip pat. - Pone 
Hanli, spėju, kad, jūsų manymu, tai įrodo mano kaltę. 

Girdėjosi, kaip Dodžas gargaliuodamas atsikosėjo. 

— Ne, ponia Rutledž. Iš tikro turėčiau jūsų atsiprašyti. 

Dereko antakiai pakilo. 

— Už ką? 

— Kreitonas buvo paauglių įskaitoje - kaip ir įtarėte. Mačiau 
bylą vos penkias minutes, bet to užteko suprasti, kad ji buvo 
visiškai teisi dėl to vyruko. Jis iškrypėlis. Ten krūva visokio 
mėšlo, bet papasakosiu tik esmę, nes pamatęs išsigandau, kad 
turime tikrai mažai laiko. 

Derekas su Džule žiūrėjo vienas į kitą rimtais veidais, toks 
buvo ir Dodžo balsas. Niekatras nepertraukė. 

— Kreitono klasėje buvo toks Džeris Baskombas. Prabangi 
parengiamoji mokykla Šiaurės Karolinoje. Kreitonas dievago- 
josi, kad Džeris drabužinėje reikalavo sekso, todėl medžiokli- 
niu peiliu nupjovė jam mažąjį pirštą. Užuot paprasčiausiai pa- 
sakęs, kad ačiū, nenoriu, visam gyvenimui sužalojo berniuką. 
Baskombų vaikis visaip prisiekinėjo neturįs homoseksualių 
polinkių, tai jam net neatėję į galvą. Policija pirmiausia klausi- 
nėjo, kam Kreitonui medžioklinis peilis sporto salės spintelėje. 
Kol tyrimas tęsėsi, Vileriai nuėjo pas tą kitą šeimą ir pasakė, 
kad galima užglaistyti nesutarimus per tarpininką. 

— Lažinuosi, buvo pagrasinta: jeigu Baskombai neleis numa- 
rinti bylos, Džeris bus parodytas kaip bendramoksliams besi- 
siūlantis degeneratas, - pasakė Derekas. 

— Šiaip ar taip, Kreitonas taip ir nebuvo apkaltintas. Proble- 
ma išsisprendė. 

— Pinigai pakeitė savininkus? 

— O kaip manote, advokate? Eikime prie kitos vasaros. Krei- 
tonas penkiolikos, stovykloje. Tokia Sara Volker apkaltino jį 
išprievartavimu. Prisipažino, kad buvo prisisiurbusi kontra- 
bandinio alkoholio prie keptų dešrelių. Kreitonas pakvietė ją 
vieną pasivaikščioti miške. Kai po valandos ji parsvirduliavo, 
iš makšties tekėjo kraujas. Buvo puolusi į isteriją. Jo versi- 
ja - nežinojo, kad ji skaisti, leidosi jos vedamas, davė tai, ko 
ji norėjo. 

— Be abejo, ji prašė būti kankinama, - sarkastiškai įsiterpė 
Džulė. 

— Jis tai pavadino „šiurkščiu seksu . Citata iš jo parodymų. 
Mergaitė buvo visiškai paklaikusi. Jai reikėjo psichologo. Neiš- 
eidavo iš kambario. Jos šeima reikalavo, kad prokuratūra pa- 
reikštų kaltinimą, - bet staiga keletas kitų stovyklos berniukų 
pareiškė esą pasiruošę paliudyti, kad ji su jais santykiavo - ran- 
komis, burna ir kitaip. Sakė, kad Sara tik techniškai buvo skais- 
ti, ir jeigu jie būtų miške jos gundomi, būtų pasielgę lygiai kaip 
ir geras jų bičiulis Kreitonas. 

— Kreitonas neturi bičiulių, - pasakė Džulė. 

— Tiesiog aplinkui pasklido daug šlamančiųjų. - Iš telefono 
pasigirdo, kaip Dodžas nusispjovė. 

— Leiskite spėti, - įsiterpė Derekas. - Viskas taip ir nuplaukė. 

— Kai Sara Volker atsisakė liudyti, kaltinimai buvo atmesti. 

— Ar jos šeimos kišenės išsipūtė? 

— Byloje apie tai nekalbama, bet aš taip manyčiau, - pasakė 
Dodžas. - Yra ten ir daugiau. Smulkesnių nusižengimų, nuo 
pat tada, kai dar buvo vaikas. Vyras pranešė, kad su žmona at- 
sibudo naktį ir pamatė Kreitoną, tiesiog stovintį prie lovos ir 
žiūrintį. Tai buvo priskirta lunatizmui. Manikiūrininkė, kuri 
ateidavo į jų namus sutvarkyti Šeronos Viler nagų, kaltino, kad 
jis apsinuogino prieš ją „sužadintos būsenos . Jis prisipažino 
masturbavęsis, bet sakėsi nė nenutuokęs, kad ji mato, - tuomet 
kyla klausimas, kaip jo sėkla pateko ant jos bato. Tačiau mani- 
kiūrininkė staiga gauna darbą prabangioje gydykloje Amilijos 
saloje. Dar viena mergaitė, Alisona Peri, per jo šešioliktą gim- 
tadienį nuėjo su juo į pasimatymą. Jis pakvietė ją pasivažinėti 
savo naujuoju automobiliu atlenkiamu stogu ir išprievartavo 
analiniu būdu. Jis aiškino, esą juodu susitarę, kad tai patiki- 
miausias būdas išvengti nėštumo. 

— Viešpatie! - Derekas abiem rankom persibraukė per veidą. 

— Ar buvo kada nors suimtas? 

— Nė karto, ponia Rutledž. 

— Vileriai papirko visus jo kaltintojus. 

— Ir veikiausiai kartu davė kyšį daugeliui įvairių pareigūnų, - 
pridūrė Dodžas. - Visa kita, ką dar jis padarė, - smulkios niek- 
šybės, rodančios jo iškrypėlišką elgesį. Ir štai ką aš manau - 
kad jis yra pribrendęs žmogžudystei. 

Džulė sausai nusijuokė. 

- Jis iškrypėlis, o pagrindinė įtariamoji - aš. 

— Dodžai, aplenkite juos vienu žingsniu ir duokite mums ži- 
noti, - pasakė Derekas savo tyrėjui. 

— Tai ir darau. - Jis atsijungė. 

Derekas susimąstęs plekšnojo telefonu sau į lūpas. 

— Kas dabar? - Džulė mostelėjo į televizorių. - Filmas nieko 
nepaaiškino. 

— Nenorėčiau taip greitai šito nurašyti kaip nereikšmingo. - 
Jis įsispoksojo į tuščią televizoriaus ekraną, tarsi vėl matytų 
neseniai regėtus vaizdus, tada atsigręžė į Džulę. - Nepanašu, 
kad Bilis Djukas turėjo filmų rinkinį, kuris padėjo trumpinti 
vienatvės valandas „Trijų pušų viešbutyje. Turėjo tik vieną. 
Šitą. Kodėl būtent šį filmą? Iki šiandien nebuvau apie jį girdė- 
jęs. Ar Kreitonas jį jam davė? Kada? Ir kur? - Jis trenkė kumš- 
čiu sau į delną. - Po velnių! Kodėl negalime rasti tarp jų jokios 
sąsajos? 

— Mano visos viltys - mergina, kuri atpažino Bilį Djuką. Tačiau, 
pasak Dodžo, ji nieko naudingo negalėjo papasakoti Kimbal. 

Staiga Derekas liovėsi vaikščioti. 

— Atsimenate, ką sakiau apie taisyklę numeris vienas? Kad 
pinigai yra motyvas. 

— Atsimenu. 

— Ar žinote, ką sako taisyklė numeris du? 

—- Ką? 

— Visi meluoja. 


Kad išvengtų žurnalistų, laukiančių nors trumpo komentaro, 
Kreitonas išėjo pro ūkinius tėvų valdos vartus. Nužingsniavo į 
savo butą ir kitas pusantros valandos mankštinosi namų spor- 
to salėje, kol kūnas ėmė blizgėti nuo prakaito. 

Nusišluostė, tada atsigulė į saulės lovą, kad nuglotnintų įde- 
gį. Vėliau penkiolika minučių pastovėjo garinėje dušinėje, kad 
išeitų iš kūno visi nešvarumai. Tada karštas dušas su muilu, 
tuomet - nyris į ledinį baseiną, kad visos poros užsidarytų. 
Prieš valydamasis dantis, vaškuotu siūlu išsitrynė tarpdančius, 
paskui taip juos ėmė šveisti, kad išspjauta pasta buvo raudona 
nuo kraujo. 

Apkarpė ir nusidilino nagus. Pasidarė šveičiamąją veido 
kaukę, tada išsitepė kvapniaisiais aliejais, ir oda tapo stangri 
ir jaudri. Ypač kruopščiai išsidžiovino ir susišukavo plaukus. 

Prieš apsirengdamas stabtelėjo pasigėrėti begale savo at- 
vaizdų ant veidrodinių vonios sienų. Visais kampais matė savo 
nušveistą nuogą kūną. Nerado jokių kliaudų. 

Iš užpakalio atrodė kaip Adonio statula. Tobulų proporcijų, 
nudegęs nuo pečių iki šlaunų. Sėdmenys stangrūs, iš šonų šiek 
tiek įdubę, gražia kreive pereinantys į šlaunis. Valandos teniso 
korte išryškino raumenis. 

Iš priekio dar labiau sau patiko. Ir kas galėjo nepatikti? Sau- 
lės nugairinti plaukai. Jūros mėlynumo akys. Nosis, kurios net 
labiausiai patyręs, pats brangiausias plastinės chirurgijos spe- 
cialistas negalėtų patobulinti. Lūpos gražios formos, jautrios, 
raudonio nei per daug, nei per mažai. Burną nuo per didelio 
dailumo saugo atsikišę žandikauliai ir kampuotas smakras. 

Krūtinė nebuvo plaukuota. Jeigu būtų, turėtų plaukus paša- 
linti. Gauruota krūtinė jam asocijavosi su filmais apie barba- 
rus - apžėlusius vyrus, kurie graužia gyvulių kaulus ir poruoja- 
si su moterimis purvinomis kojomis. Bjauru. 

Jo krūtinė buvo lygi ir tarsi paauksuota. Palietė spenelius, ir 
kai tie sukietėjo, sužnybo, kol malonumas virto skausmu. Penis 
krustelėjo, tada pakilo ir sukietėjo. Jo grožis išspaudė ašaras. 

Lėtai masturbavosi, tempė laiką, mėgaudamasis kiekviena 
buvimo su daugeliu šitų savo atvaizdų akimirka. Išsiliejus sėk- 
lai, pasijuto nusilpęs, bet pakylėtas. 

Apsirengė visiškai naujais drabužiais. Laukė svarbus vaka- 
ras, ir jis norėjo atrodyti kuo geriau. Gaila, niekas apie tai ne- 

žinos, tiktai jis pats. Jeigu galėtų kam nors papasakoti, kaip 
nuostabiai jis pavertė filmo siužetą gyvenimo drama! 

Džulė išgarsėjo per Bilį Djuką, kaip ir Bilis išgarsėjo per dėdę 
Polą. Niekas nežino - ir negali žinoti, - kad Bilis buvo tik atli- 
kėjas. Kūrėjas - Kreitonas. 

Išties apmaudu, kad jam nelemta patirti pelnyto pripaži- 
nimo. Tačiau likti nežinomam - kaina, kurią tenka mokėti už 
savo išskirtinį talentą. Dar paauglys jis susitaikė su tuo, kad 
niekas niekada negalės - nepajėgs - suvokti, koks jis genialus. 
Tiktai jis pats. 

Ir, žinoma, jo aukos. 

Svarbiausioji šio vakaro dama gana naivi. Ji mirs visiškai su- 
trikusi, nes nė už ką nesugebėtų nujausti, kas jos laukia. Tobu- 
las lūžio taškas. 


€0 SHUliUs 


| dienos trukdžių, pusę aštuonių Arielė buvo vis- 
ką paruošusi vakaro pasimatymui. Namas prisipildė malonaus 
kepsnio kvapo. Šaldytuve vėso salotos. Pakiliai nuteikė at- 
kimšto kabernė dvelksmas. Stalo viduryje - vaza su rožėmis, iš 
šonų - liaunos žvakės, paruoštos uždegti. 

Ji taip susitvarkė, kad liko net dvylika minučių palįsti po 
dušu ir prieš persirengiant atnaujinti makiažą. Suknelė su raiš- 
teliu ant sprando, o jos pridurkai - skandalingai aukštai. 

Ištrynė losjonu nuskustas kojas ir įsispyrė į aukštakulnes ba- 
sutes, pašiaušė plaukus, teptelėjo kvepalų ant nuogų pečių ir tarp 
krūtų, įsivėrė į ausis auksines vieleles - ir buvo pasiruošusi. 

Pusę aštuonių uždegė žvakes, tada slapčiom pro durų lan- 
gelį nužvelgė gatvę, nekantraudama sužinoti, ar jis neatva- 
žiuoja su savo Porsche. Įsivaizdavo, ką pagalvos kaimynai, kai 
mašina prariaumos per jų kuklių namų kvartalą ir sustos ties 
jos durimis. 

Penkios po pusės aštuonių patikrino, ar kepsnys nedžiūsta. 

Be penkiolikos aštuonios šiek tiek susirūpino, bet tik tiek. 
Jis galėjo užstrigti spūstyje. Koks žioplinėjančių turistų au- 
tobusas, kam nors nuleido padangą, kokia nedidelė avarija — 
maža kas galėjo atsitikti, kad imtum judėti vėžlio žingsniu. 

Be dešimt aštuonios pasakė sau, kad numirs, jeigu jis dar 
kartą ją apvylė. Tikrai taip padarys. 

Kas tai - specialus sumanymas sušikti Arielei savaitę? 

Šiandien vos neapalpo, kai buvo pakviesta į boso kabinetą ir 
tas ją pristatė tokiai striukai detektyvei. 

— Ji nori užduoti jums keletą klausimų. 

Labai švelniai pasakyta. Detektyvė visą pusvalandį ją kanki- 
no begaliniais klausimais apie Bilį Djuką. Nepraėjus nė valan- 
dai po to, kai nusprendė, kad Bilį kaip nebegyvą gali suvisam 
išmesti iš galvos. Nuostabu - ir miręs jis kelia grėsmę. 

Prisipažino esanti ta anoniminė skambintoja, vylėsi šitaip 
įrodyti, kokia yra rimta pilietė. Tačiau nepavyko taip lengvai iš- 
sisukti. Roberta Kimbal ir toliau kibo, klausinėjo apie Omahą. 

- Ar ten judu gyvenote kartu? 

— Ne. Niekada. Jis keletą naktų praleido bute, suprantate? 
Tai viskas. 

Ji ypač domėjosi, kada Arielė paskutinį kartą matė Bilį. 

— Nemačiau nuo jo teismo. - Ji nepasakojo detektyvei apie 
vakarykštes jo pastangas rasti ją namuose. 

Detektyvė priminė nuolatinius jo skambučius. 

— Tačiau jis niekada nieko nesakė, nekalbėjau ir aš. Visada 
padėdavau ragelį. 

— O kaip jūsų kambario draugė? Ar ji kada nors kalbėjo 
sau juo? 

— Ne. Kerolė šią vasarą gyvena Atėnuose. 

Detektyvė paklausė, ar Bilis Djukas kada nors užsiminė apie 
Polą Vilerį arba Džulę Rutledž. 

— Ne. Esu dėl to visiškai tikra. Nebuvau apie juos girdėjusi iki 
pono Vilerio nužudymo. 

Arielė į visus klausimus atsakė sąžiningai, bet nuo savęs nie- 
ko nepridėjo. Pagaliau detektyvė, rodos, įsitikino, kad Arielė 
papasakojo viską, ką žino, ir toliau klausinėdama tik gaištų lai- 
ką. Tad padėkojo už bendradarbiavimą ir išėjo. 

Arielė grįžo prie savo darbo ir pasistengė smalsiems ben- 
dradarbiams parodyti, kad pokalbis jai visai nerūpi. Iš tikro jis 
nebuvo malonus, tačiau ji laikėsi gerai. Bilis negyvas. Jam mo- 
terų medžioklė baigėsi. Netrukus žmonės užmirš, kad ji nors 


probėgšmais buvo su juo pažįstama. 

Vėl ėmė įtikinėti save, kad niekas, ypač velionis Bilis Dju- 
kas, negali jai sugadinti vakaro su Toniu. Darbui baigiantis, jau 
visai buvo išmetusi iš galvos detektyvę ir viską, kas siejosi su 
Biliu, gyveno ateinančio vakaro laukimu. 

Dėl viso pikto nekėlė savo telefono. Kai grįžo namo, jis vie- 
nodais tarpais vis suskambėdavo. Neatpažino numerio, nebu- 
vo ir skambinančiojo vardo. Baimindamasi, kad tai Roberta 
Kimbal nori dar pakamantinėti, leido, kad už ją kalbėtų balso 
atsakiklis. 

Žinojo, kad tai ne Tonis. Nebuvo davusi jam jokio numerio, 
nei mobiliojo, nei namų, ir taip padarė ne iš neapdairumo, o 
sąmoningai - slapta baiminosi, kad jis ją pames. 

Kai atėjo aštuonios, o jis nesirodė, ji nusprendė, kad ir ne- 
beateis. Kaip jis galėjo du kartus taip padaryti? Kaip ji ir antrą 
kartą galėjo būti tokia lengvatikė? Jis veikiausiai mano sutikęs 
pačią didžiausią kvailę. Jei išvis apie ją galvoja. 

Po aštuonių penkiolika užpūtė žvakes ir nuėjo į miegamąjį 
persirengti. Kūkčiodama nusispyrė basutes ir jau siekė sukne- 
lės raištelio, kai pasigirdo tylus beldimas į priekines duris. 

Širdis vos neiššoko iš krūtinės. Iškart užmiršo visas baisybes, 
kurių apie jį prisigalvojo, visus šlykščius vardus, kuriais pavadi- 
no. Svaigstančia iš laimės galva nulėkė prie durų ir atlapojo. 

Jo vardas sustingo lūpose. 


Tuo metu, kai Arielė Viljams nekantriai laukė pasimatymo, ki- 
tame miesto gale Derekas šaukė į savo mobilųjį: 

— Ką turit omeny sakydamas, kad ji aikštijasi? 

— Negi nežinote, ką reiškia žodis aikštijasi? — rėžė atgal 
Dodžas. 

— Taip, žinau, ką reiškia aikštijasi, tačiau maniau, kad judu 
susitaikėt. Viskas, ko mums reikia, - tik adresas. 

— Advokate, noriu priminti, jeigu kartais nežinojote, - jūs 
nesate pats mėgstamiausias žmogus policijos departamente. 
Per jūsų malonę pernelyg daug šunsnukių išėjo į laisvę. Dabar 
stengiatės išsukti tą vaikėzą Konorą. Keliate triukšmą, kad pir- 

mieji į įvykio vietą atskubėję farai susišiko rinkdami įkalčius, 
todėl kaltinamajam palanki informacija buvo prarasta. Nuo 
O. Dž. Simpsono teismo farai dar nėra taip siutę ant gynybos 
advokato. Tai pirma. 

— Arjau baigėte? 

— Tik pradedu. Truputį nuleiskite garą. Gavau jums tą pa- 
auglių įskaitos bylą? Gavau. Galima sakyti, teko tam vyrukui 
pačiulpti - ar nors ačiū sulaukiau? 

— Atsiprašau. Ačiū. 

— Nėra už ką. 

— Bet, Dodžai, mums reikia to adreso. 

— Suprantu. Tačiau jeigu puikieji Atlantos detektyvai nesi- 
domi, kas nudobė jūsų šunį, negi, po velnių, neaišku, kad jie 
visai nenusiteikę dalintis su jumis informacija, net ir tokia kaip 
Arielės Viljams adresas. Aš galiu pakišti Dorą. Ji vieniša mama, 
du vaikai. Turi saugoti savo darbą. Sako, jeigu paaiškės, kad tai 
ji nutekino jums informaciją apie ponios Rutledž namų kratą, 
autopsiją, taip pat... 

— Na gerai, gerai. - Derekas pavargusiu mostu brūkštelėjo 
sau per kaktą. Pažiūrėjo į Džulę kitoje sėdynėje - ši kalbėjo te- 
lefonu su Kete. Papurtė galvą, duodama suprasti, kad ir jai ne 
geriau sekasi. 

Tuo tarpu Dodžas pasakojo toliau: 

— Dabar viskas dar labiau susikomplikavo, nes jie oficialiai 
paskelbė iešką Džulės apklausti dėl Djuko mirties. 

- Žinau, kad darote, ką galite. Bet man tikrai reikia to adre- 
so. Arielė Viljams gali būti visos šios painiavos raktas. 

- Be to... 

— Ką? 

— Na, žinant, kas per paukštis tas Kreitonas Vileris, man 
smarkiai neramu dėl tos mergaitės. Jam neturėjo patikti, kad 
ji pranešė policijai apie Djuką. 

— Tai dar viena priežastis kuo greičiau ją surasti. Grįžkite pas 
savo draugę. Pažadėkite, kad leisite jai būti ant viršaus. - Dere- 
kas užvožė telefono dangtelį. 

Džulė ką tik buvo baigusi pokalbį ir dabar klausiamai žiū- 
rėjo į jį. 

— Neklauskit, - pratarė jis. - Ar Ketė ką pešė? 

— Paskambino į kompaniją, kurioje dirba Arielė Viljams, ta- 
čiau jau po darbo valandų, tad atsiliepė tik atsakiklis - paprašė 
nurodyti vardą, telefono numerį, kokia iškilo problema, ir kas 
nors paskambinsiąs. Taip pat peržiūrėjo visus įmanomus tele- 
fonų sąrašus, tačiau Viljamsų - tūkstančiai, nė vienas numeris 
neatitinka. O jeigu mergina susilaukdavo tokių nesąmoningų 
skambučių, vargu ar išvis jos telefonas yra tuose sąrašuose. At- 
sidariusi Google, rado Arielės puslapius Facebooke ir My-Space, 
tačiau niekatroje nėra namų adreso, be to, paskutinį kartą ten 
lankytasi prieš porą savaičių. Ketė parašė jai laišką. Jokio atsa- 
ko. Vis dar ieško. 

Džulė išėmė iš dėžutės atšalusią keptą bulvytę, tačiau persi- 
galvojo ir numetė atgal. 

— Jaučiuosi bjauriai, prašydama Ketės daryti tokius dalykus. 

— Ji nori padėti. Pati taip sakė. Jaučiasi skolinga, kad jums 
už nugaros kalbėjosi su policija. 

- Žinau, kad ji nuoširdžiai stengiasi. Tačiau aš esu bėglė. Pa- 
dėdama ji tampa bendrininkė. 

— Niekas jos neklausė, ar nežino, kur esate. 

— Nes ji neatsiliepia į detektyvų skambučius. Neatsako į jo- 
kius skambučius, tiktai mano. Tai sąmoningas išsisukinėjimas. 

— Tačiau pateisinamas. Net jeigu jie paklaustų, kur jūs, ji 
visai sąžiningai atsakytų nežinanti, nes iš tikrųjų nežino. - 
Jis pažiūrėjo pro priekinį langą į neonu švytinčius auksinius 
McDonald's reklamos lankus. Prie važiuotųjų langelio buvo už- 
sisakę po didįjį mėsainį, dabar sustoję valgė ir skambino. 

Derekas tikėjosi, kad su jais Arielė Viljams bus atviresnė 
negu su tokia bauginančia detektyve kaip Roberta Kimbal. 
Šiaip ar taip, vertėjo pabandyti, ir vos išėję iš Lindsės namų 
ėmė jai skambinėti, tačiau visą laiką atsiliepdavo atsakiklis. 

Jie beveik tris valandas laukė, kol Dodžas atknis kokios nors 
vertingos informacijos, gaus adresą, bet šiam vis nesisekė. Jis 

negalėjo susisiekti su savo šnipais nei automobilių registravi- 
mo biure, nei mokesčių inspekcijoje - tie būtų priėję prie jos 
duomenų. O dabar ir jo draugė policininkė ėmė aikštytis. 

— Pamėgins jai prisimeilinti, - pasakė Derekas. 

— Neįsivaizduoju Dodžo meilinantis. 

— Na, truputį perdėjau. 

Džulė suvyniojo mėsainio likutį ir kartu su nesuvalgytomis 
bulvytėmis įdėjo į maišelį. 

— O aš slapstausi nuo teisingumo. Kaip manote, ar jie gali 
mane nuteisti? 

— Jokiu būdu. 

— Ar šnekate, kaip širdis liepia, ar tai objektyvi profesionalo 
nuomonė? 

— Su tuo, ką turi, jie negali jūsų nuteisti. Ant šito pastatyta 
mano karjera. 

Ji blausiai šyptelėjo. 

— Manau. 

- Ir aš nesitrauksiu. 

— Aš ne tiek bijau būti nuteista ir nubausta, kiek to, kad Krei- 
tonas liks laisvas. Derekai, jis velnias. 

Jis sudėjo savo likučius į tą patį maišelį. 

— Neimsiu ginčytis. Po to, kai radau Magę, tik kartą buvau 
savo namuose. Nenoriu grįžti. Be jos negaliu įsivaizduoti savęs 
tuose kambariuose. Beprasmis žiaurumas. Jis tai padarė gry- 
nai iš niekšiškumo. Velniškumo, jei taip labiau patinka. Jis ne 
tik užmušė mano mylimą gyvūną - jis išniekino mano namus 
ir šie niekada nebebus tokie pat. Vos apie tai pagalvoju, manyje 
viskas užverda. Ir kai pagalvoju apie Magę... - Užgniaužė gerk- 
lę, ir jis nutilo. 

Džulė pasilenkė per pavarų dėžę, suėmė jo skruostus ir švel- 
niai pabučiavo į lūpas. 

Kai atsitraukė, jo akys kurį laiką klaidžiojo jos veidu. Tada 
jis sušnibždėjo: 

— Prisimenate, ką kalbėjau per pusryčius apie mūsų susitiki- 
mą, įsimylėjimą? 

Ji linktelėjo. 

— O dabar spėkite, ką pasakysiu. 

Jis įbedė į ją reikšmingą žvilgsnį ir nenuleido akių tol, kol 
suskambo telefonas. Atvožė dangtelį. 

— Pasakykit, kad Dora suminkštėjo. 

— Man veikiausiai teks ją vesti. 


— Arielė Viljams? 

Juos pamačius, džiugi jaunos moters šypsena akimoju din- 
go. Skruostai liepsnojo, ir Džulei buvo akivaizdu, kad ji ką tik 
verkė. Blakstienų tušas buvo nubėgęs. Buvo apsirengusi ypa- 
tingai progai, ne šiaip ramiam vakarojimui namie, tik be batų. 
Už jos nugaros Džulė matė dūmų sruogeles, kylančias nuo ką 
tik užpūstų žvakių. 

— Arielė Viljams? - vėl paklausė Džulė. 

Ši be žodžių linktelėjo. 

— Mano vardas Džulė Rutledž. 

Ji regimai nurijo seiles. 

— Žinau, kas jūs. 

— Iš kur? - paklausė Derekas. 

Jos akys peršoko prie jo. 

— Mačiau per televizorių. Per žinias. 

— Mano vardas Derekas Mičelis. - Kai ji nieko į tai neatsakė, 
nė nekrustelėjo, jis pridūrė: - Norėtume su jumis pasikalbėti. 

— Apie ką? Jeigu apie Bilį, tai policijai jau pasakiau viską, ką 
žinau. - Jos apatinė lūpa šiek tiek drebėjo. - Be to, dabar ne 
pats tinkamiausias metas. 

— Ar žinote, kaip Bilis Djukas mirė? - paklausė Džulė. 

- Jūs jį nudūrėte ar kažkas panašaus. 

— Medicinos ekspertas mano, kad jis mirė suirus kepenims, 
nes perdozavo vaistų. 

Arielės akys, dar blizgančios nuo nesenų ašarų, išsiplėtė. 

— Niekada negirdėjau, kad jis vartotų vaistus. 

— Jis krito ant mano peilio, kurį laikiau rankose apsiginti, 
tačiau mirė perdozavęs paprastų vaistų. Aš jam jų nedaviau. 

Mes, ponas Mičelis ir aš, manome, kad juos davė žmogus, var- 
du Kreitonas Vileris. - Džulė patylėjusi tarė: - Ariele, maldau- 
ju, gal galime trumpam užeiti? Ilgai netrukdysime. Tai labai 
svarbu, kitaip nebūtume taip jūsų užklupę. 

Mergina peržvelgė abudu, tada atsiduso. 

— Gerai, užeikit. 

Durys atsidarė tiesiai į svetainę. Ji mostelėjo jiems į sofą 
spalvingo muslino užvalkalu, ant kurios buvo išmėtytos švie- 
sios pagalvėlės. Sofa ir lenkto medžio supamasis krėslas buvo 
pagrindiniai kambario akcentai. Dar buvo du nesuderinti stalai 
su lempomis, vešlus gerai prižiūrimas fikusas netoli lango, ant 
sienų - įrėmintos kelionių nuotraukos. Įrengtas kukliai, bet 
skoningai, kambarys Džulei priminė jos pirmą butą Paryžiuje. 
Malonus ir labai tvarkingas. 

Arielė atsisėdo į supamą krėslą, ir Džulei pasirodė, kad jai vi- 
sai nerūpi neijie, nei tai, kas juos privertė iš anksto nepranešus 
atsirasti prie jos durų. Ant valgomojo stalo buvo išdėlioti indai, 
taurės, gėlės ir žvakės. Vyno butelis atkimštas, bet pilnas. 

Džulė pastebėjo, kaip ilgesingai Arielė į jį pažiūrėjo. 

— Laukiate svečio? 

— Taip, bet jis... jis, rodos, vėluoja. 

Tai paaiškino, kodėl žvakės neseniai užpūstos, kodėl ant 
skruostų ašarų vagelės. 

— Jis daug neteko, - pasakė Derekas. - Kvepia puikiai, o ta 
pribloškianti suknelė... 

— Ačiū. - Ji paraudo. - Tad ką norėjote sužinoti? 

— Pradėkime nuo to, kaip jūs susipažinote su Biliu Djuku. 

Ji pavartė akis. 

— Prakeikiau tą dieną. Mes su drauge ėjome per klubus. 

— Tai buvo Omahoje? - pertraukė Derekas. 

Ji linktelėjimu patvirtino. 

— Bilis pasirodė tame klube, kuriame mes buvome. Tą vakarą 
pasiautėme. Paskui jis nuolat ten užsukdavo. Buvo patrauklus. 
Draugiškas. Puošniai apsirengęs, važinėjo gražia mašina, visus 
mielai vaišino. Buvo didelis pagyrūnas, visada elgėsi kaip ban- 

dos vedlys, visada švaistėsi pinigais. Bet niekada neaiškino, kuo 
verčiasi, iš ko gyvena. Dabar suprantu, kodėl nekalbėjo apie 
savo darbą. Jis buvo profesionalus sukčius. Suvedžiotojas. 

- Ir jūs ilgai nežinojote, kad jis buvo susidėjęs su našle ir ją 
apvaginėjo? 

— Dievas mato, ne! Tačiau jau anksčiau ėmiau įtarti, kad jis 
nepatikimas. 

— Kas sukėlė tokius įtarimus? 

— Jis neateidavo į pasimatymus. Tiesiai neatsakydavo į tie- 
sius klausimus. Keletui dienų dingdavo, tada pasirodydavo su 
glėbiu gėlių ir buteliu vyno, tačiau nesiaiškindavo, kur buvo. 
Viskas rodė, kad gyvena dvigubą gyvenimą. - Ji atsisuko į Džu- 
lę. - Tačiau jūs suprantate, kokios mes, moterys. Nenorime 
pripažinti to, ką širdyje žinome. 

Ji įbedė žvilgsnį į stalą, ir Džulę sujaudino tas aiškiai mato- 
mas nepasitenkinimas savimi. Ji atrodė miela mergina, ir tokia 
įskaudinta. Vėl pakėlusi akis pasakė: 

— Kai Bilį suėmė, man tai atrodė galimybė pradėti viską iš 
naujo. Įkalbinėjau Kerolę... 

— Kerolę? - paklausė Derekas. 

— Ji mano kambario draugė. Įkalbinėjau kraustytis iš Omahos 
ir įsikurti kur nors kitur. Atsikraustėme čia. Mums čia patiko. 
Maistas. Kaip žmonės kalba. - Jos antakiai piktai pasišiaušė. — 
Nelabai nustebau, kai Bilis buvo apkaltintas turto prievartavimu. 
Teismas ir visa kita. Ir tada jį paleido! Negalėjau tuo patikėti. 

— Prokuroras buvo skystalas, - pasakė Derekas. - Neturėjo 
visos bylos remti vien aukos parodymais. Pralaimėjo tą pačią 
minutę, kai našlė mirė. 

Arielė keistai į jį pažiūrėjo. Džulė paaiškino: 

— Jis gynybos advokatas. 

— Ą. 

Tuo tarpu Derekas tęsė: 

— Jis atsekė jus į Atlantą. 

— Ir aš negalėjau tuo patikėti. Vos pradėjome naują gyveni- 
mą naujoje vietoje. Kai pirmą kartą paskambino ir prisistatė, 

įsiutau ir padėjau ragelį. Jis neturėjo mano mobiliojo numerio, 
bet nesiliovė skambinęs namų telefonu. 

- Žinome, kaip jis elgiasi, - pasakė Derekas. - Jis neprataria 
nė žodžio. Jūs padedate ragelį. 

Susidrovėjusi ji susigūžė. Derekas dirstelėjo į Džulę, ir ši su- 
vokė, kad jis pajuto Arielę meluojant. 

— Aš sakiau detektyvei - kaip ji, Kimbal? - sakiau, kad nie- 
kada nekalbėjau su juo. Bet tai ne visai tiesa. Jis skambinėjo ir 
tą vakarą, kai aš paskambinau specialiu numeriu ir pasakiau jo 
vardą. Galų gale užkniso tie kvaili skambučiai, ir aš jį aprėkiau, 
pasakiau, kad jis apgailėtinas, kad toks skambinėjimas vaikiš- 
kas, ir liepiau liautis. Be abejo, jis nesiliovė. Skambinėjo iki pat 
to vakaro, kai mirė. Skambino iš numerio, kurio neatpažinau, 
tad atsiliepiau. Bet tai buvo jis. 

Džulė palinko į priekį. 

— Ar jis ką sakė? 

— Mėgino sakyti, bet kažkaip nerišliai. Aš nesu... - Ji už- 
sidengė ranka burną. - O Dieve. Manote, kad tada jau buvo 
apsinuodijęs? Skambino pagalbos? Aš nukėliau ragelį, - ištarė 
prislėgtu balsu. 

— Pamanėte, kad tai dar vienas jo įkyrus skambutis, - švel- 
niai ištarė Derekas. 

Jos akys baimingai lakstė nuo vieno prie kito, apatinė lūpa 
buvo prikąsta. Ji atrodė tokia prasikaltusi, ir Džulė suprato, 
kad ši jauna moteris net ir labai norėdama nesugebėtų įtikina- 
mai meluoti. Roberta Kimbal, matyt, neuždavė teisingų klau- 
simų. 

Derekas tyliai kreipėsi į ją vardu, tarsi glostytų pergąsdintą 
kumeliuką. 

— Ar yra dar kas nors? 

Ji padvejojo, tada pratrūko. 

— Bilis vakar čia buvo atėjęs. Tačiau aš buvau darbe. - Tada 
išpyškino visą istoriją apie pagyvenusią kaimynę kitapus gat- 
vės. - Ji pamatė jį daužantis į mano duris. Aprėkė, paklausė, 
ko reikia. Jis atsakė, kad būtinai turi pasikalbėti su manimi, tai 

esąs gyvybės ar mirties klausimas. Ji sakė, kad jis atrodė pras- 
tai. Iš tikro ji manė, kad prisirijęs kvaišalų. Tai tik seno žmo- 
gaus šnekos, pamaniau, tačiau dabar atrodo, kad ji buvo teisi. 
Šiaip ar taip, ji išsigando. Nubėgo vidun ir užsirakino. 

Arielės akys paplūdo ašaromis. 

— Dabar galvoju, gal jis atėjo pagalbos. O dangau, jaučiuosi 
siaubingai. Turiu omeny, negalėjau pakęsti to berno, jis buvo 
šiknius, bet jeigu jis merdėjo... - Ašaros vis sparčiau tvenkėsi 
akyse ir galiausiai ėmė ristis skruostais. - Kodėl jis nevažiavo 
į ligoninę? 

— Gal nežinojo, kad gavo mirtiną dozę, - pasakė Derekas. 

— Jei būtų nuvažiavęs į ligoninę, būtų suimtas, - pasakė Džu- 
lė. - Jis to nenorėjo. - Ji pasilenkė ir uždėjo delną ant sugniauž- 
tų Arielės kumščių. - Puikiai suprantu, kaip jaučiatės. Jis buvo 
mano namuose. Policija mano, kad visai netrumpai, gal net kele- 
tą valandų. Mano supratimu, atėjo palikti įkalčių, kad atrodytų, 
tarsi aš nužudžiau Polą. Tačiau jis merdėjo. Aš to nežinojau, el- 
giausi kaip ir kiekvienas, kuris mano esąs užpultas. 

— Aš niekada nepagalvojau, kad jūs norėjote jį nužudyti, - 
pasakė Arielė. - Kai per žinias išgirdau, kas atsitiko, supratau, 
kad turi būti kažkoks kitas paaiškinimas. Perdozavimas. Jėzau. 
Ką, sakėte, įtariate jam pakišus vaistų? 

— Kreitoną, Polo Vilerio sūnėną, - atsakė Derekas. 

— Vardas lyg ir girdėtas. Jį irgi rodė per televiziją? 

— Ne, - atsakė Džulė, reikšmingai dirstelėjusi į Dereką. - Jis 
vengia viešumos. Jo vardą veikiausiai girdėjote, nes policija jį 
keletą kartų apklausė. 

Merginos akys pagyvėjo. 

— Jis turėjo alibi. Dabar prisiminiau. 

— Tačiau mes su Džule įtariame, kad būtent jis sumanė nu- 
žudyti savo dėdę. 

— Padedamas Bilio? 

— Taip. Manome, kad jie Omahoje sudarė sandėrį: Kreitonas 
nužudys našlę, kuri ruošėsi liudyti prieš Bilį, o paskui Bilis grą- 
žins skolą. 

— Eina sau! - Arielė mintyse suvedė galus. - O kai Bilis pada- 
rė savo, tam sūnėnui nebesinorėjo, kad jis išvis būtų. 

— Mes būtent taip ir manome, - paaiškino Džulė. - Deja, ne- 
galime to įrodyti. Štai kodėl atėjome pas jus. Tikėjomės, gal ką 
nors mums paaiškinsite. 

— Pavyzdžiui, ką? 

— Pavyzdžiui, koks ryšys tarp Bilio ir Kreitono, - pasakė De- 
rekas. 

— Gaila, bet aš nežinau. Niekada negirdėjau jį minint ką nors 
vardu Kreitonas. 

— O kaip Bilio draugai Omahoje? 

- Jeigu ir turėjo draugų, aš jų nepažinojau. 

Derekas palinko į priekį. 

— Ariele, nenoriu jūsų gąsdinti. Kreitonas yra ne vieną nu- 
skriaudęs. Tai ne spėlionės ir ne prasimanyti kaltinimai. Yra 
įrašų apie jo padarytus žiaurius nusikaltimus. Jeigu jis manė, 
kad Bilis yra grėsmė, kurią reikia pašalinti, gali taip pat manyti 
ir apie jus. 

— Apie mane? - Ji aiktelėjo. - Aš jo niekada nesu net mačiusi. 

— Tačiau jūs susijusi su Biliu. Pranešėte apie Bilį policijai. 
Kreitonas gali baimintis, kad Bilis ką nors jums papasakojo 
aple jį. 

Mergina žiūrėjo į juos paklaikusiomis akimis. 

— Ariele. - Džulė vėl pasilenkė ir palietė jai ranką. - Kaip sakė 
Derekas, mes visai nenorime jūsų gąsdinti. Bet jeigu Kreitonas 
kaip nors pasirodytų jūsų akiratyje, sprukite kuo greičiau nuo 
jo ir paskambinkite policijai. 

— Jei ne policijai, tai kuriam nors iš mūsų. - Derekas išsi- 
traukė iš krūtinės kišenėlės vizitinę kortelę, kitoje pusėje pri- 
rašė keletą telefono numerių ir ištiesė jai. - Čia visi mano tele- 
fono numeriai, Džulės mobilusis ir mano tyrėjo mobilusis. Jo 
vardas Dodžas. Jis žino apie jus. Nedelsdamas atsilieps. Gerai 
turėti tokį žmogų savo pusėje. 

Ji paėmė kortelę ir sugniaužė kumštyje. 

— Nebenoriu čia būti viena. Rengiuosi paprašyti, kad grįžtų 
Kerolė. 

— Gera mintis, - raminamai nusišypsojo Derekas. - Esu tik- 
ras: jeigu Kreitonas būtų norėjęs susisiekti su jumis, jau būtų 
tai padaręs. - Jis pažiūrėjo į Džulę. - Kas dar? 

— Ariele, būkite atsargi, ir palaikykime ryšį. Norėčiau žinoti, 
kaip laikotės. 

— Buvo liūdna išgirsti, kas atsitiko ponui Vileriui, - kažkaip 
droviai ištarė Arielė. 

— Taip, be abejo. Ačiū. 

Visi atsistojo ir nuėjo prie durų. Derekas atsisukęs nužvelgė 
stalą. 

— Jūsų vakarienės svečias apvylė? 

— Panašu, kad taip, - atsiduso Arielė. - Jau prieš valandą tu- 
rėjo čia būti. 

— Koks jo vardas? Surasiu ir prilupsiu už jus. 

Ji sukikeno ir vėl paraudo nuo Dereko dėmesio. 

— Jo vardas Tonis. Iš tikro Bruno, bet vadinasi Tonis. 

— Nieko stebėtino, - mestelėjo Derekas. - Nesvarbu, koks jo 
vardas, jis visiškas kvailys, kad praleido pasimatymą su jumis. 

— Ačiū, - pasakė ji dar labiau rausdama. 

Jie atsisveikindami paspaudė jai ranką ir nužingsniavo į De- 
reko automobilį. 

— Ji patraukli. Miela, - pasakė jis. - Man jos gaila - įpainio- 
ta į žmogžudystę ir visą tą chaosą, nors su tuo neturi nieko 
bendro. 

- Ir aš taip manau. Prie viso to - dar ir draugas apvylė. 

— Tikras šiukšlė. 

— Kai atidarė duris, iškart supratau, kad kažkas ne taip. Tada 
pamačiau stalą ir... - Džulė sustingo kaip stulpas ir čiupo jam 
už rankos. - O Dieve! 

Apsisuko ir nulėkė prie namo. 

— Džule! Kas yra? 

— Jo vardas, - atsiliepė ji. - Tik dabar suvokiau. 

— Jo vardas? 

— Bruno. Tai žudiko vardas filme „Nepažįstamieji iš traukinio. 


— Jėzau, jūs teisi. 


Džulė pirmoji atbėgo iki durų, ėmė garsiai belsti ir šaukti 
vardu. Mergina atidarė, akys apvalios iš baimės. 

— Kas dar? 

— Brunas, - išpyškino Džulė. - Kokia jo pavardė? 

- Entonis. Štai iš kur Tonis. 

Džulė pažiūrėjo į Dereką. 

— Brunas Entonis. 

— Kas yra? - paklausė Arielė. - Kas atsitiko? 

— Ariele, kaip jis atrodo? 

— Jis... jis labai gerai atrodo. Tiesiog puikiai. 

- Aukštas? Lieknas? Šviesus? Mėlynos akys? 

Ji linktelėjo. 

— Gerai apsirengęs? Labai galantiškas? 

- Iš kur žinote? 

— Tai Kreitonas Vileris. 

Mergina žingtelėjo atatupsta. 

— Kada su juo susipažinote? - paklausė Derekas. 

- Prieš keletą dienų. 

— Kur? Kaip? Ar jis prie jūsų priėjo? 

— Taip... Christy s bare. Aš... pamačiau jį žiūrint į mane. Jis... 
jis priėjo ir ėmė kalbinti, nupirko išgerti. - Ji papasakojo, kaip 
pakvietė ją kavos, tada paliko. - Patarnautojas sakė, kad išėjo 
su kita moterimi. 

— Tai veikiausiai buvau aš, - atsisukusi į Dereką pasakė Džu- 
lė. Tada vėl atsigrįžo į Arielę. - Tą vakarą aš veikiausiai išgelbė- 
jau jums gyvybę. 

— Matyt, todėl buvo toks piktas, kai po to įsiveržė į mano na- 
mus, - pasakė Derekas. - Jūs sujaukėte jo planus dėl Arielės. 

Toji suinkštė. 

— Jo planus dėl manęs? 

Derekas globėjiškai uždėjo ranką jai ant peties. 

— Po velnių, džiaugiuosi, kad šį vakarą jus radome. 

— Taip, ačiū Dievui, - atsiduso Džulė. 

Arielei visai nepersidavė jų palengvėjimas. 

— Kodėl jis turėtų norėti mane nuskriausti? 

— Jis kažkokiu būdu sužinojo, matyt, iš Bilio, kad veikiausiai 
jūs įdavėte Bilį policijai. Pati sakėte, kad Bilis pagyrūnas. Gal 
Kreitonas baiminosi, kad norėdamas susigrąžinti jūsų palan- 
kumą Bilis pasigyrė sudaręs sandėrį su turtingu žmogum nu- 
žudyti jo dėdę. 

— Norėdamas susigrąžinti mano palankumą? 

— Na, po to, kai apgaudinėjo jus su ta našle. 

Arielė sutrikusi pasižiūrėjo paeiliui į abudu. 

— Bilis manęs neapgaudinėjo. Jis buvo ne mano, o Kerolės 
vaikinas. 


e] skyrius 


- Hero Mehoni? 

Jos veide - matė tik pusę - atsispindėjo nuostaba ir atsargu- 
mas. Akys šmirinėjo jam už nugaros. 

— Taip? 

Kreitonas nusišypsojo. 

- Ačiū Viešpačiui. Visai nusigalavau, kol jus radau. 

Ji pravėrė priekines duris tiek, kiek leido grandinėlė. Jis at- 
pažino ją iš nuotraukų, kurias buvo matęs reportažuose apie 
Bilio teismą Nebraskoje. 

— Kas jūs? 

— Atsiprašau. - Jis vėl pražydo šypsena. - Piteris Džekso- 
nas. - Buvo tikras, kad ji neskiria vieno filmo režisieriaus nuo 
kito, net jei jie yra gavę Akademijos apdovanojimus. - Rašau 
apybraižas į The Atlanta Journal. 

Jos išpurtęs nuo ašarų veidas tapo karingas. 

— Aš nenoriu kalbėtis su žurnalistais. 

Kol durys neužsidarė, jis skubiai tarstelėjo: 

— Arielė sakė, kad jūs kaip velnias kryžiaus baidotės spau- 
dos. Įspėjo, kad veikiausiai užtrenksite duris man prieš nosį. 

Ji padvejojo. 

— Jūs kalbėjote su Ariele? 

— Ne asmeniškai. Telefonu. - Jos draugės ir patikėtinės var- 
das šiek tiek padėjo, bet ašarotose akyse tebebuvo dvejonė. - 
Žinote ką, aš palauksiu, kol jai paskambinsite ir pasitikrinsi- 

te. - Jis blefavo, o kol ji abejojo, pats sau galvojo: Nagi, greičiau 
įleisk, kol kas nors nepravažiavo pro šalį ir manęs nepamatė. 

— Nenoriu šį vakarą trukdyti Arielės, - pasakė ji. - Pas ją va- 
karienės turi ateiti draugas. 

Jis nusijuokė. 

- Šit kaip. Dabar aišku, kodėl atrodė tokia uždususi per te- 
lefoną. 

— Neseniai susipažino. Susižavėjusi. 

Esu puikus, ar ne? 

— Tokiu atveju dar labiau džiaugiuosi, kad rado laiko šnektel- 
ti su manimi. Bijau, kad buvau pernelyg atkaklus. 

— Spėju, kad norite paklausti apie Bilį. 

— Šiandien Bilis Djukas - pagrindinė naujiena. Numirti savo 
aukos meilužės namuose. Velniška istorija. 

Jos veidas persikreipė. 

— Visai ne, jeigu būtumėt pažinojęs Bilį. 

— Neturėjau garbės. Todėl ir noriu užduoti keletą klausimų. 
Papasakokite apie jį. 

— Nenoriu apie jį kalbėti. Nenoriu dar kartą viso to prisiminti. 

— To, ką išgyvenote Omahoje? 

— Jūs žinote apie tai? 

Jis liūdnai nusišypsojo. 

— Kerole, aš atlikau šiokį tokį tyrimą. Toks mano darbas. 

— Tuomet atleiskite, pone... 

— Džeksonas. Vadinkite Piteriu. 

— Piteri, jūs atrodote mielas, ir man gaila, kad turėjote su- 
karti tokį kelią. Vargote ieškodamas manęs. Tačiau aš nenoriu 
komentuoti. - Ji vėl buvo beuždaranti duris. Žinoma, jis galėjo 
įkišti koją į tarpdurį, išlaužti duris, nutraukti tą menką gran- 
dinėlę, tačiau ne šitaip norėjo viską padaryti. Būtų geriau, kad 
nesimatytų jokių prievartinio įsilaužimo ženklų. 

Jos kūną rastų po kelių dienų, ir liktų paslaptis, kas ją už- 
puolė. Ji kol kas nepastebėjo, kad jis neatvažiavo mašina. Pa- 
liko ją prie kelio, tankmėje, toliau nuo akių. Kotedžas stovėjo 


puikioje vietoje —- geriausiai tinkančioje tam, ką jis sumanė. 

Jeigu ieškotų vietos filmui apie pavojuje atsidūrusią moterį, ši 
būtų pati ta. Toliau nuo judrių takų, jokio įsimintino adreso, o 
artimiausias kaimynas - už pusės mylios. 

— Suprantu jūsų atsargumą, - skubiai ištarė, kol ji dar neuž- 
trenkė durų. - Viešpatie, kas galėtų jus kaltinti po viso to, kas 
nutiko Obamoje. Tačiau nuoširdžiai noriu jus įspėti. Vienas 
mano kolega rengia medžiagą pirmam puslapiui, ji pasirodys 
rytoj. Mini ir jus. Skaičiau juodraštį, ir jūs ten ne itin gražiai 
apibūdinta. Po to, kai žmona paliko, jis pasidarė tikras moterų 
nekentėjas. 

Nuleidęs balsą, užjaučiamai pridūrė: 

— Mano rašinys šiek tiek kitu kampu nušviestų jus ir jūsų 
santykius su Biliu. Nesiruošiu vaizduoti jūsų kaip vienos iš jo 
kekšių... 

— Anas žurnalistas pavadino mane kekše? 

Kreitonas bejėgiškai gūžtelėjo pečiais. 

- Jis šiknius. Aš pateiksiu tikrą pokalbį. Tačiau negalėsiu to 
padaryti, jeigu nekalbėsite su manimi. 

Pro durų plyšį ji nužvelgė jį nuo galvos iki kojų, ir jam tapo 
aišku, kad užsispyrimas silpsta. 

— Aš kaip tik verandoje už namo gurkšnojau vyną. Norite 
apeiti aplink? 

Jis nusišypsojo, apsisuko ir nužingsniavo už kampo. Jeigu 
ji nepersigalvos ir nepaskambins Arielei pasitikrinti, jis netru- 
kus bus namuose. 

Šioje scenoje bus nuostabios ironijos. Kerolė Mehoni išven- 
gė įtariamo žudiko Bilio Djuko keršto vien tam, kad būtų nužu- 
dyta nežinomo asmens, rodos, neturinčio jokio motyvo. 

Taip ir regėjo, kaip vietiniai policininkai spėlioja, kad ją nu- 
žudė koks nors sportininkų baro lankytojas - ten ji dirbo, ten 
kas vakarą įsprausdavo savo iškilią krūtinę į dviem numeriais 
per mažus marškinėlius, iškėlusi virš galvos nešdavo padėklus 
su viščiukų sparneliais ir alaus bokalais, o girti įkaitę patinai 
dėbsodavo į jos išsišovusias krūtis. 

Ji erzino juos ir provokavo, kad gautų daugiau arbatpinigių. 


Bus padaryta išvada, kad vienas ėmė ir pavargo nuo tų er- 
zinimų. 

Kiekvienas, kuris matė nors vieną siaubo filmą, žino, kad šliun- 
dros visada miršta. Blogų mergaičių lavonų nepalyginti daugiau 
negu doruolių. Džeimės Li Kertis pasileidusi draugė „Helovyne“. 
Diana Kiton filme „Ieškant pono Gudbaro . Sąrašas begalinis. 

Jis svarstė, gal palikti viską, kaip yra. Tikrai svarstė. Rimtai 
norėjo palikti viską tekėti savo vaga, leisti Kerolei Mehoni sau 
gyventi. 

Tačiau buvo bėda. Pirma, kaip ir sakė Biliui, ji yra tas laisvas 
siūlo galas, kurio jis nevaldo. Jeigu Bilis buvo toks kvailas, kad 
daugybę kartų skambino į namus, kuriuose gyvena Kerolė su 
Ariele, tuomet Dievas žino, kokių dar kvailysčių jis galėjo pri- 
daryti. Kreitono santykiai su Ariele nebuvo tokie, kad galėtų 
paklausti, ar ji nesuminkštėjo ir nepapasakojo Biliui, kur yra 
jo buvusi mergina. Tačiau Kreitonas turėjo daryti prielaidą, 
kad ji galėjo taip pasielgti. Kiek jis žinojo, Bilis dienų dienom 
atvėrinėjo Kerolei savo širdį. Net savaitėm. Bent jau telefono 
problema buvo išspręsta. Dabar jis guli Stoun Mauntino ežero 
dugne - jeigu koks šamas neprarijo. 

Antra, jis pažadėjo Biliui, kad tai padarys, ir nors Bilis negy- 
vas, jis buvo jo partneris, ir Kreitono garbės reikalas tesėti žodį. 

Trečia, jis to nori. 

Jis ir anksčiau kankino žmones ir jautė milžinišką malonumą, 
bet didžiausias, absoliutus malonumas buvo dusinti tą nevalyvą 
našlę ir jausti, kaip gyvybė apleidžia jos kūną. Tai buvo fantastiš- 
kas pasidulkinimas. Nors ne, tai netikslu. Nepalyginti nuostabiau 
negu dulkinimasis. Nei maistas, nei gėrimai, nei narkotikai ar 
aukštoji mada, jokia mašina, joks seksas - niekas negali prilygti 
tam džiugesio antplūdžiui. Galima sakyti, tai antgamtiška - atimti 
kito žmogaus gyvybę, žaisti kitų būtybių dievą, jų likimo lėmėją. 

Nuo tada, kai toji našlė suglebo, jis vėl norėjo pajusti tą ypa- 
tingą jaudulį. Dėdė Polas nesiskaito. Iš tikro nesiskaito ir Bilis. 
Jis nematė, kaip jie miršta. Kad pajustum tikrą didybę, turi tai 
padaryti savo rankomis. 

Be to, Kerolė išdavė Bilį, liudijo prieš jį, ir negali likti už tai 
nenubausta. 

Arielė toliau gyvens vien dėl to, kad kas nors gali prisiminti 
matęs juodu ChAristies bare. Be abejo, vargšė mergina bus pri- 
blokšta, kai sužinos apie savo kambario draugės nužudymą. Ji 
be išlygų atsidavusi Kerolei. Ji įkalbėjo kraustytis iš Omahos. 
Ji iškentė Bilio skambinėjimus, kad apsaugotų Kerolę nuo ga- 
limų tolesnių santykių. 

Žinoma, ji niekada nesusies Kreitono su Kerolės nužu- 
dymu. Jei kada nors ir atkapstys, kad tas niekšas, kuris ją 
dukart apgavo, visai ne Brunas Entonis, o Kreitonas Vileris, 
paaiškinti labai paprasta: susitikinėdamas su moterimis jis 
dažnai naudojasi išgalvotais vardais, nes nenori būti sieja- 
mas su „Vilerių verslove . Vos tik moterys sužino jo tikrą var- 
dą, tuoj ima lįsti; trokšdamos šeimos turtų, prikimba kaip 
siurbėlės. Todėl pirmą kartą sutiktai moteriai jis labai retai 
pasako tikrą vardą. 

Jeigu šis atradimas taip sujaudintų Arielę, kad ji kreiptųsi į 
policiją, sąžiningai pasakytų abu kartus sutikęs ją atsitiktinai. 
Apkaušusi nuo obuolių martinio, ji galėjo ką nors leptelėti apie 
ankstesnį savo ryšį su nusikaltėliu - o Dieve! - kas galėjo pa- 
galvoti, kad ji kalba apie Bilį Djuką, šaltakraujį jo dėdės žudiką? 
Kokia tikimybė? 

Detektyvai galėtų manyti, kad tikimybė labai menka, o kitko 
negalėtų įrodyti. Jie su Ariele du kartus susitiko tame pačiame 
bare, visiškai atsitiktinai. Jis niekada jai neskambino, ji irgi. 
Taip, jis paskyrė jai pasimatymą, paskui persigalvojo. Galima 
sakyti, kad jis chamas, suvedžiojo mergaitę. Tačiau neateiti į 
pasimatymą, net išduoti - ne kriminalinis nusikaltimas. 

O dabar, kai sužinojo, kad ji, nors netiesiogiai, susijusi su jo 
velionio dėdės žudiku... Ačiū Dievui, kad pasikliovė nuojauta ir 
neatėjo į tą pasimatymą. 

Kol apsuko namą, visos tos mintys praskriejo galvoje. Kero- 
lė laukė įstiklintoje galinėje verandoje ir pylė myžalo spalvos 
vyno į paprastą stiklinę. 

Jis pastebėjo, kad žolė auga už kelių metrų nuo namo pa- 
matų, o plika žemė drėgna. Purve neišvengiamai liks pėdsakų. 
Buvo pasiruošęs ir tokiam atvejui - avėjo batais, kuriuos nu- 
sipirko prieš kelionę į Nebraską. Tie bjaurūs batai gadino visą 
jo puikią aprangą. Tačiau jeigu kada bus aptiktas toks pėdos 
atspaudas, jis nuves tiesiai į Wal-Martą, kuriame šimtai tūks- 
tančių Atlantos vyrų tokius batus perka. Kreitonas mokėjo 
grynais. 

Pastaba sau: vėliau atsikratyti batų. Tikrai negaila išmesti 
tokią bjaurastį. 

Sustojo pievos pakraštyje ir parodė į vyną. 

— Kiek šiandien šito jau išgėrėte? 

— Nepakankamai. 

- Arba per daug. Šį vakarą nenuėjote į darbą. Buvau bare — 
Arielė pasakė, kur dirbate. 

Jis išties užsitempęs ant savo drabužių treningus pusvalan- 
dį vaidino bėgiką, masažuojantį mėšlungio sutrauktą blauzdą, 
nors iš tikro stebėjo barą. Kai ten jos nepamatė, nuvyko ieškoti 
į jos draugės namus, nors tam ir reikėjo parodyti šiokių tokių 
detektyvo gabumų. 

Daugiausia čia padėjo Arielė. 

Aš ten nesu buvusi, bet ji pasakojo, kad jis kaimo kelio gale. Tik- 
rai puiki vieta. Suprantate, tokia senoviška, bet žavi. Visą pietinę 
sieną dengia milžiniška glicinija. Manau, tai tos mergaitės senelės 
namai ar kas panašaus. 

Ačiū, Ariele. 

Kerolė jam aiškino tai, ką ir pats buvo supratęs. 

— Paskambinau, kad sergu. 

— Kas galėtų jus kaltinti? 

— Arielė galėtų. Pasakiau, kad šį vakarą nesijaučiu pajėgi laks- 
tyti su gėrimais. Ji liepė eiti. Ji išmetė iš galvos Bilį, sakė, kad 
ir aš turiu taip padaryti. Man atrodo, ji didesnė optimistė negu 
aš. Šiaip ar taip, ji mano, kad aš darbe. Bet aš nepajėgiau. 

Jis apžvelgė visą sceną. Rinkosi vietą. Mostelėjo į medžių li- 
niją už trisdešimties metrų. 

— Ar valda ten baigiasi? 

— Nelabai žinau, kur valdos riba. Žinau, kad kažkur ten yra 
upelis ir senos indėnų kapinaitės. 

— Eime pasivaikščioti. 

— Pasivaikščioti? Tamsu. 

- Dėl to tik dar gražiau. Teka mėnulis. - Žaviai šypsoda- 
masis, ištiesė ranką. - Manau, jums reikia išeiti iš namų. Visą 
dieną tūnojote viduje susigūžusi, ar ne? Mėginote susigaudyti 
savo prieštaringuose jausmuose Biliui. Nekentėte jo, bet ka- 
dangi kadaise buvote susižavėjusi, jums vis tiek gaila, kad jis 
mirė šitaip. Nieko negalite sau padaryti. 

Ji nuleido galvą. 

— Kaip tik taip. 

— Aiškiai matau, kad verkėte. Nežinau, ar padės, bet kiek gir- 
dėjau apie tą vyruką, jis nevertas nė vienos ašaros. Ypač jūsų. 
Eime. Jums reikia gryno oro. 

Ir tada jinai buvo jo. 

Atsklendė duris su tinkleliu ir atidarė. Vilkėjo šortais ir 
marškinėliais trumpomis rankovėmis. Basa. Kojų nagai nula- 
kuoti raudonai. Jis supratingai nužvelgė jos šlaunis. 

— Arielė sakė, kad vos įėjęs į barą jus atpažinsiu. Sakė, nega- 
lėsiu nepastebėti. Maniau, kad perdeda. Pasirodo, ne. 

Ji nutaisė drovią miną. 

— Ačiū. 

Tuo metu namo gilumoje ėmė skambėti Glorijos Geinor me- 
lodija „Aš išgyvensiu . Kerolė sustojo ir atsigręžė. 

— Tai mano mobilusis. 

Šūdas! 

Nespėjo jis to pagalvoti, kai ėmė čirkšti kitas telefonas. 

— O čia namų telefonas. Kažkas mėgina mane surasti. 

— Velniop jį! - pasakė Kreitonas. 

Išgąsdinta to staigumo, Kerolė pažiūrėjo į jį. 

— Ką? 

— Mano kolegą. Tas bjaurybė turi tuos pačius šaltinius, kaip 
ir aš. Tik stebiuosi, kad aš pirmas jus radau. 

— Kodėl jis turėtų manęs ieškoti, jeigu jau parašė straipsnį? 

— Jis taip dirba. Pirma parašo straipsnį, kaip jam atrodo, ne- 
svarbu, teisingai ar ne. Tada leidžia aprašytiesiems jį paneigti. 
Žinoma, skaitytojai tiki tuo, kas pirmiausia buvo išspausdin- 
ta. - Iš jo tiesiog tryško pasipiktinimas. - Norite atsiliepti? 

Ji akimirką padvejojo, tada ryžtingai papurtė galvą ir nuėjo 
medžių pusėn. 

— Ne. Jis tikrai atrodo esąs šiknius. 

Kreitonas paėmė ją už parankės, ji nesipriešino. 

Kita ranka jis atlaisvino kaklaraištį. 


— Detektyvė Kimbal? 

— Ponia Rutledž? - Detektyvė aiškiai nustebo, įsitempė, bal- 
sas ėmė trūkinėti. - Kur jūs? 

Džulė buvo viskam pasirengusi. Arielė užpakalinėje sėdynė- 
je kūkčiojo, meldėsi ir karštligiškai spaudė mobiliojo klavišus. 
Derekas vairavo kaip pamišėlis. 

— Detektyve, maldauju, paklausykite, - pasakė Džulė. - Mer- 
gina pavojuje. 

— Ponia Rutledž, mes turime orderį jus suimti. 

— O mes su Dereku turime Arielę Viljams. 

— Arielę... 

— Mes pakeliui į Atėnus, skubame pas jos kambario draugę. 

— Kerolę Mehoni, - patikslino detektyvė. 

— Jeigu nesutrukdysime, Kreitonas Vileris ją nužudys. 

Trumpa tyla, tada išgirdo Kimbal sakant: 

— Stabdyk. - Suprato, kad tai Sanfordui. - Ponia Rutledž, 
apie ką kalbate? Ką bendra turi Kreitonas Vileris su Arielės Vil- 
jams kambario drauge? Kaip ją suradote ir kas... 

— Visa tai paskui, - pertraukė Derekas, girdėjęs pokalbį per 
garsiakalbį. - Ta mergina pavojuje. Paskambinkite į Atėnų po- 
licijos skyrių, į Klarko apygardos šerifo įstaigą. Tegul kas nors 
nuvyksta... Ariele, kur ji dirba? 

Ta sukūkčiojo. 

— Kaip tas... „Raudonasis...“ 

— „Raudonasis šuo“? 

— „Raudonasis šuo', - patvirtino ji. 

— „Raudonasis šuo“, - garsiai pakartojo Derekas, kad Kim- 
bal išgirstų. - Tai sportininkų baras. Kiekvienas apylinkės 
policininkas jį žino. Pastatykite prie jo patrulinį automobilį. 
Jai reikia policijos apsaugos. Pasakykite, kad pareigūnai būtų 
prie jos. 

— Kokį velnią čia malate? - Sanfordo balsas skambėjo kaip 
iš šulinio dugno. Jis veikiausiai irgi kalbėjo per garsiakalbį. - 
Pone Mičeli, aš galiu paskelbti jūsų automobilio paiešką. 

Grasinimas užsiutino Dereką. 

— Be abejo, galite. Tačiau tai atims laiko, ir jeigu mergina šį 
vakarą mirs, kaltę jūs nusinešite su savimi į kapus. 

— Kodėl Vileris turėtų norėti nužudyti Kerolę Mehoni? - pa- 
klausė Kimbal. 

— Ji atsitiktinai gali susieti jį su velioniu Biliu Djuku, - pasa- 
kė Džulė. Tada atsigręžė į Arielę. - Ar pavyko? 

— Gal dešimt kartų skambinau į jos mobilųjį. Neatsiliepia. 
Tačiau dirbdama ji paprastai neatsiliepia. Atskambina, kai turi 
pertrauką. Arba susirašome žinutėmis. 

— Ar pasiuntėt? 

— Kokias aštuonias. Neatsako. Gal jos baterija išsikrovė, nors 
mes abi stengiamės, kad taip neatsitiktų. 

— Ar turite jos namų, kur dabar gyvena, telefoną? 

Arielė vėl ėmė maigyti numerius. 

Koljos kalbėjosi, Kimbal su Sanfordu pakaitomis šaukė klau- 
simus ir reikalavimus, tačiau atsakymo nesulaukė. 

Dabar ėmė šaukti Derekas. 

— Ar ruošiatės ką nors pasiųsti prie to baro? 

- Aš ne, - atsakė Kimbal. - Bent kol nesužinosiu priežasties. 

- Ašjau paaiškinau priežastį, - pasakė Džulė. 

— Ponia Rutledž, jūs nusistačiusi prieš Kreitoną Vilerį, - pa- 
sakė Sanfordas. 

— Gal jiems papasakoti filmo siužetą? - žiūrėdama į Dereką 
paklausė Džulė. 

— Filmo? Jūs pasakėte filmo? - Tai Kimbal šaukė į telefo- 
ną. - Kokio filmo? 

— Laiko švaistymas. - Tai Derekas pasakė tiktai Džulei. - Ir 
nieko nepaaiškins. Bent tol, kol jie galvoja savaip. - Tada jau 
garsiau tarė: - Ar bent pamėginsite išsiaiškinti, kur dabar Krei- 
tonas Vileris? 

— Kam? 

— Paklausite, kur jis padėjo kūną. 

— Kokį kūną? 

— Merginos, kurią nužudė, kol judu aklinėjote aplinkui. — 
Tada paliepė Džulei: - Išjunkit. - Ta išjungė. - Tegul suvirški- 
na, tada žiūrėsime, ką darys. 

— Neatsiliepia ir namuose, - iš užpakalinės sėdynės pasigir- 
do Arielės balsas. - Penkis kartus skambinau. Kaskart įsijungia 
atsakiklis. Ar tikrai taip manote, ką sakėte apie jos kūną? - Jos 
balsas drebėjo. 

— Ne, Ariele, pasakiau, kad sukrėsčiau policininkus, ir jie im- 
tųsi veiksmų. - Jis įsmeigė akis į Džulę, ir ji suprato, kad jam 
lygiai taip pat neramu dėl Kerolės Mehoni saugumo. 

Suskambo Dereko telefonas. 

— Dodžas, - pasakė jis Džulei. 

Kol bėgo iš Arielės namų prie Dereko automobilio, jis pa- 
skambino Dodžui, liepė viską mesti ir važiuoti į Atėnus. Liepė 
paskambinti tolesnių nurodymų, kai bus kelyje. 

Derekas atsiliepė sulig antruoju skambučiu. 

— Kurjūs? 

— Liko maždaug dvidešimt minučių. 

— Kaip taip greitai nusigavote taip toli? 

— Pažeidžiau visas taisykles. Variau devyniasdešimties mylių 
greičiu, per Lorensvilį pervažiavau degant raudoniems švieso- 
foro signalams. Kur važiuoti, kai ten atsirasiu? 

— Prie „Raudonojo šuns“. Tai baras... 

- Žinau. Buvau ten, kai vyko žaidynės. 

— Susiraskite Kerolę Mehoni. Kerolė Mehoni. Padavėja. Luktel- 
kit. - Pažiūrėjęs į Arielę per užpakalinio vaizdo veidrodėlį, paprašė 
apibūdinti kambario draugę - garsiai, kad Dodžas girdėtų. 

— Smulki. Tamsūs plaukai. Rudos akys. Graži. Dideli papai. 

— Supratot? 

— Dideli papai. 

- Ji jūsų išsigąs, tad būkit malonus. 

— Aš visada malonus. 

— Pasakykit, kad veikiate Arielės vardu. Jeigu galite, nusives- 
kite į šalį, nenuleiskite nuo jos akių. Jeigu norės pasikalbėti su 
Ariele, paskambinkit man. 

— Kodėl aš visa tai darau? 

— Manome, kad Kreitonas Vileris mėgins ją nužudyti. Bet to 
jai nesakykite. 

— Ojūs kur? 

— Už jūsų, bet jau pervažiavome visą Lorensvilį degant rau- 
donam šviesoforo signalui. 

— Paskambinsiu, - pasakė Dodžas ir atsijungė. 

Staiga Džulė apsisprendė. 

— Aš pati paskambinsiu Atėnų policijai. 

- Ir pasiduosite? - paklausė Derekas. 

— Leisiu Arielei kalbėti. Ji papasakos, kad yra susirūpinusi 
dėl savo draugės, nes negali jai prisiskambinti, todėl prašo pa- 
reigūno patikrinti. 

— Jos kalbėjosi vos prieš keletą valandų. Štai ką jie atsakys. 

- Bet jie turės tai patikrinti, ar ne? 

- Verta pabandyti, - atsakė jis, nors balse skambėjo abejonė. 

Džulė per informaciją susirado pagrindinį Atėnų policijos 
skyriaus telefoną. 

— Klausykit, - pasakė Derekas, kai ji surinko numerį, - jūs 
keletą valandų beveik nesitraukiate nuo telefono. Per tai Atlan- 
tos policija gali mus susekti. 

— Turime rizikuoti. - Ji ištiesė telefoną Arielei ir pridūrė: - 
Pasakykit, kad Kerolė yra buvusi Bilio Djuko meilužė. Jie turė- 
tų būti girdėję tą vardą. 

Arielė buvo persigandusi ir ašarota, kartais visai prie isteri- 
jos. Džulė nežinojo, ar tai pliusas, ar minusas. Po penkių minu- 
čių ji baigė. 

— Jie sako, kad visas miestas apvirtęs aukštyn kojom, nes 
brolijos ir seserijos ruošiasi ateinančiai savaitei. Šįvakar čia 
tikras chaosas. Bet sakė, kad ką nors pasiųs prie baro, kai tik 
atsiras laisvas pareigūnas. 

Džulė pažiūrėjo į Dereką. 

— Ką dar galime padaryti? 

— Nieko, tik laukti, kol kas nors paskambins. 

— Kiek liko? 

Jis numynė greičio pedalą iki dugno. 


Detektyvė Kimbal užvertė telefono dangtelį. 

— Šerona Viler sako, kad Kreitonas su jais papietavo, paskui 
išėjo, nes turįs pasimatymą. Ji nežino su kuo. Nuo tada nei 
ji, nei tėvas su juo nekalbėjo. Norėjo žinoti, kodėl skambinu, 
klausė, gal gali kuo padėti. Girdėjai, ką atsakiau. 

- Tiesiog tikriname kai kurias detales. 

- Tiesiog tikriname kai kurias detales. 

— Koks įspūdis? 

- Sunerimo, - pasakė Kimbal. - Šiandien jie sužinojo apie 
naują testamentą. Ėmė verkti, sakė bijanti pasakyti Kreitonui 
apie „Polo išdavystę . Tai citata. 

— Kreitonas dar nežino? 

Kimbal gūžtelėjo pečiais ir paėmė policijos raciją. 

— Tegul kas nors pravažiuoja pro jo namus, pasižiūri, ar jis 
yra, ar jo automobiliai stovėjimo aikštelėje. - Ji pakalbėjo su 
dispečeriu ir paprašė kuo greičiau pranešti. 

Kai baigė, Sanfordas pasakė: 

— Ta kalba apie filmą. Džulė Rutledž užsiminė. Tada įsiterpė 
Mičelis. 

— Taip, o ką? 

Sanfordas ištiesė ir pamankštino dešinę ranką, tarsi darytų 
apšilimą, ruošdamasis sugauti desperatišką paskutinės minu- 
tės metimą. 

-— Prisimeni, kai pirmą kartą apklausėme Kreitoną? 

— Tarnaitė atnešė saldžios arbatos ir naminių makaronų. 

— Tai viskas, ką prisimeni? 

— Kitą dieną turėjau išprakaituoti kalorijas. O ką tu prisimeni? 

— Aš paklausiau, koks jo darbas „Vilerių verslovėje . Jis atsa- 
kė: „Aš esu pasaulio karalius!“ 

— Tą atsimenu. Atmetė rankas ir tiesiog suriko. 

— Aha. Kaip Leonardas Dikaprijus filme „Titanikas . Mano 
vaikai žiūrėjo tą filmą daugiau kaip dešimt kartų. Mėgsta jį be 
galo. Traukiu per dantį, sakau, kad pabaiga visada ta pati. Lai- 
vas nuskęsta. 

— Aš maniau, kad jis tiesiog šiukšlė, - pasakė Kimbal. - Pu- 
čiasi prieš du menkai apmokamus farus, kad neprivalo tupėti 
šeimos kompanijoje. 

— Ir aš taip maniau. Bet kaip jis tai ištarė! Tiesiog filmo dia- 
logo gabaliukas. 

— Ir ką tai reiškia? 

— Velnias, kad aš žinočiau. 

Įsiterpė dispečeris ir sujungė juos su patrulių automobiliu 
prie Kreitono namo. Pareigūnas atraportavo: 

— Jo Porsche vietoje. 

— Ak, - su liūdesiu ištarė Kimbal. 

- Ir landroveris. 

— Jis turi landroverį? 

- Ir visureigį. Šio vieta tuščia. Kai įėjau, kita to namo gyven- 
toja buvo garaže. Ji sakė, kad Vileris turi mėlyną aptrintą visu- 
reigį. Nėra tikra dėl gamintojo ir modelio, nes jie visi jai atrodo 
vienodi. Šito nėra, ir jis neatidaro durų. 

Kimbal padėkojo, bet paprašė jo likti ten ir pranešti, kada 
Vileris grįš - jeigu grįš. Pažiūrėjo į Sanfordą ir pasakė: 

— Derekas Mičelis protingas, ar ne? 

— Vienas iš pačių protingiausių. Štai kodėl jo nekenčiame. Ir 
jis visada saugo savo užpakalį. 

— Tuo labiau nesimėtytų tokiais beprotiškais kaltinimais 
vien dėl to, kad kažkas užlipo jam ant nuospaudos. 

— Tai blogai verslui. 

— Nekištų galvos į kilpą, jeigu... 

mintį Sanfordas. - Kita vertus, galėjo kišti galvą dėl jos. 

— Jos - turi omenyje Džulę Rutledž? 

— Aš pagavau virpesius. Ar tu nepagavai? 

Kimbal pavartė akis. 

- Jeigu virpesiais vadini žemės drebėjimą, tada taip. Be to, vie- 
nas pareigūnas, kuris nuvažiavo, kai paskambino dėl to šuns... 

— Ką? 

— Šiandien jis man parašė laiškelį. Paklausė, ar žinau, kad 
Džulė Rutledž tą vakarą buvo Mičelio namuose, jį palaikė. Ne- 
žinojau, ar tai svarbu, bet... 

— Nieko nesakei. 

— Viskas tik šiandien atsitiko, iki dabar net neprisiminiau. 

Sanfordas pasvarstė. 

— Gerai, tarkim, juodu susikukavo. 

— Manau, galima drąsiai sakyti. 

— Ir vis tiek... 

— Derekas Mičelis saugo savo užpakalį. 

— Ir aš taip manau. Jeigu jis sako, kad Kreitonas Vileris kelia 
kam nors grėsmę... 

— Sutinku. - Kimbal vėl griebė raciją ir paprašė dispečerio 
sujungti su Atėnų policijos skyriumi. - Kas per velniava? — 
laukdama pasakė Sanfordui. - Ar tik nebus pirmas kartas, kai 
būsiu apsikvailinusi? Taip pat ir tu. 

Sanfordas nieko nesakęs užvožė ant stogo kilnojamąjį švy- 
turėlį ir užgulęs greičio pedalą nurūko Atėnų link. 


€8 skyrius 


Nr Dereko telefonas. Jis atvožė dangtelį ir įjungė gar- 
siakalbį. 

— Jos čia nėra, - pasakė Dodžas. 

— Ką? 

— Ar jums ausyje kamštis? 

— Ar su kuo nors išėjo? 

Arielė užpakalinėje sėdynėje ėmė spirgėti. 

- Jis ją sučiupo. Žinau, kad sučiupo. 

— Ji šiandien neatėjo į darbą, - pasakė Dodžas. - Viena mer- 
gina sakė, kad paskambino susirgusi, ir ji baisiai persiuto, nes 
nėra kuo pakeisti, o čia tikras beprotnamis. Graikiška puota. 
Panašus šūdas. Baras sausakimšas. Manau, vienintelis žmo- 
gus Atėnuose, kurio nėra šiame bare, - tai Kerolė Mehoni. Jos 
čia nėra. 

— Tada važiuokite į jos namus. Ariele! - Derekas dirstelėjo į 
ją. Toji apkabinusi save per juosmenį lingavo pirmyn ir atgal. - 
Ariele! - griežtai pakartojo. 

Ji pakėlė galvą ir pažiūrėjo į jį užpakalinio vaizdo veidro- 
dėlyje. 

— Kur gyvena Kerolė? 

— Tos merginos namuose. 

Derekas beviltiškai stengėsi išlikti kantrus. 

— Žinau, bet koks adresas? 

Ji pasižiūrėjo į Džulę ir graudžiai pasakė: 

— Aš nežinau. Niekada ten nebuvau, ir Kerolė niekada nesa- 
kė adreso. 

Per garsiakalbį buvo girdėti, kaip Dodžas košia visokius ne- 
padorius žodžius. 

— Ariele, gal ką atsimenate? - prakalbo Džulė. - Gatvės pava- 
dinimą. Kokioje miesto dalyje. Ar šalia stovyklos. 

— Ne. Pakrašty. Bent taip man pasirodė. Sakė, kad už namo 
miškelis. Viena siena apaugusi glicinijomis. 

- Šitaip mūsų paieškų laukas sumažėja perpus, - tarstelėjo 
Dodžas. 

Tai išgirdusi, Arielė ėmė verkti. Dodžas nusikeikė. Po trum- 
pos pauzės ištarė: 

— Kilo mintis. Dar paskambinsiu. 


Dodžas grįžo į perpildytą barą ir nusiyrė per minią, kol surado 
padavėją, su kuria anksčiau buvo kalbėjęs. 

— Kur gyvena Kerolė? 

— Savanos namuose. 

— Ar žinote, kur jie? 

Ji atsakė, kad ne. Jis negirdėjo, tačiau suprato iš lūpų. 

— Kur šefas? 

— Kas? 

Jis priglaudė lūpas prie jos ausies su daugybe auskarų. 

— Parodykit, kur jūsų šefas. 

Nepatenkinta, kad yra trukdoma, kai pats metas rinkti ar- 
batpinigius, ji pasistiebė ant pirštų galiukų, apžvelgė kambarį, 
tada dūrė smiliumi į barą. 

— Tas su atbula kepure. „Buldogų marškinėliai. 

Dodžas galvos linktelėjimu padėkojo ir pastūmė į šalį du vy- 
riokus, kirkinančius vieną studentę. Kai pasiekė barą, pasilen- 
kė prie nurodyto trisdešimties su trupučiu vyriškio. 

— Jūs šefas? - sušuko. 

— Taip. Kas yra? 

— Keletas bernų. Tuština jūsų sandėlį. 


- Išeina, vagia? 

— Pagalvojau, kad norėsite žinoti. 

- Šūdas! 

Jis pastūmė alų lankytojui, riktelėjo kitam barmenui padir- 
bėti už jį, nuskuodė už baro ir pradingo anapus varstomų durų. 
Dodžas nusekė iš paskos. Rado stovintį sandėlio viduryje, ran- 
kos ant klubų, suglumęs dairosi aplink. 

— Pas jus dirbo padavėja, vardu Savana. Man reikia jos namų 
adreso. 

— Kokį šūdą malate? Ar išprotėjote? Kas jūs toks? 

Dodžas priėjo prie vyriškio, čiupo už dešinės rankos ir už- 
laužė nykštį taip, kad tas beveik lietė riešą. 

— Aš tas vyrukas, kuris nulauš tau nykštį, jei nepasakysi Sa- 
vanos adreso. Skaičiuoju iki dviejų. Jau pusantro. 


— Reikėjo apsiauti, - pasakė Kerolė. - Bijau įsistoti į ką nors 
bjauraus. 

— Gal verčiau atsisėstumėt? Antai nuvirtęs medis. 

— Jame pilna vabalų. Gal net gyvačių. 

O Dieve, ji tokia niurzgalė, pagalvojo Kreitonas. Kaip Bilis ga- 
lėjo net pažiūrėti į ją. Na, vienas dalykas aiškus. Krūtys. 

— Grįžkime atgal, - paprašė ji. - Pernelyg tamsu, be to, klai- 
koka. Ta kapavietė ir visa kita. 

— Jūs dar nepapasakojote man apie Bilį. 

— Papasakosiu prie taurės vyno. 

— Papasakokite dabar. 

Ji stabtelėjo ir pasižiūrėjo į jį. Mėnulio šviesoje matė atsi- 
randant pirmus išgąsčio ženklus. Mėgina juos nuslėpti dirbti- 
ne šypsena. 

— Verandoje bus daug patogiau. Be to, turiu gero sūrio. 

Jis irgi prisivertė nusišypsoti. 

— Tai kita kalba. Veskite. 

Ji nusišypsojo plačiau. Apsisuko ir žengė namų link. 

Eidamas iš paskos, jis ištraukė iš po apykaklės kaklaraištį. 

— Kerole. 

— Ką? 

— Kad neužmirščiau vėliau pasakyti - aš tikrai puikiai praleidau 
vakarą. 


— Gerai. Jos adresas - Dabnio kelias 441, į pietus nuo mies- 
to, - pranešė Dodžas per Dereko garsiakalbį. - Žinote, kur tai? 

— Žinau tik greitkelį. Išorinėje ar vidinėje apvažiavimo pusėje? 

- Išorinėje, bet nelabai toli. Nustačiau savo navigatoriuje. 

Derekas vairavo, o Džulė žymėjosi Dodžo beriamas nuorodas. 

— Nelaukit mūsų, - pasakė Derekas. - Mes jau žiede, pora 
minučių iki atšakos. 

— Jau beveik už manęs. 

Derekas atsijungė. 

— Ariele, dar kartą paskambinkit namų numeriu. 

Ji be žodžių pakluso. Jis pažiūrėjo į Džulę ir pamatė tokį pat 
nerimą: ką ras nuvažiavę? 

Džulė net šoktelėjo, kai jos rankoje suskambo telefonas. 

— Džulė? 

Džulė, ne ponia Rutledž. Aiškus pokytis nuo tada, kai pas- 
kutinį kartą kalbėjo su Roberta Kimbal. 

— Taip. 

— Mudu su detektyvu Sanfordu paskambinome Atėnų polici- 
jai. „Raudonojo šuns“ šefas papasakojo pareigūnui, kad vienas 
vyras privertė jį suteikti informacijos apie Kerolę Mehoni. 

— Tai buvo Dodžas, - pasakė Derekas taip, kad ir Kimbal gir- 
dėtų. - Mes nežinojome, koks Kerolės Mehoni namų adresas, 
puolėme į neviltį. Dodžas veikiausiai nebuvo labai švelnus. 

— Jūs ten važiuojate? - paklausė Sanfordas. - Į jos namus? 

Baimindamasi, kad jiems to neuždraustų, Džulė nusprendė 
būti apdairi. 

— Arielė labai nerimauja dėl draugės. Trokšta įsitikinti, kad 
jai viskas gerai. 

— Paklausykite, - pačiu griežčiausiu balsu ištarė Sanfordas. — 
Primenu, kad tai policijos reikalas. 

— O aš primenu, kad jūs atsisakėte padėti, kai mes pirmą 
kartą prašėme, - karštai atrėžė Džulė. 

— Palaukite Atėnų policijos, - pasakė Kimbal. - Jie nusiuntė 
ekipažą prie namo. Šerifo įstaiga taip pat informuota. 

- Jie vėluoja, o mes jau čia, - pasakė Džulė ir išjungė tele- 
foną. Priekyje, nedidelio namo priebučio šviesoje, pamatė Do- 
džą. Jai bežiūrint, Dodžas įrėmė petį ir išlaužė duris. 

Derekas staigiai sustabdė automobilį. Visi trys tiesiog išvir- 
to kiekvienas pro savo duris. Užlėkė priebučio laiptais. 

Dodžas pasitiko juos prie durų. 

— Nėra. 

—- O smurto žymių? 

— Nematyti. Viena vyno taurė verandoje už namo. 

— Jos automobilis čia, - pasakė Arielė. - Ji turi būti. 

Prasispraudė pro Dodžą ir kaip paklaikusi nulėkė per kam- 
barius, šaukdama Kerolę vardu. Kai nutolo tiek, kad nebegalė- 
tų girdėti, Dodžas pusbalsiu pasakė: 

— Nenorėjau, kad visai pakvaištų, pultų į isteriją. Tačiau aš 
ne pirmas šiandien prašiau baro šefo jos adreso. 

— Kreitonas? 

- Šefas sakė, kad paskambino vyras, prisistatė esąs užsienio 
kalbų instituto fakulteto tarybos narys ir jam reikią patikslinti 
Savanos namų adresą. Vyrukas dabar supranta buvęs apgau- 
tas. Nežinojo, kad negalima duoti. 

Arielė vėl atbėgo į svetainę, buvo per plauką nuo isterijos, ko 
Dodžas ir baiminosi. 

— Jos čia nėra. Kurji? Ką jis jai padarė? 

Džulė suėmė ją už pečių. 

— Minėjote giraitę už namo. 


— Po velnių! - šūktelėjo Kimbal. 

Sanfordas ant dviejų ratų nukirto kampą. 

— Kas? 

— Pareigūnai ką tik atvyko prie namo. 

— Nieko nėra? 

— Visi yra, - pranešė Kimbal. - Kerolės Mehoni automobilis. 
Kiti du. 


— O visureigis? 

— Nėra. Yra Dereko ir to jo talkininko. Patikrino numerius. 
Tačiau pranešė, kad mėlynas aptrintas visureigis rastas tan- 
kmėje už ketvirčio mylios nuo namo. 

Sanfordas nusikeikė, Kimbal jam atitarė. Šį kartą jie nuo pat 
pradžių viską darė ne taip. Jei Kerolė Mehoni žus nuo Kreitono 
Vilerio rankos, ši mirtis kris ant jų galvų. 

— Bent tiek gerai, kad vietinė policija neleis Mičeliui ir poniai 
Rutledž patiems tapti teisėjais, - tarė Sanfordas. 

— Ten buvo tik mašinos. Jokių žmonių. 

—- Ką? 

— Namas tuščias. 

— Kur, po velnių, jie pasidėjo? 


Visi keturi nubėgo per aikštelę, skiriančią namą nuo medžių 
eilės. Derekas dėkojo Aukščiausiajam, kad šviečia mėnulis, bet 
jis buvo su miškui nepritaikytu apavu, o žemė nelygi. Na, jis 
bent jau geros formos. O Dodžas šnopavo. Derekas buvo liepęs 
moterims likti name, tačiau tos neklausė ir, nors kiek atsiliku- 
sios, bėgo iš paskos. 

- Pasiėmėt ginklą? - sušuko Dodžas. 

— Ne. 

— Blogas įprotis, advokate. Visada turėtumėt kokį nešiotis. 

Derekas dirstelėjo atgal ir pamatė, kaip Dodžas traukia pis- 
toletą iš po švarko. Jis turėjo leidimą nešiotis paslėptą ginklą. 

— Jeigu jį pričiupsite, - išpūtė Dodžas, - ką ketinate daryti 
be ginklo? 

Derekas pasiekė medžius, bet žingsnio nesulėtino. Stačia 
galva nėrė į miško tamsą. 


Kreitonas pacitavo Džuliją Roberts iš filmo „Graži moteris", o 
tada užmetė kaklaraištį Kerolei ant kaklo ir smarkiai patraukė. 

Nuostabos šūksnis išsiveržė jai iš gerklės ir tuojau pat virto 
gargaliavimu. Keliai sulinko, rankos griebėsi už gerklės. Jis smar- 
kiau užveržė kaklaraištį, ėmė sukti ant sprando, tarsi gręžtų iš 
jo vandenį. Ji įnirtingai priešinosi, basais kulnais arė žemę. 

Ji tampė kaklaraištį, tada užmetė rankas virš galvos, mėgino 
pasiekti jo veidą, rankas. Jis numatė, kad ji taip darys, ir buvo 
pasiruošęs. Laisva ranka suėmė jai už pakaušio ir trinktelėjo 
veidą į medžio kamieną. Ji apsvaigo, rankos bejėgiškai nukaro 
prie šonų. 

Bet nenorėjo šitaip jos užmušti. Būtų per greita. Dar smar- 
kiau užsuko kaklaraištį, tikėdamasis sulaukti atsako. „Įniršy- 
je kaklaraištį užmetęs žudikas stovėjo akis į akį su savo auka. 
Smaugdamas jis galėjo stebėti jos veidą. Kreitonui tai patiktų, 
tačiau aplinkybės čia kiek kitokios. Be to, dusindamas jis ne- 
prievartauja Kerolės Mehoni. Laikas ir vieta ne visai tinkami 
tiksliai atkartoti sceną. 

Jam taip pat patiktų, kad ji spiegtų. Kaip spiegė Sara Vol- 
ker ir Alisona Peri, kai jis plėšė jų mergystę. Kaip spiegė Džeris 
Baskombas, kai pamatė nupjautą savo piršto galiuką, gulintį 
kraujo klane ant šlapių dušinės plytelių. Kreitono nuomone, 
tas liesas vaikėzas labiau spiegė iš siaubo, ką pamatė, negu iš 
skausmo, bet smagumas buvo tas pats. 

Žinoma, Kerolei Mehoni trūksta oro, todėl ji nespiegia, bet 
galėtų bent inkšti. Kaip ta našlė prekybos centro automobilių 
stovėjimo aikštelėje. 

— Kerole! 

Šauksmas ataidėjo iš toli, tačiau pervėrė jį šalčiu. Tuo tarpu 
mergina atgijo. Ėmė vaitoti, visu svoriu bergždžiai mėgino iš- 
silaisvinti. 

— Kerole! 

Šį kartą kitas balsas. Džulės. Džulės? Kaip, po velnių... 

Išgirdęs garsą, jis pasuko galvą kaip tik laiku, kad Dereko 
Mičelio kumštis trenktų tiesiai į smakrą. Smūgis buvo toks 
stiprus, kad jis nulėkė atbulas. Kaklaraištis išslydo iš rankų. 

Mičelis parbloškė jį ant žemės, užgriuvo ant viršaus ir apžer- 
gė krūtinę. 

— Tu šunsnuki žudike. 

Mičelis trenkė kumščiu Kreitonui į žandikaulį, tiesiai palei 


ausį, ir skausmas pervėrė smegenis. 

— Derekai? 

Džulė? Vėl ji? Ta moteris kažkokia įkyruolė. Turėjo liepti Bi- 
liui ir ją nušauti. 

— Čia! 

Jų žodžiai kažkokie neaiškūs. Kreitonui pasidarė sunku su- 
sikaupti. 

O Mičelis aiškino: 

— Šis buvo už visus tuos vaikus, kuriuos tu nuskriaudei ir iš- 
sisukai. O čia sveikinimas nuo Polo Vilerio. 

Gavęs dar vieną smūgį į smakrą, Kreitonas nusikando liežu- 
vį, o tada išbyrėjo dantys. 

— O šitas - už Magę. 

Kreitonas matė, kaip kumštis artėja, bet nieko negalėjo pa- 
daryti. 

Jis girdėjo, kaip lūžta žandikaulis. Skausmas dingo, tačiau 
netrukus užgriuvo su poliakalės jėga, ir jis vos neprarado są- 
monės. Juto, kaip Derekas Mičelis atsiremia jam į krūtinę ir 
stojasi. Tačiau tada išgirdo išgąstingą jo šūksnį: 

— Džule! Ne! Tik ne tai! 

Kreitonas praplėšė akis. Virš jo stovėjo Džulė, jos rankose 
siūbavo pistoletas, o vamzdis žvelgė tiesiai jam į veidą. Lediniu 
balsu, kokio jis dar nebuvo girdėjęs, sušnibždėjo: 

— Nuskaidrink man dieną. 

Tada paspaudė gaiduką. 


— Jūsų rankai, - Dodžas ištiesė Derekui ledo maišelį. 

Tas dėkodamas linktelėjo ir pridėjo ledą prie sutinusių kru- 
vinų krumplių. 

Prieš pusvalandį Dodžas buvo išėjęs parūkyti ir ką tik grįžo. 
Be ledo, parsinešė Starbucks krepšelį su trimis kavos puodu- 
kais. Padavė Džulei su Dereku, trečią pasiliko sau. 

Jie sėdėjo Atėnų rajoninės ligoninės greitosios pagalbos 
priimamajame, kur atskirais automobiliais buvo atvežti Krei- 
tonas ir Kerolė. Besistengiantys atrodyti dalykiški, gurkšnoda- 
mi kavą iš mokamo aparato aplink sukiojosi ir medikams po 

kojomis maišėsi uniformuoti policijos pareigūnai ir šerifo pa- 
vaduotojai. Jų kolegos civiliniais drabužiais susirinko į skubų 
pasitarimą su Sanfordu ir Kimbal. 

Dodžas šliurptelėjo kavos. 

— Ar kas nors ją apžiūrėjo? 

— Mano ranką? - Derekas palankstė pirštus. - Jai viskas ge- 
rai. Nė vienas kaulas nelūžo. 

— Stebėtina žinant, kaip jį kalėte. 

— Na, bakstelėjau, paskui dar truputį. 

— Gerą gavo truputį. - Dodžas šelmiškai pažiūrėjo į Džulę. 

Derekas susiraukė. 

— Dodžai, ką po velnių galvojote, duodamas jai pistoletą? 

— Nebegalėjau toliau bėgti, padusau. Nenorėjau, kad pultų 
paskui jus be ginklo. - Ir susižavėjęs šyptelėjo jai. - Nežinojau, 
kad ruošiasi suvaidinti Purvinąjį Harį. 

- Tik norėjau, kad Kreitonas taip pagalvotų, - tyliai pa- 
sakė ji. 

Kai Polas ją mygo savisaugai laikyti revolverį po lova, lygiai 
taip pat mygo išmokti taikliai šaudyti. 

Pistoleto šūvis privertė Kreitoną suspiegti. Ji suvarė kulką 
taip arti galvos, kad jis pajuto smūgį, taip arti, kad suprastų, 
koks buvo paskutinis Polo Vilerio gyvenimo mirksnis. 

Dodžas pažiūrėjo į detektyvus. 

— Arjie triukšmauja, kad reikia kurį nors iš judviejų suimti? 

Derekas papurtė galvą. 

— Veikiausiai ginčijasi dėl jurisdikcijos. 

— Jie mūsų net neapklausė. - Šalia Dereko sėdinti Džulė nu- 
braukė žemes ir visokius šapus nuo jo kelnių kelio. - Pasakiau, 
kad Kreitonas lengvai nepasidavė ir kad mes su Dereku turėjo- 
me visaip tramdyti jį, kol atskubės policija. 

Dodžas gergždamas sukikeno. 

— Tramdyti? Išties. 

- Arielė man pritarė. 

— Kiek mačiau Vilerį, kai jį kėlė į greitąją, jo žandikaulis buvo 
įlinkęs, - pasakė Dodžas. 

— Jis dabar operacinėje. 

— Nuo šiol nebebus toks mielas, - prunkštelėjo tyrėjas. - Ir, 
prisiekiu, jiems teko keisti jo apatinius. - Jis apsižvalgė. - Kur 
Arielė? 

— Su Kerole, - paaiškino Džulė. - Gydytojai ją apžiūrėjo. Ap- 
daužyta, ir gerklė paskaudės, bet per keletą dienų viskas pra- 
eis. Kai nuvežė ją į palatą, Arielė gavo leidimą likti per naktį. 
Abi sukrėstos. 

— Dar keletas sekundžių, ir galėjo būti per vėlu, - pasakė 
Derekas. - Jeigu ir būtume jį sučiupę, Kerolė galėjo būti jau 
negyva. 

— Tačiau ji gyva, - pasakė Džulė, glostydama jam šlaunį. 

Derekas atsisuko ir jai nusišypsojo, tada gurkštelėjo kavos ir 
akimis parodė į duris. 

— Jie čia. 

Pro automatines duris įėjo Dagas ir Šerona Vileriai, taip pat 
vyras, kurio Džulė nepažino. Jie iškart ją pastebėjo ir priėjo. 
Dagas atrodė tvirtas. Šerona - sugniužusi, vos pajėgė tvardy- 
tis. Džulė nebuvo jos mačiusi netvarkingais plaukais. Šį vakarą 
ji atrodė nuniokota. 

- Jie atsivedė sunkiasvorį, - pašnibždom ištarė Derekas, 
kryptelėjęs galvą į vyrą, kuris nudrožė tiesiai pas Sanfordą, 
Kimbal ir jų kolegas iš Atėnų policijos skyriaus. 

— Advokatas? - paklausė Džulė. 

— Labiau panašus į antikristą, - sumurmėjo Dodžas. - Einu 
parūkyti. 

Vileriai net nedirstelėjo į pro šalį einantį Dodžą. Džulė paki- 
lo jų pasitikti. Derekas irgi atsistojo. 

- Tai netiesa! - suklykė Šerona, ir visi priimamajame įsi- 
spoksojo į ją. 

Dagas ją apkabino, prisitraukė arčiau, tačiau nenuleido akių 
nuo Džulės. Klausiamai ištarė jos vardą. 

— Kreitonas vis dar operacinėje, - pasakė ji. - Jis nukentėjo... 

— Jis buvo žiauriai sumuštas! - stebeilydamasi į Dereką kly- 
kė Šerona. 

— Ponia Viler, jūsų sūnus bandė pasmaugti merginą ir buvo 
užkluptas nusikaltimo vietoje, - pasakė Derekas. 

Džulei patiko, kad jis kalba be pagiežos. Balsas buvo net 
švelnus. 

— Jeigu nebūčiau jo sustabdęs, - pridūrė jis, - būtų ją nužudęs. 

Šerona įsikibusi į savo vyrą ėmė smukti. Derekas pripuolęs 
padėjo Dagui nuvesti ją į kėdę. Ji užsidengė rankomis veidą ir 
ėmė kūkčioti. Dagas pasilenkė prie jos, kažką pašnibždėjo į ausį, 
paglostė nugarą, tada atsitiesė ir atsisuko į Džulę su Dereku. 

— Mes dėl Kreitono padarysime viską, ką galėsime. - Iš balso 
atrodė, kad laukia prieštaravimų. Pažiūrėjo į advokatą, kuris 
buvo užgulęs Sanfordą su Kimbal, tuodu tvirtai laikėsi prieš jo 
tiradą. 

Kai Dagas vėl atsisuko į Džulę, jo akyse - Polo akyse - buvo 
matyti neapsakomas skausmas. Jos širdis veržėsi prie jo. 

— Man labai gaila, Dagai, - ištarė ji kimiu balsu, susijaudinu- 
si. - Turiu omeny visa tai. 

— Aš jus suprantu. - Jis beviltiškai numojo ranka. - Kreito- 
nas yra... tragedija. Bet jis mano sūnus. Aš jo tėvas, ir turiu 
padaryti dėl jo viską, ką galiu. 

— Tai tėvai ir daro. Rūpinasi savo vaikais. 

Dagas keletą sekundžių žiūrėjo į ją, tada ištarė: 

— Kaip ir Polas rūpinosi jumis. Savo dukterimi. 


Epilogas 


- M. reikia jūsų pakabinti paveikslui. 

— Dar nepakabinote? 

— Pirma turėjau perdažyti sienas. 

— Kokia spalva? 

— Ta pačia. 

- Aišku. Na, paveikslas gerai atrodė ir atremtas į sieną. 

— Manote? 

— Spėju, kad tebenorite pasikabinti jį miegamajame? 

— Nebent rastumėt geresnę vietą. 

— Džiaugčiausi gavusi progą apžiūrėti. Duokit žinią, kada 
būtų patogus laikas atvykti. 

- Gerai. 

Buvo šeštadienio rytas, dvi savaitės po to ilgo vakaro Atė- 
nuose. 

Ant džinsų ir berankovių marškinėlių užsirišusi prijuostę, 
Džulė atidarė duris, visai nesitikėdama jo pamatyti. Jis irgi 
buvo šeštadienio ryto apranga. 

Jie be žodžių spoksojo per slenkstį vienas į kitą. Ji troško jį 
išvysti, bet nesiryžo skambinti. Žinojo: jeigu dar lemta jį pa- 
matyti, pirmą žingsnį turi žengti jis. Šluostėsi rankas į prijuos- 
tę, o širdis bildėjo. 

— Kava dar šilta. - Pakvietė vidun, tada nusivedė į virtuvę. - 
Kaip tik kepiau. 

— Aišku, - parodė į prijuostę. 

— Cog au vin. Gaidys vyno padaže. Norite kavos? 

— Be abejo. 

Ji įpylė kavos ir sugebėjo taip paduoti puodelį, kad rankos 
nesusiliestų. 

Jis pažiūrėjo į orkaitę. 

— Kvepia taip, kad seilės teka. 

— Kepu Ketės mamai. Ji šį vakarą priima savo lošėjų būrelį ir 
norėjo ko nors ypatingo. 

— Gražu, kad taip dėl jos vargstate. 

- Jokio vargo. Man tai patinka. Šeimininkavimas gydo. 

— Jums reikia gydytis? 

Ji trumpai nusijuokė ir papildė savo puodelį. 

— Prisėskit. 

Jie susėdo prie staliuko vienas prieš kitą ir tylėdami siurb- 
čiojo kavą. Atrodė, kad niekatras nebežino, kur žiūrėti. Ji pir- 
moji prakalbo: 

— Perdažėte sienas. Vadinasi, ketinate likti tuose namuose. 
Nebesiruošiate kraustytis. 

Jis keistai pažiūrėjo į ją. Ji tęsė: 

— Sakėte, kad be Magės namai niekada nebebus tokie pat. 
Pamaniau, gal jau persikraustėte. 

— Jos visada trūks, kiekvienas kambarys ją primena. Bet 
išsikraustydamas tik mėginčiau apgauti save. Man patinka ta 
vieta. Be to, negaliu leisti, kad Kreitonas Vileris turėtų tokios 
įtakos mano gyvenimui. 

— Džiaugiuosi, kad ten pasiliekate. Graži vieta. 

— Ačiū. Kai atvyksite pakabinti paveikslo, surengsiu nuosta- 
bią iškylą. 

— Lauksiu šito. 

Vėl stojo nejauki tyla. Pagaliau ji pasakė: 

— Roberta skambino ir... 

— Jau Roberta? 

— Primygtinai prašė taip ją vadinti. Paskambino ir papasako- 
jo, kad vos tik vėl galėjo kalbėti, Kreitonas beveik penkias va- 
landas gražbyliavo savo ligoninės lovoje. Jie viską nufilmavo. 

Derekas linkčiojo. 

— Ir aš gavau tą ataskaitą. Jis prisipažino - išdidžiai ir visai 
nesigailėdamas - padaręs visus tuos dalykus, net nusikaltimus, 
kurių niekas neįtarė jį padarius. 

— Ar jie rado kūnus tų dviejų merginų, kurias jis sakėsi nu- 
žudęs? 

— Vakar. Tiksliai ten, kur jis sakė, kad turi būti. 

Džulė liūdnai palingavo galvą. 

— Bent jau artimieji žino, kas joms atsitiko. 

— Jis baiminosi, kad Polas jus ves, gal net turės vaiką, ir tas 
užims jo, kaip paveldėtojo, vietą. Pasak Sanfordo, kai jau pra- 
bilo, jo ego nebepajėgė valdyti jo liežuvio. Advokato vos neišti- 
ko priepuolis, bet Kreitonui rūpėjo pasigirti, koks jis genialus. 
Trumpai sakant, jis sociopatas. 

— Roberta panūdo pamatyti filmą, pagal kurį jis norėjo su- 
vaidinti sceną su Kerole Mehoni. Daviau jai „Įniršio“ vaizdo 
diską ir pasakiau, kad gali pasilikti. Visai nenoriu jo atgauti. 
Ta scena... - Ji pasitrynė staiga pašiurpusias rankas. Ir švelniai 
pridūrė: - Derekai, jūs išgelbėjote tai merginai gyvybę. 

— Tai jūs visa tai perpratote, ne aš. Jeigu nebūtumėt supra- 
tusi, ką sako tas filmas „Nepažįstamieji iš traukinio ... 

— Tebebūčiau pagrindinė įtariamoji. 

— O Kerolė Mehoni - negyva. Veikiausiai ir Arielė. Nors Krei- 
tonas dievagojasi neplanavęs jos nužudyti, mano nuomone, jis 
pajuto, koks tai malonumas. Taigi šios moterys jums skolingos 
už savo gyvybę. 

— Na... - Ji nenorėjo prisiimti laurų dėl to, kad taip sėkmin- 
gai susiklostė aplinkybės. - Vieno dalyko negaliu suprasti: ko- 
dėl Bilis Djukas atėjo į mano namus padėti įkalčių. 

— Norite mano nuomonės? 

— Prašau. 

— Kreitonas stengėsi nukirsti visus savo saitus su Biliu. Gali 
būti, kad Bilis stengėsi nukirsti visus savo ryšius su Kreitonu. 
Stengėsi permesti kaltę ant jūsų. 

— Tada dingti, palikus mane su tais įkalčiais. 

— Būtent. 

— Mačiau, kaip jis nušovė Polą. Šaltakraujiškai nužudė. Tačiau 
nemanau, kad jis būtų ką nors nužudęs, jeigu Kreitonas nebūtų 
privertęs. Jeigu eisime iki pat esmės, jis taip pat yra Kreitono 
auka. Mirė siaubinga mirtimi. Niekada to neužmiršiu. 

— Mes daug ko niekada neužmiršime. 

Jie kurį laiką žiūrėjo vienas į kitą. Ji pirmoji nusuko akis. 
Pakreipusi galvą į šalį ištarė: 

— Ta žinia apie Džeisoną Konorą... Jūs buvote teisus dėl jo. 

Jau keletą dienų ši istorija buvo pirmuosiuose laikraščių pus- 
lapiuose. Pasirodė, kad dvigubą žmogžudystę įniršusi įvykdė 
dvylikametė Džeisono sesuo, - jos patėvis ją metų metus prie- 
vartavo. Gal iš baimės, o veikiausiai dėl abejingumo motina su 
tuo taikstėsi. Džeisonas įtarė, kad jo sesuo prievartaujama, bet 
tai visada atsitikdavo, kai jo nebūdavo namie, o mergaitė per 
daug gėdijosi, per daug bijojo, kad jam papasakotų. 

Jis grįžo iš mokyklos ir rado ją sėdinčią ant grindų šalia dvie- 
jų lavonų, visą paplūdusią kraujais, rankoje peilis, pati beveik 
suakmenėjusi. 

Jis ją nuprausė ir prisiėmė kaltę, iš tikro jausdamasis kaltas 
ir vertas bausmės, kad jos neapsaugojo. Kai jį suėmė, ji buvo 
atiduota giminaičių globai - tiems ir prisipažino. 

— Nereikėjo man su jumis ginčytis dėl jo, - pasakė Džulė. - 
Atsiprašau. 

— Džule, paprastai mano klientai būna kalti. Kai kurie yra pa- 
dugnės, neturintys jokių gerų savybių. Ginu juos, nes ir jie turi 
konstitucinę teisę į gynybą. Kai kurie yra turtingi ir įtakingi, 
bet tokie pat kalti. Ir jie turi teisę į gynybą. Tačiau kartais, kaip 
Džeisono atveju, apkaltintasis tikrai yra nekaltas. Štai kaip aš 
tai darau. Štai kodėl tai darau. Kartais žmogus būna neteisin- 
gai apkaltintas, ir jam mirtinai reikia paramos - kad kas nors 
juo tikėtų, kautųsi dėl jo. 

— Niekada nebereikalausiu aiškintis ar teisintis prieš mane. 
Pažadu. - Ji giliai įkvėpė. - Kita vertus, jūs nusipelnėte pasiaiš- 
kinimo. 

Jis padėjo puodelį. 

— Polas Vileris buvo jūsų tėvas, ne meilužis. 

Ji kilstelėjo pečius ir vos vos truktelėjo. 

— Baigusi mokyklą, mano motina išvyko su tolimais giminai- 
čiais praleisti vasaros prie jūros. Šokiuose susipažino su Polu. 
Jiems buvo po septyniolika, atmosfera aistringa, jūra, mėne- 
siena. Maždaug suprantate. Tada buvau pradėta aš. 

— Vileris nežinojo? 

- Žinojo. Motina susisiekė su juo ir pasakė, kad yra nėščia. 
Mano tėtis, vyras, kuris mane augino, daug metų buvo ją įsi- 
mylėjęs, laukė, kol sueis tinkamas amžius, kad galėtų vesti. Ji 
ir jam pasakė. Jis vis tiek norėjo ją vesti, o ji tikrai jį mylėjo. 
Matydamas, kokie jų santykiai, Polas perleido tėvystės teises, 
suprato, kad man taip bus geriausia. Jis ruošėsi stoti į univer- 
sitetą. Buvo nevedęs. Mano tėtis norėjo vesti mano mamą ir 
pripažinti mane sava. Tada Polas kilniai pasitraukė iš mano gy- 
venimo. Siūlė finansinę paramą, tačiau mano mama su tėčiu 
pagarbiai jos atsisakydavo. Jis gerbė jų valią, tačiau privertė 
motiną prisiekti, kad jeigu kada nors jai ar man ko nors pri- 
reiks, ji duos jam žinią. Ji niekada to nedarė - kol aš nepatekau 
į bėdą Paryžiuje. 

Suskambo orkaitės laikmatis. Ji atsistojo, užsimovė karščiui 
atsparias pirštines ir ištraukė špižinį puodą. Grįžo į krėslą ir 
nusimovė pirštines. 

— Motina sirgo ir negalėjo man padėti, tad kreipėsi į Polą. Nors 
jau buvo praėję daugybė metų nuo tada, kai jie paskutinį kartą 
bendravo, jis iš karto nuvažiavo jos aplankyti. Ji papasakojo jam 
apie Anri. Tiksliau, tai, ką apie jį žinojo. Aš daug ko jai nepasako- 
jau, nenorėjau jaudinti dėl to, ką per savo kvailumą prisidirbau. 
Polas viską metė ir, kaip jūs sakėte, atlėkė manęs gelbėti. 

Derekas mąsliai ją nužvelgė. 

— Ką pagalvojote, kai pasirodė tas amerikietis milijonierius 
ir prisistatė esąs jūsų tėvas? 

— Manote, kad turėjau pasiųsti jį po velnių? Jūs mano tėvas? 
Kur buvote visus tuos metus? Tačiau Polas buvo nepaprastai ge- 

ras. Tik pačiais gražiausiais žodžiais atsiliepė apie mano motiną, 
tiek kai buvo mergaitė, tiek kai tapo moterimi. Gyrė mano tėtį 
kaip mylintį, garbingą žmogų, koks jis ir buvo. Sakė, kad tokia 
besąlygiška, išskirtinė meilė yra išimtis ir kad jis, Polas, yra dėkin- 
gas, kad augau su tokiu žmogumi, kuris taip manimi rūpinosi. 

Ji vos šyptelėjo. 

— Nors jo atneštos žinios sukrėtė visą mano egzistenciją, 
neradau jokios priežasties jo nekęsti. Jis iškart davė suprasti: 
nors ir baisiai nepatinka, kaip aš vargstu su Anri ir visais jo 
nuokrypiais, jis džiaugiasi, kad atsirado proga padaryti man ką 
nors gero. Sakė, kad visą laiką apie mane galvojo - nors mano 
gyvenime jo ir nebuvo. Norėjo atsigriebti už prarastą laiką. Ne 
tik padėti man išsikapstyti iš krizės, bet ir geriau pažinti, už- 
megzti ryšį, kurio nebuvo. 

— Bet jis nepripažino jūsų savo dukterimi. 

- Ašjam to neleidau. 

— Kodėl? 

— Pirmiausia iš pagarbos savo tėčiui. Taip pat iš pagarbos Polo 
žmonai Merei, kurią jis visa širdimi mylėjo. Nenorėjau, kad jis 
pripažintų mane, nes Merė jam negalėjo pagimdyti vaikų. 

- Ar jis papasakojo jai apie jus? 

— Taip. Jie neturėjo vienas nuo kito jokių paslapčių. Sakė, 
kad kartkartėmis ji ragindavo jį susirasti mane, pasikviesti, 
bet dėl visų minėtų priežasčių jis to nedarydavo. Galbūt, jei- 
gu ji dar būtų buvusi gyva, kai jis skrido į Paryžių, jeigu mano 
motina būtų buvusi gyva, - gal ir būtų nuspręsta kitaip ir jis 
būtų mane viešai pripažinęs savo dukterimi. Tačiau esamomis 
aplinkybėmis man atrodė geriau palikti mūsų santykius neapi- 
brėžtus, tegul žmonės mano, ką nori. 

— Žinote, ką jie manė. 

— Už tą žmonių panieką, kuri man visai nerūpėjo, aš dvejus 
metus turėjau žmogų, kuris man labai labai rūpėjo. Derekai, tai 
buvo nuostabūs metai. Visiškai nesumenkindami tų brangių 
žmonių, kurie mane išaugino, mudu su Polu daug atsiėmėme 
už prarastą laiką. Jis mylėjo mane, aš mylėjau jį. 

— Net Dagas apie tai nežinojo. 

— Ne - kol Polo advokatas neatskleidė jam testamento. 
Džiaugiuosi, kad dabar žino. 

— Ar jis priims jus į šeimą? 

— Nežinau. Jeigu priims, išlaikys mūsų giminystės paslap- 
tį. Tačiau tikiuosi, kad jie su Šerona kažkokiu laipsniu priims. 
Jiems reikės paramos, kai Kreitonas už grotų. Suprantu, kad 
dauguma vadinamųjų draugų jų jau išsižadėjo. Jie lieka vieniši. 
Noriu padėti jiems, kiek galiu, kiek jie leis. 

Derekas pasukiojo už rankenos savo puodelį, bet nepakėlė. 
Galiausiai ištarė: 

— Džule, galėjote man tai papasakoti. 

Ji pasilenkė per stalą ir uždėjo rankas ant jo. 

— Beveik pasakiau tą vakarą, kai prie viešbučio mane pabu- 
čiavote. 

— Pasakėte: „Nedarykite to man. 

— Nes tai buvo kančia. Po Anri neturėjau jokio vyro. Nuo 
tada, kai susitikau su Polu, nebuvau įsimylėjusi. Jis skatino 
mane eiti į pasimatymus. Norėjo, kad būčiau laiminga su kuo 
nors, kas mane myli. Manau, būtų džiaugęsis turėdamas anū- 
kų, - pridūrė liūdnai šypsodamasi. - Tačiau po to, ką išgyve- 
nau su Anri, pasidariau labai atsargi. Kita vertus, dauguma 
vyrų nebūtų supratę mano „draugystės“ su turtingu išvaizdžiu 
vyru, kad ir pagyvenusiu. Taigi tos savo gyvenimo dalies buvau 
ilgam netekusi. Iki tos nakties lėktuve. - Ji pažiūrėjo į jį, tada 
nusuko akis į šalį. - Aš vengiau jūsų bučinių - nors troškau 
jūsų, supratau, ką galvojate: štai dar viena laimės ieškotoja, pa- 
sirengusi pulti į kito vyro glėbį. Iš Polo lovos - tiesiai į jūsų. 

— Nieko tokio bjauraus negalvojau. 

— Bet kažkaip panašiai. 

Jis kaltai nuleido pečius. 

— Maždaug taip: šalin rankas, nes norėjote, kad ir rytą jus 
gerbčiau. 

Ji nusišypsojo. 

— Nors banaliai skamba, bet taip. 

— Tai kodėl nepapasakojote tą vakarą? Arba kita proga. Ko- 
dėl leidote galvoti blogiausia? 

- Iš pradžių negalėjau patikėti tokių paslapčių. 

— O vėliau? 

— Iki tol, kol ėmiau jumis pasitikėti, jau tiek daug ką buvau 
nutylėjusi, kad toks prisipažinimas būtų pavertęs mane dar la- 
biau nepatikima, negu jums atrodžiau. 

— Kadir ką galvojau, vis tiek nesilioviau jūsų geisti. Ar džiau- 
giuosi, kad buvote Polo Vilerio duktė, o ne meilužė? Taip. Vie- 
nareikšmiškai. 

— Džiaugiuosi, kad džiaugiatės. 

Jis padvejojo, bet vis dėlto paklausė: 

— O kaip pinigai? 

— Nesiruošiu jų liesti. Išdalinsiu. 

— Skamba kilniai, bet būkit realistė, Džule. Tai didžiulis tur- 
tas. Net išdalyti jį užtruks. 

- Turiu visą likusį gyvenimą. - Ji maldaujamai pažiūrėjo į 
jį. - Prašau, neleiskite, kad tai taptų jums problema. Nes prisie- 
kiu: man tai nėra problema. 

Jis įtemptai žiūrėjo jai į veidą, o kai įsitikino, kad ji nuoširdi, 
pats kažkaip atsileido. 

— Dodžas jau planuoja prašyti jūsų paskolos. 

— Ak, dabar jam jau patinku? 

— Taip, patinkate. - Nuleidęs balsą pridūrė: - Ir man. 

— Jūs man irgi patinkate, - kimiai ištarė ji. - Labai. Kur bu- 
vote? 

— Nuo tada, kai išlėkiau iš greitosios pagalbos laukiamojo? 
Galvojau. 

— Apie mus? 

— Apie tai, kaip aš ir mano ego buvo šitaip apkvailinti. 

— Derekai, aš nesaugojau savo paslapčių norėdama jus ap- 
kvailinti. Saugojau nuo skandalo Polą, savo motiną, savo tėtį, 
Merę Viler, visus juos. 

— Taip, šitą vieną išvadą aš ir mano ego priėjome. 

— O kokios kitos? 

— Kai susitikome pirmą kartą, jūs buvote Polo Vilerio duktė 
ir paveldėtoja. Jeigu būčiau tai žinojęs, kai jus paliečiau pirmą 
kartą, nebūtų buvę nė menkiausio skirtumo. 

— Tikrai? 

Jis pakinkavo galvą. 

- Vis tiek būtumėt... 

— O taip. Niekas nebūtų galėjęs manęs sustabdyti, kad nenu- 
eičiau paskui jus į tą tualetą. 

Jis atsistojo ir apėjo aplink stalą. Ištraukė ją iš kėdės ir uždė- 
jo rankas ant liemens. 

— Paskutinė išvada: būčiau visiškas kvailys, jei dėl trupučio 
išdidumo atsisakyčiau dešimtmečių laimės. 

— Dešimtmečių? 

— Nuo šiandien. Nuo šios akimirkos. 

Jis švelniai ją pabučiavo, tada abu puolė vienas kitam į glėbį 
ir ėmė bučiuotis kaip išbadėję. 

Kai jis pagaliau pakėlė galvą, ištarė: 

— Tai viskas, ką man reikėjo žinoti. Detales aptarsime vė- 
liau. 

Pasilenkė naujam bučiniui, bet ji atlošė galvą. 

— Dar vienas dalykas. 

Rišdamas prijuostės dirželį, kuteno lūpomis jos kaklą, tada 
sukišo rankas po marškinėliais. 

— Tiktai trumpai. 

— Kai mūsų vaikai klaus, kaip susitikome... 

Jis nusijuokė. 

— Ką nors sugalvosime. 


KITOS SANDROS BROWN KNYGOS 

DIN BAUM 


Alibi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 

Bo žodžių 


Žmogžudys Karlas Herboldas pabėga iš Take- 


rio kalėjimo ir pasuka Teksaso kryptimi. Kla- 
jūnas Džekas Sojeris, su kuriuo Karlą sieja 
lemtingi praeities įvykiai, taip pat atvyksta 

į Teksasą ir įsidarbina galvijų fermoje. Čia su 
uošviu ir penkerių metų sūneliu Deividu gyvena 
kurčia našlė Ana Korbet, ir čia Karlas sumanęs 
iškrėsti dar vieną niekšystę. 

Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


Davydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 
puslapių... 

susikoitimas 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
ir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 

Užgavėnės 
„Įtemptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti.“ 

Book Page 

Dar vienas visame pasaulyje pamėgtos 
įtempto siužeto istorijų rmeistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 

Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 
„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 
Library Journal 

Rošvarus Žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 

Šarada 


Po širdies persodinimo operacijos televizijos 
serialų žvaigždė Keitė Delani persikelia į 
Teksasą vesti kartą per savaitę transliuo- 
jamos laidos ir netrukus sužino, jog kažkas 
persekioja ir žudo visus, kuriems buvo perso- 
dinta širdis tą pačią dieną kaip ir jai. Moteris 
kreipiasi į detektyvinių romanų rašytoją, kad 
šis padėtų rasti žudiką... 

Išskirtinis interviu 


Šalies prezidento žmonai pasidalijus įtarimais, 
kad jos kudikis galbūt nužudytas, televizijos 
žurnalistė Berė Treivis ryžtasi išsiaiškinti tiesą. 
Pagalbos ji kreipiasi į buvusį prezidento patarė- 
ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 

Svoika, tamsa 


Dėmesį prikaustanti istorija apie moterį, 
bėgančią nuo praeities šmėklų, tačiau dėl 
neatsargiai suteikto patarimo įsipainio- 
jančią į pavojingą istoriją ir įkliūvančią į 
dar kraupesnį košmarą, keliantį grėsmę 
tr jos ateičiai. 

Špąslai 


Dėmesį prikaustančio trilerio centre - 
samdomo žudiko ir jį persekiojančio 
policininko kova bei mirtį sėjančios ais- 
tros istorija. 


Rikošotas 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 

Liudutoja 


Rhlavietė 

Bėganti nuo jų būsimą kūdikį įvaikinti 
atiduoti ketinančio merginos tėvo, paauglių 
porelė užpuola degalinės parduotuvę, iš 
pradžių ketindama tik apiplėšti ją ir pabėg- 
ti. Tačiau padėtis tampa nevaldoma, kai jie 
paima įkaitus, o merginai prasideda gimdy- 
mas... Laimė, vienas iš įkaitų yra gydytojas, 
o kita - reporterė Tilė Makoi... 

Dūmų uždanga 


Profesionalia valstybine advokate tapti 
troškusiai Kendalei atrodo, kad pagaliau pa- 
vyko pagauti laimės paukštę: ji ištekėjusi už 
gražuolio laikraščio redaktoriaus, jos uošvis 
gerbiamas ir populiarus bendruomenės na- 
rys, o nedideliam miestukui Prosperui reikia 
geros, atsidavusios teisininkės. Bet moteris 
net neįtaria, kad Prospere viešpatauja 
fanatizmas ir kad netrukus jai bus lemta 
susidurti su siaubingomis blogio jėgomis ir 
tapti liudyti nenorinčia liudytoja... 


„Dūmų uždanga“ -- kone pats ugningiausias, 
itin įtempto siužeto Sandros Brown detektyvi- 
nis trileris. Tai pasakojimas apie įžūlų sąmoks- 
lą ir apie tuos, kurie išdrįsta jį atskleisti. 


Draugai pasirodo esantys priešai, didvyriai 
virsta nusikaltėliais ir tenka pripažinti, kad 
visiškai pasitikėti negalima niekuo... 


Brown, Sandra 
Br291 Lūžio taškas : [romanas] / Sandra Brown ; iš anglų kalbos vertė 
Liudvikas Gadeikis. - Vilnius : Alma littera, 2011. - 392 p. 

Ar žinai, kas yra lūžio taškas? 

Tai staigus perėjimas. Netikėtas scenos pakeitimas. Naudojamas sukrėsti au- 
ditorijai. Labai efektinga. Didžiulis poveikis. Bus kažkas panašaus. Niekas nenu- 
jaus, kad tai artėja. Ypač ji. 


Turtingo verslininko Polo Vilerio nužudymas įvykdytas tarsi pagal tipišką 
filmų apie žmogžudystes scenarijų. Yra ir pagrindinis įtariamasis - Polo sū- 
nėnas Kreitonas. Tačiau jis turi tvirtą kaip uola alibi. Kol advokatas Derekas 
ir Polo mylimoji Džulė bando išsiaiškinti tiesą, nusikaltėlis imasi ieškoti atli- 
kėjų naujiems šiurpiems scenarijams, o laikas nenumaldomai bėga... 

Sandra Brown 
(Sandra Braun, g. 1948 m.) 


JAV rašytoja, detektyvinių trilerių autorė, parašė daugiau kaip 
60 knygų. Jos išverstos į daugiau kaip 30 kalbų. Lietuvių 
skaitytojams gerai žinomi jos romanai „Alibi“, „Pavydas“, 
„Baltasis karštis“, „Šalčio faktorius“, „Sveika, tamsa“, 
„Susikeitimas“, „Spąstai“, „Svetimas veidas“, „Mirtinos 
paslaptys“, „Nešvarus žaidimas“, „Rikošetas“, „Šarada“, 
„Išskirtinis interviu“, „Dūmų uždanga“, „Aklavietė“, 

„Be žodžių“, „Liudytoja“. Daugelis S. Brown romanų yra 
skaitomiausių knygų sąrašuose, ir visi jos detektyvai, 
pasak USA Today, verčia skaitytoją karštligiškai 

versti puslapį po puslapio iki pat pabaigos. 


Kai per ginkluotą apiplėšimą nušaunamas klestintis 


verslininkas Polas Vileris, Džulė Rutledž ima įtarti, knygų 

kad už šio nusikaltimo stovi plevėsa Polo sūnėnas k! b 

Kreitonas. Jaunuolis yra visiškai užvaldytas aistros ubas 

kino filmams, o Polo nužudymui būdingi daugumos jo Tapkite Knygų klubo nariu! 

dievinamų filmų scenarijų elementai: nesuskaičiuojami - Nemokamas knygų katalogas kiekvieną ketvirtį 
cr „25 Ba 5 š - Naujausios ir populiariausios knygos 

turtai, šeimos narių rietenos dėl jų, įtakingo žmogaus Ypatingi pasiūlymai 

mirtis ant gražuolės draugužės rankų. — Knygų pristatymas į namus, darbovietę ar paštą 

“Nors Kreitonas turi tvirtą kaip uola alibi, www.knyguklubas.lt 


netrukus net garsus advokatas Derekas Mičelis 
ima abejoti jo nekaltumu. 

Kol Derekas su Džule mėgina suvokti, ar Kreitono 
žavėjimasis filmais apie žmogžudystes yra tik keistas 
pomėgis, ar iškrypimas, atomazga sparčiai artėja. 
Gal Kreitonas ėmėsi įgyvendinti siaubingiausias 
filmų scenas?.. O jeigu taip, ką jis pasirinko kitiems 
vaidmenims atlikti? Fotografas Patrick Demarchelier . 

